
Aki  nemcsak  belém  oltá  e nem- 
zeti motívumok  különös  szeretetét. 
hanem  annyi,  még  részben  kiak- 
názatlan anyagot  is  halmozott  fel 
számomra,  megboldogult  id.  Pékár 
Károlynak,  életemet  vezérlő  nemes 
emlékének  ajánlom  szerető  hálával 
ezt  a könyvet. 

A Posit'iv  Aesthetika 
szerzője. 


Hornyánszky  Viktor  cs.  és  kir.  udvari  könyvnyomdája. 


ELŐSZÓ. 

POSITIV  AESTHETIKA  című  munkám  elején  a 
fiziológiai  és  pszichológiai  kutatás  mellett,  mely- 
nek ott  feldolgozását  adtam,  a néprajzi  és  történeti 
kutatást  jelöltem  meg  a pozitiv  esztétika  másik  ágául. 
Ennek  általános  feldolgozása  azonban  egyrészt  any- 
nvira  tágkörű,  másrészt  a magyar  géniusz  esztétikai 
alkotásainak  ilyetén  vizsgálata  természetszerűleg  any- 
nyira  közelebbről  érdekel  mindnyájunkat,  hogy  az 
előbbi  munkámban  adott  fiziológiai  és  pszichológiai 
kutatás  után  azonnal  elhatároztam  a magyar  géniusz 
esztétikai  alkotásainak,  vagyis  röviden  szólva,  a Magyar 
nemzeti  szép- nek  ilyetén  feldolgozását,  melynek  első 
megfogalmazása  még  előbb  történt.  Ez  alapgondolat 
megfogalmazása  a maga  nagy  perspektívájával  az 
ifjúság  messze  kilátást  adó  merész  bérceire  visz  vissza 
s azóta  vagy  két  évtizeden  keresztül  elkisért  e gondolat. 

A jelen  munka  merőben  pszichológiai  tanulmány. 
A magyar  nép  pszichológiája  az  esztétikai  tevékeny- 
ség terén.  A Magyar  nemzeti  szép  rövid  cím  tehát  a 
„magyar  lélek  esztétikai  tevékenységének  pszicho- 
lógiáját “ hivatva  jelezni.  A mai  incluktiv  pszichológia 
elvei  szerint  készülvén,  a régi  frázisok  helyett  így  a 
tények  egész  tömege  halmozódott  fel.  A felhalmo- 

dott  anyagot  fáradságos  indukcióval  feldolgozva,  az- 
után többször  átdolgoztam  élőszóval  is  népszerű  elő- 
adásokon, írásban  is  népszerű  hírlapi  közleményekben. 
A végleges  átdolgozással  már  1902  tavaszán  elkészül 
tem  Lőcsén.  1902  július  havában  már  benyújtottam 
az  „ Athén aeuin“ -hoz,  s midőn  minden  elismerő  bírá- 
lat 1 mellett  — sajnos  — sem  ott,  sem  másutt  meg- 
felelően illusztrálva  kiadatni  sok  fáradozás  után  sem 
sikerült,  tekintettel  a mű  tárgyára,  a szerző  hazafias 
kötelességének  ismerte,  hogy  áldozatokat  hozzon  s 
amennyire  lehet,  gazdagon  illusztrálva,  mert  csak  így 
felelhet  meg  céljának,  a munkát  kiadja.  Most  már  a 
Magyar  Közönség  támogatását  kéri,  nem  mondva  egye- 
bet, mint  azt : támogassuk  e munkát,  azért,  ami  benne 
van,  a miről  szól,  becsüljük  meg  ezeket  a dolgokat, 
ismerjük  meg  s becsüljük  meg  ezeket  a motívumo- 
kat, nemzeti  géniuszunk  esztétikai  alkotásainak  e fő 
sajátságait,  ezeket  az  igazi  nemzeti,  faji  kincseket ! 

A munka  itt  tehát  — a VI.  fejezet  némi  bővíté- 
seit kivéve  — változatlanul  jelenik  meg  1902-ben 
megírt  végleges  alakjában.  Legyen  ez  mentsége  az 
azóta  elért  némely  újabb  eredményekkel  szemben ; 
viszont  azonban  kéziratban  több  helyen  forogván,  a 
pszichológiai  hatások  természeti  törvényénél  fogva 
szükségképen  hatása  eddig  is  érvényesülhetett. 

Jelen  munka  felöleli  az  összes  magyar  nemzeti 
szép  motívumokat  úgy  a magyar  jellemből,  mint  a 
műalkotásokból  összegyűjtve  és  feldolgozva,  ameny- 
nyire  ily  terjedelmű  munkában  lehetséges.  Mint  ilyen 


1 „Magas  színvonalú  irodalmi  mű  ...  a legnagyobb  mér- 
tékben sajnálatos  volna,  ha  ezen  gyönyörű  eszmén  felépült 
könyv  napvilágot  nem  látna  stb.“  (Athenaeum  bírálata.) 

tehát  minden  magyar  ember  érdeklődésére  számot  tart- 
hat, amennyiben  oly  nemzeti  motivumokról  szól,  me- 
lyeket megismernünk  úgyszólván  kötelességünk. 

Először  kisérlem  meg  itt  tehát  szükségképen  nem- 
zeti jellemünk  teljes  és  tudományos  képét  adni,  leg- 
alább egy  bizonyos  irányban,  a művészi,  költői,  iro- 
dalmi tevékenység  terén.  Az  eddigi  elszórt  apróbb 
megjegyzések  és  inkább  csak  irodalmi  érdekű  észre- 
vételek után  nem  valami  könnyű  feladat  vala  kitűzött 
célomhoz  jutni. 

A mi  magyar  nemzeti  szép  motivumra  akadtunk, 
igaz  lélekkel  összehordtuk  e könyvben  s ezért  jó 
lélekkel  ajánlhatjuk  a nagy  közönség  kezébe  tájékoz- 
tatóul olyasmikről,  amiket  minden  magyar  embernek 
ismernie  úgyszólván  kötelessége,  különösen  egyrészt 
fenkölt  szellemű  hölgyvilágunknak  a régi  hímzések 
motivumai,  meg  egyáltalán  a lakásbeli  tárgyak  díszí- 
tése miatt,  másrészt  a magyar  turistáknak  az  egyes 
vidékeknek  ily  szempontból  fontos  látnivalóit  illető- 
leg, de  az  alkotó  művészemberek  kezébe  is,  akik  a 
jövő  alkotásait  szövögető  ábrándjuk  közepette  tán  nem 
egy  támasztó  pontot,  megindító  lökést,  vagy  gondolat- 
mozdító eszmét  találhatnak  e könyvecske  lapjain. 

Végül  kedves  kötelességet  kell  teljesítenem,  mikor 
méltóságos  dr.  Hampel  József  udvari  tanácsos  úrnak, 
tudomány-egyetemi  tanárnak,  a Magyar  Nemzeti  Mú- 
zeum régiségi  osztálya  igazgató-őrének,  Spányi  Béla 
festőművész  úrnak  s a „ Magyar  Iparművészet “ igen 
tisztelt  Szerkesztőségének  igaz  és  hálás  köszönetét 
mondok  a munka  számára,  az  ügy  érdekében  telje- 
sen díjtalanul,  a legnagyobb  készséggel  átengedett 
különféle  felvételek  sajtólapjaiért. 

Iparkodtunk  a magyar  nemzeti  szép  motívumokat 

illetőleg  összegyűjteni  minden  jellemzőt  s most  már 
annak,  ami  magyar  építésben,  ornamentikában,  kőben, 
fában,  vasban  és  anyagban,  bútorban  és  ruhában,  szo- 
borban és  festményben,  faragott  és  írott  képben,  tánc- 
ban és  zenében,  költészetben,  irodalomban,  igaz  magyar 
szere  tétével  ajánlja  a Magyar  nemzeti  szép  e könyvét , 
mely  a nemzeti  ízlést  hivatva  van  ápolni,  terjeszteni, 
ahol  kell,  öntudatra  ébreszreni, 

Budapesten,  1906  nyarán, 

a Positiv  Aesthetika 
szerzője. 

A MAGYAR  NEMZETI  SZÉPRŐL. 


BEVEZETES. 


Én  is  azzal  kezdeném,  amivel  régebben  a pszicho- 
lógiában szokták:  ha  bepillanthatnék  a nyájas  közönség 
lelki  világába . . . Mert  sietek  előre  bocsátani,  jelen 
kis  munkánk  tisztán  pszichológiai  lesz.  A pszichológia 
körébe  fog  tartozni,  lévén  az  egész  esztétika  csak  alkal- 
mazott pszichológia.  Mai  tudományos  meggyőződésünk 
szerint  legalább  ennek  kell  tekintenünk.  Ha  esztétikai 
jelenségeket  Írunk  le,  ha  esztétikai  törvényeket  adunk, 
akkor  csak  a lelki  élet  törvényeit  adjuk,  ezeknek 
nyilvánulását  ismertetjük. 

Nos  régebben  azzal  szokták  kezdeni  a pszicho- 
lógiában : ha  bepillanthatnánk  az  egyesek  lelki  világába. 
Én  is  azzal  kezdem : ha  bepillanthatnék  a nyájas 
közönség  lelki  világába . . . Kis  munkánknak  címe : 
A magyar  nemzeti  szépről , két  nagyon  ellentétes  érzést 
keltett  fel  bizonyára  benne.  A cím  elvont  volta  — 
sajnos  — sokakat  egyrészt  elrettenthet,  míg  a benne 
levő  szép  és  nemzeti  szavak  másrészt  sajátságos  varázs- 

P ekár:  A magyar  nemzeti  szépről.  1 

szerű  sugalattal  vannak  mindenkire,  ami  már  maga 
különös  vonzalmat  gyakorol.  A cím : A magyar  nemzeti 
szépről , első  hallásra  talán  kissé  furcsa,  de  hát  alig 
fejezhetjük  ki  ezt  máskép,  úgy  hogy  mégis  ilyen 
szabatosak  s rövidek  maradjunk.  Mielőtt  tárgyunkat 
megkezdenék,  tisztában  kell  lennünk  ezzel  a címmel. 
Iparkodni  fogunk  tőlünk  telhetőleg  megmagyarázni : 
mit  értsünk  rajta. 

Címünk  a szépről,  a szép  jelenségeiről  szól.  Csak- 
hogy a szépet  nagyon  sokan  próbálták  meghatározni, 
de  hát  úgy  jártak  vele,  mint  a gyermek,  aki,  ha  a 
nap  besüt  a szobába,  meg  akarja  fogni  a napfényt,  és 
nem  bírja.  Úgy  képzeljük,  hogy  a szép  a tárgyakban 
van,  vagy  hogy  a tárgyakkal  szorosabban  van  össze- 
kapcsolva, mint  ahogy  tényleg  van,  pedig  nagy  része 
nem  a tárgyakban,  hanem  bennünk,  felfogásunkban  van. 

Ha  valamit  szépnek  találunk,  az  lehet  esetleg  olyan, 
hogy  mások  nem  találják  annak.  S ebben  nemcsak 
egyéni  különbségeket  állapíthatunk  meg.  Vegyük  pl. 
a vad  népeket  (sioux-indiánokat  stb.),  akik  a rikító 
színeket  szeretik,  különösen  a vöröset.  A műveltebb 
népeknél  a különböző  finomabb  színárnyéklatok  iránt 
fejlődött  ki  az  érzék,  egyáltalán  nem  a rikító  színek 
iránt,  melyekkel  szemben  ellenszenvvel  viseltetünk. 
Mert  ha  valamire  azt  mondjuk : rikító,  el  is  ítéljük, 
különösen  egyes,  népies  díszítéseket. 

A zene  a vad  népeknél  roppant  monoton,  csak 
néhány  hangból  áll  az  egész,  s igen  lármás,  ahogy 


BEVEZETKS 


3 


például  a fővárosi  áliatkertben  lehetett  tapasztalni, 
ha  ilyen  vad  törzsek  ott  voltak : milyen  éktelen  lárma 
az  ő mulatságuk,  zenéjük.  Ezzel  szemben  a művelt 
osztálynál  minél  nagyobb  hangterjedelmet  találunk, 
minél  több  skálából,  hangszerből  álló  zenét,  ahol  a 
hangterjedelem  egészen  a tizenhatodik  számú  lég- 
rezgésektől a legmagasabbig  tart  s nem  a lárma, 
hanem  a finomság,  az  átmenetek,  az  árnyalatok  a fők. 

Hogy  mennyire  egyéni  a szép,  nemcsak  itt  látjuk, 
de  olyan  esetből  is,  ahol  hiányok  vannak  az  érzéki 
felfogásban,  pl.  azoknál,  a kiket  régebben  szinvakok- 
nak,  manapság  helyesebben  színtévesztőknek  neveznek, 
akik  a zöld  és  vörös  szint  egynek  látják.  Ilyenek 
aránylag  többen  vannak,  mintsem  gondolnék.  Ezek, 
ha  erdőbe  mennek,  a lombot  és  a fa  kérgét  egy- 
színűnek : vörösbarnának  látják.  Hogy  ilyenek  sokan 
vannak,  azt  a vasúti  statisztika  mutatta  ki,  ahol  a 
piros  és  fehér  jelzőtárcsa  közt  különbséget  kell  tenni 
s ahol  végzetes  szerencsétlenséget  okozhat  e tévedés. 
Itt  tehát  a külszolgálatra  rendelt  egyéneket  orvosi 
vizsgálat  alá  vetik  a színes  látás  fogyatékossága  tekin- 
tetében s ép  ez  mutatta  ki  ezeknek  bizonyos  százalék- 
arányát.  Látjuk,  hogy  egyénenként  is,  s mint  fennebb 
láttuk,  egyes  fajoknál,  népeknél  is  különböző  a szép  a 
színes  érzésben. 

De  ezek  rendellenes  hiányok,  fogyatékosságok.  Ne 
gondoljuk,  hogy  a rendes,  normális  határokon  belül 
nem  léteznek  megfelelő  fogyatékosságok  viszont  más 

irányban  megfelelő  nagyobb  fejlettséggel.  így  a színek 
iránt  érzékenyebb  tehetség  esetleg  kevesebb  hajlamot 
mutat  a zene  iránt  és  fordítva.  Az  ily  különféle  lelki 
típuszok  természetesen  mást  és  mást  fognak  szépnek, 
szebbnek  találni  s e szerint  ugyanazt  a műalkotást 
is  máskép  és  máskép  fogják  élvezni.  Látjuk  tehát, 
hogy  egyénenként  mennyire  különböző  lehet  már  most 
maga  a szép  s ennek  megítélése,  élvezése. 

A művészetek  körében,  pl.  az  építő  művészet 
díszítő  részében,  az  ornamentikában,  az  egyiptomiak- 
tól, asszíroktól  kezdve  napjainkig  érdekes,  hogy  mily 
különböző  elemeket  találtak  az  illető  népek  szépnek. 
Az  egyiptomiaknál  a lótuszvirág,  a tűlevelű  virág  és 
a papirusznád  voltak  az  ornamentika  főmotivumai. 
Ezekből  kerekedtek  ki  az  oszlopfej-diszítések,  továbbá 
a párkányzatok  futódiszítményei.  Ezek  mellett  fontos 
ornamentikái  elem  volt  náluk  a karvalyszárnyú  nap- 
korong, a felkelő  nap  jelképe  és  a szent  scarabaeus- 
bogár,  amelyet  szárnyakkal  ábrázoltak  s az  örök  élet 
jelképének  tartották. 

Ha  meg  az  asszírokat  tekintjük,  ott  találjuk  a 
széles,  kövér  palmettát,  melyet  Indiában  is  megtalá- 
lunk, mely  erősen  különbözik  a görög  karcsú  palmet- 
tától ; továbbá  az  aranyvirágot,  chrysanthéme-et,  mind 
a kettőt  nagyon  kedvelt  párkánydísznek  használták,  ép 
úgy  harmadik  kedvelt  virágukat,  a lótuszt,  mely  náluk 
az  egyiptominál  sokkal  hosszabb.  Jellemző  még  rájuk  a 
szárnyas  emberfejű  bika,  oroszlán  és  az  emberfejű  sas. 

Az  indiai  ornamentikára  jellemző,  hogy  csupa  virág 
s mint  florális  díszítmény  oly  gazdag,  akárcsak  Indiá- 
nak buja  növényzete.  Jellemző  az  indiai  pálmaág, 
amelyeket  az  ú.  n.  kasmiri  sálakon  láthatunk,  és  az 
indiai,  szintén  széles,  de  az  assziriaitól  mégis  külön- 
böző palmetta,  amelyre  vizsgálódásaink  folyamán  még 
ismételten  rá  fogunk  térni. 

A perzsa  ornamentika  is  főkép  virágokból  áll.  Jel- 
lemző pávaszemes  virágait,  rózsáit,  szegfűit  újra  fogjuk 
látni,  bár  bizonyos  mértékben  megváltozott  alakban  a 
mi  ornamentikánkban. 

A sínai  ornamentikát  jellemzi  a teavirág,  a sár- 
kány, a szent  ló,  a Fó  kutyája,  a Fong-Hoangnak 
nevezett  madár  és  a sínai  meander.  A japáni  is  virág- 
diszítmény,  jellemzi  főkép  a szegfű.  • 

A görög  ornamentikát  első  sorban  jellemzi  a görög 
palmetta,  mely  sokkal  karcsúbb  az  eddigieknél  és  a 
kettős  csigavonalos  görbe,  melyet  állítólag  a loncvirág 
kacskaringóiból  stilizáltak  volna,  s mely  csigavonalból 
az  ágak  mindig  mint  érintő  görbék  indulnak  ki  és 
végre  az  akantusz-levél,  melyet  első  alkalmazója  állí- 
tólag egy  sírkő  körül  látott  kinőni  s onnan  vette 
mintául.  Úgy  a palmetta,  mint  a kettős  csigavonal  és 
az  akantusz  gazdag  és  a lehető  legszebb  kifejlesztésre 
jutott  a görög  szellemben.  Jellemző  azonban  még  az 
ú.  n.  tojászdisz,  ez  az  annyiszor  előforduló  párkányzat, 
úgyszintén  a szivpárkányzat,  a csatornadisz,  a gyöngy- 
sordísz, a hajfonadék,  a szalagfonadék  és  az  annyira 

gyakori  s ezért  a la  Grecque-nek  is  nevezett  meander 
minden  alakjában,  kezdve  az  egyszerű  habmeandertől, 
mely  a tenger  hullámzásának  stilizálása. 

Érdekes  pl.,  hogy  a régi  festett  görög  edényeken 
e habmeandert  csakis  alul  találjuk,  mintegy  éreztetve 
a diszitmény  ábrázolásának  eredetét,  míg  az  utánzók 
e tényt  már  nem  tartották  tiszteletben.  E habmean- 
derek  legeredetibb  alakját  a régi  egyiptomiaknál  találjuk 
meg,  ahogy  ők  az  egyszerű  párhuzamos  cik-cak  vona- 
lakkal a vizet  ábrázolták.  Meandereket  különben  majd- 
nem minden  nép  ornamentikájában  találunk.  Érde- 
kesek a mexikói  fazekakon  talált  amerikai  meanderek, 
amelyek  nagyon  hasonlítanak  a görögökre ; különösen 
szépek  a yucatani  meanderek. 

Az  arab  és  mór  ornamentikára  jellemző  az  a káp- 
ráztatóan bonyolult  szalagfonadékkal  körített  salamoni 
csillag  és  a szalagdísz  közé  vegyülő  sűrű  levélfonadék, 
honnan  az  arabeszk  nevét  is  kapta.  Ép  oly  jellemző 
még  a mór  palmetta,  a mór  meander,  az  arábiai  toll- 
dísz  és  a mór  csigavonalas  tolldísz. 

A reneszánsz  idejében  lép  fel  a felelevenített  görög 
motívumok  mellett  a csigavonalas  lécfonadék  és  a 
groteszknek  nevezett  csigavonalas  virágfonadék. 

Láttuk  a különféle  ornamentikákat,  s míg  az  egyik 
népnél  ezek  voltak  a főmotivumai,  addig  azok  helyében 
más  népnél  másokat  találtunk.  Az  ilyesmi  az  illető 
népnek,  nemzetnek,  kornak  jellemző  szép-motivuma. 
Hogy  mennyire  mást  és  mást  találnak  az  egyes  fajok 

szépnek,  gondoljunk  csak  — hogy  más  térről  is  vegyünk 
példát  — a magyar  nótára.  Valami  angol,  vagy  amerikai 
bizonyára  nem  fogja  azt  annak  hallani,  aminek  mi. 
Neki  is  szép  lehet,  de  nekünk  szebb,  neki  meg  szebb 
az  övé.  Ép  úgy  a sínai  sárkányt,  a Fő  kutyáját  bizo- 
nyára mi  nem  fogjuk  olyan  szépnek  tartani  és  nem 
fogjuk  olyan  vallásos  áhítattal  tekinteni,  mint  ők. 

De  ha  a költészet  köréből  veszünk  példát,  ott  is 
ezt  találjuk.  Arany  János  hőséről  azt  mondja:  Mint 
komor  bikáé,  olyan  a járása-  A perzsa  költő  Rusztemet 
elefánthoz  hasonlítja,  pilten-nek,  elefánttestűnek  nevezi. 
Nekünk  ez  nem  lesz  olyan  szép,  mint  a bikához  való 
hasonlítás,  ami  bizonyos  imponáló  energiát  fejez  ki 
az  alföldi  pusztán  élő  nép  előtt ; az  elefánt  inkább  a 
lomhaság  jelképe  nálunk.  És  bizonyára  nem  lesz  egy- 
forma a hatása  a két  hasonlatnak,  mikor  Arany  János 
azt  mondja:  „Mint  komor  bikáé,  olyan  a járása"  és  mikor 
a perzsa  költő  azt  mondja:  „Mint  ádáz  elefánt  ordít 
szakadatlan".  Az  utóbbi  inkább  mosolyt  csal  ajkunkra. 

Vagy  pedig  a görög  költő,  Homér,  Héra  isten- 
asszonyról  azt  mondja,  hogy  ökörszemü.  Ez  nálunk  visz- 
szatetszést  fog  kelteni,  de  az  ó-görög  felfogás  szerint  a 
nagy  szem,  ökörszem  a nyugodt,  parancsoló  lelki  fölényt 
fejezi  ki.  íme,  ami  nekik  szép,  az  nekünk  nem  szép. 
Itt  az  éles  példa  tehát  e tekintetben,  ami  nemcsak 
azt  mutatja,  hogy  más  volt  a szép  a görögöknél,  mint 
nálunk,  hanem  egyáltalában,  ami  ott  szép,  az  nálunk 
visszatetsző,  sőt  ellenkező  benyomást  szül. 

Ép  ily  furcsa  hatása  lesz  ránk  a mexikóiak  ifjúság- 
istenének,  Teckalipulának,  akit  rút,  bozontos  alaknak 
ábrázolnak.  Mi  más  a belvederi  Apollo ! Ép  oly 
visszás  hatása  lesz  az  indusok  sokfejű  és  sokkarú 
istenének.  Az  egyiptomi  macska-  és  bikakultusz  egé- 
szen érthetetlen  előttünk  az  első  hallásra.  Az  egyip- 
tomiak a halált  madárfejü  embernek  képzelték.  Az 
ilyen  ábrázolások  is  rendkívül  jellemzők  és  különfélék 
lehetnek. 

Azt  hiszem,  sikerült  megértetni : mennyire  relativ 
dolog  az,  amit  szépnek  nevezünk.  Nagy  különbségek 
vannak  e tekintetben  egyének,  népfajok,  népek,  kul- 
turális csoportok  szerint.  Most  már  természetesnek 
fog  látszani,  hogy  ez  nálunk  is  élesen  megkülönböz- 
tethető, hogy  vannak  olyan  motívumok,  amelyeket 
szépnek  találunk,  amelyek  más  népeknél  mások.  Ezek 
a nemzeti  jellemmel  többé-kevésbbé  szoros  összefüg- 
gésben vannak  s ezeket  értjük  a magyar  nemzeti  szép 
összefoglaló  cím  alatt. 


I. 

Az  Alföld,  a magyarság  lakóhelye. 


A fajunkra  nézve  jellemző  szép  motívumokról  óhaj- 
tunk szólani.  Hogyan  lehet  már  most  ezeket  osztá- 
lyozni? Az  osztályozásnak  kétféle  módja  lehetséges: 
a pszichológiai  és  azután  a művészeti  ágak  szerint. 
A pszihologiai  osztályozás  sorra  fogja  venni  a psziho- 
logiai  jelenségeket  és  a gondolkodás,  érzés  vagy  az 
akaratműködéseket  meghatározó  jellem  terén  kutatja 
fajunknak  mi  a szép,  szemben  más  nemzeteknek, 
fajoknak  ezen  a téren  más  szép  tényezőivel?  A művé- 
szeti ágak  szerint  való  osztályozás  pedig:  az  építé- 
szet, ornamentika,  szobrászat,  festészet,  zene,  költé- 
szet szerint.  Először  rövid  áttekintését  szeretném  adni 
a pszichológiai  osztályozásnak  s azután  a különféle 
művészeti  ágak  szerint  áttekinteni  a magyar  nemzeti 
szép  motívumokat. 

Első  sorban  tehát  a pszichológiai  elemzéshez  fogunk 
fordulni.  A modern  pszichológiának  egyik  igen  érdekes 
ága  a nép- pszichológia  vagy  a hogyan  a franciáknál  szo- 
kásosabb elnevezéssel  jelölik  meg  e tudományágat: 
az  egyes  népfajták  pszichológiája,  a race-pszichologia. 
Csakhogy  e téren  még  édes-kevés  történt.  A néme- 

teknél  Wunclt  tárgyalja  az  általános  nép-pszichologia 
kérdéseit  vaskos  kötetekben.  A franciáknál  meg  leg- 
utóbb Fouillée  adott  érdekes  kisérletet  a francia  nép 
pszichológiájára  vonatkozólag. 1 

A következőkben  a magyar  nép  pszichológiájának 
rövid  feldolgozását  óhajtanok  megkísérlem,  természe- 
tesen amennyire  eddigi  adataink  alapján  ez  egyálta- 
lán lehetséges.  Tárgyunk  tehát  a magyar  lélek  a maga 
jellemző  megnyilatkozásaiban,  ez  a kollektív  lélek 
épp  a fajt  jellemző  sajátos  vonásaival. 

Mielőtt  az  első  kutató  lépést  tennők  ez  irányban, 
az  általános  pszichológiának  egyik  fontos  igazságát, 
egyik  elemi  tényét  kell  újból  magunk  elé  idéznünk. 
Régen  ismert  pszichológiai  igazság  ugyanis  s így  itt 
is,  e pszichológiai  elemzésnél  is,  első  sorban  ezt  kell 
tekintetbe  vennünk,  hogy  egész  lelki  világunk  minden 
érzéki  elemét,  adatát  — jóllehet  első  pillanatra  talán 
nem  is  így  látszik  — mind  kívülről  kapjuk.  Már  a 
józan  angol  gondolkodó,  Locke  megmondta,  hogy 
„semmi  sincs  értelmünkben,  ami  ne  lett  volna  elébb 
érzékeinkben".  Igen,  összes  benyomásainkat  kívülről 
kapjuk  s ezekből  építjük  fel  azután  egész  lelki  vilá- 
gunkat. Sollier  francia  kutató  még  azt  is  kimutatta, 
hogy  külső  benyomások  nélkül  felindulásaink  sincse- 
nek, hogy  tehát  még  felindulásaink,  indulataink,  érzelmi 
állapotaink  is  múlt  benyomásokkal  kapcsolatban  épül- 
nek fel  lelki  világunk  sajátos  jelenség-szövedékében. 

Összes  benyomásainkat  tehát  kívülről  kapjuk  s 
ezekből  építjük  fel  egész  lelki  világunkat.  Természe- 
tes most  már,  ha  valaki  más  környezetben  van,  más 
benyomásokat  nyer  s egész  lelki  világa  más  lesz.  Az 

1 Fouillée : „Psychologie  de  peuple  frangais  1898“. 

alföldi  magyar  nép  nem  sokat  tud  az  elefántról  s 
mikor  a hires  perzsa  költő  kedvelt  hősét,  Rusztémet 
hatalmas  elefánthoz  hasonlítja,  ez  nem  fog  megfelelő 
visszhangra  találni  népünk  fiainál,  sőt  valószínűleg 
visszatetszést  fog  szülni,  holott  a haragvó  Toldit 
„komor  birkádhoz  hasonlító  Arany  verse  meg  fogja 
találni  az  utat  lelkűk  mélyéhez  és  visszhangzani  fog 
benne. 

Ha  tehát  a magyar  lélekről,  a magyar  jellemről 
akarunk  szólni  s ha  igazán  behatóan  akarjuk  vizs- 
gálni az  itt  feltoluló  kérdéseket,  nekünk  is  első  sor- 
ban azt  kell  szemügyre  vennünk:  milyen  a magyar 
föld , ahol  a magyar  nép  él.  milyen  ez  a természeti 
környezet,  mely  a magyar  léleknek  nemcsak  eredeti 
benyomásait  adta,  hanem  amely  rá  állandóan  és  szük- 
ségképpen, bizonyos  kikerülhetetlen  természeti  kény- 
szerűséggel  rá  állandóan  hatással  van. 

Vessünk  csak  egy  futólagos  pillantást  Magyar- 
ország  térképére  s mindjárt  látjuk,  hogy  nagyjában 
síkság,  a felsőmagyarországi  és  az  erdélyi  hegyvidék 
kivételével.  S tekintetbe  véve  azt  az  ethnográfiai 
tényt,  hogy  a magyarság  éppen  a síkságon  lakik,  a 
hegyvidéknek  fajunk  pszichológiájának  meghatározá- 
sában alig  tulajdoníthatunk  fontosságot. 

Ha  ugyanis  a különféle  vidék-típuszokat  tekintjük, 
így  első  sorban  a felvidéket,  úgy  találjuk,  hogy  bár- 
mily szeszélyesen  szépek  is  bércei,  különösen  a Magas- 
Tátra  vidékén,  itt-ott  hófoltos  kékellő  csúcsaival  és 
a turistáknak  bármily  kellemes  legyen  is,  mikor  azon- 
ban azokat  a benyomásokat  kutatjuk,  melyek  fajunkra 
hatnak:  a magyar  nép  zöme  az  Alföldön  lakván,  az 
ily  vidék  - típusz  szóba  nem  jöhet.  Népies  nemzeti 
költészetünkben  is  tényleg  nem  igen  szerepel,  lég- 

feljebb  csak  puszta  nevével,  a „Tátra",  a „Kárpá- 
tok" hegysége.  Petőfinek  ugyan  van  róla  egy  szép 
hasonlata:  „A  Kárpát  vagy  (t.  i.  kedvese),  s én  ott 
a felhő  s mennydörgéssel  ostromlom  szived".  Csak 
újabb  és  nem  is  népiesen  nemzeti  költészetünk  éne- 
kelte meg  többszörösen  a Tátra- vidék  szépségeit, 
mint  ahogy  Bartóknak  „Kárpáti  emlékek"  című  köte- 
tében látjuk. 

Annál  jellemzőbb  azonban  a következő  két  vidék- 
typus:  a balatoni  dombvidék,  de  leginkább  az  Alföld, 
az  Alföld  a maga  egyenességével,  szélességével,  tág 
méreteivel,  ahol  a szemnek  szabadon  esik  tekintete 
végesvégig.  Ez  olyan  képzeteket  fejleszt  ki  az  ember- 
ben, amelyek  hatása  a magyar  fajban  nagyon  meg- 
látszik s meg  volt  e hatása  nem  is  csupán  abban  az 
ezer  évben,  amit  itt  töltöttünk,  hanem  már  az  azelőtti 
lakóhelyeken  is.  Ős  időktől  kezdve  olyan  helyt  lak- 
ván, megszoktuk  a síkságot  és  hogy  tág,  szabad  a 
kilátásunk. 

Ezek  a jellemvonások  művészetünkben,  irodal- 
munkban sok  helyen  meglátszanak:  a puszta  a maga 
világával,  az  Alföld  állat-  és  növényvilágával  meg- 
érzik egész  művészetünkön  s költészetünkön.  „Az 
arany  kalászszal  ékes  rónaság",  a vetés,  a virágok, 
a mérsékelt  földöv  időjárásbeli  viszonyait  tíikröztetik 
vissza.  Költészetünkön  nagyon  meglátszik:  hogyan 
változik  rendesen  a négy  évszak.  Nem  mindenütt  vál- 
tozik ez  így.  A régi  egyiptomiak  teljes  joggal  csak 
három  évszakot  különböztettek  meg;  a kezdő  szak 
az  áradás  évszaka  volt,  a sza , a második  a vetés 
évszaka,  a pre  és  az  aratás  ideje,  a sze-mu, 

A négy  évszaknak  rendes  váltakozása:  a termé- 
szetet új  életre  ébresztő,  a „mezőket  ződítő",  virágo- 


Az  alföldi  puszta.  Roskovics  Ignáctól. 

kát  fakasztó  tavasz,  kikelet;  a gabonát  érlelő,  forró, 
perzselő  nyár  a maga  aranysárgára  érlelt  kalász- 
tengerével, délibábjával,  rekkenő  hőségével;  a gyü- 
mölcsöt, szőlőt  érlelő  ősz,  a szüret  idejével,  a fák 
levelének  lehullásával,  a mindent  elborító  szomorú 
novemberi  köddel,  mely  a természet  elmúlását,  vagy 
álombamerülését  példázza;  a kemény,  esikorgós  havií, 


2.  Alföldi  tél.  Ujváry  Ignáctól. 

zuzmarás  tél  jellemző  egész  lelki  világunkra  s hatá- 
sát látjuk  egész  költészetünkön. 

Minden  évszakhoz  nemcsak  megfelelő  képzeteket 
kapcsol  állandóan  a nép  gondolatvilága,  hanem  meg- 
felelő hangulatot  is.  A tavasz,  a kikelet,  az  öröm, 
az  új  életre  ébredés,  az  erőtől  duzzadó  élet,  a virulás 
örömének  hangulatát  kelti,  kapcsolódik  a szerelem 
vidám  hangulataival  úgy,  ahogy  a nyár  is.  A régi 

kuruc  énekekben  a télen  szünetelt  hadviselés  újra 
megkezdésével  volt  kapcsolatos  a tavasz  jötte.  Az  ősz 
ellenben  a bánat,  a szomorúság  hangulataival  kapcso- 
lódik. A levélhullás,  a madarak  elköltözése  végtelenül 
bánatos  hangulatokat  csal  a nép  leikébe: 

Száll  a madár,  hull  a levél,  itt  az  ősz  .... 

Kell-e  bánatosabb,  szomorúbb  melódia?  A sárga  levél, 
amely  lehull  s annyi  és  annyi  párhuzamot  szolgáltatott 
az  elmúlás  lehangoló  gondolatára,  ezzel  szorosan  össze- 


3.  Tájkép.  Spányi  Bélától. 


függ.  A Szepességen  például  hol  a sárga  levél?  Az 
a néhány  lombos  fa  nem  igen  gyakorol  nagyobb  hatást, 
s amennyire  részemről  az  ottani  tót  népköltészetbe 
belepillanthattam,  nem  is  találunk  ott  ilyesmit, 
hanem  a rideg  telet,  azt  emlegetik  és  abból  ki  is 
jut  nekik  a felvidéken.  Ilyen  különbségeket  hoz  létre 
a különféle  vidék-tipusz. 

Ily  benyomások  hatottak  már  őseinkre  is.  Őseink 
is  a mocsaras  puszták  lakói  voltak,  a legújabb  kuta- 

tások  is  erre  mutatnak  s ezt  nem  győzzük  itt  eléggé 
hangsúlyozni.  A mocsaras  pusztaságok  e népe  ván- 
dorlásaiban igy  mindig  halász-  és  vadászzsákmánjban 
gazdag  helyet  keresett.  így  jutott  a Meótisz  ingo- 
ványai  közé  is,  mint  a csodaszarvas  ismeretes  mon- 
dája ezt  fent  is  tartotta.  Újabban  Jankó  oda  értelmezi 
e monda  történeti  tartalmát,  hogy  a húnok  a szarvas- 
diszű  sisakos  alánokat  követték  igy  a krimiai  mocsa- 
ras pusztaságokra. 

Mikor  a mai  hazába  jutottak,  akkor  sem  állapod- 
tak meg  a hegyvidékben,  hanem  a mocsaras  Alföldre 
száliának.  Az  Alföld  sok  helyen  még  ma  is  mocsaras, 
de  kimutathatólag  sokkal  mocsarasabb  volt.  Csak  egy 
pillantást  vessünk  régebbi  történeti  térképre  pl.  Magyar- 
ország  1606-ban  Acsádytól,  vagy  Magyarország  Mátyás 
király  halálakor  s rögtön  meggyőződhetünk  e tényről. 
A Tisza,  a legmagyarabb  folyó  egész  lefolyásában 
mocsaras  volt,  nagyrészt  még  ma  is,  a Duna  alföldi 
útja  is  ilyen  volt,  a Dráva,  Száva,  a Túrnak  neve- 
zett Berettyó,  a Kőrös,  a Béga,  a Temes,  a Duna- 
Tisza  köze,  a békési  alföld,  a temesi  alföld,  sőt  a 
Fertő  körüli  kis  magyar  alföld  és  a Hanság,  a Bala- 
ton környéke,  a Sárrét  mind  egy  mocsár. 

E tekintetben  érdekes  az  az  újabb  tudományos 
felfogás,  hogy  az  Alföld  valamikor  víz  alatt  volt  és  a 
víz  visszahúzódása  lassan  történhetett  s jellemző  Czir- 
busz  szerint, 1 hogy  a lápok,  mocsarak  nem  a középen, 
hanem  az  Alföld  szélein  maradtak  meg,  és  hogy  a Tisza- 
Duna  szabályozás  s efféle  kulturális  munkálatok  előtt 
sokkal  több  volt  a láp;  néhol  aztán  máig  megmaradt. 

1 Czirbusz  Géza  dr.:  „A  Nagy  magyar  alföld  keletkezése". 
Földr.  Közi.  1900.  Ili— IV.  f. 


2 

Pékár:  A magyar  nemzeti  szépről. 


. Tiszaparti  füzes  alkonyaikor.  Mészöly  Gézától. 

És  csakugyan  e tekintetben  nagyon  érdekes  ada- 
tokra akadunk,  ha  az  alföldi  városok,  községek  mono- 
gráfiákban feldolgozott  történetén  végig  tekintünk.  Ves- 
sünk csak  egy  pillantást  Szabolcsmegyére.  Nyíregyháza 
úgyszólván  mocsarak  közé  épült.  Ma  is  azért  legkes- 
kenyebb a közepén,  míg  az  „alvég"  és  a „felvég"  is 
sokkal  szélesebb,  mert  délnyugati  és  északkeleti  olda- 
lán két  hatalmas  mocsár  terült  el  s az  alvéget  a fel- 
véggel csak  keskeny  dombhát  kötötte  össze,  ezen 


5.  Tájkép.  Spányi  Bélától. 

épült  a Nyirség  Egyháza.  Innen  a város  neve.  Egész 
építkezését,  utcáinak  irányát  épp  e két  mocsár  a 
„Bujtos",  a mai  Széchenyi-liget  és  a mai  „Ér"  a 
mellette  levő  kertekkel  s még  a felvégen  található 
kisebb  mocsarak,  a nagy  és  kis  „sirák",  a „csincsa“ 
szabták  meg. 

Vagy  vessünk  egy  pillantást  a mai  Nagy-Kálló,  a 
kállai  vár  régi  egykorú  német  térképére.  Csupa  mocsár- 

viz  (Mórást)  veszi  körül  mind  a négy  oldalról,  kivéve 
a feltöltött  bejárót. 

Kis-Várda  is  eredetileg  óriási  láp  szomszédságában 
épült.  Valamikor  egész  vidéke  tele  volt  láppal,  ingo- 
ványnyal,  mocsárral,  melyből  csak  itt-ott  emelkedett 
ki  egy-egy  dombhát.  Az  őslakóknak  szinte  foglalniok 
kellett  a földeket. 

Jól  jellemzi  az  ily  vidéket  Kállay  András  „vég- 
nélküli  nádasaival,  halastavaival,  a darvak,  a gődé- 


6.  Tájkép.  Spányi  Bélától. 

nyék,  hattyúk  és  a kócsagok  ez  őstanyáival,  a magas 
árvizek  által  ide-oda  hányt  és  vetett  úszólápjaival , 
amelyekre  nézve  a tulajdonjogot  a szél  változatos 
szeszélye  gyakran  kérdésessé  teszi,  birtoklásukat  pedig 
ideig-óráig  csak  kicövekelés,  vagy  kikötés  biztosítja.1 

1 Kállay  András  Előszava  a ,, Magyarország  Vármegyéi  és 
városai*'.  V.  kötet.:  „Szabolcs  vármegyéd  hez  A többi  adatok  is  e 
kötetből. 


2* 

Nagyon  érdekes  és  tanulságos  adatokat  találunk 
erre  nézve  épp  a szabolcsmegyei  régi,  ősi  dűlőnevek 


7.  Tájkép.  Spányi  Bélától. 


közt.  A dűlőnevek  tudvalevőleg  érdekes  letéteményesei 
sokszor  rég  elmúlt  állapotoknak.  így  a szepesi  német- 
ség nyomát  sok,  ma  már  egészen  tót  vidéken  ezek 


8.  Tájkép.  Spányi  Bélától. 


tartották  fenn.  így  Szabolcsban  a mai  jó,  kövér  szántó- 
földek nevei  mutatják,  hogy  valaha  mocsarak,  lápok. 

tavak  voltak  ott.  Ilyenek  például:  Tice-láp,  Úr-tava, 
Ecse*tava,  Szörény-tava,  Vilom-érhát,  Tacsa-tó,  Csa- 
nálos-tó,  Józsa-kátyú  stb. 

De  nemcsak  jelen  lakóhelyünk  múltja  mutat  erre, 
hanem  más  érdekes  nyomok  is  és  pedig  a néprajzi 
kutatás  terén.  Amint  ugyanis  kimutatták,  hogy  pusztai 


9.  Az  ecsedi  láp. 


nép  voltunk,  kiderült  az  is,  hogy  mocsaras  helyen 
sokáig  laktunk,  s így  az  ú.  n.  pákász  élet,  mocsári 
halász- élet,  — mely  ősfoglalkozás  tanulmányozásával 
Hermán  Ottó1  behatóan  foglalkozott  — s ennek  külön- 
féle szerszámai  rendkívül  fejlettek  nálunk.  Amint  újab- 

1 Hermán  Ottó:  „A  magyar  halászat  könyve“.  2 kötet.  Buda- 
pest, 1887. 

bán  kiváló  etnográfusunk,  Jankó1  kimutatta  a Káma, 
Ural-,  Volga-  és  a Kaspi-tó  bezárta  vidékre  viszen 
vissza  e halászszerszámok  eredete. 

Itt  a hazában  sokkal  virágzóbb  lehetett  régebben 
a halász-élet,  a pákász-élet.  A biharmegyei  Komádi- 
ban  (Nagyvárad  közelében)  még  szól  a hagyomány, 
hogy  cigánynyal  tartott  több  vármegyére  szóló  nagy 
mulatság  volt  a csikászat,  mint  Hermán  Ottó  megírta 
szép  könyvében.  Természetesen  több  volt  akkor  a 
mocsár,  a láp. 

A fentebbi  elmélet  értelmében  a Fertőt  s a Bala- 
tont is  úgy  foghatjuk  fel,  mint  a lassú  lecsapolódás 


10.  Árvízi  kép.  Mészöly  Gézától. 

maradékait.  Maga  a Fertő  is,  a név  mocsarat  jelent, 
hasonló  név  a Sárréthez,  de  a szláv  Balaton  is  ugyan- 
azt: „sárosát"  jelent.  Épp  úgy,  ahogy  a láp,  a mocsár- 

1 Jankó  János  dr.  a Zichy  Jenő  gróf  harmadik  utazásá-ban: 
„ A magyar  halászat  eredeted  Budapest— Lipcse,  1890.  I — II.  köt. 


AZ  ALFÖLD,  A MAGYARSÁG  LAKÓHELYE 


23 


vidék,  a tiszai  füzesek,  a Balatonvidék  is  jellemző 
magyar  vidéktypus.  E lápok  emlékeinek  nyoma  maradt 
egész  művészetünkön,  költészetünkön.  Bemutatunk  itt 
egy  párat  ezekből  az  Alföldre  oly  jellemző  mocsaras, 
vizes  tájképekből,  több  közülök  tájképfestészetünk 
java  alkotásai  közé  tartozik,  mi  már  magában  is  elég 
jellemző.  Az  Alföldről  adott  első  képünk  is  ilyen 
mocsaras,  vizes  kép  s az  itt  adott  egész  sorozat  java- 
része az.  Még  a Csonka-toronyról  adott  utolsó  képün- 
kön (12.)  is  ott  a mocsár. 

Az  állatvilág,  a helyi  fauna  is  jellemző  egész  fel- 
fogásunkra s igy  költészetünkre.  Gondoljunk  csak  a 


11.  Balatoni  part.  Mészöly  Gézától. 


népdaloknak  „pej  paripám",  „fakó  lovam"  stb.  sok- 
féle kifejezésére;  milyen  gazdag  jelzői  vannak  a nóta- 
szerzőnek arra,  hogyan  fejezze  ki  kedvelt  lova  színét. 

zeket  a benyomásokat  az  Alföld  adja  a maga  nagy- 
szerű méneseivel.  Az  állatvilág  többi  tagjai  is  szere- 
pelnek: „Cserebogár,  sárga  cserebogár",  „Káka  tövén 

költ  a ruca”  stb.  Különösen  érdekes  a madarak  gaz- 
dag és  kedvelt  szerepeltetése  népköltészetünkben. 

Népünk  legkedveltebb  madarai:  a gólya,  daru,  Vad- 
ruca, maga  a nemes  kócsag  is,  éppen  a lápok  madarai. 
Ez  nem  véletlennek  a dolga,  hanem  éppen  a nagy 
magyar  Alföldnek  nagyon  mocsaras  volta  az  előbbi 
korokban  az  oka.  Ezért  mondja  egyik  legkedveltebb 
nótánk: 

Káka  tövén  költ  a ruca, 

Jó  földben  terem  a búza  . . . 

s e két  sorával  élesen  jellemzi  a búzatermelő  Alföl- 
det, melyet  helyenként  lápok  borítanak. 

De  különösen  érdekes  a darumadár  a magyar  nép- 
költészetben.  Pedig  a daru  ma  már  úgyszólván  kihalt. 
Idővel  majd  csak  a népköltészetben  találjuk  nyomát: 
mit  tartott  róla  a nép,  milyen  okosnak  tartotta.  Mert 
feljegyezték  róluk,  hogyha  csoportban  vannak,  maguk 
közül  mindig  őrt  állítanak;  ez  pedig,  hogy  el  ne 
aludjék,  féllábon  állva  a másik  lábával  kövecskét 
tart,  hogyha  elalszik,  kiejti  a kövecskét  s e zajra 
újra  felébred.  És  népköltészetünk  sokszorosan  meg- 
őrizte az  okos  madár  emlékét,  jóllehet  már-már  ki- 
pusztult. De  a hagyomány  mindig  tovább  fentartja  az 
eltűnt,  az  elmúlt  dolgokat. 

Hazai  madárvilágunk  nagyon  sok  tekintetben  hatott 
a nép  képzeletvilágára  s jellemző  és  maradandó  nyo- 
mokat hagyott  költészetén  is  A nép  képzeletében 
saját  életével  szoros  kapcsolatban  látja  a madarak 
életét.  És  itt  megint  a természeti  viszonyoknak  erős 
hatását  láthatjuk  a gondolatvilágra,  népünk  egész 
gondolkodására  A madarak  ősi  vándorlása  melegebb 
hazába  s örömet  szerző  visszatérésük  tavaszszal,  sok 
nótának  adta  alaphangját.  Sok  nóta  beszél  arról,  hogy 


12.  A csonka  torony.  Spányi  Bélától. 


26 


ELSŐ  FEJEZET 


„visszajött  a vándor  madár",  „visszatért  a fészkire" 
stb.  Látni  fogjuk,  hogy  ebben  a nép  az  otthon,  a 
hazai  föld  szeretetét  látja. 

Chernél  István  „Magyarország  madarai"  című  nagy 
munkájában  sorra  vevén  hazánk  madárvilágának  tagjait, 
érdekesen  terjeszkedik  ki  a nép  képzeletében,  dalaiban 
való  szerepükre  is.  Mi  csak  röviden  érintjük  a legjellem- 
zőbb madarak  ilyetén  szerepét,  jobbára  az  ő nyomán. 

A daruról  szóltunk.  A darunak  nemcsak  okosságát 
ismerik,  hanem  szépségét  is.  Ez  a daliás,  a délceg 
madár.  Azért  hordja  tollát  a nép  fia  a süvege  mellett. 
„ Daruszőrű "-nek  hívja  a vasderes  lovat.  Mint  Chernél 
összeállította,  a közmondásokban  is  bőven  szerepel: 
Hírét  hallotta,  mint  cigány  a darutojásnak;  Görbén 
hordja  nyakát,  mint  a daru;  Nagyon  darvadozunk; 
Tekereg,  mint  őszszel  a daru;  0 is  látott  darut;  Láss 
darut!  íme,  mennyi  közmondásban  él  a már  úgyszól- 
ván kihalt  madár.  A darvak  őszi  vándorlását  Y betű- 
ben az  ősz  hangulatához  kötötték.  így  énekel  róluk 

Petőfi  is.  Pejem  felett  az  őszi  légen  át 
Vándordaruid  V betűje  szállt. 

Még  jobban  kiegészítette  ezt  az  őszi  hangulatot 
a darvaknak  őszszel  szokásos  méla  kurrogása,  amely 
igazán  „szép  a magyar  fülnek",  mikor  messziről  pana- 
szosan krúgatnak.  Azért  mondja  a nóta:  „Magasan 
repül  a daru,  szépen  szól".  Vagy  a költőnél:  „A  levegő- 
eget darvak  hasították,  magasan  repültek".  Vagy  Tom- 
pánál. szebb  az,  ha  rónák  s tavak  felett 

Átvonuló  daru  egyet-egyet  krúgat. 

A darvak  táncáról  is  tud  népünk.  Látjuk,  hogy 
ez  a madár  nagyon  befészkelte  magát  a magyarság 
lelki  világába.  A nép  fia  pörge  kalapjához,  süvegéhez 

lengő  bodros  darutollat  hordott,  ahogy  a nemesek 
kalpagjához  a kócsagforgó,  a sastoll,  vagy  a kere- 
csenyszárny  illett. 

Nem  kevésbbé  kedves  madara  népünknek  a gólya. 
A régi  falusi  házak  kémény  tetejének  hagyományos 
lakója  a vidáman  kelepelgető  gólya  madár. 


13.  Tájkép.  Spányi  Bélától. 


Máskor  meg  féllábát  fölhúzva  mélázva  tekint  szét 
s jellemző  kiegészítő  része  ilyenkor  a jellemzően 
magyar  melankolikus  mocsaras  tájnak.  így  szól  róla 
Petőfi  hasonlata  is: 

Hegyen  ülök,  búsan  nézek  le  róla. 

Mint  a boglya  tetejéről  a gólya. 

A gólya  különben  igazán  a nép  madara,  legalább 
régebben,  mikor  még  mocsarasabb  volt  az  Alföld,  a 
magyar  parasztgazda  házikójának  elmaradhatatlan 
ékessége  volt  a kémény  tetejében  fészkelő  gólya- 
család. így  beszél  róla  Petőfi  is,  mint  a nép  madaráról : 

Kis  házikókra  száll  lelkem,  mint  a gólya, 

S egyszerű  nótákat  kerepöl  le  róla. 

Gólya  és  fecske  a nyár  búcsúztatója  és  a tavasz 
hirdetője.  A gólya  visszatérése  nemcsak  népdalt  sugal- 
mazott, hanem  Tompa  több  versét  is;  az  egyikben  így 
énekel: 

Visszatér  ez  elveszett  múlt, 

Visszatér  a régi  fecske, 

Ügy  illik  a boldog  kunyhó 
Kéményébe  nagy  fecsegve. 

Egyik  legszebb  hazafias  allegóriánkat,  Tompának 
.,A  gólyához"  című  versét  is  a gólya  madár  vándor- 
lása és  az  akkori  politikai  viszonyok  sugallták. 

A nép  általában  hajlandó  a vándor  madarak  tavaszi 
visszatérésében  a hazaszeretet,  az  „otthon"  szereteté- 
nek  a megnyilatkozását  látni.  Azért  mondja  a nóta 
oly  szépen: 

Késő  őszszel  száll  a fecske  messzire, 

De  tavaszszal  újra  megjö  fészkire; 

Messze  eljár  hegyen,  völgyön  és  síkon, 

Hej!  de  mégis  azt  csevegi:  jobb  itthon. 

Éppen  a lápok,  a mocsaras  vidék  madarai  azok, 
amelyek  legjobban  befészkelték  magukat  a magyar 
nép  lelki  világába.  Ismételten  hangsúlyozzuk,  hogy 
mily  jellemző  népünk  természeti  környezetére  vonat- 
kozólag a régi,  ó-zamatú  nóta:  „Káka  tövén  költ  a 
ruca".  Nem  lehetetlen,  hogy  ez  a nóta  a híres  bihari, 
talán  a komádi  csikászaton  termett,  melynek  emlékét 

oly  szépen  írja  le  Hermán  Ottó  a „Magyar  halászat 
könyvében".  De  amily  jellemző  az  első  sora,  ép  olyan 
a második,  mikor  a búzatermő  jó  Alföldet  festi. 

Nagyon  kedvelt  madara  népünknek  a villás  farkú, 
villámröptű,  vígan  csicsergő  fecske.  Éppen  kitűnő  röpte, 
gyorsasága  folytán  hírvivő,  postás  madara  lett  népünk- 
nek. Rája  bízza  üzenetét  a nép  fia.  Számtalan  nóta 
kezdődik  így:  Vidd  el  fecske,  vidd  el  az  én  levele- 
met; Fecském,  fecském,  édes  fecském,  vidd  el  az  én 
levelecském;  vagy  a székely  népballada: 

Fecskécském,  fecskécském, 

Vidd  el  a levelem 
Gyöngyvári  Jánosnak, 

Kedves  galambomnak. 

Ha  ágyában  éred, 

Tedd  a vánkosára, 

Ha  sétálva  éred, 

Tedd  a jobb  vállára. 

Vagy  egy  másik: 

Madárka,  madárka, 

Csicsergő  madárka. 

Vidd  el  az  én  levelemet 
Szép  Magyarországba. 

Ide  tartozik  a „Repülj  fecském"  című  annyira  ismert 
nóta  is. 

Meg  aztán  a fecskére  jól  is  rá  lehet  bízni  az  édes 
titkot,  mert  népünk  azt  tartja,  hogy  a fecske  hűsé- 
ges, megbízható  levélvivő,  aki  a titkot  nem  fecsegi 
ki,  aki  befogja  a száját,  ha  kell,  míg  pl.  a rigó  „ki- 
fütyörészi"  a titkot. 

Chernél1  szépen  feltünteti  a sok  közmondással, 

1 Cliernel  István:  „Magyarország  madarai,  különös  tekintet- 
tel gazdasági  jelentőségükre*. 

hogy  a fecske  mennyire  fontos  tagja  népünk  képzelet- 
világának: Annyi,  mint  őszkor  a fecske.  Elmegy  ősz- 
szel a fecske,  de  őtet  a veréb  nem  követi.  Hirmondó 
fecske  tavaszt  énekel.  Idővel  a fecske  még  házadra 
szállhat  (annyi  mint:  szerencsés  lehetsz).  Nem  sirat 
egy  fecskét  egy  nyár.  Nekiszokott,  mint  fecske  a rep- 
deséshez.  Nyári  szállásért  meg  nem  telel  veled  a 
fecske  (annyi  mint:  a háladatosságnak  is  van  határa). 
Leghangosabb  deákságú  a fecske.  Csacsog,  mint  a 
fecske.  Ritka,  mint  a fecske  a kalitkában. 

A fecske  különben  is  meghitt  barátja  népünknek : 
„Eresz  alatt  fészkel  a fecske",  Szálldogál  a fecske". 
Elköltözése  szomorú  őszi  hangulattal  kapcsolatos.  „Száll 
a madár,  hull  a levél,  itt  az  ősz",  „Késő  ősszel  száll 
a fecske  messzire",  „Fecske  madár  útnak  indul,  a 
szép  nyár  is  őszre  vál". 

Viszont  visszaérkezése  tavasz  hirdetője.  Az  első 
fecske  látása  különös  jelentéssel  kapcsolatos : „Fecskét 
látok,  szeplőt  hányok".  Az  első  fecskepár  látásából 
is  jósol  a leány. 

Ezek  voltak  népünk  legnépszerűbb  madarai.  Kedves 
madara  azonban  még  a pacsirta , mely  ép  úgy  oda- 
tartozik az  Alföld  világába,  mint  a daru,  meg  a gólya 
és  a fecske.  A „kis  pacsirta",  a kikelet  enyhébb  nap- 
sugarában víg  énekkel  pár  után  néz.  Énekét  „a  magasba 
fúrja"  s „hallgat  leesőben".  0 is  a tavasznak  hír- 
mondója, s így  énekel  a költő  róla : 

Kis  pacsirta,  ég  madara 
Száll  fölöttem,  zeng  a dala, 

Párja  vígan  száll  elébe, 

Le-lecsapja  a fészkébe. 

Nagyon  kedves  madara  népünknek  még  a galamb 
és  különösen  a vadgalamb,  a „bús  gerlice",  „gerle", 

..bús  gilice  madárka".  A nép,  mikor  a szerelem  bol- 
dogságára keres  képet,  a búgó  gerléhez  fordul  : 


Gerlice  a búzát 
A párjának  hordja, 
Mint  a lányt  a legény 
Csókjával  itatja. 


Érdekesnek  tartom  itt  megjegyezni,  hogy  a régi 
görög  felfogás  is  a szerelem  madarának  tekintette  a 
galambot.  Vénusz  szekerét  galambok  húzzák.  Egészen 
más  a keresztény  felfogás,  mely  a hűség,  ártatlanság, 
a szentlélek  jelképeid  tekintette. 

A párjavesztett  gerlice  fájdalma  a szerelmi  bánat, 
a vesztett  boldogság  kifejezője  népünknél.  így  találjuk 
régi  népies  poétánknál,  Gyöngyösinél  a „Poraiból  meg- 
éledett  Főnix“  című,  Keményről  szóló  epikai  mun- 


kájában. 


Én  vagyok  egy  bús  gerlice, 
A ki  párját  elvesztette. 


A legbánatosabb  hangulatok  kifejezője  lesz  ilyenkor : 
Monostori  zöld  erdőben  sirva  fakadt  egy  vadgalamb  . . . 
Hogy  milyen  szomorú  az  ő éneke  és  hogy  hat  a 
nép  fiára,  jellemzően  mondja  a nóta : 

Amott  egy  nagy  cserfa  zöldül, 

Tetejében  vadgalamb  ül ; 

Ott  ül,  ott  ül,  oly  búsan  szól, 

Hogy  a levél  hull  az  ágról. 

Hozzájárul  az  erdő  visszhangzó  csendje,  mely  a 
magányos  vadgalamb  búgását  még  szomorúbbá  teszi. 

Kedves  madara  népünknek  a fülemile  is,  a tiszta 
szerelem  madara. 

Ó,  hogy  fülemile 
Madár  nem  lehetek, 

Kis  kertedbe,  rózsám, 

Fészket  nem  verhetek. 

A szerelmi  bánat  kifejezője  is : 

Füleinile  nem  hiába  kesereg, 

Fáj  a szívnek,  ha  megcsalja,  kit  szeret. 

Olykor  levélvivő  is  a fülemile,  mint  a kesergő 
szerelem  madara : 

. . . Odajött  egy  fülemile  danolni, 

Hozott  nekem  körme  között  levelet, 

A’  van  benne,  hogy  a rózsám  nem  szeret. 

Ritkábban  találkozunk  a mindig  szomorú  üzenetet 
vivő,  vagy  gyászt  jelentő  hollóval . Egyik  régi  nótánk- 
ban is  így  halljuk : 

Amott  kerekedik  egy  fekete  felhő, 

Abban  tollászkodik  egy  fekete  holló. 

Szállj  le  holló,  szállj  le  . . . 

Üzenjek  apámnak  és  édes  anyámnak 
Jegybeli  mátkámnak. 

Repülj  udvarára,  szállj  le  ablakára. 

Ha  kérdi : hogy  vagyok, 

Mondjad,  hogy  rab  vagyok. 

Ez  a legszebb  és  legrégibb  rabénekünk. 

Nem  hagyhatom  szó  nélkül  a turul  madarat.  Mai 
szerepe  nem  látszik  oly  ősinek,  mint  hisszük,  még  a 
neve  sem.  A szó  valószínűleg  kurul-nak  ejtendő,  s 
eredeti  török  szó,  amely  karoly,  karvaly  néven  isme- 
retes nyelvünkben.  így  a karvaly  volna  a nemzeti 
madár,  mint  az  erő,  a hatalom  kifejezője.  Csak  véletlen 
találkozásul  jegyzem  meg,  hogy  a régi  egyiptomiak 
Napistenének  jelképe  a karvaly  szárnyú  napkorong  volt. 

Láttuk  tehát,  hogy  az  Alföld  a maga  sajátos  állat-, 
különösen  madárvilágával  milyen  gazdag  benyomásokat, 
képzeteket  szuggerált,  azaz  keltett  fel  népünk  lelki  vilá- 
gában. Vessünk  egy  rövid  pillantást  most  a növényvilágra. 

Itt  első  sorban  az  acélos  bilza , az  „aranykalász", 
az  „élet"  a jellemző.  Az  „aranykalásszal  ékes  róna- 

ság“-ról  dalol  az  Alföld  énekes  fia.  Elkeseredésében 
is  úgy  kiált  fel: 

Miért  nem  termettem  búzának  ! 

Aratás  van,  most  levágnának. 

Ez  a legfőbb ; emellett  a növények  közül  minden 
más  eltörpül  jelentőségére  nézve  az  Alföld  fiának 
lelkében,  kivéve  a virágokat.  Ainily  jellemző  például  a 
régi  egyiptomiak  lelki  világára  a lótusz  és  a papirusz, 
olyan  nálunk  az  aranykalász.  Amint  az  egyiptomi 
ornamentika  a lótuszt  és  a papiruszt  használta  fel, 
úgy  az  alföldi  ornamentikában  megtaláljuk  a kalá- 
szokat is.  Az  alföldi  hímzéseken  az  ősi  motívumok 
mellett  jellemzően  lép  föl  a kalászdísz. 

A kalászdíszhez  hasonlóan  megtaláljuk  az  orna- 
mentikánkban a dohánylevelet,  akár  hímzéseken,  akár 
a zsinórdíszítés  vitézkötéseiben. 

A fák  közül  kedvelt  fája  népünknek  a cserfa  és 
jellemző  dísz  a cser-ág. 

Az  Alföld  fája  tulajdonképen  [az  akácfa.  Manapság 
csakugyan  rászolgált  már  erre  a névre.  Költészetünk 
azonban  azt  mutatja,  hogy  még  nem  férkőzött  be 
eléggé  a népiélekbe,  hiszen  tudvalevőleg  nem  ősi 
növénye  az  Alföldnek,  csak  úgy  került  ide  idegenből. 
Alig  akad  nóta,  mely  róla  szólna. 

Tépegetem  az  akácfa-levelet, 

Azt  kérdezem  : szeret-e,  vagy  nem  szeret  ? 

Azt  susogja  minden  egyes  falevél 
Téged  szeret,  érted  dobog,  érted  él. 

Ez  is  müdalnak  látszik.  De  a műköltészet  sem 
nagyon  emlegeti.  Igen  szépen  szól  róla  Szabolcska. 
mikor  hazavágyódik  a tiszaháti  falucskába,  ahol 

„Bólingató  akácfa-lombok 
Vernék  ki  a ritmust  körülem“. 


Pékár:  A magyar  nemzeti  szépről. 

Sokkal  jobban  befészkelte  magát  alföldi  népünk 
lelki  világába  az  eperfa  Minden  udvarnak  úgyszólván 
elmaradhatatlan  ékessége  a „vén  eperfa".  Legény, 
leány  ha  elbúcsúzik  hazulról,  a vén  eperfától  külön 
búcsúzik  el  a nótában,  s ha  mások  ellene  törnek,  a 
vén  eperfa  igaz  barátja  marad  mindig. 

„Isten  veled,  vén  eperfa, 

Boldogságom  fejfája" 

— mondja  a nóta,  mintegy  az  utolsó  szóval  éreztetve, 
mit  hagy  itt  a búcsúzó. 

Kedvelt  disze  népünknek  a puszták  jellemző  növénye, 
mely  az  egész  pontuszi  növényterületet  jellemzi:  az 
árvaleányhaj , a júniusban  virágzó  Stipa  pennata.  „Ott 
fészkel  a bús  árvalányhaj  “ , mondja  Petőfi  Alföl- 
dünkről. Délibábos  Alföldünknek  e jellemző  fűféléje  talán 
sehol  sincs  annyi  változatban,  mint  nálunk.  Jó  leirását 
adja  Hanusz  „A  Nagy-Magyar-Alföld“-ről  írt  találó 
jellemképeiben : 1 „A  Stipa  pennata  a síkot  kedveli, 
s mint  büszke  kócsagforgó  úgy  bocsátja  31  cm.  hosszú 
kalászait  hatalmas  bugában  és  hasonlíthatatlan  szép 
tekintetet  ad  a tájnak,  amidőn  az  árvaleányhaj-óceán 
felülete  a szellők  hatása  alatt  reng  s a legfölségesebb 
hullámzást  mutatja."  Árvalány  hajjal  díszíti  pörge  kalap- 
ját a nép  fia. 

A virágok  közül  kedvelt  virág  a rózsa,  az  ifjúság, 
a szerelem  virága.  Kedvelt  virág  az  aranyvirág,  vagy 
Katalin- virág,  a művelt  osztályok  Margit-virágja,  chry- 
santhéme-je ; továbbá  a szegfű;  a liliom,  a tisztaság, 
ártatlanság  jelképe.  A szép  székely  nóta  a fiatal  leány 
koporsójáról  azt  mondja : 

1 Hanusz  István : „A  Nagymagyar-Alföld  földrajzi  jellem- 
képekben“.  Kecskemét. 

Liliommal  festették  a koporsót, 

Olyan  fényes,  olyan  sárig  azér  volt. 

Kedvelt  virág  a szagos  viola,  mint  a nóta  mondja, 
hogy  mit  ültessenek  a sírjára,  hogy  a nevét 

Kivirítja  valaha 
Piros  rózsa,  viola. 

A hűség  és  a bánat  virága  a rozmaring.  Annak  a 
fentemlitett  fiatal  székely  leánynak  is 

Rozmaringot  ültettek  a sírjára, 

Ügy  zokogott  alatta  a babája. 

Jellemző  képe  a nép  lelki  világának  a „zöld  erdő“. 
A „zöld“  jelzőnek  itt  tisztán  sznggesztiv,  azt  a kel- 
lemes szint  felkeltő  szerepe  van,  mert  tulajdonképen 
pleonazmus. 

Ha  az  Alföld  állat-  és  növényvilágához,  s az  év- 
szakok változásaihoz,  amelyekről  már  szólottunk,  még 


14.  Háborgó  Balaton.  Valentiny  Jánostól. 


36 


ELSŐ  FEJEZET 


hozzávesszük  a különféle  légköri  változások  képeit, 
mint  a balatonvidéki  vihart , a háborgó  Balaton  képét, 
vagy  az  alföldi  zivatar , az  égiháború  színjátékát  a 
kék  levegőégben,  a dörgést,  az  istennyila  cikázását, 
vagy  a délibáb  tündérmeséit,  mikor  a forró  levegő 
hullámzása  felemeli  a tájat,  ringó,  szürke  tengerét 
öntve  alája,  vagy  messzelevő  tündérvárosokat  mutat, 
akkor  körülbelül  fogalmat  alkottunk  magunknak  nagy- 
jában arról  a természeti  környezetről,  mely  a magyar 
ember  otthona,  s amelyeknek  benyomásaival  telik  meg 
a magyar  lélek  ezer  év  óta. 

Mindehhez  hozzá  kell  még  vennünk  azonban  magát 
az  embert  és  alkotásait.  Első  sorban  tehát  a magyar 
fajt , mint  olyat. 

Tudvalevő  dolog,  hogy  a magyar  erős  vegyülék- 
nép.  „Az  ismeretes  világnak  a legeslegtarkább  vegyülék- 
népe“  — mondja  joggal  Yámbéry. 1 Mostani  hazá- 
jában is  eleinte  a népvándorlás  állandó  sodrának  tor- 
kában lévén,  később  és  ma  is  a legkülönbféle  fajok 
érintkezés-  és  kereskedésterületén  élve  szükségképen 
oly  hatalmas  vegytilésen  ment  át,  hogy  az  eredeti  ős 
magyar  jellemvonások  a fizikumban  legalább  nem  igen 
találhatók  fel. 

Annál  maradandóbbak  azonban  az  erkölcsi,  a szellemi 
jellemvonások,  mint  később  erről  bőven  lesz  alkal- 
munk meggyőződnünk,  úgy,  hogy  a mai  nemzeti  jel- 
lem még  mindig  bőven  emlékeztet  ázsiai  rokonainkra. 
Igazat  kell  adnunk  Vámbérynek,  mikor  ezeket  mondja : 
„A  test  meghal,  de  a szellem  él  és  az  erkölcsi  életben 
nyilvánuló  szellem  tényleg  a magyar  nép  egész  élete 

1 Vámbéri j Ármin : „A  magyarság  keletkezése  és  gyara- 
podása*. Budapest,  Franklin- társ.,  1895. 


Viharos  idő  a Hortobágyon.  Pataky  Lászlótól. 

és  gondolkodása  módjában  ki  is  tűnik,  jóllehet  erkölcsi 
életének  ugor  s török  alapvonásait  etikai  életében 
pogány-szláv,  keresztény,  germán  s egyéb  műveltségű 
hatások  érték44.1 

Most  itt  azonban  inkább  a fizikuma  érdekel  ben- 
nünket, mert  hiszen  az  Alföldön  ránk  ható  különféle 


16.  A déli  báb. 


képekről,  benyomásokról  számolunk  itt  be  s ezek  közt 
az  ott  élő  magyar  nép  külső  megjelenéséről  is. 

Hogy  oly  nagy  fokban  vegyiiléknép  a magyar, 
már  abból  következik  testi  kiválósága,  szépsége.  Ahol 
erős  vegyiilés  folyik  a különféle  fajok  között,  ahol 
gyakoriak  a nagyon  ellentétes  fajok  kereszteződései, 

1 Vámbéríj  Ármin : „A  magyarság  keletkezése  és  gyara- 
podása *.  Budapest,  Franklin-társ.,  1805. 


17.  Künn  a pusztán.  Wágner  Sándortól. 

ott  a természetes  kiválogatódás,  ép  a nemi  kiváloga- 
tódás  vastörvényénél  fogva  mindig  a kiváló,  előnyös 
tulajdonságok  fentartását  és  mind  nagyobb  fokban  való 
kifejlődését  fogjuk  találni. 

A magyar,  igenis,  testileg  kiváló  és  szép  faj.  Első 
szempillantásra  feltűnik  ez  az  idegeneknek.  De  ha 
nyugat  felől,  például  Párisból  jövünk  keletnek  s úgy 
érkezünk  ide,  ahol  oly  erős  a különféle  népfajok  kevere- 
dése, magunk  is  tapasztalhatjuk,  főleg  a franciával, 
de  a többiekkel  szemben  is,  ide  keletre  érve,  meny- 
nyivel fejlettebb  alakokat,  teltebb.  plasztikusabb  és 
ép  ezért  szebb  idomokat  találunk  itt. 

Vámbéry  szerint  nincsen  kétség,  hogy  Európában 
Magyarországon  van  a legszebb  emberfaj.  Felemlíti, 
hogy  már  évszázadokkal  ezelőtt  ezt  dalolta  a német 
költő : „Schöne  Leiber  fand  in  Ungarn  ich,  doch  Geist 
nur  am  Rhein".1 

Közelebbit  a fizikumra  bajos  mondani,  mert  egy- 
részt ép  az  erős  vegyülés  sokat  elmoshatott  az  eredeti 
jellemvonásokból  és  nagyon  különfélékké  módosíthatta, 
de  másrészt  ami  állandó  is  esetleg  megmaradt,  annak 
kikutatása  kezdetén  vagyunk  csak.  Jankó  Jánosé  az 
érdem,  hogy  pontos  embermérő  kutatásokat  indított 
meg  nálunk  s végzett  is  már.  egyes  vidékeken,  csak 
hogy  mindez  adatok  ilyetén  értékesítésétől  még  messze 
vagyunk. 

Annyit  azonban  a fizikumra  nézve  mégis  mond- 
hatunk, hogy  az  alföldi  magyar  határozottan  barna. 
Fekete  is  sok  akad.  A szőke  a legkevesebb  s így 
határozottan  idegen  elem  hatása. 


1 Vámbéry  Ármin:  „A  magyarság  keletkezése  és  gyarapodása44 
Budapest,  Franklin-társ.,  1895. 


18.  Szénagyüjtés.  Greguss  Jánostól. 

Nem  magas,  inkább  középtermetű,  zömök,  telt  ido- 
mokkal, pompás  és  szívós  izomzattal.  Megjelenése, 
mozgása  könnyed,  ügyes,  fürge,  mint  a régi  lovasnép 
őseié.  Ha  tettre  kerül  a dolog,  akkor  is  fürge,  eleven, 
de  különben,  ha  nincs  határozott,  elhalaszthatatlanul 
kiszabott  dolga,  az  ázsiai  lustaság  tartja  vasnál  erő- 
sebb bilincseiben.  Mindamellett  hideg,  komoly  barna 
külseje  alatt  épen  nem  oly  nyugodt  természet  lakik, 
mint  ahogy  kívülről  látszik.  De  erről  majd  az  erkölcsi 
jellemvonásoknál. 

Látván  itt  a magyar  faj  fizikumát,  most  már  oda 
kell  képzelnünk  ezt  az  embert  alkotásaival  együtt  a már 
ismertetett  alföldi  környezetbe.  A magyar  földet  ki  kell 
egészítenünk  a magyar  népélet  jeleneteivel,  így  a 
pásztorélet,  a pusztai,  tanyai  falusi  élet  különféle  képei- 
vel. A gulyás  életet  és  a csikós  életet  minden  hosszú 
leírásnál  találóbban  festi  Petőfi  két  szaka: 

Délibábos  ég  alatt  kolompol 
Kis-Kúnságnak  száz  kövér  gulyája ; 

Deleléskor  hosszú  gémű  kútnál 
Széles  vályú  kettős  ága  várja. 

Méneseknek  nyargaló  futása 
Zúg  a szélben,  körmeik  dobognak, 

S a csikósok  kurjantása  liallik, 

S pattogása  hangos  ostoroknak. 

A régi  alföldi  élet  kiegészítője  volt  a betyárélet, 
melyet  Petőfi  szintén  oly  röviden  találóan  jellemez : 

A tanyákon  túl  a puszta  mélyén 
Áll  magányos,  dőlt  kéményü  csárda: 

Látogatják  a szomjas  betyárok, 

Kecskemétre  menvén  a vásárba. 

Hozzá  kell  venni  mindezekhez  az  ember  alkotásait, 
a falvakat,  tanyákat,  a nádfedelű  házakat.  És  mily 

jellemző  a nádfedelű  ház  a kéménye  tetején  kele- 
pelgető  gólyával ! A jellemző  alföldi  táj,  a mocsarak, 
lápok  nádjával,  máskor  gyékényével  fedve  s tetejében 
a lápok  jellemző  madara.  Az  újabb  zsupfedél  szintén 
jellemző  az  Alföldre,  de  egyszersmind  a mocsarak  las- 
sankint  való  eltűnéséről  beszél  a folyamszabályozás 
és  földalagcsövezés  folytán. 

A ház  belsejét  is  hozzá  kell  képzelnünk,  a jel- 


A Könyves  Kálmán  jogosításával. 


19.  Az  Alföld.  Lotz  Károlytól. 

lemző  búbos  kemencével,  a festett  tálassal,  a karos 
lócával,  a tulipános  ládával,  a tornyos  nyoszolyákkal. 

Jellemző  kiegészítő  része  az  alföldi  rónaságnak  a 
távolból  felcsillannó  falutorony  mellett  a gémes  kút, 
a hosszú  ágason  köszöngető  koloncos  gémmel,  melyen 
a kútostor  függ  a vederrel  a káva  felett. 

Ép  oly  elmaradhatatlan  az  Alföld  képéhez  a csárda. 
Az  Alföld  énekes  fia,  Petőfi  is  ép  „A  csárda  romjai" 
című  versében  adta  voltakép  az  Alföld  himnuszát. 

Ő sose  szerette  a tagadhatatlanul  szebb  felvidéket,  a 
hegyek  változatos  koszorújával,  a természeti  szépségek 
mellett  a régi  nagyság  váromladékaival,  miket  az 
Alföld  ép  a török  pusztítás  folytán  nem  mutathat  fel. 
Mindamellett  Petőfi,  noha  többször  bejárta,  hisz  Sáros- 
Gömör-  Nográdmegyékben  igazán  gyönyörű  tájakat 
barangolt  be,  nem  szerette  a felvidéket,  lehet,  hogy 
idegenajkú  népe  miatt.  Viszont  az  Alföldet  tekintette 
csak  a magyar  faj  otthonának  s ebben  igaza  is  volt.1 
Még  valami  oka  volt,  amiért  ő az  Alföldet  oly  végte- 
lenül szerette,  benne  látta  a szabadságnak,  mely  lelke 
vezérgondolata  volt,  igazi  hazáját,  amint  ezt  ép  az 
Alföld  himnuszában  A csárda  romjai- bán  is  énekli, 
szűk  neki  az  Felföld : 

Puszta,  puszta,  te  vagy  a szabadság  képe, 

És,  szabadság,  te  vagy  lelkem  istensége  ! 

És  a puszta  e különös  szeretete  ősi,  keleti  vonás, 
mert  tudjuk,  hogy  őseinknek  is  puszta  volt  mindig  a 
hazájuk  s a keleti  népköltészetnek  is  igazi  hazája  a 
puszta.  Az  ősök  e pusztaszeretete  szól  Petőfi  lant- 
járól is. 

1 Szigetvári  Iván:  „ Petőfi  költészete".  Egyet.  Philol.  Közi. 
1901.  okt.  614-630.  1. 


II. 


Magyar  jellemvonások 
a képzetműködésekben,  a gondolkodásban. 


Végig  szemléltük  az  Alföldet  a maga  faunájával 
és  Hérájával,  végig  tekintettük  azt  a sajátos  természeti 
környezetet,  amely  népünk  fiában  kora  ifjúságától 
kezdve  számtalan  benyomást,  képet  kelt  fel,  s amely 
természeti  környezet  folytonos  szuggesztiójának  szám- 
talan tényét  láttuk  lelki  világában,  különösen  költé- 
szetében, amely  minket  leginkább  érdekel. 

De  nemcsak  képeket,  benyomásokat  hozott  létre 
ez  a természeti  környezet,  hanem  megfelelő  kapcso- 
latokat is  fejlesztett  ki  az  egyes  képek,  képzetek 
között,  s ezekből  kerekedett  ki  a nép  gondolkodá- 
sának sok  állandósult  kapcsolata. 

így  mindenekelőtt  lakóhelyéhez,  az  Alföldhöz,  a 
,, végtelen  rónához “ hozzákapcsolja  az  otthon  fogalmát, 
amely  megint  egész  kis  képzetkörrel  kapcsolatos, 
melynek  alaphangja,  alapigazsága,  hogyha  mindenütt 
is  jó,  de  legjobb  otthon,  mint  a nóta  is  mondja: 

„Hej,  de  szive  csak  azt  mondja:  jobb  otthon." 

Ősi  jellemvonás  ez.  A magyar  a puszták  lakója 
volt  mindig.  így  rajong  érte  Petőfi  is,  s lantjának 

szavában  a magyar  faj  több,  mint  ezer  éves  puszta- 
szeretete  szól. 

De  nemcsak  ez  kapcsolódik  az  Alföld  képéhez. 
Hozzákapcsolódik  a szabad,  tágas  kilátás,  a szabad- 
ság képzete.  Ezért  énekli  az  Alföld  szilaj  lelkületű 
dalos  fia : 

Lenn  az  Alföld  tengersík  vidékin 
Ott  vagyok  hon.  ott  az  én  világom: 

Börtönéből  szabadult  sas  lelkem, 

Ha  a rónák  végtelenjét  látom. 

Rajongással  nevezi  a pusztát  a „szabadság  képéi- 
nek és  a szabadságot  „lelke  istenségének".  És  mind- 
ebben ő a magyar  faj  tipikus  képviselője.  Mint  a 
történeti  hagyomány  mutatja,  sohasem  szerette  fajunk 
a hegyvidéket.  Ide  Etelköz  pusztaságairól  került,  ahova 
a Dontövi  pusztaságokról,  Lebediából  jött  volt  s még 
régebben  a Volgamenti  rónaságokon  tanyázott. 

Az  Alföld  is  ilyen  rónaság.  A „szabadság  földje". 
Bizonyos  mértékben  hozzájárulnak  az  egyenesség , őszin- 
teség képzetei.  „Mint  a róna,  lelkem  útja  egyenes"  — 
zengi  Petőfi.  Mindezek  egyszersmind  népünk  sajátságai 
is,  s így  mondja  a nóta : 

Az  Alföldnek  sík  mezején, 

Ott  terem  a magyar  legény  . . . 

Ott  szabadon  fú  a szél  is, 

Igazabban  vei  a szív  is. 

Ez  a nóta  ép  az  Alföldet  és  népünk  sajátságait 
jellemzi. 

Jellemzően  kapcsolódik  az  Alföld  végtelenszerű 
képéhez  a délibáb , mely  a valóság  meséje  mintegy 
s mely  szebbé  teszi  az  egyszerű  tiszta  valóságot.  Így 
beszél  Petőfi  mindnyájunk  nevében  az  Alföldről, 

Melynek  fölötte  lenge  délibáb. 

Enyelgve  üz  tündér  játékokat  . . . 

A „puszták  szép  tündérleányá“-nak  mondja  s úgy 
énekel  az  Alföldről : 

Fölötte  lángol  a nap,  az  égnek  ifja, 

Lángol,  mert  kebelét  a szerelem  vívja; 

Szeretője,  aki  epedve  néz  rája, 

Délibáb,  a puszták  szép  tündérleánya. 

íme  mily  szép  képzetkapcsolások  megindítója  lesz 
az  ismeretes  légköri  tünemény. 

Még  az  Alföldnek  prózai  leírása  is  Hunfalvitól 
költőivé  válik,  mikor  a délibábról  beszél. 

Külön  képzetkor  középpontjaivá  válnak  az  Alföld 
folyóvizei,  így  különösen  a Duna  és  a Tisza.  Főleg 
a Tisza,  ez  a forrásától  torkolatáig  magyar  folyó, 
mely  hazánkban  születik,  s hazánkban  is  hal  meg, 
lényeges  tagja  az  alföldi  nép  gondolatkörének.  Ezért 
szerette  Petőfi  is  s ezért  énekelte  meg  szeszélyességét 
leíró  verseinek  egyik  remekében.  A kanyargós,  szőke 
Tisza  és  veszedelmes  árvizei  kitörölhetetlenül  élnek 
a nép  képzeletében,  akár  a tiszaparti  füzesek  tájképi 
hangulata,  mely  annyi  mélázó  nótában  ismerhető  fel 
s újabb  tájképfestőink  közt  is  oly  mély,  a magyar 
föld  belsejéből  kelő  érzelmi  hatás  forrásává  vált. 

A hajózás  képzetköre  is  főleg  a Tiszával  kapcso- 
latos, így  szerepel  a sajkás,  a révész,  a tiszaparti 
halászlegény,  a halászlé.  A háborgó  viz  kifejezője  a 
Balaton,  mely  híres  erről  a tulajdonságáról,  „úgy 
háborgók,  mintha  volnék  a Balaton “ — zengi  Petőfi. 
„Hullámzó  Balaton “-ról  mesél  a nóta,  mely  elragadja 
a szegény  halászembert.  Mind  e képekben  semmi  része 
a tengernek,  nem  szerepel  a magyar  ember  képzet- 
világában. Jellemző  is  ezért  Petőfi  kifejezése : „Csen- 
des tenger  rónaságán“,  tehát  még  akkor  is  a rónaságra 
gondol. 

Hasonló  állandósult  kapcsolatok  a négy  évszak 
változásai.  Amily  jellemző  ez  reánk,  ép  oly  jellemző 
állandósult  kapcsolat  volt  a régi  egyiptomiak  lelki  vilá- 
gában a már  említett  három  évszak.  Amily  szokatlan 
lett  volna  nekik  a mi  négy  évszakunk,  ép  oly  szo- 
katlan volna  nekünk  az  ő három  évszakuk.  Az  évszakok- 
hoz sok  mindent  hozzákapcsol  a nép  gondolatvilága, 
amint  ezekre  már  fennebb  is  rámutattunk. 

Ily  állandósult  kapcsolatok  aztán  a madarak  őszi 
vándorlása,  tavaszi  visszajötte,  az  egyes  madarak 
különféle  szerepe,  jelentése  a népköltészetben,  hason- 
lóan az  egyes  virágok,  a zöld  erdő  szerepe,  melyeket 
részletesebben  áttekintettünk  volt. 

Ez  azonban  nem  elég.  Nemcsak  a természeti  kör- 
nyezet adta  benyomásokból  épült  föl  népünk  lelki  világa; 
mindezekhez  régi  babonáknak,  hiedelmeknek,  ősi  mitho- 
logiai  maradványoknak,  emlékeknek  egész  tömege 
kapcsolódik.  Ezt  a másik  tényezőt  a szuggeráló  ter- 
mészeti környezettel  szemben  egy  szóval  hagyomány- 
nak fogjuk  nevezni.  Lelki  világunknak  elemeit  tehát 
ez  a kettő  fogja  adni:  a ránk  ható  természeti  környezet 
és  az  őseinkről  ránk  szakadt , neveléssel , tanulással 
belénk  oltott  hagyomány. 

És  e tekintetben  megint  az  Alföld,  az  ország  szive 
az  a hely,  ahol  a folytonos  népkeveredés  aránylag  leg- 
kevésbbé  hatott  változtatólag  közre,  ahol  az  ősi  jellem- 
vonások leginkább  maradtak  fenn,  ahol  a tiszta  magyar- 
ság ma  is  leginkább  kereshető.1 

így  tehát  nemcsak  a mi  Alföldünknek,  ennek  a 

1 Itt  keresi  a tiszta  magyarság  jellemvonásait  Winkler 
Henrik,  boroszlói  egyetemi  tanár  is,  aki  valósággal  rajong  az 
Alföldért:  Die  Magyarén  und  ihre  alté  Kultur,  Breslau,  1901. 

szuggesztiv  természeti  környezetnek  benyomásaival  kell 
számolnunk.  Más  elemek  is  tekintetbe  veendők  itt, 
amelyeket  máshonnan  hoztunk  ide  s a melyeknek 
egynémelyike  mesés  régiségű  múltba  sejtet  vissza- 
pillantást. 

Csak  néhány  ily  ősi  kapcsolatra  fogok  itt  kiter- 
jeszkedni, melyeket  a hagyomány,  ha  gyengült,  ha  vál- 
tozott alakban  is,  évezredeken  át  fentartott. 

Már  az  eddig  emlitett  különös  szeretete  is  a pusz- 
tának, mint  otthonnak,  az  ősi  életviszonyokkal  szoro- 
san kapcsolatos  s igv  ez  is  ide  sorolható. 

A régi  magyarok  ősvallásából  alig  maradt  vala- 
mink ; csak  következtetni  lehet  reá.  De  annyi  maradt, 
hogy  pl.  ma  is  beszélünk  a „magyarok  csillagáéról, 
s hogy  a régiek  ezalatt  a Jupitert  értették;  és  rájöttek, 
hogy  a régi  szkiták  mondái  úgy  származtatják  le  saját 
népüket,  hogy  legrégibb  ősük  a Jupiterről  jött  volna 
le  Földünkre.  A szanszkritban  ugyanis  a Jupiter  csil- 
lagot Mongol-nak  hívják  s a valószínűleg  mongolból 
átvett  legenda  szerint  ennek  a fajnak  az  ősapja  valami 
égi  összeütközés  alkalmával  ebből  a csillagból  szállt 
a Földre,  hogy  azon  a világuralmat  átvegye.  így  írja 
le  ezt  Zaya  Aknial  „Hindu  legendák"  cím  alatt.1  0 ugyan 
nem  emlékszik  meg  itt  a magyarok  csillagáról,  pedig 
ez  szemmelláthatólag  ugyanaz. 

Vámbéry2  szerint  a régi  magyaroknál  kétféle  vallás 
honosuk  meg.  Az  egyik  a természeti  vallás,  vagyis 
Okán , Ukan  imádása,  ki  a legfőbb,  legbölcsebb  lény, 
a világegyetem  teremtője  volt,  s kinek  neve  az  ok , uk 

1 A „Budapesti  Napló"  egyik  tárcájában. 

8 Vámbéry  Ármin : „A  magyarság  keletkezése  és  gyara- 
podása". Budapest,  Franklin-társulat,  1895. 


Pékár:  A magyar  nemzeti  szépről. 

alapszóból  való,  mely  azt  jelentette : érteni,  tudni, 
hallani.  Hozzátehetjük  részünkről,  hogy  ennek  emléke 
maradhatott  fenn  a magyar  ok  szóban,  mely  így  ere- 
detileg a mindenek  okát  jelenthette,  de  egyben  értel- 
mét is  jelentette. 1 

Emellett  elterjedt  volt  köztük  a parszizmus,  a tűz 
imádása.  Vámbéry  szerint  a perzsa  izdan-h(A  szár- 
mazott a magyar  isten  szó.  A sámán  vallás,  a tűz- 
imádás  nyomai  még  a keresztény  korszakban  is  soká 
megmaradtak,  mikor  erdőkben,  patakok  mellett  áldozni 
szoktak,  főleg  fehér  lovat.  Hiszen  Szent  László  király- 
nak egyik  rendelete  is  tiltja  az  ily  áldozásokat  kint 
a szabadban,  a berkekben.2  Vámbéry  a harang,  a dob 
szóban  a sámán  vallás  szertartási  eszközeinek  a nyomát 
látja,  sőt  a Szent-Gellért-legendában  említett  bacha 
szóban  a sámán  pap  régi  török  nevét,  a baksát  látja. 

De  más  is  van  ilyen.  Huszka  szerint  az  asszír 
szentfa  hagyományával  volna  kapcsolatban  az  a pálma- 
levél, mely  mint  díszítő  elem  hasonló  szerepében  máig 
is  él  nemzetünk  egy  részénél,  pedig  ezt  onnan  Ázsiából 
kellett  hoznunk,  ahol  vagy  a szomszédnépekkel  közö- 
sen használtuk,  vagy  azoktól  átvettük.  íme  mit  beszé 
ez  a kis  pálma-levél  s milyen  messze  vezet  vissza  a 
története ! 

Épen  a hagyomány  adatairól  mondhatjuk,  hogy 
roppant  szivósak.  Ez  a szuggesztiók  egyik  leghatal- 
masabbika.  Sokkal  hatalmasabban  működik  késő  szá- 
zadok, sőt  ezredek  után,  mint  a természeti  környezet 
helyi  szuggesztiója.  Csak  nézzük  meg  ornamentikánkat 


1 Dr.  Pékár  Károly : „Az  oki  összefüggés  pszichológiai  ere- 
detéről". Uránia,  1905  jún. — aug. 

2 „Juxta  puteos,  ad  arbores,  ad  fontes  et  lapides." 

s látni  fogjuk,  hogy  az  ősi  jellemvonások  mellett  mily 
nehezen  és  mily  kevéssé  foglalt  helyet  például  a kalász- 
dísz. Az  őseinktől  ránk  szakadt  szuggesztiv  tényezők 
a hagyomány  különféle  alakjaiban,  megszilárdítva  a hit, 
a mithosz  ereje  által,  sokkal  biztosabban  érvényesülnek, 
mint  a jelen  szuggesztiói.  Nem  hiába  hangoztatták 
sokan,  hogy  nincs  nagyobb  zsarnok  a világon,  mint 
a hagyomány.  Ezektől  nem  tudunk  szabadulni.  A fel- 
világosodásnak, tudományos  haladásnak  is  legnagyobb 
akadályai.  Véres  harcokat,  háborúkat  és  kivégzéseket 
hoztak  létre.  Gondoljunk  csak  a különféle  vallás- 
háborúkra  ! 

Itt  természetesen  csak  egynéhány  ilyen  régi  hagyo- 
mányra mutathatunk  rá.  Különben  is  nem  sok  maradt 
belőlük.  De  ez  a tény  is  csak  szívósságukat  mutatja, 
mert  hiszen  a keresztény  vallás  fölvétele  után  a keresz- 
tény papok  mindent  kiirtottak,  ami  az  ősi  pogány  val- 
lásra vonatkozott.  Ősi  pogány  vallásunknak  e néhány 
nyoma  is  ép  a hagyomány  rendkívüli  szívósságáról 
tesz  tanúságot.  Szóltunk  a magyarok  csillagáról,  ős  val- 
lásunk egyéb  hagyományfoszlányairól  és  a régi  szent 
fáról,  a pálmáról.  Ez  a szent  fa  fenmaradt  a székely 
kapukat  díszítő  „istenfá"  bán,  amelyet  a család  védő- 
fájának, a porta,  a telek  szent  fájának  tekinthettek, 
ahogy  ezt  Huszka  valószínűvé  teszi.  Becsmérlése,  szi- 
dása tehát  a szent  fának,  a családnak  megsértése 
volt.  így  a mai  székely  káromkodás:  „az  istenfádat !“, 
ily  értelmű  volna.  Ősi  értelméből  valami  megmaradt,  noha 
a kifejezés  hitregebeli  alapja  egészen  elmódosodott. 

Sokszor  ilyen  egy-egy  kifejezésben  akadunk  rá  ősi 
mithologiánk  egyes  emlékeire.  Ilyen  kifejezés  „az  isten- 
fádat* , káromkodáshoz  hasonló:  „az  iz  egyen  meg /“ 
A finben  „Hizu  ördögöt  jelent.  Talán  régi  mithologiai 

4* 

alakkal  van  tehát  itt  dolgunk,  melyből  csak  a szó 
maradt  meg,  de  értelme  elveszett.  Munkácsi  ugyan 
árja  kölcsönvételnek,  még  pedig  perzsának  tartja,  de 
akkor  is  régi  hazájából  hozta  ide  a magyar. 

Régi  vándorlásainkra  visznek  vissza  erkölcs , eró, 
ipa,  ildom , érdem  szavaink,  melyeket  Munkácsi  Bernát 
hűn  nyelvemlékeknek  tart. 1 Mind  e szavak,  igék  nagyon 
jellemzőek  is  a hűn  felfogásra,  életnézetre. 

Ide  tartoznék  az  „ istennyila “ kifejezés,  amely  szintén 
valami  mithologiai  felfogásra  látszik  utalni,  mely  a 
napisten  nyilairól  szólhatott. 

Hasonló  kifejezés  a „hadak  útja“,  amely  a szép 
tiszta  éjszakákon  fejünk  fölött  tündöklő  tejútnak  ősi 
elnevezése  s a hagyomány  állítólag  az  elköltözött  régi 
hősök  mennyei  vándorlását  köti  hozzá.  Érdekes  a se 
híre , se  hamva  kifejezés,  mely  Vámbéry  szerint  a holt- 
testek elégetésének  emlékét  tartotta  fenn 2 

Az  őrült  szóban  pedig  a török  öür-ül,  magyarul 
őr-ül  maradt  volna  fenn,  mely  ige  a sámán  dervis 
lelkesültségében  táncoló  forgását,  keringését  jelölte, 
mígnem  önkívületi  állapotba  jutott.  Az  öür  ugyanis 
keringőt,  kerülőt  jelentett.  Innen  a magyar  őr,  aki 
körüljárja  a tábort. 

Még  érdekesebb  bálvány  szavunk,  mely  eredetileg 
hőst  jelentett:  palvay.  a perzsa  pahliván-ból  (=oldal- 
védő  eredetileg)  s később  a hősök  sírjára  került 
kőképeket  jelentette  az  ismeretes  áldozati  serleget 
tartó  alakokkal.3 

1 „Hún  nyelvemlékek  szókincsünkben*.  Ethnographia,  1501. 
9.  396-404.  1. 

2 Vámbéry  Ármin : „A  magyarság  keletkezése  és  gyara- 
podása*. Budapest,  Franklin-társulat,  1895. 

3 Ugyanott. 

Az  „egyház",  az  „ünnep"  és  a „megülték"  szavak- 
nak — amelyek  eredetileg  így  hangozhattak:  igy-ház, 
igy-nap,  igylettek  — alapszava:  az  „igy“  is  valami 
mithologiai  jelentésű  szó  lehetett. 

Megmaradt  valami  a szarvas  különös  tiszteletéből 
is.  Szent  állata  lehetett  őseinknek.  A régi  hindu  regék- 
ben is  szerepel  a csodaszarvas,  csakhogy  többnyire  a 
reá  vadászó  hős  vesztét  okozza,  míg  nálunk  jóra  vezérel, 
így  vezeti  Hunort  és  Magort  az  új  haza  földjére,  a 
Meótisz  ingoványaiba.  A váci  templom  alapításakor 
Márk  krónikája  szerint,  a Géza  királynak  megjelenő 
csodaszarvas  mutatja  meg  az  építendő  templom  helyét. 

Régi  mithologiánk  foszlányos  emlékeiről  szólva, 
meg  kell  emlékeznünk  a Szent-Iván  tüzéről,  amely  ősi 
pogány  szokás  alig-alig  maradt  meg  még  néhány  vidé- 
ken. A tűznek  ez  a kultusza  a Napistennek  szólhatott, 
mikor  nyáron  a legmagasabban  jár.  Ilyenkor  Szent- 
Iván  előestéjén  tüzet  raktak,  a tüzet  körültáncolták 
hagyományos  ének  kíséretében  és  átugrották.  Ma  ez 
a hagyomány  úgyszólván  kínálóban. 

Sok  régi  hagyománytöredéket  találhatunk  még  a 
kuruzslásokban,  varázsigékben,  a különféle  néphit-  és 
népszokásokban.  Sajátságos,  hogy  a legősibb  hagyo- 
mányok a leghívebben  maradtak  vissza  főleg  a halotti , 
a temetkezési  szokásokban,  amint  ezt  Munkácsi 1 nálunk 
is  igen  szépen  kimutatta.  Sok  ily  hagyománytöredék 
emlékeztet  a vogul,  osztják,  cseremisz  népeknél  talál- 
takra. E halotti  szokásokhoz  ép  a halál  megfoghatat- 
lan, érthetetlen  volta  miatt  a nép  bizonyos  babonás 
félelemmel  rendkívül  szívósan  ragaszkodik,  míg  például 


1 Munkácsi  Bernát : „Adalékok  a magyar  halotti  szokások 
pogány  hagyományaihoz".  Ethnographia.  1900.  rnáro.  97 — 111. 

a lakodalmi  szokások  már  nem  oly  változhatatlanul 
szállnak  át  további  nemzedékekre. 

E halotti  kultusszal  kapcsolatos  hagyományok  vezér- 
gondolata  az,  hogy  a halottat  ellenségüknek  tartják, 
aki  árthat  az  élőknek,  akinek  minden  kívánságát  meg 
kell  tenni,  akivel  jó  lábon  kell  lenni,  mert  különben 
megrontja  az  élőket.  Ez,  mint  Munkácsi  kimutatta,  a 
rokon  népeknél  is  megvan.  Winkler  ez  ősi  vonásból 
akarná  magyarázni  Petőfi,  Jókai  képzeletének  egyes 
sajátos  alkotásait,  mikor  a halott  megbántóit  nem- 
zedékeken át  üldözi,  velük  szemben  érvényesíti  jogait. 1 

De  nemcsak  ősvallásunkból  maradtak  ily  hagyo- 
mányok, hanem  ősi  életmódunkból  is,  bár  nagyon  kevés. 
A pákásznak  csúcsos  nádkunyhója,  mint  Hermán  Ottó 
leírja  a Magyar  Halászat  Könyvében,  közel  áll  a finn 
kótá-hoz,  amely  azonban  fenyőrudakból  készült.  Hogy 
régen  sátrak  alatt  élő  nomád  nép  voltunk,  annak  nyoma 
látható  talán  e kifejezésben : „fölszedi  a sátorfáját u, 
azaz  összeszedi  a cókmókját. 

Nagy  szerepe  lesz  az  etikai  és  erkölcsi  hagyo- 
mányoknak ép  úgy,  mint  a vallási  hagyományoknak, 
így  pl.  a férfi  és  nő  viszonyára,  a családi  életre 
vonatkozó  felfogásban  bizonyára  lehet  ősi  elemekre 
akadnunk,  melyek  még  a keleti,  az  ázsiai  jellem- 
vonásokból magyarázhatók.  Vámbéry  szerint,  mint  a 
mai  ázsiai  török  nomád  népeknél,  a régi  magyaroknál 
is  a nő  helyzetét  illetőleg  ritka  erkölcsi  tisztaságnak 
kellett  lenni  s a nő  különös  tiszteletét , az  iránta  való 
gyöngédséget  fejezik  ki  az  elnevezések  is.  A magyar 
ember  eredetileg  a férfit  jelentette,  s a törökben,  mint 

1 Heinrich  Winkler : „Die  Magyarén  und  ihre  alté  Kultur" 
Breslau,  1901. 

emger  dolgozót  vesződőt  jelent,  szemben  az  asszony  - 
nyal,  mely  régiesen  akhszin , a török  ak-szun,  mely 
fehérszinűt,  tehát  a munkában  le  nem  sültet , naptól 
nem  barnítottat  jelent.  AJc-baslik-nak,  fehérfejűnek  is 
nevezik  e nomád  törökök  az  asszonyt  és  az  aggastyánt. 
A magyar  agg  szót  is  innen  eredetinek  mondja  Vám- 
béry.1  Részünkről  hozzátehetjük,  hogy  e kifejezésekkel 
egészen  rokon  a fehérnép , fehér  cseléd  elnevezés.  E kifeje- 
zésekben ép  úgy,  mint  az  asszony  szóban,  tehát  régi, 
még  Ázsiából  hozott  emlékeket  kell  látnunk. 

A nő  állásáról  a magyar  faj  felfogásában  szépen, 
noha  talán  túl  ideálisan  ír  Madách.  Kiemeli,  hogy  a 
nőnek  nálunk  a családi  életben  sokkal  több  joga  volt 
és  van,  mint  az  általános  európai  felfogásban.  Fel- 
hozza erre  a „feleség"  elnevezést.  A férj  a neje  fölött, 
mint  ő mondja,  sohasem  gyakorolt  gyámi  hatalmat, 
sőt  a leány  épen  férjhezmenetelével  lett  önjogúvá, 
férjét  pedig  csak  természetes  meghatalmazottjának 
tekintették.  „Egészen  az  Anjouk  koráig,  midőn  a feuda- 
lizmus hazánkba  is  bejött,  a fiú-  és  leánygyermek 
egyenlően  osztozott.  S az  a méltó  állás,  amit  tör- 
vényeink az  özvegynek  biztosítanak,  — még  férje 
politikai  jogának  gyakorlását  is  reá  ruházza,  — tanús- 
kodik a lovagias  nemzetnek  kortársait  sokban  túl- 
szárnyaló tiszta  felfogásáról  a nő  nemesebb  állása 
felől.  Fel  is  mutatott  aztán  a magyar  történet  oly 
sok  jeles  nőt,  amilyenre  bármely  nemzet  büszke  lehet, 
nem  kölcsönözött  férfitulajdonok,  hanem  valódi  női 
erényeik  miatt." 

Míg  tehát  a magyar  felfogás  egyrészt  több  jogot 


1 Vámbéry  Ármin:  „A  magyarság  keletkezése  és  gyara- 
podása0. Budapest,  Franklin-társulat,  1895. 

tulajdonit  a nőnek,  őt  egyenlő  félnek  tekintve,  akinek 
csak  vagyoni  meghatalmazottja  a férj,  addig  viszont 
az  is  jellemző,  hogy  az  igazi  magyar  felfogás  szerint 
a férj  az  asszonyt  „anyjukom“-nak  szólítja  és  tegezi,  de 
az  asszony  őt  „édes  uram"-nak  szólitja  és  magázza.  Ez  is 
inkább  olyan  apa  és  gyermek  közti  viszony  kifejezője. 

A megszólítás  e különbségének  magyarázatát  talán 
még  a keleti  családi  életben  kell  keresnünk.  Ugyan- 
csak családi  életünknek  keleti  eredetében  és  tiszta- 
ságában kell  keresnünk  annak  is  okát,  hogy  a Don 
Juan-tipust,  melyre  pedig  majdnem  minden  irodalom 
mutat  példát,  nálunk  nem  találjuk  képviselve.1 

Viszont  a fenti  jellemvonásokat  érdekesen  egészítik 
ki  Pékár  Gyulának  „Don  Juan"  című  könyvében  ez 
irányban  található  adatok,  Beöthy  Zsolttól  a nép- 
költészetből,  a népéletből.  Az  alföldi  legény  nem  hódol 
a nőnek,  épen  nem  szentimentális,  csak  annyira  szen- 
vedélyes, amennyire  méltósága  épen  megengedi.  A fő 
jellemvonása,  amiről  már  Csokonay  is  beszél,  az  az 
„ázsiai máj esztás “ , nem  engedi  ezt.  0 az  „úr“,  ő „elveszi* 
az  „eladó"  leányt,  s ő a felesége  ura!  Meg  is  veri  a 
feleségét,  s az  asszony  hajlandó  ezt  szerelmi  bizonyí- 
téknak tekinteni.  E méltósága  nem  engedi,  hogy  meg- 
alázza magát,  hogy  a nő  apródjául  tekintse  magát, 
hogy  Madonnát  lásson  benne.  Udvariassága  is  önérzetes. 
Táncban  sem  megy  felkérni  a leányt,  hanem  középen 
megáll  s onnan  int  neki. 

Szerelmében  is  nem  a nő  személye,  hanem  a saját 
maga  úri  érzése  érdekli.  Feleségében  saját  magát  tisz- 
teli, mert  kiegészítő  részévé  vált  az  ő önérzetének. 
Társaságban  is  inkább  szeret  politizálni,  adomázgatni 

1 Pékár  Gyula  : rDon  Juan“.  Budapest,  Athenaeum,  1899. 

s az  asszonyokat  már  a fekete  kávénál  szívesen  kiküldik. 
Helyesen  találja  Pékár  Gyula  ebben  a magyar  társaság, 
igazi  szalonélet  hiányát  s a régi  polygamikus  basa- 
ösztön nyomát  látja  mindebben.  így  jöhet  létre  az 
oly  párhuzam,  mit  találóan  idéz : 

Szép  asszonynak,  jónak 
A jól  járó  lónak 
Kár  megöregedni  . . . 

Viszont  érzelgő  ellágyulást  a nővel  szemben  nép- 
költészetünkben  alig  találunk  s azt  is  inkább  olyan 
vidékeken,  ahol  ezt  már  a szlávság,  oláhság  hatásának 
tudhatjuk  be. 

Ősi  polygamikus  hajlamaira  idézi : 

Nem  kell  nékem  sok  szerető, 

Ha  nem  is  több,  legyen  kettő  . . . 

Másutt  meg „ három  csillag “-ról  szólva  három  szeretőt 
is  említ,  majd  a Göncöl  szekere  hét  csillagjáról  szólva, 
hetet.  Afféle  „basáskodó  úri  természet",  mondja  a 
Don  Juan  írója.  Az  elhagyott  szerelmes  sem  keresi 
magában  a hibát.  Nem  esik  kétségbe,  nem  veszi  életét. 
Elkáromkodja  magát  s átkozza  a sorsot.  Jellemző  a 
hütelennel  szemben  való  ily  úri  viselkedés : „vissza- 
adom a gyűrűdet",  — „köszönöm  a szívességedet. . .W1 

Ez  ősi  hagyományokat  s különféle  képzetkapcso- 
latokat kiegészítik  a történeti  fejlődés  újabb  kapcsolatai. 
Ilyenek  például,  hogy  fajunk  a nyugati  kereszténység 
állandó  védelmező  paizsa  volt  Kelettel  szemben.  Oly 
találóan  énekli  régi  nagy  poétánk  Gyarmathi  Balassi 
Bálint : 

Oh,  én  édes  hazám,  te  jó  Magyarország, 

Ki  kereszténységnek  viseled  paizsát  . . . 

1 Pékár  Gyula  : „Don  Juan".  Budapest,  Athenaeum,  1899. 
299 — 305.  lap. 

S óh  mennyi  vérbe  került  hazánk  e világszerepe ! 

Érdekesen  jellemző  képzetkapcsolat  régi  hadakozó 
eleinknél,  hogy  a „vitézlő  oskola*,  a hadviselés  meg- 
kezdését a „mezőket  zöldítő*  tavasszal  kötik  össze. 
Ekkor  indulnak  harcba. 

A némettel  folytatott  százados  küzdelmek  a német- 
gyűlölet jellemző  kapcsolatait  fejlesztették  ki.  Innen 
a „német  eb*  kapcsolat.  Innen  a jellemző  „Ne  higyj 
magyar  a németnek*  kuruc  vers : 

Ne  higyj  magyar  a németnek, 

Akármivel  hitegethet, 

Hogyha  ád  is  oly  levelet, 

Mint  a kerek  köpönyeged, 

S pecsétet  nyom  olyat  rája, 

Mint  a holdnak  karimája, 

Nincsen  abban  semmi  virtus, 

Verje  meg  a Jézus  Krisztus. 

Úgy  remélgeti  a küzdő  kuruc,  hogy  hős  vezérei 
alatt  a hazát  „a  német  ebtől  valahára  megmenti*. 
A ma  újra  divatossá  lett  régi  szép  kuruc  dal  pedig 
melancholikusan  zengi : 

Rajtunk  török  dúlt,  rajtunk  tatár  járt  . . . 

Ez  az  istentelen  német  annyi  kárt  tett  már, 

Hozzá  képest,  hogy  mit  sem  tett,  sem  török,  sem  tatár. 

E jellemző  kapcsolatokat  százados  életharcok  fej- 
lesztették az  idegen  s elnyomásunkra  törekvő  fajjal 
szemben. 

Amint  láttuk  tehát,  nemcsak  újabb  adatokat,  hanem 
újabb  képzetkapcsolatokat  is  találtunk  a hagyomány 
vizsgálatánál.  Hasonlókat  fogunk  találni,  ha  most  ezek- 
nek a képzeteknek,  amelyeket  tehát  részben  a ter- 
mészeti környezet,  részben  a hagyomány  szolgáltatott, 
kifejező  jelrendszerét : a nyelvet,  s ennek  külön  szép- 
ségeit, a verselést  tekintjük. 

Két  nyelvnek  a kifejezései  nemcsak  abban  külön- 
böznek egymástól,  hogy  az  egyik  pl.  magyar,  a másik 
meg  angol,  hanem  mindegyiknek  sajátos  színe,  illata 
van,  amely  lefordíthatatlan.  Ezt  éppen  a hozzá  tapadó 
egyéb  kapcsolások,  hagyományok  okozzák.  Ilyen  kife- 
jezés például  az  angolban  a „ loaf  of  bread“ , vagy 
„the  dawn  of  life* ; vagy  például  a magyarban  „élete 
derekán “,  „ élete  estéjén “. 

Sokszor  egy-egy  kifejezés  érdekesen  beszél  a múlt- 
ról, valóságos  adalék  a faj  történetéhez.  így  például 
tudjuk,  hogy  a magyar  kiválóan  lovas  nép  volt.  Ezen 
jött  mai  hazájába,  ezen  kalandozott.  Jellemző  magyar 
kifejezésnek  kell  tartanunk,  tehát  ezeket  lóhalálban : 
jöttem , lóhátról  beszél. 

Ilyen  kifejezésnek  kell  tekintenünk  a következőt  is: 
felszedi  a sátorfáját.  Régi  hagyomány  él  benne.  Őseink 
sátrakban  laktak  mint  afféle  igazi  nomád  nép  s itt 
letelepedvén  is  még  soká  idegenkedtek  a kőépületektől. 

A nyelv  sajátos  kifejezéseivel  kapcsolatban  szóla- 
nunk  kell  az  áímtefesnyelvhasználatról:  a képes  beszédről. 
Már  az  egyszerű  mindennapi  nyelvben  is  nélkülözhe- 
tetlen egyes  átviteles  szóhasználat,  úgynevezett  meta- 
fora, mikor  a szót  nem  szószerint  kell  értenem,  hanem 
csak  hasonlatkép,  átvitelesen.  Ily  hétköznapi  metafora : 
villámgyorsan,  nyílsebesen,  sasszemü.  Sokkal  nagyobb 
szerepét  találjuk  azonban  e metaforáknak  s velük 
együtt  a hasonlatoknak,  hisz  a metafora  csak  egy 
szóba  rövidített  hasonlat,  egyátalán  a képes  beszédnek 
a szépprózai,  de  különösen  a költői  nyelvben. 

Már  most  a képes  beszéd  különféle  kapcsolatait, 
hasonlatait  nagy  részben  az  illető  környezetből  veszi 
a költői  nyelv.  így  költészetünk  nemcsak  jellemző 
benyomásait  nyeri  a magyar  föld  és  népélet  képeiből, 

hanem  hasonlatait,  költői  képeit  is  innen  fogja  kapni. 
Hogy  csak  egy  éles  példával  világítsam  meg  a mon- 
dottakat, vessünk  össze  néhány,  a világirodalomban  egy- 
mástól jó  távol  álló  hasonlatot.  A Sah-Námé  költője 
hősét,  Rusztemet  elefánthoz  hasonlítja,  elefánttestűnek 
(pilten)  mondja.  Ezt  magyar  költő  nem  fogja  mondani. 
Amily  jellemző  a perzsa  költő  elefántos  hasonlata 
Rusztemre,  oly  jellemző  a magyar  énekes,  Arany  János 
hasonlata  Toldiról,  mikor  azt  mondja : 

Mint  komor  bikáé,  olyan  a járása  . . . 

Ép  ily  jellemző  hasonlat,  mikor  Arany  János  a 
késő  kor  fiának  fejében  a hős,  erős  Toldinak  feltüne- 
dező emlékezetét  úgy  festi : 

Mintha  pásztortűz  ég  őszi  éjszakákon, 

Messziről  lobogva  tenger  pusztaságon, 

Toldi  Miklós  képe  úgy  lobog  fel  nékem, 

Majd  kilenc  tíz  emberöltő  régiségben. 

Most  nem  tekintve,  hogy  e hasonlat  mily  találóan, 
igazán  gyönyörűen  festi  pszichológiai  szempontból  a 
felidéződő  emlékképeket  „képe  úgy  lobog  fel  nékem “ 
kifejezésével,  csak  azt  nézzük,  hogy  igazi,  jellemzően 
alföldi  hasonlat.  Egyike  e tekintetben  a legszebb  hason- 
latoknak Arany  Jánosnál.  Nemcsak  benyomásainkat 
szedjük  tehát  a magyar  föld  és  nép  képeiből,  hanem 
hasonlatainknak  is  ez  a fő  forrása. 

Még  jellemzőbb  ősi  ritmikánk,  amit  Ázsiából  hoztunk 
s amit  a nyájas  olvasó  is  nagyon  jól  ismer.  A négyes 
ütemek,  azok  a négyes  ütemek,  amiket  a magyar  nótában 
hallunk  és  dalolunk,  s amelyeknek  choriiambikus  lej- 
tése annyira  hozzáillik  a cigány  vonójának  járásához, 
pl.:  „Búza  közé  száll  a dalos  pacsirta",  vagy:  „Húzd 
rá  cigány  stb.  Azok  a négyes  ütemek,  amelyekre  a 
csárdásban  is  járunk. 

Ez  a négyes  ütemekben  való  haladása  ritmikus 
beszédünknek  fajunk  ősi  sajátságaihoz  tartozik.  Megvan 
a rokon  népeknél.  Nemcsak  a versben  látjuk  ezt,  meg- 
látszik ez  az  egyszerű  beszédben  is.  Különösen  a szó- 
képzés és  szóösszetételnél,  de  leginkább  az  ikerszavak 
használatában,  mint:  dirib-darab,  irka-firka,  amelyeknek 
legtöbbje  érezteti  a négyes  ütemet.  A legtöbb  össze- 
tételben a nyelv  öntudatlanul  beleadta,  éreztetni  akarta 
a nemzeti  ritmust.  Ilyen  összetételek:  csillaghintő  (alko- 
nyatkor),  csillagirtó  (sötétség),  világdúló,  világbíró, 
világverő,  világirtó.  Ezek  különben  is  olyan  jellemző 
összetételek,  hogy  fordításuk  nagy  fáradsággal  jár 
vagy  szinte  lehetetlen. 

Még  a gondolatok  fonásában  is,  a magyar  népies 
költészetre  nézve  annyira  jellemző  gondolat-ritmusban, 
ezekben  a bokor-kifejezésekben, amelyek  rendesen  több- 
ször fejezve  ki  máskép  és  máskép  ismétlik  ugyanazt  a 
gondolatot  némi  fokozással,  érezhetjük  az  ősi  ritmust. 

így  pl- : 

Megunta  két  lábam  már  a követ  nyomni, 

Megunta  két  kezem  már  a láncot  húzni, 

Megunta  két  fülem  tenger  mormogását, 

Vadgalamb  zúgását. 

Az  ilyen  gondolatfonás  közös,  ismételt  elemek 
alapján  nagyon  jellemző  a költészetbeli  magyar  nemzeti 
szépre. 

A képzetműködések  vizsgálatát  kiegészíthetjük  még 
azzal,  hogy  a nagyon  elvont  gondolkodás  iránt  bizo- 
nyos ellenszenvet  találunk  a magyar  fajban.  Innen  a 
magyar  szellem  eredeti  idegenkedése  a német  filo- 
zófiával szemben.  — S most  áttérhetünk  az  érzésekre. 


III. 


A magyar  érzés. 


A magyar  érzést  első  sorban  jellemzi  a hazafiasság. 
Más  népek  költészetét  nem  jellemzi  annyira,  mint  a 
miénket.  Ennek  okát  természetesen  a történeti  fejlő- 
désben kell  keresnünk.  Nemzetünknek  századokon  át 
folytatott  élethalálharca  az  oka  ennek.  Úgyszólván 
folyton  küzdenie  kellett  az  idegen  népek  óceánjában, 
kogy  magát  föntarthassa.  Régi  ének  zengi  ezt  már : 

Gondolkodjál  szegény  magyar,  végre  hová  lész, 

Ez  a világ,  ki  mintegy  tenger,  téged  elemészt  . . . 

E küzdelmek  hatalmasan  kifejlesztették  a faji  érzést, 
a fajszeretetet,  sez  egész  költészetünkre  jellemző,  mely 
első  sorban  hazafias  volt. 

Ez  a hazafias  vonás  annyira  feltűnő,  hogy  idegenek 
is  rögtön  észreveszik,  pl.  Walter  Crane,  az  angol  festő, 
mikor  Budapesten  járt  s alig  látott  néhány  magyar 
díszítést,  azt  irta  róluk,  hogy  jellemző  rájuk  a hazafias 
irány,  „a  karakterisztikus  magyar  érzés  ott  van  min- 
denben és  uralkodik,  elhatalmasodik  az  összes  befo- 
lyásokon". S ez  érvényes  egész  művészetünkre,  költé- 
szetünkre, irodalmunkra. 

Csak  a hazafias  allegóriákra  kell  céloznom,  amelyek 
kedvelt  szavalatdarabok : Vörösmarty  (Az  elhagyott 
anya,  Lengyel  anya,  Élő  szobor),  Petőfi  (A  ledőlt 
szobor),  Tompa  (A  gólyához,  A madár  fiaihoz,  Új 
Simeon),  Arany  (Ráchel  siralma),  Vajda  (A  virrasztók, 
Luzitán-dal)  megfelelő  verseire,  és  látható,  mennyire 
jellemző  vonás  ez. 

De  egyáltalán  egész  nemzeti  irodalmunknak,  úgy 
mű-,  mint  népköltészetünknek  legszembeötlőbb  jellem- 
vonása a hazafias  érzés , a hazaszeretet.  Nincs  az  a 
nemzet  a világon,  melynek  költészete  annyira  hazafias 
és  a nemzeti  élettel,  politikával  annyira  összefüggő 
volna,  mint  a magyaré.  Műköltészetünk  legszebb  alko- 
tásai jórészben  idevalók  s a Thököli-Rákóczi-korszak, 
vagy  forradalom  költészete  a legkiválóbb  ily  termé- 
keket hozta  létre. 

A hazafias  érzés  megnyilatkozása  a szegény  buj- 
dosó kurucok  énekeiben  igazán  megható.  Vagy  tekintsük 
a forradalom  költészetét,  a műköltészetben  főkép  Petőfi- 
nél. A haza  jóléte,  szabadsága  a fő.  De  ugyanezt 
találjuk  a népköltészetben.  Találóan  jellemző  e tekin- 
tetben a „Szabolcsi  önkéntesek  dala“.  E nóta  egy 
strófája  ékesebben  beszél  minden  hosszú  fejtegetésnél 
arról,  hogy  mi  a magyar  érzésnek  a haza : 

Lányok,  lányok,  maradjatok  pártába, 

Igaz  magyar  nem  szoríthat  karjába, 

Ki  itt  marad,  nem  érdemel, 

Aki  elmegy,  annak  nem  kell 
Feleség. 

El  is  ment  egy  szálig  a szabolcsi  nemesség,  ahogy 
a másik  akkor  is  dalolt  nóta  mondotta,  hogy 


Mindnyájunknak  el  kell  menni  . . . 

A legnépszerűbb  és  legkiválóbb  költői  termékeink 
is  mutatják  ezt.  A magyar  faj  százados  küzdelmeiben 
találjuk  ennek  okát.  Küzd  a kún,  besenyő,  a tatár, 
a török,  a német  ellen.  A tatár  és  török  végigdúlja. 
Ami  elpusztítható,  mindent  elpusztít  a török  az  Alföldön, 
az  embereket  rabszijra  fűzi  s úgy  adja  el  rabszolgáknak. 
Egész  községek  pusztultak  így  el  az  Alföldön.  Utána 
a német  ellen,  a beolvasztó  törekvések  ellen  küzd 
alkotmányáért,  szabadságáért,  nemzeti  önállóságáért, 
életéért. 

Ezekre  a zivataros  századokra  néz  vissza  s úgy 
kéri  Isten  áldását  a Himnusz,  ezért  hirdeti  a Szózat, 
hogy 

Hazádnak  rendületlenül 
Légy  híve  óh  magyar. 

A küzdő  faj  lelke  szól  belőle  a sok  idegen  faj 
közepeit : 

A nagy  világon  e kívül 
Nincsen  számodra  hely, 

Áldjon,  vagy  verjen  sors  keze, 

Itt  élned  s halnod  kell. 

Más  faj  nem  ezt  tartja.  A tótnak  például  „Min- 
denütt jó,  de  legjobb  otthon".1 

Legkedvesebb  indulónk,  a Rákóczi,  az  elmúlt  haza- 
fias küzdelmek  siralma.  A „Fel-fel  vitézek  a csatára" 
is  a haza  védelméről  szól.  Erre  hív  fel  a nemzeti  dal 
Talpra  magyar-ja  a forradalom  lángszavú  énekesének 
gyújtó  nyelvén.  A Kossuth-nóta  is  erről  beszél  és  sok 
más.  A híres  Vasmegyei  nóta  is  ilyen.  Dallama  még 
régibb  s mint  Martinovics-nóta,  Martinovics  Ignác, 
magyar  vértanú  halála  után  keletkezett. 

Hatalmas  kifejezése  ez  uralkodó  érzésnek,  mikor 

1 Vsadzi  je  dobre,  domo  je  naj  lepsije. 

Zrínyi  a költő  odakiáltja  a „kutyafejű  tatár " -hoz,  a 
törökhöz,  ahhoz  „a  dühös  Sárkányához : „Ne  bántsd 
a’  Magyart!"1  Párosul  itt  a hazafias  érzéssel  az  az 
erő,  mely  szintén  egyike  a főbb  nemzeti  jellemvoná- 
soknak. 

Ez  az  érzés  hozta  létre  a némettel  folytatott  szá- 
zados küzdelmekben  azt  az  erős  német-gyűlöletet,  mely 
a török-gyűlölet  helyébe  lépett.  A török  gyűlölet  leg- 
felötlőbb  kifejezése,  ha  egy  pillantást  vetünk  az  e 
századokban  keletkezett  címerekre.  Nagyon  sokon  sze- 
repel a véres  török  fej,  vagy  kézben,  vagy  kardélen, 
kard  hegyén.  Visszavisz  ez  az  akkori  magyarság  érzelmi 
világának  legmélyére.  E jellemző  török-gyűlölet  helyébe 
lép  a német-gyűlölet,  a százados  fajfentartó  küzdel- 
mek hatása  alatt.  Innen  a „német  eb"  kifejezés  eredete. 
Reméli  a nemzeti  érzés  Thökölivel,  majd  Rákóczival, 
hogy  a hazát 

...  a német  ebtől  valahára  megmenti. 

Nem  hisz  a németnek,  akárhogy  hitegeti : 

Ne  bigyj  magyar  a németnek, 

Akárhogy  is  hitegethet, 

Hogyha  ád  is  oly  levelet, 

Mint  a kerek  köpönyeged, 

Pecsétet  nyom  olyat  rája, 

Mint  a holdnak  karimája, 

Nincsen  abban  semmi  virtus, 

Verje  meg  a Jézus  Krisztus. 

A ..Mégis  huncut  a német  “-ben  is  ugyanez  az 
érzés  szólal  meg. 

Mondottuk,  hogy  e hazafias  érzéssel  kapcsolatos 
az  erő,  a nemzeti,  vagy  az  egyéni  akaraterő  imponáló 

1 Gr.  Zrínyi  Miklós : „Ne  bántsd  a’  Magyart.  A török  áfium 
ellen  való  orvosság". 

Pékár:  A magyar  nemzeti  szépről. 

érzése,  a nemzeti , az  egyéni  büszkeség  sajátos  érzése. 
A magyar  maga- magát  tartja  legkitlönbnek  környe- 
zetében, s ehhez  őseinek  imponáló  hősi  vitézsége, 
dicsősége  szoktatta  volt,  mely  zászlói  alá  tömörítette 
a különféle  fajokat,  kik  ott  védelmet  találtak  s azután 
dicsőítőivé  váltak. 

Viszont  a melancholia  úgyszólván  hiányzik  az  igazi 
magyar  jellemből,  ép  úgy  a német  érzelgősség.  Találó 
e tekintetben  Szabolcska  versikéje  „Salzburgi  csap- 
székben", mikor  a szerető  és  vetély társról  ezeket 
mondja : 

Ha  ez  a csárda  a Tisza  partján  volna : 

Arról  a leányról  kevesebb  szó  folyna, 

Az  is,  ami  folyna,  tudom  másként  folyna, 

S idebent  azóta 
Csak  egy  legény  volna ! 

Jellemző  azonban  a magyar  érzésre  az,  amit  jól 
mond  az  ismeretes  mondás : sírva  vigad  a magyar. 
Vígságában  is  ott  a bánat.  Nótájában  is  ez  termi  leg- 
szebb virágait.  Nem  hiába  szól  a nóta : 

Szomorú  a magyar  nóta 
Háromszáz  esztendő  óta. 

Érdekes  Winkler  tapasztalata:  „Ebben  is  iker- 
testvére a finn  ember  a magyarnak  s a megegyezés 
úgyszólván  szembeötlik,  ha  mind  a két  országot  bejárja 
valaki".1  Vámbéry  határozottan  ázsiai,  török  jellem- 
vonásnak tartja  ez  uralkodó  borongós,  bánatos,  pana- 
szos érzést.  Az  ázsiai  török  zene  is  ebben  rokon  a 
magyarral.2 3  Úgy  látszik,  ez  általános  uralaltáji,  ázsiai 

1 Winkler  Henrik:  „Die  Magyarén  und  ihre  alté  Kultur“. 

Breslau,  1901. 

3 Vámbéry  Ármin : „A  magyarság  keletkezése  és  gyara- 
podása". Budapest,  Franklin-társulat,  1895. 

jellemvonás.  Mind  erre  még  a déloroszországi  s közép- 
ázsiai népek  zenéjének  s így  kedélyéletének  tudo- 
mányos felkutatása  fog  több  világosságot  vethetni. 

A sírva  vigadás  már  átvezet  a következő  jellemző 
vonására  a magyar  érzésnek,  a humorra.  Ez  nyilvánul 
találóan  Kisfaludy  Károly  vig  novelláiban;  Vörös- 
martynak,  a különben  annyira  komoly,  ünnepies  köl- 
tőnek két  kitűnő  versében:  a „Peti  fiam  “-bán  és  a 
„Gábor  diák  “-bán.  Petőfinél  sokszor  kitűnő  humort 
találunk,  így  például  „Orbán",  „Ambrus  gazda",  „Furcsa 
történet ",  „Szomjas  ember  tűnődése",  „A  jó  tanító" 
című  verseiben.  Finom  humor  uralkodik  Arany  János 
„Bolond  Istók “-jában. 

Népköltészetünkben  még  inkább  fellelhetjük  a 
humort.  Hiszen  ha  helyesen  határozzák  meg  a humort 
„ mosolynak  könnyek  között",  akkor  a magyar  ember 
nótája  is  humoros  menetű.  Kezdi  a bánatos,  zokogó 
lassúval,  úgy  csap  át  a vidám,  ujjongó  frissbe.  Ez  a 
sírva  vigadás. 

A magyar  nép  humora  főleg  anekdotázásra  való, 
bőven  termő  hajlamában  nyilatkozik.  Anekdotáinkat 
először  Jókai  szedte  össze,  most  Tóth  Béla  gyűjtötte 
össze  „Anekdotakincs"  címen  öt  kötetben. 

A népies  humor  kiváló  talaja  a katonaélet , mely- 
ben gazdagon  terem  a katonahumor.  Hogy  csak  egyet 
említsünk:  az  első  tűzben  fejét  ide-oda  kapkodó  legény- 
nek azt  mondja  a káplár:  „Ne  kapkodd,  öcsém,  a 
fejed,  mert  bele  találod  ütni  egy  golyóbisba".  A katona- 
humor kitűnő  irodalmi  feldolgozása  Garay  „Obsitos “-a, 
„Vitéz  Háry  János “-ában  külön  efféle  typust  örökí- 
tett meg. 

Különösen  a székely-góbék  nevezetesek  jóízű  humo- 
rukról. Már  ezek  az  elnevezések  is:  lófő-székely,  góbé 

önként  felidézik  bennünk  e jellemvonást,  annyira  kap- 
csolatos velük.  Sok  jóizű  história  forrása  ez  a székely 
góbék  között.  A zamatos  székely  humor  kiegészítő 
része  a székely  furfang;  csak  így  jöhetnek  létre  azok 
a góbéhistoriák,  azok  a különös,  kacskaringós  ész- 
járású góbéságok. 1 Ez  a kacskaringós  góbé  észjárás, 
melyben  ikerrészt  tart  a székely  humor  és  a székely 
furfang,  jellemző  vonás  fajunkra. 

Kitűnő  humorra  akadunk  főleg  a székely,  de  külön- 
ben a magyar  népmesékben  is,  így  Kriza  Vadrózsáiban, 
például  az  „Apám  lakodalma"  címűben  és  másokban. 

Arany  László  a népmeséket  három  csoportra  osztja. 
A harmadik  csoportban  Furcsaságok  címén  ép  a tréfás 
meséket  foglalva  össze,  egész  jellemrajzát  adja  a 
magyar  néphumornak  finom  érzéssel  és  éles  ítélettel 
vevén  észre  a nagyrészt  nemzetközi  meseanyagnak, 
ahogy  Katona  megállapítja,  sajátszerű  nemzeti  színe- 
ződését. 2 3 

Régi  népies  költészetünkben  is  megvolt  a humor. 
Hatásosan,  sokszor  valóban  megható  finomsággal  nyi- 
latkozik a Thaly  Kálmán  összegyűjtötte  kuruc  ver- 
sekben: 

Rongyos  az  dolmányom,  ki  van  az  oldatom, 

Az  sok  folttul  ugyan  nehéz  az  nadrágom, 

Hátam  lapockáját  veri  az  kalpagom, 

Sáros  köpenyegem  is  alig  függ  nyakamon  . . . 

Vagy: 

Csak  úgy  dohányozom,  amidőn  éhezek, 

Úgy  a többivel  majd  én  is  kitelelek. 

1 Péterfi  Tamás  „Góbéságok*  rajz-kötete  sok  jellemző 

vonást  tüntet  fel  e tekintetben. 

3 Arany  László : „Magyar  népmeséinkről*..  Székfoglaló  a 
Kisfaludy-társaságban.  1867  május  29.  Évlapok.  IV.  Pest,  1870., 
108-191.  lap. 

A humor  iróniája  meghatóan  nyilatkozik  Mikes 
Kelemennek  Rodostóban  írt  naplószerü  leveleiben,  ki 
így  irodalmunk  első  humoristájának  tekinthető: 

„Olyan  jó  kedvünk  van,  hogy  majd  meghalunk 
búban 

„Úgy  szeretem  már  Rodostót,  hogy  el  nem  felejt- 
hetem Zágont". 

„Oly  örömben  vagyok  új  lakásomon,  hogy  csak- 
nem megszakad  a szívem  ZágonértL 

Régibb  irodalmunkban  különben  kevés  humoros 
feljegyzés  maradt.  Legalább  Imre  Sándor  könyve  így 
tanúskodik. 1 

Újabb  irodalmunkban  jóizű  humor  található  Pákh 
Albert  Humoros  életképei- ben,  a pár  excellence  humo- 
rista Sipulusznál,  Rákosi  Viktornál,  továbbá  Mikszáth 
Kálmánnál,  kinek  derült  jókedve  finom  humorával 
az  angol  irodalomban  is  helyet  talált  s újabban  Eötvös 
Károlynál.  Népies  derült  humor  ömlik  el  Gárdonyi 
Géza  humoros  munkáin,  főleg  a Göre  Gábor  köny- 
vein. Poétáink  közül  Endrődinél  találunk  néhol  egész- 
séges humorra,  de  inkább  prózájában. 

A humor  kifejezését  képzőművészetünkben  is  meg- 
találjuk. Egyik  legegészségesebb  kifejezője  művésze- 
tünkben Jankó  János  volt  humoros  képeivel:  Cigány 
kinálja  a lovát , Pulykatolvaj  képeivel,  de  különösen 
sikerült  és  népszerű  karikatúráival.  Az  újabbak  közt 
Vastagh  György  képein  akadunk  egészséges  humorra; 
így  például  „No  ne  izéljerí1  című  képén.  Ép  úgy 
Peske  némely  gyermekképén  is. 

Arany  Jánosnál  még  a kétségbeesés  humorát , a 


1 Imre  Sándor : „A  néphumor  a magyar  irodalomban". 

„Galgenhumort*  is  megtaláljuk  a „Nagyidai  cigá- 
nyok “bán.  Maga  mondja: 

Ki  gondolt  arra,  hogy  van  benne  eszme, 
Cigányfölötti  érzés-valami, 

De  Pucheim  kardja  szivemnek  szögezve, 

Félig  se  mertem  azt  kimondani! 

S aztán  tovább: 

Ott  volt  a végcsapás  Világoson  . . . 

Mindebből  kitetszik,  hogy  ez  a humor  a forradalom 
utáni  szomorú  idők  kétségbeesett  kacaja  volt,  mint  ő 
maga  is  mondja: 

S oly  küzdelemre,  mely  világcsoda, 
Kétségb’esett  kacaj  lön  Nagyida. 

A részletekben,  a mű  meséjében  és  alakjaiban  kitűnő 
humor  rejlik. 

Magát  ezt  a kétségbeesés  humorát  is  ő maga  jel- 
lemzi, találóan: 

És  akkor  engem  oly  érzés  fogott  el, 

A szőlőgazda  is  az  egyszeri 
Magánkivül  s őrjöngve  kacagott  fel 
Látván,  hogy  szőlejét  a jég  veri. 

Dorongot  hirtelen  ő is  kapott  fel, 

Paskolni  kezdi,  hullván  könyei 

No,  hát  no!  így  kiált  fel  én  Uram  Isten, 

Csak  rajta : hadd  lám,  mire  megyünk  ketten. 

Nem  található  meg  azonban  a magyar  jellemben 
az  úgynevezett  heinei  humor,  amint  Gyulai  nevezte, 
mikor  tudniillik  komoly  érzéssel  adunk  elő  valamit  a 
váratlanul  tréfás  befejezésig,  mely  így  válik  csatta- 
nóvá. A magyar  jellem  egyenessége,  úgy  látszik,  ki- 
zárja az  ily  humort. 

A humorral  kapcsolatban  tartjuk  helyén  valónak 
felemlíteni  a gúnyt , mely  aránylag  ritkán  található. 

Érdekes  nyilatkozása  a népnél  egyes  községbeliek 
Abdera-,  Schilda-szerű  kigúnyolása: 

Kecskeméten  az  ürgét  röptében  meglőtték, 
Nagy-Lédecen  a létrát  keresztbe  cepelték, 

Rátótiak  a rákot  szabónak  megtették, 

Hetényen  a rókát  farkasnak  nevelték. 

Vagy  a gúnyolódó  nóta: 

Az  abonyi  legények 
Jaj  de  sziépek  szegények, 

Egyik  süket,  moásik  vak, 

Neki  megy  a moásiknak. 

A reformáció  után  megindult  nagy  hitvitázó  iro- 
dalomban volt  kelete  a gúnynak,  az  elnyomott  e fegy- 
verének az  erősebbel  szemben. 

Ide  tartoznának  a népi  tréfák,  rikkantások  is,  vagy 
az  úgynevezett  szóhabarlatok,  mikor  sok  értelmetlen 
dolgot  hadar  össze,  úgy  végezve:  aki  eztet  én  utánam 
elmondja,  egy  pint  bor  az  áldomása  . . . stb. 

A tulajdonképeni  komikus  véna  is  megtalálható  a 
magyar  érzésben,  de  aránylag  ritkábban.  Kisfaludy, 
Szigligeti,  Csiky  vígjátékai  e véna  legjobb  termékei. 
Kiváló  terméke  azonban  a magyar  érzés  komikus 
vénájának  Petőfitől  A helység  kalapácsa , mely  a költő 
legvígabb  alkotása  s benne  a komikum  vegyül  a gúny- 
nyal, a szatírával,  mert  e gyakran  félreértett  mű  volta- 
kép  irodalmi  szatíra  a Petőfi  előtt  főleg  az  elbeszélő 
művekben  dívott,  mesterkélt,  cikornyás,  érzékenyen 
kikacskaringózott,  kicifrázott  írásmód  ellen,  melyet 
nevetségessé  tesz  s ép  a korcsmái  verekedés  és  a 
pathetikus-epikus  előadás,  a tárgy  és  hang  között 
levő  nagy  ellentétben  rejlik  komikuma.  Hasonló  alko- 
tás Arany  Elveszett  alkotmánya , melyben  még  több 
gúny  vegyül  a komikus  hangba. 


IV. 

Az  akaratműködések.  A magyar  jellem. 


Tovább  tekintve  a magyar  géniuszt,  az  akarat- 
működések  szempontjából  első  sorban  jellemző  az  erő, 
az  energia.  Egész  irodalmunkat  elejétől  kezdve  külö- 
nösen jellemzi  az  erő,  a nemzeti  energia  nyilatkozása. 
Ez  az  erő  a fennebb  hangsúlyozott  faji  érzéssel  kap- 
csolódva nyilatkozik  meg  legnagyobb  költőinkben: 
Zrínyiben,  Katonában,  Berzsenyiben,  Petőfiben  stb. 

Ez  kiáltatja  oda  Zrínyivel  a törökkel  szemben: 
Ne  bántsd  a Magyart!  Ez  szól  a tragikum  fenségével 
Katona  darabos  nyelvén.  Ez  dörög  Berzsenyi  ajkáról - 
Romlásnak  indult  hajdan  erős  magyar  ...  Ez  szól 
Petőfi  hazafias,  forradalmi,  politikai  dalaiból.  Ez  az 
erő  dörög  Kossuth  szónoklataiban,  kiálványaiban,  ez 
íratja  vele  a szabadságharc  idején  a harangokból 
öntött  ágyúkra  Zrínyi  jelszavát:  „Ne  bántsd  a magyart!" 

Ez  munkált  politikai  életünk  legnagyobbjaiban  is. 
Ez  dolgozott  Bocskayban,  Thököliben,  Rákócziban. 
Ez  kiáltott  oda  oly  törhetetlen  elszántsággal  a tes- 
pedo,  elszunnyadó  nemzet  lelkiismeretéhez  Széchenyi 
Istvánban,  akit  találóan  nevezett  Endrődi  „a  magáról 

megfeledkezett  nemzet  felébredt,  eleven  lelkiismere- 
tének'*.1 Ez  dörög  Kossuth  ajkáról  ragyogó  szónoki 
nyelven  és  előadásban  feltartózhatatlanul,  noha  egye- 
nesen Széchenyi  látományainak  véres  napjaihoz 
vezet. 

Ennek  a törhetetlen,  meg  nem  alkuvó  magyar 
jellemerőnek  kiváló  tipikus  példánya  a tiszaháti,  zemp- 
léni, szabolcsi,  hajdúmegyei  faj.  Annak  idején  ezek- 
ből került  ki  a hajdúság.  Városaik  megannyi  hajdú- 
fészkek  voltak.  Soha  nem  engedve,  soha  nem  hátrálva 
küzdöttek  a lelkiismeret  és  a magyar  haza  szabad- 
ságáért. Az  erdélyi  fejedelmek,  majd  Bocskay,  Thököli, 
Rákóczi  eszméinek,  hadi  népeinek  hagyományos  fő- 
fészkei voltak  ezek,  a soha  meg  nem  alkuvó,  a soha 
meg  nem  hajló  nemzeti  erő  főbástyái.  Ezekkel  nem 
bir  a török,  jóllehet  a török  dúlások  után  1715-beli 
összeírásnál  nyolcvan  falu  teljesen  néptelen,  puszta 
volt  ép  a török  dúlástól.2  Ezekkel  nem  bírt  német. 
A nemzeti  törekvések  végső  menedéke,  biztosítéka 
mindig  ez  a felső-tiszai  kálomista  magyar  faj  volt. 

A nemzetfentartó,  szabadságvédő  harcok  utójáté- 
kaikép  maradtak  fenn  a küzdelem  elmúltával  mint- 
egy a hajdúvilág  maradékai:  a betyárvilág.  Főleg  a 
szabolcsi  fajban  ez  az  erő  bizonyos  daccal  is  páro- 
sult olykor,  s e tekintetben  jellemző  adat,  hogy  a 
múlt  század  utolsó  éveiben  ott  kifejlődött  véres  szo- 
ciálista  mozgalmak  alkalmával  a zsellér-gazdák  egy- 
némelyike  nyilt  mellet  mutatott  oda  a csendőrnek,  még 

1 Endrödi  Sándor : „Századunk  magyar  irodalma  képekben14. 
Budapest,  Athenaeum,  1900. 

2 Szabolcs  vármegye : „Magyarország  Vármegyéi,  Városai* 

vállalatban. 

bíztatva,  hogy  „csak  jól  célozzon  csendőr  úr,  itt  az 
igazság !“ 

Ugyanolyan  nyilatkozása  ez  az  erőnek,  mint  a 
közmondásos  „Ki  a legény  a csárdában !“ 

E daccal  párosult  erő  nyilatkozik  a „nyakas  kálo- 
mistádban. Mindazonáltal  e nyakasság,  e végletekig 
menő,  meg  nem  alkuvó  erő,  nem  engedés,  eléggé  meg 
nem  becsülhető  nemzetfentartó  tulajdonsága  volt  külön- 
ben, mint  látni  fogjuk,  kevéssé  élelmes  fajunknak. 

Ennek  a magyart  jellemző  erőnek  néha  váratlan, 
még  a legnyugodtabb  lelki  állapotot  is  megszakító 
kitöréseit  értjük  a szilajság  alatt,  mely  ép  oly  jel- 
lemző. Lassú  táncunk  után  a kitörő,  szilaj  erőt  a friss 
képviseli. 

Ezzel  a nemzeti  erővel  azonban  általában  bizo- 
nyos józanság , okosság  is  kapcsolatos.  Hogy  ez  az 
erő,  ez  a vasakarat  mit  tehet,  ezzel  főleg  a szabolcsi 
fajban,  jó  példája  Egri  Bálint,  ki  már  meglett  ember 
korában  magától  megtanult  írni,  olvasni,  mert,  hogy 
„mástól  röstelte"  s aztán  öreg  korában  megírta  szülő- 
földjének, Szent  Mihály  falvának  történetét.1 

Ez  a jellemző  józan  erő,  határozottság,  természet 
szerint  kizárja  az  elvont  gondolkodás  kedvelését.  Azért 
mondják  a filozófiát  német  tudománynak,  mert  az 
elméleti,  elvont  gondolkodás  mesterei,  a németek  fej- 
lesztették ki.  Ezért  oly  ellenszenves  a magyarnak  s 
ezért  volt  oly  soká  népszerűtlen  hazánkban  a filozófia. 
A németnek  való,  azt  mondották,  nem  a magyarnak. 
Ugyancsak  az  elvont  gondolkodás  nem  kedvelésével 
függ  össze,  hogy  a könyvet  általában  nem  igen  sze- 


1 Szabolcs  vármegye : „Magyarország  Vármegyéi,  Városai" 
vállalatban. 

réti  a nép.  Már  Arany  János  megzengte  De  gustibus 
című  humoros  versében: 

Magyar  Miska  olyan  ember, 

Hogy  a könyvet  nem  szereti, 

Csak  azt  hányja,  csak  azt  veti: 

Minek  a könyv?  Kell  is  neki. 

Hogy  mennyire  józan  energiát  mutat  a magyar 
jellem  e tekintetben,  érdekesen  vethetjük  össze  a tót, 
szláv  és  orosz  népköltészettel  a magyart.  A tót,  orosz 
népdalokban  megvan  a melancholia.  A magyarban 
nincs.  A tót  népdalok  szépen  festik,  hogy  milyen 
gyorsan  tűnt  el  az  ifjúság  s igen  szép  gondolatsort 
kelt  föl  a mélabús  hangulat  „az  elmúlt  időkről0.  (Ej 
boli  csaszi,  boli  . . . ).  Egyik  orosz  népdal  az  ifjúság 
„tűnő  éveiről",  „boldog  napjairól"  azt  dalolja,  hogy 
úgy  elsuhantak,  mint  „a  tavaszi  hullámok".  A magyar- 
ban nincs,  legfeljebb  tán  egy  népdal,  mely  az  ifjú- 
ság eltűnéséről  beszél:  „Mikor  én  még  legény  voltam". 
Ez  ismert  nótában  van  bizony  fájdalmas  visszaemlé- 
kezés, de  melancholia  nélkül;  az  erő,  a nyugodtság 
megmaradt  itt  is. 

Ez  az  erő,  józanság,  természet  szerint  megóvja 
sok  túlzástól,  sok  szertelenségtől,  főleg  a német  érzel- 
gősségtől. Nem  is  találunk  ilyesmit  sohasem  a nép- 
dalokban, de  a magyar  paraszt  legény  egész  jelle- 
mében, felfogásában  sem.  Találóan  jellemzi  Arany 
Magyar  Misi  versében: 

Ha  megcsalja  Magyar  Misit  hü  szeretője, 

Nem  bolond,  hogy  érte  magát  a vízbe  ölje: 

.Verje  meg  a három  isten  csak  ezt  kívánja, 
Káromkodik  nagy  bújában  egyet  utána. 

Kikáromkodja  magát  derekasan  s azzal  megkönnyeb- 
bül a szive-lelke.  Jellemző  pszichológiai  megfigyelés. 

A kellemetlen  lelki  állapot  reflexszerű  folytatása  és 
lefolyása  a káromkodás  s ezzel  jórészt  meg  is  szűnik. 

Ha  meg  — nem  szünhetik  meg,  akkor  cselekvésre 
ösztönzi,  de  minden  habozás , ingadozás  nélkül,  mert 
mindez  nem  magyar  jellemvonás,  hanem  főleg  a szláv 
népek  tulajdonsága.  Nagyszerűen  jellemzi  e tekintet- 
ben Jókai  talán  legkitűnőbb  alkotásában,  a Sárga 
rózsa  című  regényében  a két  egymással  párbajra 
kerülő  paraszt  legényt.  Semmi  habozás,  semmi  inga 
dozás,  semmi  teketória.  Ép  ily  kiválóan  jellemző 
Szabolcska  Salzburgi  csapszékben  című  kis  verse: 

Szerető  vetélytárs  egymásra  ismernek, 

Egymásra  ismernek,  de  tenni  nem  mernek, 

Ha  ez  a csárda  a Tisza  partján  volna: 

Arról  a leányról  kevesebb  szó  folyna, 

Az  is  ami  folyna,  tudom  máskép  folyna, 

S idebent  azóta  csak  egy  legény  volna 

E józanság , mint  bizonyos  bölcs  belátás,  gyakor- 
lati bölcsesség  jellemünk  fő  tulajdonságával,  az  erővel 
szorosan  összefüggő  jellemvonás. 

E természetes  észt,  elmeélességet  Vámbéry1  szin- 
tén keleti  jellemvonásnak  tartja.  Szerinte,  míg  a nyu- 
gatit kitartó  munkabírás,  addig  a keletit  magasabb 
fokú  természetes  ész  jellemzi.  Még  beszédbeli  ügyes- 
ségében is  hasonlít  a magyar  paraszt  az  ázsiai  ter- 
mészethez. Vámbéry  idézi  itt  a XIII.  századbeli  rímes 
krónikást:  „Sok  ékes  beszédet  lehetett  hallani,  amihez 
a magyarok  ugyancsak  értenek “.  Másrészt  mint  vegyü- 
lék  népben  fejlődhetett  ki  a magyarban  az  elmésség, 
beszédbeli  ügyesség.2 

1 Vámbéry  Ármin : „ A magyarság  keletkezése  és  gyarapo- 
dása". Budapest,  Franklin-Társulat,  1895.  382.  1. 

2 U.  o. 

Ez  a józanság,  ami  minden  erőszakos  túlzástól 
megóvja  fajunkat,  így  nagyon  áldásos  jellemvonás. 
Ez  az,  ami  sohasem  fogja  befogadni  fajunkban  a 
német  szubjektív  ideálista  iskola:  Fichte,  Schelling, 
Hegel  metafizikai  túlzásait,  merényleteit  a józan  ész- 
szel szemben. 

Ha  nem  is  a józan  észnek  a mesterkélt  tisztelete 
s a velejáró  ritka  előadásbeli  világosság  ez,  ami  a 
franciát  jellemzi,  annál  inkább  jellemez  azonban  min- 
ket a természetes  józanság  és  tiszta  egyszerű,  gya- 
korlati belátásból  folyó  természetes  világosság  az  elő- 
adásban. 

Ez  a természetes  világosság  az  előadásban  igazi, 
ősi  sajátsága  fajunknak.  E tekintetben  éppen  csak  a 
francia  szellemmel  hasonlítható  össze  egész  Európá- 
ban, melynek  tudvalevőleg  különös  kiváltsága  az  elő- 
adásbeli világosság.  Nyelvünk  nem  érte  el  a világos- 
ságnak azt  a különös,  tiszta  fokát,  mely  valóságos 
kiváltsága  a francia  nyelvnek,  az  igaz,  de  azért  egész 
irodalmunkban,  költészetünkben  uralkodó  jellemvonás. 
Ezt  a bizonyos  józan  világosságot,  tiszta  szabályszerű- 
séget megtaláljuk  e tekintetben  ép  legjellemzőbb  köl- 
tőnknél, Arany  Jánosnál.  Csak  vegyük  Toldiját.  Az 
egész  oly  világos,  józan,  kimért  beosztású,  hogy  a 
nép  fia  is  megérti  s viszont  mit  sem  lehetne  belőle 
elhagyni,  de  felesleges  is  volna  hozzátenni.  Ez  a 
józansággal  párosult  világosság  ősi  sajátsága  fajunk- 
nak, mint  pusztai  népnek.  Az  Alföld  sajátságos  kör- 
nyezetével csak  fentartotta  és  fejlesztette  ezt.  A vég- 
telennek tetsző,  éles,  tiszta  világítási!  rónaság  ci  mindent 
felölelő , mindennel  számolni  tudó  józan,  világos  gondol - 
kodásnak , a biztos , józan  Ítéletnek , e jellemzően  magyar 
észjárásnak  igazi,  természeti  otthona  s örökös  forrása. 

Ez  a józan  felfogás  egész  lényével  a valóságon,  e 
világon  csüng , nem  vágyódik  más,  ismeretlen  régiókba. 
Ez  így  kiválóan  megfelel  a magyar  érzés  fővonásának, 
a haza,  a puszta  szeretetének.  Az  érzés  erősíti  a fék 
fogást  s viszont  a felfogás  józansága,  realizmusa 
növeli  az  érzést. 

Ez  a józanság  okozza,  hogy  vallási  kérdésekben 
oly  türelmes  fajunk.  Ha  a kereszténység  fölvétele  nem 
is  ment  oly  könnyen,  mint  némely  történetírónk  állítja, 
még  sem  voltak  oly  fanatikus  öldöklések  s a későbbi 
középkorban  sem  oly  babonás  mészárlások  és  vér- 
fürdők nálunk,  mint  másutt. 

Ennek  a józanságnak,  még  a vallási  kérdésekben 
is,  kell  betudnunk  a reformáció  gyors  elterjedését 
hazánkban.  A középkornak  a földi  életet  teljesen  meg- 
vető s a túlvilágért  rajongó  nem  természetes  felfogása 
alapjában  véve  mindig  idegenszerű  maradt  népünk 
zöménél.  Annál  kedvezőbben  fogadták,  e jellemük 
józanságának  is  megfelelő,  józanabb  visszahatást  a 
vallási  kérdések  terén:  a reformációt. 

Innen  a reformációnak  feltűnő  gyors  elterjedése 
hazánkban  az  akkori  viszonyokhoz  képest.  Luther 
föllépése  után  már  vagy  nyolc  évre  (1524-ben)  a budai 
udvar  heves  katholikus  és  protestáns  hitviták  szín- 
helye. Találóan  mondja  Riedl:  „a  reformáció  százada 
általán  józan,  mint  a magyar  nép  maga;  innen  nagy 
hatása  a magyar  népre.  E részben  csak  egyetlenegy 
korszak  mérkőzhetik  vele:  a XIX.  század,  midőn  a 
nemzeti  demokratikus  eszmék  tódulnak  be  a magyar 
szellemi  életbe.1 

1 Riedl  Frigyes : „A  magyar  irodalom  főirányai".  Olcsó 
Könyvtár.  Franklin-Társulat,  1896. 

Ez  a józanság  az  a jellemvonás  fajunkban,  mely 
nem  tudja  befogadni  a német  spekulatív  filozófia  túl- 
zásait. de  annál  könnyebben  teszi  magáévá  az  újabb, 
józan,  pozitív  irányú  felfogást. 

A magyar  józanságnak,  bölcs  belátásnak  egyik 
különös  fejleményét  kell  látnunk  a székely  góbék 
kacskaringós  észjárásában,  a székely  furfangban.  Merő- 
ben elüt  a nyílt,  világos,  egyenes  magyar  észjárástól 
és  ha  a magyart,  mint  pusztai  népet  jellemzi  ez, 
akkor  — úgy  vélekedünk  — van  jogunk  feltenni, 
hogy  a székely  furfangnál  nem  ősi,  pusztai  jellem- 
vonással állunk  szemben,  hanem  az  új  lakóhelyen,  a 
hegyvidéken,  a görbe  országban  fejlődött  ki  e jellem- 
vonás. Az  a székely  pátria,  a görbe  ország  zegzugos 
völgyeivel,  az  forrása,  szülőhazája  e cikcakos,  girbe- 
gurba észjárásnak,  amit  székely  furfang  néven  isme- 
rünk. Ez  a székely  kacskaringós  észjárás,  párosulva 
az  eredeti  zamatú  székely  humorral,  hozza  létre  azo- 
kat a különös,  agyafúrt,  furfangos  észjárású,  jóízű 
székely  históriákat,  melyeket  góbéságoknak  szokás 
nevezni. 

De  ez  nem  igazi  magyar,  nem  pusztai  jellemvonás. 
A magyart  első  sorban  jellemző  erővel  is  ellentétben 
áll.  Az  erő  mozgásában  nehézkes,  egyenes;  a furfan- 
gos ravasz,  agyafúrt  kacskaringós  észjárás  nem  az 
erő  jellemző  sajátsága. 

Az  erővel,  a józansággal  jár  együtt  kifejezésképpen 
az  a bizonyos  komolyság,  méltóság , melyről  híres  a 
magyar  jellem.  Már  Csokonai  is  ázsiai  majesztást 
emleget.  Yámbéry  meg  méltán  hasonlítja  össze  a 
török  népek  hasonló  jellemvonásával  a magyar  paraszt 
arcának  vonásaiban  tükröződő,  nem  hideg,  hanem 
önérzetes,  nyugodt  komolyságot,  méltóságot.  Ha  a mi 

paraszt  emberünket  nézem,  mondja,  amint  tanácsot 
ül,  vagy  pedig  elöljárója  előtt  megáll,  önkénytelenüi 
turkomán  őszszakálú,  vagy  a kis-ázsiai  török  ötlik 
szemembe,  akinek  vonásai  szint’  azt  a mélységes 
komolyságot,  belsejének  nyugalmát  és  méltóságát  árul- 
ják el  és  akinek  erkölcsi  fogalmai  szerint  a pajzán- 
ság  csak  az  asszonynak  és  éretlen,  ennélfogva  értel- 
metlen ifjúnak  való,  a férfiút  pedig  csak  nyugodtság, 
jellemének  szilárdsága  és  higgadtsága  jellemzi.  Úgy- 
látszik, mintha  ősi  hazájok  pusztaságának  zordon  ter- 
mészete adta  volna  meg  az  ural-altájiaknak  e jellem- 
vonást, mert  valamennyi  török  közös  tulajdonsága. 1 
Hozzátehetnők  talán  érzésüknek  említett  uralkodó 
búsongó,  panaszos  hangulatát  is,  mely  eredeti  zené- 
jük ősi  sajátsága  s ennek  a faji  alaphangulatnak  is 
része  lehet  a faji  jellemben. 

E komolysággal  és  méltósággal  együtt  jár  bizo- 
nyos magáról  meg  nem  feledkező  előkelő  viselkedés , 
bizonyos  illendőség.  Mindenkinek  megadja  a magáét, 
de  viszont  megköveteli,  hogy  őt  is  tiszteletben  tartsák. 
Ezért  mondja  róla  Arany  János: 

Máskülönben  áldott  ember,  a légynek  se  vét, 

De  ne  próbáld  kisebbítni  a becsületét. 

Ez  is  ázsiai  vonás  s Vámbéry  a török  közmon- 
dással veti  össze  „Aki  engem  tisztel,  annak  szolgája 
vagyok,  aki  nem  tisztel,  annak  szultánja  vagyok u. 2 

E jellemvonásával  szorosan  összefügg  s mintegy 
ezt  kiegészíti  büszkesége , bizonyos  arisztokratikus  büsz- 


1 Vámbéry  Ármin-.  „A  magyarság  keletkezése  és  gyarapo- 
dása". Budapest,  Franklin-Társulat,  1895.  381.  1. 

2 U.  o.  383.  1. 

keség.  Ez  is  ázsiai  s pusztai  jellemvonás.  És  pedig 
nemcsak  ahogy  a késő  kor  költője  mondja : 

Büszke  magyar  vagyok  én,  keleten  nőtt  törzsöké  fámnak, 

hanem  igazán  az  ázsiai  szabad  pusztaságokról  hozott 
büszkeség  ez,  ahogy  Vámbéry  veti  össze  a turkomán 
közmondással  „Nálunk  nincsen  fejedelem,  mindannyian 
fejedelmek  vagyunk  V 

Még  „Ki  a legény  a csárdában?"  a magyar  erő 
büszkesége  e jellemzően  túláradó  kifejezésének  is 
párját  találta  Vámbéry  e turkomán  kifejezésben  „Uva 
padsati  kim  dir?w  (Ki  a pusztaság  fejedelme?)1 2  Ezt 
a jellemvonását,  az  egyéniség  e felbuzduló  szabad 
érzését  jól  jellemzi  Arany  János  Magyar  Misi- jében  : 

„Ki  a legény  a csárdában !“  Misi  felkiált, 

Szereti  ő mutogatni  erejét  s magát  . . . 

Ily  érzés,  ily  természet  nem  ismerheti  a szolga- 
lelkűséget.  Ez  érzésnek  ősi  forrása  a személyes  vitézség , 
bátorság , ügyesség , melyet  ép  a pusztai  harcos  nomád 
élet  fejlesztett  ki  benne  összes  társai  közt  legnagyobb 
fokban.3  Csakis  így  tudott  államot  alkotni  s mint  ilyen 
megállani  a népvándorlás  legjobban  zajló  forgatában, 
a régi  Pannóniában,  hol  a rómaiak  ereje  megdőlt,  a 
görögöké  is,  hol  a hunok,  az  avarok  elpusztultak.  Itt 
e népviharok  legerősebb  sodrában  megállt,  mint  valami 
gránittömeg. 

Ezzel  az  erővel  szorosan  össze  látszik  függni  a 
magyar  jellem  másik  alapvonása,  az  új  viszonyokkal 

1 Vámbéry  Ármin  : „A  magyarság  keletkezése  és  gyarapo- 
dása“.  Budapest,  Franklin-társulat,  1895.  383.  1. 

8 U.  o. 

3 Beöthy  Zsolt : „A  magyar  irodalom  kis-tükre.  Budapest, 
Athenaeum,  1896,  I.  fejezet. 

Pékár:  A magyar  nemzeti  szépről. 

szemben  való  nehézkes  és  lassú  alkalmazkodása : fel- 
tűnő "konzervatív  jellege,  mely  közmondásszerű.  Bizo- 
nyos tekintetben  az  erővel  együtt  jár  ez  a nehézkesség, 
ez  a lelki  mozgékonyság  hiánya,  a régi  formákhoz 
való  erős  ragaszkodás,  a konzervativizmus. 

Már  a középkori  német  költő  is  ezt  mondja  róluk : 
Si  wi  groz  ist  Ungerlant, 

Doch  ist  uns  das  wol  bekannt, 

Ein  Unger  trit  nicht  einen  trit 
Uz  seinem  ungerischen  sit.1 

Csak  igy  volt  lehetséges,  hogy  Ázsiából  hozott 
hagyományokat  évezredeken  át  megtartott,  hozzá  még 
épen  vallási  hagyományokat  is,  melyeket  pedig  a 
keresztény  vallás  teljesen  kiirtani  iparkodott. 

Winkler  például  kiemeli,  hogy  a ruházatban  is  a 
magyarok  sokkal  jobban  őrizték  meg  az  ősi  ugor  jel- 
lemvonásokat, mint  a finnek.2  Az  ősi  hit  maradvá- 
nyaiból, a szellemekben,  hazajáró  lelkekben  és  külön- 
féle varázslatokban  való  hitből  nagyon  sok  megmaradt ; 
Winkler  szinte  kétesnek  tartja,  vájjon  az  alföldi  magyart 
mondhatjuk-e  teljes  joggal  kereszténynek.  E vallási 
hagyományok,  főleg  a halotti  kultuszt  illetők,  mint 
láttuk,  sajátságosán  meg  is  egyeznek  a rokon  népekéi- 
vel. És  noha  a keresztény  vallás  hívei  mindent  meg- 
tettek, hogy  a pogány  hagyományokat  kiirtsák,  vagy 
legalább  az  új  kultuszhoz  való  átalakításával  kivet- 
kőztessék  pogány  mivoltából,  mégis  mennyi  minden 
maradt  fenn,  mit  csak  az  újabb,  mélyebbre  ható  etno- 
gráfiai vizsgálatok  képesek  fölszínre  hozni.  Ossze- 

1 Pauler  Gyula:  „A  magyar  nemzet  története  az  Árpád-házi 
királyok  alatt*.  Budapest,  M.  T.  Akadémia,  1900. 

2 Heinrich  Winkler:  „Die  Magyarén  und  ihre  alté  Kultur*. 
Breslau,  1901. 

vetésüket  pedig  a rokon  népek  hasonló  hagyományaival 
Munkácsy  kezdte  meg  eredményes  kísérletében  ép 
azon  a téren,  hol  a hagyomány  legszivósabb  volt,  hol 
fajunk  sajátos  konzervativizmusa  legélesebben  ötlik  fel, 
a halotti  szokásoknál.1 

Egész  politikai  jogtörténetünk  ez  erős  konzervati- 
vizmusról tanúskodik.  E tekintetben  szerencsénkre  oly 
kedvező  képet  nyújt  államéletünk  fejlődése,  hogy 
Európában  csak  az  angollal  vethető  össze,  ahogy 
tényleg  gyakran  össze  is  hasonlították  a két  állam 
fejlődését  e tekintetben.  Ahogy  ott,  úgy  nálunk  is 
lassan,  konzervatív  módon  halad  a fejlődés.  Minden 
új  eszme,  ige  csak  akkor  ölt  testet,  ha  teljesen  meg- 
érlelődött erre.  Az  intézmények  így  szinte  észrevét- 
lenül alakulnak  át,  újulnak  meg.  A régiek  válnak 
mintegy  újakká,  folyton  módosítva,  alakítva.  Ezzel 
ellentétben  más  országokban  gyakran  tapasztalhattuk 
az  erőszakos  újításokat,  mikor  a régit  teljesen  elve- 
tették s merőben  új  intézményeket  tettek,  vagy  leg- 
alább akartak  tenni  helyükbe,  mert  bizony  az  ily 
radikális  kísérletek  vajmi  ritkán  valósulnak  meg  oly 
merev  radikálizmussal,  ahogyan  tervezték  volt. 

így  e konzervativizmus  nemcsak  nagyon  jellemző, 
hanem  egyszersmind  nagyon  jótékony  jellemvonása 
fajunknak,  mert  ősei  hagyományainak  megőrzésére, 
politikai  történetében  ősi  jogainak  fentartására  sarkalta 
s így  közvetve  létét  is  biztosította. 

Még  fontosabbá  lesz  előttünk  e szerepe,  ha  arra 
gondolunk,  hogy  mily  környezetben  élt  fajunk.  Ha 
e nemzet  minden  újításnak  oly  gyors  készséggel  ment 


1 Munkácsy  Bernát:  „Adalékok  a magyar  halotti  szokások 
pogány  hagyományaihoz".  Ethnographia,  1900  márc.  97 — 111.  1. 

volna  neki,  akkor  aligha  tarthatta  volna  meg  önálló- 
ságát, különösen  azokban  az  időkben,  mikor  rendszeres 
kísérletek  történtek  alkotmánya,  ősi  szokásai  megvál- 
toztatására, részben  társadalmi,  részben  politikai  úton 
egyenesen  a célból,  hogy  társadalmilag  is,  politikailag 
is  beleolvasszák  a szomszédos  államegységbe.  Hogy 
e nemzet  mégis  megmaradt  önálló  nemzetnek,  hogy 
e beolvasztás  nemcsak  hogy  nem  sikerült,  hanem  a 
nemzet  szabadságát  is  meg  tudta  őrizni,  annak  oka  ép 
ez  erős  konzervativizmusban  rejlik,  hogy  elég  szívósan 
ragaszkodott  ősi  alkotmányához,  ősi  jogaihoz,  ősi  szo- 
kásaihoz. Sőt  itt  is  úgy  találjuk,  mint  a hazafias  érzésnél, 
hogy  mentői  nagyobb  volt  a veszedelem,  annál  nagyobb 
fokra  hágott  úgy  a hazafias  érzés,  mint  ez  a saját- 
ságos konzervativizmus,  szívós  ragaszkodás  a régihez. 
Ha  mindezt  tekintetbe  vesszük,  nem  tudjuk  eléggé 
kiemelni,  mily  jótékony  jellemvonása  fajunknak  saját- 
ságos konzervativizmusa,  szívós  ragaszkodása  a régi , 
megszokott  formákhoz. 

Ez  azonban  az  éremnek  csak  egyik,  a szebbik 
oldala.  Ha  ily  óriási  fontosságúak  e jellemvonás  jóté- 
kony hatásai,  viszont  megvannak  káros  hatásai  is.  Ha 
ugyanis  ebből  a szempontból  tekintjük  most  újból  a 
politikai  fejlődést,  az  egész  államélet  fejlődését,  első 
helyen  kell  felemlítenünk  a maradiságot , a jövővel 
való  nemtörődést.  Közmondásos  ez  a jövővel  való 
nemtörődése  a magyar  típusznak.  Petőfi  is  ezt  osto- 
rozza első  sorban  több  más  jellemvonással  együtt  a 
magyar  nemesről  rajzolt  szatirikus  képében : 

Mit  törődöm  a hazával '? 

A hazának  száz  bajával  ? 

Majd  elmúlnak  a bajok. 

En  magyar  nemes  vagyok. 

S így  pipázza  el  az  életét  „ősi  joggal,  ősi  házban*. 
Pató  Pálban  külön  erre  a jövővel  való  nemtörődésre 
rajzolt  jellemző  társadalmi  alakot  Petőfi : „ Ejh , rá- 
érünk arra  még !“  visszacsengő  sora  a költeménynek 
nemcsak  Pató  Pál  úr  egyszerű  szavajárása,  hanem 
jellemző,  lelke  mélyéből  fakadó  szava  a magyar  népnek, 
a magyar  fajnak,  akár  csak  a Majd  elmúlnak  a bajok. 
Ugyané  jellemvonást  kitűnően  ábrázolja  Baksay  Sándor 
uram  egyik  elbeszélésében,  mikor  az  úgynevezett  Minek  a 
és  Már  megint  megyei  pártok  csendéletét  festi.  Minek 
is  törődjünk  a holnappal ! 

Ha  a túlságos  konzervativizmus  káros  politikai  és 
társadalmi  hatása  a maradiság,  viszont  az  általános 
felfogást  tekintve  a konzervativizmussal  szintén  szorosan 
összefüggni  látszik  még  a magyar  fatalizmus.  Ez  az 
általános  megnyugvás , nemtörődömség.  Mint  keleti  népet 
jellemez  ez  is.  Ahogy  az  ifjúság  eltűnése  nem  keltett 
föl  benne  melanchólikus,  érzelgős  hangulatokat,  ez  a 
nyugodt,  józan  energia  ép  úgy  megnyugszik  a jövendők 
kérdéseivel  szemben  is,  és  nem  gyötri  őt  az  emésztő 
kétség,  vagy  tépelődés.  E vonást  ellentétül  például 
az  orosz  jellemben  megint  megtaláljuk.  A tépelődés 
Hamlet-alakjai  jellemzően  feltalálhatok  az  orosz  típusz- 
ban.  Az  a tépelődés,  mely  a tett  halála,  s mely  teljes 
tétlenségre  kárhoztat,  jellemző  az  orosz  nihilistákra. 
Ezzel  szemben  népünknek  jellemző  nyugodt  energiája, 
ahogy  megnyugvással  tekint  a múltra,  nyugodtan  néz 
a jövő  szemébe,  mert  mint  az  ő szavajárása  tartja: 
„valahogyan  csak  lesz,  sehogyan  még  nem  volt*. 

E fatalizmussal,  e nemtörődömséggel  függ  össze 
vallásbeli  türelmessége  is.  A régi  magyarok  maguk  több- 
féle vallásnak  hódoltak  s mint  a természeti  vallás 
hívei  sohasem  voltak  rabjai  a vallási  rajongás  fana- 

tizmusának.  Ezért  terjedt  a kereszténység  is  aránylag 
könnyen  köztük,  s a keresztények  fanatikus  lemészár- 
lásáról nem  szól  semmi  történeti  nyom. 

Hogy  természetesen  még  sem  ment  az  elkereszté- 
nyiesítés  oly  könnyen,  annak  okait  szépen  fejtette  ki 
Vámbéry.1  Maga  a szertartás  mind  nem  kárpótolta 
a sámán  pap  titokzatos  viselkedését  és  a berek,  a 
hegyszakadék  fenséges  csendjét.  A Megváltó  szenve- 
dése^ keresztre  feszítéséről  szóló  tanítások  sem  feleltek 
meg  természetének,  mikor  ő az  erőt,  a bátorságot 
sokkal  többre  tartotta  a türelemnél,  szenvedésnél. 
A kard  éle,  a hadi  szerencse  volt  az  ő fővágya  s a 
keresztény  papok  kérő  viselkedése  csak  visszatetszést 
szülhetett  benne.  Mindamellett  fanatikus  mészárlásokról 
nem  szólhatunk.  Türelmes  volt  a kereszténység  iránt 
is  csak  úgy,  mint  minden  vallással  szemben.  Ez  ősi 
jellemvonás  ugyan  később  módosult,  de  a mai  magyar 
típusznak  is  egyik  kiváló  józan  jellemvonása  maradt 
a vallásbeli  türelmesség. 

E fatalizmussal,  e nemtörődömséggel  szorosan  össze- 
függ még  a nehézkesség , az  új  formákhoz  való  alkal- 
mazkodás hiánya.  Ez  is  oly  negativ  oldala  a konzer- 
vatív alapjellemvonásnak,  mint  a maradiság.  Ha  ugyanis 
új  formákról,  új  viszonyokról  van  szó,  éppen  a régiekhez 
való  szívós  ragaszkodása  folytán  nehézkes  fajunk  az 
alkalmazkodásban.  így  találóan  említi  fel  Winkler, 
mennyire  nehézkes  az  alföldi  paraszt  a mesterségben, 
a kereskedésben,  ha  arról  a szó,  hogy  új  úton  járjon, 
új  irányt  vegyen,  új  viszonyokat  aknázzon  ki.2 

1 Vámbéry  Ármin : „A  magyarság  keletkezése  és  gyara- 
podása". Budapest,  Franklin-társulat,  1895. 

2 Heinrich  Winkler : „Die  Magyarén  und  ihre  alté  Kultur, 
Breslau,  1901. 

A magyar  kritikát  is,  legalább  Gyulai  kritikáját, 
aki  mégis  legkiválóbb  képviselője  volt,  első  sorban  a 
fennebb  emlitett  magyar  józanság,  kellő  mérték  jel- 
lemzi, de  ezzel  együtt  megvan  az  a rossz  oldala  is, 
ami  a magyar  jellemnek  is  sajátsága,  az  új  viszo- 
nyokhoz való  alkalmazkodás  nehézkessége,  hiánya. 
Ebben  Gyulai  is  nehézkes,  alkalmazkodása  sokszor 
teljesen  hiányzik.  Mindebben  azonban  kiváló  képviselője 
a magyar  típusznak.  Érdemeiben,  hibáiban,  jó  és  rossz 
tulajdonságaiban  igazi  magyar  jellem,  még  szenvedé- 
lyességében is.  A kritika  legm agy arabb  képviselője  volt. 

Az  alkalmazkodás  e hiányával,  vagy  nehézkessé- 
gével szorosan  összefügg  a vállalkozó  szellem  hiánya. 
Ez  bizony  talán  legnagyobb  hátránya  alapjában  véve 
oly  áldásos  konzervatív  jellemvonásunknak.  Winkler 
is  azt  mondja,  erről  köteteket  lehetne  írni.  Már  a 
boldog  fatalista  megnyugvás  a jelen  állapotokkal,  mely 
ép  maradivá  teszi,  elejét  veszi  minden  vállalkozásnak. 
Természetesen  könnyű  aztán  kifogást  találni  a rész- 
letekben, mint  ahogy  Petőfi  magyar  nemese  is  teszi, 
mondván : 

Tán  a tudománynak  éljek  ? 

A tudósok  mind  szegények. 

Majdnem  ugyanazt  mondja  Arany  János  Magyar 
Misiről : 

Esze  is  van  neki  annyi,  mint  akár  kinek, 

Tanulhatott  volna  ő,  de  gondolá : minek  ? 

Ha  e fatalista  megnyugvást,  maradi  nemtörő- 
dömséget és  a vállalkozó  szellem  e hiányát  ép  az  új 
formákhoz  való  alkalmazkodás  nehézkessége  folytán 
mind  figyelembe  vesszük,  akkor  látjuk  csak,  mily 
elszánt  küzdelmet  kellett  mindezekkel  szegény  Széche- 
nyinek vívnia,  hogy  felzavarja  társadalmi,  politikai 

téren  a tespedő,  semmivel  sem  törődő,  tétlen  nemzetet 
a XIX.  század  elején. 

Mind  e jellemvonásokkal  összefügg  még  az  az  úgy- 
nevezett keleti  lustaság,  helyesebben  a munkaszeretet 
hiánya , hogy  csak  akkor  dolgozik,  mikor  kénytelen 
vele.  Jellemző  példa  e tekintetben  Pákh  Albert  humoros 
szómagyarázata,  ki  a magyar  tevékenységet  a tevéből 
származtatta.  Winkler  találóan  emeli  ki,  hogy  míg 
például  a német  dolgozik  belső  szükségből  is,  addig, 
bár  elismeri  rendkívül  munkabíró  voltát  a magyarnak, 
mégis  úgy  tapasztalta,  hogy  csak  akkor  dolgozik,  ha 
kénytelen  s ezt  legtöbbször  maga  is  bevallja.1 

Szinte  majdnem  ugyanazokkal  a szavakkal  mondja 
Arany  János  :2 

Mint  sebez  tűz,  a kezében  a munka  úgy  halad, 

De  henyélni  jobban  szeret  barna  hűs  alatt ; 

Nem  is  azért  dolgozik  ő,  hogy  talán  szeret : 

Csak  azér,  hogy  ne  bántsa  a lelkiösmeret. 

S humorosan  említi  rá  rögtön  e példát : 

Katonának  háborúba  menni  vágya  nincs, 

De  ha  egyszer  belekapott,  bizony  párja  sincs, 

„Hadnagy  uram!“  igy  kiált  fel  magyar  Miskásan . 
„Vágjuk  le  mind  s menjünk  haza,  kérem  alássan“. 

Jellemzően  mondja  Petőfi  magyar  nemese  is,  ter- 
mészetesen a szatíra  lencséjén  keresztül  nézve  túl- 
zottan torzított  képben : 

Munkátlanság  csak  az  élet. 

Van  életem,  mert  henyélek. 

Arany  László  jellemzése  is  találó  a Hunok  harcában, 
mikor  a mai  világban,  mikor  a verseny  hevében  min- 

1 Heinrich  Winkler : „Die  Magyarén  und  ihre  alté  Kultur“. 
Breslau,  1901. 

2 Arany  János  : „Magyar  Misi“. 

denki  „farag-fúr,  kalapál,  fut-fárad“,  a magyar  fajról 
— azt  mondja : 

Ha  veszély  nincs  rajtad,  ha  tatár  nem  kerget, 

Bizony  a gyors  tettvágy  most  sem  igen  sürget, 

Verseny  heve  nem  bánt,  szorgalom  nem  sarkal  . . . 

Ezért  biztatja  ő faját  a Hunok  harcában,  fogja 
meg  azt  az  új  fegyvert,  a munkát  s lásson  hozzá  isten 
igazába,  akkor  mitől  sem  félhet  fajunk  a fajok  élet- 
halálharcában. 

Érdekesen  veti  össze  e tekintetben  Winkler  a magyar 
parasztot  a finn  paraszttal.  Szerinte  a finn  paraszt 
ugyan  valamivel  tevékenyebb,  de  ép  oly  nagy  a lelki 
megnyugvása,  elégedettsége,  ha  megvan  a szükséges, 
s akkor  nem  is  vágyik  ki  saját  szűk  világából.  Erős 
a ragaszkodás  mind  a kettőnél  a megszokott  élet- 
formákhoz. 

Viszont,  amint  a fentebbi  megfigyelésekből  is  látjuk, 
nagyon  munkabíró  és  szívós  tetterejük  ha  tisztán  lát- 
ható, kitűzött  s elérhető  célja  van.  Ezt  okvetlenül  ki 
kell  emelnünk,  különben  a keleti  lustaság  alatt  ismer- 
tetett jellemvonás  nagyon  egyoldalú  és  hiányos  volna. 
A munkabírás  kiváló  magyar  tulajdonság,  az  eredeti 
jellemző  lelki  erővel  van  kapcsolatban.  Katonaságnál, 
mezei  munkásoknál  mindig  megerősítette  a tapasz- 
talat, hogy  a magyar  ezredek,  a magyar  munkások 
bírtak  legtöbbet. 

Az  előbbi  jellemvonásokkal  szervesen  összefüggő 
vonás  a magyar  jellem  egyenessége.  Igazi  pusztai  jel- 
lemvonás. A nyílt,  áttekinthető,  egyenes  rónaság  oltja 
ezt  a puszta  fiába.  Oltotta  évezredekkel  ezelőtt  az 
ázsiai,  oroszországi  pusztaságokon,  s oltja  most  az 
alföldi  rónaságon.  Az  egész  magyar  faj  szól  Petőfi 
ajkán  . Egyenes  vagyok,  mint  a róna. 

Egyenességével  összefügg  becsületessége , gyana- 
kodás  nélkül  való  egyeneslelküsége.  Féltékeny  is  erre, 
meg  ne  próbálja  valaki  becsületét  kisebbítni,  mint 
Arany  is  mondja.1  De  másrészt  ez  a jellemvonás 
szorosan  összefügg  a magyart  jellemző  erő  alkalmaz- 
kodásbeli nehézkességével,  hiányával.  A ravaszsághoz, 
kétszínűséghez,  alattomossághoz,  melyek  az  egyenesség 
ellentétei,  az  új  formákkal  szemben  bizonyos  alkal- 
mazkodásbeli ügyesség  kell,  ami  inkább  a gyöngébb 
fajok  szellemi  tulajdonságaihoz  látszik  tartozni. 

Amint  az  erővel  és  a pusztai  élettel  függ  össze 
a már  említett  büszkeség,  ez  az  ázsiai  majesztás,  ez  a 
keleti  büszkeség,  ép  úgy  összefügg  vele  a következő 
sokkal  fontosabb  és  jellemzőbb  vonása,  szabadság - 
szeretete,  függetlenségének  érzete . Összefügg  ez  az  erő 
egyenességével,  mert  a szolgai  csúszás-mászás  éppen 
nem  az  egyenes,  hanem  a kétszínű,  az  alattomos 
eljárás,  melyre  a minket  annyira  jellemző  erő  nem 
képes.  De  összefügg  a szabad,  pusztai  élettel  is,  mert 
az  Alföld  igazán  a szabadság  hazája : Nem  hiába 
mondja  Petőfi : 

Puszta,  puszta,  te  vagy  a szabadság  képe  ! 

És,  szabadság,  te  vagy  lelkem  istensége. 

(A  csárda  romjai.) 

A magyar  fajt  jellemezte  vele.  A régi  ázsiai  nomád 
nép  puszta-  és  szabadságszeretete  lép  fel  itt  ezer 
év  múlva.  A puszta-  és  szabadságszeretet,  mely  ma 
is  megvan  e vándor  életet  élő  turkománoknál.  Nekünk 
sincs  eredeti  szavunk  a házra  s ez  jellemző  e tekin- 
tetben. Őseink  nemez-sátraikban  laktak  s mint  Vám- 
béry  mondja,  irtóztak  az  itt  talált  kőépületektől. 


1 Arany  János:  „Magyar  Misi". 

A nomád  ember  Vámbéry  szerint,  nem  bírja  a bezártság 
tudatát  elviselni.  Neki  tömlöc  a ház.  A nomádok 
az  alájok  rendelt  városi  lakosokat  a vakondok  csúf 
névvel  illetik,  akár  ahogy  Petőfi  használja  A rab 
című  költeményében  e szót.  A törökben  a ház  tim 
gyökérszavából  képződött  a pokol,  a tömlöc  kifejezés. 
Hozzátehetjük,  hogy  maga  a magyar  tömlöc,  mely  még 
a halotti  beszéd  idejében  timnuc  volt,  nem  lehetetlen, 
hogy  e régi  tim  tövet  tartotta  fenn. 

Petőfi  e két  sora  ez  ősi  pusztai  szabadságszeretetet 
fejezi  ki.  De  egész  ezredéves  történetünk  tanúskodik 
róla.  Épp  e szabadságszeretettel  tudtak  itt  államot 
alkotni.  Ez  hódította  és  olvasztotta  be  az  idegeneket. 
Ez  volt  az  a különös  vonzó  erő,  mely  idevarázsolt 
minden  fajbelit  s a hungarus  név  alatt  szabadságot  s 
dicsőséget  élvezett  annyiféle  nemzetiség.  A magyar 
hozta  a pusztai  szabadságszeretetet  Európába.  S a 
későbbi  történet  folyamán  mennyi  vér  folyt  azután  is 
a harcmezőn  és  kivégzéseknél  szabadságunkért,  füg- 
getlenségünkért : A Bocskay,  Thököli-Rákóczi  harcok, 
a forradalom  egész  vértengert  áldozott  a szabadságnak, 
a függetlenségnek. 

Érdekes,  hogy  a rab,  a szolga  szó  is  szláv,  mintegy 
emléke  annak  a sok  szláv  rabszolgának,  akiket  a 
magyarok  pásztoroknak,  kézműveseknek  használtak. 

Winkler  is  ezt  a szabadságszeretetet  oly  fontos 
jellemvonásnak  tartja,  e tekintetben,  úgy  mondja,  át- 
hidalhatatlan űr  választja  el  a szláv  természetet  a 
magyartól.  S amilyen  ellentétet  látott  itt,  szakasztott 
oly  viszonyokat  talált  az  oroszok  és  a finnek  közt. 
De  az  összes  rokon  ugor  népeknél  ilyen  önérzetes, 
független  viselkedést  tapasztaltak.  Ahlquist  írja,  hogy 
a „vogulok  még  magasabbrangú  idegenekkel  szemben 

is  szabadon,  önérzetesen  viselkednek,  akár  csak  az 
alföldi  magyar,  sohasem  csúsznak-másznak  orosz  módra 
a mindenható  tisztviselő  előtt".  A vojtjákokról  pedig 
Buch  mondja:  „Viselkedésük,  amennyire  én  láttam, 
független ; nyoma  sincs  náluk  annak  a szertelen  alá- 
zatnak, melyet  az  oroszoknál  látni,  kivált  nyugati 
tartományokban".  Winkler,  mint  Simonyi  írja,  épp  az 
ugor  népeknek  e független  természetéből,  szabadság- 
szeretetéből  magyarázza,  hogy  a rajtuk  uralkodó  oro- 
szok századok  óta  alig  tudták  kis  részüket  magukba 
olvasztani.1 

Már  ismertetett  nagyfokú  becsületessége  is  azt  dik- 
tálja, hogy  ha  minden  is  pusztul,  de  a becsület  maradjon 
meg.  Inkább  meghalni,  de  becsülettel  és  még  inkább, 
ha  a haza  becsülete  forog  szóban,  mert  akkor  e jel- 
lemvonás páratlanul  erőssé  válik,  kapcsolódva  a másik 
ismertetett  jellemző  elsőrangú  érzéssel:  a hazaszere- 
tettel. Ezért  szól  oly  féktelen  elemi  erővel  a forra- 
dalom lángszavú  énekese : 

Sehonnai  bitang  ember, 

Ki  hogy  ha  kell,  halni  nem  mer, 

Kinek  drágább  rongy  élete. 

Mint  a haza  becsülete. 

Német  megfigyelő 2 írja:  „Az  alföldi  magyarnak 
becsületes,  gyanútlan  egyenes  lelkűsége  jóformán 
páratlan". 

Érdekes,  hogy  az  egyenesség  és  becsületesség 
nemcsak  pusztai  jellemvonás,  hanem  faji  jellemvonás 

1 Heinrieh  Winkler:  „Die  Magyarén  und  ihre  alté  Kultur“. 
Breslau,  1901.  Az  idézések:  Simonyi : „Művelődésünk  ősi  elemei". 
Akadémiai  Értesítő,  1901  március. 

2 Heinrieh  Winkler:  „Die  Magyarén  und  ihre  alté  Kultur". 
Breslau,  1901. 

is,  amennyiben  a rokon  népeknél  is  feltalálható.  Winkler 
szerint  hasonló  egyenes  és  becsületes  jelleme  van  az 
összes  finn-ugor  népeknek  s ez  annál  feltűnőbb  ott, 
ahol  az  élelmes  oroszok  közt  laknak  s igy  gyakran 
prédájukká  lesznek  épp  gyanútlan  őszinteségük  miatt. 
„Az  ellentét  e tekintetben  olyan  erős,  hogy  az  ember 
egész  más  világrészben  gondolja  magát,  ha  Orosz- 
országból Finnországba  érkezik 

Messze  kiható  faji  jellemvonásokkal  és  különbsé- 
gekkel állunk  itt  szemben,  mert  részünkről  a német 
megfigyelő  szavaihoz  rögtön  hozzátehetjük,  hogy  ahogy 
a finn-ugor  nép  prédája  lesz  így  az  élelmes  orosz 
környezetnek,  úgy  túlságosan  szíves,  vendégszerető 
fajunkat  is  kizsákmányolja,  kifosztja  sokszor  az  élelmes 
környezet.  A régi  udvarházak,  nemesi  kúriák  vendég- 
szeretete mesébe  illett,  a vendéglátás  szivességéről 
egész  legendák  szólnak.  De  nézzük  meg  most.  A régi 
tulajdonos  családok  kifosztva  birtokaikból.  A régi  udvar- 
házakban új,  idegen  elem. 

Különösen  szomorú  e látvány  a felvidéken,  főleg 
a meseszép  Vág  völgyében.  De  épp  úgy,  sőt  talán 
feltűnőbben  Szabolcsmegyében.  Az  ottani  véres  szo- 
cialista mozgalmaknak  mélyen  rejlő  oka  is  ez  volt. 
Épp  a mi  józan  kálomista  népünkből  váltak  a leg- 
veszedelmesebb szocialisták.  Egyenesen  kimondták, 
hogy  a zsidó  földbirtokos  kizsákmányolja  őket.  E 
szocialista  mozgalmak  voltaképp  a kevésbbé  élelmes, 
de  nemesebb  gondolkodású  faj  harca  volt  az  élelmes 
s igy  nyakába  vergődött  fajjal  szemben. 

Önkéntelenül  felmerül  a kérdés,  lesz-e  ez  az  új 
élelmes  elem,  lesz-e  oly  nemzetfentartó  erős  elem, 
amilyen  a régi  volt.  Mert  ha  vendégeskedni  is  szere- 
tett és  tudott,  ha  nem  is  volt  élelmes,  de  erő,  hatalmas 

lelki  erő  volt  ama  régi  nemzetfentartó  elem  jellemében. 
E tekintetben  találóan  hasonlíthatjuk  a sziklához  a 
magyar  jellemet:  ezért  nem  tud  hajolni,  engedni  benne 
az  egyenesség.  Nem  tud  élelmes  lenni. 

Simonyi1  azokban  a közmondásokban  is,  melyek 
az  élelmes  németet  sokszor  huncutnak,  szélhámosnak 
mondják,  az  élelmes  némettel  szemben  hátrányban 
álló  magyar  paraszt  helyzetét  látja  megörökítve. 

Mindenesetre  az  egyenesség  és  becsületesség  jel- 
lemvonásaival szorosan  összefügg  az  élelmesség  hiánya. 
A fajok  életküzdelmében  pedig  ez  erősen  érezhető 
hiány.  Nyilvánvaló,  hogy  ideális  jellemvonások  az 
egyenesség  és  becsületesség,  míg  az  élelmesség  sokkal 
reálisabb  valami.  De  a fajok  létharca  nem  is  azt  nézi : 
mi  az  ideális,  mi  nem.  Kérlelhetetlenül,  könyörtelenül 
kimustrálja  a fajokat  az  életrevaló  és  a nem  életre- 
való jellemvonások  szerint.  Már  pedig  tagadhatatlan, 
hogy  az  élelmesség  ugyancsak  életrevaló  jellemvonás. 
Szolgáljon  ez  egyszersmind  örök  intelmül  az  élet 
harcában. 

Találóan  jellemezte  e tekintetben  is  fajunkat  Tóth 
Kálmán  „Magyar  Miskájáft-ban,  kinek  erős,  egyenes 
jellemével  szemben  mire  sem  juthat  az  ember,  de  ha 
jóindulatára  appellál,  ha  vendégszeretetét  kéri  ki  az 
ember,  még  az  ingét  is  odaadja. 

Még  érdekesebb  Arany  Jánosnak  bizonyos  szerető 
humorral  írt  jellemzése  „Magyar  Misi“-ben.  Egyenes- 
lelkűsége,  becsületessége  mellett  élelmesség  hiányát 
és  különös  jószívűséget  is  egy  rövidke  szakban  talá- 
lóan állítja  elénk : 


1 Simonyi  Zsigmondi  „A  magyar  művelődés  ősi  elemei". 
Akadémiai  Értesítő.  1901  március. 

Egy  az,  a mit  szive  érez  s amit  szája  mond  : 

Rászedi  öt,  megcsalja  öt  akármi  bolond ; 

Agyonütne,  ha  elvennél  tőle  egy  kovát : 

De  egy  szóért  odaadja  legszebbik  lovát. 

Az  előbbiekkel  összefügg  közmondásos  jó  szíve , 
lélekbeli  szívessége , vendégszeretete.  Az  előbbi  német 
ismertető  hasonlóan  páratlannak  mondja  a magyar 
„keresetlen  őszinte  kedvességét  és  szívességét,  mely- 
lyel  még  az  idegenek  öröme  és  baja  iránt  is  rész- 
véttel van.  Kedvesebb,  részvevőbb  embereket  keleti 
és  délkeleti  Európában  utaztamban  sehol  sem  találtam 
De  megesik,  hogy  nem  csekély  szivességeket  látszólag 
teljes  részvétlenséggel,  sőt  mogorva  ábrázattal  tesznek 
az  emberek.1 

A régi  magyar  udvarházak  méltán  híres  vendég- 
szeretetéről, s a napokig,  hetekig  tartó  vendéglátá- 
sokról egész  legendák  maradtak  fenn.  Ez  volt,  láttuk, 
gazdáik  pusztulásának  egyik  oka.  Különösen  híresek 
voltak  a biharmegyei,  szabolcsmegyei,  meg  a hegyaljai 
vendégeskedések  a régi  világban.  Biharmegyében  a 
messze  földre  ismert  csikászatok,  Szabolcsban  napokig 
tartó  agarászatok  a nyíri  buckákon,  a nyíri  homokban, 
a hegyalján  meg  a napokig  tartó  szüreti  mulatságok, 
a mádi  bálok. 

E páratlan  vendégszeretet  kapcsolódva  a többi 
említett  jellemvonásokkal,  az  élelmesség  hiányával, 
a szinte  naiv  bizalmú  egyenességgel,  becsületességgel, 
mint  amelyek  mind  igen  nemes  és  ideális  jellem- 
vonások, de  a fajok  életharcában  épen  nem  alkal- 
mas fegyverek,  nem  életrevaló  jellemvonások  juttatták 

1 Heinrich  Winkler : „Die  Magyarén  und  ihre  alté  Kultur“. 
Breslau.  1901.  Az  idézetek  mind  Simonyi  Zsigmondi  értekezé- 
séből: „A  magyar  művelődés  ősi  elemei*. 

a nemzetíentartó  régi  elemet  mai  keserves  helyzetébe, 
mondhatnék,  kiszolgáltatták  az  élelmesebb  fajoknak. 
Hozzájárult  még  a magyar  nemtörődömség,  a keleties 
lustaság  s főleg  az  új  elem  élelmes  100°/<res  szives- 
sége  a szükség  idején.  így  történt  például  főleg  Sza- 
bolcs megyében,  hol  a véres  szocialista  küzdelmek 
fajok  harca  volt : a nemes  faj  harca  a nyakába  ült 
élelmesebb  új  elemmel  szemben. 

Ezekkel  szemben  csak  két,  már  fennebb  ismertetett 
jellemvonása  fajunknak  adhat  némi  vigasztalást  és 
bizalmat.  Az  egyik  az  erő,  mely  nem  enged,  mely  nem 
hajlik,  nem  alakul  át,  a másik  az  erős  konzervativiz- 
mus, mely  az  átalakításoknak  ép  úgy  útját  állja. 
E kettőben,  főleg  az  utóbbiban  rejlik  fajunk,  nem- 
zetünk annyit  hangoztatott  beolvasztó  ereje.  Maga  nem 
enged,  nem  alakul  át,  hanem  a maga  formájára  ala- 
kítja a többit,  asszimilálja,  beolvasztja.  Ám  úgy  legyen  I 

Segíteni  fogja  mindebben  még  az  a hatalmas, 
mindent  átfogó  érzés,  mely  ősi  tulajdona  a puszták 
fiának,  a puszta,  az  alföld  rajongó  szeretete,  a mai 
magyarnál  a hazaszeretet.  E mélységes  rajongó  érzés 
igézve  hat  az  idegenekre,  akik  az  Alföld  világába 
kerülnek.  Ném  a nyilvános  szónoklatokra  és  bőven 
pufíogaíott  honhazafi-féle  frázisokra  gondolunk,  hanem 
arra  a mélységes,  hatalmas,  igézetes,  csodás  rajon- 
gásra, melynek  neve  hazaszeretet.  Ennek  a haza  élete, 
jóléte  az  első,  enélkül  nincs  számára  jólét,  sem  élet, 
sem  szerelem.  így  mentek  el  a forradalom  idején  a 
nóta  szaván  : 

Mindnyájunknak  el  kell  menni 

mindnyájan,  ki  felesége  ölelő  karjaiból,  gyermekei 
köréből,  ki  arája  mellől,  ki  a leányok  vig  társaságából, 
mert  szivükből  szólt  a nóta,  mely  a földi  boldogság 

legédesebbjét,  a szerelmet  mellékesnek  tekintette,  ha 
a hazáról  volt  szó : 

Lányok,  lányok  maradjatok  pártába, 

Igaz  magyar  nem  szoríthat  karjába, 

Ki  itt  marad,  nem  érdemel, 

Aki  elmegy,  annak  nem  kell 

Feleség. 

Az  az  érzés,  mely  ilyesmire  képes : lemondani  a 
legdrágábbról  és  harcba  menni  és  meghalni  a hazáért, 
amely  történetünk  lapjain  is  annyi  igéző  példát  hagyott, 
az  megigézi  az  idegent  és  segítheti  az  átalakulást,  a 
beolvasztást.  Ám  hadd  lobogjon  ennek  az  érzésnek 
lángja  s nézzük  el,  ha  néha  túlzásokba  csap. 

Annál  inkább  remélhetjük  ezt,  mert  ha  most  az 
összes  lelki  működéseken  áttekintünk  s a különféle 
képzet-,  érzés-  és  akaratműködések  relativ  arányát 
keressük  a magyar  jellemben,  akkor  oda  jutunk,  hogy 
noha  bizonyos  józanság  mindig  uralkodni  látszik  a 
magyar  jellemben,  mégis  az  érzések  túlsúlya  jellemzi 
fajunkat,  ez  a magyar  szenvedély  essége.  Úgy  látszik, 
itt  a lelki  jellemvonások  is  bizonyos  keveredésre  utal- 
nak a fajok  közt.  Mig  a józanság,  nyugodt  belátás 
inkább  ugor  vonásnak  látszik,  addig  e szenvedélyesség 
délvidéki,  török  tulajdonság.  Egész  fajunk  nagy  arányú 
török  keveredésre  mutat  az  ugor  elemek  mellett. 
A nyelv  grammatikai  szerkezete  ugor,  igen  erős  török 
szókincsátvétellel.  De  különben  is  a nyelv  nem  irány- 
adó a fajra.  A fajban  is  azonban  erős  keveredések 
nyomait  kell  látnunk. 

Az  érzések  e túlsúlya,  e szenvedélyesség,  mikor 
e tekintetben  ép  a hazafias  érzés  első  sorban  jelle- 
mez, remélnünk  engedi  a magyar  jellem  alaptulajdon- 
ságával, az  erővel  kapcsolatban,  hogy  akármily  áram- 

Pekár:  A magyar  nemzeti  szépről.  7 

latok  jöjjenek,  akármily  viharok  zúgjanak  keresztül, 
akármily  erővel  sodorva  tova  sok-mindent,  ez  az  érzés, 
ez  a faj,  nemzetfentartó  érzés  a magyar  jellem  erejével 
gránittömegképpen  fog  megállani  a fajok  harcában, 
sőt  köréje  fogja  sodorni  az  áradat  az  önként  is  oda 
csoportosuló  gyöngébb  összetartásű,  újabb  elemeket. 

De  mindig  el  fog  kelni  Arany  Lászlónk  intelme, 
ki  a Hunok  harcában  saját,  szeretett  édes  faját  úgy 
buzdítja  a munkára,  ha  ez,  t.  i.  a munka,  lesz  oly 
fegyvere  jövendőjének,  amilyen  múltjának  a kard  volt, 
akkor  mi  sem  bírhat  vele,  tehát  fogjuk  meg  a munka 
végit ! 


Magyar  építésmotivumok.  Magyar  ház. 


Az  eddigiekben  végig  tekintettük  röviden  a magyar 
faj  egész  lelki  világát  és  ez  általános  pszichológiai 
rész  után  most  az  egyes  művészeti  ágak  szerint  kalau- 
zolnálak végig,  nyájas  olvasóm,  a magyar  nemzeti 
szép  birodalmában. 

Az  épűömüvészettel  hamar  végezhetünk.  Mikor  az 
építőművészet  történetéről  beszélnek  minálunk,  ren- 
desen nem  is  mondják  azt,  hogy : a magyar  építő- 
művészet története,  hanem  az  általános  hivatalos  kife- 
jezés, hogy : az  építőművészet  története  Magyarorszá- 
gon. Mert  az  csakugyan  nem  magyar  építőművészet 
története,  legalább  a maga  nagy  általánosságában, 
hanem  az  építőművészet  története  nálunk.  Általában 
elég  számban  látjuk  képviselve  a különféle  építés- 
módokat,  stílusokat.  Mindazáltal  az  építészet  terén 
külön  magyar  stílust,  melyre  nemzetünk  rányomta 
volna  sajátos  bélyegét,  a múlt  fejlődés,  egy  rövidebb 
és  eddig  nem  ismert  ágát  kivéve,  nem  mutat  fel.  Azért 
általában  helyes  a kifejezés : az  építőművészet  törté- 
nete Magyarországon  és  nem : a magyar  építőművé- 
szet története. 

Ha  már  most  végig  tekintünk  rajta,  megtaláljuk 
az  összes  európai  stílusok  fejlődését  nálunk  is.  Igaz, 
hogy  mindig  vagy  száz  évvel  később  járunk  a fejlő- 
désben. Megtaláljuk  az  ó-keresztény,  bazilika-stílustól 
kezdve  a román,  csúcsíves,  barokk  s rokokó  stílusnak 
nálunk  is  a képviselőit.  De  egyszerűen  csak  képvise- 
lőit és  ritkán  találunk  benne  némi  csekély  magyar 
motívumot,  nemzeti  jellemvonást. 

Az  ó-keresztény  építkezéseknél  (XI.  század)  helyi, 


20.  A jaki  templom. 

magyar  sajátság  a négy  saroktornyos  magyar  bazilika. 
Ilyen  volt  a székesfehérvári,  nagyváradi,  pécsi,  kalo- 
csai. Már  Henszlmann  úgy  magyarázza,  hogy  ez  a 
római  tábor  (castrum)  alakjából  származott. 

A román  ízlés  szintén  képviselve  volt  nálunk.  Első 
legrégibb  alakja  az  úgynevezett  rózsaleveles  alak. 
A négyszögletű  csarnokot  mind  a négy  oldaláról  rózsa- 
levél alakban  apsziszszerű  építmény  bővíti  ki,  kereszt 

formájára.  Ilyen  a szepességi  haraszti  templom.  E 
rózsaleveles  alakot  jellemzően  magyarnak  tartották,1 
de  behatóbb  megfigyelés  után  nyilván  való,  hogy  erre 
csak  a kényszerűség  vitte  rá  az  illetőket,  amennyiben 
régi  őrtornyokat  igy  alakítottak  át  templomokká.  A 
haraszti  templommal  is  ez  az  eset.  Ha  magyar  vonás- 
nak is  vesszük,  csak  a kényszerűség  eredménye. 

Román  ízlésű  templomaink  (XII. — XIII.  század) 
kiválóbb  példája  a jáki  templom,  melynek  kapuja 


21.  A kassai  Erzscbet-dom. 


valóságos  aranykapu,  olyan  szép  román  ízlésű  portálé 
tizenhárom  természetes  nagyságú,  faragott  alakjával 
a kapu  feletti  ftilkesorban.  E méltán  országos  hírű 
apátsági  templomot  1256-ban  szentelték  föl.  Kiválób- 
bak még  a zsámbéki,  lébényi,  kisbényi,  kaplonyi,  deáki. 

1 Dr.  Pasteiner  Gyula : Osztrák-Magyar  Monarchia  írásban 
és  képben.  Magyarország : V.  k. 

börzsönyi  és  horpácsi.  Egyike  a legrégiebbeknek  a 
XI.  századból  való  nyitra-divéki  templom.  Ez  a stílus 
nálunk  egyszerű,  nyugodt  alakban  jelenik  meg.  Jellemzők 
legföljebb  magyar  szempontból  azok  a félköríves  pár- 
kánydíszítések, amelyek  másutt  is  megvannak,  de 
közelebbről  jellemzőbb  sajátság  nálunk,  mint  külföldön. 


22.  A kassai  Szt-Mihály  kápolna. 

A csúcsíves  építészetet1  (XIII — XIV.  század)  már 
a tatárjárás  után  elég  szépen  találjuk  képviselve. 

1 Következetesen  mindenütt  a csúcsíves  szót  használjuk,  mert 
— se  körülményre  itt  külön  felhívjuk  a közönség  szíves 
figyelmét  — a „gótikus"  elnevezés  alapjában  helytelen,  a néme- 
teknek tulajdonítván  e stílust,  mely  pedig  eredetében  teljesen 

Legszebb  példája  a kassai  szent-Erzsébet-dóni,  mely- 
nek alapítását  a hagyomány  Erzsébet  királynéra,  Nagy 
Lajos  anyjára  viszi  vissza.  Gyönyörű  csúcsives  fara- 
gással gazdagon  elbontott  északi  kapuja  igazi  csúcs- 
ives aranykapunk.  Különösen  megemlítendő  itt  az 
ugyancsak  kassai,  sajátosan  magyar  homlokzatú  szent 
Mihály-kápolna  ép  a dóm  közelében.  Kiváló  példái 
még  a bártfai  városháza,  a lőcsei  szent-Jakab-temp- 


23.  A bártfai  városháza  erkélye. 

lom,  s koronázó  székesegyházunk,  a budavári,  szépen 
helyreállított  Nagy-Boldogasszony-temploma,  helyte- 
lenül Mátyás-templom,  s a szintén  igen  ügyesen,  a 
középkori  jellegzetes  festés-módjára  s a művészi  kép- 
francia, mint  a történeti  emlékek  tanúsítják.  Innen  van,  hogy 
csak  a franciáknak  van  rá  eredeti  külön  szavuk:  ogive,  mely 
csúcsívet  jelent.  A „gótikus*  inkább  gúnynév  lehetett,  melyet 
az  olaszok  adtak  később  a franciákat  utánzó  németeknek.  Dr. 
Pékár  Károly. 

zelet  gazdagságával  restaurált  csütörtökhelyi  kettős 
kápolna,  e csúcsíves  kis  ékszerszerű  épület  és  a vajda  - 


hunyadi  vár. 

E különféle  építésmódok 
vén  hozzánk,  aránylag  oly 
gyorsan  váltogatták  fel 
egymást  minálunk,  hogy 
voltaképidő  sem  volt  ahhoz, 
hogy  egyik-másik  igazán 
nemzetivé,  magyarrá  vál- 
hasson. Innen  van  az  a 
jelenség  is,  hogy  alig  ho- 
nosodott meg  nálunk,  máris 
divatját  múlta  az  egyik  épí- 
tésmód, mindjárt  az  újabb 
másikra  tértek  át,  úgy 


Nyugatról  később  kerül- 


24.  Budavári  Nagy-Boldogasszony  temploma. 

hogy  például  a Szepességen  sok  helyen  megfigyelhet- 
jük a különféle  stílusok  történetét  egyugyanazon-  az 
épületen.  A talán  legrégibb  szepességi  kőtemplomban, 
például  a ménhárdiban,  igaz,  hogy  elrejtve,  a torony 
alatti  rész  homályában  s újabban  még  el  is  deszkázva, 
szép  román  oszlopokra  akadunk,  aztán  lapos  csúcs- 
ivre,  mint  a korai  csúcsíves  építés  jelére,  maga  az 
egész  templom  csúcsíves,  a különálló  harangláb  magyar 


25.  A budavári  Nagy-Boldogasszony  templom  belseje. 


reneszánsz  stílusú,  az  egész  templom  meg  erős  bárok 
átalakításokat  mutat.  Kőbe  írt  története  az  egymást 
felvált  épitésmódjainknak. 

A reneszánsz  stílust  (XV. — XVI.  század)  is  kép- 
viselve találjuk,  különösen  kastélyokkal,  pl.  Bethlen 
grófok  keresdi  kastélya.  Egyik  legnagyobbika  a rene- 
szánsz ízlésű  várkastélyoknak  a Vág  közelében  emel- 
kedő nagybittsei  várkastély.  A várakból  mindinkább 

az  alattuk  épülő  kastélyokba  húzódik  a „völgyben 
ülő  kor".  Eleinte  még  várszerűek  e kastélyok  sarok- 
tornyokkal.  Később  azonbon  a négy  saroktorony  mind- 
inkább már  csak  megszokott  díszül  szerepel  a feles- 
legessé lett  védelem  hagyományaképen.  Ilyen  a 
zborói  Rákóczi-kastély,  a nagysárosi,  a detrekőváraljai 
kastély. 

Itt  azonban  valósággal  külön  iskola  gyanánt  kell 
megkülönböztetnünk  a „felsőmagyarországi  reneszánsz 


‘26.  A csütörtökhelyi  csúcsíves  kápolna. 

építészetet",  mely  bizonyos  helyi  jelleget  nyert  s mely- 
nek jellemző  alakjait  a felsőmagyarországi  városok 
harang-  (campanile)  és  templomtornyain,  kastélyain 
és  lakóházain  találjuk.  Az  összes  idegen  stílusok  közül 
talán  ez  fejlődött  ki  legsajátosabban  nálunk.  Szép 
példája  a lőcsei  városháza  harangtornya,  mely  mint 
a tiszta  reneszánsz  építészet  példája  szerepelt  az 
ezredéves  kiállításon  is.  E XVI.  századbeli  felsőma- 

gyarországi  reneszánsz  építésünk  felkutatása  és  a ügye- 
lem ráirányítása  Divald  Kornél  érdeme.1 

Ez  a jellemzően  külön  kifejlődött  felsőmagyaror- 
szági reneszánsz  stílus  eredetileg  sokban  összevág  a 
régi  Lengyelországban  kifejlődött  reneszánsz  építés- 
móddal, melyet  például  Krakóban  (Sukenicá-nak  neve- 
zett posztócsarnok),  Posenben  (városháza),  Kulmban 
(városháza)  s vidéki  úri  kastélyokon  találunk.2  Olasz 
mesterek  hozták  Velencéből  Lengyelországba  is,  a 
lengyel  kastélyok  építői  aztán  Felső-Magyarországba 


27.  A vajdahunyadi  vár. 

is.  Csak  így  juthattak  oly  keleti  motívumok  is  ez  épí- 
tésmóddal ide,  amelyeket  Velencében  is  megtalálunk 
például  az  E’Cadoro  palotán. 

De  ez  építésmód  itt  minálunk  annyira  sajátos  isko- 
lává fejlődött,  oly  változatos  s eredeti  fejlődésnek 
indult,  hogy  most,  mikor  magyar  stílust  keresnek  az 

1 Divald  Kornél : A felsőmagyarországi  reneszánszépítészet 

Budapest,  Pátria,  1900. 

2 A.  Essenwein : Die  mittelalterlichen  Kunstdenkmale  dér 
Stadt  Krakan.  Leipzig,  1869.  Luszczkievicz  László.  Galícia  épí- 
tészete. Az  Osztrák-Magyar  Monarchia  írásban  és  képben. 

építészetben,  bizony  kár,  hogy  ezt  a felsőmagyaror- 
szági reneszánszot  úgyszólván  teljesen  elhanyagolják. 
A nemrég  épült  lőcsei  törvényszéki  palotán  látunk 
végre  efféle  homlokzatot,  de  csak  mint  kiszakított 
darabot,  hozzá  nem  illő  oldal  felett  s ép  úgy  hozzá 
nem  illő  tető  alatt,  sőt  meglehetősen  kiforgatva  a 
korona-ormózat  jellemző  formáiból  is,  épen  nem  a 
formák  szépségére  s kedvező  hatására.  Amit  a régi 
formákból  felelevenített,  az  is  inkább  lengyel  (poseni 
városháza),  mint  magyar  minták  utánzata. 

Jellemzi  e,  bizonyos  fokig  magyarnak  nevezhető 
reneszánsz  stílust  a sajátos  velencei  árkádsor,  melyet 


■ 


28.  A sárospataki  Rákóczi-vár  (eredetileg  négy  saroktoronnyal). 

például  a lőcsei  főtér  sok  XVI.  s XVII.  századbeli, 
kívülről  egész  egyszerű  magánház  udvarában  meg- 
lepve találunk  meg  a maga  eredeti  szépségében.  Az  utca 
felőli  s földszinten  használt  árkádokat  már  rendszerint 
beépítették  bolthelyiségeknek.  De  megmaradt  például 

Zsolnán,  mi  sajátos  régi  szint  ad  e kis  város  főterének. 
Besztercebányán,  Kassán  („Lőcsei  ház“)  is  találunk 
ilyen  XVI.  századbeli  árkádos  épületeket.  Középüle- 
teken, mint  például  a lőcsei  városházán  az  emelet  is 
ilyen  s így  kettős  árkád- sorral  állunk  szemben.  E 


29.  A lőcsei  városháza. 


városháza,  úgy  látszik,  tisztán  olasz  minták  után 
készült  s egyike  az  első  nagyobb  reneszánsz  emlé- 
keinknek.1 

Jellemzi  továbbá  sajátos  fedélszerkezete.  A fede- 
let köröskörül  magas,  külön  ormokkal  díszített  orom- 
fal veszi  körül,  úgy  hogy  a tulaj donképeni  fedél  így 
eltűnik  a néző  szemei  elől,  mert  elrejti  a magas  orom- 
fal. A fedél  maga  nyeregalakú,  úgy  hogy  két  lejtője 
az  épület  közepe  felé  tölcséresedik  s itt  a felső  eme- 
let  magasságában  van  csak,  inig  az  oromfal  mentén 
éri  legmagasabb  részét.  Az  esővízgyűjtő  csatorna 
azután  az  oromfal  egyik  nyílásán  vezet  ki  s messze 
kiöklelő  díszes  csatornaszájon  önti  le  az  esővizet. 

1 Demkó  Kálmán : Lőcse  története.  I.  rész.  Lőcse,  1897.  — 
Steinhausz  László:  A lőcsei  városház.  Építő  Ipar,  1898. 

Érdekes,  hogy  már  a csúcsíves  épületeknél  is,  hogy 
kezdik  e hatalmas  attikaszerft  oromfalakat  alkalmazni, 
mikor  már  kezd  a reneszánsz  mód  lábra  kapni.  E 
tekintetben  találó  példa  ép  a lőcsei  szt.-Jakab-tem- 
plom  északi  előcsarnoka  mellett  levő  szent-György- 
kápolna  feletti,  keletre  néző  hatalmas  oromfal,  fülke- 
szerű,  de  csúcsíves  tagozódással,  mindenképpen  a 


30.  A szinnyei  templom  Sárosmegyében.  Divald  után. 

reneszánszmód  hatását  kell  benne  látnunk  a külön- 
ben még  teljesen  csúcsíves  módban  épült  templomon. 
Hasonló  érdekes  példára  akadtunk  a boroszlói  város- 
házán. 

E nagy  oromfalak  elterjedését,  mint  Divald  mondja, 
legjobban  elősegíthették  aztán  a Felvidéken  gyakran 
egész  városokat  elhamvasztó  tűzvészek,  melyek  ellen 
a fatetőt  teljesen  körülfogó,  hatalmas  oromfal  védel- 

met  nyújtott  s így  hamar  megkedvelhették.  A Fel- 
vidéken, amely  különben  is  a török  hódoltságtól  ment 
maradt,  inkább  fejlődhetett  ki  az  építőművészet.  így 
már  a csúcsíves  építészetnek  is  legszebb,  legtöbb 
emlékeit  itt  találjuk.  De  a reneszánsz  építészet  itt 
sok  tekintetben  eredeti  jelleget  öltött,  úgy  hogy  külön 
beszélhetünk  felsőmagyarországi  reneszánsz  építészetről. 

A fedélszerkezet  után  jellemzi  még  s talán  legfel- 
tűnőbben e lelsőmagyarországi  reneszánz  építésmódot 


dl.  A késmárki  thököly-vár  bástyatornva  a rajta  jól  látható 
indaszerű  szgrafittó-diszítéssel. 

a magas  oromfal,  mondjuk,  koronapárkány  zat,  melyet 
külön  kell  itt  kiemelnünk,  mint  egészen  sajátos  és 
jellemző  építészeti  motivumot,  amelynek  a reneszánsz 
olasz  hatása  alatt  kellett  hozzánk  jutnia  s itt  aztán 
külön  nagyobb  arányokban,  freskókkal  festett  fülke- 
sorral megtoldva  kifejlődnie.  A felvidéken  ezt  még 
inkább  megkedvelhették,  mert  még  erősebb  védelem 
volt  a gyakori  tűzesetek  alkalmával. 

Felvidéki  épületeinken  ugyanis  főleg,  amelyek  a 
Thököli-Rákóci- korszakból  valók,  különös  alakú  tetőpár- 

kányzatot,  falcsipkézetet  találunk,  mely  a lővőréses  fal- 
csipkézetre  emlékeztet  s amelyeket  ép  sajátos  alakjuk 
miatt  joggal  koronacsipkézetnek,  koronapárkányzatnak 


32.  A késmárki  aranytororony.  Divald  után. 

neveztünk.  Ilyet  láthatunk  Lőcsén  a Thurzó-házon, 
Késmárkon  a Thököli- váron,  Eperjesen  a Rákóci-házon, 
ugyancsak  Sárosban  a fricsi  kastélyon,  mely  gazda- 
gon kifejlődött  s freskókkal  festett  fülkesort  is  mutat  a 

koronapárkányzat  alatt,  sőt  falusi  templomok  tornyán 
is,  mint  a szinnyein  Sárosban,  s a görgőin,  jamnikin 
Szepes  megyében.  Ez  a sajátos  falcsipkézet  határo- 
zottan jellemző  motivum  e korszakra,  s érdekes,  hogy 
honnan  jöhetett  ez  a reneszánsz  alkalmával.  Ily  korona- 
csipkézetet  találunk  Kairóban,  Ahmed  Ibn-Tulun  mecse- 
tének falán.  A tuluni  mecset  e koronacsipkézete  a 
velencei  hajósnép  útján  terjedhetett  el.  mert  Velen- 
cében is  feltaláljuk  az  E’  Cadoro  palota  falának  tete- 


33.  A fricsi  kastély.  Díváid  után. 


jén.  Onnan  kellett  a mi  felsőmagyarországi  építkezé- 
sünkbe kerülnie.  E koronacsipkézet  így  ha  nem  is 
volt  merőben  eredeti  nemzeti,  de  sajátosan  jellemző 
motívuma  lett  építészetünknek. 

E koronacsipkézet  fokozatos  kifejlődését  érdeke- 
sen tanulmányozhatjuk  ugyanis  az  egyes  emlékeken, 
ahogy  Divald  ezt  szépen  kifejtette.  A legelső  alak  a 
szepességi  harangtornyokon  látható,  vagy  példám  az 
e tekintetben  emlékeink  közt  első  helyen  álló,  de 
sajnos  — nagyon  megromlott  Thököli-váron. 

Pékár:  A magyar  nemzeti  szépről. 


8 


114 


ÖTÖDIK  FEJEZET 


E különálló  harangtornyok  építését  egyrészt  a 
XVI.  századdal  felkapott  divat  tette  szükségessé, 
amennyiben  ekkor  kezd  szokásba  jönni  az  ily  óriási 
harangok  öntése,  másrészt  az  a körülmény,  hogy  a 
felvidékünkön  amúgy  is  gyakran  dúló  tűzvész  alapo- 
san megrongálta  az  úgy  is  könnyed  szerkezetű  csúcs- 
íves tornyokat.  így  építik  e különálló  erős  harang- 
tornyokat s mind  az  új  építésmód,  a reneszánsz 
stílusában.  Ezeken  lép  fel  e sajátos  koronacsipkézet. 

Igaz,  hogy  a legtöbbről  a festés  már  lekopott, 
vagy  pedig  újabb  meszelés  eltakarta,  de  eredetileg 
e sajátos  koronacsipkézet  maga  is  tele  volt,  sőt  alatta 
a torony  jó  része  is  még  csupa  szgrafittó  volt.  így 
látjuk  azt  épen  az  említett  Thököli-vár  bástyator- 
nyán, vagy  a harangtornyok  egyik  legrégibbjén,  a 
késmárkin.  A késmárki  tornyon  a szgrafittó  maga  már 
bizonyos  fülkeszerű  tagozódást  mutat  a koronacsip- 
kézet alatt,  míg  a Thököli-váron  finoman  folyékony 
reneszánsz  indák  szövedéke  látható. 

Későbbi  fejlődés,  mikor  a koronapárkányzatot  való- 
ságos fülkesor  egészíti,  ki  alulról  s az  egész  oromfal 
ekkor  is  csupa  szgrafittó,  a fülkékben  természetesen 
külön  alakokat  ábrázol  e vakolatba  karcolt  festés. 
Az  ilyesmi  nagyon  díszes  és  szép  lehetett,  tekintve 
azt,  hogy  ha  e szgrafittók  több  helyen  fent  is  marad- 
tak, de  a sok  aranyozás  teljesen  lekopott,  pedig  a 
színek  közt  ahol  ma  fakó  folt  maradt  csak,  sok  volt 
az  arany.  Ez  az  oka,  hogy  például  a késmárki  nép 
ma  is  aranytoronynak  nevezi  a harangtornyot. 

Már  most  ilyen  teljes  fülkesoros  koronacsipkéze- 
tet,  magas  oromfalat  találunk  főleg,  Sárosban,  templo- 
mokon; egyike  a legelsőknek  a szinnyei  templom, 
továbbá  kastélyokon,  városi  házakon.  A legszebb  a 

fricsi  kastély , melynek  vagy  másfélszáz  fülkéje  közül 
sok  igen  épen  megmaradt.  A sok  történeti,  mithológiai 
alak  közt  magyar  történeti  alakokat  is  találunk.  így 
Hunyadi  Jánost,  Lászlót  s Mátyás  királyt.  Festőjük 
nagyon  ügyesen  járt  el ; a sok  alak  tartása,  állása 
igen  változatos,  sohasem  ismételte  önmagát.  A fülke- 
ívek közeinek  mezeit  s a koronacsipkézetet  virágdísz 
fedi,  melyekben  a magyar  motívumokat  is  képviselve 
találjuk.  Igazán  kár,  hogy  e pompás  plasztikai  és 
festés-hatású  fülkesoros,  koronacsipkézetes  oromfalak. 


34.  A fricsi  kastély  koronacsipkezettí  fülkesorából.  Divald  után. 

arkád-soraikkal  együtt : e felsőmagyarországi  rene- 
szánsz építésmód  abban  maradt  s hogy  jelenünkben  sem 
elevenítette  fel  még  senki  megfelelően  méltó  alakban. 

Mélyebben  összefüggött  ugyanis  e sajátos  építés- 
mód a magyar  élettel  s művészi  jellemvonásokkal. 
Divald  Kornél,1  akinek  érdeme,  hogy  ez  építésmódot 

1 Divald  Kornél : A felsőmagyarországi  reneszánszépítészet. 

Budapest,  Pátria,  1900. 

rendszeresen  felkutatta,  szépen  fejti  ki  egyrészt,  hogy 
ép  a mohácsi  vész  hatása  alatt  s a törökök  elő- 
nyomulása következtében  mind  több,  majd  java  az 
alföldi  tehetős  magyarnak  a felvidékre  kerül,  s a fel- 
vidék német  polgársága  bármennyire  begombolkozot- 
tan  viselkedik  eleinte  e jövevényekkel  szemben,  úgy 
hogy  az  országgyűlés  közbelépésére  van  szükség  a 
földönfutóvá  lett  magyarok  befogadásának  szorgalma- 
zására, mégis  ekkor  magyarosodik  meg  lassacskán  a 
felvidék  nagy  része,  így  Besztercebánya,  Kassa,  Eper- 
jes, csak  a Szepesség  nem,  de  érzületében,  viseleté- 
ben, érzésében  ez  is  magyarrá  válik.  A magyar  vise- 
let ekkor  lett  itt  a felvidéken  általánossá. 

De  másrészt  ügyesen  fejti  ki  Divald,1  hogy  a 
magyar  viselet,  ízlés  s az  ugyanekkor  ily  körülmé- 
nyek közt  neki  lendülő  s virulásra  kapó  felsőmagyar- 
országi reneszánsz  építésmód  bizonyos  rokon  voná- 
sokat mutatott  s ez  mozdíthatta  ép  elő  az  új  építés- 
mód  általános  elterjedését  s megkedvelését.  Amint  az 
egykorú  viselet  minden  részét  a szövetnek  rárakott 
díszszel  ékesítette,  úgy  e reneszánsz  stílusban  is  a 
díszítő  elem  volt  a fő,  mindent  elborított  a szgrafittó, 
melynek  tarka,  aranyos  egésze  a csipkéhez  hasonló 
hatással  volt,  de  maguk  az  oromvégződések,  a korona- 
csipkézet is  a magyar  ruha  csipkevégződéseire  nagyon 
emlékeztetnek  s mindenesetre  megfelelt  így  e stílus  az 
akkori  felvidéki  magyarossá  vált  nép  s az  odatódult 
magyarság  viseletének,  ízlésnek  s így  népszerűvé  lehe- 
tett s lett  is. 

Magában  e koronacsipkézetben  is  nagy  változatos - 


1 Divald  Kornél : A felső  magyarországi  reneszánszépítészet. 
Budapest,  Pátria,  1900. 

ságot  mutat  a magyar  reneszánsz  épitésmód,  kezdve 
a legegyszerűbbtől,  mint  amilyet  a szepeskáptalani 
templom  két  tornyán  találunk,  a leggazdagabbig, 
amilyen  az  említett  fricsi  kastélyé.  Liliomalakú  ormo- 
zatokat  is  találunk  például  a szepességi  jamniki 
templomon ; ilyen  lehetett  Sárosban  a felsősebesi 
templom  tornya,  ahogy  Divald  Kornél1  értesít,  hogy 
pár  évvel  ezelőtt  még  fennállott  s „olybá  tűnt  fel  a 
távolból,  mint  valami,  a falu  felett  kimagasló  óriási 
liliom".  Mi  már  hiába  kerestük. 

Vessük  csak  össze  egy  kicsit  a régi  magyar  vise- 
let nehéz  aranyhímes  virág-  s girland-beborította,  arany- 
rojtos,  a női  ruháknál  csipkézetben  végződő  ruha- 
darabok esztétikai  hatását  e tarka  szgrafittó  virág  s 
inda  diszével.  sok  aranyával  ellepett  fülkesoros,  korona- 
csipkézetes  oromzaté  kastély-,  városi  ház-,  vagy  torony- 
falakat, melyeknek  művészi  hatását  sokszor  az  alsó 
árkádsorok  megfelelő  tagozása  fokozza  s bizonyára 
feltűnő  lesz  e kétféle  művészi,  esztétikai  hatás  sok 
rokon  vonása,  általános  közös  jellege.  Ami  pedig 
közös  benne,  a sok  csipkézet,  rojtozat,  a tarka  virág- 
s indadísz,  a sok  arany  ékesség,  az  magyar  fejlemény , 
magyar  művészi  sajátosság. 

Azokból  a Velencéből  s jobbára  lengyel  közvetí- 
téssel hozott  egyszerű  koronacsipkézetekből  minálunk 
fejlődött  ki  az  a hatalmas  fülkesoros,  koronacsipké- 
zetes  oromfal,  mondjuk,  ez  a Icoronaoromfal  szeszé- 
lyes s a magyar  ruha  rojtozatára,  csipkézetére  emlé- 
keztető ormozatával  s ugyancsak  a magyar  ruha 
tenyérnyi  üres  posztót  sem  hagyó  nehéz  aranyhímes 


1 Divald  Kornél : A felsömagyarországi  renaszánszépítészet. 

Budapest,  Pátria,  1900. 

s virág-  s girlanddíszes  felületeinek  hatására  emlé- 
keztető, tarka,  aranyos,  mindent  elborító  szgrafittóival. 
Ahogy  Arany  János  a ruháról  mondja : Dolmányán  a 
szabó  parasztot  nem  hagyott,  úgy  járt  itt  el  az  orom- 
fallal a szgrafittó-festő. 

Álljunk  meg  itt  egy  pillanatra,  én  édes,  nyájas 
olvasóm,  hogy  ne  feledjük  el  ez  igazán  magyar  esz- 
tétikai benyomásokat  s hogy  méltán  sajnálkozhassunk, 
hogy  ezek  eltűntek  a magyar  nemzet  életéből  s hogy 
ma  is,  mikor  a különösségek  lázas,  mindenben  újdon- 
ságot kereső  hajhászása  annyi  mindenféle  szecessziónak 
csúfolt  s bizony  nem  egyszer  minden  józan,  egészsé- 
ges művészi  felfogástól  szecedáló  építésformákat  eszel 
ki  s utánoz  lázasan  építkező  magyar  fővárosunkban, 
akkor  ez  igazi  régi  magyar  ízlés  belsejéből  fakadt  s 
a Thököli-Rákóczi-kor  hazafias  szellemével  szinte 
egybeforrt  magyar  reneszánsz,  árkádos,  tarka  virá- 
gos s girlanddíszű,  arannyal  ékes,  káprázatos  szgra- 
fittóival borított  fülkesoros,  szeszélyes,  osmóscsipké- 
zetű,  koronaoromfalas  épületek  modern  mását  sehol 
sem  találjuk. 

Hol  az  az  építő  lángelménk,  ki  késik  ilyet  a késő 
ivadéknak,  a mai  magyarságnak,  mely  bizonyos  külö- 
nös vonzalommal  fordul  ép  a kuruc  kor  felé  s áhítattal 
időz  fajunk  függetlenségéért,  szabadságáért  oly  törhe- 
tetlenül  nemes  eszményiséggel  küzdő  e korbeli  nagy 
fiaink  emlékeinél,  ennek  a mai  magyarságnak  szeme 
elé  varázsolni  ez  érdekes  s hazafias  kornak  annyira 
magyar  s annyira  igazán  szép  kastélyait? 

Az  a csupa  pávaszemes  virág  borította,  villaszerű 
épület,  mellyel  egyik  építészünk  próbálkozott  a külső 
Andrássy-út  körül  elterülő  kertek  egyikében,  csak 
érdekes  modern  kísérlet,  de  e magyar  reneszánsz 


MAGYAR  ÉPÍTÉSMOTIVUMOK.  MAGYAR  HÁZ 


119 


felevenítésével  felvehetnők  bizonyos  tekintetben  ábrán- 
dos kísérletezések  helyett  a történeti  fejlődés  fonalát. 
Igaz,  hogy  bizonyos  nehézségekkel  járna,  igy  pél- 
dául, talán  első  sorban  a szgrafittó-technika  manapság 
ismeretlen  volta.  De  előbb-utóbb  fel  fogja  eleveníteni 
ezt  valamelyik,  a nrnlt  szellemétől,  a Thököli-llákóczi- 
kor  hazafias  érzésvilágától  s magyaros  épitőízlésétől, 


35.  A „Thurzó-ház“  Lőcsén  régi  alakjában. 

megilletett  építő  lángelménk.  Ez  a jövő  egyik  tarto- 
zása a múlt  fejlődés  szépségeivel,  nemzeti  magyar 
motívumaival,  magyaros  szépségeivel  szemben. 

Pompás  alkotása  lehetett  e stílusnak  a késmárki 
Thököli-vár : kastély  és  kápolna.  Az  egykorúak  nem 
győzik  magasztalni  nemcsak  külsejét,  hanem  belső 
díszítéseit,  sőt  kincseit  is.  Sajnos,  mindebből  alig  maradt 

valami.  A kincseket  a császári  udvar  16  társzekeren 
szállíttatta  Bécsbe.  A többi  dísz,  ékesség  meg  elkalló- 
dott, elpusztult.  Csak  a kápolna  maradt  meg  épen  s 
az  egyik  bástyatornyon  látható  még  a szgrafittó  s a 
koronacsipkézet. 

Még  legjobban  a fricsi  kastély  őrizte  meg  e magya- 
ros stílus  emlékét,  de  itt  is  a kastély  maga  sok  átala- 
kításon esett  át.  Képünkön  látható  ablakai  mind  újak. 
A jellemző  koronaoromfal  azonban  még  meglehetős 
állapotban  maradt  fenn. 

Hasonló  szerkezetű  oromfalak  aztán  a Szepessé- 
gen  is  divatba  jöttek,  de  a legtöbbet  a bárok  s ké- 
sőbbi korban  átalakították.  Épen  megmaradt  a Thurzó- 
ház,mely  eredeti  csúcsíves  épületnek  ilyetén  átalakítása. 
Á keskenyebb  része,  úgy  látszik,  torony  volt  eredetileg. 
A teljes  fülkesoros  koronacsipkézetet,  mely  itt  csiga- 
vonalas dísszel  kapcsolatos,  csak  a többi  részén  találjuk. 

A lőcsei  harangláb  is,  mely  a felsőmagyarországi 
reneszánsz  építés  egyik  legnemesebb  alkotása,  való- 
színűleg ily  oromfalas  tetőzetű  volt,  de  később  rak- 
hatták reá  a mostani  manzárdfedelet.  Nemes  arányai 
miatt  méltóan  szerepelt  az  ezredéves  kiállítás  törté- 
nelmi csoportjában  a magyar  reneszánsz  bemuta- 
tására. 

Jellemzőnek  vehetjük  még  építésünk  történetében 
a megtört  fedelű  és  félköríves,  tornácos  tornyokat  is, 
mely  még  az  egyszerű  fatemplomok  tornyából  lát- 
szik származni.  Ez  a magyar  tornácos  torony. 

Talán  a felsőmagyarországi  reneszánsz  építészet- 
ből fejlődött  ki,  vagy  ennek  hatása  alatt  az  egyszerű 
házból,  az  úgynevezett  kuriális  stílus,  a nemesi  kúriák 
jellemző  alakja,  megtört,  megkettőzött,  nyeregfödéllel 
s középre  keresztbe  tett  háromszögű,  nagy  oromfalas 

előrésszel,  ambitussal.  Ezt  a kuriális  stílust  az  Alföl- 
dön is  megtaláljuk,  például  igen  gazdagon  képviselve 
Szabolcsban;  ilyen  „a  magyar  nábob“  háza  Kótajon 
s Czóbel  Imre  kúriája  Anarcson. 

A bárok  stílt  is  képviselve  találjuk  (XVII — XVIII. 
század).  Kiváló  példája  a korai  bároknak  az  eperjesi 
Klobusitzky-ház,  a későbbinek  a budapesti  szerb  ortho- 
dox  templom. 

Érdekes  példája  a lőcsei  Kossuth-utcai  minorita 


36.  Csáky  Vidor  gróf  háza  Lőcsén  („Thurzó-ház").  Gróh  István 
stílszerűen  új  szgrafittó-diszítésóvel. 

kolostor  és  templom  is.  Az  építészeti  dísz  jellemzően 
bárok,  még  az  ajtóvasalások  is.  A templom  belsejében 
pedig  gazdag  bárok  faragású  padokat  találunk.  Kivá- 
lóan impozáns  példája  bárok  építésünknek  Trencsén- 
megyében,  a Vág  közelében,  kisebb  lejtős  dombon 
álló  Zsigmondháza  kastély,  így  nevezve  építtetője 
Balassa  Zsigmond  nevéről.  Hatalmas,  udvari  oldalán 

kettős  árkádsorral  ékes  palota.  A bárok  építészet  leg- 
kiválóbb emlékei  a nagyszombati  templom,  a trencséni 
kegyesrendi  templom,  a váci  székesegyház,  a kassai 
jezsuita  templom,  az  egri  líceum,  melynek  mennye- 
zetét a híres  Krakker  János  festette,  a premontrei 
prépostság  épülete  Jászón,  melynek  könyvtára  meny- 
nyezetét.  szintén  Krakker  festette,  továbbá  a pozsonyi 
primási  palota,  a volt  Grassalkovich-féle  palota,  az 
Eszterházy-palota. 

Nagyon  érdekesek  azok  az  épületek,  melyek  felső- 
magyarországi reneszánsz  építésmódunk  átmenetét 
mutatják  a bárokra.  Ilyen  a lőcsei,  a XVII.  században 

messze  földön  ismert  Spilin- 
berger  orvos-családé,  a mai 
Hermann-ház,  melynek  hom- 
lokzata ilyen,  udvara  azon- 
ban még  reneszánsz,  híresek 
kőtornácának  szíréns  triton- 
fejekből s indákból  szerkesz- 
tett kovácsoltvas -mellvédői, 
melyeket  már  Henszlmann  is 
magasztalással  emleget.  Ka- 
puja ívében  is  ily  régi  szép 
vasmunkát  találunk.  Ilyen  át- 
meneti alak  a magyar  rene- 
szánsz s a bárok  közt  az 
eperjesi  Kerényi-ház,  vagy 
ugyancsak  ott  a Lerner-ház. 
Mindezeken  a lőcsei Hermann- 
liázon  s az  említett  eperjesi 
házakon  a fülkesoros  korona- 
ormozaton  megjelenik  már 
a bárokra  jellemző  s Bábel 


37.  A m.-gyerő-  * 
monostori  templom 
tornya.  Edvi- Illés  Aladár 


vízfestménye  után. 

francia  építésztől  származó  kagylódísz,  a csipkézet 
körvonala  maga  bárok  vonalakat  vesz  fel  s a fülke- 
sor is  bárok  jelleget  ölt. 

Egyike  a szebb  rokokó-emlékeknek  a Szepességen 
a márkusfalvi  Máriássy-kastély,  melynek  nemesebb 
rokokó  dísszel  bőven  ékesített  falait  még,  úgy  látszik, 
legalább  az  átalakításokon,  szintén  ilyen  magyar  rene- 
szánsz koronacsipkézetű  oromfal  szegte  volt  be.  De 
még  szebb  s egyike  e legszebb,  nem  nagy,  de  igazán 
kedves  rokokó  emlékeinknek  az  ugyané  kastély  park- 
jában észak  fele  eldugva  különálló  rokokó  palota. 
Annyira  eldugva  áll  a nagy  kastély  háta  mögötti  kert- 
ben ez  építészeti  ékszer,  e rokokó  palota,  hogy  a 
legtöbb  kutató  figyelmét  is  kikerüli  Nemes  díszítései- 
vel s emeleti  tánctermének  pompás  rokokó  boltozatá- 
val, festményeivel  afféle  kis  Trianon. 

Szép  rokokó  stukkó-díszt  találunk  az  iglói  XVI. 
szepesi  város  takarékpénztára  épület  homlokzatán  s 
a lőcsei  főgimnázium  mostani  1.  osztályának,  e hajdani 
refectorium-terem  mennyezetén. 

A nép  építészeténél  különösen  az  Alföld  és  a szé- 
kelység  építkezése  érdekel  bennünket.  A nép  építé- 
szete az  egyszerű  ház.  Erre  nézve  azonban  olyan 
ellentétes  nézetek  uralkodnak,  hogy  nehéz  eligazodni. 
Hermán  Ottó,  Jankó,  Szinte,  Huszka  felfogása  nagyon 
különféle.  Azért  ezekre  a részletekre  bajos  volna  itt 
kiterjeszkednem.  Hermán  az  alföldi  házat  a teljes 
cserényből  származtatja,  a kuriálisat  a finn  kotából, 
rudakból  összerótt  kerek  alapú,  kúpos  kunyhóból.  Dr. 
Jankó  János  a székely  házat  egyenesen  felnémet 
stílusú  háznak  tartja;  az  alföldit  pedig  a török  szál- 
lásból, kotából  magyarázza,  amely  szláv  kézen  át 
jutott  hozzánk.  E tekintetben  éles  polémia  folyt  két- 

tejük  között.  Hermán  iparkodik  inkább  mindent  hazai 
fejlődésnek  tekinteni,  vagy  a nyelvrokonoktól  szár- 
maztatni; ép  így  hazai  fejlődésnek  tekinti  Szinte 
Gábor.1  Ezzel  szemben  Huszka2  visszaviszi  a székely 
házat  a perzsák  kapcsán  egészen  az  ős-szittyák  épít- 
kezésére. 

Mindenesetre  jellemző  a székely  házra  nézve  Huszka 
véleménye.  Két  szoba  között  a konyha,  előtte  — tehát 
a ház  hosszoldalának  közepén  — a nyitott  eresz , melyet 
nem  fal,  hanem  csak  rács  zár  el.  Huszka  szerint  az 
ilyesmi  nem  oldható  meg  a mai  életviszonyokkal,  és 
Keletre  utal,  ahol  a fényűző  rácsozást  Kelet  hárem- 
élete tette  szükségessé.  A nyitott  eresznek  e keleti 
életét  a perzsáknál  most  is  megtaláljuk.  Azonban  a 
légjellemzőbbnek  Huszka  a székely  kaput  tartja,  miről 
részletesebben  az  ornamentikánál  fogunk  szólani. 

A német  házkutatók  feje,  Henning  egyetemi  tanár, 
a kapunak  azt  a formáját,  mely  a székely  kapunak 
is  alapját  képezi,  kétségtelenül  germánnak  tartja ; s 
Bünker  és  Meitzen,  az  erdélyi  szász  házak  német  kuta- 
tói, a székely  házat  a felnémet  házalakok  közé  soro- 
landónak  tartják.  így  mindebben  még  sok  a nyilt 
kérdés.  Maga  a székely  ház  és  kapu  mai  alakjában 
mindenesetre  jellemző  székely  sajátság. 

Az  építészettel  végeztünk.  A felsőmagyarországi 
reneszánsz  építésmódot,  a kuriális  stílust,  a székely 
házat  és  kaput  kivéve,  nem  találtunk  nemzeti  voná- 
sokat, mert  nem  volt  rá  idő  a történeti  fejlődésben. 
Akadálya  volt  egyrészt  a törökkel  folytatott  százados 

1 Szinte  Gábor:  „A  székely  ház“.  Ethnograpliia,  1900.  7. 
101—112.  1. 

2 Huszka  József:  „Székely  ház."  Budapest,  1895. 

harc  s a török  hódoltság  pusztításai.  Ez,  ami  volt,  azt 
is  elseperte,  de  sok  vidéken  egyáltalán  nem  engedte 
kifejlődni.  A fegyverek  közt  hallgatnak  a múzsák  s 
talán  leginkább  érvényes  e mondás  az  épitőművészetre. 
Másrészt  azonban  másik  akadálya  az  volt  a fejlődés- 
nek, hogy  minden  vagy  száz  évvel  később  jutott  hoz- 
zánk Nyugatról  s így  az  egyik  építésmód  még  nem 
is  válhatott  gyökeresen  magyarrá,  mikor  már  divat- 
ját kezdte  múlni  a lassankint  lábrakapó  újabb  ízlés 
elterjedésével  szemben.  Kivétel  e tekintetben  csak 
a Felső-Magyarországon  kifejlődött  reneszánszépíté- 
sünk volt. 

Viszont  ennél  a fejlődést  szerencsésen  előmozdító 
körülményeknek  kell  betudnunk  ép  a török  világot, 
mely  ide,  e felvidékre  zúdította  a tehetősebb  magyar- 
ságot, arra  a vidékre,  mely  a lengyeleknek  elzálogo- 
sított részek  útján  közvetlen  érintkezésbe  jutott  a 
lengyel  reneszánszépítés  divatával.  Az  idekerült  ma- 
gyarság már  most  nemcsak  megmagyarositotta  ekkor 
felvidékünk  nagy  részét,  hanem  a magyar  viseletét, 
díszítő  művészetet,  ízlést  is  elterjesztette.  Ennek  a 
magyar  viseletnek,  díszítő  művészetnek,  ízlésnek  s a 
lengyel  reneszánszépítésmódnak  szerencsés  kölcsön- 
hatásából állott  elő  az  új  stílus,  a magyar  reneszánsz 
építésmód  — pazar  díszű,  gazdagon  aranyos,  virág- 
díszes, szgrafittókkal  telt  hatalmas  koronaoromfalával. 

Mint  mondottuk,  e régi  építésmódunkat,  e magyar 
nemzeti  kincset  a múlt  divata  lassan  elvetette,  később 
nem  értette  és  — sajnos  — a jelen  meg  meg  nem 
találta,  fel  nem  használta. 

Helyette  azonban  új,  magyar  építésmód  van  ala- 
kulóban más  elemekből,  más  alapon  fejlesztve.  Amit  a 
történeti  fejlődésben  nem  véltek  megtalálhatni,  mert 

nem  ismerték,  azt  az  alapot  népies  ornamentikánban 
keresték.  Ebből  akarják  — mondhatni  — egész  elmé- 
leti úton  kifejleszteni  az  új,  nemzeti  épitésmód  formáit. 
S ez  irányban  forrongást  látunk  az  egész  vonalon. 
Amit  Lechner  kísérlett  meg  először  az  Iparművészeti 
Társulat  palotáján,  amit  részben  a párizsi  világkiál- 
lításon próbálgattak  oly  szerencsésen  Jámbor  Lajos 
és  Bálint  Gyula,  s amit  oly  ügyesen  annyi  leleménnyel 
valósított  meg  Hauszmann  tanár  az  új  királyi  várpa- 
lota belső  berendezésében,  díszítésében,  sőt  a külső 
vasmunkákon  is,  mutatja,  hogy  ily  népiesen  magyar 
építészeti  stíl  van  kialakulóban. 

Annyi  bizonyos,  hogy  a nemzeti  dekoratív  jellem- 
vonások, a népi  ornamentika  ősi  sajátságai  ez  irány- 
ban is,  építészetileg  is  érvényesíthetők.  Ismételjük  e 
tekintetben,  a belső  díszítés  dolgában  zseniális  ügyes- 
séggel járt  el  Hauszmann  tanár,  amit  sohasem  tudtak 
elképzelni,  hisz  egyenesen  plasztikailag  hasznavehe- 
tetlennek mondották  a magyar  ornamentikát  hivata- 
losan illetékes  helyről  még  nem  is  olyan  nagyon  régen, 
ő építészeti  dísznek,  vasmüves  dísznek,  faragott  fa- 
dísznek egyaránt  pompás  plasztikai  hatással  alkal- 
mazta. Ez  a jövő  egyik  útja!  Mindezt  azonban  csak 
az  ornamentika  részletes  vizsgálata  után  érthetjük 
meg  majd  teljesen. 

De  a másik  útja  a történeti  fejlődés  elhagyott 
fonalának  felvétele  volna  ott,  ahol  az  egymás  után 
hozzánk  is  átjött  idegen  stílusok  közül  végre  az  egyik 
magyarrá  is  tudott  fejlődni  a szó  szoros  értelmében, 
úgy  hogy  alkotásai  már  nem  csupán  csak  azért  vol- 
tak magyarok,  mert  itt  e hazában  jöttek  létre,  hanem 
bárhol  építenének  is  így,  magyarnak  kellene  monda- 
nunk, mert  magyar  jellemvonásokat  tüntet  fel  s ez 

a magyar  reneszánsz  a felsőmagyarországi  reneszánsz 
árkádsoraival,  sajátos  eldugott  fedélszerkezetével  s 
tarka-aranyos,  virágos  szgrafittó-fedte,  fülkesoros  korona- 
csipkézetü,  igazán  művészi  hatású  oromfalaival. 
Ez  volna  a jövő  másik  útja,  egyelőre  azonban  csak 
a jövő  tartozása  a múlt  iránt. 


VI. 


Magyar  díszítő  művészet.  Sujtás. 
Székely  kapu. 

Ha  a magyaros  diszitésmódot,  a magyar  ornamen- 
tikát csak  futólag  is  szemügyre  vesszük,  első  tekin- 
tetre látható,  hogy  ornamentikánk  florális  jellegű, 
azaz  főleg  virágdiszítményekből  áll.  E felötlő  jellem- 
vonást idegen  ember  is  rögtön  észreveszi.  így  találta 
a hires  angol  rajzoló  művész,  Walter  Crane  is,  mikor 
itt  járt,  jellemzőnek  a virágdiszítményben  nyilvánuló 
gazdagságot  ornamentikánkban. 

Már  régebben  észrevették,  hogy  a magyar  orna- 
mentika mint  virágdiszítés  közel  áll  az  indiai  és  perzsa 


38.  Ezüst  és  vörös  selyemhimzésü  párnahaj.  Rosznáky  Jenőné 
tulajdona  (M.  Iparművészet). 

ornamentikához.  Ezt  a szakember  szeme  azonnal 
észreveszi.  Ugyancsak  Walter  Crane  ugyanakkor  ezt 
is  kiemelte,  mint  jellemző  tulajdonságot,  hogy  orna- 
mentikánk emlékeztet  a perzsa  és  indus  díszítésekre. 

Különösen  régi  hímzéseken,  kendősarkokon,  párna- 
hajvégeken, templomi  térítőkön  láthatjuk  ezeket  a 


39.  Színes  selyemmel  hímzett  teritőszegély  Sárpatakról  (Sáros- 
megye). XVII—  XVIII.  század.  Díváid  után. 

tipikus  magyar  virágokat.  Az  első  ily  irányú  gyűjtés 
Pulszky  Károly  érdeme.1  E tipikus  magyar  virágoknak 
közepén  mindig  valami  érthetetlen  szivalakot  vagy 
magot  találni.  Szakemberek  is  voltak,  akik  eleinte 
talán  ép  ezért  nem  sokba  vették,  lenézték,  nem 
találták  elég  fejlettnek  és  egyáltalán  fejleszthetőnek. 
Lám  pedig,  amint  a későbbi  fejlődés  és  jelenlegi 
iparművészetünk  megmutatta,  ép  fordítva  áll  a dolog. 

Pulszky  után  Huszka  érdeme,  hogy  összeszedte 
mindazt,  amit  talált : régi  térítőkön,  párnahajvégeken, 

1 Dr.  Pulszky  Károly : A magyar  háziipar  díszítményei 
Szövegét  a vallás-  és  közoktatásügyi  m.  kir.  miniszter  meg- 
hagyásából írta  — . A kromolitográfiai  táblákat  készítette  Fisch- 
bach  Frigyes.  Budapest,  1878.  (Acta  nova  Musei  Nationalis 
Hungarici  Tornus  II.) 


Pékár:  A magyar  nemzeti  szépről. 

kendőszéleken  vagy  kendősarkon,  összeszedte,  amit 
a székely  kapukon  és  — ahol  az  ősi  hagyomány  leg- 
eredetibb alakjában  látszott  nyilvánulni  — a cifra 
szűrökön,  subákon  és  ködmönökön  talált.  Ez  ősi  ruha- 
darabokon maradtak  meg  leginkább  ezek  a díszítések 
s ezek  — ami  már  bizonyára  tűlmerész  következtetés 
— szerinte  visszavinnének  a történelem  derengő  vilá- 


40.  Ürasztalaterítő  sarokdiszitése  a köpeci  (Háromszékmegye> 
templomban.  Huszka  után. 

gánál  három-négyezer  évre,  még  pediglen  Ázsia  szí- 
vébe. Huszkának  érdeme,  hogy  Magyar  díszítő  stíl 1 
és  később  Magyar  Ornamentika 2 című  munkájában 

1 Huszka  József : Magyar  díszítő  stíl.  Budapest,  1880. 

- Huszka  József : A magyar  ornamentika.  Támogatva  a 
közokt.  és  a keresk.  minisztériumtól.  1898.  Budapest.  Pátria,  25  K. 

felkutatta,  összegyűjtötte  mind  e motívumokat,  sőt  a 
rájuk  vonatkozó  történelmi  nyomokat  is  felkutatta, 
amennyire  egyáltalán  lehetséges  s amennyire  vissza- 
mehetünk a régmúlt  idők  homályába.  Mi  is  főleg 
az  ő nyomán  fogjuk  ezeket  ismertetni. 

Az  ornamentikánkban  használt  virágokat  sorban 
fogjuk  közelebbről  szemiigyre  venni.  Számuk  több 
százra  tehető.  Ha  pedig  osztályozni  akarjuk  őket,  — 
mint  Huszka  mondja,  mindjárt  olyannal  kell  kezdenünk, 


41.  Színes  hímzésű  szűr  Sághy  György,  budapesti  mestertől. 
Huszka  után. 

ami  nem  is  virág,  hanem  pávatoll,  mert  ez  a leggya- 
koribb és  legjellemzőbb.  Nos  az  a nagyon  sok  érthe- 
tetlen virág-alak,  melynek  közepén  szívalakot,  magot 
véltek  látni,  igen  egyszerűen  megmagyarázható  a 
pávatollból.  Az  az  érthetetlen  középrésze  a virágnak, 
a magyar  ornamentika  leggyakoribb,  legjellemzőbb 
virágainak,  az  a pávaszem , tudniillik  a pávatoll  szeme. 
De  azért  nem  mondják  ezt  pávatollnak,  virágnak 
hívják,  pávaszemes , vagy  egyszerűen  csak  szemes - 

9* 

virágnak.  így  beszél  a nép  szemes  tulipán- ról,  páva- 
szemes rózsá- ról  stb.  A virágoknak  ez  a szeme  ere- 
detileg a pávaszemre  vezet  vissza.  A pávaszem  közepe 
ugyanis  tudvalevőleg  szívalakú,  ez  a magva  s ezt  a 
szépszínű  közepét  veszik  körül  az  apró  pelyhek,  mint 
valami  fodrok.  Egyes  magyar  virágalakokon  a fodro- 
kat is  megtaláljuk.  Egyes  alakokban  ugyanis  egész 
híven  lemásolva  találjuk  a pávatollat.  Máskor  meg 
csak  a közepét,  a szemet  találjuk  meg  egyedül.  Más- 


42.  Sztícsmesterek  díszítései:  pávaszemesvirágok.  Huszka  után. 

kor  megint  az  egész  tollat.  Ismét  máskor  — és  ez 
nagyon  jellemző  érdekes  alak  — a szélső  tollrészek 
elmaradnak,  vagy  csipkésekké  lesznek,  így  jelezve 
mintegy  a toll  lekopását.  És  ez  utóbbi  alak  valóban 
nagyon  gyakori.  Bizonyos  előszeretettel  alkalmazták 
ezt  a sajátságos  alakot  elődeink.  A régi  nehéz  selyem- 
hímzések szemes  virágai  úgyszólván  majdnem  mind  ily 
csipkézettszélü  pávaszemvariációk.  A pávatoll  szivalakú 
közepe  nemcsak  a tulajdonképeni,  úgynevezett  páva- 

szemes  virágokon,  hanem  azután  egészen  más  virágo- 
kon, is  feltalálható,  ilyen  például  a pávaszemes  rózsa . 
Mindenesetre  ez  a leggyakoribb  és  legfőbb  motivum 
nemzeti  ornamentikánkban. 

A cifra  szűrökön , hímzett  subákon , ködmökökön  lát- 
hatni a legtisztább  pávatollszemeket.  Ezeken  maradtak 
meg  legjobban  az  ősi,  eredeti  alakok.  Természetes 


43.  Subahimzések.  Szemes  rózsa  és  aranyvirág.  Huszka  után- 

is.  A paraszt  ember  öntudatlanul  ragaszkodik  ahhoz, 
amit  apja,  öregapja,  dédapja  viselt.  Nem  is  tartják 
szűrnek,  ha  nincs  rajta  pávatoll,  már  tudniillik  páva- 
szemes virág  és  — a magyar  címer.  Igaza  van  Huszká- 
nak,  mikor  azt  mondja,  hogy  a magyar  ornamentika 
legtisztább  forrásaként  a nép  ősi  díszruháját,  a cifra 
szűrt  és  hímzett  subát  tekinthetjük.  Ezek  a ruhadara- 

bök  itthon  készülnek.  Magyar  szűcs  és  szűrszabó 
készítette,  kik  a nép  fiaiból  teltek  ki  s itt  tanulták 
az  ősi  szabást. 

Hímzéseken  gyakran  találhatók  olyan  jellemző 
vonalak  és  fényes  pontok,  melyek  mintegy  a toll 
ragyogását,  tündöklését  tükröztetik  vissza.  Igen  érde- 
kesek az  ilyen  pávaszemes  virágalakok,  melyek  némi- 
leg a csillogó  pávatoll  fényjátékát  iparkodnak  elénk 
varázsolni.  Kézimunkákon  általában  finomabb,  véko- 
nyabb a pávaszemes  virág  rajza,  mint  a szűrökön : a 
rajz  természetszerűen  alkalmazkodik  az  anyag  techni- 
kájához, hozzásimul  s így  is  kell  annak  lenni  minden 
esetben  a díszítő  művészet  terén.  Különösen  szépek 
a Felvidéken,  Szepes,  Gömör,  Sáros  vármegyékben  s 
a Székelyföldön  fenmaradt  XVII.  századbeli  nehéz 
arany-  és  selyemhímzések,  rendesen  zöld  vagy  vörös 
selyemszállal.  Kég  elporladt  gyöngéd  tündérujjak  mun- 
káit csodáljuk  e pompás  párnahajvégeken,  vagy  terítő-, 
kendőszegélydíszítéseken  vagy  sarokkitöltésen.  A csa- 


44.  Fent  hímzés  cifra  szűrről.  Lent  bőrhimzések  Homoród- 
Almás  vidékéről  (Udvarhely-m.)  Huszka  után. 

45.  Varrott  csipke  lenfonalból  (Iparművészeti  Múzeum). 

Művészi  Ipar  után. 

ládoknál  ily  párnahajvégek  maradtak  fenn,  a templo- 
mokban meg  Úrasztala-terítők. 

Faragásokon  is  megtaláljuk  a pávatollat,  így  a 
székely  kapukon.  Ilyenkor  a toll  ábrázolása  vastag, 
széles  (a  62.  kép  alsó  bal  sarkában). 

Fazekakon  is  megtaláljuk  a pávaszemes  virágokat, 
így  különösen  például  a slivetei,gömörmegyeifazekakon. 

Sőt  templomdiszítéseken  is,  így  például  a mező- 
csáthi  templom  kórusának  színes  díszítményein  is.1 

A pávaszemet  mindenféle  virággal  elegyítették, 

1 Huszita  József : A mezÖcsáthi  kórus.  Magyar  Iparművé- 
szet. 1897.  júl.  20—25.  1. 

sőt  a szürdiszítéseken  a palmettához  hasonló  alakot 
is  láthatunk.  De  ez  nem  az  a szent  asszír  palmetta, 
a görög  palmettához  sincs  semmi  köze,  hanem  egy- 


46.  Arany  és  vörös  selyerahimzésű  szemes  rózsa  (1881.  orsz. 
nőiparkiállítás).  Huszka  után. 

szerűen  tolldíszből,  pávatollból  készített  palmetta.  A 
két  ékítmény-forma  véletlenül  találkozott  össze. 

Huszka  szerint  a honfoglaláskori  sírleletek  művé- 


47.  Siivetei  fazékmustrák  (M.  Iparművészet). 

szeti  maradványain:  érclemezeken,  boglárokon,  csün- 
gőkön, fityegőkön  is  abban  a jellemző  szív-alakban  a 
pávatoll-szemet  láthatjuk.  Igaz  azonban,  hogy  mind- 

ehhez  még  sok  szó  fér.  Jónevü  régészünk,  Hampel 
József1  ugyanis  azt  állítja,  hogy  a honfoglalók 
ékszerein  nincs  pávatollszem,  hogy  e szasszanida  ízlésű 
díszítéssel  későbbi  ornamentikánk  kapcsolatba  nem  hoz- 
ható. A Hampel-féle  iskola  a reneszánsz  virágos  orna- 
mentikájával hozná  kapcsolatba  a hazai  ornamentikát, 
csakhogy  e reneszánsz  ornamentikában  is  keleti  motí- 
vumok érvényesültek,  amelyek  megint  csak  keletre 
utalnak  s épenséggel  nem  zárják  ki,  hogy  mi  nem- 
csak a közvetett  forrásból,  a velenceiből,  hanem  már 


48.  Fazekas-mustra.  Tervezte  Gróh  István  (M.  Iparművészet). 

előbb  is  a közvetetlen  keleti  forrásból  merítettünk 
volna  ornamentika  dolgában. 

Annyi  bizonyos,  hogy  e jellemző  szívalakra  vissza- 
térve, ezt  a rokon  népeknél  is  megtaláljuk  és  a sír- 
leletek egyszersmind  egész  útvonalát  adják  őseink 
vándorlásának.  Ezeket  követve  így  mindinkább  keletre 
jutunk  vissza,  fokról-fokra,  ahogy  a történelem  is 
tanítja : a régi  Etelközbe,  Lebediába,  vissza  Nagy- 
Magyarországba,  Baszkardiába  és  még  tovább,  egé- 

1 Hampel  József:  A régi  hazai  ornamentikáról.  Magyar 
Iparművészet,  1899.  máj.  98 — 105.  1. 

szén  Ázsia  közepéig,  a mai  Kabulig,  a pamiri  fenn- 
földre.  És  ha  már  most  a történelem  ez  adatait  nézzük, 
ahogy  Huszka  értesít,  azt  kell  feltételeznünk,  hogy 
ott  akkor,  valamikor  régen,  szkitanépek  laktak,  akik 
közé  mi  is  tartozhattunk.  Tudjuk,  hogy  ezek  bekalan- 
dozták Ázsiát,  Perzsiától  Egyiptomig,  és  ezekből  kerül- 
tek ki  a Szasszanidák,  egyik  uralkodó  dinasztia  Per- 
zsiában. S ezek  alatt  természetszerűleg  beoltódott  a 
szkitaízlés  Perzsiába.  A ruhaviselet,  melyből  a mente 
fejlődött,  a kabát,  amit  a népvándorlás  hozott  Európába, 
mind  onnan  származik.  A szkita  művelődés  általában 


49.  Szivalakos  boglár,  a honfoglalás  korából. 

elterjedt  Perzsiában  s íme  ez  volna  az  oka  — amint 
Huszka  így  valószínűnek  véli  — hogy  a nálunk  any- 
nyira  kedvelt  pávaszemes  virágokat  a perzsa  díszíté- 
sekben is  feltaláljuk.  Már  mondottuk  volt,  hogy  eddig 
is  feltűnt,  hogy  a perzsa  díszítések  a magyarokkal 
rokonok.  Hallottuk,  hogy  idegenek,  mint  ahogy  pél- 
dául Walter  Crane-nek  rögtön  felötlik  a magyar  hím- 
zéseknek rokonsága  a perzsa  és  indus  hímzésekkel. 
Most  szinte  látni  véljük  az  utat,  hova  vihetnek  visz- 
sza  e motívumok  közös  forrásukkal.  Csakhogy  mindez 
már  inkább  csak  sejtésszámba  mehet,  annyira  hiányos 
a történelmi  összefüggés. 

Érdekesnek  tartom  itt  felemlíteni,  hogy  egy  hindu 
ember,  Zaya  Akmal,  Hindu  legendák  a magyarok  ere- 
detéről1 címen  azt  írja,  hogy  mikor  magyar  földre  ért 
utazásai  közben,  régi  mítoszok  és  legendák  jutottak 
eszébe  diákéveiből,  midőn  „hindu  és  perzsa  könyvei- 
ben egy  középázsiai  vitéz  népről  olvasgatott,  mely  a 
történelem  bizonyos  szakában  nyomtalanul  eltűnt  onnan 
az  Aráltó  mellől".  Mikor  a „festői  régi  magyar  vise- 
letben" gyönyörködött,  azok  a „mitikus  képek"  jutot- 


50.  Baloldalt  s középen  perzsa  díszítések,  szemes  virágok,  külö- 
nösen emlékeztet  a pávaszemre  a 3.  és  4 , középen  a szegfű 
is  erősen  emlékeztet  a magyar  szegfűre.  Jobboldalt  az  indiai 
palmettákat  nézve,  akárcsak  az  istenfát  látnok.  A mustrák 
Racinet  alaktanából. 

tak  eszébe,  „melyekben  a perzsák  régi  ellenségeiket, 
a turáni  harcosokat  ábrázolták,  akikkel  évszázadokon 
át  annyit  hadakoztak".  „Annyira  meglepett  — úgy- 
mond — a magyar  viseletnek  a régi  perzsa  fólián- 


1 Budapesti  Napló. 

sokban  foglalt  festményeken  ábrázolt  turáni  viselettel 
való  hasonlósága,  hogy  valami  sajátságos  örömmel 
kiálték  fel  magamban : hisz  ez  az  a nép,  mely  a mi 
ázsiai  legendáinkban,  véres  csatározásai  közepette 
olyan  egyszerre  eltűnt  történelmünk  színpadáról."  E 
mongol,  szkita  népek  közé  tartozhattak  a magyarok 
ősei  is,  mert  nyelvünk  ugyan  finn  ugor,  de  fajilag 
inkább  a török  csoporthoz  tartozunk.  Azt  is  felemlíti 
ez  az  író,  hogy  a Hindukus  hegységnek,  mely  épp 
ott  Ázsia  közepén  emelkedik,  neve  „indusok  teme- 
tőjét jelenti  s hogy  a szanszkrit  „mongol"  szó  a 
Jupiter  csillag  neve,  mert  e nép  a vallási  hagyomány 
szerint  valami  égi  összeütközés  alkalmával  onnan 
lejött  ősapától  származtatja  magát.  Tudvalevő  dolog 
pedig,  hogy  ugyanez  a csillag  a „magyarok  csillaga". 
E turániak  ellen  építette  volna  az  akkor  uralkodó  sínai 
császár  Tsin*Hoang-Ti  az  oly  híressé  vált  óriási  sínai 
falat.  A Sínába  legtöbbször  betört  törzs  a madjadj 
volt,  melyben  írónk  a magyar  név  elferdített  alakját 
véli  látni.  Összefüggésbe  hozza  a „túrán"  szót  Túra, 
Turkeve,  Mezőtúr  helyneveinkkel,  s végül  a magya- 
rokban örömmel  üdvözli  az  annyi  keleti  époszban 
emlegetett  hősök  utódait. 

íme  e perzsa  és  kínai  forrásból  fakadó  érdekes 
nyomok  is  Ázsia  szivébe  visznek  vissza,  még  a vise- 
letre nézve  is,  a viselettel  pedig  együttjárt  mindig 
valamelyes  díszítő  művészet  is.  Ide  viszen  vissza  tehát 
minden  nyom : Ázsia  szívébe.  De  térjünk  vissza  a 
pávatollmotivumhoz. 

Ennek  a pávatollnak,  ha  ily  általános  motivum, 
és  — mint  Huszka  tartja  — ily  általános  lehetett  a 
régi  turániaknál  már  jóval  Kr.  sz.  előtt,  akkor  sze- 
rinte valami  vallásos  jellegének  kellett  lennie.  Tény- 

lég  kimutatható,  hogy  Indiában  a régi  vallási  felfo- 
gásban s ennek  könyveiben,  a Védákban,  a páva,  az 
Indra  a Napisten.  Innen  Huszka  azt  következteti,  hogy 
a többi,  középázsiai  népeknél  is  meglett  volna  a 
pávakultusz.  E szerint  a pávatoll  tehát  épp  oly  szim- 
bólum lett  volna,  mint  az  egyiptomiaknál  a szárnyas 
napkorong.1  Innen  volna  már  most,  mint  diszítő  elem- 
nek az  az  általánossága,  hogy  oly  számos  alakban 
feltaláljuk  s innen  volna  az  is,  hogy  feltaláljuk  az 
indiai  s a perzsa  ornamentikában  is. 

Mai  ornamentikánkban  számtalan  alakban  talál- 
ható fel  a pávaszem,  igen  sokféleképen  stilizálva. 
Mai  iparművészetünk,  mely  oly  örvendetes  fellendü- 
lésnek indult,  mindenütt  alkalmazza,  sőt  — amit 
régebbi  szakemberek  egyenesen  lehetetlennek  tartot- 
tak — plasztikus  alakban  is.  így  igen  szépen  alkalmazta 
a pávaszemes  virágokat  plasztikailag  Hauszmann  Alajos 
műegyetemi  tanár  a budai  királyi  várpalota  mennye- 
zetdíszítéseiben. Egész  pávaszem  virágos  koszorűkat 
találunk  itt.  Valóban  ékes  cáfolata  ez  annak,  hogy  a 
magyar  virágok  plasztikailag  nem  alkalmazhatók,  fel 
nem  használhatók.  Ugyancsak  Hauszmann  tanár  terve 
szerint  készült  a budai  királyi  vár  vasrácsos  kapuja, 
amelyen  megint  nagyon  ügyesen  stilizálva,  a kovácsolt 
vas  vékonyabb,  karcsúbb  formákkal  dolgozó  sajátos 
technikájához  idomítva  találjuk  a pompás  pávaszemes 
virágokat. 

Mint  síkdiszítményt  talán  legszebben  alkalmazta 
Várdai  Szilárd,  a budapesti  rajztanárképző -intézet 
tanára,  a magyar  államvasutak  királyi  sátorán.  E 

1 Hampel  ugyan  e szimbolikus  jelentését  is  kétségbe  vonja 
a pávatollnak.  M.  Iparművészet. 

hatalmas  nyolcszögű  sátor  (szélessége  12,  magassága 
15  m)  ornamentika  dolgában  fényesen  sikerült  és  a 
színes  ornamentikában  valóságos  diadala  az  ősi  páva- 
szemes virágoknak.  Ugyancsak  ilyen  díszítményeket 
találunk  a bennelevő  bútorzaton : baldachinos  kere- 
veten  és  karosszékeken,  úgyszintén  a hatalmas,  koro- 
nából stilizált  villamos  csilláron  is  megtaláljuk  a páva- 
szemes virágokat.  Csak  igazat  adhatunk  a „Magyar 


51.  A budai  kir.  várpalota  mennyezetdiszítései.  Hauszmann 
Alajos  tanár  terve. 


Iparművészet"  szerkesztőjének,  mikor  azt  írja,  hogy 
Várdai  e sátorral  oly  nemzeti  zamatú  és  előkelő 
művészi  alkotást  létesített,  amely  egyöntetűségében, 
eredetiségében  és  ízlésességében  párját  ritkítja.  Mint 
Hauszmann  stukkó  pávaszemes  virágai,  úgy  e Várdai- 
féle  sátor  magyar  virágai  is  a magyar  díszítő  művészet 
legszebb  alkotásai  közé  tartoznak,  az  igazán  magyaros, 
nemzeti  szép  motívumoknak  kiváló  képviselői. 

Ez  az  alapmotívum,  a pávaszemes  virág  igen  jól 
felhasználható,  különféleképen  alakítható,  a külön- 
féle technikához  igen  símulékony,  könnyen  idomítható 


díszítő  elemnek  bizonyult  ép  újabb  iparművészetünk- 
ben.  A magyar  ornamentika  egyébiránt  ép  florális 
voltánál  fogva  különben  is  nagyon  használható  a 
modern,  ily  irányú,  virágot  kedvelő  művészeti  áram- 


53.  M.  J.  rajza  (M.  Iparművészet). 


latban,  mikor  mindig  újabb,  eredeti  formák  után 
áhítoznak. 

Nemcsak  magát  a pávatoll  szemét  virágokkal  ele- 
gyítve, virágként  kezelve,  hanem  magát  a tolldiszt 

is  igen  ügyesen  használja  fel  iparművészetünk.  Magá- 
nak az  iparművészeti  folyóiratnak  1 boritéklapján  is 
ilyen  pávatolldíszt  láttunk  egy  időben  ügyes  és  rend- 
kívül termékeny  stilizálónktól,  Hortitól,  az  iparrajz- 
iskola  tanárától,  de  másoktól  is.  Manapság  kereteket, 
igen  szép  abroszokat,  gyönyörű  Zsolnay-féle  majolika- 
tárgyakat,  eozin  vázákat,  opalescens  üvegmozaikot 
(Roth  Miksa),  könyvfedeleket  (Dávidházy  Kálmán  deb- 

/V.  - 

receni  könyvkötő),  kovácsolt  vasmunkákat  (Jungfer 
Gyula),  égetett  díszítésű  bútorokat  láthatunk  ügyesen 


54.  Pávaszemes  magyar  palmettás  fali  mustra.  Tervezte 
Gróh  István. 

stilizált  pávaszemes  virágokkal,  sőt  egyszerű  hirde- 
tések díszítésén  is  megtaláljuk.  Becsüljük  meg,  édes 
olvasóm,  ez  alapmotívumot,  nemcsak  azért,  mert  nagyon 
hajlékony,  simulékony,  nagyon  megfelel  a modern 
művészi  áramlatnak,  mely  főleg  változatosan  stilizál- 
ható virágdíszt  keres,  hanem  főleg  mert  a mienk , 
nemzeti  tulajdonunk  és  oly  ősi  díszítő  motívum,  ami- 
lyennel egy  modern  nemzet  sem  dicsekedhetik. 

1 E folyóiratot  ( Magyar  Iparművészet)  különben  igen  ajánl- 
hatjuk mindenkinek.  Évi  10  kor.  tagsági  díj  fejében  kaphatja, 
sőt  ezért  az  Iparművészeti  Társulat  kiállításait  ingyen  látogat- 
hatja, s résztvesz  az  iparművészeti  tárgyak  kisorsolásában. 

55.  Mozaik-dísz.  Tervezte  Rotk  Miksa  (M.  Iparművészet). 

Az  eddigiekben  ornamentikánk  alapmotívumát  vet- 
tük szemügyre : a pávatollat,  illetve  a pávaszemet, 
melynek  ősisége,  kultusza  az  ázsiai  népeknél  több  ezer 


56.  Kovácsolt  vasrács  pávaszemes  virágokkal  Marton  Lajos  és 
Fiától,  Pozsony  (M.  Iparművészet). 


Pékár:  A magyar  nemzeti  szépről. 

évre  mutat  vissza  a történelemnek  sejtelmesen  derengő 
fényénél  s amely  úgyszólván  az  összes  virágokkal 
összeelegyedve,  nemzeti  ornamentikánk  egységét , vezér- 
motivumát  adja.  Láttuk  már,  mily  gazdag  és  szeren- 
csés felhasználásra  és  alkalmazásra  talált  modern 
iparművészetünk  terén.  Azt  is  láttuk,  hogy  eredete 


57.  Ellenző,  Györgyi  Géza  tervezte.  Hímezte  Konderth  Mária 
(M.  Iparművészet). 

messze,  Ázsia  közepébe  visz  vissza,  a történelem 
előtti  idők  homályába. 

Nézzük  most  ornamentikánk  egyéb  főmotivumait, 
hiszen  az  összes  több,  mint  százra  menő  virágot  úgy 
is  fölösleges  mind  átvennünk. 

Kedvelt  és  valószínűleg  szintén  nagyon  régi,  ősi 
motivum  az  aranyvirág , a chrysanthéme.  Népünk 

Katalinvirágnak  is  hívja,  nácira  virágnak  is,  a művel- 
tebb osztály  a nemzetközi  Margitvirág  névvel  (mar- 
guerite)  említi. 

Ez  is  ősi  alak,  az  assziroknál,  a Szasszanidáknál 
is  előfordul,  sőt  a sinaiaknál  is  megtaláljuk.  Osisé- 
gére  nézve  ugyan  nem  látszik  oly  általános  hagyo- 
mánynak, mint  a pávaszem,  de  régisége  valószínű. 
Mellette  szól  Huszka  szerint  az  a tény,  hogy  a székely 


kapukon  is  megtaláljuk  a régi  szent  fával,  az  „isten- 
fával", a pálmafával  együtt  és  pedig  oly  alakban, 
akárcsak  az  assziroknál  a régi  festett  téglákon  a 
kujuncsiki  vagy  khorszabadi  palota  kapuzatán.  így 
szépen  látjuk  Kápolnás  oláh  faluban  (Udvarhelymegye) 
a múlt  századbeli  székely  kapukon.  Helyesen  mondja 
Huszka,  a Székely  Ház-ról  írván,  hogy  a múlt  szá- 
zadban élt  székely  nem  másolhatott  a jelen  században 

10* 

kiásott  ninivei  romokról.  Itt  tehát  sokkal  régibb  fej- 
lődéssel kell  szemben  állnunk. 

Lássuk  most  a szegfűt.  A szegfűnek  leginkább 


59.  Zománcfestéses  üvegkorsó  Schreiber  J.  zay-ugróci  gyárából, 
pávaszemes  virágokkal  („A  Magyar  Iparművészet  1896-ban“). 

ismert  alakjait  Huszka  nem  tartja  ősinek.  Az  az  alak 
pedig,  amely  a cifra  szűrökön  található,  csak.  csúfol- 
ható szegfűnek,  eredetileg  kiterített  pávafark,  ami 

abból  is  kitetszik,  ahogy  Huszka  érdekesen  megjegyzi, 
hogy  ennek  külső  csipkés  osztását  a szűcsmesterek 


60.  Az  alapvirágalakok : fent  két  pávaszemes  virág  (rózsa), 
lent  aranyvirág.  Huszka  után. 

többnyire  kékre  hímezik,  noha  nem  gondolnak  már 
a pávatoll  kék  végére,  ám  a hagyomány  hatalma  ily 
apróságokban  is  fenmarad. 


61.  Spanyolozott  tükörfa  a Dunántúlról  (kaposvári  kiállítás).  Belül 
aranyvirágok.  Kívül  pávatollas  koszorúdisz.  M.  Iparművészet  után. 

Ezután  áttérhetünk  a rózsára . A rózsa  természetes 
ábrázolása  sem  ősi.Üjabb,  kedves  virága  a magyar  nép- 
nek, de  jól  simul  ábrázolása  a régi  ősi  alakokhoz : 
az  aranyvirághoz  és  különösen  a pávaszemhez.  Mint 
Huszka  tartja,  a rózsa  ezekben  avagy  az  arany  virággal, 
vagy  a pávatollal  összeelegyedő  alakokban  magyaro- 
sodé meg. 

És  most  jövünk  a harmadik  ősi  motivumhoz,  az 
vistenfá“‘ hoz.  A székely  kapuzábékon,  kapufélfákon 


-• 

fc  • .. 


62.  Az  1.  és  4.  virág  székely  kapu  laposan  faragott  lilioma 
vagy  tulipánja,  a 2.  és  3.  pávaszemes  s a kiterjesztett  tolira 
emlékeztető  magyar  szegfű,  az  5.  faragott,  a 6.  és  7.  hímzett 
rózsa.  Huszka  után. 

faragott  soklevelü  pálmafát  találunk.  Érdekes  most 
már,  hogy  Huszka  szerint  erre  vonatkoznék  a fen- 
maradt  káromkodás:  „az  istenfádat  !u 

Ő ugyanis  egész  vallási  eszmekört  tételez  fel  ez 
irányban,  ami  rég  kipusztult,  de  aminek  foszlányos 
emléke  maradt  fenn  e régi  szólásban.  0 az  asszir 
szent  fának,  vagy  életfának  magyar  folytatását  látja 

az  istenfa  pálmaleveleiben.  Áz  assziroknál  volt  tudni- 
illik szokásban  ily  szent  fát  ültetni  a kapu,  a bejárat 
mellé,  sőt  azután  később,  már  csak  ábrázolásban, 
szokás  volt  kacskaringós,  fonadékos  szárát  alul  osz- 
lopba foglalni  s abból  kiindultnak  tüntetni  föl.  Ezzel 
azonosítja  a székely  kapuk  istenfáját  Huszka.  Onnan 


63.  Székely  nagykapu  díszítése  1761-böl  Páván  (Háromszék-m). 
Huszka  után. 

hoztuk,  szerinte  Evilát  földjéről,  itt  nem  utánozhattuk, 
mert  nincs  datolyapálma.  Érdekes  megjegyeznünk, 
hogy  nálunk  középgyűrüiben  már  a pávatolljelleget 
vette  fel. 

így  az  istenfának  e hazabeli  ezeréves  életét  e 
hazán  túl  még  2 — 3 előzné  meg,  és  azonos  volna 

a biblia  jó  és  gonosz  tudás  fájával,  az  édenfával,  az 
asszírok  misztikus,  vallási  jelentőségű  szent  fájával. 

A fenti  káromkodás  tehát  nagyot  akar  mondani, 
noha  jelentését  már  elfelejtettük.  Keresztény  fogal- 
mak átfordítva,  e fa  az  ősi  pogány  felfogásban  a 
családi  tűzhely  védelmének  jelképe  lehetett,  mint 


64.  Székely  nagykapu  domború  díszítése  Dalnokon  (Háromszék- 
megyében).  Jobb  oldalt  a nagykapu  lábának  díszítése  Kápolnás- 
Oláhfaluban  (Udvarhelymegye).  Huszka  után. 

Huszka  véli,  az  egész  portának,  teleknek  mintegy 
védőszentje,  amilyeneket  a rómaiaknál  is  találunk.  A 
székelyeknél,  akinek  tűzhelye,  háza  van,  ha  csak 
teheti,  szép  nagy  kaput  készíttet  és  ráfaragtatja  az 
istenfát.  Ez  a káromkodás  tehát  a családi  szent  fa 
megsértése  volt.  A kapu  jelképezi  a tulajdonos  min- 

denét,  így  a reáíaragott  szent  védőfa  megsértése, 
mint  Huszka  mondja,  mind  arra  vonatkozik,  amit  a 
kapun  belül  találunk. 

Jellemző  sajátság  az  istenfánál,  hogy  a kapu  felső 
sarkában  a felső  pálmaág  visszahajlik  s a legfelső 
pálmalevél  sajátos  módon  behajlik  a szögletbe,  mint 
ahogy  ezt  az  asszir  paloták  diszitésein  is  láthatjuk. 
A kacskaringós  szárú  szent  fa  indái  közt  található 
háromszirmú  virágot  Huszka  feltűnően  jellegzetes  dísz- 
nek tartja.  Huszka  ugyanis  az  asszir  pálmafával  hozza 
kapcsolatba  a honfoglalás  korabeli  magyar  vitézek 


65.  Tulipános  szegélymotivum  sárosi  csipkéről. 

süvegeinek  homlokfeletti  érclemezén  található  három- 
levelű virág-,  vagy  levéldíszt  is.  Ilyenek  a galgóci,  a 
szolyvai  s a tarcali  lelet  lemezei  (v.  ö.  78.,  80.,  103., 
115.  kép).1 

Ősi  magyar  motívum  még  a pávatoll,  az  arany- 
virág és  az  istenfa  mellett  a liliom.  A székely  kapu- 
kon az  istenfa  és  aranyvirág  mellett  ott  van  a faragott 
liliom  is  (62.  kép).  Később  a tulipánnal  cserélték  fel  és 


1 Hampel : Honfoglaláskori  emlékek. 

így  beszélnek  például  tulipántos  ládáról.  Huszka  kimu- 
tatja, hogy  a liliom  az  ősi  alak. 

Előfordul  a gránátalma  is,  gyakori  a gyöngyvirág 
is  stb.  Mindezek  azonban  újabb  és  nem  általánosuk 
fejlemények.  Igaz  ugyan,  hogy  egyesek  a régi  hím- 
zések szemes,  csipkés  virágait  a reneszánsz  orna- 
mentikában divatos  gránátalma-motivumból  eredetinek 
tekintik,  de  ez  ellen  szól  a régi  keleti,  kaukáziusi 
stb.  himzések  feltűnő  hasonlósága  a mieinkhez. 

Igen  érdekes  alkalmazását  találjuk  a régi  magyar 
florális  ornamentikának  a régi  magyar  ötvösség  egyik 
sajátos  és  ránk  nézve  jellemző,  nemzeti  stílusú  művé- 
szetében, a sodronyos  zománc  remekművű  kelyhein. 
A sodronyos  zománcban  ép  azáltal  teremtettünk  bizo- 
nyos tekintetben  sajátos  magyar  ötvösségi  stílust , hogy 
e sajátos  technikában  régi  mestereink  a nemzeti  orna- 
mentikát alkalmazzák.  A mellékelt  kelyhek  kosarán 


66.  Sárközi  fehér  hímzés.  Ács  Lipót  fölvétele.  (M.  Iparművészet.) 

jól  láthatók  a jellemzően  magyaros  virággirlandok.  A 
velencei  és  augsburgi  XVI.  s XVII.  századbeli  mustra- 
könyvek mintái,1  amelyeket  használtak,  a magyar 


67.  Marosszentkirályi  kehely.  Kosarán  magyar  ornamentikával. 

iparosok  kezén  mindjobban  megmagyarosodnak,  úgy 
látszik,  bizonyos  keleti  befolyás  hatása  alatt,  melyet 
a török  hódoltság  területéről  menekülő  magyarok 
magukkal  hozhattak. 

Allatdiszt  is  találunk  ornamentikánkban,  így  külö- 
nösen a szarvast,  amely  igazi  ősi  motivum.  Hajdan 
különös  kultusz  tárgya  lehetett.  Több  jel  arra  mutat, 
hogy  szent  állata  lehetett  őseinknek.  A szarvas  más 
népnél  is  szerepelt,  mint  csodaszarvas,  így  a régi 
hindu  regékben  is,  csakhogy  itt  többnyire  a reá 

1 Hampel  József : A régi  hazai  ornamentikáról.  Magyar 
Iparművészet,  1899.  máj.  98—105. 

vadászó  hős  vesztét  okozza,  míg  nálunk  jóra  vezérel, 
így  vezeti  Hunort  és  Magort  az  új  haza  földére,  a 


68.  A Széchy  Dénes-féle  (esztergomi  kincstár)  és  a cserépfalvi 
kehely  virágos  ornamentikával  kosarukon. 

Meótisz  ingoványaiba.  Később  is,  a váci  templom 
alapításakor,  Márk  krónikája  szerint,  a Géza  király- 
nak megjelenő  csodaszarvas  mutatja  meg  az  építendő 
templom  helyét. 


69.  Sodronyos  zomáucú  virágmustrák  a cserépfalvi  kehely  talpáról. 

Érdekes,  hogy  a szarvas  a honfoglalás  korabeli 
leleteken  is  előfordul  s — ami  még  érdekesebb  — 

hasonló  alakban  előfordul  régi  kaukázusi  tárgyakon, 
amint  Zichy  Jenő  gróf  utazásairól  megjelent  kiadvá- 
nyokban látható. 

Megtaláljuk  ornamentikánkban  a pávát  magát  is, 
amely  — rámutattunk  — a Napisten  jelképe  lehetett, 
mint  a hindu  hitrege  pávája,  amely  a tiszta  csillagos 


70. Sodronyos  zománcá  virágmustrák  a cserépfalvi  kehely  kosaráról. 


eget,  meg  a fénylő  Napot  jelenti.  Huszka  még  a 
„Fogoly  katona"  népballadában,  a „Felszállott  a pávau 
és  „Kimenék  egy  hegyre"  népdalokban  is  úgy  látja, 
hogy  a páva  mint  a fény,  világosság,  ég  jelképe 
szerepel  s a szabadulást  váró  rab  a fényt,  világos- 
ságot jelentő  páva  után  sóhajtozik.  Szerinte  tehát  a 
magyarság  pávája  is  a Napot  jelentette . A népkölté- 

71.  A németújvári  Mátyás  billikom  talpának  virágmustrás  díszí- 
tése (Hampel  után). 

szetből  az  előbb  említett  darabok  mellett  fölhozza  a 
XVII.  századbeli  régi  dalt : 

Ahol  te  jársz:  rózsa  keljen, 

Ahova  lépsz : gyöngy  teremjen, 

Ahol  te  jársz  : az  Nap  megáll, 

Páva  módra  nézvén,  csudái  . . ,l 

Hasonló  érdekes  adatokat  talált  azután  Vikár 2 a 
mi  és  a rokonnyelvű  népek  költészetében  is.  Ez  éneke- 


73.  A magyar  sodronyos  zománca  ötvösmunkák  fö  virág-  és 
levélmotivumai  Hampel  szerint. 

két  nevezték  el  azután  napénekeknek , mert  joggal 
tekinthető  egészen  külön  műfajnak.  E napénekek 
mindenesetre  népköltészetünk  legrégibb  maradványai 
közé  tartoznak  és  népköltészetünket  sajátosan  jellemző 
ősi  magyar  jellemvonást  kell  bennük  látnunk.  Egyik 

1 Mátray-félo  kódexben.  Thahj  Kálmán  : Régi  magyar  vitézi 

énekek.  Pest,  1864.  II.  219. 

2 Vikár  Béla : Napénekeink.  Magyar  Nyelvőr.  1901.  XI. 


499.  1. 

legnagyobb  régiségünket  látja  e tekintetben  Vikár  a 
következő  dalban : 

Hej  páva,  hej  páva, 

Császárné  pávája ! 

Ha  én  páva  volnék, 

Páva  módra  járnék. 

Páva  módra  járnék, 

Jó  reggel  fölkelnék, 

Folyóvízre  mennék, 

Folyóvizet  innám. 

Folyóvizet  innám, 

Fenyőágra  szállnék, 

Fenyőmagot  enném. 

Szárnyam  csattogtatnám. 

Szárnyam  csattogtatnám, 

Toliam  rázogatnám, 

Szép  leányok  szednék, 

Bokrétába  kötnék. 

Vikár  szerint  a páva  itt,  mint  a nap  madara, 
magát  a napot  jelképezi.  A nap  megy  jó  reggel  a 
folyóra,  amint  fölkel.  Sugarai  ugyancsak  elöntik  a 
folyóvíz  tükrét.  A nap  száll  később  a fenyőágra,  a 
fenyőfák  csúcsára  s onnan  hullatja  le  tolláit,  azaz  a 
fák  közt  szétszakadó  sugarait. 

Régente  a pávatollat  süveg  mellett  is  hordták 
nálunk.  Ottaker,  a „Reimchronik“  szerzője  a XVIII. 
század  végén  az  Ottaker  és  Kunigunda  nászán  meg- 
jelent hosszúszakállú  magyarokról  egyebek  közt  azt 
is  írja:  Kalapjukon  különféle  pávatoll  volt.1  Érdekes 
adatul  írjuk  ide,  hogy  már  a régebbi  nomád  népek- 
nél is  fontos  szerepe  volt  a pávának.  így  Zemarchus, 

1 Karajan : TJeber  den  Lcumund  dér  Oesterreichcr,  Böhmen 
und  TJngarn.  Sitzungsberichte  dér  Wiener  Akademie  dér  Wis- 
senschaften.  42.  Bd.  S.  491. 

az  ektagi  khákán  udvarának  életéről  vázolt  képben 
azt  írja,  hogy  fejedelmük  arany  kereveten  vagy  pedig 
négy  arany  pávától  árnyékolt  trónon  ül. 1 Bárczay 
Oszkár  említi,  hogy  a régi  országos  magyar  (hétszer 
vágott)  címer  felett  sisak-orom  volt  három  kiterített 
pávatollal.  A páva  és  pávatoll  használatára,  alkalma- 
zására vonatkozó  mind  ez  adatok  még  jobban  meg- 
erősítik bennünk  azt  a véleményt,  amit  Huszka  mon- 
dott ki,  hogy  ősi  vallási  szerepe  volt  a pávának  és 
a pávatollnak.  És  ép  ez  ősi  fontos  vallási  szerepe 
magyarázhatja  meg  a pávatollnak  is  ornamentikánk- 
ban való  jellemző  vezérszerepét. 

Megtaláljuk  még  a kost , a medvét , amelyek  azon- 
ban újabb  fejlemények.  A medvét  főleg  a hegyes 
vidékek  lakóinak  faragott  merítő  edényein,  úgyneve- 
zett cserpákjain  találjuk.  Sajátságos,  hogy  a lóra  alig 
akadunk,  az  emberre  is  ritkán.  A honfoglalók  sírlele- 
tein még  a sárkányt  és  a griff ét  is  megtaláljuk. 

Népünk  kedvelt  madarai  közül  a páván  kívül  csak 
a galambot  találjuk  meg  ornamentikánkban  és  néha 
a fülemilét.  A galamb  a szerelmet  és  különösen  a 
bánatos,  kesergő  szerelmet  jelképezi,  mint  búslakodó 
gerlice.  Költészetünkben  is  így  találjuk,  már  Gyön- 
gyösinél is.  Gyakran  párjával  csókolózva  is  ábrá- 
zolják. 

Bizonyos  sasféle  madár  is  előfordul,  talán  az  a 
bizonyos  karvaly  vagy  kumd , amelynek  nagyobb  jelentő- 
sége is  lehetett  s melyből  az  új  nyelvhasználat  turult 
csinált.  A karvaly  alak  s a török  alak  a kurul  mel- 
lett szól.  miből  később  karoly,  karvaly  keletkezhetett. 


1 Vámbér  y Ármin  : A magyarság  keletkezése  és  gyarapodása . 

Budapest,  Franklin-Társulat,  1895. 

Pékár:  A magyar  nemzeti  szépről.  11 

Székely  kapukon  megtaláljuk  a koszorút  is,  amely 
ős  hatalmi  jelkép  volt  a régi  népeknél,  s Huszka 
szerint  a kapun  is  ép  ezért  a hatalom,  az  úr,  a gazda 
jelképe  volna  eredetileg. 

Mind  ebből  láthatjuk,  hogy  ornamentikánk  florá- 
lis  és  hogy  ősi  vezérmotivuma  a pávatoll  s mellette 
fontosabb  ősi  motívumok  még  az  istenfa , az  arany - 
virág , a liliom  és  a koszorú , ősi 
motívum  az  állatok  közül  a szarvas. 

Mindez  ősi  motívumok  vándor- 
lása útját  vissza  követhetjük  egy- 
részt a sírleletek,  másrészt  a mai 
etnográfiai  adatok  útján  egészen 
Ázsiába,  ahogy  fajunk  vándorlása 
is  történhetett.  Csakhogy  mind  e 
kérdésekben  még  a kezdet  nehéz- 
ségeivel küzd  a tudomány.  Mind- 
azonáltal napról-napra  érdekesebb 
adatok  kerülnek  elő.  így  a Zichy- 
74.  Bokharai  hímzés-  expedíció  kiadványaiban  1 is  érdé- 
motívum.  Zichy  után.  kés  dolgokra  akadtunk.  Ha  figyel- 
mesen nézegetjük  az  ott  bemutatott 
himzésmintákat,  fel  fog  tűnni,  hogy  sok  bokharai  him- 
zésmotivum  mennyire  emlékeztet  a magyarmotivumokra. 
A pávaszemes  virágot  többféle  változatában  megtalál- 
juk (LXXI — LXXIII.  táblákon),  a csipkésszélű  alakot 
is  (LXX.  tábla).  Az  egyszerű  tolldíszt  pedig,  egészen 
hasonlóan  a mienkhez,  megtaláljuk  kaukázusi  ivókan- 
alakon (LXXIX.  tábla),  az  istenfa  levelét  kaukázusi 
ezüstmunkákon  (LXX VIII.  tábla)  s a honfoglalók 

1 Zichy  Jenő  gróf  kaukázusi  és  középázsiai  utazásai  I.,  II. 
Budapest,  Ranschburg  Gusztáv  kiadása,  1897. 

háromágú  sallanglevelét  is  dagesztáni  tárgyakon.  Ez 
irányban  tehát  még  tág  tere  nyílik  a kutatásnak. 


75.  Bokharai  selyemhimzós.  Zichy  után. 

Honfoglaláskori  emlékeinken  az  említett  szivalakos 
díszítményen  kívül  jellemző  alapmotívuma  e szassza- 


76.  Bokharai  selyemhimzés.  Zichy  után. 


11 

nida  ornamentikának  a hármas  levelű  palmetta,  olyan 
sallangszerű  stilizálással,  miért  sallanglevélnek  is 
mondták.  Bemutatjuk  ezt  például  az  anarcsi  koron- 
gon s több  ugyancsak  a honfoglalás  korában  divatos 
süvegdíszen,  az  úgynevezett  homloklemezen,  melyet 
némileg  védelemül,  így  homlokpaizsul  alkalmaztak  a 
süvegen.  Érdekes,  hogy  a pálmaleveletkésőbbi  ornamen- 
tikánkban is  megtaláljuk,  nemcsak  a székely  istenfán. 
hanem  erdélyi  bútorokon  is,  így  Teleki  Mihály  székén, 
természetesen  egész  más  alakban. 


77.  Kaukázusi  ivókanál  alja.  78.  Hármas  levelű  palmettas 
Zichy  után.  V.  ö.  a 61.  képpel.  korong Anarcsról.Hampelu. 


Ami  végeredményben  az  itt  ismertetett  régi  hazai, 
nemzeti  ornamentikánk  eredetének  kérdését  illeti,  mai 
állásában  ez  még  igen  bonyolult  és  problematikus. 
Huszkáék1  a középázsiai  népek  több  ezeréves  páva- 
kultuszára  s szent  fájára  vinnék  vissza,  erre  azonban 
hiányzik  a kellő  alap,  a történeti  fejlődés  összefüggé- 
sének kimutatása.  Hampelék  2 ezzel  szemben  csak  a 
XVI.  századig  mennek  vissza  nyomról-nyomra  s úgy 


1 Huszka  József : „A  magyar  ornamentika."  1898. 

2 Hampel  József : A régi  hazai  ornamentikáról.  Magyar 
Iparművészet  1899.  máj.  98 — 105.  1. 

az  ötvösmintákat,  mint  a női  kézimunka-mintákat  ille- 
tőleg velencei,  augsburgi,  nürnbergi  mustrákra  hivat- 
koznak. Az,  amit  Huszka  pávaszemes  virágnak  mond, 
Hampelék  előtt  nem  más,  mint  a reneszánsz  orna- 
mentika gránátalma-motivuma.  Ok  tehát  ez  alapmoti- 


79.  Homloklemes  a honfoglalás  korából  háromágú  levéldisszel. 

vumát  ornamentikánknak  a gránátalma-motívumból 
magyarázzák. 

Mind  erre  vonatkozólag  első  sorban  azt  a kérdést 
vetjük  fel,  hogy  az  augsburgi,  nürnbergi,  szóval  a 
német  reneszánsz  virágos-mustrák  honnan  származtak. 
Tudvalevőleg  szintén  Felső-Olaszországra,  első  sorban 

Velencére  utalnak  e mustrák.  És  e virágos  ornamen- 
tika a jellemző  gránátalma-alapmotivummal  talán  Felső- 
Olaszország,  vagy  Velence  eredeti  alkotása?  A gránát- 
alma maga  keleti  motivum.  Nos  ebben  véljük  a mi 
ornamentikánk  bonyolult  kérdésének  megoldását  találni. 
Velence  hatalmas  kereskedést  folytatott  e régi  száza- 
dokban Kelettel.  így  jött  sok  keleti  hímzés,  keleti 


80.  Homloklemez  a honfoglalás  korából  háromágú  levóldísszel. 

diszítésű  holmi  Olaszországba.  E hatásból  magyaráz- 
ható a gránátalma-motívum  divatba  jötte,  mely  Kele- 
ten is  megvan  például  a bokharai  hímzéseken  (lásd 
a Zichy-féle  képeket)  s a reneszánsz  virágos  orna- 
mentikában is  oly  fontos  szerepet  játszik. 

Mi  már  most  ugyanis  azt  hisszük,  hogy  régi  hazai 
ornamentikánk  nemcsak  a velencei,  vagy  a német 

reneszánszból,  a közvetett  forrásokból  merített,  mint 
ahogy  Hampel  ezt  kizárólag  vallja,  hanem  e közve- 
tett forrás  mellett,  melynek  hatása  különösen  Mátyás 
királyunknak  oly  hirtelen  felvirult  reneszánsz-művelő- 
dése alatt  kétségtelen,  mondom,  e közvetett  forrás 
mellett  hazai  ornamentikánk  a közvetetten  keleti  forrás- 
ból is  meríthetett  már  előbb  is.  Ezt  feltételeznünk 


81.  Teleki  Mihály  székének  támaszkodója  1652-böl  (M.  Ipar- 
művészet). Érdekes  régi  motívumai  a pálmalevelek. 


pedig  több  okunk  van,  részben  tárgyi  és  részben 
történeti. 

így  tárgyi  ok  gyanánt  szól  emellett,  hogy  a magyar, 
igazán  jellemző  szemes  virágmustrák  inkább  utalnak 
hasonlatosságukkal  közvetetlenül  a bokharai,  ázsiai, 
kaukázusi  virágalakokra,  még  ha  gránátalmáknak  is 
vesszük  ezeket,  mint  a velencei,  olaszországi  alakokra. 
Történeti  okul  pedig  azt  hozzuk  fel,  hogy  Magyar- 
ország  sokkal  közelebbi  érintkezésben  volt  Kelettel; 
mint  Olaszország.  S különösen  így  volt  a török  hódolt- 
ság korában.  Görög,  örmény,  rác,  de  sőt  török  keres- 
kedők is  hordtak  keleti  hímzéseket  hazánkba.  Ha 

visszapillantunk  e korba  s ha  mindezt  meggondoljuk, 
lehetetlen  a közvetetten  keleti  hatást  hímzéseinkben, 
ornamentikánkban  el  nem  ismerni.  A Radvánszky  báró 
könyvében  közölt  adatok  közt  azt  találjuk  nem  egy- 
szer, így  például  az  1579-ben  elhalt  Horváth  Gáspár 
hagyatékában  a keszkenőkről,  hogy  a török  árusoktól 
készen  vették.  A keleti  hatás  mindenesetre  erősen 
érvényesült.  De  még  technikai  okok  is  szólalnak  e mel- 
lett. így  felemlíthetjük,  hogy  egyik  XVI.  századbeli 
bártfai  úrasztalaterítő  technikájáról  a darab  ismer- 
tetője, Divald  Kornél  így  nyilatkozik:  „A  hímzés 
technikája  itt  merőben  keleti  jellegű . A színes  selyem- 
mel hímzett  virágbokrok  „arany töltése"  egy  irányban 
zsubrikolt,  magyarán  szálvonásos  alapra  hímzett  perzsa 
öltésekből  áll/*1  De  ezt  több  régi  hímzésen  így  talál- 
juk. Maga  Divald  is  említ  még  egy  bártfai  térítőt, 
melynek  sarokkitöltését  a 31.  képen  a felső  sorbán 
a harmadik  helyen  közli.  Kék  és  vörös  selyemmel  és 
aranynyal  hímzett  virágbokor,  melyben  már  a tulipán 
és  rózsa  is  előfordul.  Ép  úgy  ugyané  kép  első  hím- 
zése, a klembérki  terítő  sarokkitöltése  a XVII.  század- 
ból (ennek  átrajzolt  motívuma  a 98.  képen  látható) 
szintén  „perzsa  öltésekkel  készült  vagy  régi  magyar 
nevén  kazul  hímzéssel",  zöld  és  aranyfonalas  gránát- 
alma-alakokat tüntet  fel.  Az  ilyesmi  mind  élénken 
szól  a tisztán  olasz  reneszánszos  gránátalma-elmélet 
tarthatatlansága  mellett.  Nem  tisztán  s kizárólag  olasz, 
nem  tisztán  s kizárólag  reneszánsz  dologgal  állunk 
itt  szemben.  Általános  keleti  motívum  volt  s mai  napig 
is  az  ez,  s csak  mint  ilyen,  Velencének  a Kelettel 

1 Divald  Kornél : Sárosvármegye  szövött  emlékei.  Magyar 
Iparművészet.  1905.  máj.  30.  kép. 

folytatott  nagy  mértékű  kereskedelme  útján  jött  hím- 
zések, díszített  tárgyak  útján  Felső-Olaszországba  is  e 
motívum  s lett  divatossá  a reneszánsz  virágos  orna- 
mentikájában. 

Mind  ez  okok,  e tárgyi,  történeti,  sőt  technikai 
okok  alapján  joggal  foghatjuk  tehát  úgy  fel  a dolgot, 
hogy  hazai  ornamentikánk  a közvetetten  keleti  for- 
rásból merített,  már  az  olasz  reneszánsz  előtt  is, 
alatta  is,  utana  is  folyton  érvényesült  itt  a keleti 
hatás,  amely  mellett  természetesen  a felső* olaszországi, 
főleg  velencei  reneszánsz  divat  olasz  hatása,  sőt  az 
innen  Augsburgba,  Nürnbergbe  elterjedt  reneszánsz- 
mustrák német  hatása  is  érvényesült,  az  olasz  főleg 
Mátyás  alatt  és  utána,  a német  hatás  még  a török 
hódoltság  idején  Magyarország  nyugoti  szélén  és  Felső- 
Magyarországban,  hol  a hazai  németség  is  hozzá- 
járült  e németországi,  de  azért  reneszánsz,  sőt  — mint 
láttuk  — alapmotívumaiban  keleties  mustrák  terjesz- 
téséhez. Most  már  akár  a közvetetten,  akár  a közve- 
tett forrásokat  tekintjük,  a keleti  hatás  eltagadhatat- 
lanul  nyilvánvaló  mindenkor.  Meggyőződésünk,  hogy 
az  eddigi  kutatások  alapján  csak  eddig  mehetünk, 
hogy  Huszka  további  következtetései  még  túl  meré- 
szek, de  viszont  a keleti  forrás  hatása  kétségtelen 
s hogy  e forrás  még  ősibb  forrásokra  megy  vissza, 
az  is  bizonyos. 

Régi  nemzeti  ornamentikánkat  hadtörténelmi  emlé- 
keinken is  feltaláljuk.  Zrínyi  Miklósnak,  a szigetvári 
hősnek  híres  sisakja,  melyet  a bécsi  udvari  fegyver- 
gyűjteményben  őriznek,  ugyan  még  teljesen  keleti  és 
pedig  arab  díszt,  a jellemző  arab  leveles  díszt  tünteti 
fel,  de  az  Eszterházy  Pál  herceg  tulajdonát  tevő 
sisak  dísze  már  némileg  magyaros,  noha  még  erősen 

keleties  perzsa  ornamentikát  tüntet  fel,  ám  például 
a Teleki  Samu  gróf  tulajdonát  tevő  nyereg  tiszta, 
szemes  virágú  magyar  ornamentikát  mutat  már.  Épp 
úgy  igen  érdekes  a sodronyos  zománc,  e sajátos 


82.  Eszterházy  Pál  herceg  sisakjának  díszítménye.  Szendrei  után. 

magyar  ötvöstechnika  alkalmazása  a fegyverek  díszí- 
tésére. Ilyen  például  az  özvegy  Batthyány  Béla  grófné 
tulajdonát  tevő  díszkard  díszítése,  ilyen  a krakkói 
Czartoryski-múzeumban  levő  pompás  magyar  díszkard 
díszítése,  de  különösen  kiválik  finom  magyar  zománc- 
ornamentikájával Báthory  István  toliforgója,  melyet 


83.  A Teleki  Samu  gróf-féle  magyar  nyereg.  Szendrei  után. 

ugyancsak  a krakkói  Czartoryski-múzeumban  őriznek. 
Végül  igen  érdekes  régi  magyar  díszítést  találunk  az 
Erdélyi  Múzeumegylet  régiségtárában  őrzött  tarsolyon, 
melynek  ornamentikája  feltűnően  hasonlít  a Zichy-féle 
kiadványokban  közölt  bokharai  hímzések  motívumaihoz, 
világosan  mutatva  erősen  keleties  jellegét  magyar 
ornamentikánknak. 

Végül  áttérhetünk  most  már  a geometriai  díszíté- 
sekre. Ezek  között  jellemző  magyar  motívumnak  tartja 
Huszka  a félköríves  futódíszt.  Szerinte  az  egyszerű 
habmeandert  is,  mely  bonyolultabb  alakokban  is  sze- 
repel szűrdíszítéseinken,  keletről  hozhatták.  Jellemző 
a szív-szalag  díszítmény , mely  szerinte  szintén  a páva- 
szemekből, e szívalakokból  keletkezett  volna. 


84.  Özv.  Batthyány 
Béla  grófné  díszkard- 
jának zománcos  hü- 
velyvége. Szeudrei 
után. 


85.  Báthory  István  tolifor- 
gója. Szendrei  után. 


A vonaldiszités  felhasználását  látjuk  a vitézkötésben , 
a sujtásban.  Hogy  mennyire  jellemzően  magyar  dolog 
ez,  abból  is  láthatjuk,  hogy  még  a francia  „soutache* 
(=  sujtás)  szó  is  magyar  eredetű.  Tudvalevő,  hogy  a 
huszár-egyenruhákon  található  leginkább.  Európa  többi 
részében  a Rákóczi- fölkelés  után  terjedt  el,  amikor 

86.  Tarsoly  az  Erdélyi  Múzeumegylet  régiségtárából.  Szendrei  után . 

Franciaországban  magyar  katonákból  szerveztek  francia 
huszárezredeket,  s innen  azután  tovább  is  elterjedt. 


87.  Magyaros  geométriai  díszítések  összeválogatva.  Huszka  gyűj- 
téséből : 1.  2.  3.  dunántúli  szűrökről,  4.  5.  6.  dunántúli  zomán- 
colt faeszközökről,  7.  8.  9.  kunsági,  debreceni  subákról. 

A híres  vitézkötés,  zsinórozás,  sujtás  eredetét  a régi 
ázsiai  asszír  szíjfonatokban  kell  keresnünk. 


88.  Sujtás  díszítések,  összeválogatva  Huszka  gyűjtéséből. 


Újabban  Kabók  Imre  szegedi  s.  levéltáros  gyűj- 
tötte össze  a „Magyar  zsinórdíszítés  “-t  ily  címen, 
megtoldva  részben  magatervezte  sujtásdiszítésekkel. 
hogy  megőrizze  a zsinórdíszítés  fonásos  mustráit. 


89.  Sujtás-dísz.  Tervezte  Kabók  Imre  (M.  Iparművészet). 


Fénykora  volt  ennek  az  1859 — 1868-ig  tartó  kor- 
szak, mikor  Jámbor  Pál  pesti  szabómester  magyar 

divatlapja  sorra  hozza  az  új  régi  nemzeti  viseleteket: 
Atilla,  Árpád,  Buda,  Zrínyi,  Istvánka,  bekecs  néven. 
A nemzeti  viselet  e diszitéseivel  ugyanis  ekkor  való- 
ságos hazafias  küldetést  teljesített,  mert  az  elfojtott 
nemzeti  érzés  egyik  s ép  ezért  tüntetőleg  használt 
megnyilatkozásmódja  volt. 

Jellemző  motivumok  a dohánylevél-motivumok,  a 


90.  Bocskay  György  kezdőbetűi  a XVI.  századból. 

csukafejes  vitézkötés,  a vizfolyásos,  a lencsekari- 
kásos  és  arozmaringos,saskörmös, bajuszos  „desenta-ek. 

Érdekes  magyar  diszítő  művészeti  termék  a XVI 
századból  Bocskay  György-ne k,1  hazánkfiának,  aki 


1 Czakó  : Bocskay  György  betűi.  M.  Iparművészet.  1902.  márc. 

a bécsi  udvar  kalligrafusa  volt,  zsinórfonatos  betűi. 
A reneszánsz  legszebb  emlékei  ránk  nézve  e téren 
ezek,  folyékony  olvadó  formáiknál  fogva  s amellett 
határozottan  magyar  alapmotívum  bennük  a zsinór- 
fonadék. Jellemző  magyar-reneszánsz  emlékünk,  akár 
felső-magyarországi  reneszánsz  építészetünk  árkádsorai 
vagy  szgrafittós  korona  oromfalai.  Ez  érdekes  magyar 


91.  M.-gy erő -monostori  utcaajtó.  E.  Illés  Aladár  rajza. 


jellegű  betűket  a „Magyar  Iparművészet"  felelevení- 
tette s forgalomba  hozta,  amennyiben  cikkek  kezdő- 
betűiül használja. 

És  most,  mielőtt  bevégeznők  ornamentikánk  nem- 
zeti motívumainak  ismertetését,  vele  kapcsolatban  a 
székely  kapuról  szeretnénk  még  részletesebben  szólani 

A székely  kapu  kétféle  szempontból  érdemli  meg 
figyelmünket:  1.  építészeti  szempontból  és  2.  orna- 
mentikái szempontból.  Építészeti  szempontból  jellemző 
mindenekelőtt,  hogy  mily  elmaradhatatlan  kiegészítő 
része  ez  a székely  háznak.  Ha  a székelynek  háza 
van,  a faragott  kapu  nem  maradhat  el.  Tűzhelyének 


92.  Toll-törlö.  Fedelén  színes  selyemhimzés.  Helbing  Ferenc 
rajza (58.  kép)  után  némi  változtatással  hímezte  dr. Pékár  Károlyné. 

ősi  jelképét  látja  a régi,  hagyományos  díszítésekkel 
kifaragott  biígos  nagy  kapuban. 

A kapu  áll  kis  és  nagy  kapuból ; fent  van  a 
galambbúg.  A kapufélfát  székelyesen  kapuzábénak 

Pékár:  A magyar  nemzeti  szépről.  12 


178 


HATODIK  FEJEZET 


hívják.  Innen  indul  ki  sokszor  oszlopokból  az  ősi 
istenfa  faragott  képe,  mely  kacskaringós  száraival, 
kövér  palmettáival  valósággal  beborítja  az  egész  kaput. 
Fent  a szögletben  vissza  befelé  fordul  a pálmalevél 
ősi  módra.  A kapuzábé  alján  találjuk  a szintén  ősi 
aranyvirágot  és  az  ősi  hatalmi  jelvényt,  a koszorút , 
sokszor  az  ősi  liliomot  is.  E faragások  rendesen  nin- 
csenek színezve,  de  Csik-Szt.-Domokoson  talált  Huszka 
kék,  zöld,  piros  színnel  festett  kapufaragásokat  is. 

Megjegyzem,  hogy  faragott  és  festett  díszítésű 
kapukat  nemcsak  a székelységnél,  hanem  az  ország 


93.  Könyvjelző  szalag  közép  része,  Horti  Pál  rajza  után, 
hímezte  dr.  Pékár  Károlyné. 

más  részében  is  találunk.  Igen  érdekesek  e tekintet- 
ben a kalotaszegi  festett  s faragott  kapuk,  liliomos, 
illetve  már  tulipános  és  arany  virágos  növényi  inda- 
dísszel. Faragott  kaput  itt-ott  Szabolcs  vármegyében 
is  találunk.  így  Báj  vidékén,  Lökön  is.1 

Jellemző  a székely  kapu  patkóalaká  íve.  Sajátos 
magyar  vonás.  Fel  is  használta  újabb  nemzeti  for- 
mákra oly  dicséretesen  törekvő  építészetünk.  így  lát- 
hatjuk az  iparművészeti  palotán,  Lechner  Ödön  e 


1 Szabolcs  vármegye.  „Magyarország  vármegyéi  és  városai." 
Budapest.  Apollo. 

magyaros  izű  épületén,  melyen  legföljebb  ép  az  orna- 
mentikái elemek  túlsúlya  kifogásolható  az  épitészeti 
formák  felett,  de  ezt  is  igazolja  rendeltetése,  melyet 
az  épület  kifejezni  hivatva  volt,  tudniillik,  hogy  a 
magyar  iparművészet  otthonául  készült.  így  láthattuk 
a párizsi  kiállítás  magyar  épületein,  ahol  az  ősi  fel- 
fogás szerint  még  az  istenfával  is  megtoldották,  amely 


94.  Helbing  F.  rajza  95.  Boros  Rudolf  rajza. 

(M.  Iparművészet).  Könyvdiszités  (M.  Iparm.). 

körülfutván  az  egész  ivet,  jóleső  hullámos  szegélydiszt 
ad  a patkóívnek.  Ez  igen  szépen  sikerült  a két  ügyes 
építésznek,  Jámbor  Lajosnak  és  Bálint  Zoltánnak,  akik 
a kiállítási  épületeket  tervezték. 

S most  különösen  fel  akarnám  hívni  a nyájas 
olvasó  figyelmét  magyar,  nemzeti  ornamentikánk  sajá- 

12* 

tos  szépségeire.  Soká  semmibe  se  vették  ezeket.  Fej- 
letlennek mondották  még  a szakemberek  is.  Ugyan 
ki  művelje  hát,  ki  őrizze  meg  ezeket,  ha  nem  mi? 
De  meg  aztán,  akik  fejletlennek  mondották,  nézzék 
meg  csak  az  új  királyi  palota  mennyezet-díszítéseit, 
díszes  vasvirágos  rácskapuzatát,  vagy  a pompás  király- 
sátort. Fejletlen  annak,  aki  még  nem  hatolt  be  e for- 
mák szépségébe,  sajátos  bájaiba ; akinek,  mint  tapasz- 
talható is,  a virágok  hajlása  így  is,  úgy  is  lehet ; 
aki  nem  értette  meg  e sajátos  ősi  formák  művé- 


96.  Lazámé  Kasztner  Janka  jubileumi  emlékalbuma.  A sarkok- 
ban pompásan  sikerült  csipkés  pávaszemes  virágokkal.  Tervezte 
Hollós  Károly. 

szetét,  vagy  mert  nem  akarta,  vagy  mert  belecsonto- 
sodva a klasszikus  ornamentika  megrögzött,  meg- 
fagyott formáiba,  nem  tudta  megérteni  e más  nyelven, 
fajunk,  magyar  fajunk  nyelvén  szóló  ornamentika 


97  Arany  és  zöldselyem  hímzés  párnahaj  szélén  néhai  Pékár 
Jánosné,  sz.  Ujházy  Eszter  családjából.  XVTII — XVIII.  század. 

bájait,  a vonalak  e magyar , nemzeti  életét ; hisz  mi 
más  az  ornamentika,  mint  első  sorban  a vonalak 
sajátos  élete  és  csak  azután,  másodsorban,  mint  mon- 
dották, a színek  zenéje.  Az  ornamentika  egészen  külön 
nyelv,  külön  formanyelv,  ezért  mindig  jellemző  saját- 
sága valamely  népnek,  valamely  fajnak.  így  vagyunk 
a magyar  ornamentikával  is,  jellemző,  ősi  formanyelve 
fajunknak.  S ami  különösen  érdekes,  eredetében  e 
sajátos  formanyelv  nyomai  több  ezer  évre  nyúlnak  vissza. 

Különösen  épp  a hölgyvilág  figyelmét  szeretném 
erre,  e sajátos,  ősi,  fajunkat  jellemző  formanyelvre 
kikérni.  Tudvalevőleg  a nő  természettől  fogva  a nem- 
zeti és  faji  hagyományoknak  sokkal  gondosabb  őre 
a férfinál.  A nemzeti,  a faji  hagyományoknak  leghübb 
letéteményese  a nő,  főleg  a családban,  mint  anya, 
aki  a következő  nemzedékeknek  legelső  és  leghatal- 
masabb nevelőtényezője.  Tőle  tanulja  meg  elsősorban 

faját,  hazáját  szeretni  igaz  érzéssel  a következő  nem- 
zedék, tőle  sajátítja  el  az  ősi,  faji  hagy  Ománjukat. 
És  tekintsünk  csak  körül  lakásainkban,  otthonunkban, 
a magyar  otthonban,  s vájjon  hol  látunk  magyar 
motívumokat?  . . . Épp  azért  viszont  más  oldalról  véve 
a dolgot  szemügyre,  amint  Ruskin  oly  nagyon  a nő 
családbeli  hivatásához  illőnek  emeli  ki  a kézi-munkát, 
tisztelt  hölgyeim,  éppen  a kézi-munka  alkalmával  ne 
feledkezzünk  meg  azokról  az  évezredes  motívumokról, 


98.  Házisapka.  Színes  selyemkimzés  pávaszemes  virágokkal. 

Tervezte  dr.  Pékár  Károly.  Hímezte  dr.  Pékár  Károlyné. 

amelyeket  őseink  hímeztek  nehéz  és  drága,  mosásban 
sem  változó,  századokon  át  eredeti  színében  pompázó, 
maradandó  selyemmel.  Elevenedjenek  meg  az  ősi 
formák  a gyöngéd  kezekben,  s újabb,  korunk  művé- 
szetéhez éppen  nagyon  kedvezően  alkalmazható  vál- 
tozatokban éljenek  továbbra  is,  ékesen  hirdetve  selyem 
színeik  változatos  nyelvével,  aranyuk  és  ezüstjük 
fényével  nemzeti  létünk  régiségét,  művészetünk  ősi 
faji  jellegét. 

Ne  nézzünk  rájuk  a nemzetit  kevélyen  megvető,  a 
klasszikus  ornamentikába  belehabarodott  rajzprofesszor 
németes  szemüvegével,  hanem  magyar  lelkünk  belső 
szemeivel,  magyar  szívünk  egész  melegével,  szeretettel 
ápolva  továbbra,  mindörökre  nemzeti  létünk  e sajátos 
jellegét  a vonalak  művészetében  is. 

Becsüljük  meg,  nyájas  olvasóm,  e motívumokat, 
amelyeknek  — eredetét  illetőleg  — nem  egyikéből 
több  ezer  év  gondolatszédítő  régisége  imponál  felénk, 
megkövetelve  tőlünk  továbbra  is,  fajunk  erős  kon- 


99.  Takarószél-himzés  a Székely  Nemzeti  Múzeumban.  Huszka  után. 

zervativizmusától  el  is  várható  tiszteletben  tartá- 
sukat, megőrzésüket  és  szeretettel  való,  továbbfej- 
lesztő ápolásukat.  Egyik  európai  nép  sem  mutathat 
fel  eredetükben  ily  ősi,  nemzeti  motívumokat.  Az  épí- 
tészet, az  ornamentika  nemzetközi,  s jobbára  a régi 
ókor,  vagy  a középkor  hagyománya.  Becsüljük  meg 
a múlt  évezredek  hagyományait  a jövendők  érdekében 
és  nevében. 

Végigtekintve  most  már  ornamentikánk  vizsgálatán, 
büszkeséggel  tölthet  el  a tudat,  hogy  oly  régi  elemeket 
mutathatunk  fel  nemzeti  művészetünk  körében,  amelyek 

több  ezer  éves  múltba  röpítik  vissza  a gondolatot,  szinte 
már  a történelem  előtti  idők  ködös  világába.  Őrizzük 
meg  a régmúlt  eme  hagyományait,  mert  ezeknek  meg- 
őrzése kezeskedni  fog  a jövendőkéről.  Különösen  a 
családi  szentély,  a családi  tűzhely  van  erre  hivatva, 
amelynek  csendes  világában  fennmaradhat  évszázadok, 
évezredek  hagyománya,  és  nemesítheti,  acélozhatja, 
formálhatja  a jövendők  nemzedékét  erősnek,  nemzeti- 
nek, magyarnak. 


100.  Sarok-himzés  XVI.  századbeli 
sáros-m.  Ürasztalaterítőkröl.  Divald 
gyűjtéséből  átrajzolva. 


VII. 


Népviselet.  Bútorzat.  Edénymüvesség.  Vasa- 
lások, vasmű  vesség. 

Most  még  ornamentikánk  alkalmazását  akarjuk 
szemügyre  venni  a népviseletben,  a bútorzaton,  edény- 
tárgyakon, vasalásokon  és  ötvösmunkákon. 

A magyar  népviselet  ornamentika  dolgában  ép 
arról  nevezetes,  hogy  itt  találjuk  megőrizve  a leg- 
ősibb motivumokat  a legősibb  alakokban.  A nép  dísz- 
ruhája: a cifra  szűr,  a suba,  a ködmön  tartotta  fönn 
a legősibb  diszítő  alakokat.  Ez  csak  természetes.  A 
nép  mindig  ragaszkodott  ősi  ruházatához,  még  a 
diszítő  apróságokat  illetőleg  is.  Nem  is  cifra  szűr  az 
a ruhadarab  a magyar  paraszt  szemében,  ha  nincse- 
nek rajta  pávaszemek,  a pávaszemes  virágok,  no  meg 
újabban  a magyar  címer.  Ornamentikánknak  szűrö- 
kön található  alakjairól  külön  szülöttünk. 

Magával  a népviselettel,  az  öltözettel  röviden  fogunk 
végezni.  A magyar  viseletek  történetére  nézve  leg- 
újabban jelent  meg  egy  igen  jó  munka : „A  magyar 
viseletek  története".1  A képeket  rajzolta  és  festette 

1 „A  magyar  viseletek  története “.  Rajzolta  és  festette  Nemes 
Mihály.  Szövegét  irta  Nagy  Géza.  Megjelent  a vallás-  és  köz- 
oktatásiigyi  minisztérium  támogatásával.  Budapest,  Franki  in- 
társulat,  1900.  Ára  80  kor. 

Nemes  Mihály,  szöveg-ét  Nagy  Géza  írta.  Az  ez  iránt 
érdeklődőknek  nem  ajánlhatjuk  eléggé  e jeles  mun- 
kát, mely  egyszersmind  igen  csinos  kiállítású  díszmü. 
Pompás  bőrkötésén  a Kolozsvári-testvérek  prágai 
Szent-György  szobrának,  régi  szobrászatunk  e reme- 
kének lovas  alakját  ábrázolja.  A sarkokon  és  a hát- 
szegélyen honfoglaláskorabeli  szijdíszítésekkel,  azokkal 
a háromlevelű  sallangvirágokkal  találkozunk,  melyek- 
ről az  ornamentikánál  szülöttünk.  A betűket  pávasze- 
mes virágok  díszítik. 

A munka  szövegének  részletes  bírálatát  hozta  az 
Archaeologiai  Értesítő  Varjú  Elemértől.  Nagy  Géza  a 
magyar  viselet  történeti  terén  azt  a munkát  végezte, 
amit  Huszka  ornamentikánk  terén.  Nagy  Géza  is 
messze  Ázsia  közepére  akar  visszavezetni  minket. 
Állításai  szerint  a magyar  ruhadarabok : a bő  gatya, 
az  ing,  a mente,  a cifra  szűr,  a kivarrott  suba  ere- 
detileg az  őseinkkel  szomszédos  ázsiai  régi  népekével 
közös  ruhadarabokból  alakultak  ki.  Érdekes,  hogy  a 
legrégibb  kabát  az,  amelyet  a persepolisi  emlékekről 
ismerünk,  hosszú  tatárkabát,  a mai  kaftán  őse,  amely 
ujjas  és  elül  felhasított.  Az  antik  világ  ugyanis  csak 
inget  és  összetűzött  szövettakarót  viselt.  A kabátot  a 
népvándorlás  hozta  Európába.  E tatárkabátból  szár- 
mazhatott az  atilla,  talán  a mente  is.  A nikopoliszi 
ezüst  edény  szkítáin  is  ily  tatárkabátot  találunk.  11a 
mindezek  még  nagyon  kérdéses  dolgok  is  s a rész- 
letekben sok  dolog  ellen,  Nagy  Géza  egyes  ázsiai 
származtatása  ellen,  joggal  tiltakozott  részletes  bírálója 
az  Archaeologiai  Értesítőben,  mindazonáltal  érdekes 
főeredményeit  a következőkben  foglaljuk  össze  : 

A legrégebbi  emlékeink  ugyanis  a szkita  viselet- 
ről, a délolaszországi  fejedelmi  sírokból,  az  úgyneve- 

zett  kurgánokból  előkerült  arany,  ezüst  edények,  ék- 
szerek domborművei,  első  sorban  a hires  nikopoliszi, 
vagy  csertomlyki  ezüst  edény  lovakat  nyűgöző  szkita 
alakjai  és  a Keres  közelében  levő  Kuloba  kurgán 
edényének  különféle  hadi  foglalkozást  feltüntető  szkita 
alakjai. 


101.  A nikopoliszi  ezüst  edény  részlete. 


Már  ez  alakokon  is  megtaláljuk  a jellemző  gatyát , 
mely  egész  napjainkig  megmaradt  a magyar  népviselet- 
ben vagy  a csizmába  húzott  börnadrágot , a kabátot , vagy 
ködmönt,  melyet  magukra  öltöttek  s nem  a fejen  át  vet- 
ték fel,  mint  a görögök,  rómaiak  az  ingszerű  chitont, 
tunikát  s mely  tőlük  jött  Ázsiából  Európába,  az  övét,  a jel- 
lemző hátid  a váltig  lekanyarodó  süveget.  A régebbi 


102.  A kercsvidéki,  kulobai  edény  szkitái. 


magyar  sisakok  mind  ilyen  mintájúak,  hátul  lekanya- 
rodnak a nyakszirtre. 

Vessük  össze  a viseletek  ez  illusztrált  munkájá- 
ban a szkita  s a legrégibb  magyar  alakokat,  feltűnő 
a hasonlóság.  A szkiták  is  nyáron  vászonkabátot,  de 

télen  prémes  kabátot  viseltek.  E prémes  kabát  látszik 
a későbbi  magyar  viselet  s a mai  diszmagyar  prémes 
köpenyege  ősének. 

Bőrből , vagy  vászonból  készitették  ruháikat  s ez 
jellemzi  a régi  magyar  viseletét  is.  Az  állati  bőr  leg- 
természetesebb felhasználása  volt  a kacagány , a 
panyókára  a hátra  vetett  s elől  szíjjal  összefűzött 
párduc-  vagy  oroszlánbőr. 

A bőrből  készült  ruha  cifrázatai  közt  oly  színes 
bördíszítésekre  is  akadunk  a szkitáknál,  amilyen  a 
magyar  suba  díszítései  közt  napjainkig  fenmaradt. 

Á kabát  eredeti  szkita  neve  is  megmaradt  a ma- 
gyarban mente  és  köntös  szavakban  (mandié  és  kan- 
disz  a görög  íróknál).  Valószínű,  hogy  a nomád  szkí- 
táktól vették  át  a perzsák  s később  az  európaiak. 
A gatya  is  az  eredeti  szkita  szó  emléke,  mert  e szó 
különféle  finn,  vogul,  szláv  alakja  a szkiták  elterjedés- 
körének felel  meg. 

A szkita  szagariszból,  csákányból , fejlődtek  a ma- 
gyar csákányok  (emlékek  a Maros  mellékén),  csatabár- 
dok, mint  amilyennel  Szt.  Lászlót  is  ábrázolták  s 
talán  a későbbi  fokos  is. 

A későbbi  szarmaták,  jazigok  perzsa  hatást  is 
mutatva  már  szinte  a magyarral  összecserélhető  visele- 
tét tüntetnek  fel.  Náluk  lép  fel  először  a csatt  a 
bőrködmönön.  Süveg,  sisak,  gatya,  mint  a későbbi 
magyaroknál,  amely  típusz  az  ázsiai,  turáni,  mongol 
jellegű  nomád  népeknek  iráni,  kaukázusi,  szláv  népek- 
kel való  vérkereszteződés  útján  állhatott  elő.  Nagy 
Géza  is  oda  jut,  ahova  Jankó,  hogy  itt  a mai  Dél- 
Oroszországban  keletkezhetett  a magyar  faj,  mint  új, 
önálló  faj. 

A hónokkal  lép  fel  az  ellenség  összehurkolására 

szolgáló  pányva , mely  több  ágú  ostor  lehetett  s talán 
őse  a magyar  csikósok  karikásának,  továbbá  a ken- 
gyel, vagyis  a fölhágó,  mely  a későbbi,  utánok  jövő 
magyaroknál  is  ugyanaz  s eredeti  alakjában  a szíj- 
darabokra kötött  fadarab  volt  s első  vasalakjai  is  ezt 
utánozták. 

Mikor  a III.  század  közepén  Kr.  e Arsakes  a 
szkita  eredetű  középázsiai  pártusokkal  meghódítja 
Perzsiát,  a pártus  viselet  kiszorítja  az  ó-perzsa  vise- 
letét s uralkodóvá  lesz  Perzsiában.  Mint  egyes  szikla- 
képek mutatják,  a bő  gatya  s a combig  érő  ing  olyan 
volt  e viseletben,  akár  a jazigoknál,  sőt  a bal  karon, 
de  csak  ezen,  oly  kibővülő  hosszú,  a kezet  betakaró 
ujja  volt  az  ingnek,  hogy  ez  akár  a magyar  lobogós 
ingujj  ősének  is  tartható. 

Az  avarokkal  lép  fel  a lobogós  kúpja,  a pikkelyes, 
válltakarós  sisak  s a kerekrojtos  gallér  és  a bőujjú, 
bő  és  hosszú  nemez  „gunia“,  mely  szó,  úgy  látszik, 
a magyar  gúnyában  maradt  fenn. 

Mind  ezek  az  adatok  egyszersmind  a honfoglalás- 
korabeli magyarokra  is  vonatkoznak,  mert  ha  nyel- 
vileg különböző,  de  szokásaikban,  öltözékeikben,  fegy- 
vereikben hosszú  együttélés  alatt  egyformává  lett 
turáni  népekből  szakadtak  ki  ezek  is,  mint  a hun- 
nok,  avarok  s a későbbi  kúnok^  jászok  stb. 

Bizonyára  mind  ezekből  a népviselet  őrzött  meg 
legtöbbet,  de  a magyar  diszruhaviselet  is  sokban 
emlékeztet  a keleti,  régi  tatár  és  szkita  viseletre, 
sőt  a perzsára  is.  A tatár  kabátot  a hosszabb  alakú 
diszmagvar  köpenyben  most  is  feltaláljuk,  ezt  azon- 
ban a XII.  században  honosították  meg  a tatárok  Kelet- 
Európában.  De  ez  a tatárviselet  is  keleteurópai  hunn, 
kazár,  magyar  szóval  turáni  viseletből  fejlődött. 


190 


HETEDIK  FEJEZET 


Ősi  elnevezések : varga,  szűcs,  kacagány,  bunda, 
bekecs,  ködmön.  Oly  helyeken  laktak,  ahol  bőviben 
volt  a nemes  prémű  vad.  Anonymus  mondja,  az  ősha- 
zából való  kivándorlás  előtt,  még  a kanászok,  gulyá- 
sok, juhászok  is  nyusztprémet  hordtak. 

A nemez  aba-posztó  neve,  ahogy  a székelyek  hiv- 
ják  a finomabb  harisnyaposztót,  ázsiai  eredetű.  A 
köpönyeg  is  mongol  szó.  A kabadion  (görög  íróknál  a 
kabát  neve)  Ázsiából  jött.  Ismerték  a vászont,  a gyol- 
csot. Szösz,  tilolás,  orsó,  takács  mind  eredeti  ázsiai 
szavak.  A selymet  s az  aranyszövetet,  a virággal  át- 
szőtt kamukát  is  ismerték.  A süveg  mellett  megvolt 
a karimás  kalpag  is.  Ebből  fejlődhetett  a nyugati 
kalap  s a későbbi  pörge  magyar  kalap.  A süvegre 
turbánszerűen  csavart  s két  oldalt  lelógó  szalagnak 
hagyománya,  mint  Huszka  ráutalt  & pántlikás  magyar 
kalap. 

A felső  viselet  legrégibb  alakja:  a suba,  bunda , 
köpönyeg.  Az  űri  nép  kacagány  a a hátra  vetett  orosz- 
lán vagy  kaplon  (tigris)  bőr  volt.  A szegény  nép 
kacagánya  két  bőrivei  befelé,  mellnek  és  hátnak  for- 
dított összevarrt  birkabőr  volt,  afféle  ujjatlan  bundácska. 
Ilyen  az  udvarhelyi  székelyek  mai  kocogánya  is. 

A guba  ujjatlan,  szőrivel  kifelé  fordított  bunda, 
mely  az  ijjat,  nyilat  is  védte  eső  ellen,  sőt  páncél 
helyett  is  szerepelt  a nyilakkal  szemben.  A rokon 
nyelvekben  e szó:  kuba,  kaba,  páncélt  is  jelentett. 

A szűr  nemezből  készült,  ujjakkal,  de  ritkán  öltik 
fel,  bekötik  az  ujjait  s jellemző  négyszögű  gallérral. 
Ősi  ruhadarab,  a persepolisi  domborműveken  is  meg- 
találjuk. Cifrázata  rokon  a szasszanidakori  ázsiai  virág- 
ornamentikával,  amint  Huszka  kimutatta. 

A tatár  csekmen,  a csuvas  szukhman  maradt  meg 

a székely  szokmány- bán,  — felöltött  begombolt  ujjas. 
Lehet,  hogy  az  Árpád-kori  izmaeliták  viseletének  marad- 
ványa. 

Régi  darab  a bekecs , térdig,  vagy  combig  érő 
bundaféle,  szőrivel  befelé,  selyemmel  kivarrva,  színes 
bőrökkel  díszítve. 

A zeke  voltakép  egy  a csuhával,  szintén  hosszú 
nemez  felsőt  jelent.  A hosszú  felső  volt  az  atilla,  a 
dolmány,  eredeti  neve  valószínűleg  kabát  volt,  mert 
ezek  újabb  nevek.  A görög  írók  is  kabadion-nak 
nevezték.  Azonos  ez  a kaukázusi  népek  cserkeszká- 
jával,  ez  a turáni  kabát  leszármazottja.  Magyaros  jel- 
lege feltűnő. 

A rövidebb  hadi  felöltőből  fejlődhetett  a mente , 
ködmön , zubbony.  A mente  neve  él  az  európai  man- 
tille,  Mantel  féle  szavakban  is.  A ködmön,  zubbony  is 
török  szó. 

Az  ing,  ürnög  is  török  szó  s ősrégi,  a pártus  ingig 
nyomozható,  mely  egyszersmind  a magyar  lobogós 
ingujj  őse. 

A csattos  öv  is  régi.  A csizma  és  saru  is  török 
szavak,  a két  ősi  lábbelit  jelenti,  amelyeket  még 
Ázsiából  hoztunk  magunkkal.  A görögök  s rómaiak 
ugyanis  bocskorokat,  vagyis  szandálokat  viseltek. 

Nemcsak  a kabátot,  a kalapot,  hanem  a csizmát 
és  cipőt  is  a turáni  népek  s első  sorban  a magyarok 
hozták  Európába.  Jó  ezt  tudnunk  s a sokszor  neve- 
letlen vad  hordáknak  tekintett  turánokat  egész  más 
színben  fogja  mindez  feltüntetni  a nyugati  felfogás 
előtt. 

Fegyverük  a nyíl  volt.  Ezt  oly  jól  kezelték,  hogy 
a X.  században  az  olaszok  a misébe  is  beszőtték  : 
..Uram!  ments  meg  a magyarok  nyilaitól".  Többi 

fegyvereik  a kúpja.  hajító  dárda  vagy  gerely , a kard 
s főleg  a szablya , melynek  neve  is  magyar,  „szabdaló 
fegyver “-t  jelentett,  továbbá  a csákány , melyből  a 
középkorban  szláv,  germán  befolyás  alatt  széles  sze- 
kerce,  csatabárd  lett  s később  mongol-tatár  hatás 
alatt  a buzogány. 

Sisak  helyett  eleinte  inkább  nemez  süveget  hasz- 
náltak, mely  eléggé  védett  a kardvágás  ellen,  annál 
inkább,  mert  elől  érclemez  fedte.  E lemezek  díszítése 


103.  Homloklemez  a honfoglalás  korából  háromágú  levéldísszel. 

a sajátos,  háromágú  levéldiszt  mutatják,  amit  Huszka 
az  asszír  pálmafával  vetett  össze.  Sisak,  vagy  süveg- 
dísznek a sastollat,  de  különösen  a pávatollat  is 
kedvelték. 

A leány,  míg  férfival  nem  érintkezett,  hajadon 
fővel  járt,  innen  a hajadon  elnevezés.  Ha  férjhez 
ment,  vagy  megesett,  fejét  bekötötték,  innen  a fökötö , 

vagy  leendő.  A pártának  is  messze  vezetnek  vissza 
nyomai.  A hajadanok  leeresztve  s pántlikával  befonva 
viselték  hajukat  s a koronaalakú  pártát,  a „szüzes- 
ségnek koronáját*  hordták,  az  asszonyok  kontyba 
csavarták  s főkötővel  födték  be. 

„A  fehér  nép“,  „fehér  cseléd*,  „vászon  cseléd* 
elnevezést  találóan  jellemzi  Nagy  Géza,  úgy  hogy  ez 
a fehér  vászon  ing  a legjellemzőbb  része  lehetett  a 
régi  magyar  női  viseletnek,  míg  a harcos  férfiak 
különböző  tarka  felsőkben  jártak.  E hosszú,  bő,  bokáig 
érő  ingre  még  egy  rövidebb,  térdig  érő,  szoknyaféle 
felső  inget  öltöttek.  Kötőt  is  hordtak.  A szoknya  csak 
a középkori  németektől  honosodott  meg  a XIII.  szá- 
zadban. A felső  ing,  fér  sing,  felimeg  még  a XVI., 
XVII.  századbeli  leltárakban  is  szerepel. 

A magyar  nők  mentéje , subája  is  ősrégi.  Övükön 
hordták  a fésűt  és  az  érctükröt. 

A ruha  diszítéséről  s egyéb  csöngőkről,  boglárok- 
ról, sallangdíszről  már  az  ornamentikánál  szólottunk. 
A gyöngygyei  való  díszítésnek,  melynek  szava  is  egy 
a török  „jindsi*,  „indsi*-vel,  úgy  látszik,  nagy  szerepe 
volt.  Karperecét  a férfiak  is  és  a nők  is  hordtak.  A 
lószerszám  gazdagon  volt  díszítve  boglárokkal,  pity- 
kékkel,  sallangokkal,  úgy  hogy  a férfisirokban  a 
lóról  sokkal  több  ércdisz  maradt  meg,  mint  gazdá- 
járól. 

A sarkantyút,  Nagy  Géza  szerint,  a régi  magya- 
rok nem  ismerték,  karikással  serkentették  a lovat.  A 
németektől  vették  át,  de  hamar  megkedvelték,  mert 
feleslegessé  tevén  a karikás  használatát,  szabadabbá 
tette  a kezet.  Hamar  el  is  nevezték  magyarul  sarkan- 
tyúnak, „sarkantó“-nak,  azaz  serkentőnek. 

A XIX.  században  kapta  az  újból  felelevenített 

Pékár:  A magyar  nemzeti  szépről.  13 

dolmány  az  atilla  nevet.  Rövidebb  zsinóros  alakját 
huszárká- nak  nevezték  el,  magyarká- nak  is  mondot- 
ták. Egyéb  változatok  a rövid  árpádba , a hosszabb 
Rákóczi  , Kazinczi-  és  a Zrinyi-dolmány  felálló  egye- 
nes gallérral.  Ekkor  jött  divatba  megint  a bekecs  is. 
Az  egyenes  galléré  bekecset  Csokonai- nak  keresztelték 
el  Csokonai  képeiről.  Ha  báránybőr  bélés  helyett 
asztrahánnal,  vagy  szövettel  prémezték  és  bélelték, 
ezt  budá- nak  nevezték.  A műveltek  szűralakú  köpö- 
nyege a deák,  a Deák-szűr , s a Hunyadi-szűr . Mind  e 
változatok  eltűntek,  de  e szomorú  korban  hazafias 
küldetést  teljesítettek. 

A magyar  ruhára  jellemző  sujtásdiszitésről  már 
szóltunk.  Későbbi  fejlődés,  de  nem  lehetetlen,  hogy 
a régi,  ősi  szíjdíszítésekből  származott  e jellemző 
zsinórdíszítés,  mely  a Rákóczi-forradalom  óta,  mikor 
Rákóczi  katonáiból  külföldön  alakultak  huszárezredek, 
terjedt  el  egész  Európában. 

A bőrdiszitések  között  jellemzők  a kivarrott  bőr- 
munkák, az  úgynevezett  szironyos  munkák,  amelyekre 
Hermán  Ottó  figyelmeztetett.  Különösen  Debrecen- 
ben van  fejlett  iparuk.  Hasonlítanak  hozzá  a spanyol 
és  mexikói  szironyos  munkák  s ebből  Hermán  Ottó 
azt  a föltevést  szövi,  hogy  mind  a kettőnek  a forrása 
keleten,  Ázsiában  lett  volna. 

Az  ornamentikának  bő  alkalmazását  találjuk  a 
bútorzaton.  Itt  első  helyen  említhetjük  az  úgynevezett 
tulipántos  ládákat  és  egyéb  bútordarabokat.  így  a 
székelyeknél  az  ágyak,  a ládák  és  a tálas,  vagy 
pohárszék  mind  festettek.  A festett  díszítésen  kívül 
égetett  ornamentikájú  bútorokat  is  találunk.  Eme 
pvrosculpturás  bútorok  egyidőben  nagyon  divatban 
voltak.  Boldogult  Erzsébet  királynénk  Bécs  melletti 


VISELET.  BÚTORZAT.  EDÉNY-  ÉS  VA8MÜVES8ÉG 


195 


nyaralójában  is  volt  egy  külön  magyar  bútorzatú  szoba, 
ahol  minden  darab  ilyetén  technikájú  népies  magyar 
bútor  volt. 

Újabb  iparművészetünkben  a magyar  motivumok- 
nak  bútorokon  való,  igazán  sikerült  alkalmazását  lát- 
hatjuk Várdai  Szilárd  király  sátrának  bútorain,  melyet 
a magyar  államvasutak  számára  tervezett. 

Itt  kell  megemlítenem  Teleki  Mihály  székének 
régi  támláját  1652-ből,  mely  még  a szasszanida-izlésű 


104.  Teleki  Mihály  székének  támaszkodója  1652-ből  (M.  Ipar- 
művészet). 

honfoglaláskorabeli  magyar  motívumokra  emlékeztet, 
s melyet  dr.  Posta  Béla  fedezett  fel  Vanyarcon  a 
Dessewffy-család  birtokán.  Ismertetését  a „Magyar  Ipar- 
művészed1 hozta.  Magas  reliefje  asszír  motívumokra 
emlékeztet.  Azóta  nagyszerűen  használta  fel  e régi 
motívumot  Teleki  uram  régi  székéről  Hauszmann  tanár 
az  új  királyi  várpalota  Szt.-István-termének  karos  szé- 
kein, melyeket  Thék  Endre  készített. 

1 „Magyar  Iparművészet."  I.  135—136.  1. 

13* 

A bútorzat  mellett  az  apróbb  házi  eszközökön  is 
gyakran  a rokon  népekkel  közös  vonásokat  találunk, 
így  hasonlította  össze  dr.  Jankó  János  a szegedi  eve- 
zőket votják  evezőkkel,  továbbá  a különféle  régi 
magyar  halász-szerszámokat  a rokonainkéval.  Dr.  Posta 
Béla  meg  a votják  kengyelvasat  az  ősmagyar  ken- 
gyelvassal. Mind  eme  dolgokban  tág  tere  nyílik  még 
a kutatásnak  és  igen  kevés  az,  amit  biztosan  tudunk. 
Külön  figyelmet  érdemelne  az  úgynevezett  pásztormü- 


105.  Siivetei  fazékmustrák  (M.  Iparművészet). 


vészét , mely  ily  kézi  eszközök  faragásából  áll.  Kivá- 
lóbb a Dunántúlon. 

Újabban  nem  ok  nélkül  külön  figyelmet  fordítot- 
tak a népnél  használatban  található  paraszt  csattokra. 
így  a halasi  csattokra  Dékány  Árpád  halasi  tanár 
hívta  fel  a figyelmet  a Magyar  Iparművészetben.1  Azóta 
már  keretet  is  stilizáltak  belőle.  Thomka  Gyula  beszterce- 
bányai árvaszéki  elnök  a Zólyom  és  Gömör  északi 
részében  található  övcsattokat(szpinka)és  tarisznyacsat- 
tokat  ismertette.  Csakhogy  nagyon  óvatosan  kell  az 
ezeken  található  motívumokat  megrostálnunk,  mert 

1 „Magyar  Iparművészet".  290—292.  1. 


106.  Vésett  üvegváza.  107.  Porcellánváza  zomáucos  108.  Vésett  üvegváza. 

Sovánka  Istvántól.  festéssel.  Fischer  Emiltől.  Sovánka  Istvántól. 

népünk  nagy  része  különösen  a felvidéken  morva- 
országi  és  csehországi  olcsó  vásári  portékával  látja  el 
magát,  s így  e téren  is  a morva  és  a cseh  ipar  csak  úgy 
leszorítja  az  ősi  magyar  eredetit,  mint,  sajnos,  sok  helyen 
a viselet  terén  is. 

Ornamentikánk  motivumait  megtaláljuk  az  edény- 
ipar  alkotásain  is,  a korsókon,  tálakon.  így  a régi 
ornamentikái  anyag  felhasználását  látjuk  a csángó 
edényeken,  vagy  Hódmezővásárhelyen,  Tordán,  a gö- 
mörmegyei  cserepeken  a Murány  völgyében,  Jolsván, 
Rozsnyón,  Rimaszombatban  s a Felső-Tiszamelléken. 
Sárospatakon  és  Ungvári.  Sajnos,  hogy  népies  agyag- 
művességünk,  edényiparunk  nem  fejlődik  a kellő 
mértékben,  sőt  az  olcsó  vásári  munkával  szemben 
inkább  visszafejlődik.  Az  államnak  feladata  most  már 
ezen  megfelelő  agyagműves-iskolákkal  segíteni,  amint 
ez  tényleg  történik  is. 

Jellemző  ezeken  a népies  díszítésű  edényeinken  a 
pávatoll-dísz.  A toll  egy- egy  szála  ép  egy-egy  ecset- 
vonásnak  felelvén  meg,  nagyon  könnyű  és  alkalmas 
díszként  használható.  Legtöbbet  tudnak  a gömör- 
megyeiek  Süvetén.  Ép  ez  az  a hely,  ahol  az  állam 
igen  célszerűen  iskoláztatja  az  agyagműveseket,  a 
fazekasokat,  semmi  kényszert  sem  alkalmazva,  tiszta 
bejáró-rendszerű  oktatással,  t.  i.  az  tanul,  aki  akar, 
aki  bejár  az  intézetbe.  A tolldíszen  kívül  jellemzően 
megtaláljuk  a pávaszemet  és  a pávaszemes  virágokat, 
a félkörös  párkányzatot.  Mind  ezeket  Gróh  István  jeles 
szakemberünk  kutatta  fel  és  ismertette.1 

1 Lásd  Gróh  István-nak  a népies  fazekasságunkat  ismertető 
cikkeit  a „Magyar  Iparművészetiben : „Gömörmegyei  agyag- 
müvesség  a Murány  völgyében".  M.  Iparművészet  1900.  „Ungvár 
és  Sárospatak  fazekassága".  M.  Iparm.  1901.  szept.  221 — 225.  lap. 


VISELET.  BÚTORZAT.  EDÉNY-  ÉS  VASMÜVESSÉG 


199 


Külön  kell  itt  megemlítenünk  a legnagyobb  magyar 
„fazekasmestert“  (mert  ő magát  csak  így  nevezte), 
Zsolnay  Vilmost,  ki  a kerámiát  új  anyaggal  és  új 
eljárásokkal  gazdagította,  felfedezvén  a porcellán- 
fájanszot  (18X8),  a földpáttal  bevont  égetett  agyagot 
s aki  az  üvegtechnikát  párosította  az  agyagtechnikával. 

Zsolnay  érdeme,  hogy  a majolika-díszítést  elő- 
ször alkalmazta  nagyobb  mértékben  a műépítészet 
terén:  Lechner  Ödön  magyaros  ízű  épületén,  az  ipar- 
művészeti palotán.  Sőt.  s ez  még  nagyobb  érdeme,  hogy 
majolikát  nagyobb  szabású  művészi  alkotásokra  is  alkal- 


109.  Üveg  dísztál.  Sovánka  István  (M.  Iparművészet). 

mássá  tette  s ilyetén  alkalmazását  szerencsés  technikai  s 
kiviteli  leleményességgével mégis  kísérletté.  Legkiválóbb 
ilyetén  alkotása  a máriafalvi  templom  főoltára  Steindl 


110.  Zománcfestéses  korsó  Schreiber  J.  zay-ugróci  gyárából, 
pávaszemes  virágokkal  („A  magyar  iparművészet  1896-ban“). 

sikerült  csúcsíves  tervezete  szerint.  Elénk  színeivel  nagyon 
alkalmas  dekoratív  szerepe  jut  ép  az  ilyen  tarka 
aranyos  falfestésű  süvegfestésű  csúcsíves  templomokon 

Hálás  kihasználásra  van  hivatva  ily  téren  ez  az  új  tech- 
nika még  jövendő  művészetünkben. 

Zsolnay  találta  fel  végre  az  eozin-diszítést.  Szép 
eozin-edényein  s egyéb  alkotásain  is  gazdagon  alkal- 
mazta a magyar  motívumokat. 

Újabb  edénymű  iparunk  igen  örvendetesen  halad 
s a népies  ornamentikának, 
főleg  a pávaszemes  mus- 
tráknak műipari  felhasz- 
nálásával igazán  szép  és 
magyaros  alkotásokat  hoz 
létre.  Ilyenek  például  az 
itt  bemutatott  Sovánka-, 

Fischer-féle  pávaszemes 
vázák  s a Sovánka-féle 
pávaszemes  üvegtál,  és  a 
zay-ugróci  zománcos-díszű 
pávaszemes  mustrás  üveg- 
korsó. 

Most  áttérünk  a vasa- 
lásokra, a kovácsolt  vas- 
munkára. A vasmüvesség 
eléggé  virágzott  nálunk, 
különösen  Felső-Magyar- 
országon  és  Erdélyben.  A 
vasmüvesség  igazi  lendü- 
letet csak  a román  stílus 
felvirágzása  korában  ka- 
pott a XH.  században  és 
pedig  Franciaországban.  A 
nálunk  található  híresebb 
régi  vasalások : a szepesszombati  templom  kapujának 
ökörfej-alakú  gyűrűje,  továbbá  sekrestye  ajtajának  román 


111.  A nagydisznódi  (Erdély) 
templom  sekrestyéjének  ajtaja. 
Edvi-Illés  A.  után  (M.  Iparm.) 

stílusú  kulcspajza,  s végül  ugyanott  egy  román  stílusú 
ládavasalás.  E templomnak  románkori  részét  1245-ben 
építették  s így  a vasalások  is  e korból  valók.  Erdélyben 
a nagydisznódi  (Heltau)  ág.  ev.  templom  sekrestyéjének 
ajtaján  találunk  V alakú  levéldíszes  kulcspajzsot,  mely 
a román  ízlés  idején  lett  divatossá.  A régi  bazilika-stíl 
ugyanis  bronz-ajtókat  alkalmazott,  melyeknek  helyébe  a 
román  stílusban  faajtókat  alkalmaztak  és  pedig  eleinte 
keretfák  nélkül.  Innen  a pántok,  vasalások  szüksége.  Ilyen 
ajtópántokat  találunk  a nagydisznódi,  a nyitraderéki 
templomban,  mely  utóbbi  a legrégibb  magyar  vasműves 
munkák  közé  tartozik  (XII.  század)  s jellemzőek  patkó- 
alakú pántjai. 

A csúcsíves  stílus  vasalásai  előszeretettel  használ- 
ják a szívalakot.  A csúcsíves  vasalások  közül  felem- 
lítjük a berethalmi  (Erdély,  Bükkhalom)  ág.  ev.  tem- 
plom sekrestye-zárját  (1515)  21  csapónyelvvel  és  szép 
kulcspajzszsal,  stilizált  kutyafejekkel,  mely  a párizsi 
kiállításon  is  ott  volt.  Ily  vasalás  a kolozsvári  róm. 
kath.  templom  sekrestyéje  szekrényének  zárpajzsa, 
vagy  a lőcsei  Szt.-Jakab-templom  sekrestyéje  faajta- 
jának gyűrűje  és  kulcspajzsa,  a kassai  dóm  sekres- 
tyéjének ajtókopogtatója  a felsőmagyarországi  múzeum- 
ban, a Szent  Egyed  bártfai  templom  kórusajtajának 
fogantyúja,  a pozsonyi  Szent- Márton-templom  ajtó- 
kopogtató  pajzsa,  a felkai  templom  sekrestyéjének 
ajtópántja. 

Nálunk  sajátos  magyar  alaknak  tekinti  Edvi  Illés 
Aladár,  aki  e tekintetben  első  szakemberünk,  a csú- 
csaikon egyenesekkel  összekötött  négyszögeket  (amint 
ez  a 111.  képünkön  igen  jól  látható).  Az  ily  pán- 
tok igen  jellemzőek  a mi  vasalásainkra  s ezt  Illés 
szerint  a rekonstrukcióknál  figyelmen  kívül  hagyták. 


I 


112.  A kolozsvári  róm.  kath.  templom  sekrestyéjében 
álló  szekrénynek  egyik  zárpajzsa.  Edvi-Illés  Aladár  után  (M.  Iparművészet). 

Régi  vasalásainkból  az  a kevés,  ami  megmaradt,  nagy 
fejlettségre  vall.  A török  hódoltság  ugyanis  sokat 
elpusztított  e téren  is. 

Régi  vasművességünk  legszebb  remekei  közé  tar- 
toztak a régi  csúcsíves  templomok  szentségházának 
vasajtajai.  Újabb  zsinati  határozatok  folytán  az  oltári 
szentséget,  Krisztus  testét,  a szent  olajat  előkelő  és 
jól  zárható,  szentségtörő  kezektől  védett  helyen  kel- 


113.  A lőcsei  Szt.-Jakab  templom  sekrestye-ajtaja  fogantyúja. 

lett  tartani  s így  fejlődtek  ki  a csúcsíves  stíllel  az 
oltár  közelében  a sekrestye-oldalon  toronyalakú  s vas- 
ajtóval zárt  kőből  faragott  szentségházak.  E szentség- 
házak rácsos  vasajtai  régi  vasművességünk  remekei. 
A legrégebbi  e nemben  a sárosmegyei  lápispataki 
templombeli,  melynek  rácsozata  rózsáival  valóságos 
csipkeszövet  benyomását  teszi.  Sárosban  még  a kis- 
szebeni,  továbbá  a bártfai  Szent-Egyed-templom  gyö- 
nyörű szentségházának  három  finom  csúcsíves  ráeső- 

zatú  vasajtaja  említendő.  Kassán  az  Erzsébet-dómban 
találjuk  a legszebb  szentségházajtókat  a finom  csúcs- 
íves formák  pazar  gazdagságával.  Ezeket  állítólag 
Króm  István  tervezte  s talán  a bártfaiakat  is.  A Szent- 
Mihály-kápolnában  is  találunk  egyet.  Vetekszik  velők 
elsőségben  a pozsonyi  Szt.-Márton-templomban  levő. 


114.  A bártfai  Szent-Egyed-templom  kórus-ajtajának  fogantyúja. 

Edvi-Illés  Aladár  után  (M.  Iparművészet). 

finom  csúcsíves  rácsozatával,  melyet  Fischer  Zsigmond 
bécsi  lakatosmester  készített  1460  körül.  A Szepes- 
ségen  igen  szép  a lőcsei  Szt.-Jakab-templom  szent- 
ségházának négy  ajtaja,  csakhogy  ,'ez*  fából  készült 
utánzat,  csak  pántjuk  vasmunka.  Kiválóbb  még  a 
gölnicbányai  plébánia-templom  Nagyboldogasszonyról 
nevezett  szentségházának  vasajtaja.  Dunántúl  a vas- 

megyei  máriafalvi  templomban  is  találunk  szentség- 
házajtót.1 

A felsőmagyarországi  reneszánsz  stílus  igen  szép 
vasmunkákat  mutat  fel.  így  első  helyen  kell  említenünk 
a lőcsei  Hermann-féle  ház  udvarbeli  emeleti  erkély- 
folyosójának mellvédő  rácsait,  szirén-  és  triton-fejekből 
stilizálva  indadísz  közt.  Ugyan-e  ház  kapuja  hom- 
lokrácsa is  ilyen.  Hasonló  vasmunkát  találunk  ugyanott 
a Thurzó-ház  (Bágya-ház)  udvar  felé  néző  emeleti 
részében. 

A rokokó  korszak  vasművei  közül  felemlítjük,  mint 
kiváló  könnyedséget  mutató  két  egri  munkát,  az  egri 
megyeház  rostély  aj  táját  s kapujának  felső  rácsát.  Csupa 
könnyed  rokokó  girland  az  egész  ajtó,  s kapuhomlok. 

Újabb  vasművességünk  igen  szépen  fejlődik  és 
külföldön  is  elismerést  arat.  így  egyik  vasművesünk 
Párizsban  telepedett  le.  Újabb  iparművészetünknek  e 
téren  legszebb  alkotása  a budai  vár  rácsos  kapuja, 
melyet  Hauszmann  Alajos  műegyetemi  tanár  tervezett 
és  a magyar  vasművesek  feje,  Jungfer  Gyula  készí- 
tett. A pávaszemes  virágok  a kovácsolt  vas  plaszti- 
kájához idomítva  igen  szép  formákban  találhatók  fel 
•rajta.  Hasonló  sikerült  alkotás  Várdai  Szilárdnak,  az 
országos  magyar  királyi  mintaraj ziskola  és  rajztanár- 
képző-intézet  tanárának  a magyar  királyi  államvasu- 
tak Királysátra  számára  tervezett  magyar  motivumú 
csillárja,  melyet  Árkai  Sándor  készített. 

1 Ezeket  is  Edvi  Illés  Aladár  kutatta  ki:  „Néhány  magyar- 
országi  csúcsíves  templom  szentségházának  vasajtója“.  Magyar 
Iparművészet.  1901.  július.  145—151.  1. 


vm. 

Magyar  ötvösség. 


Áttérhetünk  az  ötvösségre.  Régi  ötvösségünk  sok- 
kal fejlettebb  volt,  mintsem  hinnék.  Az  1884-iki  ötvösmű 
kiállítás  tárta  fel  régi  ötvösségünk  kincseit  s meg- 
tanított nemcsak  arra,  hogy  mily  virágzó  volt  régi 
ötvösségünk,  hanem  arra  is,  hogy  e téren  valóságos 
nemzeti  stílust  alkotott  a sodrony  zománcban  és  az 
úgynevezett  erdélyi  zománcban.  Kibővítette  ezt  később 
az  1885  iki  országos,  1896-iki  országos  és  az  1900- iki 
párizsi  világkiállítás.  Pulszky  Károly  és  Radisics  Jenő 
ismertették  régi  ötvösségünk  remekeit  két  hatalmas 
kötetben.1  Utánuk  igen  sokat  tett  e téren  Hampel 
József  különösen  a sodronyzománc  ismertetését  ille- 
tőleg.2 

Régi  ötvösségünk  nagyon  fejlett  volt  különösen  a 
Felvidéken,  de  Erdélyben  is.  Kassa,  Lőcse,  Igló,  Kés- 

1 „Az  ötvösség  remekei  a magyar  történeti  ötvösmü-kiállí- 
táson“.  Leírták  Pulszky  Károly  és  Radisics  Jenő.  2 kötet. 

Budapest.  Grill  Károly. 

2 Hampel  József:  „A  középkori  sodronyos  zománc  hazánk- 
ban". Művészi  Ipar.  1886.  7.  A sodronyzománc.  Drathémail. 

mark,  Bártfa,  Selmecbánya,  Besztercebánya,  Erdély- 
ben N.-Szeben,  Brassó  valóságos  gócpontok  voltak 
e tekintetben  és  amint  újabban  Mihalik  József1  kimu- 
tatta — aki  e tekintetben  első  szakemberünk,2  — 
százakra  ment  a híres  ötvösök  száma  a Felvidéken. 
De  ezenkívül  nagyon  virágzott  az  ötvösség  Pozsony- 
ban és  Erdélyben,  híres  volt  a pozsonyi  és  az  erdélyi 
ötvös-iskola,  mint  Hampel  az  egyes  művekből  kimu- 
tatta. A magyar  ötvösök  védőszentje  Szent  Eligius  volt. 

Sajnos,  hogy  virágzó,  régi  ötvösségünk  számos 
kiváló  alkotása  tűnhetett  el  nyomtalanul,  mert  több 


adatunk  van  rá,  hogy  háborús  időben  királyi  rende- 
letre felolvasztották  a szent  edényeket  s pénzt  csi- 
náltak belőlük.  így  az  1526-iki  királyi  rendelet  értel- 
mében 205  márka  arany,  ezüst  edényt  vittek  el  a 
királyi  biztosok  csak  magukból  a kassai  templomok- 

1 Mihalik  József.  „A  kassai  ötvösművészet  története".  Ma- 
gyarország vármegyéi  és  városai.  Abaúj-Torna  vármegye  és 
Kassa.  A zománc.  Tudományos  zsebkönyvtár.  Stampfel. 

2 Mihalik  mellett  Ballagi  A.  dr.  („Kecskeméti  A.  Péter 
ötvöskönyve."  Arch.  Ért.  1884.)  és  Edvi  Illés  Aladár  említendők. 


115.  Szívalakos  boglár,  a 
honfoglalás  korából. 


116.  Hármas  levelű  palmettás 
korong  Anarcsról. 

bői.  A nagy  tűzvész  után  meg  maga  a tanács  adott 
el  a kincsekből,  hogy  pénz  legyen  az  új  építéshez. 

Már  a régi  honfoglaláskorabeli  ékszereken,  ötvösmű- 
veken is  eredeti  motívumokat  találunk.  E boglárok,  fitye- 
gők  bizonyos  szívalakú  díszt  tüntetnek  fel,  melyek- 
ben Huszka  a pávatoll  szemének  nyomát  látja.  A 
süvegen  alkalmazott  paizsocskán,  úgynevezett  liomlok- 


117.  Homlokdísz  a honfoglalás  korából  háromágú  levéldisszel. 


lemezen  pedig  azt  a sajátságos  háromágú  sallangvirá- 
got találjuk,  miről  már  szólottunk  s mely  nem  lehe- 
tetlen, hogy  az  ősi  pálmalevéllel,  az  istenfával  van 
kapcsolatban.  Innen  kezdve  számos  emléke  maradt 
fenn  hazai  ötvösségünknek. 

A legrégebbi  magyarországi  ötvösmunkák  között 
legnevezetesebb  a nagyszentmiklósi  aranykorsó,  melyet 
„ Attila  kincsé  “ -nek  tartanak.  Világverő  Attila  egyik  fő  had  i 

Pékár:  A magyar  nemzeti  szépről. 

útján  került  e lelet  napfényre.  Jellemzően  kulacsalaku. 
Egyik  oldala  teljesen  sodronyruhás,  sisakos  hún  lovast 
ábrázol;  jobb  kezében  vállán  nyugtatott  zászlós  lándzsa, 
bal  kezében  pedig  hátrahajtott  sisakú,  teljesen  sod- 
ronyruhás férfit  vonszol  hajánál  fogva.  A másik  oldala 


Emese  álmát  tünteti  fel  az  ősi  rege  szerint:  Emesét 
a turulmadárral.  Korát  az  V — VI.  századra  teszik. 

A székesfehérvári  királysírok  arany  ékszerein  már 
a zománcot  is  megtaláljuk. 

A román  ízlés  korából  való  aránylag  kevés  ötvös- 
munkánk jobbára  egyházi  kelyhek  vagy  keresztek. 


MAGYAR  ÖTVÖSSÉG 


211 


Egyike  a legbecsesebb  ötvösmunkánknak  a XIII.  szá- 
zadból való  arany  ereklyetartó  eskükereszt. 

A középkori  egyházi  ötvösműkincseink  között  a 
leghíresebb  a Szent  László  király  ezüst  hermája,  mell- 
szobra, melyben  a szent  király  koponyájának  egy 
csontját  őrzik.  Eredetileg  ez  az  ereklyetartó  szobor  a 
Szent  László  alapította  nagyváradi  székesegyházé  volt. 
A török  hódoltság  idején  került  a győri  székesegy- 
házhoz, melynek  ma  is  tulajdona.  Aranyozott  ezüst 
sodronyzománcnak  nyomaival,  a zománcok  azonban 
kipusztultak.  A fej  maga  1406—1417  közt  készült. 

Felemlítjük  a későbbi  korból  Szt.  Simon  ezüst 
koporsóját,  melyet  Nagy  Lajos  felesége  Erzsébet  király- 
asszony készíttetett  1380-ban  s melyet  most  Zárában 
őriznek.  S ugyancsak  e korból  Árpád-házi  Boldog  Mar- 
git állítólagos  házi  oltárkáját,  mely  Czobor  Béla 1 
kutatásai  szerint  a XIV.  század  közepén  készült  s a 
Nagy  Lajos  anyja,  Erzsébet  alapította  budai  klarisz- 
szák  kolostorában  volt  elhelyezve.  Már  csúcsíves, 
zománcozott  ötvösmunka. 

A zománcművesség,  mint  rekeszes  zománc,  mely- 
nek főhelye  Bizánc  volt,  innen  kerülhetett  őseinkhez. 
Nagyobbrészt  (tudniillik  a Dukász-féle  korona,  mert 
az  eredeti  Szilveszteri-féle  a pápai  udvarban  készült 
volt)  bizánci  ötvösmunka  a magyar  szent  korona  is  s ha 
zománcainak  rajza  gyarló  is,  de  a zománcok  alkotása 
fejlett  zománctechnikára  mutat. 

Régi  ötvösségünk  legkiválóbb  alkotásai  ép  az  egy- 
házi szent  edények,  kelyhek,  szentségtartók,  monst- 
ranciák,  úrinutatók,  ereklyetartók,  feszületek,  keresz- 

1 Czobor  Béla : Árpádházi  Boldog  Margit  állítólagos  házi  ol- 
tárkája.“  Akadémiai  Értesítő.  1901. 

tek,  sőt  egész  kis  oltárkák,  főleg  házi  oltárkák.  A 
csúcsíves  stílus  idejében  fejlődik  ki  ily  irányban  ötvössé- 
günk nagyobb  mértékben  s valóban  e csúcsíves  kely- 
hek  közt  remek  alkotásokra  akadunk.  Ilyen  például 
a szepes-káptalani,  a pozsonyi  ferencieké,  ilyen  a Pethe 
László  kelyhe. 

A XIY.  századdal  kezdődik  a csúcsíves  stílussal 
kapcsolatban  ötvösségünk  e felvirágzása  s igazi  fény- 
kora: a XY — XVI.  század.  Virágzó  céheik  voltak  e 
korban  ötvöseinknek  a Felvidék  s Erdély  már  emlí- 
tett városaiban  s valósággal  gócpontok  voltak  ezek, 
melyek  egész  vidékeket  láttak  el  ily  termékekkel. 
Egyes  híres  ötvösök  neve  is  fentmaradt,  mint  például 
Iglói  János,  lőcsei  Genersich  Dávid,  s a kassai  szár- 
mazású Szilassi  János  lőcsei  ötvös,  ki  „tűzben  pik- 
turált“  zománcos  képekkel  diszített  kelyheket  ké- 
szített. 

Nem  egy  példa  akad  rá,  hogy  ötvöseink  Német- 
országba is  átvándoroltak.  így  Szegedi  György  ötvös 
1558-ban  Münchenben  volt  mester.  Viszont  Német- 
országból is  átjöttek  hozzánk. 

Különösen  virágzott  őseinknél  a zománcművesség, 
mert  kiválóan  megfelelt  nemzetünk  pompát  és  fényt 
kedvelő  természetének.  Sajátosan  magyar  terméke 
volt  e virágzó  régi  ötvösségünknek  a sodronyos  zo- 
mánc. Ezüst  sodronyból  készült  rekeszek  közé  öntöt- 
ték a zománcot.  Jellemzi  továbbá  e munkákat,  hogy 
határozottan  sajátos  magyar  ornamentikát  alkalmaztak 
a sodronyzománcos  rekeszek  között  a régi  mesterek, 
úgy  hogy  részben  e sajátos  technika , részben  a nem- 
zeti ornamentika  alkalmazásával  határozottan  sajátos 
magyar  ötvösségi  stílust  teremtettek.  Ép  ily  jellemző 
magyar  termék  az  úgynevezett  erdélyi  zománc , jel- 

lemző  sötétzöld,  kék  színeivel  s gazdagon  kirakott 
drágaköveivel.  A sodronyos  zománc  tehát  nagyon  jel- 
lemző XV.,  XVI.  századbeli  Ötvösmunkáinkra,  Szép 
ilyen  alkotás  a pozsonyi  Pethe-féle  kehely  s igen 
szépek  a Széchy  Dénes-féle  kehely  az  esztergomi 
kincstárban  (1440—1465)  és  a cserépfalvi  kehely,  de 
ilyenek  még  a külföldön  levő  klosterneuburgi  kehely, 


120.  A Pethe-féle  kehely  gombja  virágos  kitöltésekkel  (Hampelu.). 

a németújvári  Mátyás-billikom.  Ezek  a pozsonyi  iskola 
remekei.  A felső-magyarországi  iskolák  legszebb  ilye- 
tén alkotásai  a bars-szentkereszti  szepesi  kehely,  a 
poprádi,  a lőcsei,  a trencséni  kehely,  sőt  a külföldön 
levő  krakói  kehely  és  a vármiai  kehely,  melyek  a 
magyar  sodronyoszománc  pazar,  gazdag  diszítésű  és 
pompázatos  ragyogását  ékesen  hirdetik,  bizonyára 
kivándorolt  magyar  ötvösök  munkái.  Az  erdélyi  zomán- 
cot képviseli  a Rong-féle  kehely,  merevebb,  egysze- 

rűbb  virágornamentikájával,  mely  általában  jellemző 
az  erdélyi  ötvösiskolára.  Mindazonáltal  igen  szép  alko- 


121.  A Pethe-féle  kehely  gombjának  virágos  kitöltései 
(Hampel  után). 

tásokat  hozott  létre  ez  az  ötvösiskola  is,  mint  például 
a marosszentkirályi  kehely,  de  leginkább  a legszebb, 


122.  A Széchy  Dénes-féle  (esztergomi  kincstár)  és  a cserép- 
falvi kehely  virágos  ornamentikával  kosarukon. 

a leggazdagabb  sodronyzománcos  kelyhünk,  a Suky 
Benedeké  bizonyítja. 

123.  Sodronyos  zománcú  virágmustrák  a cserépfalvi  kehely 
kosaráról. 


Hampel  érdeme  ez  emlékeknek  felkutatása  s főleg 
a sodronyos  zománcnak,  mint  sajátos  magyar  műág- 
nak, magyar  ötvösségi  stílusnak  felismerése,  jellem- 
zése. Később  ugyan  erősen  hangoztatta  a velencei  s 


124.  Sodronyos  zománcú  virágmustrák  a cserépfalvi  kehely  talpáról . 

augsburgi  nmstrakönyvek  hatását  s főleg  a német 
reneszánsz  ornamentikával  hozta  kapcsolatba,  de  még 
a reneszánsz  keretén  belül  is  sajátos  magyar  művé- 
szettel állunk  itt  szemben.  Nemcsak  az  jellemzi  továbbá 
e sajátos  stilust  első  sorban,  hogy  nemzeti  ornamen- 
tikánkat alkalmazta  a finom  sodronyos  zománcé  virág- 
girlandokban, hanem  az  is  érdekes  és  pedig  korhatá- 


125.  Sodronyos  zománcú  virágdísz  a németújvári  Mátyás- 
billikom  koronapárkányán  (Hampel  után). 

rozó  jellemző  vonás,  mint  Hampel  kimutatta,  hogy  a 
régebbi,  a XVI.  századnál  előbbi  zománcműveken  mele- 
gebb színeket  alkalmaztak,  így  a vöröset  is, holott  később 
a hidegebb,  tompább  színeket  alkalmazzák  vörös  nél- 
kül; a sárga  zománc  csak  a XVI.  század  közepe  után 
lép  fel.  A két  színskála  Hampel  szerint  a következő : 
az  élénkebb,  koraibb  skála:  vörös,  fehér,  zöld,  kék, 

126.  A németújvári  Mátyás-billikom  lábának  virágmustrás  díszí- 
tése (Hampel  után). 


127.  Virágdiszítés  a németújvári  Mátyás-billikom  kosaráról. 


MAGYAR  ÖTVÖSSÉG 


219 


128.  Sodronyos  zománcú  mustra 
apozsonyi  társas  káptalan  kely- 
he  kosarán.  Könyöki  színes 
képe  után  (Hampel). 


130  Sodronyos  zománcú  mustra 
az  egri  kehely  talpán  Pozsony- 
ban a szent  Ferenciek  kincstá- 
rában. Könyöki  színes  képe  után 
(Hampel). 


129.  Sodronyos  zománcú  mustra 
apozsonyi  társas  káptalan  kely- 
he  talpán.  Könyöki  színes  képe 
után  (Hampel). 


131  Sodronyos  zománcú  mustra 
a Telegy-féle  kehely  talpán 
Pozsonyban  a szent  Ferenciek 
kincstárában.  Könyöki  színes 
képe  után  (Hampel). 


132.  A poprádi  Szt.  Egyed,  kehely  kosara  egyszerűbb  virágornam 

viola,  barna,  fekete  (?) ; a tompább,  késeibb : fehér, 
zöld,  kék,  viola,  legritkábban  a sárga. 

Igen  kiváló  munkája  e korbeli  ötvösségünknek  a 
pozsonyi  klarisszák  kolostorából  való  sodronyzomán- 
cos  ezüst  oltár,  mely  méltán  volt  kint  a párizsi  világ- 
kiállításon.  De  nemcsak  Magyarországon,  hanem  kül- 
földön is  legszebb  ismert  ötvös  műemlékünk  az  esz- 


133.  A Rong-féle  kehely  merevebb,  egyszerűbb  virágornamenti- 
kájával. 

tergomi  székesegyház  kincstárában  őrzött  Mátyás  király 
Kálváriája,  mely  egyszersmind  a magas  domborművű 
zománc  (émail  de  ronde  bőssé)  leghíresebb  emléke. 

Az  egyházi  ötvösmunkák  mellett  azonban  világi 
munkákat  is  készítettek  régi  ötvöseink,  így  a násfá- 
kat,  kösöntyűket,  nyakékeket,  emlékserleget;  egyike 


134.  Sodronyzománcú  virágmustrák  a Rong-féle  kehely  kosarán.  (Hampel  után). 

a legszebbeknek  a hatalmas  méretű  Pálfv-serleg,  kan- 
nákat, kupákat,  poharakat,  csészéket,  emlékkardokat. 

Régi  ötvösmunkáink  közt  külön  említendők  fel  a 
régi  bronz  keresztelő  medencék,  jobbára  a XIII — XIV. 
és  XV.  századból.  Ilyenek  a kassai  Erzsébet-dómé  a 
XIII.  századból  normann-román  jelleggel.  A csúcsíves 
stílus  korából  felemlítendők  a lőcsei  Szt.-Jakab-temp- 
lombeli,  az  iglói,  a késmárki,  a szepes-olaszii,  a göl- 


135.  Marosszentkirályi  kehely  kosarán  magyar  ornamentikával. 

nicbányai  s főleg  a ménhárdi,  mely  a párizsi  kiállí- 
táson is  kint  volt.  Ez  utóbbit  szőllőmeander-dísz  futja 
körül,  majd  apró,  Pált  és  Pétert  feltüntető  relief  ké- 
peknek sorozata.  Az  eredeti  latin  felírás  szerint  iglói 
(nova  villa)  János  mester  alkotása.1  Felemlítendők 

1 Magister  Joannes  de  nova  villa  fecit  hoc  opus.  hic  fons 
baptismi  sancti  praesulis  almi  terrae  Scepusii  opidi  vocati  Me- 
nardi  anno  M°CCCCÜLXXXI1II°. 

még  a kassai,  a bártfai,  pozsonyi  és  besztercebányai. 
A pozsonyit  Mária  és  Szt. -János  reliefje  ékesíti.  A 
besztercebányai  pedig  a legdíszesebb  1475-ből,  talpán 
a pokol  hatalmát  ábrázoló  szörnyalakokkal,  feljebb 
levelekből  alakított  kehelyben  a medence,  melynek 
oldalán  csúcsíves  tornyocskás  fülkékben  a poklokon 
diadalmaskodó  kereszténységet  feltüntető  apostolok. 


f i7  i>  p 

136.  A magyar  sodronyos  zománca  ötvösmunkák  fővirág-  és 
levélmotivumai  Hampel  szerint. 

Az  egész  régi  ötvösségünk  egyik  legszebb  csúcsíves 
remeke. 

A XVII.  században  is  még  elég  sok  ötvösmunkára 
akadunk.  Ez  a festett  zománc  virágkora.  E korból 
ismerjük  Sthin  Tamás  erdélyi  s Brozer  István  kolozs- 
vári ötvösünket  (1640  körül),  és  Hann  Sebestyént,  az 
erdélyi  ötvösök  utolsó  nevezetes  alakját,  ki  Lőcsén 
született  1664-ben,  de  Nagy-Szebenben  dolgozott  s ott 
is  halt  meg  1713-ban.  Erdélyben  különösen  a király- 
földi ötvösség  volt  híres.  Az  erdélyi  ötvösség,  főleg 

a mellboglárokkal  (Heftel,  Fürspann)  tűnt  ki,  melyeket 
a szász  leányok  és  menyecskék  mellükön  viseltek.1 

A XVIII.  században  is  akadunk  még  egy-egy 
ötvösre.  Ilyen  Vásárhelyi  Márton  1775  körül.  Ekkor 
ötvösségünk  is  lassacskán  a bárok  ízlést  mutatja. 
Ilyen  a Szelepchényi-féle  arany  feszület.  A rokokó 
ízlés  korában  kiválóan  szép  és  számos  kelyhet,  úrmuta- 
tót alkotott  Szilassy  János,  lőcsei  ötvösmester. 

Végre  a XVIII.  század  végén  s a XIX.  elején 
találkozunk  legnagyobb,  legelső,  de  a sorrendben 
szinte  utolsó  ötvösmesterünkkel,  ki  korának  is  első 
mestere  volt,  Szentpétery  Józseffel.  Nagy  domborműve- 
ket  készített.  Panaszkodik,  hogy  munkái  mind  idegen 
kézre  kerülnek.  Igaz,  hogy  nem  nemzeti  tárgyakat 
dolgozott  fel.  Első  műve : Nagy  Sándor  átmenete  a 
Granicuson , a bécsi  császári  kincstárba  került.  Nagy 
Sándor  győzelmét  Dáriuson , e harmadfél  láb  hosszú 
és  másfél  láb  széles  hires  domborművet,  melyet  a 
kortársak  nem  győznek  magasztalni,  s mely  az  arbellai 
ütközetet  ábrázolja  eleven  szerkezetben,  Londonba 
vitte  valaki.  Még  Pórus  király  elfogatását  említik. 
Mind  idegen  tárgy,1  de  azért  büszke  rá,  hogy  „magyar 
hazafi"  készíthetett  ilyeneket. 


1 Sigerus  Emil : „Két  erdélyi  mellboglár."  Magyar  Ipar- 
művészet. I. 

1 Szarta  Tamás  : „A  magyar  művészet  századunkban."  Buda- 
pest, „Szépirodalmi  könyvtár"  kiadóhivatala,  1890. 


IX. 


Képfaragás,  szobrászat  egyéb  plasztikai 
művészet. 


Most  áttérünk  a képfaragásra,  a szobrászatra.  Régi 
képfaragásunk  áttekintését  a középkori  építészeti  stí- 
lusok templomait  díszítő  köfaragással  kell  kezdenünk. 
Ez  a díszítő  szobrászat  természetesen  teljesen  az 
egyes  stílusok  szolgálatában  állt,  és  pedig  első  sorban 
oszloptalpak,  törzsek  és  fejek,  továbbá  ablakbélések 
és  főleg  az  úgynevezett  méretmüvek  (Maaswerk)  elő- 
állítására szorítkozott.  így  a román  stílus  épületeinél 
nálunk  is  szép  és  változatos  oszlopfejeket  találunk  s 
megfelelő  oszloptalpakat  a jellemző  sár  oklevéllel . Gaz- 
dag faragásával  első  helyen  áll  itt  a jáki  portálé,  ez 
igazi  aranykapu.  A csúcsíves  építészet  még  nagyobb 
változatosságot  tüntet  fel  az  oszlopfejekben  és  a 
boltív-bordázatokban,  de  főleg  az  e stílusnál  oly  jel- 
lemző s oly  nagy  változatosságban  kifejlesztett  méret- 
művek faragásával,  melyek  a csúcsíves  ablakok  felső 
részét  arányos  formáikkal  ékesítik  és  kapufeletti  orom- 
díszeivel.  Míg  a román  stílus  kőfaragásaira  nálunk  a 
legszebb  példa  a jáki  templom,  addig  a csúcsívesre 

Pékár:  A magyar  nemzeti  szépről. 


226 


KILENCEDIK  FEJEZET 


első  sorban  a kassai  Szt.-Erzsébet-dómot  kell  megint 
felemlítenünk  s különösen  gazdagon  faragásborította 
északi  kapuját,  e legszebb  portálénkat.  A dóm  köze- 
lében levő  Szt. -Mihály-kápolna  kapufeletti  oromdíszé- 
ben régi  faragást  mutat,  amint  Szt.  Mihály  a lelkeket 
mérlegeli.  Külön  kell  megemlítenünk  itt  a lőcsei 
Szt.-Jakab-teinplomot,  és  a csütörtökhelyi  kettős  kápol- 


137.  A jáki  templom  portáléja. 

nát,  melyeknek  rendkívül  változatos  és  szép  méret- 
műveit  méltán  csodálhatjuk. 

Azonban  már  jókor  nem  érte  be  ezzel  díszítő 
szobrászatunk,  s az  oszlopokon  és  ablakdiszítéseken 
kívül  szobrokkal  iparkodott  emelni  a templomok  épí- 
tészeti hatását.  Csak  az  a kár,  hogy  az  eredeti  szob- 
rok közül  nagyon  sok  elpusztult.  így  például  a lőcsei 

szt.-Jakab-teniplomon  is  láthatunk  ily  alakokat  a kapu- 
zaton. Itt  is  azonban  több  szobor  elpusztulhatott,  mint 
azt  a déli  oldalon  látható  üres  szobortartó  gyámkövek 
mutatják.  Igen  szép  s gazdag  csoportozatokat  talá- 
lunk a kassai  dóm  északi  kapuján,  mely  e tekintetben 
első  hazánkban : Krisztus  a keresztfán,  Szt.  Erzsébet 
életéből  való  jelenetek,  az  utolsó  Ítélet  és  a pokol 
tátott  szájú  szörnyeteggel.  Szép  faragásokat  mutat  a 
déli  és  nyugoti  kapu  is.  A jáki  templom  kapuzata 
feletti  fülkesorban  Krisztus  és  a tizenkét  apostolt 
látjuk.  Ebből  a szempontból  is  igazi  aranykapu. 

Még  egy  irányban  működött  a templomépítéssel 
kapcsolatos  középkori  kőfaragásunk,  s ez  a síremlé- 
kek, kőlapok,  címerek,  szarkofágok  faragása.  Szépen 
faragott  sírkövekben  igen  gazdag  hazánk. 

Egyike  a legrégibbeknek  (1332)  a Gagyi  László 
sírköve  a felső-gagyi  (Abauj megye)  apátsági  templom- 
ban. Kiváló  koracsúcsives  faragás,  dűlt  címeren  kurul- 
madarat,  karvalyt  ábrázol,  szájában  borostyán  koszo- 
rúval, jobb  szárnyán  koronával. 

Érdekesek  a kassai  dómnál  az  újjáépítés  alkal- 
mával előkerült  régi,  XIV.  századbeli  sírkőlapok,  jel- 
lemző félköríven  álló  kereszttel,  a kereszt  alján  az 
illetőnek  balra  dűtött  családjegyes  címerével.  Ez  jel- 
lemző helyi  divata  volt  a sírkőlapoknak. 

Igen  gazdag  sírkövekben  a lőcsei  Szt.-Jakab- 
iemplom,  ahol  kivül-belül  sok  sírkő-lapot  találunk. 

Ezek  közül  különösen  kiválnak  a Thurzó-síremlé- 
kek,  melyek  kőfaragásbeli  műemlékeink  közt  első 
helyen  említendők.  így : János,  Szaniszló,  I.  Elek, 
II.  Elek  síremlékei  vörösmárványból.  I.  Eleké  foga- 
dalmi jellegű.  S itt  igazán  nem  hallgathatom  el  azt 
a magunkat  bántó  és  vádló  érzést,  amely  az  embert 

15* 

a lőcsei  Szt.  Jakab-templom  körül  sétáltában  elfogja* 
mikor  a gyönyörű  faragású  márványlapokat  kell  taposnia 
a templom  körüli  kövezet  kődombjai  között.  Két  ilyen 
vörös  márványlap  van  a déli  oldalon.  Az  egyiken  még 
sok  látható  a szép,  nemes  vonalvezetésű  növényi 
ornamentikából  és  a felírásból  is ; a másikon  már 
csak  a letaposott  címer  és  sisak  körvonalai  láthatók* 
egyéb  semmi.  Hisz  e köveknek  múzeumban  volna 
helyük ; ezek  Lőcsének  olyan  kövei,  mint  a Ruskin- 
féle  „Velence-kövei“,  nem  pedig  kövezetkövek! 

Másutt  is  találhatók  ilyen  sírkövek  az  egész; 
országban.  így  a nyírbátori  ev.  ref.  templomban  Báthory 
Gábor  vörös  márványsírköve  1628-ból.  Sisakkal,  pán- 
célosán, buzogánynyal,  karddal,  oroszlánt  taposva. 
Művészi  kőfaragás  ugyané  templom  ajtaja  felett 
Báthory  István  vajdának,  a kenyérmezei  hősnek  címere. 
Megemlítjük  még  Sirokay  László  egri  kanonokét 
Sárosmegy e Siroka  községének  templomában,  a Máriássy- 
sírköveket  a márkusfalvi  templomban,  a Podma- 
niczky-féléket  a vágbesztercei  templomban,  s Szent- 
györgyi  Bazini  György  grófét  a pozsony-szent-györgyi 
plébánia-templomban.  Egyike  a legjellemzetesebb  sir- 
kőfaragásoknak  a volt  dunamelléki  tudós  társaság* 
Akadémia  Istropolitana  egykori  rektorának,  Schom- 
berger  Györgynek  vörös  márványból  faragott  képe 
a pozsonyi  Szt.-Márton-templomban.  S egyike  a leg- 
szebbeknek, a leggazdagabb  templombeli  síremlé- 
keknek Illésházy  alabastrom-alakja  vörös  márvány 
háttérén  a trencsényi  apátsági  templomban,  s egy- 
szersmind egyike  a legművészibb,  legeredetibb  faragá- 
soknak. 

A síremlék  és  sirkőfaragások  mellett  s ép  ezekkel 
kapcsolatban  külön  kell  felemlítenünk  a címerfaragá- 

sokat.  Ép  a sírköveken  volt  divat  az  illető  címerét 
is  odafaragni.  Igen  szép  címerekre  akadunk  így  a 
lőcsei  sírköveken.  De  nemcsak  a sírköveken,  hanem 
a várkapuk  felett  s a patronátus  alatt  álló  templomok 
kapuja  felett  is  megtaláljuk  a régi  családi  címe- 
reket. Régi  faragásunknak  ép  oly  s még  díszesebb 
ága  volt  ez,  mint  a festésnél  a címerfestés. 

Középkori  szobrászaink  közül  a Kolozsvári- test- 
vérek: György  és  Márton 1 válnak  ki  a XVI.  század- 


138.  A Kolozsvári-testvérek  prágai  Szt.-György-szobra. 

bán  első  sorban,  mint  nemcsak  templomdiszítő,  hanem 
monumentális  szobrokat  alkotó  művészek,  koruk  leg- 
kiválóbb ércöntő  mesterei.  A prágai  híres  Szent-György- 
szobor  az  ő munkájuk,  s idegenben  is  a magyar 
művészet  dicsőségének  hirdetője.  Érc-szobrokat  készí- 

1 Ipolyi  Arnold : „ A középkori  szobrászat  Magyarországon." 
M.  T.  Akadémia  évkönyvei.  X.  kötet  13.  darab.  Pest,  Eggen- 
berger.  1863. 

tettek.  A híres  nagyváradi  szoborcsoportozatot  is  ők 
készítették,  mely  Szt.  István,  Szt.  Imre,  Szt.  László 
szobraiból  állott,  melyet  azonban  a török  hódoltság 
kora  nyomtalanul  elsepert,  a törökök  ágyúkat  öntöttek 
belőle. 

Mátyás  idejében  a budai  királyi  palota  udvara  tele 
volt  díszes  szobrokkal,  ott  voltak  Herkules  tettei  dom- 
borművekben, Herkules  nagy  szobra,  a három  Hunyadi 
fegyveres  szobra  stb.  ; nemkülönben  a visegrádi  vár- 
kastélyt is  Múzsák  és  Cupidók  s egyéb  faragványok 
diszitették.  De  a török  dúlás  mindezt  elseperte. 

A csúcsíves  stíl  kifejlődésével  a diszítő  szobrá- 
szatnak egy  másik  s a kőfaragásnál  sokkal  önállóbb 
neme  fejlődött  ki  a fafaragásban.  A XIV.  és  XV. 
században  fejlődött  ki  a nagy  szárnyas  oltárok  fara- 
gásának divatja.  Ezek  a szárnyas  oltárok  háromosz- 
tatúak  (triptychonok)  voltak,  kihajtható  és  visszahajt- 
ható szárnyakkal.  Középen  volt  az  oltárkép,  a szár- 
nyak szintén  tele  voltak  képekkel  s mind  ezeknek  a 
kerete  gyanánt  tűnt  fel  a hatalmas,  csúcsives  motivu- 
mokból  szerkesztett  faragott  faalkotmány. 

A szárnyas  oltárok  faragása  Németországban  jött 
divatba,  onnan  került  Lengyelországba  s onnan  jött 
hozzánk  Felső-Magyarországba.  Az  eredeti  és  kiváló 
művész  e téren  Veit  Stoss 1 Niirnbergából  való 
volt,  de  nyugtalan  természete,  miután  földijeivel 
összeveszett,  Krakóba  kergette,  s itt  híres  fafaragó- 
iskolát  alapított.  Krakó  tele  művészileg  faragott  képei- 
vel. Az  akkori  divat  szerint  még  az  utcán  is,  a házak 

1 Voltak,  akik  az  egykori  szepesi  (most  Abaujhoz  tartozik) 
várossal,  Stoósz- szál  hozták  kapcsolatba,  de  erre  nézve  sem  a 
stoószi,  sem  a jászói,  sem  az  Országos  Levéltárban  semmi  nyom. 

Dr.  P.  K. 


KÉPFARAGÁS,  SZOBRÁSZAT 


231 


falán  találunk  Veit  Stoss-féle  domború  képeket.  így 
a Szt.-Borbála-templom  híres  Ogrojec  nevű  kápol- 
nája bejáratával  szemben  egy  egyemeletes  házon  is 
kinn  az  utcán  meglepetve  látja  az  ember  Veit 
Stossnak  „Krisztus  az  olajfák  hegyén*  című  jellem- 
zetes  faragott  képét. 

Veit  Stossnak  krakói  iskoláját  látogatták  a mi 
mestereink  is,  és  bár  a nagy  krakói  mester  hatása 
így  nagyon  is  észrevehető,  mindamellett  egészen  külön 
fejlődött  szárnyas  oltárt  faragó  iskoláról  beszélhetünk 
itt  Felső-Magyarországon,  különösen  Lőcsén,  Bártfán, 
Kassán  és  Besztercebányán.  Egyesek  neve  is  fent- 
maradt.  A kiválóbb  mesterek  közül  felemlítendők 
Lőcsei  Pál,  Miklós  és  Jakab  kassai  mesterek  stb. 

Első  sorban  a lőcsei  Szt  - Jakab-templom  főoltárát 
kell  a szárnyas  oltárok  közt  megemlítenünk  és  pedig 
azért,  mert  kiváló  szépsége  mellett,  a világ  legnagyobb 
fából  faragott  szárnyas  oltára.  Pál  mester 1 lőcsei 
fafaragó  alkotása  körülbelül  1515-ből,  ki  Veit  Stoss- 
nak volt  tanítványa.  E hatalmas  faalkotmány  18  m. 
magas.  Egyik  különösen  szép  részlete  valamely  cso- 
dás, mesebeli  fenyőrengetegnek.  Gyönyörű  felépítménye 
is  a csúcsíves  fafaragásnak  igazi  remeke,  számtalan 
finoman  áttört,  csúcsíves  tornyocska  erdejével. 

Középrésze  mindkét  oldalt  kihajtható  s mindkét 
oldalán  festményekkel  borított  szárnyakkal,  a fafara- 
gás mesterműve.  Három  faragott  alakot  zár  magába. 
Középen  a sárkányon  álló,  angyaloktól  körülvett  Bol- 
dogasszony, Magyarország  patronája,  csodaszép  Mária- 


1 Mint  az  egyik  síremlék  felirata  mondja:  „Margarethae 
quondam  Dni  Paulis  sculptoiis  filiae  qui  supremum  Altare 
Eccleziae  hujus  sculpsit. 

arc,  melynek  német  jellegébe  olasz  vonások  vegyülnek, 
nyíltan  tanúsítva,  hogy  alkotója,  az  ügyes  fafaragó 
művész,  ha  a krakói  faragó-iskola  tanítványa  volt  is, 
Olaszországban  is  járt,  a Madonnák  földén.  Bal 
kezünk  felé  a fő  alaktól  Szt.  Jakab  apostolt  látjuk, 
a szorgalmas  kézművest,  mint  Lőcse  város  középkori 
polgárságának  képviselőjét  az  ipar  terén,  jobb  kezünk 
felé  Szt.  János  apostolt  a mély  értelmű  és  költői 
szárny alású  szent-írásírót,  a polgárság  képviselőjét 
a műveltség  terén.  A középrész  alatt,  az  úgynevezett 
predellában  szőllőindás  s madarakkal  díszes  aranyo- 
zott fakeretben  a teljes  Úrvacsorája  fából  kifaragva. 
Egyike  a legértékesebb  fafaragás-csoportjainknak.  Külö- 
nösen az  Úrvacsora  predella-keretének  indadíszén 
látható,  mennyire  a [reneszánsz  hatása  alatt  áll  már 
itt  a csúcsíves  faragásmód  s a merev  csúcsíves  irány 
mily  folyékony,  hajlékony,  olvadó  formákat  ölt  a 
reneszánsz  első  fuvalmaira. 

Mindjárt  a főoltár  után  említendő  az  úgynevezett 
Passzió- oltár  a XV.  század  végéről,  mint  predellájá- 
nak  lombdíszében  a Mátyás  király  és  Beatrix  címerei 
feletti  felírás  mutatja.  E predella  aranyozott,  fából 
faragott  lombdísze  a legszebb  reneszánsz  díszmunkánk 
e nemben.  Az  aranyos  lombfonadék  olvadó  formái 
még  jobban  érvényesülnek  az  egyébként  rideg,  csúcs- 
íves hangulatú  környezetben.  Régi,  1500  körül  fara- 
gott faoltár  még  a havi  Boldogasszony-oltára  Mária- 
szoborral,  Szt.  Péter  és  Pál  oltára,  Szt.  Kataliné, 
Szt.  Miklósé,  Szt.  Jánosé,  Szt.  Annáé,  Szt,  Erzsébeté. 
A sok  szép  faragásból  megemlítjük  még  azt  a XV. 
századbeli  predellát,  mely  a három  bölcs  imádását 
ábrázolja,  s méltán  szerepelt  a párizsi  kiállításon  is. 

A lőcsei  nagytemplom  után  a szárnyas  oltárok 

dolgában  mindjárt  a bártfai  Szt.-Egyed-teinplomot  kell 
említenünk.  A templomnak  egész  sor  szárnyas  oltára 
van,  s ha  ez  mind  nem  is  eredeti  régi,  csak  a régiek 
szellemében  restaurálva  Hölzeltől,  mégis  közöttük  több 
eredeti  és  igen  szép  szárnyas  oltár  akad.  A legfon- 
tosabb a Szt.-Kereszt-oltára,  mely  a maga  nemében 
mindjárt  a lőcsei  főoltár  után  követ- 
kezik. A feszületet  Mária  és  József 
alakjával  feltüntető  középrészt  mind- 
két oldalról  liatosztatú  szárny  veszi 
körül.  Nemes  arányaival  és  karcsú 
alakjával  ez  a szárnyas  oltár  egyike 
a legszebbeknek.  Igen  finom  és  költői 
munka  Jézus  születésének  oltára.  A 
templom  fafaragásai  közül  külön  kell 
megemlítenünk  a templom  régi  szen- 
télyének diadalívén  álló  feszületet, 
mely  erősen  .emlékeztet  Veit  Stoss 
iskolájára.  Az  illető  fafaragó  mester 
nagyon  jól  számított  arra,  hogy  alak- 
ját mélyen  alulról  fogják  tekinteni. 

De  a legkiválóbb,  és  nemcsak  itt, 
hanem  egész  régi  faragásunk  terén, 
az  a szimbolikus  csoportozat,  mely 
az  elalélt  Krisztust  ábrázolja  az  Atya- 
isten karjaiban.  Az  ismeretlen  mester, 
ha  Krakóban  is  tanulhatott,  de  okvetlenül  járt  Olasz- 
országban. Krisztus  meztelen  testén  az  izmok  és  erek 
bőrön  áttetsző  szövedékét  oly  kitűnően  ábrázolta,  ahogy 
ezt  csak  Michel  Angeló  márványszobrain  látjuk.  Ez  a 
faragott  fa  szinte  emlékeztet  a michel-angelói márványra. 
És  ezért  joggal  beszélhetünk  felsőmagyarországi  fafa- 
ragó-iskoláról, mert  ha  Veit  Stossnak  félreismerhetet- 


139.  Gábor  ark- 
angyal. Csúcs- 
íves korbeli  szí- 
nezett faragás 
Eperjesen  a 
XlV.sz.-ból. 

len  hatását  látjuk  itt  is,  ott  is,  éppúgy  az  olasz  hatás  is  két- 
ségtelen, s így  amint  felsőmagyarországi  építészetünket, 
úgy  fafaragásunkat  is  olasz  és  német  hatás  keveréke 
jellemzi.1  Külön  felsőmagyarországi  fafaragó-iskoláról 
kell  beszélnünk  már  csak  azért  is,  mert  az  „Atyaisten  és 
Krisztus"  csoportozatban  oly  kiváló  alkotást  hozott 


140.  Az  Atyaisten  Krisztussal.  Bártfai  fafaragás  a XV.  századból. 

létre.  Újabban  e kiváló  alkotás  nem  valami  jól  vilá- 
gított helyre,  a Szt. -Borbála-oltár  predellájába  illesz- 
tették, ahol  bizony  a futólagos  szemlélő  szinte  észre 
sem  veszi.  Bizony  kár  volt  így  eldugni  e legmüvészibb 
régi  fafaragásunkat. 

1 Díváid,  Kornél : „A  bártfai  szobrásziskola."  Magyar  Ipar- 
művészet. I.  és  II. 

Ép  ennek  a régi  fafaragó-iskolának,  mely  Bártfán 
oly  kiválót  alkotott,  a hagyománya  vitte  rá  közokta- 
tási kormányunkat,  hogy  Bártfán  fafaragó-iskolát  szer- 
vezett, Hölzel  Mórt  bízván  meg  vezetésével,  aki,  noha 
prágai  születésű,  Bécsben  Izsó  Miklóssal  megismer- 
kedvén, hazánkba  került  és  itt  telepedett  le.  Ezen 
állami  fafaragó-iskolának  célja  első  sorban  a külföldi 
vásártermékeket  a templomi  szobrok  terén  kiszorítani.1 

A szárnyas  oltárok  dolgában  még  megemlítjük  a 
kassai  dómot,  melynek  oltárait  Kassai  Miklós  és 
Jakab  mesterek  faragták,  de  melyek  közül  az  1556-iki 
nagy  tűzvész  alkalmával,  mikor  a kövön  kívül  minden 
elégett,  csak  négyet  menthettek  meg:  a szép  főoltárt, 
melynek  táblásképét  Wohlgemuth  festette  volna,  a 
Boldogasszony  oltárát,  a Szent  Szűz  haláláról  neve- 
zett oltárt  és  a Szt.-Antal-oltárt.  Külön  említendő 
még  a remekművű  káposztafalvi  szárnyas  oltár,  melyet 
a párizsi  kiállításra  is  kiküldtek  a Szepességen  egy- 
általán még  igen  sok  remek  festésű  szárnyas  oltárt 
találunk.  Kiváló  Liptóban  a szentandrási  templom  szár- 
nyas oltára. 

De  nemcsak  a faragás  jutott  ily  nagy  virágzásra 
a csúcsíves  építésmóddal,  hanem  kőfaragásunk  is 
tovább  fejlődött  s még  nagyobb  virágzásnak  indult. 
Ekkor  jönnek  mindinkább  divatba  a szentségtartók,  e 
külön  kis  csúcsíves,  toronyszerű  alkotmányok,  mely- 
lyel  remekelni  iparkodtak  faragó  mestereink.  E téren 
is  Lőcsén,  Bártfán,  Kassán,  Besztercebányán  meste- 
reink, iskoláink  voltak.  Egyesek  neve  is  fenmaradt, 
igy  Króm  István  faragta  a kassai  és  bártfai  templom 

1 Díváid  Kornél : „A  bártfai  szobrász-iskola. “ Magyar  Ipar- 
művészet. I.  és  II. 

szentségházát.  Urbanovitz  Márton  neve  saját  síremlé- 
kén marad  fenn  Lőcsén.  A kiválóbb  ily  szentségtar- 
tók a kassai,  bártfai,  lőcsei,  gölnicbányai. 

Itt  említjük  meg  a kőből  faragott  és  színesre  fes- 
tett Olajfák  hegye  csoportozatot  Besztercebányán, 
mely  hátterül  magát  a régi  várost  ábrázolja,  továbbá 
a garam-szent-benedeki  szerzetes-templomi  szent  sír , 
vagy  Krisztus  koporsója  című  csoportozatát,  melyet 
restaurálás  után  az  esztergomi  székesegyházba  vittek. 

A reneszánszkori  faragások  közt  első  helyet  foglal 
el  mindenesetre  az  említett  lőcsei  Mátyás-oltár  predel- 
lája.  Folyékony,  kereken  összeolvadó,  aranyozott, 
reneszánsz  girland-dísze,  mely  Mátyás  királynak  és 
feleségének,  Beatrixnak  címerét  fonja  körül,  páratlan 
a maga  nemében.  Méltán  híresek  az  1488  körül  a 
Báthoryak  alapította  nyír-bátori  ev.  ref.,  még  csúcs- 
íves templom  faragott  keresztes  székei,  úgynevezett 
stallumai  e tekintetben.  A „korai  reneszánsz  páratlan 
műemlékei“-nek  mondja,  a műemléket  védelmébe 
vevő  miniszteri  leirat.  1511-ből  valók  e,  részben  fara- 
gott, részben  betétes  munkák.  Hasonló  faragott  s 
berakott  kerevetes  padokat,  tanácsszékeket  találunk 
a lőcsei  Jakab-templomban  is.  Készítőjük  György 
asztalosmester  volt  (Georg  Tischler).  Pompás  rene- 
szánszkori faragás  a késmárki  főtemplomból  a Thököly - 
kápolnába  került,  részben  faragott,  részben  berakott 
művű  egyházi  szék  Láng  Lajos  késmárki  asztalos- 
mestertől  1544-ből,  mint  latin  felirata  mondja. 

Külön  említjük  meg  e berakott  munkát,  az  úgy- 
nevezett intarziát , mely,  mint  láttuk,  a reneszánsz  fara- 
gásokkal kapcsolatban  virágzott.  Kiváló  remeke  az  épp 
előbb  említett  fejedelmi  imaszék,  melyen  egész  csar- 
nokot ábrázolt  intarziával  a művész. 


KÉPFARAGÁS,  SZOBRÁSZAT 


237 


Itt  kell  megemlítenünk  az  ugyancsak  a reneszánsz 
épitésmóddal,  a felsőmagyarországi  reneszánsz  épüle- 
tekben divatossá  lett  s a bárok  és  rokokó  építésmód- 
nál is  kedvelt  díszítő  plasztikát,  a stukkó- 1.  Kiváló 
szép  példája  ennek  az  eperjesi  Klobusitzky-ház  hom- 
lokzata, vagy  az  iglói  XVI.  szepesi  város  takarék- 


141.  Stucco  boltozat-díszítés  az  eperjesi  Fö-utca  11.  sz.  házból 
(XVII.  század  másik  fele).  Díváid  Kornél  után. 

pénztár  épületének  homlokzata.  De  mennyezetdíszül 
is  nagyon  kedvelték  a stukkót  s igazán  olvadékonyan 
szép  léc-  s girlandfonadékokat  találunk  lőcsei,  eperjesi 
házak  mennyezetein.  Különösen  azért  is  ki  kell  emel- 
nünk e virágzó  régi  stukkó-művességünket,  mert  ép 
Eperjesen  e mennyezeteken  a magyar  régies  motivu- 

mókát,  a szegfűt,  a liliomot  is  megtaláljuk  a többi 
eredeti  reneszánsz  motívum  mellett,  miknek  egyik  fő 
ismertető  jele  a gránátalma.  Ily  mennyezeteket  talá- 
lunk a Főút  95.  és  111.  házában.  De  ép  úgy  Lőcsén 
is.  Igen  szép  rokokó  stukkó-díszt  találunk  a mai 
lőcsei  főgimnázium  I.  osztálya  termében  is,  mely  az 
ottan  valamikor  lakó  egyházi  rendnek  volt  a refek- 
toriuma. 

A reneszánsz  ízléssel  fejlődésnek  indult  s a rokokó- 


142.  Donner  Rafael  pozsonyi  Szt.-Márton  szobra. 

val  oly  virágzó  stukkó  díszítő  művészetünk  is  abba 
maradt,  népiesen  nemzeti  motívumainknak  is  nagy 
kárára,  mert,  mint  mondottuk,  ezeket  is  szerencsésen 
felhasználta  régi  stukkó-művészetünk.  Legújabban  a 
királyi  várpalota  stukkóiban  újra  magyar  motívumok 
lépnek  fel  nemes  plasztikai  formákban  Hauszmann 
pompás  alakításában,  de  ez  nem  régi  stukkó-művé- 


143.  Donnar  Ráfael:  A régi  pozsonyi  főoltár  egyik  angyala. 
(M.  Iparművészet.) 

szetünk  folytatása,  hanem  szerencsés  új  vállalkozás, 
főleg  a pávaszemes  rózsák  és  liliomok  pompás  plasz- 
tikai kifejtésével. 

Régi  monumentális  lovas  szobrainkat  — a Kolozs- 
vári testvérek  nagyváradi  Szt.  István,  Szt.  Imre,  Szt.  László 
szobrát  és  Zsigmond  király  lovas-szobrát  a budai 
Szent-György-piacon,  amelyek  azonban  elpusztultak  — 
idői  sorrendben  Donner  Ráfael  pozsonyi  Szt.-Márton- 
szobra  követi.  Ez  a szobor  fenmaradt  a pozsonyi 
dóm  háta  mögött.  Donner  Ráfael  igaz,  hogy  külföld- 
ről telepedett  le  1727-ben  Pozsonyban,  de  aztán 
állandóan  itt  élt  s művészete  java  tevékenységét  itt 
fejtette  ki.  Szobrai,  de  különösen  a Szt.-Márton-szobor 
és  a régi  pozsonyi  főoltár  angyalai,  külföldi  műtörté- 
nészek szavai  szerint  is  a XVIII.  század  legtökélete- 
sebb formájú  szobrászati  alkotásai.  Szt.  Márton  lovas- 
szobrát ólomból  öntötte.  Most  üvegfedél  alatt  látható, 
a dóm  apszisának  két  középső  támasztó  pillérje 
között.  A művészettörténetben  Bernini  és  Canova  közt 
a legnagyobb  képfaragó  Donner. 

Modern  szobrászatunk  a XIX.  század  elején  több 
bátortalan  és  tehetségtelen  próbálkozás  után,  melyek 
közül  még  leginkább  Ferenczy  István  említhető,  főleg 
Mátyás  szobrának  tervezetével,  mert  benne  már  is 
hazafias  tárgy  feldolgozására  való  törekvés  nyilvánul, 
voltakép  Izsó  Miklóssal 1 kezdődik,  ki  Bécsben,  Mün- 
chenben tanult  és  dolgozott,  de  azért  már  nála  is 
megtaláljuk  azt  a jellemvonást,  mely  újabb  művésze- 
tünket annyira  jellemzi,  t.  i.  a hazai  népélet  ábrázo- 
lását, sőt  e tekintetben  benne  oly  szerencsésen  egye- 

1 Szana  Tamás:  „Izsó  Miklós  élete  és  müvei. “ Budapest, 
1897. 

sült  a képfaragó  tehetség  a népiesen  nemzeti  iránt  való 
finom  érzékkekhogy  későbbi  szobrászatunkat  is  soká  felül- 
múlta. Csak  legújabb  szobrászatunk  volt  képes  újra  a 
népies  nemzeti  motívumok  terén  nyomdokaiba  lépni. 

Izsó  közéletünk  sok  jelesét  örökítette  meg.  Ez 
alkotásai  közt  első  helyen  áll  CsoJconay- ja,  Debrecen- 


144.  Izsó  Miklós  „Búsuló  Juhász" -a. 

ben,  a magyar  emlékszobrok  egyik  legjobbika.  A népie- 
sen nemzeti  motívumokat  feldolgozó,  a népéletből 
merített  alkotásai  közül  pedig  s e tekintetben  egész 
szobrászainkban  az  első  helyen  áll  Juhász- a,  a Nem- 
zeti Múzeumban,  melyet  később  Búsuló  Juhász- nak 
neveztek  el,  igazi  magyar  alak  a népéletből,  amint 
botjára  támaszkodva  méláz  el  a messzességbe.  Nézése 

Pékár:  A magyar  nemzeti  szépről. 


145.  Stróbl  Alajos:  Arany  János  szobra 


146.  Zala  György:  A budai  Honvédszobor. 

16* 

ugyanis  az  egész  alföldi  rónaságot  elénk  varázsolja. 
Csak  onnan  való  lehet  ez  az  alak.  Ezzel  teremtette 
meg  Izsó  a magyar  népélet- szobrászatot,  „genre- szob- 
rászat “-ot.  Ilyenfajta  műve  még  ugyanott  a Fonóházi 
jelenet , melyben  a leány  elejtett  orsóját  a legény  fel- 
emeli, de  ennek  fejében  csókot  kér  átölelve  a tőle 


147.  Zala  György:  Ébredő  szabadság,  részletcsoport  az  aradi 
Szabadság-szoborról. 

nem  olyan  túlságosan  idegenkedő  leány  derekát. 
Apróbb  ily  irányú  tanulmányai  közül  kiválik  három 
Táncoló  parasztja,  melyekben  találóan  fejezte  ki  a 
magyar  legény  hetyke  táncát,  s Cigány -bandája,  igazi 
népi  jelenet  töredékei,  mely  a maga  egészében 
a magyar  nép  mulató  jókedvének  lett  volna  méltó 
faragott  képe  s örök  kár,  hogy  csak  vázlat  maradt. 

Amit  Izsó  nagyszerűen  kezdett,  soká  nem  foly- 
tatta senki,  csak  legújabb  szobrászatnak  fordult  megint 
igaz  benső  érzéssel  a népélet  felé.  Mindenha  Izsó 
érdeme  marad,  hogy  megteremtette  a magyar  népélet 
szobrászatát. 

Későbbi  nagy  szobrászaink : Huszár  Adolf  Deák 


148.  Holló  Barnabás:  Kuruc. 

szobrával  és  Petőfi  szobrával,  Stróbl  Alajos  az  Arany- 
szoborral és  Deák  Ferenc  szarkofágjával,  Zala  György 
az  aradi  Szabadság-szoborral,  s a budai  Honvédszo- 
borral, melyek  talán  az  ország  legsikerültebb  szobrai, 
szintén  művészetünk  alapjellemvonását  tüntetik  fel, 
mikor  a hazafias  érzést  szolgálták  érc-  és  márvány- 

ábrázolásaikkal.  Jeles  alkotás  a maga  nemében  a 
lőcsei  Honvéd- szobor  is  Faragó- tói,  ki  hazafias  érzés- 
től áradó,  lendületes  honvédszobrával  megelőzte  a 
budai  Honvédszobrot,  s bizonyos  fokig  emlékeztet  a 
két  szobor  egymásra. 

Ritka  és  egyedül  álló  jelenség  Klein  Miksa , kinek 
Germán  rabszolgája,  Legyőzött  hadvezére,  Anachoré- 


149.  Holló  Barnabás:  Leselkedő  betyár. 


tája  és  Özönvize,  ha  még  oly  kitűnő  alkotások  is, 
semmi  nemzeti  jelleget  nem  tüntetnek  fel. 

Legújabb  szobrászatunk  megint  az  Izsó-féle  nyo- 
mokon halad  s különös  előszeretettel  fordul  a hazai 
tárgyak,  a népélet  jelenetei  felé.  így  Holló  Barnabás- 
nak „Kis  furulyám  szomorúfűz  ágán",  „Leselkedő 
betyái;“-ján,  „Megy  a juhász  szamáron"  című  bronz 
öntvényén;  Bankó  Jó zsef  történelmi  mellszobrain,  Vas - 
tagh  György  „ Csikós "-án,  Kallós  Ede  „ Bessenyei  “-jén 
s két  kitűnő  reliefjén,  a „Rozmaring"-on  és  a „Vásár- 

fiá“-n,  továbbá  Róna  József  reliefjein,  például  a Toldi 
estélyén  stb. 

A népéletet  megérzékítő,  újabb,  Izsó  régi  nyom- 


150.  Holló  Barnabás:  Kis  furulyázó  szomorúfűz  ága  . . . 


dókáin  tovább  haladó  szobrászatunknak  talán  legkivá- 
lóbb tehetségű  képviselője  volt  a korán  oly  szomorú 
véget  ért  Nagy  Kálmán , ki  pompás  megfigyelő  tehet- 

séggel  leste  el  az  alföldi  népélet  jeleneteit  és  eredeti 
tehetséggel  adta  plasztikai  kifejezését  Lóra  csikós, 
lóra , Debreceni  számadó , Ivó  telik-e  még  ? Világosnál 
című  alkotásaiban.  A magyar  népéletnek  Izsó  óta  nem 
volt  ilyen  eredeti  faragó  művésze.  A Korvin-téri  köz- 
kút tervezete  vizet  szürcsölgető  bárányokat  ábrázol 
elmélázó  juhásszal,  pompás  alföldi  jelenet  a népéletből 


151.  Holló  Barnabás:  „Megy  a juhász  szamáron*. 

s rajta  az  alföldi  rónaság  minden  varázsa.  Ennek 
elkészítése  közben  érte  ép  a lépfenés  báránymodelltől 
hirtelen  halála. 

Újabb  monumentális  szobrászatunk  is  kiválóan  a 
nemzetinek  hódol  eszmében  és  kivitelben  egyaránt,  s 
ezen  a téren  első  helyen  említendő  Fadrusz  János, 
kinek  pozsonyi  márvány  lovas-szobra : Mária  Terézia 
és  óriási  Mátyás  királya  a legkiválóbbak  e nemben. 
Különösen  sikerült  alkotás  Mária  Terézia  szobra,  mely- 

152.  Fadrusz  János:  Mária  Terézia  pozsonyi  szobra. 

nek  pompás  főalakján  kiviil  Bécs  felé  tiltólag  tekintő 
magyarja  pompás  kuruc  alak. 


153.  Fadrusz  János : Mátyás  király  kolozsvári  szobra. 

154.  Kiss  György:  A betyár. 

Fadrusz  óriási  Mátyás  királya  méltán  keltett  min- 
denkit bámulatra  a párizsi  világkiállításon  is. 1 De 
nemcsak  ő.  Vele  együtt  Zala  Hungáriája,  Tudomány 
és  dicsősége,  több  síremléke,  Magdolnája;  Róna  József 

1 Pékár  Gyula:  „A  Grand  Palais.  A magyar  szobrászat". 
Budapesti  Napló,  1900. 

zentai  domborművei,  Zeneleckéje,  Klapkája  és  főleg 
Utolsó  szerelme;  Stróbl  Jászai  Marija  és  Édesanyja; 
egyáltalán  még  a kisebb  méretű  alkotások  is,  mint 
amilyen  Barcza  Lajos  Idillje,  Bezerédi  Kutyája,  Vas- 
tagh  Csikósa,  Kis  Tanulmányfeje,  Kallós  Bessenyeije, 
Tóth  István  Boszúja  a legnagyobb  feltűnést  keltették. 


155.  Vasadi  Ferenc:  II.  Rákóczi  Ferenc. 


A párizsi  kiállításon  egyáltalán  feltűnően  nagy 
sikert  aratott  a magyar  szobrászat.  Ennek  okát  nyil- 
vánvalóan abban  kell  találnunk,  hogy  nálunk  még 
megvan  a nagy  szobrászathoz  mindig  szükséges  bizo- 
nyos fokú  naivság,  fiatalság,  míg  a többi  raffináltabb 
műveltségű  nemzeteknél  már  ez  hiányzik.  Jól  mondja 
a kiállítás  magyar  szobrászatának  egyik  ismertetője, 
hogy  a nagy  szobrászat  abban  a korban  virágzik, 
mikor  az  irodalomban  a hősi  műnemek,  a hőskölte- 
mény zengi  a férfias  nagyság  dicsőségét.  Magyaror- 

szágon  a XIX.  sz.  közepén 
megtaláljuk,  mint  ő mondja, 
a homéroszi éposz  naiv  hősies- 
ségét. Gondoljunk  csak  Vörös- 
marty és  Arany  epikus  mun- 
káira. Ez  a daliás  lendület, 
ez  a naiv  hősies  erő,  ez  nyilat- 
kozik meg  újabb  szobrásza- 
ink alkotásaiban,  s ez  a 
magyar  szobrászat  párizsi  si- 
kerének titka.1 


Vörösmarty  a régi  dicsősé- 
get a tespedő  kor  szemeiben 
feltámasztani  törekvő,  ritka 
hősies  lendülettel  és  igazán 
a hősök  nyelvén  pattogó  épo- 


156.  Radnai  Béla:  Arató. 


szainak  homéroszi  hexamete- 
rei, azután  az  a mesés  hősies 
küzdelem  költők  és  szónokok 
szinte  naiv  hitű  és  hősies 
vezetése  alatt,  s aztán  Arany 
János  époszi  munkái,  ezek 
képviselik  azt  a kort,  mely 
méltó  szülője  volt  az  újabb 
magyar  szobrászatnak,  mely 


diadalait  most  aratja,  örök 
tanulságul  szolgálván,  hogy 
a nemzeti  jellemvonásoknak  kultuszában,  a hazai  föld 
és  népélet,  a hazai  történelem  és  a hazafias  érzés 
ábrázolásában,  kifejezésében  rejlik  a szobrászat  nagy- 
ságának is  a titka. 


1 Pékár  Gyula : „A  Grand  Palais.  A magyar  szobrászat". 
Budapesti  Napló.  1900. 

Modern  szobrászatunk  tehát,  noha  már  kezdetben 
Izsóval  a népi,  a nemzeti  jellemvonások  felé  fordul, 
s noha  jeleseink  emlékműveivel  nemzeti  célokat  szol- 
gál, Izsó  nyomdokát  nem  követve,  soká  bizonytalanul 
kereste  formáit,  mígnem  újabban  határozott  virágzásra 
kap  a nemzeti  jellemvonások  kiváló  művelésével,  elő- 
szeretettel fordulva  egyrészt  a népélet  édes- bús  jele- 
netei felé,  másrészt  a nemzeti  történet  ily  vonatkozá- 
sokban gazdag  korszakai  felé.  Itt  a jövő  művészi  fel- 
virágzás nagysága,  mely  már  a jelenben  kezdi  mutatni 
sajátos,  — a magyar  népet,  a magyar  nemzetet,  jelen, 
múlt  életét,  plasztikailag,  elénk  varázsoló  — még  alig 
ismert  bájait. 


X. 

Festészet. 


Festészetünk  áttekintését  régi  középkori  falképein- 
ken kell  kezdenünk.  A XII.  és  XIII.  századbeli, 
sőt  későbbi  falképeinket  is  a legtöbbször  az  újabb 
műízlés  felléptével  bevakolták  és  bemeszelték.  E 
rákerült  réteg  lekaparása  után  igy  jött  napfényre 
sok  régi  falképünk. 

Á veszprémi  Gizella- kápolna  s a deáki  monostor- 
templom falképei  a legrégibbek,  a XIII.  századból. 
A Gizella-kápolna  déli  és  északi  falán  levők  az  apos- 
tolokat ábrázolták.  A XIII.  században  a templomi 
falfestés  e neme  a Dunán  túl  általános  volt,  s egész 
csoportjára  akadunk  Vasban  és  Zalában  a falusi  tem- 
plomoknak, melyekben  ily  falképeket  találunk.  Ilyen 
Zalában  a pécseli,  Vasban  a dömölki.  Ezeket  Rómer 
Flóris,  a falképek  szerencsés  kutatója  írta  le. 

A XIV.  századból  való  leghíresebb  régi  magyar 
falképünk  a szép  Szepességen,  a püspöki  káptalani 
székesegyház  bejárat  melletti  falképe  1317-ből,  mely 
az  Anjou-ház  trónrajutását  örökíti  meg.  Mária  díszes 

trónon  bal  karján  az  ölében  ülő  gyermek  Jézust 
tartja,  jobbjával  meg  a mellette  térdelő  Róbert 
Károly  fejére  teszi  a koronát.  Két  oldalt  az  eszter- 
gomi érsek,  a szepesi  prépost  és  várnagy  egészítik 
ki  a kép  csoportozatát.  Ipolyi  Arnold  a sienai  Simoné 
M.  valamelyik  tanítványáénak  tartja. 

Ugyancsak  a XIV.  század  elejéről  valók  a kassai 
Szt.-Mihály-kápolna  falképei,  a zalamegyei  turnicsei, 
a vasmegyei  veleméri,  martyánci,  tótlaki  és  a szepes- 
megyei  zsegrai,  lőcsei  falképek. 

A martyánci  templomban  Rómer  Flóris  a felíráson 
felfedezte  a képek  készítőjének  stíriai,  regedei  (rad- 
kespurgi)  Aquila  Jánosnak  nevét,  aki  valószínűleg  a 


158.  A szepeskáptalani  székesegyház  falképe  1317-böl. 

nyugati  határszél  számos  templomában  festhetett  képe- 
ket a XIV.  század  utolsó  évtizedeiben. 

Egy  rakás  falképet  találunk  a lőcsei  Jakab-tem- 
plomban.  A lőcsei  falképek  közül  különösen  híres  a 
Dorottya-legenda  és  a hét  főerény  és  főbűn  sorozata. 

Híresek  a gecelfalvi  templom  XV.  századbeli  fres- 
kói. Régi  falképeket  találunk  a szombatfalvi  tem- 
plomban is  Erdélyben.  Brassóban  s Nagy-Szebenben 
is  találunk  régi  falképeket,  az  utóbbiakat  144o-ben 
Rozsnyói  János  festette. 

E falfestmények  azért  is  nagyon  érdekesek,  mert 
az  egykorú  magyar  viseletből  sokat  megőriztek.  A lég- 

érdekesebbek  ránk  nézve  azonban  azok,  amelyek 
magyar  szentek  legendáit  ábrázolták. 

Különösen  a székely  föld  tűnik  ki  falfestmények 
dolgában  e tekintetben.  Huszka  érdeme,  hogy  eze- 
ket kikutatta  s lemásolta.  A legendák  ábrázolásában 
gyakran  találjuk  Szt.  Lászlót,  amint  a cserhalmi 
ütközetben  a kán  lovastól  az  elrablott  magyar  leányt 
megmenti.  Kedvelt  témájuk  lehetett.  így  a három- 
székmegyei  maksai,1  killyéni,  az  udvarhely  megyei 
bibarcfalvi  és  homoród-szt.-mártoni2 3  és  derzsi  temp- 
lomokban. A derzsi  falfestményt  1419-ben  Ungi 
István  fia,  Pál  mester  készítette. J A killyéni  falfest- 
mény 1440 — 1450  körül  készült. 4 Leginkább  úgy 
ábrázolták  Szt.  Lászlót,  amint  a visszafelé  nyilazó 
kunt  üldözi. 

A székely  templomokon  kívül  a túrni csei,  szlatvini, 
de  főleg  a zsegrai  templomban  találunk  falfestmé- 
nyeket Szt.  László  királyról. 

A zsegrai  falképsorozat  terjedelemben  is,  érték- 
ben is  ezek  közt  a legelső,  mert  a kunok  elleni  har- 
cot több  élénken  szerkesztett  jelenetben  tárja  elénk. 
Érdekes,  hogy  mennyire  torzítottak  ösztönszerűen 
e keresztény  festők  a pogány  kunok  ábrázolásában  ; 
rendesen  rút,  ördögi  alakoknak  tüntetve  fel  ezeket  s 
különösen  rettenetes  nagy  orrokat  rajzoltak  e kúnok- 
nak.  Ugyancsak  e templomban  Szt.  László  külön 

1 Huszka  József:  „A  háromszékmegyei  maksai  templom 
falfestménye. “ Másolat  a műemlékek  orsz.  bizottsága  levél- 
tárában. 

2 Huszka  József:  Arch.  Ért.  1885.  V.  216. 

3 Huszka  József:  Arch.  Ért.  1887.  VII.  332.  Millenniumi 
Magy.  tört.  II.  K.  124 — 125. 

4 Huszka  József:  Arch.  Ért.  1886.  VI.  127. 

képén  kívül  még  Szt.  Istvánt  is  megtaláljuk.  Külön- 
ben e templom  egy  kép  lehetett  az  egész,  mert  itt 
találjuk  még  Jézus  élete,  Jézus  kínszenvedése  soro- 
zatát s az  utolsó  ítéletet  s az  Atyaistent,  amint  a 
lelkeket  tartja  karjai  közt.  Szt.  Istvánt  a lőcsei  és  a 
biharmegyei  mezőtelegdi  templom  falfestményei  közt 
is  megtaláljuk. 

A gelencei,  homoród-szt.-mártoni  templomban  még 
a Margit-legendából  is  találunk  jeleneteket.1  A szen- 
tek életéből  adnak  jeleneteket  az  ugocsamegyei 
fekete-,  s szőllős-végardói  és  a máramaros-szigeti 
falképek. 

A XV.  században  így  virágkorát  érte  falképfes- 
tészetünk. A mohácsi  vész  azonban  úgyszólván  min- 
dent elakasztott,  legalább  az  ország  nagyobb,  török- 
dúlta  részében.  Ahová  a török  nem  jutott  el,  így  első 
sorban  Felső -Magyarországon,  egyházi  festészetünk 
is  tovább  virágzott.  A . XVI.  században  készülnek 
ugyanis  a hatalmas  szárnyas  oltárok,  melyek,  mint- 
hogy a főoltárképen  kívül  a szárnyakat  mindkét  oldal- 
ról festmények  díszítették,  nagy  lendületére  voltak 
egyházi  festészetünknek. 

E téren  első  sorban  említendő  a lőcsei  Szt.-Jakab- 
templom,  mely  nemcsak  régi  falképeivel,  hanem  szár- 
nyas oltárainak  számos  festményével  gazdagon  illusz- 
trálja régi  festészetünk  fejlődését.  A főoltár  képei 
Kranach  mintái  után  készülhettek.  Az  egyiken  a szik- 
lás hófoltos  Tátrát  is  rajta  látjuk.  A Mátyás  király 
emlékére  épült  Passzió  oltárképein  meg  Schongauer 
Márton  hatása  látszik. 

Ugyané  korból,  a XV.  század  végéről  valók  a 

1 Huszka  József:  Arch.  Ért.  1885.  V.  216. 

P ekár:  A magyar  nemzeti  szépről. 

kassai  régi  oltárok  festményei,  a főoltáréi  állítólag 
magától  Wohlgemuthtól,  a többieké  tanítványaitól. 

Felső-Magyarországban  Lőcsén,  Kassán,  Beszterce- 
bányán festőiskolák  lehettek.  így  egy  poprádi  oltár- 
szárny-maradványon  fenmaradt  Lőcsei  Miklós  neve.1 

Régi  magyar  festészetünknek  egy  másik  ága  az 
egyházi  falkép-  és  oltárkép-festés  mellett,  a kódexe- 
ket díszítő,  úgynevezett  illuminátor-festészet  (enlumi- 
nure).  Kiválóak  ebben  a Mátyás-féle  korvinák,  amelye- 
ken itt-ott,  de  meg  már  előbb  is,  a Képes  Krónika 
egyes  ábrázolásaiban  határozottan  magyar  alakokat 
és  díszítő  motívumokat  is  találunk  a túlnyomóan 
reneszánsz-jellegű  kódex-festés  mellett.  Különösen  érde- 
kes e tekintetben  Kinizsiné  Magyar  Benigna  imád- 
ságos  könyve  (Czech-kódex)  amely  körülbelül  1494-ből 
való  és  határozottan  magyar  motívumokat  tüntet  fel 
igazán  dús  ornamentikájában. 

Későbbi  századokban  a .felsőmagyarországi  rene- 
szánsz építésmóddal  fejlődött  ki  az  úgynevezett  szgra- 
fittó- festés,  vakolatba  karcolt  festés.  E stílusban  Sáros- 
ban, a Szepességen  épült  harangtornyok,  kastélyok, 
magánházak  ma  többnyire  suta  falai  tele  voltak  ily 
szgrafittó- festéssel,  mint  ezt  a késmárki  harangtorony, 
a Thököly,  de  főleg  a fricsi  kastély  Sárosban  ma  is 
mutatja.  Ez  utóbbi  kastély  fülkesoros  koronapárkány- 
zatán még  legszebben  maradt  fenn  e festés  s hatá- 
rozottan legszebb  szgrafittó-e miékünk.  Vagy  másfél  száz 
fülkéjében  alakokat  ábrázolt  festőjük  s a magyar 
történelemből  is  például  Hunyadi  Jánost,  Hunyadi 
Lászlót,  Mátyás  királyt.  A fülkeívek  közti  mezőkön  a 
a koronapárkányzaton  pedig  folyékony,  magyar  rene- 


1 Nicolaus  de  Leuczia  a.  D.  1484.  pinxit. 

szánsz  virág-  s inda-diszitést  találunk.  Sajnos,  hogy 
az  egykor  ennyire  magyarrá  fejlődött  s olyan  virágzó 
díszítő  festés-mód  manapság  nálunk  szinte  ismeretlen, 
nem  is  értik  művészi  titkait.  Ezért  nem  tudja  a fricsi 
kastély  jelenlegi  műértő  tulajdonosa  sem  restaurál- 
tatni  e pompás  szgrafittókat. 

A falkép -,  oltárkép-iestés,  kódex-  és  szgrafittó- festés 
mellett  még  egy  nemét  találjuk  a régi  magyar  fes- 


159.  Miniature-kép  a Márk-féle  1358-iki  krónikából:  Szent  István 
győzelme  Kean  felett. 


tésnek  s ez  a kálomista  templomok  mennyezetén 
vagy  kórusán  található  díszítő- festés,  noha  ilyeneket 
csak  az  újabb  korból,  különösen  a XVIII.  századból 
találunk.  Ilyenek : a maksai  ev.  ref.  templom  és  a 
köpeci  (Háromszékmegye)  templom  mennyezetének  fes- 
tése, mely  utóbbinak  készítője  Asztalos  József  volt 
1768-ban.  Mind  a kettő  erősen  mutatja  a reneszánsz 

17* 

formák  magyarosítását;  jellemző  magyar  motívumo- 
kat is  tüntetnek  fel,  melyek  között  a pávaszemes 
virág  is  szerepel.  Hasonló  a zemplénmegyei  megyaszói 
régi  csúcsíves  templom  mennyezetfestése  1735-ből 
Asztalos  Imre  és  Asztalos  István  miskolci  mesterek- 
től. A mennyezet  is,  a fakarzat  eleje  is  festett.  Négy- 
szögű mezőkön  magyar  virágok : liliom,  margitvirág, 
szegfű  stb.  A reneszánsz  formák  hatását  látjuk,  akár 
csak  a kódex-díszítésekben,  mint  Szendrei  mondja.1 
Hasonló  festést  találunk  a mezőcsáthi  ev.  ref.  fatemp- 
lomban, különösen  a kóruson, 2 * amelyet  rév-komáromi 
asztalosok  festettek  s amelyen  igazi  magyar  motívu- 
mokat találunk.  A XVIII.  században  híres  magyar 
mennyezetfestők  voltak:  Hajdú  Sámuel  ésBétsi  Sámuel, 
kik  a pókai,  ajtóni  és  marosszentgyörgyi  templomok- 
ban festettek. 

Az  első  magyar  festő,  akiről  többet  tudunk,  Magyar 
Mihály,  vagy  ahogy  az  olaszok  nevezték  a Michelo 
Ongaro  név  mellett : Michele  Pannonio,  azaz  Pannó- 
niái Mihály,  vagy  Michele  dai  Unii,  azaz  Hun  Mihály. 
A leggyakrabban  mégis  Michele  Ongaro-t  találunk 
említve  s így  joggal  Magyar  Mihálynak  mondhatjuk. 
1415-ben  lebogókat  fest  és  angyalokat  aranyoz  Ferra- 
rában.:i  Majd  az  ottani  székesegyház  sekrestyéjének 
boltozatát  ékesíti  a maestro  Michele  Ongaro  az  Atya- 
istennel,  szeráfokkal,  Szt.  Péterrel  és  Szt.  Pállal.4  Később 

1 Dr.  Szendrei  János : ,,A  megyaszói  ref.  templom  magyar 
szabású  díszítményei  1735-böl“.  M.  Iparm.  1901.  július  155 — 157. 

2 Huszka  József : „A  mező-csáthi  kórus".  M.  Iparművészet 
I.  (1897-8).  20—25.  1. 

:J  Modenái  levéltárban  levő  okiratok  szerint. 

4 Arch.  Capitolare  dél  Duomo  di  Ferrara.  Memorie  della 
Cattedrale  di  Ferrara. 

San-Domenico,  aquinói  Szt.  Tamás,  San  Pietro  inar- 
tyre  alakját  angyalok  közt  festi  a ferrarai  kastély 
tornyában  (tőrre  déllé  őre),  majd  Jézus  képét  a város 
és  a Capitano  jelvényei  közt,  a kapitány  házának  a 
bejárata  fölött,  Borso  d’Este  arcképét  az  ú.  n.  orosz- 
lánkapu  fölött  1452-ben,  s aztán  még  függönyt  fest 


160.  Magyar  Mihály:  A növénymíívelés  allegóriája.  A Szép- 
művészeti Múzeumban. 


a dóm  számára  Ádám  és  Éva  teremtéséről.  1464-ben 
már  meghalt,  mint  a leányára,  Luciára,  egyetlen 
örökösére  vonatkozó  okirat  mutatja.  Az  országos  kép- 
tárban (az  Akadémia  épületében)  is  van  egy  képe, 
mely  a növényművelés,  ültetés  istennőjét  ábrázolja, 
s amely  Borso  d’Este  számára  készült,  aki  egyik 
szobáját  a művészetek  alakjaival  díszítette  Cosme 


262 


TIZEDIK  FEJEZET 


Turá-nak,  aki  kovácsolt  vasmunkákkal  foglalkozott 
s ez  festményeinek  alakjain  is  meglátszott,  a vas- 
festőnek iskolájából,  aki  festőnknek  fiatalabb  kor- 
társa volt.1 

Körülbelül  Magyar  Mihálylyal  egy  korban  élhetett 
Magyar  István , kiről  azonban  alig  van  valami  ada- 
tunk. Pór  Antaltól  tudjuk,  hogy  Magyar  István  (Étienne 
de  Hongrie)  műhímző  és  festő  volt  Párisban  1384 — 
1417.  Touraime  hercegasszonynak  többféle  ruhát  hím- 
zett s munkáival  nagy  sikert  ért  el.  Később  a bur- 
gundi herceg  mellett  gyakorolta  mind  a két  művé- 
szetét, a festést  és  hímzést  kamarási  rangban.2 

Mellékesen  jegyzem  meg  itt,  hogy  a franciáknál 
magyar  öltés  („point  de  Hongrie")  néven  ismert  hím- 
zés eredetét  is  érdekes  volna  kutatni,  mennyiben 
függ  össze  velünk  magyarokkal,  ez  a színekben  pom- 
pázó kápráztató,  de  rajzban  egyszerű,  ferde  vonalak- 
ból álló  cik-cakszerű  geometriai  diszű  hímzés. 

Mátyás  király,  tudjuk,  mennyire  kitárta  Magyar- 
ország  kapuit  az  olasz  reneszánsz  művészetnek,  s így 
Benedetto  da  Majano  és  Andrea  dél  Verrochio  szob- 
rai mellett  Ercole  Roberti  és  Filippo  Lippi  az  ő 
udvarában  festettek,  de  ez  idegen  művészet  volt  s 
így  bennünket  itt  most  nem  érdekel. 

Csak  mellékesen  említem  meg  itt.  hogy  a XVI. 
századbeli  nagy  német  festő  és  metsző,  Dürer  Albert 
családja  is  hazánkból  szakadt  ki,  amint  Haan  Lajos 
kimutatta.  A békésmegyei  Gyula  város  közelében  lévő 
Ajtós  faluból,  melyet  a törökök  teljesen  elpusztítot- 

1 Ventari : „Olasz  képek  az  országos  képtárban. “ Arch. 
Ért.  („Arte“  után). 

a Pór  Antal : „Étienne  de  Hongrie“.  Historisches  Jahrbuch 
XXI.  78-85.  Arch.  Ért.  1901.  febr. 

tak,  de  melynek  romjait  Haan  felfedezte,  a nemes 
Ajtósy  családból  származhatott,  mert  címere  is  hár- 
mas halom  felett  tárt  ajtót  mutat  s e nemességet 
Németországban  nem  szerezhette.  Nagyatyja,  Antal, 
ez  Ajtós  faluból  ment  be  Gyulára  aranyművesnek, 
mint  a festő  maga  írja  naplójában.  Atyja  innen  került 
ki  Németországba,  Nürnbergába  Holper  aranyműves- 
hez, kinek  Borbála  nevű  leányát  elvette  s üzletét  is 
örökölte.1  A festő  azonban  külfödön  születvén  német 
anyától,  így  teljesen  a német  nevelő  környezet  hatása 
alatt  állt  s német  festő  lett. 

A művész  atyjának  arcát  azonban  magától  a 
művésztől  való  festményen  a német  Thausing  is 
magyar  típusznak  tartja.  Szendrei  Dürer  jellemző 
könyvdiszitő  kacskaringó  szövedékében,  melyet  a 
németek  nagyra  tartanak  s keleti  hatásból  magyaráz- 
nak, a békésmegyei  s egyáltalán  a magyar  vitézkötés 
hatását  látja,  mely  a művész  atyjának  rajzkönyvében 
kerülhetett  a fiú  kezibe.2 

A XVIII.  században  két  festőnket  kell  megemlí- 
tenünk, akik  külföldön  dolgoztak  és  korukban  elég 
híresek  voltak.  Az  egyik  Kupeczky  János , aki  1667-ben 
született  Bazinban,  vallásos  képeket  festett,  Olasz- 
országból Nürnbergába  került,  ahol  le  is  telepedett, 
s 1740-ben  meghalt.  Bazinban  tőle  való  az  ev.  egy- 
ház Krisztusa  a keresztfán  és  ugyanott  a városházán 
a művész  saját  arcképe.  A másik  Mányoki  Adám , ki 
Szokolyán  született  1673-ban,  Párizsban  tanult,  majd 

1 Dr.  Szendrei  János  : ,, Dürer  Albert  származása  és  müvé- 
szete“.  Az  orsz.  régészeti  és  embertani  társulat  évkönyve- 
1879 — 1885.  Budapest,  1886.  179 — 189.  1.  „Dürer  Albert  élete 
és  művészete “.  Budapest,  Díváid  K.  1885. 

2 U.  o. 

Rákóczi  szolgálatába  állott,  utóbb  szász  udvari  kép- 
író lett  és  Drezdában  telepedett  le,  ahol  1757*ben 
meghalt.  Leghíresebb  képe  II  Rákóczi  Ferencnek  a 
szász  király  tulajdonában  levő  kitűnő  arcképe,  régi 
magyar  festészetünk  legkiválóbb  alkotása,  mely  java 
korában  ábrázolja  az  igazán  szép  férfi-alakot,  a daliás 
fejedelmet,  kinek  alakját  csak  emeli  a férfidivatnak 
hiába,  legszebb  fajtája,  az  épen  ily  alakra  való  vitézi 
magyar  ruha. 

Újabb  festészetünk  id.  Markó  Károlylyal,  a kora 
kiváló  tájképfestőjével  kezdődik.  Felemlítjük,  mert 
hazánkfia,  Lőcsén  született  1790-ben.  Egyik  életírója. 
Keleti  Gusztáv,  külön  kiemeli,  hogy  a gyermek  Markó 
„első  benyomásait  a Kárpátok  tövében,  bérces  vidék 
gazdag  természetéből  meríté“.  Szépen  fejti  ki  tovább 
hogyan  kelthette  fel  a Magas-Tátra  környéke  a fiatal 
Markóban  a tájképfestésre  való  hajlamot.1  Másik 
életírója  is  kiemeli,  hogy  a magyar  tájképfestés  meg- 
teremtője.2 De  nemcsak  nálunk,  hanem  egyáltalán 
iskolát  teremtett  a tájképfestés  terén.  A múlt  század 
40 — 50-es  éveiben  érte  el  tetőpontját  a Markó-kul- 
tusz.  Egészen  1860-ban  bekövetkezett  haláláig  műkö- 
dött. Ideális  tájképei  miatt  sokan  modern  Claude 
Lorrain-nek  nevezik,  Keleti  a tájfestők  Fra  Ange- 
lico-jának  szeretné  mondani.  Ideális,  kedves  tájképei 
valóságos  szigetek  a realizmus  mindjobban  fejlődő 
korában.  Szana  olyasféle  alkotásoknak  tartja  ezeket 
a festészetben,  amilyen  a költészetben  a tündérrege. 
Ha  még  olyan  kiválók  is  e tájképek,  rajtuk  magyar 

1 Keleti  Gusztáv : „Id.  Markó  Károly."  Magyar  könyvtár. 
97.  sz.  Budapest.  Lampel. 

2 Szana  Tamás:  „Markó  Károly  és  a tájfestészet“.  Budapest, 
Athenaeum,  1898. 

vonást,  motívumot  egyáltalán  nem  találunk.  Jobbára 
olasz  tájképek  Róma  környékéről. 

Újabb,  de  már  igazán  magyar  festészetünk  meg- 
teremtője, Barabás  Miklós.  1810-ben  született  Mar- 
kosfalván (Háromszék).  A XIX.  század  első  felében 
eleinte  ő az  egyetlen  és  azután  is  legnagyobb  arc- 
képfestőnk. Alig  van  nevesebb  emberünk,  akit  meg 
nem  festett  vagy  meg  nem  rajzolt  volna.  De  nem- 
csak újabb  arcképfestésünk  megteremtője,  hanem  — 


161.  Marastoni:  A bucsújelenet  Petőfi  „János  Vitéziéből.  Eredeti 
rézkarc  után. 

s ez  itt  minket  első  sorban  érdekel  — festészetünk- 
ben ő teremtette  meg  a magyar  életképet,  genreképet, 
a magyar  népéletet  ő vitte  be  festészetünkbe.  íme, 
újabb  magyar  festészetünk  első  embere,  megterem- 
tője is  már  a magyar  nép,  a magyar  föld  felé  for- 
dul, ott  keres  vásznához  való  hangulatokat.  Előmoz- 
dította ezt  irodalmunk,  költészetünk  akkori  általános 
iránya,  mely  ép  a népies  felé  fordította  a figyelmet 
s a népiest  iparkodott  egyetemes,  nemzeti  költészetté 

és  művészetté  emelni.  így  fordul  fiatal  festészetünk 
is  a népi  jelenetek  felé.  Jellemző,  hogy  még  az  ide- 
genből ideszakadt  Marastoni  is  ez  irány  hatása  alatt 
magyar  népi  jelenetet  dolgoz  fel  rézkarcban,  tuniillik 
Petőfi  „János  Vitéziének  búcsújelenetét.  Barabásnak 
ilyen  képei : Cigánycsalád,  Székely  arató  kaláka,  A 
meny  hazaérkezése,  stb.  Már  első  képein,  az  első  magyar 
életképeken  ott  szerepelnek  a cigányok,  mint  kiegészítő 
része  a magyar  népnek. 


162.  Greguss  János:  Az  Alföld. 

Utánna  a Klimkovics  testvéreket  kell  megemlíte- 
nünk. Az  egyik,  Ferenc  „A  pólai  remete “,  „Salamon 
és  László"  kibékülése  című  képeivel  már  a magyar 
történetet  hozza  be  festészetünkbe,  s így  tudtunkkal 
ő a magyar  történelmi  festészet  megalapítója.  Klim- 
Icovics  Béla  pedig  tehetséges  folytatója  a Barabás-féle 
népéletet  feldolgozó  genre-képeknek.  Ilyen  képei  első 
sorban  a „Falu  végén “,  mely  az  első  legjobb  élet- 

képek  közé  tartozik,  „Ki  a legény  a csárdában"  stb. 
Rajzai  között  is  feltűnő  figyelemmel  fordul  a népélet 


163.  Greguss  János:  Alföldi  ménes.  Az  Athenaeum  Petőfi- 
kiadásából. 


felé.  Egyik  tollrajza  jellemző  tiszaháti  parasztot  ábrá- 
zol, szűrén  tisztán  kirajzolt  pávaszemes  virágokkal. 


164.  Greguss  János:  A Betyár.  Az  Athenaeum  Petöfi-kiadásából. 

A régiebbek  közül  még  Greguss  Jánost  akarjuk 
megemlíteni,  ki  a magyar  népéletnek  legbuzgóbb  fes- 
tője és  rajzolója  volt.  Korában  senki  sem  tudta  a 
magyar  földet,  az  Alföld  tájképeit  és  népi  jeleneteit 
hangulatosabban  festeni  és  rajzolni.  De  nem  is  raj- 
zolta, festette  annyiszor  senki,  mint  ő.  Korában  a 
magyar  föld  és  nép  legtehetségesebb,  leghangulato- 


165.  Munkácsy  Mihály  rajza  után  Kacziány  Ödön:  Kis  furulyám 
szomorúfüzfája. 


sabb  rajzolója  és  festője.  Csak  az  Athenaeum  képes 
Petőfi-kiadását  vegyük  kezünkbe  s hány  jellemző 
képét  találjuk  a magyar  földről  s a magyar  népélet- 
ből. A csárda  romjai.  A hó,  a holt  föld  téli  szem- 
fedője. A puszta  télen.  A vándor  legény.  Befordultam 
a konyhára.  Csokonai.  Az  est  (igazi  alföldi  kép).  Falu 
végén  kurta  kocsma.  Gyors  a madár,  gyors  a szél- 
vész. Kinn  a ménes,  kinn  a pusztán.  A találó  alföldi 

képek  egész  sorozata.  A betyárképek  is  sikerültek. 
Külön  felemlítjük  „Alkony"  című  hangulatos  élet- 
képét, ér  partján  rakodó  szénás  szekérrel,  és  a „Széna- 
gyűjtés^  című  pompás  alföldi  képét  (18.  képünk). 

Legújabb  festészetünk  áttekintését  a legnagyobb 
magyar  festővel,  Munkácsy  Mihálylyal  kell  kezdenünk. 
A vándor  asztalosinasból  világhírűvé  lett  festő  örök 


16G.  Munkácsy  Mihály:  Siralomház. 

dicsősége  a magyar  névnek,  melyet  nem  hogy  meg 
nem  tagadott,  hanem  mindig  kiválóan  büszke  volt  rá 
és  képeinek  motívumaiban  is  sokszor  fordult  a magyar 
népélet  felé.  így  első  képei : a Busuló  betyár,  Lako- 
dalmi hívogatok,  Befordultam  a konyhára,  Petőíi 
búcsúja  a szülői  háztól,  Zivatar  a pusztán,  jellem- 
zően tüntetik  föl  a magyar  népélet  egyes  jeleneteit, 
és  szinte  Barabás,  Klimkovicsék  és  Greguss  folyta- 
tását láthatjuk  benne. 

Későbbi  képeiben  is  visszatér  a magyar  motivu- 


270 


TIZEDIK  FEJEZET 


mokhoz.  így  a Tépéscsinálók,  Hadi  foglyok,  a Hon- 
védujoncok  és  A falu  hőse  ciműekben.  Az  a képe  is, 
amelylyel  egy  csapásra  világhírűvé  válik,  s amely 
tényleg  legkiválóbb  alkotása:  a Siralomház , a magyar 
népélet  jellemző,  hagyományos  jelenetét  tünteti  föl  ; 
az  alakok  jellemző  népi  alakok.  Nevezetes  ez  a kép 
inég  azért  is,  mert  tiszta  tragikumot  ábrázol,  ami 
festményeken  nagy  ritkaság.  Magyarázata  ennek  Mun- 
kácsy saját  jelleme,  mely  kiválóan  hajlott  a borongós, 
tépelődő  hangulatok  felé  s a szemében  is  volt  valami 
az  ily  hangulatok  árnyékából.  Ha  valaki,  ő hivatva 
volt  tragikumot,  tragikus  hangulatokat  fejezni  ki 
vásznain.  Ezért  lesz  ő hivatott  festője  Krisztus  kín- 
szenvedésének  hatalmas  vásznaival.  Ez  a borús  han- 
gulatokra való  hajlam  is,  mint  birálói  megjegyezték, 
nem  a rembrandti  ború,  nem  a corregiói,  hanem 
nemzeti  magyar,  a sírva  vigadó  magyar  lélek  borúja. 
Ez,  ez  a nemzeti  magyar  vonás  tűnik  föl  a legtisz- 
tább tragikummá  fokozva  a Siralomházban.  Az  ala- 
kok jellemzésére  pedig  akár  Arany  János  plasztikáját 
látnok  a festészetben. 

Nem  tehetjük,  hogy  ne  szóljunk  ezután  legnagyobb 
vásznairól,  noha  ezeken  nem  jellemzően  a magyar- 
ságnak, hanem  az  egész  emberiségnek  festett.  A három 
óriás  festmény  közt  a legelső  volt  és  maradt  a 
legnagyobb,  a Krisztus  Pilátus  előtt,  a magyar  fes- 
tészet egyik  büszkesége,  legnagyobb  alkotása.  Mun- 
kácsy bizonyos  mértékig  hű  maradt  évezredek  hagyo- 
mányához, mindazonáltal  a mai  kor  szellemében  állitá 
elénk  Jézust. 

Nem  utánozta  a hagyományos  Krisztus-tipuszt, 
hanem  új  Krisztus-tipuszt  alkotott.  A Leonardo  da 
Vinci  Krisztus-típusza  után  és  a Guido  Keni  „Ecce 


H>7.  Munkácsy  Mihály:  Krisztus  Pilátus  előtt. 

homo  “-ja  után,  melyek  annyi  és  annyi  másolatban 
éltek  tovább  e művészetben  — ő képes  volt  teljesen 
új,  modern  kritikai  felfogásunknak  megfelelő  Krisz- 
tus-típuszt  alkotni.  Hogy  milyen  hatása  volt  ez  új 
Krisztus-típusznak,  arra  jellemző,  hogy  egyik  legkitű- 
nőbb műbirálónk  akkor  azt  mondta,  hogy  aki  egyszer 
látta,  annak  emlékezetéből  elröppen  minden  más 
előbb  látott  Krisztus- arc,  csak  a Munkácsyét  látja. 

A jellemző  korhűség  benne  kielégíti  modern  kri- 
tikai felfogásunkat.  Emellett  azok  a fogalmak,  melyek 
a Megváltó  életéhez,  cselekedeteihez  és  halálához 
fűződnek,  csodálatos  mennyei  harmóniában  tükröződ- 
nek ez  arcon.  így  a magasztos  önfeláldozás  tudata 
bizonyos  felsőbb  fölénynyel  jelenik  meg  benne  a 
körülötte  zúgó  tömeggel  szemben.  Kapcsolódik  ezzel 
a végtelen  jóság,  mely  szemeiből  árad,  és  a bocsá- 
nat gondolata,  melyet  tekintete  mutat : „Bocsáss  meg 
nekik,  mert  nem  tudják,  mit  cselekednek^.  Harag 
nélkül  várja  a halált,  mert  tudja,  hogy  ez  az  embe- 
riség megváltása. 

Jellemző  és  modern  felfogásunknak  megfelelő, 
hogy  minden  mesterkélt  eszközt,  külsőséget:  glóriát, 
fénykoszorút  vagy  szentfényt  mellőzött. 

A fénykoszorút  mellőzte,  de  a festészeti  tecknika 
eszközeit  annál  csodálatosabb  leleményességgel  hasz- 
nálta föl,  s e tekintetben  a kép  példa  gyanánt  szere- 
pelhet a festőnek  rendelkezésére  álló  természetes 
eszközök  kitűnő  felhasználására.  A kép  úgyszólván 
teljesen  sötét  foltokból  áll,  csak  két  fehér  alak  válik 
ki  és  a technika  folytán  így  valósággal  kiemelkedik 
a háttérből.  Világos,  hogy  a néző  figyelme  így  ösz- 
tönszerűen  a két  fehér  alakra  irányul.  A fehér  kiemeli 
és  nagygyá  teszi  a két  alakot  szemben  a többivel, 

a birákkal,  a vádlók  és  üldözők  tömegével.  A két 
alak  természetesen  csak  Krisztus  és  Pilátus  lehet,  a 
Megváltó  és  földi  bírája.  De  míg  Pilátus  a kép  szé- 
lére van  téve,  hová  a figyelem  mindig  önkéntelenül 
kevésbbé  szokott  irányulni,  addig  a másik  fehér 
alak  majdnem  a kép  központjában  van,  s igy  elhe- 
lyezése is,  fényhatása  is  a kép  központjává  teszik  a 
Megváltó  alakját. 

Ez  a technika  minden  glóriánál  jobban  kiemeli  a 
Megváltó  alakját  és  érvényesíti  az  arcban  kifejezett 
felfogást.  A kételkedő  a világtörténet  legnagyobb 
alakját  láthatja  benne,  a hívő  megérzékítve  a vallá- 
sos felfogás  alakját.  S hogy  milyen  hatása  volt  aztán 
ennek  az  alaknak,  hogy  mily  sokak  szívében  vissz- 
hangzott a művész  felfogása,  legjobban  mutatja  az  a lel- 
kes főpap,  ki  a kép  láttára  ihletett  költeményt  írt,  melynek 
címéül  a „Venite  adoremus  !u  latin  mondást  tette. 

A többi  alakokat  tekintve,  jellemző  Pilátus  arca, 
ki  azt  a tépelődő,  borongós  Munkácsy- féle  hangulatot 
fejezi  ki.  Kiváló  jellemalakok  a vádló,  Kajafás  főpap, 
és  azután  a tanakodó  bírák  csoportja,  akik  halálra 
kívánják.  Hátul  a háborgó,  halálát  kívánó  tömeg. 
Igen  finom  technikai  érzékkel  a képnek  tulaj don- 
képeni  közepére,  már  a háborgó  tömeg  közelébe  egy 
anyát  tett  Munkácsy,  gyermekével  karján.  Senki  sem 
szánja,  csak  ez  az  asszony,  aki  érzi,  hogy  mi  lehet 
a fiú  halála  az  anyára  . . . 

A főalak,  az  összes  alakok  csoportosítása,  mindez 
úgy  hat,  hogy  a külföldi  kritika,  a világsajtó  is  osz- 
tatlan elismeréssel  illette.1  Oly  egységes  harmóniában 

1 Sedlmai/er : „Christ.  befor  Pilate“.  By.  M.  de  Munkácsy. 
1886.  Paris. 


Pékár:  A magyar  nemzeti  szépről. 

adják  a Passzió  nagy  ideáját,  ahogy  csak  a Bach 
roppant  zenei  alkotásaiban  érezhetünk  hasonlót.1  „Szí- 
neinek szépsége,  az  öltönyök  komoly  pompája,  fény- 
és  árnykezelése,  széles,  dús  ecsetvonásai"  — mind 
hozzájárulnak  ehhez.  Élerhűségét  legjobban  jellemzi 
az  a gyermek,  ki  messze  háttérben  szorongó  anyja 
karjáról  nézve  a képet,  felkiáltott:  „Látom,  anyám, 
de  nem  hallom,  mit  beszélnek". 

A Krisztus  kínszenvedését  ábrázoló  bibliai  sorozat, 
e Krisztus-trilógia  többi  tagjai  az  Ecce  homo  és  a 
Golgotha.  Míg  a Golgotha  fönségesen  hat  sötét  szín- 
tónusaival, addig  az  Ecce  homo,  noha  legutoljára 
készült,  méltó  közbeeső  tagját  képezi  a ciklusnak,  a 
lármázó,  szitkozódó  tömeg  szenvedélytengerén  is,  s 
a gúny  ruhájában  s a királyság  gúnyjelvényével,  a 
zöld  nádszállal  is  ábrázolva  a Megváltót,  mégis  képes 
volt  benne  az  isteni  természet  s a Megváltó  szerepét 
kifejezni,  amint  töviskoszorújától  itt  is,  ott  is  kiserked 
a vér  s lecsepeg  arcán.  Az  elaléló  Mária  alakjában 
nagy  problémát  oldott  meg,  midőn  nem  eltakarva 
ábrázolta  arcát.  Szerencsés  gondolat  volt  tőle  külön 
a jobb  előtéren  ábrázolni  Magdolnát,  hogy  az  anyai 
fájdalom  kifejezését  ne  zavarja.  Magdolna  az  imádó, 
a rajongó  Krisztus-szeretet  kifejezése.  A háttérben 
álló,  maga  elé  mélázó  bölcs  alak  pedig  mintegy  a 
jövőt,  a Megváltó  s a keresztény  vallás  eljövendő 
szerepét  sejteti  velünk. 

Különösen  kiválik  többi  alkotásai  közül  még  Mil- 
ton, s mellette  azok  a modern  szalonképek,  melyeket 
oly  előszeretettel  festett.  De  amikor  így  az  egész 
emberiségnek  festett,  akkor  sem  feledkezett  meg 


1 W.  Beckmann : az  idézett  munkában. 

rólunk,  s Honfoglalás-k bán  hatalmas  képet  adott  a 
magyar  honfoglalásról. 

Lehetne-e  itt,  e kép  jellemző  magyar  motívumait 
keresve  jobbat  adni  Beöthy  Zsolt  egykorú  pompás 
ismertetésénél,1  melyben  ép  a magyar  jellemvonásokat 
emelte  ki  oly  finoman,  oly  szépen.  Azért  itt  csak 
Beöthy  Zsolt  adatait  adjuk  rövid  kivonatba  össze- 
kapva. 

Találóan  jellemzi  Beöthy  a honfoglalás  mondáinak 
szereplését  irodalmunkban.  Mindig  a nemzeti  életnek 
válságos,  vagy  legalább  nevezetes  időpontjaiban  jelen- 
nek meg  az  ezeket  feldolgozó  alkotások.  Forrása  lesz 
igy  a honfoglalás  emléke  ez  időről-időre  felújuló 
alkotásokban  a hon  megmaradásába,  megtartásába 
vetett  bizalomnak,  erőnek.  A legszivósabban  is  őrzi 
a nép  ezeket  a mondáit,  melyek  a haza  földjére  való 
jogát  fejezik  ki.  Efféle  alkotás  volt  az  ezredév  forduló 
pontján,  az  általános  öröm  kifejezése,  Munkácsy  Hon- 
foglalása is. 

Igazi  magyar  kép.  Tiszta,  világos,  érthető,  mint  a 
puszták  képei,  hol  tiszta,  átlátszó  a levegő.  A puszták 
fia  nem  képzelődik,  szereti  a valóságot,  tisztán,  élesen 
látja  ennek  minden  részletét.  Ily  egyszerű,  világos 
kép  Munkácsy  Honfoglalása.  Mindenki  érzi,  mit  fejez 
ki.  Olyan,  mint  a népmese. 

A körülbelül  kilencven  alak  csoportosítása  világos, 
három  osztató : Árpád  és  vitézei,  a szláv  hódoló 
követség  s az  újongó  magyarok  csoportja.  Jellemzése 
kitűnő.  A faji  jellemvonásokkal  jellemez.  Nem  a régi 
ideális  honfoglalásábrázoló  alakokkal  állunk  itt  szem- 
ben, hanem  a természet  és  harcok  viharai  edzette 

1 Beöthy  Zsolt : „Munkácsy  honfoglalása".  Egyetértés,  1896. 

nomádok  e barna  szakállas,  erős  pofacsontú  magyarok, 
„eleven,  ragyogó  szemekkel,  inkább  fürgék  és  ügyesek, 
mint  óriások,  a magyar  huszár  ősei*.  Velük  szemben 
a szlávok  kerekfejű,  sima  és  szőkehajú,  sápadt  arcú, 
nehézkesebb  alakjai. 

A hódoló  szlávok  nem  a megaláztatás,  az  eltiprás 
kifejezői.  Szívesen  kínálják  a birtokbaadás  egyszerű 
jelvényeit : a vizet,  a földet  s a füvet.  Van  bátorsá- 
guk, de  szabadságuk  is  ezt  elmondani.  Szónokuk  szláv 
elragadtatással  beszél  s az  egész  csoporton  rajta 
borong  az  ismeretlen  jövőnek  és  a szláv  természetnek 
melankóliája. 

Az  ujjongó  magyarság  csoportja,  az  öröm  kifeje- 
zése az  új  haza  birtokbavételén.  Árpád  fenséges  szép 
alakja,  ki  a „Kúnság  legszebb  férfialakjaira  emlékez- 
tet", fehér  lován,  mely  mindiga  diadal  jelvénye  volt, 
a nyugalom,  a méltóság,  az  erő  és  bölcseség  kifeje- 
zése. Árpád  és  vitézeinek  csoportja  első  sorban  a 
szasszanida  kultúra  fényével  bizonyos  irányban  a műve- 
lődés előjogát  látszik  mindenekelőtt  kifejezni  a hódolók- 
kal szemben.  De  kifejezi  egyszersmind  Árpád  s a 
hét  vezér  alakja,  kik  közül  főleg  Lehel  és  Botond 
válik  ki,  a faj  előjogát  is,  azt  az  erős,  könnyű  moz- 
gású, ügyes,  gyors  lovasságot,  mely  Európát  keresztiil- 
kasul  megremegtető.  És  végre  kifejezi  Árpádban  a 
politikai  felfogás  bölcs  mérsékletét , a bölcseség  et,  mely 
inkább  békéltetésből  áll  itt,  mint  hódoltatásból  s így 
hazát  ad  mindenkinek,  a hódolóknak  is.  így  fejezi 
ki  a magyar  ideált : az  erős,  ügyes  kart  a tiszta  belá- 
tással, nagylelkű  bölcseséggel. 

Amit  a kép  ábrázol  tehát,  nem  is  annyira  hon- 
foglalás, mint  birtokbavétel.  Az  új  haza  birtokbavéte- 
lének örömét  fejezte  ki  az  ezredévi  öröm  napjaiban. 

Jgy  igazán  a magyarság  képe,  az  elmúlt  ezredév 
dicsőségének  és  bölcseségének  képe,  mely  a jövőnek 
is  tanítója  lesz. 

Csak  azt  teszszük  részünkről  még  hozzá,  hogy 
különben  Munkácsynak  különös  érzéke  volt  az  élet 
komor  drámái  iránt.  Két  legkiválóbb  alkotása  is,  a 
Siralomház  és  Krisztus  Pilátus  előtt,  ezt  mutatja. 
Ugyanazok  a sötét  jellemvonások,  mély  érzés,  az 


169.  Benczúr  Gyula:  Vajk  megkeresztelése. 

akarat  komor  küzdelme.  Pilátus  alakja  a lelki  töp- 
rengés kifejezése,  de  emlékeztet  a halálra  ítélt  lelki 
küzdelmét  kifejező  sötét  arcára,  melyet  a Siralom- 
házban láttunk.  Honfoglalása  tehát  csak  azt  mutatja, 
hogy  az  ezredévi  ünneplések  mily  pompásan  felejtet- 
ték vele  eredeti  hangulatait  s az  általános  öröm  hatása 
alatt  ő is  képes  volt  ily  derült  mesterművei  megaján- 
dékozni nemzetét,  mely  így  nemcsak  az  öröm,  a 


A Könyves  Kálmán  jogosításával. 

170.  Benczúr  Gyula:  II.  Rákóczi  Ferenc  elfogatása  a nagysárosi  várkastélyban. 

lelkesedés  szüleménye,  hanem  annak  a nemzeti,  ezred- 
évi  örömnek,  lelkesedésnek  méltó  kifejezője  is. 

Munkácsy  mellett  kell  mindjárt  említenünk  Ben- 
czúr Gyulát  és  Zichy  Mihályt,  mint  a legnagyobbakat. 


A Könyves  Kálmán  jogosításával. 
171.  Lotz  Károly:  Vénusz  és  Ámor. 


Benczúr  Gyula,  ki  a müncheni  festészeti  akadémiának 
volt  tanára  s most  a budapesti  festészeti  mesteriskola 
igazgatója,  kiváló  előszeretettel  fordult  a magyar  tör- 

ténelem  felé.  A Nemzeti  Múzeumban  levő  Vajk  keresz- 
telése legkiválóbb  történelmi  festményeink  közül  való. 
Merész  architektúra,  szabatos  szerkezet  s gondos 
kivitel,  ragyogó  színezés  jellemzi.  0 a legnagyobb 


A Könyves  Kálmán  jogosításával. 
172.  Lotz  Károly:  Ámor  és  Psyche. 


koloristánk.  Kitőnően  ért  a szövetek  festéséhez.  De 
a legnagyobb  történelmi  festőnk  is.  Többi  híres  tör- 
ténelmi műve : Hunyady  L.  búcsúja  barátaitól  (1457. 

márc.  16-án),  a Múzeumban ; II.  Rákóczy  Ferenc 
elfogatása  a nagysárosi  kastélyban,  pompás  színha- 
tással, amely  Károly  román  király  tulajdona  és  Buda- 
vár visszavétele  1686-ban,  amelyek  mind  a színezés 


A Könyves  Kálmán  jogosításával. 

173.  Lotz  Károly:  Ámor  és  Psyche. 

remekei.  Mint  arcképfestő  is  az  elsők  közé  teendő 
— gróf  Andrássy  Gyula,  Tisza  Kálmán  és  gr.  Károlyi 
Gyula  arcképével.  És  noha  többször  fordult  a francia 
történelem  felé,  így:  XIV.  Lajos  és  Dubarry  grófnő, 
XVI.  Lajos  és  családja,  a versaillesi  vár  megrohanása 

című  képeivel,  mégis  állandóan  foglalkoztatta  a magyar 
történet. 

Zichy  Mihály,  a külföldön,  Oroszországban  élő 


A Könyves  Kálmán  jogosításával. 

174.  Lotz  Károly:  Ihlet. 


kiváló  festőnk,  aki  úgy  mint  vadászati  és  állatfestő, 
mint  genrefestő,  mint  program  ni  festő,  mint  illusztrátor 
és  mint  történelmi  képíró  egyaránt  kitűnik,  a külföl- 
dön is  űjra-újra  visszatér  magyar  témákra.  Tőle  való 

„Erzsébet  királyné  Deák  Ferenc  ravatalánál  1876-ban  “ 
s tőle  való  Arany  János  balladáinak  sikerült,  mély 
felfogású  illusztrálása  és  az  Ember  tragédiájának 
kitűnő  illusztrációja.  Az  allegóriára  és  az  eszméket 
kifejező  festészetre  különösebb  hajlama  lévén,  tehet- 
ségének kiválóan  megfelelő  tért  talált  Arany  János 
balladáinak  és  Madách  Ember  tragédiájának  illusztrá- 
lásában, melyek  a világirodalom  legszebb  illusztrációi 
közé  tartoznak.  1848 — 49-ről  és  1867-ről  is  adott 
jellemző  allegorikus  képeket.  Legutóbb  Garay  „ Obsi- 
tos “-ához  készített  pompás  illusztrációkat,  megannyi 
hazai  életkép  a külföldön  élő  művésztől. 

Lotz  Károly  legnagyobb  monumentális  falfestőnk, 
a magyar  monumentális  falfestészet  atyamestere,  kiváló 
feldolgozója  a magyar  történetnek  és  népéletnek.  A 
Vigadó  festményeiben  Tündér  Ilonát  festette  Gergai 
XVI.  századbeli  magyar  poéta  versei  szerint.  Az  aka- 
démiai triptychon,  hármasosztatú  festmény  jellemző 
csoportozatokat  tüntet  fel  a magyar  történelemből. 
Szí.  István , Nagy  Lajos  és  Mátyás  csoportozatát, 
népies  alakokat  is  vegyítve  a kompozícióba.  A 
budai  Mátyás ; helyesebben  koronázó-templomban  Szt. 
László  életéből  festett  remek  sorozatot.  Ezek  : a váradi 
templom  építése,  a cserhalmi  ütközet,  Szt.  László  a 
sziklából  vizet  fakaszt,  szekér  viszi  Szt.  László  tete- 
mét Nagyváradra,  Szt.  László  tetemeinek  fölvétele  s 
eskütétel  Szt.  László  sírjánál.  Az  Országházban  festett 
Magyarország  apotheózisa  című  falképében  merész 
szárnyalást!  kompozíciójával  tűnik  ki.  Középen  Hunnia 
címerrel  és  kormánypálcával.  Felette  két  oldalt  a Gaz- 
dagság s Igazságosság  és  egészen  fent  a Békesség 
és  Dicsőség  géniuszai.  Lent  a nemzet,  a nép,  az 
egyház,  a honvédelem,  a művészet  képviselői.  Bal- 

oldalt  Széchenyi,  mint  a modern  Magyarország  meg- 
teremtője. Az  egész  kép  ritka  lendületes,  felemelő 
hatású,  könnyed,  magasba  szárnyaló  szerkezetével. 
Ugyancsak  tőle  való  mennyezetkép  az  új  Országház- 
ban A törvényalkotás  apotheózisa , melyben  allegorikus 


A Könyves  Kálmán  jogosításával. 

175.  Lotz  Károly:  A múzsa. 


csoportozat  közepette  Magyarország  géniusza  márvány- 
oszlopra vési  a legfontosabb  törvényeket.  Falképein 
kiváló  festője  a magyar  nőnek.  Lotz  női  nemes, 
ideális  alakok.  Nemcsak  falképein,  hanem  olajfest- 
ményein is  az  eszményi  női  testnek,  az  ily  lebegő, 
eszményi  alakoknak  elsőrangú  mestere  ezekben  való- 

bán  örökszépet  alkotott,  mely  alkotásokra  mindig 
büszke  lehet  a magyar  festészet. 

De  nemcsak  a falfestészet  terén  alkotott  kiválót, 
hanem  egyidőben  előszeretettel  festette  az  alföldi 
magyar  paraszt  életet.  Ilyen  képe  : Ménes  a zivatar - 


A Könyves  Kálmán  jogosításával. 

176.  Lotz  Károly:  Múzsa  lanttal. 

bán.  Petőfi -illusztrációi  is  kiválnak  magyaros  felfogá- 
sukkal {János  vitéz). 

Látjuk,  hogy  noha  idegenből  a Lotz  Károly  igazi 
magyar  festő,  alkotásai  a magyar  szívhez  szólnak, 
akár  mint  történelmünket  feltüntető  monumentális 
falfestő,  akár  mint  a népélet  festője. 

A Könyves  Kálmán  jogosításával. 

177.  Lotz  Károly:  Ménes. 

Lotz  mellett  mint  jeles  falfestőt,  Than  Mórt  kell 
megemlítenünk,  ki  a Vigadóban  a világ  ostorát,  a hun 
Attilát  festette.  Tlian  különben  kivált  a magyar  történe- 


A Könyves  Kálmán  jogosításával. 

19.  Az  Alföld.  Lotz  Károlytól. 

lemből  vett  jelenetek  festésével.  Ismertebb  képei:  „Nagy 
Lajosnak  felajánlják  a lengyel  koronát*,  „Hunyadi 
Jánost  a pápai  követ  a kereszténység  bajnokává 
avatja  w. 

Ha  régebbi,  forradalom  utáni  festészetünket  tekint- 
jük, két  főjellemvonás  ötlik  mindjárt  szemünkbe,  amely 
általában  minden  festőnknél  tapasztalható.  Az  egyik 
a népélet,  a hazai  föld  szeretete,  mely  hatalmas  érzés 


179.  Lotz  Károly:  Ménes  zivatarban. 

még  idegenből  ideszakadt  festőinken  is  erőt  vesz, 
s viszont  külföldre  vándorolt  és  ott  letelepedett  fes- 
tőinknél is  soká,  mindig  megnyilatkozik  újabb  alko- 
tásokban. Idegenben  is  megmaradt  szivükben  a szülő- 
föld szeretete  s újra  vissza-visszavágytak  a hazai  föld 
tájképeihez,  a hazai  népélet  jeleneteihez,  hogy  onnan 
merítsenek  lelkűknek  megfelelő  tárgyat.  Ezt  az  irányt 
már  eredetileg  ugyan  Barabás  indítja  meg,  mikor  a 
magyar  életképet  megteremti,  ami  a népiesnek  az 
irodalomban  tapasztalt  felkarolásával  jár  együtt,  de 

sokkal  erősebb  lesz  ez  az  irány  a forradalom  lezaj- 
lása után,  mikor  a politikai  viszonyok,  a szomorú 
elnyomatás  súlya  alatt  a nemzeti  szellem  az  iroda- 
lomban is  csak  leleplezve,  allegóriákban  mert  meg- 
nyilatkozni, s igy  épp  a festészet,  melynek  nyelve 
nincs  nemzetiséghez  kötve,  volt  első  sorban  hivatva 
a nemzeti  szellem,  a nemzeti  érzés  őszinte,  benső 
kifejezésére  és  élesztésére.  Innen  van  már  most,  hogy 


180.  Lotz  Károly:  Gúlyaitatás  a Tisza  partján. 

ekkor  még  különösebb  előszeretettel  fordul  a népélet 
jelenetei  felé. 

De  innen  van  egyszersmind  másik  jellemvonása 
e korbeli  festészetünknek : a hazai  történelem  iránt 
való  előszeretete.  Az  elnyomatás  szomorú  napjaiban 
különös  előszeretettel  fordulnak  a festők  hazai  törté- 
netünk hatásos,  a nemzeti  érzést  ápoló  jelenetei  felé, 
és  míg  az  irodalom  alig-alig  tudott  megszólalni  a fen- 
nebb  vázolt  oknál  fogva,  e korbeli  festészetünk  hatá- 
rozottan nemzeti,  hazafias  érzést  ápoló  és  fentartó 

19 


3ekár : A magyar  nemzeti  szépről. 

küldetést  teljesített.  Ez  abból  is  látszik,  hogy  ép 
szépirodalmi  lapjaink  iparkodtak  e képeket  nagy, 
keretbe  való  színnyomatokban  terjeszteni.  Ilyenek  vol- 
tak Benczúrnak  már  említett  képein  kívül  Székely 
Bertalan  Mohácsa,  Kun  Lászlója  és  Dobozija.  Hasonló 
történeti  kép  Madarász  Győzőtől  Zrínyi  és  Frangepán 
utolsó  találkozása  a bécsújhelyi  börtönben  1671* ben, 
Wagner  Sándortól  Dugovics  Titusz,  stb.  Mindezeket 
vagy  a Hazánk  és  Külföld  adta  mellékletül  nagy 
színnyomatokban,  vagy  külön  adta  ki  Emich  Gusztáv. 
Már  e képek  címei  is,  de  még  inkább  maguk  a képek 
nyíltan  beszélnek  arról  a hazafias  érzésről,  mely  őket 
éppen  olyan  korban  hozta  létre  sokkal  nagyobb  szám- 
ban, mint  máskor. 

Hogy  mind  e két  jellemvonás,  de  főleg  a hazai 
föld  és  népélet  iránt  való  előszeretet  később  is  meg- 
maradt festőinknél,  még  a külföldre  szakadtnál  is, 
azt  első  sorban  abból  a tényből  láthatjuk,  hogy  a 
külföld  a magyart,  a magyar  népéletet  épp  festőink 
műveiből  ismerte  meg.  Innen  van,  mint  Szana  Tamás 
mondja,1 * 3  hogy  „a  külföld  a magyart  viseletében  festői, 
megjelenésében  imponáló,  szokásában  költői,  érzüle- 
tében nemes  fajnak  ismeri"  s ezt  „legnagyobb  rész- 
ben külföldön  élő  festőinknek  köszönhetjük*. 

Míg  Benczúr  is  a müncheni  festészeti  akadémiának 
volt  a tanára,  de  visszakerült  hozzánk,  addig  Liezen- 
mayer  Sándor,  aki  szintén  a müncheni  festészeti  aka- 
démiának lett  tanára,  idegenben  élte  le  egész  életét.  Külö- 
nösen kivált  gyönyörű  illusztrációival.  Ezekben  vete- 


1 Szana  Tamás : „Magyar  Művészek*,  mütörténelmi  vázlatok 

képekkel.  I.  k.  Révai  testvérek,  1887.  II.  k.  Hornyánszky  V. 

1889.  Bpest. 

kedik  a német  Ramberggel.  Ramberg  ugyanis  Goetlie 
Hermann  és  Dorottyáját  illusztrálta.  Méltán  veteked- 
nek ezzel  a Liezenmayer-féle,  Schiller  Harang-jának 
illusztrációi.  Még  híresebb  lett  Fauszt-illusztrációival. 
Nagyobb  képeket  is  festett,  ilyen : Erzsébet,  Anglia 
királynője  Stuart  Mária  halálos  ítéletét  aláírja.  Foly- 
ton idegen  környezet  hatása  alatt  élvén,  nem  csoda, 
hogy  idegen  tárgyakhoz  nyúlt.  Bennünket  közelebbről 


181.  Liezen-mayer  Sándor:  Szent  Erzsébet. 

érdeklő  képei : Mária  és  Erzsébet  Kis  Károly  koro- 
názásán, Mária  Terézia  király  asszony  egy  szegény 
beteg  nő  gyermekét  szoptatja,  Magyarországi  szent 
Erzsébet,  a szegények  jóltevője,  az  országos  képtár- 
ban, és  Magyarországi  Erzsébet  szentté  avatása. 

Kiváló  történeti  festőnk,  Madarász  Viktor , „Báthory 
Erzsébet “-je,  a vallásban  vigasztalást  keresni  törekvő, 
bűnbánó  s lelkiismereti  furdalásaitól  gyötrött  asszonyt 
ábrázolja,  kit  a barát  hiába  vigasztal  a Szentírás 

19* 

igéivel,  mert  ijedten  kap  fejéhez  s téveteg  szemekkel 
néz  maga  elé,  ott  látván  utolsó  áldozatát,  amint  lelki- 
ismeretét vádolja  elrablóit  fiatal  életéért.  Zrínyi  és 
Frangepán  című,  a Nemzeti  Múzeumban  levő  képe  a 
két  hős  búcsúzását  festi  egymástól  a bécsújhelyi 
börtönben.  Hunyadi  László- ja  pedig  határozottan  egyike 
legszebb  történeti  képeinknek.  Csak  egy  lepellel  leta- 
kart holttest,  két  sirató  asszonnyal  s két  égő  magas 
viasz  gyertyával.  Csodálatos  hatása  épp  komor  liangu- 


182.  Madarász  Viktor:  Hunyadi  László. 

latosságában  rejlik.  Felemlítjük  még  tőle  Petőfi  halálát 
s jellemzetesen  megfestett  Izabella  királynéját. 

Wagner  Sándor,  aki  különös  előszeretettel  spanyol 
életképeket,  spanyol  alakokat  festett,  azért  ép  úgy 
kiválik  magyar  történeti  képeivel,  mint  az  alföldi 
jelenetek  festésével.  Történeti  képei:  Dugovics  Titusz, 
Mátyás  diadala  a cseh  Holubáron,  falkép  a Vigadó- 
ban, Zápolya  Izabella,  Szt. -István  megkeresztelése ; 
népi  életképei : Debreceni  csikósok  versenye,  Debre- 
ceni ménes,  Csikós  lóháton,  Három  grácia  (három 
delelő  ló),  Nádudvari  istálló,  Huszárbravour,  mely 

Parisba  jutott,  Nőrablás,  Cigányleány  stb.  (Ilyen  képe 
a 17-  kép).  E tekintetben  jellemzők  Petőfi-illusztrációi  is. 

A jellemző  magyar  vonásokat  még  inkább  fogjuk 
látni  a következőknél.  Jankó  János  különösen  kivált 


A Könyves  Kálmán  jogosításával. 

183.  Wagner  Sándor:  Dugovics  Titusz  hősies  önfeláldozása. 

népi  életképeivel,  amilyen : Lóvásár,  Cigány  kínálja 
a lovát,  A népmonda,  Borozó  betyár,  Csaplárosné, 
stb.  Külön  említendő  ezek  közül  Menyegzői  tragédia 
című  képe,  beszédes  kompozíciójával,  melyet  nem 
hiába  tartanak  a legbeszédesebb  magyar  életképnek. 

De  Jankó  tulaj donképeni  eleme  a karrikatura  volt. 
Ki  ne  ismerné  a Jankó-féle  tipuszokat:  Mokány  Ber- 
cit, Seiffensteiner  Salamont,  Pokróc  Ádámot,  Reb 
Menachem  Ciceszbeiszert,  Bukovay  Abszit  és  Sanyarú 
Vendelt.  Vagy  50  ezernél  több  karrikaturát  rajzolt. 
Jellemzően  nyilatkozik  ezekben,  amit  eddigi  festésze- 
tünkben még  nem  találtunk : az  egészséges  magyar 


184.  Jaukó  János:  Menyegzői  tragédia. 

humor,  mely  életképeiben  is  előtűnik,  mint  például 
Pulykatolvaj,  Cigány  kinálja  a lovát.  Afféle  humor 
volt  Jankó  alakjaiban,  mint  amilyen  az  irodalomban 
Gárdonyinál  található. 

A hazai  föld,  a hazai  tájak  kiválóan  jellemző  fes- 
tője Mészöly.  Minden  izében  magyar  tájképfestő.  Emlé- 
kezzünk vissza  a Magyar-Alföldről  mondottakra.  Kiemel- 
tük, hogy  az  Alföld  azelőtt  sokkal  mocsarasabb  volt, 
mint  most;  de  most  is  legjellemzőbb  tájképei  a nádas, 
a tiszaparti  füzesek,  ahogy  Mészölynél  is  találjuk. 
Ezeket  tudja  Mészöly  kiváló  hűséggel  és  hangulato- 

san  festeni.  A tiszaparti  füzeseknek  köszönheti,  hogy 
mikor  a bécsi  festő-akadémia  Lenau  „Schilfiieder" 


185.  Mészöly  Géza:  Balatoni  part. 

verscsoportjának  illusztrálását  tűzte  ki  pályatételül 
1870-ben,  az  akadémia  aranyérmét  ő kapta  meg.  Ezek 
a jellemző  alföldi  nedves,  mocsaras,  nádas,  füzes  tájak, 


186.  Mészöly  Géza:  Az  akarattyai  partok. 

ezek  teszik  Mészöly  kiváló  terét,  de  ezzel  egyszers- 
mind a jellemző  hazai  tájképeknek,  a hazai  földnek 
festője.  E tájak  maguktól  keltik  fel  azt  a sajátságos 
melankolikus  hangulatot,  amely  elömlik  Mészöly  min- 
den tájképén.  Ilyen : Tiszaparti  füzes  alkonyaikor, 
Alföldi  tanya,  Szénahordás  stb.  Minden  tájképe  egy 
kiszakított  darab  a hazai  földből.  Életképeiben  is  a 
magyar  nemzeti  jellemnek,  de  különösen  a magyar 


188.  Böhm  Pál:  Czigánycsalád. 


népélet  jellemző  motívumainak  kiváló  kifejezője.  A 
fonóból  hangzó  mélabús  nóták  hangulatai  ezek,  melyek 
annyira  megfelelnek  a tiszaparti  füzesek  melancholi- 
kus  hangulatának.  Kiválók  e nemben  : Balatoni  halász- 
tanya, melyet  a Nemzeti  Képtár  számára  festett  Tre- 
fort  megbízásából,  Balatoni  komp,  Balatoni  alkony, 
Balatoni  táj,  mely  a müncheni  nemzetközi  kiállítás 
aranyérmét  és  a Magyar  Képzőművészeti  Társulat 


187.  Mészöly  Géza:  Tiszaparti  füzes  alkonyaikor. 

nagydíját  nyerte  és  most  ő felsége  tulajdona.  Kiválót 
adott  azokban  az  apró  kis  szalonképekben  is,  minő 
például  a „Pihenő  récék". 

Ha  Mészöly  inkább  a hazai  földnek,  a mocsaras 
tájak,  füzesek  legkiválóbb  festője,  akkor  a magyar 
népélet  egyik  leghivatottabb  festője,  Bohm  Pál.  Böhm 


189.  Aggházy  Gyula:  Komoly  kérdés. 

Pál  müncheni  dolgozóterme,  mint  Szana  Tamás  mondja, 
egy  darab  Magyarország.  Hogy  csak  néhányat  említ- 
sünk: A Tisza  partján,  A kútnál,  Jó  fogás,  A csősz 
családja,  Hazatérő  aratók,  Ebéd  a pusztán,  A nagyapó 
szórakozása,  Tiszaparti  halászcsalád,  Lótolvaj,  Kuko- 
ricatörés, Cigánycsalád. 

A magyar  népélet  egyik  másik  jeles  festője 
Ágglnázy  Gyula.  Mint  dunántúli,  tolnamegyei  ember, 
az  itteni  népélet  festője.  A falusi  élet  vonzó  képei 
jelennek  meg  megkapó  hűséggel  vásznain.  A hazatérő 
aratók  csoportja,  a kukoricafosztás  vidám  jelenetei  és 
a téli  esték  meséi  a fonóban  ihletik  meg  leginkább. 

Kiválóbb  képei:  Kártyavető  nő,  Dagasztó  menyecske, 
Terefere,  Kenderáztató,  amely  füzes  alatt  alkonyi 
szürkületben  ábrázolja  a népi  alakokat,  Mosónők, 
mely  a falusi  asszonyok  jóízű  pletykázásá  ábrázolja 
télen,  erős  világítású  képen.  Még  egy  vonást  találunk 
Aggházynál,  amely  festőinknél  igen  ritka  és  eddig  csak 
Jankónál  láttuk:  a magyar  humort.  Ilyen  képe:  Far- 
kaskaland, vagy  kényszerkoncert,  mely  a pusztán  télen 
két  cigányt  ábrázol,  akik  farkassal  találkoztak  s most 


191.  Bihari  Sándor:  Kereszttűzben. 

keserves  víg  muzsikaszóval  akarnák  elijeszteni.  Ugyan- 
csak ilyenek:  Hagyjon  békét,  No  ne  izéljen,  Komoly 
kérdés. 

Népi  jeleneteket  festő  művészeink  között  kiválik 
még  Vastagh  György,  ki  főleg  az  oláh  népéletet 
dolgozta  fel  vásznain.  Magyar  életképei  közül  meg- 
említjük Erzsiké  kézfogóját,  e kalotaszegi  életképet. 

A népi  jeleneteknek  tartalmas,  a nép  kedély- 
világát felölelő  s a mellett  az  alakokban  is  igen  jel- 
lemző festője  Bihari  Sándor.  Bíró  előtt  című  képeT 
melyet  ő felsége  vett  meg,  egyike  a legjobb 
magyar  életképeknek.  A cigányprímás  adja  elő  keser- 
ves panaszát  az  egész  bandával  egyetemben  az 
ellen  a jól  megtermett  legény  ellen,  aki  meggyőződve 
tettének  helyességéről,  nyugodtan  várja,  míg  a bírb 
őt  is  megkérdezi.  A cigányok  azonban  rosszul  jár- 


192.  Bihari  Sándor:  Bíró  előtt. 

liattak,  mert  a hegedűnek  is  hiányzik  egy  nagy  darabjaT 
a klarinétnak  is  baja  van,  de  meg  az  egyik  cigány- 
nak is  föl  van  kötve  a feje.  Megemlítjük  tőle  még: 
Kereszttűzben,  Az  ő nótája,  Kéjutazás  a Zagyván, 
Leánykérés.  Egyik  legköltőibb  tolmácsa  a magyar 
népéletnek,  s a „Bíró  előtt"  című  képében  nem 
kevés  humor  is  nyilvánul.  Mélyen  megható  alkotása 
az  „Elhagyva"  című  kép. 

Kiváló  festőnk  Baditz  Ottó  Falurossza,  Elitélve, 
Angyalcsináló  című  képeivel,  melyekben  mély  erkölcsi 
felfogás  nyilvánul.  A jellemző  népies  és  nemzeti  vonást 


A Könyves  Kálmán  jogosításával. 

is  megtaláljuk  egyes  képein,  amilyen  például  Az  első 
csárdás. 

Bruck  Lajos:  Konyhában,  Falusi  udvar,  Balaton- 
vidéki  életkép,  Falusi  biró  életképeivel  szintén  egyik 
jelesebb  festője  a hazai  népéletnek. 

Nagy  tehetségű  festőnk  Feszty  Árpád,  aki  amel- 
lett, hogy  oly  nagy  képeket  festett,  mint  a Golgotha, 
a Krisztus  temetése  című  hármas  képet,  szintén  a 
népi  jeleneteknek  kitűnő  festője.  Ilyenek:  Delelő, 
Alkonyi  táj,  Pusztai  találkozás,  Tűzvész  után,  Bánya- 
szerencsétlenség, amely  egyike  legjobb  magyar  képeink- 
nek. A Tűzvész  után  című  képben  érdekes  a leégett 
házak  falainak  sok  vízszintes  vonala,  amelylyel  túlozva 
hatni  akart  a festő  a tűzvész  pusztításainak  kifeje- 
zésében. E mellett  a hazai  történelem  őt  is  megih- 
lette s legkiválóbb  alkotásai  közé  tartozik  a méltán 
oly  népszerűvé  lett  A magyarok  bejövetele  című  nagy 
körképe.  Külön  felemlítjük  az  Árpád  és  a vezérek 
csoportozatof,  mely  megfelelő  korhűséggel  s helyes 
jellemző  erővel  festi  a hazánkba  érkező,  harcos, 
nomád,  lovas  népet;  és  az  Áldozat  Hadúrnak  című 
csoportozatot,  mely  a honalapító  ősök  féktelen  sza- 
badságszeretetének  annyira  megfelelő  ősvallás  szer- 
tartását, a szabad  természetben  bemutatott  tüzáldoza- 
tot  ábrázolja  a magyar  fajnak  a vallási  kérdésekben 
épen  nem  rajongó,  hanem  inkább  elmélázó,  az  ősök 
kultuszán  elmerengő  természetes  áhítatának  találó 
hangulatos  festésével. 

Népi  jeleneteket  Vágó  Pálnál,  Benczúr  és  Wagner 
kiváló  tanítványánál  is  találunk,  minő  például  Jár  a 
baba. 

Mészöly  mellett  talán  nincs  hivatottabb  festője  a 
magyar  tájképnek,  mint  Spányi  Béla.  De  nemcsak 

hivatott,  hanem  mindig  sajátosan,  érdekesen  hangu- 
latos festője  ő a magyar  tájnak.  Az  a kifejezhetet- 
len  valami:  a hangulat  teszi  oly  sajátságosakká,  oly 


195.  Spányi  Béla:  Tájkép.  196.  SpányiBéla:  Tájkép. 

csodálatosakká  Spányi  képeit,  ha  csak  néhány  fából- 
bokorból  s alig  egy-két  alakból  is  állnak.  Különösen 
szereti  az  erdők  csöndes  magányát,  amely  oly  köny- 
nyen  mélázásba  ringatja  az  embert.  Erdő  mélye,  Erdő 
széle,  Erdő  szélén,  Erdőben:  ez  legtöbb  képének  a 


197.  Spányi  Béla:  Tájkép. 

P c k á r : A magyar  nemzeti  szépről. 

199.  Spányi  Béla:  Tájkép. 

jellemzők,  hanem  — amint  kiemeltük  — első  sorban 
a magyar  földre  is.  Az  ily  nádas,  füzes,  akárcsak  az 


198.  Spányi  Béla:  Tájkép. 


címe.  E mellett  az  alföldi  mocsarakat,  füzeseket  sze- 
reti, azokat  a tájképeket,  amelyek  nemcsak  rá  nézve 

erdő  mélye,  elringatja  a gondolatokat,  olyan  titokza- 
tos hatással  van  a szemlélőre.  Erdő  és  füzes:  ezek  a 
Spányi-féle  tájképek,  mindig  ugyanazon  jellemző  Spá- 
nyi-féle  hangulattal,  de  amely  tájképek  és  hangula- 
tok jellemzők  a magyar  földre.  Ilyenek:  Erdő  szélén, 
Erdő  mélye,  Erdőrészlet,  Mocsaras  táj,  Reggeli  sziir- 


A Könyves  Kálmán  jogosításával 

200.  Spányi  Béla:  Estszürkület. 


kület.  Őszi  vetés  stb. ' Költészetünkben  Tompa  volt 
e hangulatoknak  kifejezője.  Spányi  mellett  újabb  t áj’  - 
képfestészeUinkből  külön  felemlítendő  Tölgy essy  jel- 
lemző vizes  alföldi  képeivel  és  Medgyánszlcy  br.  han- 
gulatos, rejtelmes,  ködös  tájképeivel. 

Egyik  legjelesebb  (életképfestőnk  Pataky  László. 

20* 

aki  — noha  külföldön,  Párizsban  él  — nemcsak,  hogy 
nem  felejtette  el  a hazai  földet  és  népi  jeleneteket, 
hanem  ott  idegenben  is  kiváló  és  főleg  belső  tartal- 
mukkal, erkölcsi  felfogásukkal  ható  magyar  életképe- 
ket festett.  Ilyenek:  Csikósverseny,  Nehéz  napok  stb. 

Életképfestőink  közül  meg  kell  említenünk  Ros- 
kovics- ot,  a „Pici  piros  alma'  és  „Acél,  kova,  tapló" 


A Könyves  Kálmán  jogosításával. 
201.  Spányi  Béla:  Magyar  ciprusok. 

kitűnő  képek  jeles  festőjét ; a nemrég  elhunyt  Valen- 
tmyt , ki  különösen  a cigányoknak  kiváló  festője  volt 


202  Mednyánszky  László  br.:  A Balaton. 

Cigányok,  Haldokló  cigány,  Zeneiskola.  A kis  művész 
című  képeivel,  de  e mellett  különösen  kitűnt  Háborgó 


203.  Valentiny  János:  Háborgó  Balaton. 


Balaton  cirnű  képével;  Déri  Kálmánt,  a falusi  törté- 
netek festőjét.  Kiválóbb  képei : Falu  rossza,  Kihívás, 

A zsandárok  jönnek.  És  Kéméndy  Jenőt,  aki  szintén 
ügyes  festője  a népi  jeleneteknek,  főleg  Hazafelé 
című  kedves  képével  és  a Szomorú  búcsú-val.  Itt  kell 
még  megemlítenünk  a korán  elhunyt  Korohiyai  Ottót, 
ki  a „Javíthatatlan a-ban  adott  kiváló  életképet  s aki 
különben  nagy  történeti  képet  is  alkotott  ily  címmel: 
..Mátyás  király  a bécsiek  hódolatát  fogadja",  akik  a 
város  kulcsát  nyújtják  át  neki.  A többiek  közül  fel- 


204.  Déri  Kálmán:  Jönnek  a zsandárok. 

említjük  még  Temple  János  „Az  ő nótája"  című 
képét.  A népélet  jeleneteinek  festésében  újabban 
Csók  István  és  Pap  Henrik  tűntek  ki. 

Igen  tartalmas,  mélyen  érző  s minden  izében  ma- 
gyaros, az  élet  igaz  iskoláját  eredeti,  önálló  tehet- 
séggel végzett  festőnk  Thorma  János.  Jellemző  mély 
érzésű,  drámai  erővel  sokat  mondó  képe  az  Angliá- 
ban is  kitüntetést  aratott  Október  elsején.  Hasonló 
életkép  a Kártyázok.  Külön  kell  szólnunk  A tizen - 

A Könyves  Kálmán  jogosításával. 

205.  Thorma  János:  Október  elsején. 


A Könyves  Kálmán  jogosításával. 

206.  Thorma  János:  Kártyázok. 

három  vértanú  című  nagy  képéről,  melyben  valóban 
korszakos  alkotást  adott  az  aradi  tizenhárom  tábor- 
nok halálának  vérfagyasztó  jelenetét  kiváló  történelmi 
hűséggel  és  a hazafias  érzés  megragadó  erejével 
ábrázolva.  Az  arra  különben  kevéssé  alkalmas  jelene- 
tet külsőleg  is  egységes  szerkezetbe  foglalva  össze  a 
színek,  a fény  és  árny  hatásos  tónusával  megfelelően 
tolmácsolta  a tartalom  megrázó  tragédiáját  s a mellett 
minden  színpadias  hivalkodás  nélkül,  oly  nemes  egy- 
szerűséggel, mely  az  igazi  nagy  művészet  sajátja. 

Jelesebb  arcképfestőink,  portraitistáink  Benczúr , 
Horovitz  és  főleg  újabban  László  Fülöp,  ki  különösen 
a szemek  kifejezésének  festésében-  vált  ki. 

Peske  Géza  a gyermekek  életéből  festett  apró 
életképeket,  minők : Alkalom  teszi  a tolvajt,  Kemény 
dió,  A tűzhelynél,  Félbeszakított  munka,  A kis  torkos, 
A kis  kotnyeles. 

Újabb  monumentális  festészetünkben  Székely  Árpád, 
Lotz  Károly  kiváló  tanítványa  tűnt  ki  a budapest- 
ferencvárosi  r.  katli.  plébánia -templom  üvegfestésű 
ablakainak  terveivel.  Szt.  István,  Szt.  Imre  herceg, 
Szt.  László  király,  Szt.  Margit,  Kapisztrán  Szt.  János 
alakjaiban  kiválóan  érvényesítette  a magyar  voná- 
sokat.1 

Pállik  Bélát  kiváló  állatképei  miatt  kell  felemlí- 
tenünk, s ép  úgy  Vastagh  Gézát. 

A festészetről  szólván,  külön  akarok  megemlékezni 
a rézkarcról.  Legkiválóbb  rézkarcolónk  Lőcsének  fia, 
Olgyai  Viktor.  Legnagyobb  és  legjelesebb  rézkarca  a 


1 Dr.  Czobor  Béla  : „A  budapest-ferencvárosi  r.  kath.  plébánia- 
templom  iivegfestésíí  ablakainak  kartonjai."  Magyar  Iparművé- 
szet, 1901.  I. 

207.  Olgyai  Viktor:  Fertőtavi  részlet.  Felvétel  az  eredeti  réz- 
karc után. 

Fertötavi  részlet , mely  szintén  a tipikus,  a jellemző 
magyar  tájképet,  a nádast  ábrázolja.  Többi  rézkarca 
jobbára  téli  tájképeket  ábrázol  a Szepesség  vidékéről, 
melyek  különösen  finom  rajzukkal  és  a téli  fenyves 
tájképek  sajátos  hangulatának  hű  visszaadásával  tűn- 
nek ki. 

* 

Ha  most  még  egyszer  végigpillantunk  festésze- 
tünkről szóló  áttekintésünkön,  akkor  világosan  lát- 
hatjuk, hogy  újabb  festészetünk  kezdettől  fogva,  már 
Barabástól  egészen  napjainkig,  erősen  nemzeti  voná- 
sokat tüntet  föl  és  pedig,  első  sorban  amennyiben  elősze- 
retettel fordul  a magyar  föld,  a magyar  tájképek  felé,  ott 
keresvén  tájképeihez  tárgyat  és  hangulatot,  s legtöbb- 
ször, legnagyobb  kedvteléssel  ábrázolva  a tipikusan 
magyar  tájképet,  a nádas,  mocsaras  alföldi  tájakat, 

tiszaparti  füzeseket  s ott  keresve  és  találva  ennek 
jellemző,  mélázásra  ringató  titokzatos  hangulatát;  ezen 
első  sorban  jellemző  tájkép  mellett  azonban  a hazai 
föld  egyéb  tájait  sem  hanyagolva  el. 

Másodszor,  amennyiben  épp  olyan,  sőt  talán  nagyobb 
előszeretettel  fordult  a hazai  népélet  jellemző  jelenetei 
felé,  ábrázolván  nemcsak  a külső  jellemző  népi  saját- 
ságokat, hanem  a belső,  lelki,  jellembeli  tulajdon- 
ságokat is  előszeretettel  érzékítve  meg  egyes  jele- 
netekben, sőt  a magyar  humornak  is  tért  nyitva 
ábrázolásaiban,  amennyire  csak  erre  festészet  képes 
lehet,  hogy  lelki  jellemvonásokat,  vagy  érzelmi  álla- 
potokat kifejezzen.  Csakhogy  egy  példát  említsek, 
Bihari  „Biró  előtt “-je  nemcsak  a magyar  parasztlegény 
alapjában  véve  keleti,  büszkeséggel  párosuló  nyugodt- 
ságát fejezi  ki,  hanem  azt  az  egészséges  humort  is, 
mely  a biró  és  jegyző  arcaiból  sugárzik,  mikor  a vert 
hadseregen,  az  összetört  és  fódott  bandán  végigtekint. 
Nem  kevésbbé  egészséges  humort  találunk  Aggházy 
életképein  és  Jankó  János  karrikaturáin  és  azért 
bátran  mondhatjuk,  hogy  a maga  egészében  tekintve 
a modern  magyar  festészet  nemcsak  a magyar  földből 
kiszakított  darab,  hanem  egyik  darabja  és  pedig  jel- 
lemző, koncentrált  darabja  a magyar  népéletnek,  de 
nemcsak  a külső,  hanem  a belső  életnek,  magának 
a magyar  léleknek. 

És  harmadszor,  amennyiben  nemcsak  a magyar 
föld,  a magyar  tájképek,  nemcsak  a hazai  népélet, 
a magyar  jellem,  a magyar  érzés  jelene  felé  fordult 
különös  előszeretettel,  hanem  még  e magyar  jellem  és 
érzés  történeti  emlékei  felé  is,  előszeretettel  és  az 
érzés  melegével  ábrázolva  nemzetünk  történetének 
ama  kiváló  hősi  jeleneteit,  melyek  vagy  a magyar  érzés 


FESTÉSZET 


315 


hatalmas  forrásából  eredve  viszont  a hazafias  érzésnek 
lettek  hatalmas  ápoló  tényezőivé,  vagy  amelyek  a 
magyar  jellem  erejéből  fakadván  és  annak  kifejezői 
lévén,  viszont  a nemzeti  jellem  erősen  fejlesztő  és 
irányító  tényezőivé  lettek.  És  ezzel  a festészet  az 
akkori  politikai  viszonyokhoz  mérten  valóságos  haza- 
fias érzést  ápoló  s így  nemzetfentartó  missziót  tel- 
jesített. 

És  mind  e három  jellemvonás,  előszeretet  a hazai 
föld,  a hazai  népélet  és  a hazai  történelem  iránt  oly 
nagy  fokban  volt  meg  festészetünkben,  hogy  még  a 
külföldön ' élő  festőinket  sem  tudta  a külföldi  kör- 
nyezet kivonni  e hazai  hatások  ereje  alól,  mint  azt 
sokaknál,  például  Munkácsynál,  Patakynál  láttuk  s 
viszont  a külföldről  beszakadt  idegeneket  csakhamar 
asszimiláló  erejükkel  hatalmukba  ejtették.  Joggal  mond- 
hatjuk, hogy  ez  a magyar  föld,  a magyar  népélet,  a 
magyar  lélek,  a magyar  történelem  hatalmas  szug- 
gesztiója. 

És  ez  így  is  helyes  ! Régen  bebizonyult  igazság, 
hogy  a művészet  csak  úgy  alkothat  nagyot,  ha  a 
nemzetit  megbecsüli,  a nemzetit  használja  föl.  Csak 
ha  a saját  nemzete  benyomásaival,  tehát  itt  a hazai 
föld  képeivel,  a saját  nemzete  érzéseivel,  történeti 
emlékeivel,  saját  kora  gondolataival,  eszméivel  telik 
el  a művész,  alkothat  nagyot,  általános  hatásút.  Idegen 
benyomásoknak,  idegen  hatásoknak  nem  lehet  meg 
benne  az  az  elegendő  intezitása,  amely  ahhoz  szük- 
séges, hogy  művészi  alkotás  anyagát  tegyék. 

És  ezért  nagyon  helyeselnünk  kell  tájképfestésze- 
tünk legújabb  irányát  is,  amely  szakítva  a plein-air-ista 
és  szecessziós  külföldieskedő  áramlatokkal,  amelyeknek 
ugyan  eddig  sem  nagyon  engedett,  most  még  jobban, 

öntudatosabban  keres  az  anyatermészet,  a magyar  föld 
kebelén  hangulatokat,  motívumokat. 

* 

* * 

Újabb  magyar  festészetünk  tehát  előszeretettel  ábrá- 
zolván a hazai  földet,  jellemző  tájképeit,  a hazai  nép- 
életet,  a magyar  jellemet  és  érzést,  sőt  a hazai  tör- 
ténelemnek a magyar  érzésből  és  jellemből  folyó  és 
ezt  nevelő  nagy  jeleneteit,  a magyar  nemzeti  szép 
szempontjából  tekintve  nemcsak  kiválóan  nemzeti  jel- 
lemvonásokat tüntet  fel,  hanem  ezekkel,  mint  mon- 
dottuk, hazafias  érzést  ápoló,  a nemzeti  összetartás 
érzését  fentartó,  társadalmi,  hazafias  missziót  teljesített 
és  nagy  részben  ilyetén  nemzeti  missziót  teljesít  ma 
is.  A művészeteknek  ilyetén  szereplése  annál  gyümöl 
csözőbb  pedig,  mert  épp  a művészet  képes  különösen 
nagy  fokban  szuggesztiv  eszközökkel  — az  esztétikai 
érzésekkel  dolgozván  — ily  társadalmi  együttérzést, 
a társadalmi  összetartás  hatalmas  érzését,  a hazafias, 
nemzeti  érzést  Öntudatlan  szuggesztióival  ébreszteni, 
szítani  és  éleszteni,  amire  az  oly  különféle  fajok  közé 
szigetelt  nemzetünknek  szüksége  is  van. 


XI. 


A magyar  tánc,  a magyar  zene  és 
a magyar  nóta. 


A magyar  táncot,  zenét  és  nótát  általánosságban 
épp  az  az  alapvető,  mindegyiket  szorosan  összefűző 
sajátság  jellemzi  első  sorban,  hogy  mindegyiknek  lelke 
sajátos  faji  ritmikánk , ütemezésmódunk. 

így  nagyon  természetes,  hogy  mindenekelőtt  erről 
a jellemző  sajátságról,  faji  ritmikánkról  kell  beszél- 
nünk. Ez  az,  ami  a tánc  ütemeiben  lüktet,  a táncra 
perdülő  magyar  vér  fajilag  jellemző  ütemezése  ez,  ez 
szólal  meg  a népzenében  s tördeli  magyarosan  részekre 
a melódiát,  ez  végre,  ami  népies  formájú,  igazán 
magyar  költészetünkben  is  lüktet,  amely  így  a magyar 
érzés  költői  kifejezésének  is  ütemezésmódja,  jellemző 
sajátsága.  Erre  ütemezi  így  a magyar  ember  tagjainak 
mozgását  a táncnál,  a melódia  mozgását  a zenében 
és  énekben,  nótázásbán,  sőt  erre  ütemezi  a költészet 
hanganyagával  együtt  érzéseinek  mozgalmát  is. 

Ha  a magyar  nemzeti  szép-motivumokról  szólunk 
tehát,  ez  a faji  ritmika  egyike  így  e motívumok  leg- 
fontosabbjainak,  mert  a magyar  természet  mindenféle 

mozgás-,  mozgalmasság-  vagy  hanganyagát  így  aprózza , 
így  ütemezi. 

Ez  tehát  így  jellemző  az  egész  fajra  s ezért  is 
nevezhetjük  méltán  faji  sajátságnak,  faji  ritmikánk- 
nak. Ahol  a magyar  idegenből  átvesz  valami  melódiát, 
valami  énekfajtát,  rövid  időn  belül  meglátszik  az 
idegennek  sajátos  átalakításában  a faji  ritmika  hatása. 
Jellemző  példa  e tekintetben  a vas-  és  zalamegyei 
úgynevezett  regős  énekek.  Mint  később  részletesebben 
is  látni  fogjuk,  kimutatták,  hogy  teljesen  idegen,  szláv 
és  pedig  horvát  hatás  termékei  az  ily  magyar  énekek 
szövegükkel,  melódiájukkal,  ritmikájukkal  együtt.  De 
ritmikájuk  már  nem  mindenben  az  eredeti,  erős  magyar 
ritmizáló  törekvés  látszik  meg  a változatokban,  az 
eltérésekben  az  eredeti  alaktól. 

Talán  a nyelv  életével  hasonlíthatnék  össze  az  ily 
jelenségeket.  Vehet  valamely  nyelv  rengeteg  szómennyi- 
séget idegenből,  szókincse  nagyon  kevert  lehet,  de 
míg  grammatikája  érintetlenül  fenmarad,  addig  az  a 
nyelv  az  marad,  ami  és  nem  lesz  más.  így  az  angol 
rettentő  sokat  vett  föl  más  nyelvek  szókincséből  és 
vesz  is  föl  állandóan,  de  míg  grammatikája  angol,  a 
nyelv  is  megmarad  angolnak.  így  a melódia  s nóta- 
szövegek átvételénél  az  a csontváz,  ami  a nyelveknél 
a grammatika  volt,  s amelytől  függ,  hogy  az  illető 
nyelv  megmaradjon  annak,  ami,  az  itt  a ritmika,  ettől 
függ,  hogy  az  átvett  melódia,  nótaszöveg  magyarnak 
legyen  mondható.  Ha  a ritmika  áthasonítja  a magyar 
módjára  a kölcsönvételt,  az  igenis  a magyar  faj  tulaj- 
donává lesz.  Ellenkező  esetben  idegen  marad  s csak 
fordításnak  tekinthető. 

De  nemcsak  ebben  láthatod,  nyájas  olvasónk,  hogy 
ez  faji  tulajdonság,  hanem  mint  a költészet  részletes 

tárgyalásánál  látni  fogjuk,  nyelvrokonainknál  is  meg- 
találjuk az  e fajta  ritmizálást.  Nemcsak  a mi  nép- 
dalainkban lüktet  ez  a jellemző  népies  ritmus,  hanem 
a finn  Kalevala,  e méltán  oly  híres  nemzeti  hőskölte- 
mény runóiban,  énekeiben  ugyanoly  ütemezés  lüktet. 
Ugyanaz  a faji  sajátosság. 

A táncról,  zenéről,  nótáról  szólva  így  először  általá- 
nosságban, a mindhármat  összefűző  ritmikáról  kell 
szólanunk.  Nem  hiába  tettük  elsőnek  a táncot.  Nem- 
csak azért,  mert  ez  fejezi  ki  talán  a legelemibb,  a 
legáltalánosabb,  a leghatalmasabb  módon  e fajilag 
jellemző  sajátságot,  hanem  azért  is,  mert  úgy  látszik, 
ez  lehetett  ritmikánk  első,  legősibb  nyilvánulása,  s 
ebből  fejlődhetett  ki  úgy  a zene,  mint  később  ebből 
aztán  a költészet.  Legalább  ezt  tartjuk  részünkről  a 
legtermészetesebb  feltevésnek,  melyet  mai  tánczenénk, 
nótázásunk  s a melódiák  és  a különféle  úgynevezett 
vándorszövegek  sajátos  életének  megfigyeléséből  nyert 
adatok  is  támogatni  látszanak. 

Irodalmunkban,  sajnos,  nagyon  későn  kezdtek  e 
kérdésekkel  foglalkozni.  Oka  ennek  az,  hogy  míg 
népies,  hangsúlyos  verselésformánkat  a régi  irodalmunk 
úgyszólván  általánosan  használta,  szinte  az  idegen 
formák,  a mértékes  verselés  teljes  kizárásával,  addig 
újabb  költészetünkben  nagy  túlsúlyra  kapott  az  idegen- 
szerű mértékes  verselés,  ép  a sok  idegen  utánzás  és 
hatás  alatt.  Hiszen  a XVIII.  század  vége  s a XIX. 
század  eleje  a költészet  története  szempontjából  nálunk 
nem  egyéb,  mint  a diákos  hatás,  a német,  francia, 
szóval  csupa  külföldi  hatások  története.  Most  már  míg 
régi  költészetünk  idejében  irodalmunk  még  nem  volt 
ahhoz  elég  érett,  hogy  az  akkor  dívott  népies  verselés 
elméletével  is  foglalkozhassék,  addig  újabb  költésze- 

tünk  korában  az  elmélet  főleg  és  sikerrel  csak  a mér- 
tékes verseléssel  foglalkozott  ép  az  idegen  áramlatok 
hatása  alatt. 

Annyira  fonák  volt  e fejlődés,  hogy  azt  mondhat- 
juk, elméleti  embereink  vakok  voltak,  vagy  talán 
helyesebben  süketek  a szó  szoros  értelmében  a népies 
ritmussal  szemben.  Nem  találtak  benne  semmiféle  rit- 
must. Verseghy  például  a legnagyobb  határozottsággal 
mértéket  sürget  a magyar  muzsikában,  táncban  és  ver- 
selésben, egyaránt  „ darabos  “-nak  mondja  Kazinczy  ék 
sajátos  gőgös  megvetésével  a népi  iránt  „falusi  népünk 
egyházi,  világi  dudolásaitt-t  „azokat  a szimfóniákat, 
melyeket  a mi  cigányaink  oly  nyomorultul  (!)  lemaj- 
mozni  szoktak, “ a „táncra  való  cigány  nótákat  “ és  a 
„közönségesebb  magyar  énekek “-et,  melyekben  a „rit- 
musnak a legalsó  grádicsán  kivül  semmi  egyéb  rendet 
és  mértéket  nem  érzek/'  ezt  „semmihez  jobban  nem 
hasonlíthatom,  mint  egy  olyan  kótyogósnak  a járásá- 
hoz, aki  minden  rend  és  mérték  nélkül"  „ide  s tova 
tántorog,  meg-megbotlik“.  „Nemzeti  kötelességének 
tartja  mértékkel  tökéletesíteni  a ritmus  rejtett  aranyát, 
mint  mondja.  „A  verselésben  a metrum  nem  francia 
ránc",  nem  idegen,  „sem  a nemzeti  gusztustól,  mely 
romlott,  helytelen  lehet  (!)“,  hanem  a „természet  hívó 
szavától  függ".1  Pedig  külön  Verseghy -korszakról 
beszélhetünk  zenénk  történetében,  mint  Bartalus  is 
mondja.'2  Természetesen  német  érzékeny  termékek  ezek, 
nálunk  valósággal  szobai  zeneköltészet,  melyben  csak 
itt-ott  csillan  fel  némi  népies  magyar  motívum. 

1 Verseghy  Ferenc : „Rövid  értekezések  a muzsikáról". 

VI  énekkel.  Bécs,  1791. 

2 Bartalus  István : „Magyar  Orpheus".  Pest,  Rózsavölgyi  és 
társa,  1869. 

Fogarasiék1  s eleinte  Greguss2  is  csak  mértéket 
keresnek  a magyar  ritmusban  s természetesen  így 
nagy  zavarba  jönnek.  Fogarasi  meg  épen  klasszikus 
görög  formákat  vél  olykor  feltalálhatni  népdalainkban, 
például  a Ha  meghalok , se  bánom  nótában  az  „aristo- 
phanesi  mértékjét. 

Finom  szabályszerűségét  meg  sem  sejtve,  vagy 
pongyolának,  kezdetlegesnek  tekintették  bizonyos  fel- 
sőbb megvetéssel,  vagy  a mértékes  verselés  szabályait 
akarták  belegyömöszölni  vagy  mértéket  akartak  rátuk- 
málni. Természetesen  sem  az  egyiknek,  sem  a másik 
iránynak  nem  volt  igaza.  S ha  meggondoljuk,  hogy 
itt  épen  egyik  legalapvetőbb,  legáltalánosabb  nemzeti, 
faji  szépségünket,  ősi  ritmikánkat,  melynek  finom,  ősi 
bájait  ép  csak  később  ismertük  fel,  tekintették  pon- 
gyolának, kezdetlegesnek  s akarták  a mértékkel  meg- 
javítani, tehát  egyik  legdrágább  nemzeti,  faji  kincsün- 
ket ismerték  ennyire  félre,  bántak  vele  ily  méltatlanul 
s akarták  megrontani  csupa  hozzá  nem  értő  jóhiszemű- 
séggel, akkor  ámulattal  csapjuk  össze  kezeinket. 

Arany  János  finom  magyar  érzése,  ítélete  és 


* Fogarasi  János : „Művelt  magyar  nyelvtan  elemi  része". 
Pest,  Heckenast  Gusztáv,  1843.  Verselés  315.  1.  Népdalok 
366—387.  1.  Zenei  példákat  is  adott:  „Népszerű  magyar  dalok 
és  hangművek"  címen!  Sajátságos,  hogy  ép  ő,  aki  a hangsúly 
szerepét  a magyar  mondat,  beszéd  szórendjében  felfedezte 
(sopYjxa,  Athenaeum  1838;  és  részletesen  megállapította  (., Hang- 
súly a magyar  nyelvben. “ Akad.  Ért.  1860—61)  oly  szabatos- 
sággal, hogy  róla  Fogarasi  törvéngé-nék.  nevezzük  a magyar 
szórendnek  azt  a fösajátságát,  hogy  a mondat  hangsúlyos  részét 
az  ige  elé  teszi,  a magyar  népdalt  illető  verselméleti  fejtegeté- 
seiben nem  is  gondolt  a hangsúlyra,  aminek  pedig  ily  nagy 
szerepét  a beszédben  épp  ö állapította  meg 
2 Greguss  Ágost : „Magyar  verstan".  1854. 

Pékár:  A magyar  nemzeti  szépről. 

tudása  kellett  hozzá,  hogy  eloszlassa  a múltak  téve- 
déseit, hogy  felfedezze  népies,  nemzeti  versformánk 
rejtett  szépségeit,  finomságait,  szabályait. 

E tekintetben  korszakalkotó  az  ő értekezése  A 
magyar  nemzeti  versidomról.  Új  irányt  jelöl  ritmikánk 
vizsgálatában.  Tulajdonképen  vele  kezdődik  ritmikánk 
megértése  az  elmélet  embereinek  körében. 

Aki  azonban  ritmikánk  vizsgálatát  a költészet 
szűk  köréből  kiemelte,  a zenével,  tánccal  hozta  kap- 
csolatba s így  ritmikánk  eredetének , mivoltának  igazi 
tudományos  vizsgálatát  megindította,  az  Ponori  Tew- 
rewk  Emil  volt  A magyar  zene  ritmusa  kiváló  fontos- 
ságú, alapvető  kis  munkájával. 

Tewrewk  mutatta  ki,  hogy  a költői  ritmus  mily 
szoros  összefüggésben  van  a magyar  zene  ritmusával 
s hogy  eredetét  amannak  itt,  a zenében  kell  keres- 
nünk. 

Viszont  újabb  kutatások,  ép  a népi  szövegek  és 
melódiák  gondos  gyűjtése  Vikár  és  Seprődi  s mások 
részéről,  azt  látszanak  beigazolni,  hogy  amint  költé- 
szetünk a zene  után,  úgy  zenénk  a tánc  mintájára 
fejlődhetett. 

Mindezek  alapján  helyes  lesz  tehát  a tánccal  kez- 
denünk s a zenével  folytatva  jutni  a magyar  nótához. 
A költészetről  más  fejezetben  fogunk  szólni,  itt  a 
nóta,  mint  olyan,  mint  énekelt  zene,  énekművészet, 
fog  szerepelni. 

Nem  hiába  olyan  híres  a magyar  tánc  és  a magyar 
nóta,  de  úgy  a táncra,  zenére,  nótára  különös  isten- 
adta képessége  vagyon  a magyar  fajnak.  E különös 
zenei  arravalóság,  rátermettség  oly  nagy  fokú  fajunk- 
nál, hogy  számadatokban  kifejezve  még  jobban  fel- 
tűnik, valósággal  meglep.  Nem  is  közülünk  valaki. 

hanem  német  ember  állapította  meg.  Billroth,1  a hír- 
neves bécsi  orvostanár,  aki  egyszersmind  kiváló  zene- 
esztétikus, monarchiánk  különböző  nemzetiségű  ezredéi- 
ből a ritmikai  érzékre  nézve,  mert  ő is  ezt  tartja  a 
zenei  érzék  főjellemvonásának,  statisztikai  adatokat 
gyűjtött,  vagyis  arra  nézve,  hogy  mennyire  tudnak  a 
katonák  rendes  lépésben  járni.  A német,  cseh  ezre- 
deknél  2%,  a román  és  bosnyák  ezredeknél  20 — 30%: 
a szlovén,  tót  és  lengyeleknél  33%  nem  tudja  a lépés- 
tartást, az  ütemes  menetelést  megtanulni  hiányos 
ritmikai  érzéke  folytán.  És  a magyar  ezredeknél  csak 
01 — 0‘4°/0  az  ily  fogyatékosak  száma  és  ezek  közt 
legkedvezőbb  arányt  mutatnak  az  alföldi  tősgyökeres 
magyar  ezredek. 

Itt  láthatjuk,  kérem,  számokban  német  ember  kezé- 
ből az  ékesen  beszélő  adatokat.  Igenis,  a magyar  faj 
egyik  alapjellemvonása  a jó,  fejlett  ritmikai  érzék. 
Látjuk,  hogy  Billroth  is  ebben  keresi  a zenére  való 
rátermettséget  is.  Ahogy  a ritmikát  tekintettük  a tánc, 
zene,  nóta  alapjának,  úgy  a ritmikai  érzék  adja  meg 
első  sorban  a mind  ezekre  való  rátermettséget.  Ezért 
jó  táncos  a magyar,  ezért  muzsikakedvelő  nép  s 
ezért  oly  gazdag  fejlődése,  birodalma  a magyar  nótának. 

A ritmikára  tehát,  mely  mind  a táncnak,  zenének, 
nótának  lényeges  csontváza,  különösen  rátermett  a 
magyar  faj.  E ritmikai  rátermettség  legelemibb  meg- 
nyilatkozása ép  a tánc,  mely  nem  más,  mint  a rit- 
mikai érzék  elemi  nyilvánulása  a test  mozgásaiban. 
A tánc  ritmizált,  művészivé  vált  járás,  testmozgás.  A 
ritmus  ugyanis  mindig  valami  egymásra  következőnek 

1 Billroth : „Wer  ist  musikalisch?“  Deutsche  Rundschau. 
LXXXIV.  385-407. 

ismétlődése  s ezáltal  az  egésznek  bizonyos  szabály- 
szerű  tagolódása.  Itt  a mozgásanyag  szabályszerű  tago- 
lódása. Most  már  csak  az  a kérdés,  mily  ritmus  sze- 
rint kezdődnek  e mozgások,  mi  fűzi  egygyé  őket,  rit- 
mikus egészszé. 

Táncaink  alapalakja:  a lassú  csárdás  adja  meg 
erre  a feleletet  leghamarabb.  Az  egészen  egyszerű 
lassú  csárdás  ugyanis,  — hagyjuk  el  most  mindazt 
a különféle  alakzatot,  amit  ép  a táncbeli  érzelem- 
kifejezés oly  szeszélyesen  létrehoz  s mely  az  igazi 
csárdásnak  elengedhetetlen  sója-fűszere,  — mondom, 
az  egyszerű  lassú  csárdás  ugyanis  csak  annyiban 
különbözik  a közönséges  járástól,  hogy  magyarosan 
ritmizált  járás. 

Maga  a rendes  járás  is  már  bizonyos  módon  rit- 
mizálódik  a két  lábnak  váltogatva  kombinált  fiziológiai 
működése  szerint,  ha  ezt  erősebben  éreztetem,  meg- 
van az  induló  ritmusa.  Mi  már  most  az  a magyarosan 
ritmizált  járás,  az  a lassú  csárdás  ? 

Ki  ne  tudná,  hogy  az  egész  lassú  csárdás  két 
utánlépéses  lépés  balra,  meg  jobbra.  Csakhogy  a két 
lépés  ép  az  utánlépéssel  voltakép  négy  lépést  ad. 
A bal  láb  kilép,  a jobb  hozzá  utánalép,  a bal  megint 
kilép  s a jobb  megint  utána.  Ugyanez  ismétlődik  aztán  a 
jobb  oldalra.  És  ebben  benne  az  egész  magyar  ritmika. 

Mindenekelőtt  látjuk,  hogy  az  egész  mozgásanyag, 
a kettősség,  a párosság  elve  szerint  tagolódik.  Amit 
tesz  balra,  ugyanazt  teszi  jobbra.  És  pedig  balra  is 
két  lépést  tesz,  jobbra  is  két  lépést  tesz.  Minden 
egyes  lépés  megint  az  utánlépéssel  ismét  kettőt  ad. 

De  ez  csak  maga  a merő  tagolódás,  a mi  ugyan 
már  magában  is  ritmust  adna  a kettőség  szabálya  szerint 
való  ismétlődéssel,  de  a ritmus  voltaképpeni  lelke  az  a 

valami,  ami  benne  lüktet,  az  a mozgásbeli  érönyoma- 
ték.  Nem  elég  ugyanis,  hogy  két  lépést  tesz  balra, 
hanem  az  elsőnél  erősebben  lendíti  oda  lábát  s ép 
úgy  nem  elég,  hogy  két  lépést  tesz  jobbra,  hanem 
az  első  jobb  lépésnél  megint  erősebben  lendíti  oda 
lábát.  Jobban,  kifejezettebben  érezteti  mindig  az  első 
balra,  vagy  jobbra  kezdő  lépést. 

Ha  megint  az  utánlépéseket  is  tekintetbe  veszsziik, 
azt  mondhatjuk,  hogy  az  egész  mozgás  lépések  dol- 
gában négyes  csoportokra  oszlik,  melyek  szabályszerűen 
ismétlődnek  majd  balra,  majd  jobbra.  Minden  ilyen 
négyes  csoport  pedig  erősen  hangsúlyozott  lépéssel  kez- 
dődik, a többi  három  közt  szintén  akad  még  egy 
némileg  jobban  kiemelkedő,  de  kettő  elenyészően 
rövid,  elaprózott.  Ez  a magyar  ritmika.  Ezek  a 
négyes  csoportok  ugyanis  a táncbeli  négyes-ütemek. 
Egy  ilyen  szabályszerűen  ismétlődő  csoportot  ugyanis 
ütemnek  nevezünk. 

Még  csak  egyet  s akkor  teljesen  előttünk  a 
magyar  ritmika.  A táncbeli  négyes-ütemek  itt  vázolt 
szabályszerű  alakja  csak  legföljebb  kezdetben  lát- 
ható. A mind  élénkebbé  váló  lelki  állapot  hatása 
alatt  csakhamar  egy  kissé  módosul  és  ha  nem  is  min- 
dig, de  legtöbbször  nagy  a hajlandósága  a magyar 
táncosnak  a két  rövid,  elaprózott  ütemrészt  össze- 
kapni második,  harmadik  résznek  s míg  az  első  rész- 
nél az  erős  hangsúlyozás  miatt  kitart,  addig  a negye- 
dik részben  mintegy  megnyugvásul  tart  ki  egy  kissé, 
így  jön  létre  az  a sajátos  közepe-aprózott  időmérték, 
melyet  lengedező-nek  (choriambus  — ow  — ) hivnak  s 
talán  ép  a táncra,  a magyar  lassúra  jellemzően  inkább 
lejtveszökő- nek  mondhatnánk  s mely  oly  tipikus  időtar- 
tambeli kifejezése  a magyar  négyes-ütemnek.  Ilyen 

lejtveszökő  négyes-ütemek  például  a beszédben:  száll 
a madár , vagy  hull  a levél. 

Most  már  teljes  képet  kaptunk  a magyar  táncbeli 
ritmusról,  az  első  lépésben  kifejezetten  hangsúlyozott , 
időtartamára  nézve  pedig  legtöbbször  közép  én- apró  zott, 
négy  lépésből  álló  táncütemről,  a magyar  négyes-ütem- 
ről. Ezek  a négyes-ütemek  lüktetnek  a mi  táncunk- 
ban, ezek  adják  sajátos  magyar  ritmusát. 

Nos  meg  fogunk  győződhetni,  hogy  ugyanez  a rit- 
mus lüktet  az  igazi  magyar  zenében,  a nemzeti  for- 
májú magyar  versben,  a magyar  nótában,  — termé- 
szetesen több-kevesebb  módosulással  és  változattal, 
amiket  leginkább  az  a körülmény  hoz  létre,  hogy  hol 
áll  meg  az  illető,  hol  tart  szünetet. 

Egyelőre  azonban  nem  követhetjük  tovább  a négyes- 
ütemet a zenében  és  a költészetben,  hanem  itt  kell 
maradnunk  a táncznál,  hogy  magáról  a táncról  elmond- 
hassuk azt,  ami  nemzeti,  sajátosan  jellemző  motívu- 
mokat benne  a már  ismertetett  négyes -ütemeken 
kívül  még  találunk. 

A négyes-ütemnél  ugyanis  még  nagyobb  kapcso- 
latra is  akadunk  táncunkban.  Egy  négyes -ütem 
balra,  egy  jobbra  oly  nagyobb  csoportot  ad,  mely 
szabályszerűen  ismétlődik,  ez  az  ősi  nyolcas , táncunk- 
ban, zenénkben,  költészetünkben  egyaránt  régi  rit- 
mikai alak.  Legrégibb  verseink  e formában  írvák. 
Régisége  mellett  bizonyít  az,  hogy  rimteleníil  lüktető 
népverseinkben  is  az  ősi  nyolcas  lüktet,  például : 

Elindula  Ajgó  Márton 
Hosszú  útra,  rengetegre, 

Megtalálta  Molnár  Annát ; 

„Gyere  velem,  Molnár  Anna  . . .“ 

(Arany  L.,  Gyulai  P. : Népkölt.  Gyűjt.  I.  k.) 

Népkölteményekben  ugyanis  a rím  hiánya  mindig 
a szerzemény  régiségére  vall,  mely  különben  kedvelt 
volta  miatt  maradhatott  fenn  ily  eredeti  formájában. 

Később  a rím  kötött  össze  ismét  két  ősi  nyolcast 
nagyobb  egységbe,  majd  két  ily  rímes  sorpárt  még 
nagyobb  egységbe,  a szakba,  a strófába.  Az  eredeti 
kettős  tagolás  tehát  végig  érvényesül  az  egész  vona- 
lon, kezdve  az  utánlépéses  lépéssel,  folytatva  a két 
ilyent  összekötő  négyes-ütemben,  megint  a két  ilyent 
összekötő  rímes  sorpárban  s végre  megint  a két  ilyent 
összekötő  négy  soros,  olyan  általánossá  vált  nóta- 
szakban, népdalstrófában. 

A törvény  egy,  a mi  itt  véges-végig  nyilatkozik  s 
ezt  a kettős  tagolódás  ritmikai  törvényének  fogjuk 
elnevezni.  E kettős  tagolódás  alaptörvénye  tellát  faji 
ritmikánknak.  S így  ez  egyike  a legfőbb  nemzeti  szép- 
motivumoknak  fajunknak  ez  és  a következő  fejezet- 
ben tárgyalt  művészeti  alkotásaiban.  Meg  fogjuk  találni 
ezt  az  alaptörvényt,  ezt  a nemzeti  szép-motivumot  a 
magyar  táncban,  a magyar  zenében,  a magyar  nótá- 
ban és  a magyar  költészetben  is 

Nemcsak  a rímtelen  népversek  ilyetén  lüktetése 
bizonyít  e kettős  tagolódás,  itt  a négyes-ütemeket  ősi 
nyolcasba  foglaló  ritmus  ősisége  mellett,  hanem  az  a 
körülmény  is,  hogy  ugyanezt  a ritmust,  ugyanezt  a 
tagolódást  a rokon  nyelvű  népeknél  is  feltaláljuk. 
Ilyen  a finnek  nagy  nemzeti  éposza,  a Kalevala,  ilyen 
azt  észt  nép  nemzeti  éposza  a Kalevi-poeg  például : 

Vanemujne,  dalok  atyja, 

Lantod  húrját  hangold  dalra  ! 

Ébredj  ének  régiekről, 

Régi  búról,  örömekről 
Régi  mondák,  mozduljatok, 

Titkos  igék,  induljatok. 

Jobb  napoknak  emlékírói, 

Szebb  időknek  örömiröl. 

(Ford.  Simonyi  Zs.,  Bndenz-Album,  1884.) 

Vagy  e lapp  népdalsorok : 

Más  hálóba  jutott  régen, 

Fogva  van  az  réges-régen. 

(Halász  Ignác,  ugyanott.) 

De  nemcsak  ebből,  hanem  még  egy  igen  érdekes 
tényből  láthatjuk  tisztán  a kettős  tagolódás  ritmikai 
törvénye  lüktetésének  hatalmát  ép  a régiségben.  Mint 
mondottuk,  ugyanis  maga  a rímelő  sorpár  is  a kettős 
tagolódás  törvénye  szerint  keletkezhetett  két  ősi  nyol- 
casból. Most  már  a régi  népversekben  s a rokon 
népeknél  is,  ahol  nem  találunk  még  rímet,  találunk  valami 
mást  és  pedig  kétségbevonhatatlan  bizonyítékot  arra 
nézve,  hogy  így  kettejével,  párjával  foglalta  össze 
érzésük  a sorokat  ritmikai  egységekbe  ép  a fenti 
törvény  értelmében. 

Ez  a valami  az  úgynevezett  gondolatritmus,  ez 
pedig  abból  áll,  hogy  két-két  sor,  azaz  egy-egy  sorpár 
ugyanazt  a gondolatot  fejezi  ki  nagyjában.  A máso- 
dik sor  ismétli  más  szavakkal,  vagy  részletezi  az  elsőt, 
szóval  a két  sor  a gondolatmenet  ritmusában  is  szo- 
rosan összetartozik.  A „gondolat  bokor  kifejezésé “-nek 
is  mondották  ezt,1  amennyiben  két  sorral  fejez  ki 
rendszerint  egy  gondolatot,  mások  „párhuzamos  gon- 
dolatritmus “-nak  mondták.2  Ilyenek  például: 

Erdő  nincsen  zöld  ág  nélkül, 

Mező  nincsen  virág  nélkül  . . . 

(Erdélyi  J. : A nép  költészete.) 
Nincs  szebb  virág  a rózsánál, 

Nincs  szebb  élet  a párosnál.  (U.  o.) 

1 Hunfalvi  Pál:  „Vogul  föld  és  népei."  Budapest,  1864. 

2 Arany  János  : „A  magyar  nemzeti  versidomról."  1856. 
Összes  Müvei  V.  k. 

Ilyen  a fenti  „Molnár  Anna"  című  székely  ballada 
is.  A rokon  népektől  meg  például  a Kalevi-poeg  I. 
énekének  hangulatfestő  kezdete : 

Nosza  dallos,  fogj  a dalhoz, 

Hajtsd  az  ének  kis  hajóját, 

A sikamló  könnyű  sajkát 
Hajtsd  a messze  partvidékre, 

Hol  a sas  mond  arany  igét. 

Hol  a holló  ezüst  mondát, 

Hol  a hattyú  réz  regéket. 

Szóra  széjjel  ősidökbiil 
Rég  elröpült  esztendökbűl. 

(Ford.  Vikár  B.  Budenz-Album  1884.) 

Világos  tehát,  hogy  még  mikor  a rim  nem  is 
kötötte  össze  a két  ősi  nyolcast,  a ritmikai  főtörvény, 
a kettős  tagolódás  törvénye  éreztette  ezt  hangban  és 
gondolatban.  A kettőt  nem  lehet  szétválasztani  a 
hangbeli  s gondolatbeli  ritmust  s ha  azelőtt  főleg 
Hunfal vy  Pál 1 2 hatása  alatt  az  ősember  költészete  talán 
egyetlen  ősi  ritmusának  is  véltük  a gondolatritmust,  - 
az  általános  ritmika  jelen  elemzésénél,  mely  a tánc- 
ban találta  a faji  ritmus  legegyszerűbb,  legeredetibb 
nyilvánulását,  kénytelenek  vagyunk  előbbi  felfogá- 
sunkat elejteni,  s a rimtelen,  de  gondolatbeli  ritmu- 
sos  hangbeli  ritmust  eredetibbnek  tartani  s még  ere- 
detibbnek a táncbeli  merő  mozgás-ritmust.  Mindezekben 
pedig  végig  követhető  a magyar  ritmikában  a kettős 
tagolódás  alaptörvénye. 

De  térjünk  vissza  a tánchoz.  Mondottuk,  e nyol- 
casokba foglaló  négyes-ütemek  adják  az  alapformát 

1 Hunfalvi  Pál:  „Vogul  föld  és  nép.“  Budapest,  1864. 

2 Dr.  Pekáir  Károly:  „Positiv  Aesthetika.“  Budapest, 
1897.  381.  1. 

a lassú  csárdásnál.  A sokféle  változatra,  alakzatra 
nem  terjeszkedhetünk  ki,  mert  hiszen  mi  az  általános 
szép-motivumokat  keressük.  Különben  is  eddig  még 
fel  nem  dolgozott  adataink  is  a magyar  tánc  történe- 
téről rendkívül  változatos  és  sokféle  táncról  beszélnek. 
Divatos  udvari  táncaink  voltak,  amilyen  a palotás . 
Daliás  emléke  a régi  leventék  ilyetén  táncának  a 
magyar  szóló.1  Régi  táncaink  voltak  a párnatánc, 
a lakodalmas  tánc,  az  erdélyi  incselkedő , a székely 
csürdöngölö,  a maskarás  borica , a bácskai  kuferces, 
a szegedi  kutyakopogós , a kállai  kettős , a verbunkos , 
a halottas  stb. 

Mindezek  jobbára  természetesen  az  eredeti  csár- 
dásnak voltak  különféle  változatai,  ahogy  például 
Apor  Péter  érdekes  egykorú  leírásából  a XVII.  szá- 
zadban divatos  lengyel  változó,  lapockás,  egeres , gyér - 
tyás  és  süveges  táncokról  kitűnik.  A lengyel  változó- 
ban a párok  együtt  hármat  fordultak  magukban  s 
aztán  más  táncolót  választott  kiki.  Az  egeresnél  egy 
pár  járta  mindig  a többiekből  alkotott  két  sor  között. 
Afféle  táncfogócska,  de  — mint  Apor  mondja  — a 
legénynek  erővel  nem  volt  szabad  megfogni  a leányt, 
csak  szép  mesterséggel  érhetett  célt. 

A tánc  egyáltalán  és  különösen  a magyar  tánc, 
amint  különben  már  ez  a sok  faja  is  mutatja,  nem- 
csak a már  ismertetett  mozgás-ritmusból  áll  csupán. 
Úgy  mondhatnók:  ez  a nélkülözhetetlen  alap,  amelyen 
a magyar  tánc  felépül.  E mozgás  ritmussal  kapcsoló- 
dik ugyanis  a testmozgás,  a testtartás  kifejező  játéka, 
a táncbeli  kifejezés  művészete.  Különösen  áll  az  a 
magyar  táncra. 

1 Pékár  Gyula : „A  tánc.*  Uránia,  magy.  tud.  színház  r.-t. 
kiadása.  Bpest,  1901. 

Mik  e nélkül,  e szeszélyes  érzelmi  kifejezés  művé- 
szete nélkül  azok  az  egyszerű  négyes- ütemek?  Bizo- 
nyára csak  taposás,  robotolás.  Az  érzelmek  kifejező 
játéka  a taglejtésben  a maga  szeszélyes  alakzataival 
elengedhetetlen  sója-fűszere  az  igazi  csárdásnak.  Most 
kisiklik  észrevétlen  a leány  a legény  karjai  közül. 
A legény  incselkedve  néz  utána,  de  nem  szalad  utána, 
sőt  hátra  fordul  s kettőt-hármat  is  fordul,  majd  inte- 
get s ügyesen  elfogja  s megforgatja  táncosnőjét.  Ki 
győzné  mindezt  szavakba  foglalni? 

Itt  is  csak  egy-egy  általános  jellembeli  tulajdon- 
ságot akarunk  kiemelni.  A magyar  tánc  jelleme  szo- 
rosan összefügg  a magyar  ember  jellemével.  Az  az 
erő,  az  a méltóság,  az  az  ázsiai  méltóság  és  lassúság 
jellemzi  a magyar  táncot  is.  Lassú  és  méltóságos.  Ezt 
az  oldalát  kitűnően  jellemezte  Csokonai  Vitéz  Mihá- 
lyunk,  mikor  így  énekelt  róla : 

Benne  a rátartás  gőgje  Ázsiának 
Díszt  ád  Európa  csinos  módijának  . . . 

Csak  a magyar  tánc  az,  mely  díszesbbó  teszi 
Az  embert  és  soha  hiúságra  nem  veszi  . . . 

Csak  a magyar  tánc  az,  mely  bír  oly  érdemmel, 

Hogy  legjobban  egyez  a szűz  szeméremmel  . . . 

S lelkesedve  zengi  ősi  ritmikánk  e művészetének 
ázsiai  eredetét: 

Nemes  magyar  táncom  te ! ki  ősi  nyelvünkkel 
S ruhánkkal  jöttél  ki  dicső  nemzetünkkel, 

Ázsiai  színben  fénylik  nemességed, 

S még  a módi  nem  tett  alacsonnyá  téged. 

Már  az  említett  altorjai  Apor  Péter  báró  is,  ki 
„Erdély  átváltozása"  1 című  latin  munkájában  a német 
módi  lábrakapása  ellen  kikelve  festi  a régi  erkölcsö- 


1 Apor  Péter  báró:  „Metamorphosis  Transylvaniae. 

két,  szokásokat  s így  szemléltető  előadással  ír  le  több 
XVII.  századbeli  magyar  táncot;  kiemeli,  hogy  a tán- 
cokat szép  halkan,  nem  ugrándozva  járták. 

A magyar  tánc  e méltóságos  jellege  nem  hiába 
emlékeztet  ázsiai  eredetre.  Vámbéry  szerint  „a  magyar 
zene  és  a magyar  tánc  valódi  ázsiai  eredetű “.  Sze- 
rinte a csárdás  némely  változata  ma  is  feltalálható 
olyan  kaukázusi  és  altáji  népeknél,  amelyeknél  az 
iszlám  komor  és  önsanyargató  monoteizmusa  a maga 
„fáin  dunjá"  (a  világ  múlandósága)  tanításával  még 
meg  nem  rontotta  jókedvöket.  Felemlíti  a lezginkát , a 
kaukázusi  lezgiek  georgiai  táncát.  A táncosnő,  mint 
mondja,  kecsesen  ingerkedve  mindenfelé  aprózza  a 
lépést,  hogy  táncosát  kikerülje,  aki  sebes,  harcias 
lépésben  üldözi,  míg  eléri  s megkapja,  mire  aztán 
vele  együtt,  mint  a forgószél  úgy  kering  körül.  „A 
táncosnő  megint  kisiklik  táncosa  kezéből,  az  megint 
elkapja,  szakasztott  úgy,  ahogy  a csárdásunkban  szok- 
ták." A cserkeszek  addighi  törzsének  táncában  is  úgy 
találta  Vámbéry,  sőt  még  feltűnőbben.1 

A lassú  az  igazi,  méltóságos,  ősi  magyar  tánc  időn- 
kénti megforgatással,  a mai  taposó  frisset  csak  később 
csinálták  hozzá.  Állítólag  az  idegen  származású  Cser- 
mák Antal  csinálta  a régi  „ugrós  nótádból.  A lassú 
csárdás  is  csak  akkor  szép,  ha  bizonyos  méltósággal 
lejtik,  főleg  a táncos  részéről.  A magyar  legény  min- 
dig megőrzi  sajátos  méltóságát  a táncban.  A falusi 
legény  nem  is  megy  oda  külön  a leányhoz  felkérni, 
hanem  csak  középről  int  egyet  neki. 

A régi  sok  figurából  válogatta  össze  Rózsavölgyi 

1 Vámbéry  Ármin : „A  magyarság  keletkezése  és  gyara- 
podása". Budapest,  Franklin-társulat,  1895. 

Márk  a körmagyart,  mely  művészi  szempontból  hatá- 
rozottan szebb  tánc  a túlkényelmes  francia  négyes- 
nél. Sajnos  azonban,  ép  ez  okból  kiment  a divatból. 

Bonyolultabb  régi  táncainknál  ép  a különféle  tár- 
sas játékok  folytán  előállott  különféle  lelki  állapotok 
mozgásbeli  kifejeződése  játszotta  aztán  a főszerepet 
a tánc  művészetében  az  alapul  szolgáló  négyes-ütemes 
ritmus  mellett. 

Noha,  mint  láttuk,  a tánc  is  lehet  kifejező-művé- 
szet, különösen  bonyolultabb  művészi  alakjaiban,  sőt 
maga  az  egyszerű  tánc  is  természetszerűleg  bizonyos 
lelki  állapotok  kifejezője,  mert  a mozgáshoz  már  ösz- 
tönszerűleg  kapcsoljuk  lelki  állapotaink  mozgalmát  is, 
a külső  mozgáshoz  a belső  mozgalmasságot,  mégis  a 
tánc  első  sorban  mindig  magának  a mozgásnak  eredeti 
művészete , itt  a mozgás  ritmusa  a fö  s nem  tekintve 
most  az  önkéntelenül  hozzákapcsoló  érzelmi  kifejezést, 
úgyszólván  egyedüli  művészi  tényező. 

A tánc  azonban  már  korán  nem  lehetett  el  zene 
nélkül.  Eleinte,  minthogy  csakis  a mozgás  ritmusáról 
lévén  szó,  elég  lehetett,  hogy  csak  a taktust  verték, 
ütötték  ki  fadarabokkal,  vagy  dobbal.  E kezdetleges 
taktusverésben  kell  keresnünk  minden  tánc-zene  ere- 
detét. 

Amint  azonban  a tánczene  a tánccal  kapcsolatban 
kifejlődött,  egészen  más  művészettel  állottunk  szem- 
ben, noha  mindkettőt  természetesen  összefűzte  a meg- 
felelő ritmika. 

A tánczene  már  többé  nem  a mozgás  egyszerű 
művészete  volt,  hanem  természetes  kifejlődése  szerint 
feladata  volt  kifejezni  a mozgások  ritmusát,  a moz- 
gást a tánchoz.  Innen  a főeltérés  általános  jellegében. 
A zene,  már  a tánczene  is  első  sorban  kifejező  művé - 

szét.  Kifejezi  pedig  ma  is  a zene,  ahogy  eredetében 
mint  tánczene  tette,  a mozgást. 

Későbbi  fejlődésében  még  inkább  kifejlődhetett 
a zenében  az,  ami  már  csirájában  a táncban  s a tánc- 
zenében is  benne  van,  hogy  nemcsak  az  egyszerű 
mozgást  fejezte  ki,  hanem  a mozgással  a lelki  álla- 
potok mozgását , hullámzását  fejezi  ki. 

Minden  zene  főhatása  ép  a lelki  állapotok  moz- 
galmasságának, hullámzásának  kifejezésében  áll.  Mivel 
fejezi  ki  ezeket?  Mozgással.  Minden  zene  tulajdon- 
képen csak  mozgást  fejez  ki,  de  mi  átviszsziik  e moz- 
gást ösztönszerűleg,  még  nem  ismert  finom  kapcsoló 
ideg-mechanizmusok  útján  a hangok  e mozgását  lelki 
állapotaink  mozgására.  A zene  tehát  sohasem  egye- 
nesen fejezi  ki  a hangulatokat,  az  érzelmi  állapoto- 
kat, hanem  csak  az  ezeknek  megfelelő  mozgásokat  érzé- 
kűi meg. 

Mivel  fejezi  ki  most  már  ezt  a zene?  Ha  ezt  vizs- 
gáljuk, úgy  ahogy  általánosságban  is  lényeges  különb- 
séget találtunk  a mozgás  egyszerű  művészete,  a tánc 
és  a mozgás  kifejező  művészete:  a zene  között,  itt  is 
fontos  különbségekre  akadunk.  Mig  a tánc  úgyszólván 
egyetlen  művészi  tényezője  a mozgásanyag  szabály- 
szerű  tagolódása,  a ritmus  volt,  addig  itt  a ritmushoz 
csatlakozott  még  két  tényező,  a hang  magasságának 
variálása,  vagyis  a különféle  hangközök  nagysága  és 
sorrendje:  a hangnem  és  a hangerő  különféle  színe- 
zése. íme  egy  tényező  helyett  három. 

És  hogy  csakugyan  kifejező  művészet  a zene, 
mutatja  ez  újabb  két  tényező  is  rögtön.  A hangközök 
nagysága  s még  inkább  állandóan  kifejlődött  bizonyos 
sorrendjük:  a különféle  hangnemek  már  csak  bizonyos 
lelki  állapotok  mozgalmainak  kifejezésére  alkalmasak. 

mert  ha  minden  hangnemnek  nem  is,  de  a főfelosztás 
szerint  a dur  és  moll  nemeknek  sajátos  érzelmi,  han- 
gulati kifejezésük  van  már  magukban  is.  Nem  is  csoda, 
hiszen  a hangnem  már  nem  egy  mozgást,  hanem 
egész  mozgásrendszert  tüntet  fel.  A másik  tényező : 
a hangerő  különféle  színezése  is  ép  az  érzelmi  állapot 
erőfokbeli  változásainak  jellemző  kifejezésére  szolgál. 

A zene  művészi  tényezője  tehát  már  három:  a rit- 
mus, vagyis  a hangok  hosszúságának  és  nyomatéká- 
nak  szabályszerű  váltakozása,  a különféle  hangközöknek 
és  soraiknak:  a hangnemeknek  használata,  vagyis  a 
hangmagasság,  a melódia  kifejező  szerepe  s végre  a 
hangerő  különféle  színezése,  mint  az  érzelmi  állapot 
erőfokbeli  változásainak  kifejezése. 

Sorra  kell  mind  a hármat  vizsgálnunk: 


A magyar  zene  ritmusáról  szólva  egyszersmind  a 
magyar  nóta,  a népdal  ritmusáról  is  szólunk,  a kettő 
elválaszthatatlan  egymástól,  amint  hogy  alapjában  véve 
mind  a kettő  megint  elválaszthatatlan  a magyar  tánctól, 
attól  a lejtveszökő  négyes  ütemekben  ritmizált  méltó- 
ságos  és  mégis  könnyed,  daliás  magyar  lassútól. 

így  a táncnál  jellemzőnek  talált  lejtveszökő  négyes- 
ütemek, a kettős  ritmikai  tagolódás  alaptörvényével 
együtt,  jellemző  alapképletei  s alaptörvénye  lesznek 
a magyar  zene  s a magyar  nóta  ritmusának  is. 

A kettős  tagolódás  alaptörvénye  a magyar  zenében 
is  alaptörvény.  Zenei  nyelven  ezt  úgy  fejezzük  ki, 
hogy  a magyar  zene  2/4-es  ütemű,  C taktusú.  Ami 
más  szóval  ugyanazt  jelenti,  hogy  a magyar  zene 
ütemezése  páros  és  nem  páratlan,  mert  akkor  3/4-es 
ütemű  volna. 

Hogy  mi  ez  a páros  ütemezés  a páratlan  üteme- 
zéssel szemben,  legjobban  megértjük,  ha  a magyar 
táncot  a német  tánccal  és  zenével  vetjük  egybe.  Míg 
táncunk  és  zenénk  ugyanis  2/4-es,  tehát  páros  ütemű, 
addig  a német  keringő  ütemezése  páratlan,  V^es. 
Ezért  nem  lehet  keringő  zenére  csárdást,  vagy  magyar 
nótára  keringőt  járni. 

Nincs  is  az  igazi,  népi  magyar  zenében  3/4-es 
ütemezés.  Nem  szabad  beleértenünk  a műzenét,  sem 
a sokszor  idegen  mintára  szerzett  műdalt,  amilyen 
például  a Verseghy-korszak  dalzeneköltése  volt.  Ter- 
mészet szerint  sem  az  olyan  esetet,  mikor  a dalköltő 
irányzatosan  használta  a keringő  ütemezését,  a német 
módot,  ahogy  Palóci  Horvát  Ádám  tette  a XIX.  szá- 
zad elején.  Hát  Isten  neki , kapjunk  rá , szokjunk  rá 
a német  táncra  című  „stájer  módra'1  írt  kitűnő  gúny- 
dalában. melyben  a stájer  keringő  dallamára  pompásan 
gúnyolja  az  ősei  szokásaiból  kivetkeződő  magyarokat. 
A Berzsenyi  „romlásnak  indult"  magyarjaira  kitűnő 
gúny  ez.  Befejezése  is  sikerült,  mikor  a stájer  keringő 
dallamára  fohászkodik  a honalapítóhoz: 

„Szánd  meg  Árpádom!  szánd  meg  unokádat. 

Tartsd  meg  ez  vérrel  szerzett  hazádat".1 

Mindazonáltal  igazi  magyar  nótában  is  találunk 
3/4-es  ütemjelzést,  csakhogy  ez  nem  is  az  az  igazi 
3/4,  nem  is  a páratlan,  hanem  páros  ütemezés.  Thew- 
rewk  kimutatja,  hogy  a magyar  3/4-es  ütem  „saját- 
ságos és  egyedüli  alakja"  a két  nyolcad  és  a két 
negyed:  0 J #2.  Találóan  magyarázta  már  ezeket 

1 Bartalus  István : „Magyar  Orpheus".  Pest,  Rózsavölgyi 
s Társa,  1869.  77.  1. 

2 Ponori  Thewrewk  Emil : „A  magyar  zene  rhythmusa". 

II.  kiadás.  Budapest.  Franklin-társulat.  1881. 

Színi  Károly.  „Ilyen  például  az  Esik  eső  a haraszton . 
De  aki  mélyebben  tekint  e dalokba,  látni  fogja,  hogy 
ez  a :V4  egészen  más,  mint  az,  amely  a német  dalok- 
ban van  és  a melyre  a keringőt  járják.  A magyar 
dalokban  a 2/4-del  váltakozó  e 3/4  ütem  nem  annyira 
3/4,  mint  inkább  egy  és  egy  fél  */4  ütem,  egy  rendes 
magyar  ütem  még  egy  féllel  megtoldva,  de  úgy  hogy 
azáltal  a magyar  ütem  páros  volta  nem  változik,  a 
dal  menete  fel  nem  akad,  a magyar  tánc  folyvást 
járható  rajta,  aminthogy  járják  is,  holott  az  igazi 
német  3/4  ütem  páratlan  és  magyar  táncot  lehetetlen 
volna  rajta  járni"  1 

Tökéletesen  igazat  kell  adnunk  Színinek,  mikor 
3/4-eseinket,  illetve  amit  így  jeleztek,  ekkép  magya- 
rázza s dalgyűjteményében  a/4- esnek  jelzi  s ütemezi 
is  az  Esik  eső  a haraszton  című  nótát.2  Ami  lesein- 
ket tehát  inkább  csak  kótajelzésbeli  hibáknak  kell 
betudnunk.  Esik  eső  is  páros  ütemezés,  az  ismert 
négyes-ütem. 

A fenti  Thewrewk-féle  0S  0S  0 0 ütemet  is,  részünk- 
ről azt  hiszszük,  egészen  nyugodtan  így  írhatjuk : 

^ ^ s N s akkor  2/4-es  ütemet  kapunk.  Ilyen  ala- 

###■#■ 

kokat  felvehet  a magyar  négyes -ütem,  de  akkor  is 
páros  ritmusú  lesz,  illetve  marad.  Nevezzük  a négyes- 
ütem e friss  jellegű  időmértékét  sebesugrós- nak  ), 

mert  úgyis  ily  vígan  ugró  nótákban  találjuk:  Esik 
eső  a haraszton , Kerek  az  én  kalapom , Szőke  kis  lány 
megy  a kútra  stb. 

Ez  a sebesugrós  mértékű  négyes  ütem  hozta  létre 
a :J/4-es  kótajelzéseket  a magyar  zenevilágban,  de 

1 Színi  Károly : „A  magyar  nép  dalai  és  dallamai*4.  Pest, 
Heckenast  Gusztáv,  1865.  Bevezetés  13 — 14.  1. 

2 Ugyanott  114.  1. 

Pék  ári  A magyar  nemzeti  szépről. 


22 


338 


TIZENEGYEDIK  FEJEZET 


meggyőződtünk,  hogy  amit  így  jeleztek,  az  sem  kivétel 
a kettős  tagolódás  alaptörvénye  alól,  sőt  e sebesugrós 
négyes  ütem  is  csak  a kettős,  a páros  tagolódás  álta- 
lános törvényét  hirdeti  a magyar  nótában. 

Thewrewk  még  az  5/4-es  ütemet  is  feltalálhatónak 
véli  a magyarban,  ily  példákban:  Könnyű  venni  felesé- 
get, A szegedi  legényeknek  halat  főznek  szegényeknek 
icaca!  Szerinte  ezek  ütemezése:  0S  és  J # és  J 
vagyis  V4.1  Itt  megint  a sebesugrós  négyes  ütem 
okozza  a tévedést,  mert  hiszen  ez  5/4-es  ütem  megint  egy 
3/4-esből  s egy  rendes  2/4-esből  áll.  A magyar  zenének 
megfelelőbb  jelzése  szerintünk  2/4-es  és  pedig  elől  a 
sebesugróval,  aztán  futamodival:  ^ ^ s <s  j ^ ^ ^ 

« 9 0 9'  9 , 0 0 0 1 

ez  a Könnyű  venni  feleséget  ütemezése.  így  itt  is 
csak  megerősítve  látjuk  a kettős,  a páros  tagolódás 
alaptörvényét. 

Hogy  a kettős,  a páros  tagolódás  a magyar  zene 
és  nóta  ily  ritmikai  alaptörvénye,  s hogy  ily  ősi  alap- 
törvénye lehetett  ősidőktől  fogva,  érdekes  adalékkal 
szolgál  a rokon  népek  zenéje,  az  „összehasonlító 
zenészét*,  amint  erre  Thewrewk  figyelmeztetett. 1 Egy 
58  dalt  felölelő  finn  gyűjteményben2  több  mint  50  páros 
ütemezésű,  a többit  pedig  bátran  tudhatjuk  be  látat- 
lanba is  idegen  hatásnak.  Az  észt  dalok  is  ilyenek.3 

Az  ugor  népek  ősi  ritmikája  alaptörvényének  lát- 
szik tehát  a kettős  tagolódás  törvénye,  ősi  ritmikai 
sajátság,  melyet  Ázsiából  hozhattak  magukkal. 

1  Thewrewk : „A  magyar  zene  rhythmusa*.  35.  1. 

1 Thewrewk:  „A  magyar  zene  rhythmusa*. 

2 „Valituita  Suomalaisia  Kansan  Lauluja.  Helsingfors,  1855 
-1857. 

3 A.  Grenzstein:  „Kooli  Laulmise  raarnat".  Tartus,  1878. 
VI.  füzet. 

Az  ural  altáji  népek  török  csoportjával  e tekintet- 
ben ugyanis  nem  hasonlíthatjuk  össze  a magyart,  mert 
a török  népek  ritmikája  egészen  más,  már  csak  azért 
is,  mert  a török  mindig  a szó  végét,  utolsó  tagját 
hangsúlyozza  s igy  ritmusa  is  emelkedő,  jambikus 
jellegű. 

A nyelvbeli  ritmus  ennyiben  szoros  kapcsolatban 
látszik  lenni  a nyelvbeli  hangsúlyozás,  hanghordozás 
természetével.  A török  a szó  végét  hangsúlyozza, 
ritmusa  emelkedő.  A magyar  a szó  elejét  hangsúlyozza, 
ritmusa  ereszkedő.  Legyen  szabad  azonban  azt  a sej- 
telmünket kifejeznünk,  hogy  nem  egyik  a másiktól 
függ,  hanem  mind  a kettő,  tudniillik  a nyelvbeli  rit- 
mus és  a nyelvbeli  hangsúlyozás  függ  az  illető  faj 
általános  testmozgásbeli  s így  táncbeli  ritmikájától.  A 
ritmikai  sajátságok  így  ugyanis  ősi  faji  sajátságoknak 
tekinthetők,  melyek  az  illető  faj  összes  mozgásműkö- 
déseire jellemzők  bizonyos  fokig. 

Jól  tudjuk  már  most,  hogy  a magyar  fajnál  nagy 
mértékű  népkeveredéssel  állunk  szemben,  mely  főleg 
ugor  s török  elemekből  állott.  Ha  a fizikum  inkább 
a török  jellemvonásokat  őrizte  is  meg,  hiszen  egyes 
alföldi  típuszoknak  valóságos  mását  találni  a kaukázusi 
különféle  dagesztáni,  kazar,  avar  s egyéb  török  törzsek 
közt,1  s ha  másrészt  a magyar  harcias  nomád  lovas 
nép  jellege  is  inkább  turkoknak  tünteti  fel,  mintsem 
csendes  halász  és  vadász  ugor  népnek,  viszont  amint 
nyelvük  grammatikája  is  inkább  ugor,  ritmikájuk  is 
ugor.  Amint  azonban  táncukban  is  sok  ősi,  török 
jellemvonásra  találtunk,  úgy  zenéjükben  is  feltalálha- 

1 Zichy  Jenő  gróf : „Kaukázusi  és  középázsiai  utazásai \ 
I— II.  Budapest,  Ranschburg  Gusztáv  kiadása,  1897. 

tők  bizonyos  ősi  török  jellemvonások,  amelyekről  majd 
a melódiánál  kell  szólanunk. 

Ha  a magyar  népi  zene  ritmikája  alaptörvényéül 
találtuk  a kettős,  páros  tagolódás  törvényét,  úgy  a 
magyar  nótában  is  igy  kell  lenni,  hiszen  itt  csak 
ugyanazon  érem  két  oldalával  van  dolgunk. 

A nótákban  érvényesülő  e kettős . páros  tagolódás 
alaptörvényét  a magyar  verselméletben  Négyesy 1 emelte 
ki  ütemf éleződés  törvénye  címén,  mely  szerint  a magyar 
ütem  két  egyenlő  félre  oszlik:  Ü = |-f-|. 

Tudjuk  azonban  már  a táncbeli  ritmikából,  hogy 
nemcsak  a kettős  tagolódás  alaptörvénye  jellemzi,  hanem 
közelebbről  a lejtveszökő  négyes-ütemek.  Ugyanezeket 
természetesen  ép  oly  jellemzőknek  kell  kijelentenünk 
zenénkre  és  nótánkra  egyaránt. 

A magyar  zene  és  nóta  ritmikai  alapképzelete 
tehát  a lejtveszökő  négyes-iitem.  Ami  a táncbeli  négyes- 
ütemnél a mozgásbeli  erőnyomaték  volt,  az  itt  a zené- 
ben a hangerő , a nóta  szavában  a nyelvbeli  hangerő 
nyomatéka,  a hangsúly.  A zenei  s nótabeli  négyes- 
ütem tehát  oly  négy  hangból  fog  állni,  melyek  elseje 
különösebb  hangerőt,  hangsúlyt  mutat  s a többi  három 
közt  is  az  egyik  még  némi  hangerőt  mutat  a többi- 
vel szemben. 

Magyaros  verselésünknek  tehát  alapüteme  a négyes- 
iitem,  mely  egy  hangsúlyos  és  három  hangsúlytalan 
szótagból  áll.  Az  ütem  tehát  négy  szótagból  áll  és 
első  szótagja  mindig  hangsúlyos.  Ez  megfelel  a magyar 
nyelv  természetének,  amennyiben  a magyar  mindig  a 
szó  első  tagját  hangsúlyozza.  Természetes,  hogy  a 

1 Négyesy  László : „Magyar  verstan'*.  Budapest,  Franklin- 
társulat,  1885.  II.  kiadás  1898. 

mondat  oly  apró,  jelentéktelen  részei,  mint  a névelő, 
a kötőszó  hangsúlytalanok,  viszont  a jelző,  mint  ki- 
emelő mondatrész  átveszi  a jelzett  szó  hangsúlyát  is. 
Ily  ütemek  például : Száll  a madár  — hull  a levél. 

Érdekes  eljárása  a ritmikai  érzéknek,  hogy  mivel 
a kötőszó,  mint  hangsúlytalan  nem  lehet  ütemkezdő, 
még  kevésbbé  sorkezdő,  bedobja  a mondat  elejéről, 
külömben  rendesen  megszokott  helyéről  a sor,  az  ütem 
közepébe.  Arany  János  figyelmeztette  erre  az  elmélet 
embereit.1  Találó  példákul  említi: 

Régi  jó  barátim  | nekem  kik  valátok. 

Apáti. 

Történék  azonban  f kertében  hogy  járna. 

Görget. 

Szent  körösztfán  | ha  imádlak. 

Szt.  Bernát  himnusza. 

Már  a második  négyes-ütem  elején  inkább  eltűri 
a kötőszót,  mint  a sor  elején,  amint  ezt  a legutóbbi 
példa  mutatja. 

A többi  ütemeket  ez  alapütemből,  a négyes-ütem- 
ből keletkezettnek  képzelhetjük  mind  nagyobb  szüne- 
tek tartásával.  így  van  hármas , kettes , egyes  ütemünk. 

Már  a táncbeli  ritmusnál  is  megfigyeltük,  hogy 
mennyire  szereti  a magyar  a négyes  ütem  közepe- 
aprózását.  Erre  törekszik  a nóta  is,  a verselés  is. 
Bár  mérték  dolgában  négyes-ütemünk  különféle  lehet, 
mégis  e közepe-aprózásra  törekvés  a magyaros  verse- 
lésből határozottan  kiérezhető  s e tekintetben  a lejtve- 
szökö  négyes-ütem  tipikusnak  mondható.  Mérték  dol- 
gában tehát  lejtveszökő,  clioriambikus  legtöbbször  a 

1 Arany  János : „A  magyar  nemzeti  vers-idomról".  1856. 
Összes  müvei  V.  kötet. 

négyes-ütem,  például  Száll  a madár:  — ~ * . Ábrányi 1 

e mellett  hasonlóan  uralkodó,  „főversmértéki  láb“-nak 

tekinti  a -toborzékit : '-is.  Hozzá  kell  azonban 

tennünk,  hogy  ez  utóbbi  aránytalanul  sokkal  ritkább. 
Szintén  ritkább  a fent  említett,  ahogy  elneveztük, 

sebesugrós  : ^ w , mert  ilyen  négyes  ütemnek  kell 

vennünk  e nóták  elejét  is,  Ez  a kis  lány  megy  a 
kútra , Kerek  az  én  kalapom , stb. 

A hármas-ütem  egy  hangsúlyos,  két  hangsúlytalan 
szótag,  mi  úgy  jön  létre,  ha  a négyes  ütem  utolsó 
szótagja  helyett  szünetet  tartok.  Ezért  is  nevezi  Ábrányi 
csak  segédütemnek.2  Úgy  is  tekintendők  tehát,  mint 
szünettel  kitöltött  négyes  ütemek  s ép  ezért  legtöbb- 
ször a sor  végén  fordulnak  elő,  a sor  befejezését 
jelezve  a szünettel.  így  látjuk  mai  legkedveltebb  nóta- 
sorunkban, a népies  tizenegyesben : 

Száll  a madár,  | hull  a levél,  | itt  az  ősz  . . . 

Az  itt  az  ősz  hármas  ütem  pompás  befejezése  ép  az 
odaérzendő  szünettel  az  egész  sornak.  E hármas  ütem- 
nek mértéke  legtöbbször  körösdi  (amphibrachys) : 
- — - vagy  szökdelő  (creticus) : — ^ — . 

A fenti  idézet  valóságos  mintasor  mérték  dolgában 
is,  amennyiben  tudjuk,  hogy  a magyar  nótákban  min- 
dig inkább  csak  bizonyos  törekvést  látunk  a tipikus 
mértékre,  nem  pedig  szigorú  mértéket. 

Száll  a madár,  hull  a levél,  itt  az  ősz . . . 

W ^ -|  K SJ  w-'|±  w — 

Az  ütemvégek  is  mintaszerűen  szünetek  a szöveg- 
ben, a hangsúly  is  az  ütem  elejét  erősíti  mindig  s a 
mérték  is  tipikus. 

1 Id.  Ábrányi  Kornél:  „A  magyar  zene  sajátságai".  Buda- 
pest, 1893. 

2 Ábrányinál  tulajdonkép  segédláb.  Idézett  m. 

Épp  azért,  mert  szünettel  kitöltött  négyes-ütemnek 
tekinthető  s így  jó  sorzáró  ütem,  ritkán  fordul  elő  a 
sor  közepén,  de  néha  még  egymaga  is  alkot  sort. 
Természetesen  az  ilyen  sor  egyrészt  meglehetősen 
szaggatott  a sok  szünettel,  másrészt  szapora,  gyors 
ütemezésű.  Ilyenkor  a hármas-ütem  mértéke  is  más, 
a lebegő  (anapaestus) : - - — a legkedveltebb,  például : 

Hej  csikós  | hova  oly  1 szaporán 
Azon  a | tajtékzó  | paripán  ? 

De  gyakran  hajlandó  az  utolsó  hármas-ütem  akörösdire 
miáltal  a sor  kerek  befejezést  nyer,  például: 

Érik  a ropogós  cseresnye, 

Jere  rózsám,  ülj  az  ölembe  . . . 

Zenei  mérték  ^ o | ^ ^ | j. Vagy  hasonló, 

bár  rövidebb  : 

Szomorú  fűz  ága 

Hajlik  a virágra  . . . 

Kettős-ütemünket  a négyesből  még  nagyobb  szü- 
net tartásával  keletkezettnek  tekinthetjük.  Ezért  még 
inkább  sorzáró  ütem.  Áll  tehát  egy  hangsúlyos  és  egy 
hangsúlytalan  szótagból.  Mértéke  lejti  (trochaeus):  — 
mi  a sorzárásnak  a magyar  hangsúlyozás,  beszédbeli 
hanghordozás  ereszkedő  jelleme  folytán  kitűnően  meg- 
felel. Főleg  a négyes  ütemmel  fordul  elő,  mint  ősi 
hatos : 

Patyolat  a kuruc. 

Gyöngy  a felesége  . . . 

Egyes- ütemünk  csak  mint  sorzáró  ütem  fordul 
elő  és  pedig  négyes  ütem  után,  mint  hosszú  szünettel 
kitöltött  négyes  ütem.  Ép  ezért  nem  találjuk  sor  köze- 
pén, még  kevésbbé  a sor  elején,  mert  ütemelözö  (Auf- 
takt)  nincs  a magyarban,  ellenkezik  ugyanis  az  ilyesmi 
a magyar  nyelv  hangsúlyozásának  általánosan  eresz- 

kedő  jellemével.  Ez  egyes-ütem  hangsúlyos  és  hosszú, 
például : 

Az  én  uram  | vén, 

Nem  szeretem  | én. 

E különféle  ütemekből,  melyek  eredetileg  mind  a 
négyes-ütem  változatainak  tekinthetők,  alakulnak  aztán 
a különféle  nótasorolc. 

Mai  legkedveltebb  nótasorunk  határozottan  a népies 
tizenegyes : 4,  4,  3.  Ilyen  a fent  ismertetett 

Száll  a madár,  hull  a levél,  itt  az  ősz  . . . 

Mai  nótáink  javarésze  túlnyomóan  e sorokban 
lüktet. 

Sokkal  kevesebbszer  találjuk  népdalainkban  manap- 
ság az  ősi  nyolcast : 4,  4,  pedig  régi  költészetünk  leg- 
kedveltebb sora  volt.  A finneknél  s a többi  rokon- 
népeknél is  megtaláljuk.  Ilyen  például : 

Jaj  de  nagyon  gyászos  az  ég 

Ilyenek  még  „Káka  tövén  költ  a ruca  . . 
„Kossuth  Lajos  azt  üzente  . . „Nagy  az  én 

rózsám  ereje  . . „Barna  legény  elbujdosott  . . 
„Szép  élet  a betyár  élet  ..." 

Az  ősi  hatos : 4,  2,  magában  ritkább,  még  a kuruc 
nótaköltészetben  elég  gyakori  volt.  De  annál  gyako- 
ribb a két  hatos  összetétele,  a Zrinyi- sor,  mely  leg- 
kedveltebb elbeszélő  sorunk,  a „nagy  elbeszélő  (epikus) 
sorw,  mert  a „kisebb  elbeszélő  (epikus) u balladákban, 
rövid  elbeszélő  képekben  az  ősi  nyolcas,  például : 

Kondorosi  csárda  mellett 

Gulya  ménes  ott  delelget  . . . 

Elindula  A j go  Márton 

Hosszú  útra.  rengetegre  . 

Fájdalmába,  keservibe 
Kimegyen  a ház  elibe. 

Ház  elibe,  kerek  dombra. 

Ott  zuhog  az  Olt  folyója  . . . 

(Teleki  Évi.) 

E páros  ősi  nyolcasokban  haladó  kis  epikus  nagyon 
háttérbe  szorult  újabb  költészetünkben,  a dal,  nóta 
terén  a népies  tizenegyes  vette  át  elsőrangú  szerepét, 
az  elbeszélés  terén  a tizenkettes,  a Zrinyi-sor.1 
Tüzes  ganaráttul  világos  az  éjjel, 

Hej  sok  anya  fia  borul  ott  be  vérrel  . . . 

Jgy  zeng  a kuruc  énekes  is,  ha  hosszabb  dolgot 
ad  elő  s igv  zeng  már  jó  Tinódink,  lantos  Sebes- 
tyénünk : 

Ti  szegény  magyarok  nagy  öröm  tinektek, 

A török  kezébe  mikor  fogllyá  estek  . . . 

Mai  népköltészetünket,  de  különösen  nótakölté- 
szetünket egyáltalán  bizonyos  szűkkörű  változatosság 
jellemzi  a különféle  versalakok  használatában,  túl- 
nyomóan használja  a népies  tizenegyest,  sokszor  az 
ősi  hatost,  de  inkább  összetettebb  alakjában,  a Zrinyi- 
sorban,  ritkábban  az  ősi  nyolcast  s még  ritkábban 
néhány  másféle  alkotási!  sort.  Sokkal  változatosabb, 
különféle  versalakokban  gazdagabb  volt  például  a kuruc 
költészet  kora.  Határozottan  észlelhető  így,  hogy  az 
ősi  hatos  egyszerű  alakjában  nagyon  leszorult  s még 
jobban  leszorult  az  ötös,  akár  a csattanós  végű  alakjá- 
ban : 4,  1,  akár  a friss  ötös  : 2,  3.  Még  szakok  alko- 

1 Igazán  helytelenül  csúfolják  „alexandrin“-nak,  mert  semmi 
köze  a francia  vers  alc.randrin-hez,  melyet  egy  középkori 
Alexandre  költő  Nagy  Sándorról  szóló  műve  után  neveztek  el 
igy.  Ennél,  sőt  az  egész  francia  nyelvnél  sokkal  régibb,  ősibb 
ritmikai  kincsünk  a mi  ősi  hatosaink. 


346 


TIZENEGYEDIK  FEJEZET 


tásában  is  észlelhető  e mind  kisebbfokú  változatosság. 
A legtöbb  nóta  tizenegyes  és  négysoros,  ennek  a négy- 
sorosságnak,  legalább  mai  nagy  divatának  némi  nagy 
okát  a megszokott  melódiavezetésben  is  fogjuk  majd 
találni. 

Természetes,  hogy  a különféle  ütemekből  külön- 
félekép szerkesztett  sorok,  szakok  érzelmi  kifejezése, 
hangulata  is  más  lesz.  A hármas-ütemek  gyorsítanak, 
a négyesek  lassítanak,  még  inkább  a kettes,  az  egyes 
meg  csattan  Pazarul  kiaknázható  eszközök  állnak  itt 
még  a magyar  költők  rendelkezésére.  A különféle 
sorok  és  szakok  ilyetén  hangulati,  érzelemfestő,  kife- 
jező természetét  szépen  vizsgálta  nálunk  Láng  Margit, 
a női  lélek  finom  érzékenységével  e különben  meg- 
figyelésünk elől  oly  könnyen  kisikamló  finom  dolgok, 
a hangulatok  iránt.1 

A zene  ritmikájáról  szólva,  szükségképen  szólnunk 
kellett  a nóta  s a magyaros  verselés  ritmikájáról  is, 
mert  mind  ez  szorosan  összetartozik.  Most  azonban  itt 
természetesen  első  sorban  a zenéről  szülöttünk.  A nem- 
zeti, faji  motívumokat  keresve  ugyanis  nem  is  gon- 
dolnék : e tekintetben  mily  elsőrangú  szerepe  van 
zenénkben  ép  a ritmikának.  A melódiával  s a hang- 
erő s kifejezés  egyéb  színezésével  szemben  ép  a 
sajátos  ritmika  marad  főjellemvonása  zenénknek. 

A ritmus,  a fajilag  jellemző  ritmika  zenénknek  is 
fajilag  legjellemzőbb  vonása.  A melódiák  vándorlásá- 
ban láthatjuk,  hogy  egész  idegen  melódiák  megmagya- 
rosodnak,  magyarokká  válnak,  ha  magyarul  ritmizá- 


1 Láng  Margit : .,A  magyar  nemzeti  versidom  aesthetikai 
jelentősége".  Egyetemes  Philologiai  Közlöny,  1901.  máj.,  jún., 
júl.,  okt.  Külön  is. 

lódnak,  föltéve  természetesen,  hogy  erre  alkalmasak, 
így  rontják  el  már  ösztönszerüleg  az  operákat  a 
cigányok,  magyarosan  ritmizálva  a melódiákat.  A 
dunántúli  regős  énekek  melódiáit  a horvátból  átvéve 
csakhamar  érvényesítette  a nép  rajta  a magyar  ritmus 
törvényeit.  Idegen  melódiák  magyarokká  válhatnak 
megfelelő  ritmizálással.  Itt  is  szépen  látjuk,  hogy  ami 
a grammatika  a nyelvben,  amely  átidomít  minden 
idegen  szókincset,  az  a ritmika  a zenében,  mely  maga 
módjára  idomít  minden  melódiát. 

A legritkább  esetek  közé  tartozik,  mikor  ritmikai 
változatokat  is  átvesz  valamelyik  faj.  Ilyesmit  látunk 
bizonyos  tekintetben  ép  a dunántúli  regős  énekekben. 
Az  egész  műfaj  úgy,  ahogy  van,  az  újabb  kutatások 
szerint  liorvát,  rác  hatásnak  tudható  be.  Azonban 
eredeti  magyar  szövegeket  énekeltek  az  idegen  meló- 
diákra s a melódiát  is  magyarul  ritmizálták.  Itt- ott 
mindazonáltal  kiérezhető  a szokatlan,  de  azért  magyar 
ritmuson,  hogy  idegen  minta  erőszakolt  rá  egyet- mást. 

Ahogy  nekünk  megvoltak  hegedőseink,  úgy  meg- 
volt a délszláv  népeknek  is.  Tinódi  maga  említi  Kármán 
Demeter  hegedőst  „a  rác  módban",  félreérthetetlenül 
a faji  ritmust,  ritmusbeli  eltérést  érti  ezalatt.  A köl- 
csönhatás most  már  a melódiában,  szövegben  elkerül- 
hetetlen volt,  de  a ritmus  mégis  megmarad  változat- 
lanul, legföljebb  esetleg  némi  szokatlan  változatot 
tüntetve  fel  olykor,  de  mindig  a sajátos  faji  ritmus 
törvényeinek  keretén  belül  még  a legerősebb  idegen 
hatás  alatt  is. 

Hogy  ép  a regős  énekek  történetében  tapasztal- 
ható e küzdelmét  a két  faji  ritmikának  megértsük, 
ismervén  most  már  a magyar  lejtveszökő  négyes-üte- 
meket, magyarázatul  annyit  mondjunk  csak,  hogy 

ezekkel  szemben  a liorvát  énekek  csupa  egyforma 
időmértékes  hangot  adnak  s így  a ritmus  egyszerre 
más,  e sajátos  egyformasága  adja  meg  azt  az  egy- 
hangú jellegét,  amelyet  táncuknál,  a kólónál  is 


tapasztalhatunk. 

S S s \ 1 I 

M S S S S i í 

S S S N í 1 

s s s s 

horvát  ritmus. 


s 


* * 


* * 


magyar  ritmus. 


A magyar  már  most  az  idegen  melódiát  átvéve, 
utánozva  is  magyarul  ritmizálja  rögtön.  Az  egyenlő 
hosszú  hangok  sértik  a magyar  ritmikát.  Ezt  látjuk  a 
dunántúli  regős  énekeknél.  Ép  olyan  jelenség  ez,  mint 
valamely  idegen  szó  átvétele,  ott  is  alakít,  változtat 
a faji  beszélő  mechanizmus,  itt  meg  a faji  ritmika. 

Amily  egyhangúnak  tetszik  a magyar  fülnek  az 
a csuparövid  négyes-ütem  a horvát  dalban,  a maga 
lejtveszökői  mellett,  ép  oly  egyhangúak  a felvidéki 
tótság  csuparövid  ütemei,  kivéve  ahol  az  erős  magyar 
hatással  a lejtveszökő  ritmusból  is  átvettek  valamit 
a magyar  nótákkal,  melyeknek  dallamát,  szövegét 
tudvalevőleg  változatlanul,  természetesen  tót  nyelven, 
átveszik. 

Mindenképpen  tehát  a ritmus  a zenében  az,  ami 
a grammatika  a nyelvben.  Ez  adja  meg  neki  faji 
jellegét  első  sorban.  Becsüljük  meg  ősi  ritmikánkat, 
mely  minden  bizonnyal  sokkal  többre,  mint  ezer  évre 
követhető  vissza  a rokonnépek  közös  ritmikájában. 

Lejtveszökő  négyes  ütemeinknek  s szünettel  hár- 
massá, kettőssé,  egyessé  kurtított  alakjainak  a páros- 
ság kettős  tagolódása  szerint  lüktető  formái  teszik  a 
niagyar  ritmusi  szépet.  Ez  egyik  fő  nemzeti  jellem- 

vonásunk  a szép  terén.  Mikor  Palóci  Horváth  Ádám 
„szorosabb  magyar  szépségeket*  említ,  akkor  is  ezt 
érti  alatta. 

E „szorosabb  szépségeket*,  a magyar  ritmusi  szé- 
pet a nóta  terén  is  kutatva,  láttuk,  hogy  a magyar 
ritmus  első  sorban  hangsúlybeli  ritmus.  Hiába  fejlő- 
dött ki  ugyanis  költészetünkben  olyan  szépen  az 
idegen  görög-római  és  nyugateurópai  minták  után- 
zásával a mértékes  verselés  egy  Vörösmarty  remekül 
pattogó,  igazán  klasszikus  hősi  hatosaiban,  vagy  egy 
Berzsenyi  csodás  erejű  „Romlásnak  indult  hajdan 
erős  magyar*  s hasonló  verseiben,  mégis  csak  az 
igazi  magyar  ritmus  a hangsúlyos,  mert  ez  a költői 
ritmus  szoros  összefüggésben  jelenik  meg  a zenével 
és  tánccal,  míg  ama  idegen  alakok  üvegházi  növé- 
nyek nálunk,  oly  különös  virágok  s hősies  pálmafák, 
melyek  nem  találják  talajukat  a magyar  zenében,  a 
magyar  táncban. 

Ennek  az  általános  magyar  ritmusnak  nyelvbeli 
kifejeződésében  főtényező  a hangsúly.  A hangsúlyos 
ritmus  annyira  benn  van  a magyar  faj  hallásában, 
hogy  a nép  fia  még  a mértékes  sort  is  hangsúlyos- 
nak olvassa,  ha  lehet.  Kísérleteket  tehetünk  ez  irány- 
ban s például  Berzsenyi  „Hervad  már  ligetünk,  díszei 
hullanak*  asclepiadesi  sorát  a nép  fia  Zrinyi-sornak 
olvassa  így  tagolva : 

Hervad  már  | ligetünk,  | díszei  | hullanak. 

A hangsúlyos  ritmus  azonban  nemcsak  a szorosan 
vett  verselésben  a magyar  nemzeti,  faji  szép  egyik 
legfontosabb  tényezője,  hanem  az  egész  beszédnek 
is,  a szóalkotásnak,  a szóösszetételnek,  a szóképzés- 
nek, a szófűzésnek,  mondatfűzésnek,  szórendnek,  a 
nyelvbeli  előadásnak  is  ép  egyik  fontos  esztétikai 

tényezőjekép  szerepel.  Szóösszetételeink  a négyes-ütem 
idomára  szeretnek  alakulni.  Határozott  előszeretet  érez- 
hető e tekintetben  főleg  az  úgynevezett  ikerszavakon, 
mint  például  tarka-barka,  dínom-dánom,  irka-firka  stb. 

Ami  a szófűzést  illeti,  itt  a magyar  hangsúly 
szerepe  első  sorban  az  egész  mondat  szórendjében 
látható,  amennyiben  épp  a hangsúly  szabja  meg 
szórendünket,  a kiemelt  részt  az  ige  elé  tolva. 
Jól  látni  a hangsúly  szerepét  a jelzők  helyén ; a 
magyarban  a mindig  hangsúlyos  jelző  a főnév  elé 
kerül,  mert  a magyar  mindig  a szó,  a szólam  elejét 
hangsúlyozza.  A franciában  például  ugyanez  okból  a 
hangsúlyos  jelző  a jelzett  szó  után  kerül,  mert  a 
francia  mindig  a szó,  a szólam  végső  szótagját  hang- 
súlyozza. De  ez  az  előszeretet  nemcsak  a jelzős  szóla- 
mokra szól,  hanem  még  különféle  jelzők  fokozatos 
felsorolásánál  is  a magyar  a hangsúlyosabbat  előre 
fogja  tenni,  míg  a francia  ép  ezt  fogja  tenni  leghátra. 
így  a szólamokban,  sőt  a mondatok  fűzésében  is 
érvényesülni  fog  egyrészt  az  elől  hangsúlyozás,  más- 
részt a páros  tagolású  ütemezés  előszeretete  s úgy 
csoportosítja  öntudatlanul  a szavakat,  szólamokat, 
mondatokat,  mint  valami  mágnesvég  a vasport  a 
papírlapon. 

Ez,  a beszédet  is  alakító  hatalmas  tényező,  a magyar 
ritmika,  a maga  változatosságával  alapvető  szépsége 
a magyar  nótának.  E ritmikának  eleven  lüktetése 
főforrása  a magyar  nép  nótabeli  gazdagságának,  miről 
híresek  vagyunk.  Évezredek  érzése,  öröme,  búja, 
bánata  eme  legszebb  kifejezésében,  a nótában,  évez- 
redek óta  lüktethetett  már  ez  a ritmika. 

Úgy  termett  a nóta  a zenével  együtt  azokon 
.a  mulatságokon,  amilyenek  voltak  régen  a pozsonyi 


MAGYAR  TÁNC,  MAGYAR  ZENE,  MAGYAR  NÓTA 


851 

diéták  alkalmával,  vagy  a mádi,  meg  a pataki  bálok, 
vagy  a nyírségi  halászünnepek  a Tisza  mellett  cigány- 
nyal, tánccal  vagy  az  éppen  úgy  megtartott  csíká- 
szatok,  például  Komádiban  Biharmegyében,  a régi 
mocsaras  alföld  e jellemző  mulatságai.  Régi  ősök 
faji  ritmikája  lüktetett  e mulatozó  újabb  ősök  tán- 
cában zenéjében,  nótáiban. 

Ősi  kincsei  ezek  fajunknak  s régi  irodalmunk 
tanúsága  szerint  felette  változatos  és  finom  hangulat- 
kifejező  eszköz,  mit  még  műköltészetünk  nem  is  akná- 
zott ki  eléggé. 

* 

Ha  igy  a ritmus  fontos  és  elsőrangú  szerepével  a 
zenében  tisztába  jöttünk,  áttérhetünk  most  a meló- 
diára s itt  önként  fölmerül  a melódia  mellékes  sze- 
repének kérdése  a faji  jellemvonások  szempontjából 
a ritmus  vezérszerepe  mellett.  Vájjon  a faji  jellem- 
vonások szempontjából  csakugyan  oly  elhanyagolható 
tényező-e  a melódia  ? Hiszen  ha  a faji  ritmika  az 
idegen  melódiát  is  képes  magáévá  tenni,  áthasonítani, 
mi  is  akkor  a melódia  faji  jellege?  Van-e  ilyen? 
Lehet-e  ilyen?  Ezek  a kérdések  önként  tolulnak  a 
gondolkodó  elé. 

Nos,  ha  a melódiát  vizsgáljuk,  szintén  találhatunk 
faji  jellemvonásokat,  melyek  a magyar  zenét,  mint 
olyat,  a többitől  megkülönböztetik,  de  ezek  távolról 
sem  olyan  fontosak,  mint  a faji  ritmika  tulajdonost 
jelölő  bélyege. 

Sajnos,  e téren  még  igen  sok  a tudomány  tenni 
valója.  Jóllehet  annyi  a népdalunk  s annyi  róluk  a 
kóta,  mégis  az  igazi,  hamisítatlan  népi  melódiák 
gyűjtése  tisztán  tudományos  céllal  még  csak  a jövő 
feladata.  Hiába  veszszük  elő  gazdag  nótagyűjtemé- 

nyeinket:  ezekbe  belekerült  minden  és  sokszor  külön- 
féle korok  s fajok  érzéseinek  zenei  kifejezései,  meló- 
diái jelennek  meg  bennük.  A nép  pedig  a legtöbb 
vidéken  nem  sok  melódiát  ismer,  hanem  annál  több 
szöveget.  Arra  az  egy  két  tájmelódiára,  mely  az  illető 
környék  zenei  nyelvét  teszi,  rádúdol  aztán  minden- 
féle szöveget.  Magunk  tapasztaltuk  például  Békés- 
megyében a Kigyósi-pusztán,  hogy  a nép  fia  csak 
meglehetősen  korlátolt  szánni  melódiát  ismer.  A művelt 
osztály  sokkal  több  melódiát  ismer.  Ez  eredeti  néhány 
melódia  pontos  feljegyzésére  van  nagy  szüksége  a 
tudománynak.  Jó  példát  mutatott  e tekintetben  Sep- 
ródi  néhány  marosszéki  melódia  feljegyzésével  s máris 
arra  a felfedezésre  jutott,  hogy  a Tinódi-féle  „Ti 
vitéz  magyarok “ szövegű  dallam  mai  napig  él  a szé- 
kegység e részének  ajkán,  természetesen  egészen  más 
szövegekkel. 1 

Célszerűnek  bizonyult  e tekintetben  a népi  meló- 
diák gyűjtése  hangíróval  (fonográf),  mit  az  állam 
Vikárral  végeztetett  s mivel  a külföldet  is  megelőz- 
tük, amint  ez  a párizsi  kiállításon  kiderült.  Ha  ily 
gyűjteményünk  volna  a magyarság  minden  vidékéről, 
ha  efféle  melódia-tájrajzaink,  monográfiáink  volnának, 
akkor  a melódiák  vándorlásáról  is  különb  fogalmunk 
volna  s viszont  talán  inkább  tudnók  kiválogatni  az 
eredeti  jellemző  melódiákat. 

A Thewrewk  felvetette  összehasonlító  zenészetet  2 
nemcsak  a ritmusra,  ahogy  ő gondolta,  hanem  siker- 
rel lehetne  alkalmazni  igy  a melódiák  életére,  ván- 

1 Sept  ődi  János  : „Marosszéki  dalgyűjtemény".  Ethnographia 
1901.  8. 

2 Ponori  Thewrewk  Emil : ,,A  magyar  zene  rhythmusa". 
Budapest,  Franklin-társ.  2.  kiad.  1881. 

dorlására  is.  Érdekes  példa  e tekintetben,  amit  ép  ö 
állít,  hogy  a ,,Prinz  Eugen  dér  edle  Ritter“  híres 
német  katonadal  magyar  dallamú,  valószínűnek  tartja 
hogy  a dallamot  a porosz  katona-szerző  szövegéhez 
a diadalünnepen  jelen  volt  cigányok  szolgáltatták1 2  s 
hasonló  a szintén  magyar  dallam  után  készült  „Die 
Hussiten  von  Naumburgu. 

Itt  is  azonban  még  sok  a tenni  való.  Jól  mon- 
dotta Arnbros,3  hogy  ha  a magyar  zene  eredetével 
tisztában  akarunk  lenni,  okvetlenül  szükséges  a dél- 
oroszországi, úgynevezett  kis  orosz  zene  s a kauká- 
zusi zene  ismerete.  A délorosz  népességbe  ugyanis  sok 
ural-altáji  vegyült,  maguk  a kozákok  is  inkább  turk, 
mint  szláv  nép.  A Kaukázusban  meg  éppen  ural- 
altáji  népek  töredékeit  találjuk.  így  valóban,  míg  e 
népek  zenéjének  tudományos  feldolgozása  nem  áll 
rendelkezésünkre,  addig  zenénk  eredetéről  sem  igen 
szólhatunk.  Ha  ezeket  azonban  ismerni  fogjuk,  képet 
alkothatunk  a különféle  melódiák  vándorlásáról. 

Mi  is  az  a melódia?  Több  különféle  magasságú 
zenei  hang  olyatén  sora,  amely  bizonyos  érzést  bír 
felébreszteni  bennünk.  Maguk  a különféle  hangközök 
ugyanis  különféle  érzelmi  hatással  kapcsolódnak.  Hogy 
mikép  jön  létre  a különféle  hangközök  játékára  ily 
érzelmi  asszociatív  hatás,  milyen  belső  mechanizmu- 
sok alapján,  egyike  a mai  pszichológia  legrejtettebb 
kérdéseinek. 

Legtöbb  benyomásunk  bizonyos  érzelmi  színezés- 
sel kapcsolódik,  amelyet  hangulati  velejáró- nak  nevez- 

1 Ponori  Theiureick  Emil:  „A  magyar  zene  rhytkmusa.* 

Budapest,  Franklin-társ.  2.  kiad.  1881. 

2 Arnbros:  „Die  Geschichte  dér  Musik“. 

Pékár:  A magyar  nemzeti  szépről. 

tünk  el  másutt.1  Nos,  már  az  egyszerű  mély  vagy 
magas  hanghoz  is  járul  ily  hangulati  velejáró,  amely 
megint  megfelelő  jelentésadó , mintegy  magyarázó  kép- 
zetműködéssel kapcsolatos.  így  a mély  hang  felkelti 
bennünk  a nehéz,  a súlyos,  a komoly,  az  ünnepies, 
a férfias,  az  erős,  de  a lomha,  a lusta,  vagy  a ret- 
tentő, a sötét  képzetét  is.  A magas  hang  ellenben  a 
könnyű,  víg,  nőies,  finom,  esetleg  a sikoltás,  a vilá- 
gosság, a fény  képzetét. 

így  látjuk,  már  maga  az  egyszerű  zenei  hang 
sajátos  érzelmi  színezeténél  fogva  s hozzákapcsolódó 
asszociatív  képzetkapcsolatok  útján  mi  mindent  kelt- 
het fel  bennünk  csak  ama  tulajdonságával  is,  hogy 
magas,  vagy  mély.  Most  már  egész  érzelmek  hangu- 
latait véve  tekintetbe,  valószínűnek  látszik,  hogy  a 
magas  hangok  alkalmasabbak  lesznek  az  öröm  kife- 
jezésére, viszont  a mélyebb  hangok  a bánat  zenei 
festésére. 

Még  változatosabb  és  érdekesebb  lesz  a dolog, 
ha  nemcsak  a magas  és  mély  hangokat  veszszük 
tekintetbe,  hanem  a mélyekről  való  haladást  a maga- 
sakra vagy  a magasakról  való  haladást  a mélyekre. 
Az  előbbi  valóságos  emelkedés  s így  pompásan  fejez- 
heti ki  az  érzelem  ereje  emelkedését;  viszont  a 
másik  valóságos  ereszkedés  s így  jól  fejezi  ki  az 
érzelem  ereje  esését,  például  a lehangoló,  csüggedő 
bánat  hangulataiban.  így  a kitörő  örömöt  határozot- 
tan hirtelen  emelkedéssel  festheti  találóan  a zene- 
költő, míg  a lesújtó  bánat  hangjai  lassan  ereszked- 
nek, erőtlenül  hanyatlanak  lefelé. 

1 Dr.  Pékár  Károly : „Positiv  Aesthetika“.  Budapest, 
Hornyánszky,  1897. 

Ami  már  most  közelebbről  a hangközök  haszná- 
latát illeti,  bizonyos  sajátszerü  s nem  tudatos  reflex 
kapcsolatoknak  kell  lenni  az  egyes  hangközök  s meg- 
felelő érzelmi  állapotok  közt,  hasonlók  azokhoz  a 
sajátos  kapcsolatokhoz,  melyek  útján  bizonyos  han- 
gok megfelelő  mozgásokat  váltanak  ki  bennünk. 
E kapcsolatokban  része  lesz  ép  a hallószervünkben 
elhelyezett  egyensúlyozó  érzékszervünk  homályos  érzé- 
seinek is,  amint  erre  Goblot 1 figyelmeztetett.  Elmésen 
fejti  ki,  hogy  annál  inkább  gondolhatunk  erre,  mert 
a táncnál  is  valószinűleg  az  egyensúly-érzeteink  kel- 
lemes játékával  állunk  szemben.  íme  a zene  és  tánc 
összefüggésének  rejtett  kapcsolatai.  Mindenesetre  itt 
a jövő  még  sok  érdekes  kapcsolattal  ismertethet  meg. 

Tény  tehát  az,  hogy  bizonyos  hangközök  bizonyos 
sorai  megfelelő  érzelmi  állapotot  ébresztenek.  No 
most  már  is  elképzelhető,  hogy  a kitörő  öröm,  vagy 
a csöndes  öröm,  a feljajduló  fájdalom  vagy  a csön- 
des bánat  megfelelő  hangközsorbeli  kifejezése  nem 
lehet  mindig  más,  megvannak  a maga  sablonjai 
mintegy  s ugyanazokat  fogja  használni  az  egyik  nép, 
mint  a másik,  az  egyik  zeneköltő,  mint  a másik. 
Külön  megjegyzem,  hogy  nem  magát  az  érzelmet, 
csak  ennek  különféle  hangulatait,  a belső  mozgal- 
masságot fejezheti  ki  a zene,  mint  a fennebbi  pél- 
dákban is  kifejeztem. 

Ha  már  most  a különféle  hangulat,  az  elmélázás, 
a merengés,  a tépelődés,  a csöndes  derű,  a csöndes, 
a kitörő  öröm,  a felsivító  fájdalom,  a kitörő  keserű- 
ség, a tépő  bánat,  a csöndes  bánat  e hangközsor- 


1 Edmond  Goblot : „La  Musique  descriptive.“  Revue  philo 
sophique,  juillet  1901. 

beli  sablonjait  ez  is,  az  is  egyaránt  használja,  ebben 
magában,  szóval  a melódiában  magában  nem  kereshe- 
tünk nemzeti  jellemvonásokat. 

Természetesen  itt  most  az  abszolút  melódiáról  van 
szó,  vagyis  ha  a zenét  minden  ritmizálástól  meg- 
fosztva, egyenlő  hosszúságban  kitartott  hangokból 
állónak  képzeljük,  mint  a gregorián  énekeket,  az 
úgynevezett  cantus  plenust.  Az  abszolút  melódia  igen 
jelentéktelen  lesz  így  a nemzeti,  faji  motívumok  szem- 
pontjából, hiszen  ép  a különféle  faji  ritmizálás  adja 
meg  neki  a sajátos  faji  jelleget. 

De  különben  is,  ha  egy  kisebb  melódiarészt,  pél- 
dául csak  nyolc  hangközt  veszünk  szemügyre,  ilyen 
dalcsirák  lehető  száma  bármily  sok,  mégis  korlátolt. 
Ábrányi  Kornél  szerint  a teljes  félhangos  hangsor 
tizenkét  tagjából  csak  42.000  ily  különféle  dalcsira- 
nyolcad  (8  hangnyi  melódiarész)  lehetséges.  Régi  dal- 
csirák tehát  újra  és  újra  ismétlődnek,  egyik  néptől 
a másikhoz  vándorolnak  s magában  a műzenében  is 
sokszor  kimutathatatlan  ide  s oda  vándorlásuk.  Liszt 
például  a „Hej  Rákóczi,  Bercsényi41  kezdetű  régi  kuruc 
dallamból  merítette  a Király  himnusz  dalcsíráját,  koro- 
názási miséjében  a Rákóczi-nótából  vette  a Glória 
fődalcsíráját  s Erzsébet  legendája  című  oratóriuma 
harmadik  részének  fődalcsíráját  a 

Nem  ettem  még  ma  egyebet, 

Fekete  retket,  kenyeret  . . . 

népdal  szolgáltatta.  így  nótaköltészetünkben  is  régi 
melódiák  újból-újból  felelevenednek.  Valóságos  taposó 
malom  e tekintetben  a nótaköltés  melódia-gyártása. 
Ha  a ritmikánál  mondott  melódia-vándorlásokra  gon- 
dolunk a regős  énekeknél,  úgy  még  inkább  meggyő- 
ződünk, hogy  a ritmika  mellett  éppenséggel  nem 

lehet  olyan  lényeges  a melódia  a faji  jellemvonások 
között.  A melódiában  nem  lehet  oly  nemzeti  jellem- 
vonásodat keresni , mint  a ritmikában.  Vagyis  a magyar 
nótát,  zenét  magyarrá  első  sorban  magyar  ritmikája 
teszi  és  nem  a melódia. 

Mindazonáltal,  ha  a melódia  így  nem  is  tartozik 
szorosan  a faji  jellemvonások  közé,  ha  magában  a 
melódiában  ily  faji  jellemvonásokat  hiába  is  kere- 
sünk, mégis  találtunk  bizonyos  sajátságokat  a magyar 
nóta  melodizálásában  is,  tudniillik  magának  a meló- 
diának feldolgozásában,  vezetésében,  amit  faji,  nem- 
zeti sajátságul  sorolhatunk  fel. 

Hogy  ugyanis  a melódiát,  tisztán  magát,  menten 
minden  ritmizálástól,  mint  — ahogy  láttuk  — nem- 
zeti sajátságtól,  tehát  az  abszolút  melódiát  vizsgál- 
hassam s hogy  magáról  a daliam  útjáról  világos 
képet  kapjak,  a következő  eljárás  jutott  eszembe, 
hogy  tudniillik  grafikus  táblákon  tüntessem  fel  a 
melódia  menetét.  így  valósággal  lerajzolva  adhatjuk 
a melódia  hangképét,  mint  a mellékelt  ábrákon  látható. 

Ily  grafikus  táblákat  állítva  össze  az  egyes  nóták 
melódiáiról,  magukmaguktól  kísérletileg  kiválnak  a 
tipikusabb  melódiaformák  s igy  tudtam  tipikusabb 
nótáinknál  bizonyos  előszeretetet  kimutatni  az  esetek 
nagyobb  számában  a melódia  olyatén  vezetésére, 
amint  a mellékelt,  ép  tipikusabb  nóták  grafikus  képe 
mutatja. 

Az  első  sor  ugyanis  az  alapmelódiát  adja,  nevez- 
zük el  ezt  tételnek.  Nos,  ha  egy  pillantást  vetünk 
most  e grafikus  képekre,  rögtön  szembeötlik,  hogy  a 
második  s a negyedik  vonalkép  szakasztott  olyan, 
mint  az  első.  A második  sor  ugyanis  az  első  sorbeli 
tételt  adja,  szakasztott  mását  csak  öt  hanggal  feljebb, 

a negyedik  sor  megint  a tételt,  az  alapmelódiát  adja 
és  pedig  lent,  ép  úgy,  mint  az  első  sor,  a közbeeső 
harmadik  sor  pedig  — átmenet  a felemelt  tételről 
az  eredeti  tételhez. 

A magyar  nótában  tehát  az  alapmelódiának  job- 
bára hasonló  sajátos  feldolgozásával  állunk  szemben. 
A nóta  első  sora  adja  az  alapmelódiát,  a második 
ismétli  ezt  öt  hanggal  feljebb,  a harmadik  e felsőbb 
hangtájékról  átmenetet  ad  vissza  az  első  sor  alap- 
melódiájára s a negyedik  ismétli  az  elsőt,  az  alap- 
melódiát. Röviden : tétel,  tétel  ötöddel  feljebb,  átme- 
net vissza  az  eredeti  tételhez,  tétel.  Ez  a tipikus 
melódia-vezetés. 

Ez  a melódia  rendes  útja  a magyar  nótákban. 
A melódia  egész  útja  tehát  első  felében  bizonyos 
emelkedést  mutat,  míg  másik  felében  bizonyos  esést. 

Hogy  a nóta  első  felében  emelkedik  a melódia, 
másik  felében  meg  leereszkedik,  az  csak  természete- 
sen megfelel  a nótát  csendesebben  kezdő,  majd  emel- 
kedőbb hangú,  a nóta  végén  hangját  leeresztő  éne- 
kesnek. Ez  mintegy  az  érzés  hullámzásának  természetes 
pszichológiai  kifejeződése. 

Hogy  pedig  éppen  öt  hanggal  feljebb  ismétli  az 
alapmelódiát  s úgy  ereszkedik  lefele,  annak  nem  lehe- 
tetlen, hogy  a hegedű  két-két  húrjának  ép  ötöd  hangnyi 
különbsége  az  oka,  vagyis  azzal  csak  azt  akarjuk 
mondani,  hogy  ez  a körülmény  fejleszthette  ki  ezt  a 
dallamvezetésbeli  technikát,  az  ötöddel  való  feleme- 
lését az  alapmelódiának. 

Természetesen  az  itt  vázolt  s grafikus  tábláinkon 
is  bemutatott  dallamvezetésbeli  technikát  csak  tipi- 
kusnak tartjuk.  Erre  törekszik  előszeretettel  a magyar 
nóta,  de  sokszor  épp  a kifejezés,  az  érzés  festése  hir- 

208.  Melódia-képek. 

Az  első  négy  tipikus  vezetésű  magyar  melódia,  az  ötödik  melódia  harmadik  sorában  adja  az  emelkedést: 
a hatodik  idegen,  francia  melódia  a teljesen  más  melódia-vezetés  feltüntetésére. 

télén  felemeli  vagy  leejti  a melódiát.  Olykor  például 
az  is  megtörténik,  hogy  a végén  felszalad,  aíféle 
réjantás,  kurjantás  módjára.  így  előfordulnak  az  érze- 
lem festésére  nemcsak  nyolcadok,  hanem  tizedek 
(decima)  is. 

Sokszor  az  ötöddel  való  felemelését  sem  alkal- 
mazza a melódiának,  csak  három  hanggal  emelkedik 
a második  sorban.  Sokszor  meg  ugyanúgy  kezdi  a 
második  sort,  de  lassan  emelkedik  aztán  benne  s a 
harmadik  sorban  hág  legmagasabbra.  Az  ily  techni- 
kájú melódiákban  természetesen  a harmadik  sorban 
van  a legnagyobb  emelkedés,  ott  önti  ki  dalba  áradt 
érzése  erejét,  legjavát  a nótaszerző. 

A dalok  magassága  ugyanis  az  érzés  erejét  jelenti. 
Ezért  ereszti  ki  úgy  hangját  isten  igazában,  tele  tüdő- 
vel a sorozáskor  vagy  más  ily  fontos  alkalommal 
nótázó  legény,  hogy  szinte  tüdeje  szakadtából  ordít 
s ilyenkor  fel  is  emeli  egy  nyolcaddal  a nóta  utolsó 
sorát. 

De  nemcsak  a melódia  vezetésében,  feldolgozásá- 
ban, hanem  abban  is  találhatunk  faji  sajátságokat, 
hogy  mily  érzelemkifejező  hangkapcsolatokat  választ 
inkább  az  illető  faj  előszeretettel.  így  a dallamveze- 
tésbeli  sajátos  technika  után  a másik  dallambeli  sajá- 
tosság a magyar  nótákban  a lágy  (moll)  hangnemek- 
nek, a keménynyel,  a durral  szemben  legalább  is 
egyformán  uralkodó  volta,  sőt  különösen  újabb  nóta- 
költészetünket véve  tekintetbe,  a lágy  (moll)  hangnem 
kiváló  előszeretete  a keménynyel  (a  durral)  szemben, 
fokozódva  a modern  művészi  áramlatban. 

Jellemző  magyar  sajátosság  ez,  mely  erősen  fel- 
ötlik ott,  ahol  szomszédainkkal  kölcsönös  melódia-átvé- 
telre akadunk.  A dunántúli  regős  énekek  közt  egy 

sem  akad  mollban  1 s ez  a fent  említett  némely  rit- 
mikai anomáliák  mellett  a leghatalmasabb  érv  ez 
énekeknek  a hordátoktól  történt  átvételére. 

A moll  ez  előszeretete  határozottan  keleti  vonás 
s vele  együtt  a bánatos  hangulatok  iránt  való  elősze- 
retet is.  Tudvalevő  dolog,  hogy  a moll  sokkal 
inkább  hivatva  zavartabb  konszonanciáival  a bánatos 
érzések  hangulatainak  kifejezésére,  mint  a teljesebb 
harmóniát  adó  dur,  mely  így  a deriiltebb,  vigabb, 
erőtől  duzzadóbb  hangulatok  kifejezésére  hivatva  első 
sorban. 

Vámbéry  dalaink  bánatos,  búsongó  jellegét  hatá- 
rozottan ázsiai  eredetűnek  tartja.  Szerinte  valamennyi 
ázsiai;  de  kivált  az  ural-altáji  nomád  népek  dalaiban 
borongó  kedélyhangulatot,  mélységes  búbánatot  talá- 
lunk. Dalaik  inkább  panaszosak,  mintsem  örömet 
kifejezők.2 

Jellemző  adatnak  hozza  fel  Vámbéry  e tekintetben 
a „sírva  vígad  a magyar"  kifejezés  és  az  „ének" 
szó  török  eredetét.  A törökben  ugyanis  a sírni,  beszélni- 
dalolni  és  ujongani  egy  tőszótagból  származnak. 
A magyar  ének,  ínek  pedig  a török  Un,  in  ( ünle , inle) 
„panaszkodni",  sóhajtozni"tőnek  rokona. 

Nem  tehetjük,  hogy  ne  idézzük  Vámbéry  leírását 
az  ázsiai  nomádok  zenéjéről : 

„Ha  visszaidézem  emlékembe  azokat  az  esti  tár- 
salgásokat a művelt  Ázsiában,  mikor  a művész  kánun 
nevű  hűros  hangszerén  takszim- jait  (ábrándozásait) 
előadta  és  e síró-jajgató  hangokkal  hallgatóit  a leg- 


1 Kuluc  Xav.  Ferenc  cikke.  Ethn.  1901.  5. 

2 Vámbéry  Ármin : „A  magyarság  keletkezése  és  gyara- 
podása". Budapest,  Franklin-társ.  1895. 

busább,  de  egyúttal  a legizgatottabb  hangulatba  ejtette, 
amelyet  képzelhetni,  ha  továbbá  azon  pillanatokról 
emlékezem  meg,  amelyeket  sátor  alatt  a pusztán  éltem 
át,  midőn  a baksi  (énekes)  dhttara-jának  (két  húrú 
hangszerének)  kiséretében  jajgatva,  nyöszörögve  és 
siránkozva  énekelte  dalait,  a körben  kuporodó  turko- 
mán  batir- ok  (vitézek)  pedig,  akik  közül  mindegyik 
eljátszatta  a nótáját,  mint  nálunk  is  szokásos,  eleinte 
mellök  mélyéből  feltörő  sóhajokkal  fejezték  ki  meg- 
indulásukat, később  pedig  lelkesedésük  lázában  fel- 
ugráltak,  a földhöz  csapkodták  süvegjüket  és  eszelő- 
sökként viselkedve  karban  az  énekessel  daloltak:  akkor 
tudtam  meg,  milyen  az  ázsiai  zene  hatása.  Igen,  akkor 
találtam  meg  azon  képnek  hű  mását,  hogyan  mulat 
a magyar,  amint  a cigány  hegedűjének  vagy  cimbal- 
mának bánatosan  borongó  nótáját,  lélekzését  is  vissza- 
fojtva hallgatja,  majd  lehajtja  fejét  és  zokog,  mintha 
már  itt  volna  a világ  vége,  majd  meg  a frissnek 
megzendülésére  fokosát  megforgatva  felszökken,  mintha 
az  egész  világot  hívná  fel  harcra.  “ 

De  ha  magukat  a magyar  dalokat  összevetjük 
azokkal  a tatár  dalokkal,  amelyeket  Vámbéry1  közölt, 
akkor  is  láthatjuk  szövegükben,  hogy  jobbára  afféle 
rövid  lélekzetű  sóhajtások,  nagyobb  részük  bizony 
panaszos. 

Vámbéry  arra  a végkövetkeztetésre  jut,  hogy  „a 
magyarok  táncában  és  zenéjében  azon  szokások  em- 
léke él,  amelyek  a középkorban  a Kaspi-tó  éj  szaki 
vidékétől  kezdve  a Fekete-tenger  mellékén  végig  egé- 


1 Vámbéry  Ármin : „Éjszaki  tatárok  dalai".  Nyelvtud. 
Közi.  II.  k.  1863.  s „Baskír  szerelmi  dalok".  Nyelvtud.  Közi. 
XVII.  k.  1878. 


MAGYAR  TÁNC,  MAGYAR  ZENE,  MAGYAR  NÓTA 


3G3 


szén  a Dunáig  uralkodtak;  e szokások  azon  művelt- 
ségi világnak  sajátságát  tették,  amelynek  legmesszebb 
nyugatra  eső  képviselője  a magyarság  volt".1 

Ezért  helyesen  utalt  zenénk  eredetének  kérdésében 
Ambros  2 a déloroszországi,  úgynevezett  kisorosz  zene 
s a kaukázusi  zene  átkutatására.  Valóban  míg  ezek- 
nek tudományos  feldolgozása  nem  áll  rendelkezésűnkre, 
zenénk  eredetéről  nem  szólhatunk. 

A moll,  a lágy  hangnem  e különös  előszeretete 
némileg  ellenkezésben  látszik  lenni  a magyar  jellem 
mindenütt  feltalálható  s bőven  részleteztük  egyik  alap- 
vonásával, az  erővel , mint  a bánatos  érzések  hangu- 
latainak megfelelő  moll  hangnemekben  való  ellágyu- 
lás.  Ezt  azonban  egyrészt  ép  az  erőből  magyarázhat- 
juk, amennyiben  érzésében,  bánatában  is  erős,  túlzott; 
az  erő  érzése,  bánata  is  nagy ; másrészt  ideális  fel- 
lendülése a zenében,  költészetben,  érzésében  nagy, 
túlzott,  mert  az  erő  érzése  is  nagy,  erős. 

Összeegyeztetve  a moll  e különös  előszeretetét  a 
melódia  fent  vázolt  tipikus  útjával,  a következő  har- 
madik érdekes  faji  jellemvonást  fogjuk  kapni  a hang- 
nem-kezelést illetőleg. 

A magyar  nóta  mindig  a tonika,  az  alapakkord 
egyik  hangjával  kezdi  a melódiát,  ez  meglehetősen 
általános  és  más  nép  dalaival  szemben  felötlő  jellem- 
vonás. A horvát  nótáknak  meg  épp  az  a sajátságuk, 
hogy  a domináns  akkord  egyik  hangjával  kezdik  a 
melódiát.3  Világos  már  most,  hogy  ahol  a két  nép 
közt  kölcsönhatásról  lehet  szó  melódia  dolgában,  a 

1 Vámbéry  Ármin : „A  magyarság  keletkezése  és  gyara- 
podása." Budapest,  Franklin-társulat,  1895.  377 — 378.  1. 

2 Ambros : „Die  Geschichte  dér  Musik." 

3 Kuluc  Xav.  Ferenc  cikke  az  Ethn.  1901.  5. 

tonika  hangjával  kezdődő  melódiát  magyar  eredetinek 
s a domináns  akkord  egyik  hangjával  kezdődőt  horvát 
eredetinek  fogjuk  ítélni. 

' A tonika  hangjaival  kezdése  a melódiának  tehát  a 
jelen  esetben  a magyar  zenét  a horváti al  szemben 
épp  úgy  jellemzi,  mint  a többi  népekét.  Tudvalevő 
ugyanis,  hogy  a horvátokat  kivéve,  általános  sajátság 
a melódia  kezdése  a tonika  hangjaival.  Kivételt  csak 
a régi  székely  melódiák  mutatnak,  melyek  nem  kez- 
dődnek a tonikán,  nem  is  végződnek  a tonikával. 

E régi  székely  melódiák  egyáltalán  sajátos  hang- 
nembeli anomáliákat  mutatnak,  úgy  hogy  ezeket  zene- 
esztétikai szempontból  nagyon  érdekes  volna  felkutatni, 
s főleg  ha  majd  a kisoroszországi  népzenéről  is  lesz 
adatunk,  összevetni  más  helyen  esetleg  található 
hasonló  különös  hangnem-anomaliákkal.  E sajátságos 
régi  székely  melódiák  szinte  nem  látszanak  modern 
zenészember  szemében  igazi,  zenei  értékű  melódiák- 
nak, inkább  afféle  recitativo  dtinnyögéseknek,  közbe- 
iktatott felkiáltásokkal,  de  annál  érdekesebb  ez  az 
ősi,  faji  jellemvonásokat  kereső  kutatóra  nézve.  Nem 
lehetetlen,  hogy  ezekben  ősi,  ázsiai  hangok  szólnak 
hozzánk  s ősi  turk  melódia-töredékekkel  állunk  itt 
szemben.  Sajátos  panaszos  jellegük  is  erre  utal. 

Ami  már  most  a melódia  zárását  illeti,  a magyar 
nóta  legtöbbször  a tonika  alaphangjával  zárja , amint 
a grafikus  képeken  is  látható,  szemben  például  a német 
népdalokkal,  amelyek  a tonika  akkord  harmadával 
szeretik  végezni.  Néha  azonban  a domináns  akkord 
egyik  hangjával  is  zárja  a magyar  nóta  a melódiát,1 


1 Ilyen  : „Repülj  fecském", . . . „Megérem  még  azt  az  időt" ... 
„Fürdik  a holdvilág"  . . . 

de  kezdeni  ilyennel,  alig  szokta  kezdeni,  legalább  igen 
ritka  az  a nóta,  ahol  így  kezdi.1 

Tekintetbe  véve  már  most  a melódia  vezetésénél 
mondottakat,  amint  a grafikus  táblákon  is  látható  s 
összeegyeztetve  ezt  a moll  különös  szeretetével  s a 
tonika  egyik  hangjával  való  kezdés  szokásával,  a négy 
sor  ilyeténképen  alakul  a hangnem  vezetése  szem- 
pontjából : az  első  sor  adja  az  alapmelódiát,  kezdve 
a moll  tonika  alaphangjával,  a második  ismétli  ez 
alapmelódiát  öt  hanggal  feljebb  ugyancsak  abban  a 
moll  hangnemben,  a harmadik  ugyanabban  a hang- 
nemben egyet-mást  ismétel  még  a másodikból  s átme- 
netet ad  a negyedikre,  végre  a negyedik  ismétli  az 
alapmelódiát  az  eredeti  magasságban  s a moll  toniká- 
val  zárja  a melódiát.  Tipikus  példája  a „Nagy  az  én 
rózsám  ereje"  . . . kezdetű  dal. 

A hangnem-kezelés  azonban  nem  marad  mindig 
ilyen  egyszerű.  Sokszor  a második  sor  más  moll  nembe 
megy  át  s akkor  a harmadik  is  ebben  marad,  csak 
a végén  ad  átmenetet  a negyedikben  megint  vissza- 
térő eredeti  moll  nemhez.  Sőt  a második  sor  átmehet 
az  első  sor  módjának  megfelelő  durba,  például  D mód- 
ból F durba,  de  akkor  is  a harmadik  sor  olyan  lesz, 
mint  a második,  marad  a durban,  csak  végén  ad  átme- 
netet a negyedikre,  mely  megint  az  eredeti  módba 
tér  vissza.  Ilyen  „Ez  az  én  szeretőm"  . . . 

E hangnembeli  változásokra  nézve  annyi  állandó 
törvényül  állapítható  meg,  hogy  akár  megtartja  az 
eredeti  hangnemet,  akár  átmegy  belőle,  a harmadik 
sorban  ugyanazt  a hangnemet  használja , mint  a máso- 
dikban. 

1 Össze-vissza  egy-kettöt  idézhetünk : Nézlek,  nézlek,  de 
hiába  nézlek"  . . . Lányok,  lányok,  budapesti  lányok"  . . . 

Ha  tehát  a melódiában  magában  nem  is,  de  a 
melódia  vezetésében  sikerült  bizonyos  faji  jellemvoná- 
sokat találnunk;  ilyenek  a melódia  vezetésmódja:  az 
alapmelódia  ötöddel  való  ismétlése  s átmenettel  vissza- 
térés az  alapmelódiára,  továbbá  bizonyos  előszeretet 
a moll  hangnem  iránt  s a tonika  alaphangjával  való 
kezdése  s ugyancsak  az  avval  való  zárása  a melódiának. 


Ami  végre  a hangerőt , különféle  színezését,  mint 
az  érzelmi  állapot  erőfokbeli  változásainak  kifejezését 
illeti,  e tekintetben  csak  a magyar  nóta  rendkívüli 
gazdagságát  emelhetjük  ki  s amily  gazdag  ez  a nóta- 
költés, oly  gazdag  a különféle  érzelmek  hangulatai- 
nak, ezek  finom  árnyéklatainak  ilyetén  kifejezésében. 
Ezeket  fejezi  ki  a zenei  jelzés  forte , piano  s egyéb 
ily  olasz  szavakkal.  Jellemző,  hogy  a hangerő  is  ott 
éri  el  a nótában  rendesen  a legnagyobb  fokát,  ahol 
a melódia  is  legmagasabbra  hágott,  a második  vagy 
a harmadik  sorban.  Az  énekes  ott  adja  ki  java  ere- 
jét, a mulató  paraszt  ott  kiált  torkaszakadtából.  E 
tekintetben  a fenti  grafikus  melódiaképeken  nem  csak 
lerajzolva  látjuk,  de  szinte  megmérhetjük  az  érzelem 
mozgalmasságának  árját,  amint  „kél  és  száll  a szív 
viharja®. 

A hangerő  mellett  itt  kell  felemlítenünk  a tempót , 
magyarul  mondhatnék,  a nóta  különféle  folyását.  Az 
egyik  lassúbb,  a másik  gyorsabb  folyású.  Ez  is  olyan 
kifejezésbeli  színezés,  akár  a hangerő  színezése.  Ez 
a ritmika  színezése  a tartalomnak  megfelelően.  Egy- 
ugyanazon ritmus  a tartalom  szerint  élénkebb,  eleve- 
nebb vagy  csöndesebb,  ábrándosabb  vagy  egész  lassú 
tempóban  is  lüktethet  a nóta  szövegében  kifejezett 

érzelem  hangulata  szerint.  Ahogy  tehát  a hangerő  is 
alkalmazkodott  a tartalomhoz  és  színezte,  úgy  a rit- 
mus is  tud  ilyeténképen  alkalmazkodni  s tudja  ily 
színezésével  megfelelő  módon  kifejezni  a megfelelő 
tartalmat.  A különféle  tempót  jelzik  a zenei  jelzés- 
ben az  egész  nóta  elé  s felé  tett  andante,  vivace  stb. 
olasz  szavak. 

A hangerő  módosulásai,  a különféle  tempóbeli 
eltérések  mellett  nagy  tényező  a zenei  kifejezésben 
a hangszín  is,  főleg  ha  különféle  hangszerek  kerül- 
nek össze  zenekari  összhangositásban.  Tudjuk,  hogy 
egész  más  a vonóshangszerek  hangszíne  s közelebb 
áll  az  emberi  hang  színéhez,  mint  az  ütő,  vagy  fuvóhang- 
szerek  színezete.  Azt  is  tudjuk,  hogy  amint  líelmholtz 
kimutatta,  ez  a hangszín  az  egyes  hangszereknél 
más  és  más  csoportosításéi,  más  és  más,  az  alap- 
hanggal összehangzó  s azt  zenei  csengéssé  kiegé- 
szítő mellékhangoktól  függ.  E tekintetben  jellemző 
nálunk  más  zenével  szemben  a cimbalom  s a tilinkó 
használata,  melyeket  az  opera-technikába  Erkel  ikta- 
tott be,  újabban  pedig  a felelevenített  tárogató  is,  régi 
zenénknek  e jellemző  s bánatosan  szép  hangszere, 
melyet  a kuruc  korban  szélűben  használtak.  Volt 
azonban  e korban  a tárogató  mellett  többféle  hasonló 
síp-  s trombitarészekből  összetett  hangszerünk,  mint 
egyes  fenmaradt  emlékeink  mutatják.  Ilyenek  voltak 
a különféle  tábori  sípok,  török  síp  stb. 

Ha  most  a zenei  kifejezést , az  érzelmeknek  zenei 
kifejezését  magát  veszszük  szemügyre,  úgy  találjuk,  hogy 
e tekintetben  háromféle  zenét  különböztethetünk  meg: 
a hangulatfestő  zenét,  az  utánzó  zenét  s a képzet- 
kapcsolásokat felkeltő,  úgynevezett  leíró  zenét. 

A hang  utat  festő  zene  a már  jelzett  s érthetetlen 

idegrendszerbeli  kapcsolatok  alapján,  melyek  bizonyos 
hangkapcsolatok  s bizonyos  hangulatok  közt  léteznek, 
festi  az  érzelmek  mozgalmasságának  különféle  hangu- 
latait. Az  utánzó  zene  ezzel  szemben  külső  hangután- 
zással, például  a madárcsicsergés,  a lombzúgás  vagy 
a tengermorajlás  utánzásával  idéz  fel  bennünk  külön- 
féle hangulatokat.  Végre  az  úgynevezett  leíró  zene 
képzetkapcsolatok  felkeltésére  törekszik  s egész  jele- 
netet akar  leírni,  ahogy  ezt  az  ilyen  szimfóniás  zene- 
művekben látjuk. 

A három  közül  a legigazibb  zene  mégis  csak  a 
hangulatfestő  zene.  A hangulatfestö  zene  az  igazi 
zeneművészet.  A magyar  nóta  is  hangulatfestő  zene. 
Ritkaság,  mikor  az  utánzó  zenét  használja,  azt  is  csak 
különösségképen  teszi. 

A magyar  népzenében  e tekintetben  háromféle 
határozottan  elkülöníthető  műfajt  különböztethetünk 
meg:  az  úgynevezett  hallgató  nótát,  aztán  a rendes 
magyar  lassút  és  a magyar  frisset. 

A hallgató  nóta , amit  „andalgó“-nak  is  mondtak, 
mint  neve  is  mutatja  nem  tánczene,  hanem  hallgató 
zene.  Egész  jelenetet  ad  elő  s így  benne  vegyül  a 
hangulatfestő  zene  a leíró  zenével.  E műfaj  jellemző 
magyar  sajátság,  mert  a benne  festett  jelenetek  a nép- 
életből valók.  A hallgató  nóták  tehát  megannyi  darabja 
a népéletnek,  zenei  képek  a népéletböl.  Kitűnő  példa 
Arany  Jánostól: 

Kondorosi  csárda  mellett, 

Gulya,  ménes  ott  legelget, 

Csárdabeli  szép  asszonynál 
Bort  iszik  az  öreg  bojtár  . . . 

Egész  alföldi  jelenetet  ad  a szöveg,  hamiskás  jele- 
netet a népéletből  s a zene  jellemzően  fejezi  ki  az 

alföldnek  s népének  nyugalmát  s fatalista  megnyug- 
vását. Pompás  példa  Petőfitől: 

Fürdik  a holdvilág  az  éj  tengerében 
Bujdosik  a betyár  erdő  sűrűjében: 

Fokosa  nyelére  támaszkodik  s mondj  a, 

Mért  is  adtam  fejem  tilalmas  dologra. 

A szöveg  találó  képet  rajzol  a régi  betyáréletből  s a 
melódia  mig  első  felében  a szabad,  kalandos  betyár- 
élet hangulatát  festi,  másik  felében  szomorú,  siral- 
mas oldalának  hangulatát  adja.  Sokszor  egész  drámai 
képeket  ad  a hallgató  nóta.  Talán  legszebb  ilyen  hall- 
gató nótánk  a Gyönge  Sándor  nótája : 

Stiríában  óly’k  faluban  mi  történt, 

Pálíi  Istvánt  mulatságban  megölték; 

Karabélyból  ment  a golyó  szívébe, 

Arcra  bukott  a szoba  közepébe  . . . 

Tragédia  nótában.  A szövege  igazi  népi  ballada. 
Melódiája  is  igazi  tragikus  hangulatot  fest,  mely  még 
szebben  hat  a következő  szakok  egyes  sorainál,  mint 
például : 

Pálti  István  szeretőmet  szerette, 

Karabélyom  törvényt  tett  ő felette. 

Ilyen  kiválóbb  hallgató  nóták  még  „Nem  volt  párja 
a faluban  Kerekes  Andrásnak  . . .“  „A  csap-utcán  végig, 
végig  . . „Megkondult  a kecskeméti  öreg  templom 
nagy  harangja  ..."  stb. 

Míg  a hallgató  nóta  folyása  lassú,  méltóságos  s 
mint  a fenti  példák  legtöbbje  mutatja,  jobbára  bána- 
tos; élénkebb,  de  azért  lassú  folyású  a magyar  lassú , 
mely  már  táncnóta  is  lehet  s akkor  a lassú  csárdást 
járjuk  reá.  Tempója  100 — 126  sz.  a Maltzel-féle  idő- 
mérőn. Ez  a legtöbb  magyar  nóta.  Ilyen  például : 
„Maros  vize  folyik  csendesen  . . „Nagy  az  én 

Pékár:  A magyar  nemzeti  szépről. 

rózsám  ereje  . . .“,  „Zsindely ezik  a kaszárnya  tete- 
jét . . .“  stb. 

Végre  a magyar  friss  (tempója  160 — 208  sz.), 
melyre  a frisset  járjuk  s mely  a vígabb  nótákból 
kerül  ki,  például:  „Kis  szekeres,  nagy  szekeres  . . 
„Erik  a ropogós  cseresznye  . . .“,  „A  szeder  indája 
felkúszott  a fára  . . .u,  „Érik  a,  érik  a búzakalász  . . .% 
„A  Duna,  a Tisza  zavarodik  . . stb.  Érdekesnek  tart- 
juk megjegyezni,  hogy  a hangnemek  kifejező  erejét 
mily  szépen  alkalmazza  a magyar  lassú  és  a magyar 
friss.  Míg  legtöbb  lassúnk  moll , mely  igen  alkalmas  a 
csöndes,  jobbára  bánatos  lassú  kifejezésére,  addig 
legtöbb  frissünk  dur,  mely  megint  a vidám,  örömet 
kifejező,  ujjongó  friss  megfelelő  hangneme. 

Mint  már  eddig  is  láttuk,  a nóta  zenéjének  esz- 
tétikai hatásában  nagy  része  van  a nóta  szövegének 
is.  Az  érzelmek  kifejezéséhez  hatalmasan  járul  hozzá 
itt  egy  másik  művészet:  a költészet.  Az  érzelmekket  kivá- 
lóan kifejezni  bíró  e képzetkapcsoló  művészetről  a 
magyar  nóta  képzetköréről,  majd  a költészetnél  fogunk 
szólani. 

Itt  még  csak  azt  akarjuk  megjegyezni,  hogy 
magának  a nótaköltészetnek  versidomairól  nincs  több 
mondani  valónk,  amennyiben  ezekről  a fennebbiekben 
már  szólottunk.  Nemcsak  a hangbeli  ritmusról  beszél- 
tünk részletesen,  rámutatva,  hogy  versidomaink  gaz- 
dagsága mily  pompás  kifejezője  a különféle  hangu- 
latoknak, hanem  a gondolatritmust  is  felemlítettük, 
mint  a versbeli  kettős  tagolódással  kapcsolatos  páros 
tagolódását  a gondolatnak.  Ehhez  akarunk  itt  még 
egyet-mást  hozzáfűzni. 

Ott  csak  a hasonló  páros  kifejezését  a gondolat- 
nak említettük;  kiegészítjük  ezt  most  az  ellentétes  gon- 

dolatritmussal,  mely  szintén  kapcsalatos  a hang- 
beli ritmus  külső  tagolódásával.  Noha  ez  épenség- 
gel  nem  olyan  jellemző  népköltészetünkre,  mint  a 
hasonló  páros  kifejezést  adó  gondolatritmus,  mely  mint 
láttuk,  szorosan  összefügg  a beszédet,  a gondolatot  is 
így  tagoló  kettős  tagolódás  hatalmas  ritmikai  törvé- 
nyével, mégis  szép  példáit  találjuk  ennek  is: 

Kit  mindig  szerettem,  jaj  be  távol  estem, 

Kit  mindig  gyűlöltem,  annak  rabja  lettem. 

Szabad  a madárnak  ágról-ágra  szállni, 

Csak  nekem  nem  szabad  violámhoz  járni, 

Violámhoz  járni. 

(Arany  L.,  Gyulai  Pál.:  Népkölt.  gyűjt.  I.  k.) 

A nyári  folyóvíz 
Télen  megaluszik. 

De  az  én  bús  szivem 
Soha  meg  nem  nyugszik. 

(Erdélyi  I.:  A nép  költészete.) 

Ha  ez  éppenséggel  nem  oly  népszerű  s oly  gyak- 
ran használt  gondolatritmus  is,  mint  a hasonló  páros 
kifejezéseket  adó,  sőt  inkább  a műköltészet  ellentét- 
hajhászását  jellemzi,  annál  jellemzőbb  nótaköltésze- 
tünkre a hasonló  kifejezéseket  bizonyos  fokozással  adó 
egész  kapcsolatláncolatok  gondolatritmusa: 

Megúnta  két  lábam  már  a követ  nyomni, 

Megunta  két  kezem  már  a láncot  húzni, 

Megúnta  két  fülem  tenger  mormogását, 

Vadgalamb  zúgását. 

(Arany  L.,  Gyulai  P.:  Népkölt.  gyűjt.  I.  k.) 

Leiratom  képedet, 

Arannyal  a nevedet, 

Gyönyörű  termetedet, 

Fekete  kék  szemedet. 

(Erdélyi  J. : A nép  költészete.) 

Ha  enyém  nem  lettél, 

Hogy  másé  se  legyél. 

Tested  a testemmel 

Egy  sírban  nyugodjék; 

Lelkem  a lelkeddel 

Egy  Istent  imádjék; 

Véred  a véremmel 

Egy  patakot  mossék.  /TT 

(Ugyanott.) 


Hatalmas  kapcsolatláncolat,  ily  gondolatfonadék 
a következő : 

Ha  én  megtudhatnám : 

Melyik  úton  ment  el, 

Felszántanám  én  azt 
Aranyos  ekével. 

Be  is  vetném  én  azt 
Szemenszedett  gyöngygyei, 

Be  is  boronálnám 
Sűrű  könnyeimmel. 


Meg  is  g)4szolnám  én 
Délig  feketével, 
Délután  pediglen 
Patyolat  fehérrel. 


(Ugyanott.) 


Haladhat  sajátos  megszorító  módon  is,  mint  az 
a népdal,  melyet  Arany  idéz  s melyre  már  Erdélyi 
is  figyelmeztetett: 

Meghalok  Csurgóért,  de  nem  a váráért, 

Hej  nem  a váráért,  csak  egyik  utcáért, 

Nem  is  az  utcáért,  csak  egyik  házáért, 

Hej,  ebben  növekedett  barna  galambomért. 


Különösen  érdekes  azonban  a következő  dal,  melyre 
Gyulai  figyelmeztetett  s mely  a maga  egészében  ily, 
a hasonló  kifejezések  fokozatos  kapcsolásláncolatá- 
ból áll: 

Verje  meg  az  Isten 
Szeretőmnek  házát. 

Nem  is  épen  házát, 

A benne  lakóját; 

Azt  sem  mindegyiket, 

Csupán  az  egyiket 
Az  ö édes  apját, 

Mért  húzta  el  tőlem 
A kisebbik  fiát. 

Ha  neki  fia  volt: 

Nekem  szeretőm  volt, 

Ha  neki  kedves  volt, 

Nekem  kedvesebb  volt! 

(Arany  L.,  Gyulai  P.:  Népkölt.  gyűjt.  I.  k. 

A fokozó  gondolatfonásnak  talán  a leghatalmasabb 
példája  a következő : 

„Mit  sírsz,  mit  keseregsz,  édes  feleségem? 

Van  nékem  jószágom,  sok  szép  gazdaságom, 

Sok  szép  gazdaságom,  szép  szántóföldeim, 

Szép  szántóföldeim,  jó  termő  szöleim, 

Jó  termő  szöleim,  három  gulya  marhám, 

Három  gulya  marhám,  négy  szép  hintós  lovam, 

Négy  szép  hintós  lovam,  kőből  rakott  váram, 

Köböl  rakott  váram,  szép  eladó  lányom !“ 

.Verje  meg  az  Isten  sok  szép  gazdaságod, 

Hordja  el  az  árvíz  szép  szántóföldeid, 

Jégeső  verje  el  jó  termő  szöleid; 

A menykő  csapja  meg  négy  szép  hintós  lovad, 

A dög  eméssze  meg  három  gulya  marhád, 

Szakadjon  hegyiből  köböl  rakott  várad, 

Magam  sem  érjem  meg  a holnapi  napot; 

Hogyha  nincsen  néked  ifjú  legénységed.4 

(Káldy  Imre  gyűjtése.  Ethn.) 

E gondolat  fonás  mód,  melynek  alapja  a kettős  tago- 
lódás hatalmas  ritmikai  törvénye  sugalta  hasonló  páros 
kifejezése  a gondolatnak , ősi  tulajdona  népköltészetünk- 
nek, melyet  eredetében  még  Ázsiából  hozhattunk 
magunkkal. 

Most  még  csak  zenénk  történetén  óhajtunk  röviden 
végigtekinteni:  mily  jellemző  vonásokat  találhatunk  itt. 

Az  ősi,  Ázsiából  magával  hozott  jellemvonásokra 
bizonyára  hatással  volt  a faj  itteni  környezete,  szom- 
szédsága is.  A melódiát  illetőleg  nem  is  tudjuk  az 
ősi  elemeket  kiválasztani,  amíg  a déloroszországi  és 
kaukázusi  népek  zenéjéről  nem  lesznek  adataink. 
Hogy  a szomszédság  hatással  volt,  láttuk  a dunán- 
túli regős  énekek  dallamainál,  melyeket  mind  a hor- 
vátoktól  vettünk  át.  A tólságnál  meg  azt  látjuk,  hogy 
ők  vettek  tőlünk  sokat  át.  De  viszont  nem  lehetet- 
len, hogy  egyes  dalcsirákat  esetleg  a tótból  mi  is 
átvehettünk. 

Nagy  hatással  volt  azonban  zenénkre  az  egyházi 
zene  és  pedig  a római  egyház  régi  dallamai  is,  de 
különösen  a protestánsok  egyházi  énekei.  Valószínűleg 
ilyen  eredetű  a „Verd  meg  pajtás  a temetőt  . . .“  s 
a „Bús  az  idő,  bús  vagyok  én  magam  is*  ...  Alig- 
hanem szintén  ilyen  a Hunyadi  János  korából  fen- 
maradt  régi  dallam,  melyre  Pálóci  Horváth  Adám  a 
„Menj  el,  menj  szegény  magyar' “ szöveget  szerzé 
1813-ban. 

Még  a kuruc  énekekbe  is  belevegyültek  egyházi 
korálénekek  dallamai.  Ilyen  a XVIII.  századból  a 
magyar  gályarabok  éneke. 

Fontos  szerepet  játszanak  zenénk  történetében  a 
cigányok,  mint  a népi  melódiák  fentartói.  A magyar 
nép  élete  nem  képzelhető  el  nélkülük.  E fontos  szere- 
pük tévesztette  meg  Liszt  Ferencet  annyira,  hogy  ily 
tárgyú  könyvében1  a magyar  zene  létezését  tagadta, 

1 Francois  Liszt : „Des  Bohémiens  et  de  leur  musique  en 
Hongrie“.  Paris,  1859. 

merőben  cigányzenének  jelentve  ki  zenénket.  Elég 
felelet  volt  ez  alaptalan  felfogásra  eddigi  kutatásunk 
az  ősi  ritmikai  sajátságokról,  a melódiavezetésben,  a 
hangnemkezelésben,  a kifejezésben,  a bánatos  han- 
gulatok sajátos  előszeretetében  talált  ősi  jellemvoná- 
sokról, melyek  közül  például  a ritmikaiak  több  ezer 
évre  nyúlhatnak  vissza  s még  ázsiai  eredetre  utalnak. 

Hogy  a magyar  maga  nem  zenél,  mint  a német  és 
cseh  muzsikusok,  annak  kényelmes  úri  természete 
mellett  oka  lehetett  az  is,  hogy  maga  a kard  mester- 
ségét űzvén,  szívesen  hagyta  e zenei  mesterséget  külön 
rendnek,  régebben  az  énekesek,  hegedősök  rendjének 
s aztán  a cigányoknak.  Hogy  zenei  érzéke  azonban 
kiváló,  láttuk  Billroth  adataiban. 

A cigányok  mellett  érdekes  a zsidóknak  ilyetén 
szereplése.  Csokonai  a toponári  zsidókat  említi  a kapos- 
vári mulatságon  „Dorottyájában. 

A cigányok  Hunfalvy  Pál  szerint  Nagy  Lajos  ural- 
kodása alatt  jelentek  meg  hazánkban,  s csakhamar 
átvették  a zeneelőadás  mesterségét  azok  kezéből, 
akik  ezzel  előttük  itt  foglalkoztak.  Kiválóbb  mestereik 
Barna  Miska  1737-ben,  Csáki  Imre,  szepesváraljai 
biboros  udvari  cigánya,  előbb  meg  Rákóczi  cigánya, 
aki  a Rákóczi-nótát  szerzetté  s ennek  unokája,  a híres 
Cinka  Panna,  aki  annyi  legendás  sikert  aratott,  a 
XIX.  század  elejének  híres  prímása,  a nagy-abonyi 
Bihari  János,  ki  a híres  mádi  bálokon  hegedült,  Csóri. 
a harmincas-ötvenes  évek  híres  cigánya,  a debreceni 
Boka  Károly,  ő hegedült  a híres  csákói  agarászatokon 
is,  s ki  49-ben  Paskievicsnek  is  elhegedülte,  hogy 
„Megvirrad  még  valaha"  kezdetű  nótát,  Fátyol,  Sági, 
Rác  Pali,  Berkes  és  Banda  Marci. 

Hogy  a cigányzenében  a magyar  nóta  hatása 


376 


TIZENEGYEDIK  FEJEZET 


milyen,  arra  legjobb  Mascagnit1  idéznünk,  ki  szerint 
meg  lehet  ismerni  a jó  cigányzene  mellett  a teremben7 
hogy  hány  a magyar,  hány  az  idegen.  A magyar  megáll 
szinte  az  étkezésben,  leteszi  a kést,  villát  s észre- 
vétlenül átengedi  magát  a zene  hatásának.  „Az  első 
hegedű  különös,  átható  hangsúlylyal  énekel,  a másod- 
hegedűk, a violák,  a brácsák  és  a bőgők  szeszélyesen, 
fantasztikusan  kisérik,  a klarinét  sivító  kedves  ellen- 
téttel trillázik;  a cimbalom  átfutja  a különféle  hang- 
nemek skáláit,  szédületes  gyorsasággal  halad  föl  és 
le,  természetes,  merész  összhangba  egyesítvén  ezt  a 
jellegzetes  polifóniát.  Most  a banda  egy  szomorú, 
hallgató  nótába  kezd.  A gyér  számú  közönség  nem 
iszik  többé.  Mintha  félig  lehunyt  szemmel  szundikál- 
nának “ . . . 

Pedig  a mai  cigányzenekar  össze  sem  hasonlítható 
a régi  teljes  zenekarral,  milyen  például  Tóth  Béla 
szerint  még  a Biharié  is  volt,  mikor  tárogató,  s külömb 
efféle  sípok,  oboák  és  trombiták  szerepeltek  benne, 
sőt  a gamba  (viola  di  gamba)  is,  mely  a gordonka  és 
brácsa  közt  helyt  foglaló  s térden  tartott  nagy  hegedű 
a XVIII.  századdal  letűnt  a külföld  divatából,  de  a 
mi  konzervatív  népünknél  még  soká  megmaradt.2 

A mostani  cigányok  közt  első  helyen  említendő  a 
nótakirály,  a maga  ezer  nótájával,  Dankó  Pista,  kevés 
tudással  és  ízléssel,  de  gazdag  zeneköltői  érrel.  Tenger- 
sok nóta  szerzője.  Többek  közt  tőle  valók:  Rám  sem 
nézett,  Még  azt  mondják,  nincs  Szegeden  boszorkány. 
Felvégi  ház,  alvégi  ház,  Eltörött  a hegedűm  . . . Most 
van  a nap  lemenőben  . . . Haragszik  a feleségem  . . . 


1 Pietro  Mascagni : „A  magyar  zene“.  Budapesti  Napló. 

2 Tóth  Béla : „Magyar  muzsika".  Pesti  Hírlap,  1902.  május. 

Hej  fosztóka,  kukorica-fosztóka  . . . Elrabolta  a Bala- 
ton . . . Nem  fuj  a szél,  Nem  forog  a dorozsmai  szél- 
malom ...  stb 

Megemlítjük  Banda  Marcit,  a hallgató  nóták  kitűnő 
előadóját. 

A cigányok  mind  naturalisták.  Sok  a kótát  sem 
érti,  sőt  idegenkednek  tőle,  mint  több  példa  mutatja, 
mikor  valaki  zenészeti  nevelésben  akarta  részesíteni 
kiválóbb  cigányát.  Úgy  játsszák  ők  a nótát,  ahogy  isten 
tudniok  adta.  Kiváló  érzéket  mutatnak  azonban  a gya- 
korlati hatásos  dolgok  kiválasztásában.  így  tűntek  el 
régi  zenénk  sok  csöndes  s nem  oly  hatásos,  oly 
erszényoldó  szépségei.  így  tűnt  el  zenekarunkból  is 
az  ábrándosán  elhangzó  s amellett  harsogni  is  tudó 
tárogató,  tábori  síp,  a trombita  és  mert  ily  erszényoldó 
hatása  főleg  a prímás  magánjátékának  volt,  kit  inkább 
csak  kisértek  aztán  a többi  vonóshangszerek,  így  a 
fennebb  említettek  lassanként  egészen  elmaradtak. 

Régi  melódiaköltészetünkből  fel  kell  említenünk 
hegedőseinket,  kik  később  már  lanttal  kisérik  saját 
szerzeményű  énekeiket.  E húros  hangszer  II.  Endre 
keleti  keresztes  hadjárata  után  terjed  el  nálunk.  Az 
arab  lant  ép  általunk  jön  így  Európába.  Nálunk  csak- 
hamar kedvelt  hangszer  lesz  s 4 húr  helyett  Tinódi 
idejében  már  12-je  van. 

A mohácsi  vész  (1526)  után  hegedőseink  és  első 
sorban  lantos  Sebestyénünk,  Tinódi  a népi  melódiák- 
kal nemcsak  szórakoztatja,  hanem  összetartásra  buz- 
dítja „a  régi  vitéz  magyarokat",  s a melódia,  a zene 
hatásos  eszközeivel  nagy  fokban  növeli  is  az  össze- 
tartás érzését  az  iránt,  hogy  a török  ellen  küzdjenek. 

Kiváló  szerepe  van  azonban  zenénk  történetében 
a kuruc  korszaknak.  Melódiaköltészetünket  véve  tekin- 

tetbe  pedig  történetünknek  talán  legfontosabb  kor- 
szaka. Nem  hiába  volt  oly  fontos  e kor  a nemzet 
életében,  s nem  hiába  mutatja  a hazafias,  a nemzeti 
érzés  oly  fellendülését  s virágkorát,  melyhez  fogható 
kevés  akad;  a melódiaköltésben  is  páratlan  termé- 
kenységet és  változatosságot  mutat  e küzdelmes,  dicső- 
séges korszak. 

Sok  új  melódiát  termelt,  sok  régit  elevenített  fel 
s a következő  korokat,  így  a nótaköltésünkben  megint 
oly  termékeny  fellendülést  mutató  XIX.  századot  is 
e régi  korszak  dallamvilága  táplálta. 

Találóan  mondja  Ábrányi  Kornél,  hogy  a XIX.  szá- 
zad magyar  zeneköltésének  gerincét  is  a kuruc  korszak 
dallamköltészete  adja.  Régi  zamatú,  tősgyökeresen 
tipikus  dalok  fakadnak  e termékeny  korszak  emlé- 
keiből. Ilyen  a „Végig  mentem  az  ormódi  temetőn"  .. ., 
mely  Balogh  Ádám,  híres  kuruc  vitéz  nótájából  lett : 

Török  bársony  süvegein, 

Most  élem  gyöngyéletem. 

Balogh  Adám  a nevem, 

Ha  vitéz  vagy,  jer  velem. 

Szigligeti  „Szökött  katoná“-ja  e nótája: 

Az  ég  alatt  a föld  színén 
Nincsen  olyan  árva,  mint  én  . . . 

kuruc  bujdosó- dal  felelevenedése.1 

A „Hej  Rákóczi,  Bercsényi" -bői  meríti  Liszt  a 
magyar  királyhimnusz  dallamcsiráját  1884-ben.  E kor- 
szak adja  a számtalan  változatban  aztán  kéziratban 
élő  Rákóczi-nótát,  melynek  épp  melódiája  lesz  nemzeti 
nótává.  E régi  Rákóczi-nótából  teremti  aztán  Bihari 

1 Id.  Ábrányi  Kornél : „A  magyar  zene  a XlX-ik  században1'. 
Budapest,  Rózsavölgyi  és  társa,  1900. 

művészete  a mi,  méltán  világhírű  Rákóczi-indulónkat. 
Ebből  meríti  aztán  Liszt  koronázó  miséjében  a Glória 
fődallamcsiráját. 

Magának  azonban  a régi  Rákóczi-nótának  eredete, 
melyet  „Rákóczi  siralma'*  cimen  emleget  a nép  ajka, 
elvész  a kuruc  kor  szabadságvédő,  hazafias  küzdel- 
meinek érzésvilágában.  A hagyomány  szerint  Barna 
Miska,  Rákóczi  udvari  zenésze  írta,  kinek  unokája,  a 
legendás  tehetségű  cigányleány,  Cinka  Panna  terjesz- 
tette el.  Szövege  így  kezdődött : 

Jaj!  régi  szép  magyar  nép, 

Az  ellenség  téged  mikép 
Szaggat  és  tép! 

A legnagyobb  valószínűséggel  a trencséni  kudarc 
s az  1711-iki  szatmári  béke  után  a szabadságharc 
leveretése  felett  való  hazafi  fájdalom  terméke. 

A XVIII.  század  közepén,  a hétéves  háború  ide- 
jén történt  verbuválásoknál  terem  a verbunkos,  a 
toborzó,  daliás,  szép  tánc  megfelelő  zenéje,  ami  így 
zenénk  fejlődésében  is  szerepet  játszott. 

A nótaköltészet  terén  csak  a kuruc  korszakhoz 
fogható  fellendülést  mutat  a XIX.  század.  Megint 
nagy  nemzeti  harc  és  szerencsétlenség  idézi  fel  e 
hatalmas  fellendülést. 

Igaz,  hogy  a népies  iránt  való  érdeklődés  már 
előbb  kezdődik  irodalmunkban,  zenénkben  egyaránt. 

Már  a század  elején  ugyanis  Pálóci  Horváth 
Adám  két  gyűjteményben  részben  összeszedte  az 
akkori  népi  dallamokat,  részben  maga  szerzett  újakat 
s igazán  öntudatosan  kereste  „a  szorosabb  magyar 
szépségeket^  a népi  melódiák  s a ritmika  terén 
Nagy  kár,  hogy  gyűjteménye  kéziratban  maradt,  csak 
1869-ben  adta  ki  Bartalus.  A század  elején  még  sok 

idegen  ritmusú  idegen  dallam  él  nálunk  a költészet- 
ben akkor  nagyon  divatos  külföldi  minták  miatt. 
Verseghy  dalai,  kiről  pedig  külön  korszakot  nevez- 
het így  Bartalus1 *  szerint  a magyar  dal  történetírója, 
mind  úgyszólván  idegenek,  német  jellegűek.  Ilyen 
Bajza,  korában  nagyon  kedvelt  „Múltadban  nincs  öröm 
kezdetű  dala,  igazi  német  3/4-es  ritmizálással.  Cso- 
konai „Földiekkel  játszó  csalfa  vak  remény"  dalának 
zenéje  is  meglehetősen  idegen.  Maga  a „Szózat" 
zenéje  Egressy  Bénitől  is  küzd  a szöveggel,  míg 
Erkel  zenéje  Kölcsey  himnuszához  már  magyar  ritnii- 
zálást  mutat. 

Mennél  jobban  közeledünk  a forradalom  korához, 
annál  jobban  fordul  a figyelem  a népies  ritmika  és 
zene  felé. 

Az  első  népszínmű  is,  mely  a nótaköltésnek  újabb 
lendületet  ad,  a népi  melódiákra  irányítva  zeneíróink 
figyelmét,  Szigligeti  „Szökött  katoná“-ja  (1843)  a 
forradalom  előtt  jelenik  meg  már,  sőt  ezt  még  a for- 
radalom előtt  a Csikós  (1847)  is  követte.  Erdélyi  nép- 
költészeti  gyűjteménye  a „Magyar  népdalok  és  mon- 
dák" három  kötete  is  (1846 — 1848)  már  a forradalom 
előtt  jelenik  meg. 

A figyelem  tehát  a népies  felé  fordult  már  az 
egész  vonalon.  De  csak  a forradalom,  az  önvédelmi 
harc  nemzeti  érzésbeli  fellendülése  adta  meg  a hatal- 
mas lökést  a népiesen  nemzeti  irány  teljes  kifejlődé- 
sére. Maga  az  utána  következő  elnyomatás  szomorú 
korszaka  is  csak  előmozdította,  ha  ugyan  eleinte 
elfojtva  is  az  ez  irányú  fejlődést,  mert  az  ily  szel- 


1 Bartalus  István : „Magyar  Orpheus“.  Pest,  Rózsavölgyi 

és  társa  1869. 

lemi  fejlődésre  legjobban  érvényes,  hogy  a súly  alatt 
nő  a pálma. 

Azóta  a szerencsés  újabb  viszonyok  közt  még 
nagyobb  fejlődésnek  indult  nóta-  s zeneköltészetünk. 
Újabban  is  mind  nagyobb  figyelemmel  fordulunk  a 
régi  korszakok  dalvilága  felé  s nem  egy  régi  dal 
újul  fel  régi  dicsőségről,  régi  szenvedésről. 

Amit  Pálóci  Horvát  Adám  kezdett,  folytatta  Bar- 
talus,  Mátray.  Thali  Kálmán  a kuruc  kort  kutatta  fel 
szerencsés  kézzel.  Régi  zenénk  felkutatásában  leg- 
többet tett  a korán  elhalt  Káldy  Gyula.  Régi  egy- 
házi énekeinknek  meg  Bogisich  Mihály  a gondos 
gyűjtője. 

* 

Műzenénk  nagyobb  arányokban;  mint  magyar  nem- 
zeti opera  csak  a XIX.  században  fejlődött  ki  és 
pedig  ép  a népzene,  a népdal  forrásaiból.  Együtt 
járt  ez  a fejlődés  az  irodalomban  is  a népies  felé 
irányuló,  mindinkább  élénkebb  érdeklődéssel.  Az  első 
magyar  opera  is  már  a forradalom  előtt  jelentkezik. 
Körmöd  Ruzicslca  Ignác  szerzetté  Béla  futása  címen 
(1823).  Sőt  Erkel  első  dalművei  is  a forradalom  előtti 
időből  valók. 

Helyesen  mondja  Mascagni,1  hogy  Magyarország 
Olaszországgal  és  Spanyolországgal  összehasonlítva, 
a legtöbb  hasznot  húzta  népdalaiból,  úgy  hogy  azt 
lehet  mondani,  miszerint  a magyar  nemzeti  opera, 
mely  a XIX.  században  kezdődött  1816-ban  Ruzics- 
kával,  igazi  folyománya  a népzenének. 

A magyar  opera  tehát  már  a forradalom  előtt 
született  meg.  Báthori  Máriái- ját  s Hunyadi  László- ját 


1 Pietro  Mascagni : „A  magyar  zene".  Budapesti  Napló. 

Eriiéi  szintén  még  a forradalom  előtt  alkotta  meg, 
az  utóbbiban  a híres  Hunyadi-indulót.  Virágzását 
azonban  operánk  is  az  elnyomatás  éveiben  éli,  mikor 
Erkel  Bánk  Bán-jei  oly  politikai  küldetést  teljesített, 
mint  opera  sohasem.  E méltán  leghíresebb  operánk 
még  arról  is  nevezetes,  hogy  ebben  hozta  be  Erkel 
az  operatechnikába  a cimbalmot  és  a tilinkót.  Fel- 
elevenítette benne  a szerelmi  hegedűt  is. 

A Bánk  Bánt  követte  Dózsa  Byöryy  már  a Wag- 
ner iskola  hatása  alatt.  Később  meg  Brankomcs , a 
Névtelen  hősök , melyet  Tóth  Ede  zamatos  népies 
magyarságú  szövegére  irt  s mely  a szabadságharc 
hőseit  zengi,  s István  király  utolsó  dalműve  szintén 
Wagner  módjára.1 

Erkel,  a XIX.  század  legnagyobb  magyar  zene- 
szerzője is  a népi  melódiákon  építi  fel  a magyar 
dalműt,  s így  lesz  a magyar  dalmű  igazi  megterem- 
tőjévé. 0 viszi  be  ép  ez  irányban  haladva  a cimbal- 
mot és  a tilinkót  az  operába. 

Erkel  mellett  e szempontból  nem  jöhet  szóba 
Heller,  kinél  semmiféle  nemzeti  motívumot  sem  talá- 
lunk, sem  Hűmmel,  kinél  csak  az  egyetlen  A-moll 
szonáta  adagió-jának  van  tagadhatatlan  igaz  magyar 
jellege,  sem  Goldmark,  ki  teljesen  a német  iskola 
embere,  sőt  maga  Liszt  sem,  kinek  híres  magyar 
rapszódiáiról  jól  mondja  Mascagni,  hogy  „nem  egye- 
bek ez  eredeti  magyar  témákat  elcsavargató  művészi 
akrobatizmusnál,  melyeknek  jelleme  teljesen  elvész 
az  erőltetett  parafrázis  közt“  s kinek  Pesti  Karne- 
válja, Szent  Erzsébet  legendája  és  Hungária  zene- 

1 Id.  Ábrányi  Kornél : „Erkel  Ferencz  élete  és  működése.'* 
Budapest,  Schunda  V.  József,  1895. 

költeménye  sem  volt  irányító  befolyással  a magyar 
zene  kifejlődésére,  annál  kevésbbé,  amennyiben  Liszt 
maga  az  egész  magyar  zenét  csodálatosan  egyirányú 
túlzással  csak  cigányzenének  tartotta  s az  önálló, 
eredeti  magyar  zenének,  mint  ilyennek,  létezését  is 
tagadta.1 

Jól  mondja  Mascagni,  hogy  például  Brahms 
.Magyar  táncai  “-bán  ( Ungarische  Tdnze)  s Berlioz 
„Fauszt  elkárhozásáéban  a Rákóczi-indulóval  sokkal 
hívebben  adta  a magyar  zene  eredeti  motívumait, 
mint  Liszt  a maga  magyar  rapszódiáiban.  Rubinstein 
„Magyar  ábránd  “-ja  is  felemlíthető  itt  Egressy  nép- 
dalmotivumai  felett. 

Erkel  mellett  külön  kell  megemlítenünk  a negy- 
venes évekből  Egressy  Bénit  nem  annyira  a magyar 
motívumokat  nem  mutató  Szózat-zene  miatt,  hanem  a 
Petöfi-nóták  s a Kossuth-induló , a pompás  Klapka- 
induló  miatt,  mely  a forradalom  főzenedarabja  lett. 
Tőle  valók  „Ereszkedik  le  a felhő  . . .“,  „Télen- 
nyáron  . . „A  virágnak  megtiltani  . . „Ez  a 
világ,  amilyen  nagy  . . .“  „Kis  furulyám  szomorú  fűz 
ága  ..."  dallamai.  Kiváló  abszolút  zenealkotása  a 
Komáromi  emlék  című  hallgató  nótája. 


Ha  most  zenénk  szerepét  vizsgáljuk  a nemzet,  a 
magyar  faj  életében,  akkor  itt  is  rögtön  felötlik,  mily 
hazafias  volt  e szerep.  A magyar  zene,  a magyar 
nóta  együtt  élt  és  virult  a nemzettel.  Benne  lüktetett 
úgyszólván  a nemzet  lelke,  benne  fejezte  ki  legben- 
sőbb énjét,  érzésvilágát. 

1 Francois  Liszt : „Des  Bohémiens  et  de  leur  musique  en 
Hongrie“.  Paris,  1859. 

Jellemző,  hogy  amint  a hazafias  érzés  a vész,  az 
elnyomatás  idejében  izmosodott  meg,  hatalmasodott 
el  a nemzet  tagjaiban,  úgy  a zene,  a nóta  is  ilyen- 
kor termette  legszebb  virágait,  ilyenkor  hozta  létre 
legszebb  s a nemzet  életében  legmaradandóbb  alko- 
tásait. 

Már  a régi  vándorénekesek  is  bizonyos  tekintet- 
ben hazafias  hivatást  teljesítenek.  így  lantos  Sebes- 
tyénünk, Tinódi  a mohácsi  vész  után,  az  országot  a 
török  részéről  ért  nagy  romlás  idején,  ide-oda  ván- 
dorolva, hazafias  énekeivel,  melyek  egyikének  dal- 
lama máig  is  él  a székelységben,  nemzeti  összetar- 
tásra buzdítja  a magyarságot  a törökkel  szemben, 
így  ő énekeivel  a nemzeti  összetartás  érzésének  hatal- 
mas szuggesztiv  tényezője. 

AThököli-Rákóczi-szabadságharcban  születnek  vagy 
elevenednek  fel  a hajdankorból  legszebb  régi  meló- 
diáink. A faj  emlékezete  s zenei  képzelete  rendkívül 
nagy  termékenységet  mutat  rendkívül  változatos  alak- 
ban a nemzeti  érzés  fellendülésének  e dicsőséges- 
küzdelmes korszakában.  Magának  a Rákóczi-indulónak, 
e nemzeti  büszkeségünknek  őse  a Rákóczi-nóta  varázs- 
latos melódiája  voltakép  a küzdő  nemzet  feljajdulása 
a trencséni  kudarc  után.  A majtényi  fegyverletétel 
után  az  elkeseredett  nemzet  egész  keserűsége  szólal 
meg  a zenében  s ez  a Rákóczi-nóta.  Barna  Miska, 
meg  Cinka  Panna  hazafias  küldetést  teljesítettek. 

Hát  a gyönyörű  bújdosó-nóták,  melyeknek  meg- 
ható emléke  él  a „Az  ég  alatt,  a föld  színén  . . 
című  népdalunkban. 

De  így  vagyunk  a forradalommal  is.  Egressy 
Kossuth-indulója  s örökszép  zenealkotása,  a Klapka- 
induló  hatalmas  hazafias  hivatást  teljesített,  épp  úgy 

a Kossuth-nóta  is,  melynek  dallama  azonban  sokkal 
régibb.  Káldy  Gyula  kimutatta,  hogy  ennek  dallama 
is  a Rákóczi-kor  zenéjének  egyik  szép  maradványa, 
1707-ben  ugyanis  e szövegre  danolták  a Székely- 
földön : 

Szaladj  kuruc,  jö  a német, 

Lásd,  mely  okos,  tudós  féreg ! 

Hidd  el,  ha  elér,  majd  megcsap, 

Félre  bogzott  hajadba  kap  — 

Nyalka  kuruc. 

Mint  látható,  ekkor  is  hazafias  hivatást  teljesített 
e melódia.  A XIX.  század  elején  a francia  háborúk 
alatt  verbunkos,  huszár-toborzó  lett  belőle  ily  sző- 
véggel : 

Beállottam  katonának, 

Ferenc  császár  huszárjának, 

Tíz  esztendő  nem  a világ, 

Enyim  lesz  a legszebb  virág. 

Éljen  a magyar ! 

Azután  folyton  használták  toborzó  nótának  ver- 
buváláskor. Mint  ilyet  húzták  a cigányok,  ahogy 
Tömörkény  kimutatta,  a forradalmi  toborzás  idején 
is  Szegeden  s a következő  szöveget  danolták  rá  : 

Magyarország,  édes  hazám, 

Néked  szült  és  nevelt  anyám, 

Négy  esztendő  nem  a világ, 

Éljen  a magyar  szabadság, 

Éljen  a haza ! 

Későbbi  toborzáskor  már  ez  lett  belőle. 

Kossuth  Lajos  azt  üzente, 

Hogy  kevés  a regementje  . . . 

s még  később  mai  alakját  kapta. 

íme,  mily  szépen  látható  az  ily  melódiák  fontos, 
hazafias  szereplése  a nemzet  életében.  Őseinket  mint 

Pékár:  A magyar  nemzeti  szépről.  25 

kurucokat  óva  inti  a némettől,  később  toborzó  nóta 
s mint  ilyen  százakat  tölt  el  határtalan  lelkesedéssel 
az  önvédelmi  harcban  a haza,  a szabadság  megvé- 
désére, s végre,  mint  ennek  emléke  ma  is  egyik  nagy 
tényezője  ez  igénytelen  négy  soros  nóta  a nemzeti 
összetartás  érzésének. 

A forradalomban  nagy  szerep  jutott  a cigányok- 
nak is.  Tábori  zenészek  lettek,  tábori  bandák.  Min- 
den vezérnek  megvolt  a maga  cigánybandája,  akár- 
csak a kuruc  korban.  Sok  prímásuk  szolgálatba  is 
lépett,  igy  Bunkó,  Kálozdi,  Sárközi,  Salamon,  Balázs, 
Rác,  Sági,  Balog.  Érdekes,  hogy  maga  Reményi  is 
Görgeit  követi  s a táborban  neki  hegedül  és  tiszti- 
karának. 

A kuruc  kort  lezárta  a majtényi  fegyverletétel,  a 
forradalom  önvédelmi  harcát  a szomorú  világosi  fegy- 
verletétel. Elnémul  az  ország,  elhal  a dal,  az  ének. 
Eleinte  még  a zene  sem  mer  szólni.  Vérbe  fűlt,  vérbe 
halt  minden.  A vértanúk  vérébe.  De  nem  tarthatott 
így  soká. 

És  ha  a forradalom  nagy  fellendülést  mutat  a 
zene,  nóta  terén  is,  még  inkább  így  vagyunk  az 
elnyomatás  szomorú  korszakával,  a XIX.  század  ötve- 
nes-hatvanas éveivel.  Mikor  a nemzetet  minden  el- 
hagyta, midőn  a jövőben  megrendült  hite  és  bizalma 
is  már  majdnem  oda,  akkor  a művészettel,  a költé- 
szettel együtt  a zene  vigasztaló,  enyhet,  reményt  adó 
múzsája  is  annál  hűségesebb  ápolója,  fentartója  a 
hazafias  érzésnek.  Amint  a költészet  is  csak  allegó- 
riákban szólhatott,  úgy  a zene  is  ekkor  szólt  talán 
legigazabbul,  tisztán  ritmussal  és  melódiával , magyarul. 
Sőt  éppen  első  sorban  a zene  szólalhatott  meg,  mely- 
nek nyelvét  a cenzúra  még  nem  értette  meg  annyira. 

Ez  igy  természetesen  szükségszerüleg  ép  a tulajdon- 
képpeni zene  nagy  kifejlődésével  járt. 

így  míg  egyrészt  az  e korbeli  zene  hazafias4  kül- 
detést teljesített,  mert  ebben  sírhatta  ki  névtelenül  a 
hon  fia  bánatát  s így  megenyhült,  de  a régi  nemzeti 
ritmus  s a régiségből  hozzá  szóló  melódiák  újból 
visszasírták  az  elveszett,  a vérbe  fojtott  szabadságot, 
új  tettekre  edzették  fel  izmait,  ha  erre  az  idő  eljövend, 
addig  másrészt  ép  az  elnyomatás  alatt  fejlődött  ki 
igazán  a magyar  zene,  amint  ezt  id.  Ábrányi  Kornél 
nagy  munkájában  kimutatta.1 

Az  ötvenes-hatvanas  évek  szülik  s nevelik  fel  így 
a magyar  zenét  igazán  nemzeti  irányban.  így  újabb 
zenénk  nemcsak  szellemében,  formájában  nemzeti, 
hanem  eredetében  is  nagy  nemzeti  fájdalom  gyermeke. 

Ugyanez  hozta  létre  lassacskán  a különféle  dal- 
egyesületeket,  hol  mint  akár  az  allegóriában  oly  ki- 
mondhatatlanul szabad  folyást  engedhettek  dalban  a 
hazafias  érzésnek.  így  e dalegyesületek  is  hazafias 
küldetést  teljesítettek.  Az  első  volt  ezek  között  a 
Thill  Nándor  kezdeményezésére  s vezetése  alatt  meg- 
alakult híres  Pest-budai  dalárda , mely  csakis  úgy 
jöhetett  létre,  hogy  a császárlátogatás  ünnepségeihez 
énekkarra  volt  szükség.  Mintájára  azonban  vidéken 
is  egymásután  alakultak  dalegyesületek,  dalkörök. 

De  nemcsak  a dalkörök,  nemcsak  az  egész  újabb 
magyar  müzene  e szomorú  kor,  a hazafi  bánat,  a 
nemzeti  fájdalom  gyermekei,  hanem  közelebbről  a 
magyar  dalmű,  opera  is,  noha  a harmincas  évek  gyer- 
meke, e szomorú  korban  serdül  viruló  hajadonná. 

1 Id.  Ábrányi  Kornél : „A  magyar  zene  a XIX.  században*. 
Budapest,  Rózsavölgyi  és  társa,  1901.  192.,  193.  1. 

A mindent  németesítő  rendőri  szervezet  ugyanis 
a Nemzeti  Színházat  nem  merte  németté  átalakítani, 
mert  közadakozásból  épült  fel  s főleg  mert  létre- 
hozása körül  maga  József  nádor  is  buzgólkodott.  Az 
előadások  tehát  magyarok  voltak,  de  az  örökös  rend- 
őri felügyelet  alatt  örökös  fennakadással.  A darabok 
előadása  előtt  az  osztrák  himnuszt  kellett  eliátszani 
a zenekarnak,  sőt  verbunkost  ropó  huszárjaink  is  az 
osztrák  himnuszt  énekelték  az  egyik  operában.1  Ily 
körülmények  közt  az  opera,  a dalmű  mutatkozott  még 
a legalkalmasabb  műfajnak,  ahol  a magyar  történet 
is  újra  színre  kerülhetett,  mert  különben  a magyar 
történelmi  tárgyú  színművek  előadását  betiltották.  Igv 
ha  nem  is  ekkor  született,  de  ekkor  fejlődött  ki  a 
magyar  opera  Erkellel  s ez  is  első  sorban  hazafias 
küldetést  végzett.  Erkel  mellett  Dopler  említendő. 

Az  ötvenes  években  (1853)  alakul  meg  ugyancsak 
Erkel  vezetése  mellett  a filharmóniai  társulat. 

E nagy  zenei  fellendülés,  melyben  névtelenül  nyi- 
latkozhatott meg  a hazafi  bánata,  a nemzeti  fájdalom, 
fényes  termeléssel  járt.  Nemcsak  ekkor  jönnek  létre 
az  első  zenei  ábrándok  és  képek  (Székely;  Volkmann 
Róbert  ..Visegrádija)  s műzenénk  legjobb  alkotásai, 
a hihetetlenül  gazdag  opera-termelésből  a maradandóan 
kiváló  Erkel-operák,  különösen  a híres  bordal,  s a 
Hunyadi-induló  és  a híres  La  Grange-ária  ugyanez 
operából,  melyet  La  Grange  vendégszereplésére  szer- 
zett s melyet  műzenénk  gyöngyének  tart  id.  Ábrányi 
Kornél.  E kor  hozta  létre  a legszebb  magyar  operát. 
Erkel  Bánk  Bán-ját,  mely  oly  politikai  hivatást  telje- 
sített, mint  opera  sohasem.  Benne  lép  fel  először 

1 • Id.  Ábrányi  Kornél  id.  müvében. 


MAGYAR  TÁNC,  MAGYAR  ZENE,  MAGYAR  NÓTA 


389 


operában  a cimbalom  és  tilinkó  a népies,  a nemzeti 
áramlat  kifejezésekép. 

Ugyané  kor,  a nemzeti  fájdalom  kora  hozta  létre 
oly  nagy  tömegét  szemen-szedett  szépségű  népdala- 
inknak, amennyit,  mint  ugyanaz  a zenei  szakemberünk 
joggal  mondja,  az  egész  század  nem  termelt.  Ilyenek 
a Sárga  csikó,  Megkövetem  a tens  nemes  vármegyét, 
Nagypénteken  mossa  holló  a fiát,  Kitették  a holttestet 
az  udvarra,  Uram,  uram,  biró  uram,  Mi  piroslik  ott  a 
sikon  távolba,  Seprik  a pápai  utcát,  Télen,  nyáron, 
Fegy verneki  hármas  határ  stb.1  E korból  való  „Boka 
kesergője^  is,  mely  Ábrányi  szerint  vagy  tizenegy 
régi  magyar  motívumot  ad  klasszikus  egységben,  a 
század  magyar  zenéjének  egyik  kiválósága. 

Csak  természetes,  hogy  e nóták  egytől-egyig  úgy- 
szólván mély  bánatot  fejeznek  ki,  nem  tudnak  tőle 
szabadulni,  hiszen  a nemzeti  fájdalom  gyermekei.  De 
ebben  rejlik  egyszersmind  különös  szépségük,  sajátos 
zenei  bájuk  forrása.  Hallgató  nótáink  legszebbjei  soha- 
sem a vig  hangulatok  tolmácsai,  hanem  az  elmélázó, 
csendes  bánat  vagy  kitörő  vagy  elfojtva  zokogó  fájda- 
lom névtelen-szótlan,  de  annál  szívhez  szólóbb  melódiái. 

És  érdekes  ehhez  még  azt  hozzátennünk,  hogy 
az  ilyenek  rendszerint  valami  nagy  nemzeti  veszede- 
lem, fájdalom,  hazafias  bánat  korában  jönnek  létre 
s ha  már  nem  is  tudjuk  kimutatni,  ilyesmik  emlékei- 
nek kell  tartanunk. 

Tudjuk,  hogy  a Rákóczi-nóta,  a Rákóczi-kesergő, 
a Rákóczi-induló  őse  voltakép  a Rákóczi-szabadság- 
liarc  leveretésének  fájó  emléke,  ép  úgy  az  akkori 

1 Id.  Ábrányi  Kornél : „A  magyar  zene  a XIX.  században". 
Budapest,  Rózsavölgyi  és  társa,  1901. 

bujdosó-nóták,  a Klapka-induló,  a forradalom  gyer- 
meke a Kossuth-nóta  is,  de  melódiája  még  messzebb 
múltból  szól  hozzánk  s az  ötvenes  évek  elején  támadt 
annyi  kesergő  nótánk  a nemzeti  fájdalom  sóhajtásai, 
zokogásai. 

S épp  ezekben,  a nemzet  életének  nagy,  százados 
küzdelmeiben  találjuk  okát,  hogyha  már  eredetileg 
is  Ázsiából,  amint  valószínűnek  látszik,  bánatos,  pana- 
szos jellegű  zenét  hozhattunk,  ez  itt  csak  megerősö- 
dött ez  eredeti  jellegében  s hogy  nem  hiába  mondja 
maga-magáról: 

Szomorú  a magyar  nóta 
Háromszáz  esztendő  óta. 

* * 

* 

Ami  közelebbről  műzenénk  jövőjét  illeti,  eddig  is 
láttuk,  hogy  ez  is  csak  akkor  bonthatta  ki  fejlődése 
szabadabb  szárnyait,  mikor  a népi,  ritmikai  motívu- 
mokon építve  a nemzeti  történelem  tolmácsolásával 
épp  hazafias  küldetést  teljesített,  tudniillik  Erkel  ope- 
ráiban. Találóan  jelölte  ki  műzenénk  útját  minden 
időkre  a nagy  német  zene-reformátor,  Wagner,  mikor 
a budapesti  Nemzeti  Színházban  egyszer  hangversenyt 
rendezvén,  itt  megismerkedett  zenénk  törekvéseivel 
s e sorokat  irta  erről  id.  Ábrányi  Kornélnak:  „Én 
azt  hiszem,  hogy  Önök  abbeli  törekvése,  miszerint  a 
magyar  nemzeti  dalt  oly  módon  akarják  művészileg 
kiművelni,  hogy  aztán  az  általános  kifejlett  zenével 
közvetlen  érintkezésben  álljon:  a legbiztosabb  sikert 
nyújtja  általában  Magyarországon  a zeneművészet  eme- 
lése és  fejlesztésére “.  Később  még  azt  teszi  hozzá: 
..Hogy  mit  értek  ezalatt,  tisztán  fogja  Ön  látni,  ha 
a magyar  népdalokban  — mint  elzárt  aknában  — 
rejlő  ritmikai  s harmóniai  gazdagságot  ama  nagy  sze- 

génységgel  hasonlítom  össze,  mely  az  újabb  olasz  s 
más  operai  zenék  terén  annyira  visszatetszik  minden 
művelt  zenésznek*.  Ily  értelemben,  hogy  a népzene 
kincseit  mennyire  felhasználta,  dicséri  is  akkori  mű- 
zenénket,  főleg  Mosonyit,  kit  magyar  lassú  tanulmá- 
nyaival Bach  Sebestyénhez  hasonlít.  Szerinte  az  álta- 
lános pangásban  ép  a magyar  fejlesztheti  „az  álta- 
lános emberi  zenét"  is,  ha  művészileg  értékesíti  a 
népzene  ritmikai  s harmóniai  titkait.1 

Ily  irányú  műzenénkből  Erkel  nagy  magyar  operái 
mellett;  melyek  fontos  hazafias  küldetést  is  teljesí- 
tettek, fel  kell  említenünk  Mosonyi- 1 Szép  Ilonka 
operájával  s magyar  lassú  tanulmányával , Liszt  Feren- 
cet Szent  Erzsébet  legendája  című  oratóriumával,  mely 
szintén  hazafias  küldetést  teljesített,  mikor  nemzetünk 
védő  angyalát,  Erzsébet  akkor  még  császárnét  mind- 
inkább megnyerte  ügyünknek  s koronázó  misé- jével, 
mely  hasonló,  nem  kevésbbé  fontos  szerepet  játszott 
s végre  Király  himnusz-kwoX. 

Mint  magyar  jellemvonást  kell  felemlítenünk  tipikus 
magyar  hangszereinket:  a cimbalmot,  legfejlettebb 
alakját  a XIX.  század  gyermekét,  a pedálcimbalmot, 
a tárogatót,  a tábori  sípot,  melyet  Káldy  Gyula  ele- 
venített fel  történeti  hangversenyeinél,  a pásztorsípot, 
a tilinkót,  a furulyát  s a csákányt.  A legutóbbi  Szé- 
chenyi István  grófnak  volt  kedvelt  hangszere,  maga 
is  jól  kezelte.  A cimbalomra  nézve  érdekes  megjegyez- 
nünk, hogy  Vámbéry  szerint  hozzá  tökéletesen  hasonló 
hangszert  találunk  a sínai  tatároknál.  'l 

1 Id.  Ábrányi  Kornél : „A  magyar  zene  a XIX.  században**. 
Budapest,  Rózsavölgyi  és  társa,  1900.  310 — 313.  1. 

2 Pantuszov : „Tarandsinszkija  pjeszni*  (tarandai  dalok). 
Szentpétervár,  1890.  I.  lapján  mellékelt  rajzokon. 

Táncunk,  zenénk,  nótáink,  a lélek  e legbelsejét 
feltáró,  közvetlenül  belőle  szóló  művészetek  is  tehát 
sajátos  faji  jelleget  mutatnak  nemcsak  a mind  három 
alapját  tevő  páros  tagolódású  lejtveszökő  négyes-üte- 
mekkel lüktető  faji  ritmikában,  hanem  érzésben,  kife- 
jezésben egyaránt. 

Zenénk  és  nótáink  a nemzet  életének  érzelem- 
világát  fejezték  ki,  örökítették  meg  mindenha. 

Zenénk  tüzelte  harcba  a nemzetet  szabadsága 
megvédésére,  önvédelmére.  Zenénk  siratta  meg  a nem- 
zetet ért  romlásokat,  veszedelmeket.  Ugyancsak  ebben 
a zenében  tört  ki  s talált  utat  az  elnyomott,  az  elné- 
mított nemzet  elfojtott  lelkének  felsíró  keserve.  Ugyan- 
csak ez  a zene  szólt  a bujdosók  megható  siralmaiban. 
Müzenénk  is  hazafias  küldetést  teljesített  s a tulaj - 
donképeni  magyar  opera  is  a nemzeti  elnyomatás 
szomorú  korszakának  a gyermeke. 

Nótáink  örömünk,  bánatunk  leghívebb  kifejezői. 
Hadba  szólítnak,  ha 

Mindnyájunknak  el  kell  menni. 

Bennük  ujjong  az  örvendő  nemzet,  bennük  szeret  a 
nemzet,  bennük  szól  legédesebben  a faj  nyelve,  régi 
nemzedékek  szerelmével  tanítva  az  újat,  bennük  önti 
ki,  bennük  sírja  ki  nagy  hazafibánatát  is  a nemzet 
s bennük  örökíti  meg  legékesebb  nyelven  nagy  hősei- 
nek, fiainak,  a faj  nagy  védőinek  emlékét. 


XII. 

Költészet,  nyelv,  irodalom,  színművészet. 


A tánchoz  való  ütemverésből  fejlődhetett  ki,  mint 
láttuk,  a zene,  eleinte  mint  tánczene,  később  mint 
külön  a lelkiállapotok,  hangulatok  hullámzását,  moz- 
gását kifejező  zene.  Ez  a művészet  már  kifejező 
művészet  volt  s már  három  művészi  tényezővel  dol- 
gozott. Az  eredeti  ritmushoz  hozzákapta  a melódiát 
és  a hangerőbeli  színezést.  Most  még  egy  eszközzel 
lesz  gazdagabb  a nótában  a népköltészet,  elérve  így 
legmagasabb  fejlődését.  Ez  az  eszköz,  mely  a lelki- 
állapot  hullámzásának  még  hivebb  kifejezésére  segít, 
valósággal  megnevezve,  leírva  és  pedig  a felindult 
lelkiállapotban  a költői  képzelet  sajátos,  eleven, 
hatásos  kifejezésmódjával,  a képes  beszéddel  a han- 
gulatokat, ez  az  eszköz  a szöveg,  a nyelv. 

Az  egyszerű  ritmus  maga  is  ösztönszerű  kapcso- 
latok folytán  kifejezője  volt  bizonyos  lelkiállapotok- 
nak. Még  inkább  fejlesztette  a különféle  hangulatok 
kifejezését  a zene  a különféle  hangközök,  hangnemek 
sajátos  kifejezésével,  a melódiával  és  a hangerő  foká- 
nak különféle  színezésével.  Mindezt,  ami  a zenében 
sokszor  meglehetős  bizonytalan  jellegű,  ép  azért,  mert 

a zene  nem  magát  a hangulatot,  hanem  csak  bizo- 
nyos mozgásokat,  mozgalmakat  fejez  ki  s e mozgal- 
mak hasonlóak  lehetnek  esetleg  különben  nagyon 
különféle  érzelmi  állapotokban  is,  mondom,  e bizony- 
talan kifejezést  tökéletessé  teszi  a nyelvbeli  kifejezés. 

De  nemcsak  azáltal  teszi  tökéletessé,  hogy  meg- 
nevezi, nevén  mondja  s leírja  a különféle  érzelmi  álla- 
potokat, hanem  ép  az  ily  felindult  lelkiállapot  sajátos 
hatása  alatt  a nyelv  költészetté  válik.  Mert  hisz%nem 
is  egyéb  a költészet,  mint  az  érzelmek,  hangulatok 
nyelvbeli  kifejezésének  ép  a sajátos  felindult  lelki- 
állapot  folytán  így  létrejött  művészete.  Ez  a költészet. 
S már  most  ez  az  újabb  művészet  a zenei  kifejezést 
nemcsak  egyszerű  megnevezésekkel  segíti,  hanem  ép 
a költői  nyelv,  mely  a felindulás  folytán  sajátságosán 
szuggesztiv  képekben  beszél,  ez  a felindulás  szülte 
képes  beszéd  csodálatos  módon  tudja  a hangulatokat, 
érzelmeket  kifejezni. 

Annak,  hogy  ép  a felindulás  szülte  képes  beszéd 
ily  pompásan  tudja  a hangulatokat,  érzelmi  állapoto- 
kat kifejezni,  pszichológiai  oka  ép  abban  rejlik,  hogy 
valami  újat  csak  úgy  lophatok  be  a hallgató  leikébe, 
ha  épp  az  ő előbbi  ismert  dolgaihoz  kötöm,  kapcsolom. 
Nos  és  ezt  teszi  a hasonlat,  az  átviteles  beszéd,  a 
képes  beszéd.  Mikor  a költő  azt  mondja;  hogy  neki 
úgy  tűnik  fel  Toldi  Miklós  képe  a régiségből,  mint 
valami  messzi  tengerpusztaságon  lobogó  pásztortűz 
az  őszi  éjszakában,  akkor  mi  azt  egyelőre  nem  tud- 
hatjuk, hogy  a költő  lelkében  hogy  is  támad  föl 
Toldi  emléke,  de  pásztortűzre  mindenikünk  emlékszik, 
ez  eszibe  jut,  ez  adva  van,  épp  úgy  hozzákötheti  ehhez 
az  alföldi  tengerpusztaság  képét  és  az  őszi  éjszakák 
sajátos  hangulatát.  Most  ha  ezek  így  felidéződnek 

a hasonlattal,  épp  az  átviteles  nyelv  útján,  már  adva 
van  a hallgató  lelkében  az  a hangulat  is,  mint  idé- 
ződhetik  fel  ily  régi  emlék  a költő  fejében. 

Az  előbbi  fejezet  után  itt  tehát  épp  a hangulatok 
nyelvbeli  kifejezése  művészetében : a költészetben 
keresnők,  nyájas  olvasóm,  a hazai  jellemző  magyar 
motívumokat. 

Mindenesetre  itt  is  az  lesz  első  sorban  jellemző, 
faji,  nemzeti  motívum,  ami  a tánc,  a zene,  a nóta 
alapjául  is  szolgált,  hiszen  mindezeknek  csak  fejlet- 
tebb alakja,  mikor  a zene  szöveget  kap,  mikor  a 
költészet  varázsnyelve  csatlakozik  a zene  ritmusához, 
melódiájához,  s hangerőfokbeli  színezéséhez.  Termé- 
szetes már  most,  hogy  ennek  a költészetnek,  ennek 
a nyelvnek  is  ugyanaz  a ritmusa  lesz. 

És  itt  igen  érdekes,  de  oly  szövevényes  termé- 
szetű kérdésre  bukkanunk,  melyre  nem  tudunk  döntő 
feleletet  adni.  A ritmus,  jellemző  faji  ritmikánk  a 
nyelvnek  is  alapsajátsága.  Voltak,  akik  a nyelvből, 
a nyelv  sajátos  természetéből  akarták  így  a ritmika 
kifejlődését  magyarázni.  Viszont,  mint  láttuk,  a ritmika 
sokkal  általánosabb  faji  jellemvonásnak  látszik  a 
nyelvvel  szemben.  A ritmika,  mint  faji  jellemvonás 
nemcsak  a nyelvben  él,  hanem  a táncban,  a zenében, 
a nótában  is.  E kérdés  mellett  azonban  itt  most 
könnyen  tovasurranhatunk,  mert  célunk  nem  ez,  hanem 
a faji,  nemzeti  jellemvonások  felkutatása. 

Mielőtt  a költői  nyelvet  vennők  szemügyre,  csak 
természetes,  hogy  a nyelvet,  a közönséges,  minden- 
napi nyelvet  is  megvizsgáljuk  a jellemző  esztétikai 
vonások  szempontjából. 

A különféle  nyelvek  esztétikai  jellemvonásának 
kulcsa  a hangsúly.  A hangsúly  talán  a leghatalma- 

sabb  tényező  a nyelv  életében.  Maga  a nyelvnek 
esztétikaibb,  ritmizált  alakja,  a már  részletesen  ismer- 
tetett magyar  ritmika  is  szoros  összefüggésben  van 
a magyar  hangsúlyozás  nyelvbeli  törvényével.  Épp  erre 
értjük  azt,  hogy  itt  nem  dönthetünk  afelett,  vájjon 
a faji  ritmika  hozza  magával  e nyelvbeli  hangsúlyo- 
zást is,  vagy  a nyelvbeli  hangsúlyozás  is  némi  tekin- 
tetben részletjelensége  a faji  ritmikának.  Mindenesetre 
szorosan  összefüggő  dolog  a kettő. 

Egyet-mást  már  a hangsúlyról  is  mondottunk,  így 
hogy  a magyarban  mindig  az  első  szótagot  hang- 
súlyozzuk, ezért  kerül  a jelző  is  a jelzett  szó  elé, 
nem,  mint  például  a franciában,  utána,  mert  a francia 
meg  a szó  utolsó  tagját  hangsúlyozza.  Érvényesülni 
fog  ez  ellenkező  hatás  jelzős  összetételeknél  is,  pél- 
dául mintakönyv : livre-modéle.  A hangsúly  ily  sora- 
koztató, szórendező  szerepe  érvényesülni  fog  jelzők 
szónoki  felsorolásánál  is.  A ritmikával  kapcsolatosan 
a hangsúly  alakító  hatással  van  a szóképzésre  és  szó- 
összetételre  is. 

A hangsúly  adja  továbbá  a nyelv  hangzásának 
sajátos  esztétikai  színét.  Azáltal  ugyanis,  hogy  a 
hangsúly  erőt  és  ezért  bizonyos  tekintetben  időtar- 
tamot is  ad  az  illető  szótagnak  és  mivel  a hangsúly 
a magyarban  mindig  a szó  elején,  több  összetartozó 
szó  csoportjának,  a szólamnak  elején,  a mondatban 
a mondat  elején  van,  bizonyos  trocheikus  esés  jön 
létre.  Előbb  jönnek  a nagyobb  hangerejű  s hosszabb  . 
időtartamú  részek,  aztán  a gyengébbek,  rövidebbek. 

A mindig  az  első  szótagra  eső  hangsúly  mellett  tehát 
második,  fontos  s az  előbbiből  következő  jellemvonása 
a magyar  nyelvnek  a bizonyos  mértékben  többé- 
kevésbbé  érezhető  trocheikus  esése,  ereszkedő  lejtése. 

Ezzel  összefügg  a harmadik  jellemvonás,  a nyelv 
lassú  méltósága,  szinte  lustasága,  mely  oly  hű  kife- 
jezője a nyelv  külső  hangzásában  is  a magyar  jellem 
e keleti,  ázsiai  vonásának,  a méltóságos  lassúságnak. 

Vele  szemben  például  a francia  nyelv  emelkedő, 
jambikus  menetű  s legalább  a magyar  fülnek,  hadaró, 
mert  mindig  a vége  felé  siet,  hiszen  a végét  hang- 
súlyozza. Ezért  különbözik  a francia  szavalás  óriási 
módon  a magyartól.  Épp  a szavalásnál  lehet  jól  érezni 
az  egyes  nyelvek  különféle  zenéjét,  melyet  épp  a 
hangsúly  ad.  A magyar  az  elejét  hangsúlyozza  s ezért 
a végén  a szó  szoros  értelmében  leereszti  a hangot , 
sőt  el  is  nyeli . A francia  a végét  hangsúlyozza  s ezért 
fel  is  emeli  a hangot  a szó  szoros  értelmében  s inkább 
mondandója  elejét  nyeli  el.  így  jön  létre  a két  nyelv 
hangzásának  oly  ellentétes  zenéje. 

Magáról  a faji  ritmikáról  bőven  beszéltünk,  de 
érdekes  felemlítenünk,  hogy  mennyire  nyilvánul  ez, 
mennyire  lüktet  magában  a prózában  is.  Népies  elbe- 
szélő stílusunk  akárhányszor  négyes-ütemekben  halad. 
Magára  a prózai  nyelvre  is  rányomja  tehát  az  ősi 
ritmus  sajátos  faji  bélyegét. 

Jól  látni  ezt  közmondásainkban,  melyek  gyakran 
ritmikailag  tagolódnak : 

Járt  utat  a | járatlanért  | el  ne  hagyd. 

Szegény  ember  | szándékát  ||  boldog  isten  | bírja. 

Ki  korán  kel,  1 aranyat  lel. 

Várt  leány  | várat  nyer. 

Vak  vezet  | világtalant. 

De  nemcsak  közmondásaink  haladhatnak  sokszor 
rimtelen  magyar  ütemekben,  hanem  szólásaink,  kifeje- 
zéseink, ikerszavaink,  összetett  szavaink,  a nyelv  e 
virágai  önkéntelenül  igazodnak  a faji  ritmika  törvé- 

nyei  szerint.  Afféle  öntudatlan,  érzésbeli  rendeződés- 
sel állunk  itt  szemben. 

így  egyes  szólásokban  : megadta  az  | árát  — ki- 
rántotta | kardját  — verje  meg  az  | isten.  Jellemző 
s szinte  lefordíthatatlan  szóösszetételekben : világdúló 
Napóleon,  világverő  Sándor,  világirtó  Caesarok,  török- 
verő Hunyadi,  hasonló  — s épp  ez  adja  szépségét,  — 
újabb  költészetünkben : csillagirtó  sötétség,  csillag- 
hintő alkonyaikor.  A gazdagon  kifejlődött  ikerszavak- 
ban e ritmika  munkál : irka-firka,  ürge-fürge,  ákom- 
bákom,  dúl-fúl  stb. 

Most  már  a költői  nyelvben  még  jobban  érvényesül 
e ritmika,  még  a gondolat  is  így  tagolódik.  Az  így 
párhuzamos  hasonló  kifejezésekben  tagolt  gondolat- 
ritmusról s az  ilyen  módon  történő  sokszor  hosszabb 
láncolatokban  haladó  gondolat  fonásról  bőven  szó- 
lottunk. 

Ha  a költői  nyelv  sajátos  kifejező  eszközeit,  a 
különféle  szóképeket  és  alakzatokat  tekintjük,  ezek- 
ben nem  igen  fogunk  sajátos  magyar  jellemvonásokat 
találni,  kivéve  amennyiben  e költészet  sajátos  kép- 
zetköréből, képzettartalmából  valók. 

Azért  közelebbről  látván  a nyelv,  a versalak  és 
a költői  nyelv  sajátos  magyar  szépségeit,  nemzeti 
esztétikai  jellemvonásait,  a külső  után  vegyük  most 
vizsgálat  alá  költészetünk  belső  anyagát,  tartalmát. 

Költészetünkre  nézve  első  sorban  jellemző  lesz  a 
már  ismertetett  hazai  környezet,  az  alföld  a maga 
jellemző  vidékével,  állat-,  növényvilágával,  légköri 
tüneményeivel,  falvaival,  tanyáival,  gémeskútjaival, 
egyszóval  a kert,  amelyben  a mi  költészetünk  virága 
termett,  fejlődött. 

így  a virágot  körülvevő  kert  már  jellemző  talaj á- 

ból  sokat  átad  e virágnak,  a magyar  költészetnek. 
A környezet,  az  alföldi  képek  számos  magyar  jellem- 
vonást varázsolnak  bele  észrevétlenül  és  szükségképen 
költészetünkbe. 

Műköltészetünk  azonban,  sajnos,  sok  és  erős  idegen 
befolyás  alatt  soká  nem  találta  meg  ezt  a tulajdon- 
képen neki  való  talaját.  Maga  Gyöngyösi  is,  aki 
már  a népies  irány  képviselőjének  tekinthető,  a régi 
táblabiró-világ  ez  általában  kedvelt,  édes  szavú  poétája, 
akinél  már  egészen  népdalszerű  helyeket  találunk, 
ilyen  például  a fülemile  keseregése  Keményről  szóló 
epikus  munkájában,  erősen  a klasszikusok,  főleg 
Ovidius  hatását  mutatja.1  A XVIII.  század  másik 
felében  a magyar  költészet  nem  más,  mint  a külön- 
féle idegen,  latin,  német,  francia  hatások  többé- 
kevésbbé  színtelen  vagy  egyénített,  jobban  magyarrá 
idomított  érvényesülése. 

Gvadányi  Peleskei  nótáriusában  ad  igazán  népies 
költői  elbeszélést,  tartalomban,  formában  egyaránt. 
Utána  ilyen  tartalmú  Ludas  Matyi,  de  formája  klasz- 
szikus.  Míg  Vörösmarty  szintén  erős  klasszikus  hatás 
alatt  páratlanul  szépen  perdülő  antik  hatosaiban,  pom- 
pázatos nyelven  pergeti  elő  a dicső  múlt  eseményeit 
a satnyuló,  tespedő  jelen  elé,  addig  az  igazán  népiesen 
nemzeti  költészet  az  előzetes  kísérletek  után  megindul 
Tompával  s diadalra  legnagyobb  költői  lángelménk, 
Petőfi  juttatja,  ki  nemcsak  az  Alföld  fia,  mint  a kis- 
kúnsági  mészáros  gyermeke,  hanem  költészete  is  min- 
den izében  az  Alföld  költészete,  azé  a milieué,  amit 
fennebb  megismertünk,  az  igazi  magyarföldé  s Petőfi 

1 Rupp  Kornél : „ Ovidius  és  Gyöngyösi".  Különlenyomat 
az  Egyet.  Philol.  Közi. -bői.  Budapest,  1891. 

költészete  ezért  oly  jellemzően  magyar.  Az  ő fellépése 
bátorítólag  hat  Aranyra  is  és  a Tompával  megindult 
népiesen  nemzeti  iskola  benne  éri  el  legművészibb 
kifejlődését.  A sok  német,  francia,  latin,  szóval  ide- 
gen befolyás  után  örök  érdeme  a népies  nemzeti 
iskolának,  hogy  nem  külföldi  mintákból  indult  ki, 
hanem  magából  a magyar  népből,  ott  akarta  feltalálni 
a nemzeti  költészet  igazi  alapját  s ez  alapon  építeni 
fel  az  igazán  magyar  nemzeti  költészetet. 

Petőfi  költészete  igazán  a magyar  föld  és  a magyar 
nép  költészete.  Tüneményes  lírája  kitűnő  leíró  versei- 
vel a magyar  földet,  az  Alföldet,  életképeivel  meg  a 
magyar  népéletet  állítja  elénk.  Érdekesen  vethető 
össze  e tekintetben  a magyar  festészetnél  mondot- 
takkal, ahogy  ez  jellemző  tájképeiben  a magyar  föl- 
det, életképeivel  a magyar  népéletet  tárta  elénk. 

Leíró  verseiben  az  Alföld  énekes  fia  páratlan  mes- 
tere a leírásnak.  Amit  a tájképfestők  térben  adtak, 
ő időben  adja.  Csupa  cselekvésekkel  írja  le  a látszó- 
lagosan legnyugodtabb  tájképet  is.  Érzésében  minta- 
szerűen érvényesül  a költői  leírás  e Lessing-törvénye. 
Nem  hiába  az  Alföld  fia  a kiskúnsági  mészáros  fia, 
de  szinte  érthetetlen  nagy  az  ő rajongása  az  Alföld 
szépségei  iránt.  Elibe  teszi  a változatos,  bérces,  vad- 
regényes, váromladékos  szép  felföldnek  az  egészében 
véve  mégis  csak  egyhangú  alföldi  rónaságot.  Pedig 
bejárta  a felföldnek  igen  szép  vidékeit.  Rajongásának 
forrása  minden  bizonnyal  az  egész  életre  kiható,  leg- 
elevenebb gyermekkori  emlékek,  továbbá  hogy  ezt 
az  Alföldet  érzi,  látja  a magyar  nép  otthonának,  a 
felvidék  vegyes,  idegen  lakosságával  szemben.  Az  is 
közre  játszhatott,  hogy  a szabadság  földjét  látta 
benne : 

Puszta,  puszta,  te  vagy  a szabadság  képe ! 

És  szabadság,  te  vagy  lelkem  istensége  ! 

De  abban,  hogy  a magyar  faj  otthonát  látta  benne 
és  ezirányú  rajongó  szeretetében  része  volt  a magyar 
ezredéves  faji  hagyományoknak  is,  hogy  tudniillik  e 
faj  mindig  a pusztán  lakott  s a pusztát  tekintette 
hazájának  még  jelen  hazájába  jövetelét  megelőző 
vándorlásaiban  is. 

És  ez  igazi  ősi  magyar  érzés : az  Alföld  szeretete. 
Ennek  legszebb,  legihlettebb  kifejezője  Petőfi.  Az 
Alföld  végtelen  szeretete  árad  túl  minden  leíró  versé- 
ből. Ennek  a hatalmas  érzésnek  börtön  a felvidék. 
Ezért  kiált  fel  így: 

Mit  nekem  te,  zordon  Kárpátoknak 
Fenyvesekkel  vadregényes  tája ! 

Tán  csodállak,  ám  de  nem  szeretlek  . . . 

Ezt  ez  az  ősi,  a pusztát  hazaként , otthonként  sze- 
rető érzés  mondja  s a következőket  is  : 

Lenn  az  Alföld  tengersik  vidékin 
Ott  vagyok  honn,  ott  az  én  világom ; 

Börtönéből  szabadult  sas  lelkem, 

Ha  a rónák  végtelenjét  látom  . . . 

Ez  az  ősi  hazafias  érzés  mondatja  vele ; 

Szép  vagy  Alföld,  legalább  nekem  szép! 

Itt  ringatták  bölcsöm,  itt  születtem, 

Itt  boruljon  rám  a szemfödél,  itt 
Domborodjék  a sír  is  fölöttem. 

És  irodalmunkban  páratlanul  szép  leíró  költemé- 
nyeiben igazán  találó  rajzát  örökítette  meg  a magyar 
földnek,  az  Alföldnek.  A következő  három  szak  egy- 
szerre elénk  varázsolja  az  Alföldet  s már  elválaszt- 
hatatlanul a népélet  jellemző  képeit  is : 

Délibábos  ég  alatt  kolompol 
Kis-Kúnságnak  száz  kövér  gulyája  ; 

Pékár:  A magyar  nemzeti  szépről. 

Deleléskor  hosszú  gémű  kútnál 
Széles  vályú  kettős  ága  várja. 

Méneseknek  nyargaló  futása 
Zúg  a szélben,  körmeik  dobognak, 

S a csikósok  kurjantása  hallik, 

S pattogása  hangos  ostoroknak. 

A tanyáknál  szellők  lágy  ölében 
Ringatózik  a kalászos  búza, 

S a smaragdnak  eleven  színével 
A környéket  vígan  koszorúzza. 

S megtaláljuk  azt  is,  amit  a festészetnél  a jellem- 
zően magyar  tájképnél  kiemeltünk,  a mocsaras,  lápos 
jelleget,  mert  a következő  szak  így  folytatja : 

Ide  járnak  a szomszéd  nádasokból 
A vadludak  esti  szürkületben, 

És  ijedve  kelnek  légi  útra, 

Hogyha  a nád  a széltől  meglebben. 

Kiegészíti  még  a képet  a csárda  rajza  s vele  a 
betyáréleté : 

A tanyákon  túl  a puszta  mélyén 
All  magányos,  dőlt  kéményü  csárda  : 

Látogatják  a szomjas  betyárok 
Kecskemétre  menvén  a vásárra. 

Eleven,  kitűnően  színes,  hű  s szinte  a teljességig 
gazdag  festményt  adott  Az  Alföld  című  verse  e néhány 
szakában.  Mennyivel  többet  mond  e pár  rövidke  szak, 
mint  például  Hunfalvy  János  hosszú  tudományos  leírása, 
vagy  akár  Hunfalvynak  prózában  írt,  de  már  költői 
nyelvű  hosszú  leírása ! De  épp  az  a költői  lángész 
kiváltsága : pár  szóban  megjeleníteni  képben  a való- 
ságot, a valóság  esetlegességeinél  valószerübben,  iga- 
zabban, koncentrálva  a lényeges  jellemvonásokat.  Az 
ily  költői  leírásban  párja  nincsen  mesterünk  volt 
Petőfi. 

Az  Alföldnek  valóságos  himnuszát  zengte  meg  A 
csárda  rom;ai-ban.  Az  ősök  puszta-szeretete  szólal  mind- 
járt az  első  sorokban  s megüti  az  alaphangulatot: 

Te  vagy,  óh  szép  Alföld  végtelen  rónája, 

Lelkem  legkedvesebb  mulató  tanyája  . . . 

A „szabadság  képéinek  mondja  s a szabadságot 
„lelke  istenségé “-nek.  A csárda  romjain  merengve, 
szinte  isten  házává  válik  előtte  s elvonul  előttünk  a 
magyar  faj  sok  százados  küzdelme  idegen  fajokkal, 
a törökdúlás,  majd  az  alföldi  csárdaélet  egész  tarka- 
vidám  sorozata  kapcsolatban,  régi  nemzedékek  küz- 
delme, szerelme  s végre  a múlandóság  mélabús  han- 
gulata szállja  meg;  melyet  az  elhagyott  kút  gémje 
tetején  bámészkodó  sas  jelképez  : 

Fönn  ül  és  merően  maga  elé  bámul, 

Mintha  gondolkodnék  a múlandóságnál. 

De  a bús  kép  hangulatát  a költemény  elején 
megütött  kellemes  hangulatba  viszi  vissza  az  esztétikai 
egység  csodálatos  finom  érzésével : 

Fölötte  lángol  a nap,  az  égnek  ifja, 

Lángol,  mert  kebelét  a szerelem  vívja ; 

Szeretője,  aki  epedve  néz  rája. 

Délibáb  a puszták  tündérleánya. 

Az  Alföldet  írja  le  Kis-Kúnság  című  versében  is. 
A nagyvárosi  élet  zajából  is  minduntalan  visszavágyik 
az  alföldi  rónára: 

Testi  szemeimet 

Behunyom  és  lelkem  szemeivel  nézek, 

S előttem  lebegnek  szépen,  gyönyörűn  az 
Alföldi  vidékek. 

Találó  képekben  írja  le  a rekkenő  hőséget,  majd 
az  Alföld  mocsaras  jellegét.  Loccsan  az  ér  habja, 

26* 

egy-egy  halászmadár  szárnyával  megcsapja.  A sötét- 
zöld káka  közt  gém  nyújtogatja  a nyakát. 

Közbe  hosszú  orrát  üti  víz  alá  a 
Gólyaíiak  anyja, 

Nagyot  nyel  és  aztán 

Fölemeli  fejét  s körülnéz  kényesen  ; 

A vízparton  pedig  töméntelen  bíbic 
Jajgat  keservesen. 

A jellemző  madárvilág.  A kútágas  elmerengve  nézi 
a távol  délibábot 

Nem  tudom,  mit  nézhet  rajta,  hisz  affélét 
Már  eleget  látott. 

De  jön  az  alkonyat  s 

Megaranyosodnak  a fehér  fellegek, 

Szép  felhők!  mindenik  úgy  megy  el  fölöttünk 
Mint  egy  tündérrege. 

Külön  leírta  a Tiszát,  e legmagyarabb  folyót, 
mely  nálunk  születik,  nálunk  hal  meg  s a Magyar 


209.  Tisza.  Keleti  Gusztávtól,  az  Athenaeum  Petőfi-kiadásából. 

Alföld  úgyszólván  a Tisza  medenczéje.  Ezért  is  sze- 
rette annyira.  Egyike  legszebb  leírásainak.  A folyó 
sima  tükrén  a leáldozó  nap  sugarai  táncolnak,  hogy 

szinte  hallja  lépteik  csengését,  mint  parányi  sarkan- 
tyúk pengését.  Messze  a rekettyebokrok  mögött  kis 
nyíláson  át  távol  falucska  tornyát  láthatni.  S leg- 
messzebbről  ködön  át  merengenek  a költőre  a mármarosi 
bércek.  Az  égen  rózsafelhők  úsznak  át. 

Ottan  némán,  mozdulatlanul  álltam, 

Mintha  gyökeret  vert  volna  lábam. 

Lelkem  édes,  mély  mámorba  szédült 
A természet  örök  szépségétiil. 

Óh  természet,  óh  dicső  természet ! 

Mely  nyelv  merne  versenyezni  véled? 

Mily  nagy  vagy  te ! Mentül  inkább  hallgatsz, 

Annál  többet,  annál  szebbet  mondasz. 

Ez  a leírás  első,  igaz,  hogy  hosszabbik  fele. 
Azután  jön  a csendes  Tisza  rajza  után  a haragosé, 
amely  árvizével  „el  akarta  nyelni  a világot".  Petőfi- 
nek még  leiró  versei  is  pompásan  szavalhatok  s ezek 
közt  talán  leginkább  épp  a Tisza. 

Leírta  az  Alföldet  esőben  (Utazás  az  Alföldön), 
télen  (A  puszta  télen).  A téli  képet  mesteri  módon 
egészíti  ki  a betyár  alakjával ; alkonyatkor  ugyanis  a 
rónára  halvány  ködök  ereszkednek : 

S csak  félig  mutatják 
A betyár  alakját, 

Kit  éji  szállásra  príisszögve  visz  a ló, 

Háta  mögött  farkas,  feje  fölött  holló. 

Az  alföld  elhagyatottságának,  egyhangúságának  sajá- 
tos kifejeződése  a Kutyakaparó,  mely  a maga  egészében, 
mint  Salamon  jól  jellemzi,  a fanyar,  kelletlen  unalom 
és  elhagyatottság  hangulatát  ébreszti.  Nemcsak  a 
csárdát  festi  oly  barátságtalannak,  hanem  az  egész 
környéket.  Még  a közeli  kőszent  nyakába  is  valaki 
kopott  tarisznyát  akasztott, 

Mintha  mondta  volna : menj  isten  hírével, 

Mit  állsz  itt  híjába ! 

Ha  leíró  versei  a magyar  földet  rajzolták,  a magyar 
népéletet  festik  kitűnő  életképei.  így  A téli  esték,  A kis 
béres,  Fürdik  a holdvilág , A magyar  nemes , Pinty 
úrfi , Sári  néni  stb.  találó  képei  a magyar  paraszt,  a 
magyar  gazda,  a magyar  nemes  életének,  a betyár- 
életnek — szóval  az  egész  magyar  népéletnek.  A nép- 
életet festő  dalaiból  sok  átment  a nép  ajkára.  Ilyen: 
Befordidtam  a konyhára , Fürdik  a holdvilág , Juhász 
legény,  szegény  juhász  legény , Kis  furulyám  szomorú- 
fűz  ága , Arvalányhaj  a süvegem  bokrétája  stb.  Petőfi 
lírája  pompás  tükre  a magyar  földnek  és  népéletnek. 

De  nemcsak  a lírában  mutatja  be  Petőfi  az 
alföldet,  a magyar  földet  és  népet,  hanem  epikai  leg- 
becsesebb alkotása  János  vitéz  a magyar  föld , a 
magyar  nép  rajza  összeelegyedve  és  megaranyozva  a 
magyar  nép  képzeletének  csodás  elemeivel,  a népmesék 
világával,  ahogy  ezeket  a motívumokat  egyenként  is 
kimutatták  Erdélyi  és  Gyulai.  S értéke  annál  becse- 
sebb, mert  tette  ezt  oly  irodalmi  előzmények  után, 
melyekben  a népiesnek,  a népéletnek  s képzeletnek 
úgyszólván  semmi  szerepe  sem  volt,  a Vörösmartyék 
régi  dicsőséget  pompásan  perdülő,  de  merőben  idegen, 
klasszikus  formában  zengő  epikai  munkái  után,  melyek- 
ben csak  a tespedő  nemzetet  felrázni  akaró  s régi 
dicsőséget  mutató  hang  és  a történeti  tárgy  volt  magyar, 
de  forma  és  előadás  merőben  idegen,  klasszikus. 
Ezekkel  szemben  a János  vitéz  tárgyban,  tartalomban, 
előadásban,  hangban,  formában  teljesen  magyar.  A 
magyar  föld,  a magyar  népélet  és  népképzelet  egyenes 
hajtása,  közvetlen  alkotása,  amint  átszűrődik  egy 
igazi,  isten  segedelméből  való  költő  finom  lelkén 

Benne  az  Alföld,  pásztortiizeivel,  zivataraival.  Már  a 
kezdő  sorok  is  odavarázsolnak  mindjárt: 

Tüzesen  süt  le  a nyári  nap  sugára 
Az  ég  tetejéről  a juhász  bojtárra  . . . 

Benne  a népélet  jellemző  képei,  a juhászlegény 
és  szerelme : Iluska,  a szép  parasztleány,  azután  a 
zsiványok,  a huszárok  s benne  végre  a népképzelet 
csodás  világa:  az  óriások,  a seprőnyélen  lovagló 
boszorkányok  s végre  a mesék  aranyos  képzeletének 
diadalakép  a hős  boldogsága  „szép  Tündérországban'*. 

De  nemcsak  tárgya,  tartalma  magyar,  hanem  elő- 
adása módja,  hangja,  nyelve,  formája  is  magyar. 
Nyelve  utánozhatatlanul  szép  népies  nyelv,  amilyen 
addig  csak  Czuczor,  Csokonay  egy-két  dalában  szólalt 
meg.  Formája  sem  a klasszikus  hatos,  hanem  a népi 
tizenkettes,  a Zrinyi-vers,  melyet  közelebbi  ok  nélkül 
kereszteltek  el  hirtelen  idegen  névre,  alexandrinnak. 
Mind  ez  a tárgyhoz  hozzáillő,  megfelelő.  Az  egész 
János  vitéz  a magyar  föld,  népélet  és  népképzelet 
igazi  arany  virága,  mely  Petőfi  lángelméjében  virult  ki. 

Petőfi  fellépése  bátorítólag  hatott  a különben  zár- 
kózott s szerénységében  a tettek  világától  visszahúzódó 
Arany  Jánosra.  Kevés  szavú  lírájában  is  az  egészsé- 
ges magyar  érzés  kitűnő  énekese.  De  annál  változa- 
tosabb és  gazdagabb  epikájában,  úgy  hogy  ha  Petőfi 
lírája  kitűnő  leírásaival  és  életképeivel  állítja  elénk 
a magyar  földet  és  magyar  népéletet,  Arany  János 
ugyanezt  teszi  epikájával.  S ez  színekben  változato- 
sabb, gazdagabb  s a magyar  lélek  nyugodtabb,  de 
több  oldalú,  hűség  dolgában  a műfajnál  fogva  is 
objektivebb  rajzát  adja  amannál. 

De  hogy  mily  szorosan  összefüggött  Arany  János 
ilyetén  epikájának  fejlődése  Petőfi  költészetével,  hogy 

mintegy  Petőfi  epikai  folytatójának  látszik  eleinte, 
annak  jellemző  példája  maga  a kezdet. 

Ég  a napmelegtől  a kopár  szik  sarja  . . . 
kezdi  Toldi- 1,  mintha  csak  „János  vitéz"  elejét  hallanók  : 
Tüzesen  süt  le  a nyári  nap  sugára  . . . 

A klasszikus  époszok  után  ily  hang,  ily  forma  igen  jel- 
lemző Petőfi  különben  is  nagy  hatással  volt  Aranyra. 

Mi  ez  a Toldi,  e nagy  epikai  alkotás  a magyar 
nemzetiesen  szép  motívumok  szempontjából?  Egész 
kincsesbánya.  Toldiban  nemcsak  a magyar  föld , a 
magyar  népélet  rajzát  kapjuk  meg,  hanem  sok  egyebet. 
A magyar  föld,  az  Alföld  leírásával  kezdődik,  mindjárt 
a trilógia  első  része.  A magyar  népélet  rajzával  foly- 
tatódik. Alakjaiban  később  a magyar  lélek , érzés,  gon- 
dolkodás kitűnő  rajzát  kapjuk.  Az  öreg  özvegy  Toldiné 
remek  lelki  arckép  e tekintetben. 

De  még  valamit  kapunk  e hatalmas  epikai  alko- 
tásban, ami  ép  ez  okból  függ  össze  oly  szorosan 
nemcsak  magának,  Arany  Jánosnak  az  életével,  hanem 
a nemzet  életének  fejlődésével  is.  Toldi  önkéntelenül 
is,  akaratlanul  is  példázza  a feltörekvő  népet.  A komoly 
és  kellő  alapokon  nyugvó  önérzettel  felfelé  törekvő 
nép  fia  elnyeri  jutalmát,  felemelkedik  az  őt  megillető 
helyre.  Arany  János  is  igy  emelkedett  fel,  a kiskun- 
sági mészáros  fiából  is  így  lett  a magyar  nemzet 
Petőfije.  De  a politikai  életben  is  a nemzet  fejlődésében 
a jobbágyság  felszabadulásával,  akkor  foglalja  el  a 
nép  a nemzet  testében  az  őt  megillető  helyet  s akkor 
adatik  meg  neki  a jog,  hogy  érdemei  szerint  emel- 
kedhessék  fel  kiki  az  őt  megillető  helyre. 

Ezt  példázza  Arany  János  Toldija  s ép  e nemzeti 
szempontból  többet  ad  sokkal  a magyar  föld  és  a 

magyar  nép  egyszerű  rajzánál.  A nemzet  életének  ez 
életbevágó,  fontos,  a népet  felemelő  korszakát , a fel- 
törekvő népet  rajzolja  s mint  ilyen  a magyar  érzés  és 
gondolkodás  egyik  elsőrangú  terméke  marad  mindenha. 

Buda  halála- bán  visszaszállva  a régmúlt  idők 
emlékei  közé  is  a magyar  élet,  a magyar  érzés  éne- 
kese, a magyar  forma  kitűnő  művésze.  A Zrínyinél 
oly  nehezen  döcögő,  Tinódinál  oly  valá-san  monoton, 
Gyöngyösinél  oly  üresen  bőbeszédű  népies  tizenkettes, 
a Zrínyi- vers  nála  éri  el  a versművészet  legmagasabb 
fokát. 

De  kisebb  elbeszélő  s lantos  verseiben  is  hű,  igaz 
rajzolója  a népéletnek.  Családi  kör-e  oly  életkép, 
akár  amilyeneket  korabeli  festészetünk  is  adott,  főleg 
Barabásnál,  de  bizonyára  egyike  legsikerültebb  költői 
életképeknek.  Magyar  Misi- jében  kitűnően  jellemezte 
népét,  amint  a nemzeti  jellem  vizsgálatánál  láttuk 
volt.  Hát  a Fülemile  tiszaháti  históriájában  mily  találó 
képet  rajzol.  Pompás  életképet  festett  a népéletből 
Tengeri  hántás  című  balladájában  is.  Magának  a balla- 
dának keretekép  írja  le  a tengerihántás  jelenetét  a 
népéletből,  hogy  hántják  a tűz  körül  a tengerit  s hogy 
hallgatják  a mesélőt,  míg  végre  tizenkettőt  üt  az 
óra  s mindnyájan  aludni  mennek,  miközben  mintha 
zene  hallatszanék  a magasból  a puszta  homályában.1 
Találó  jellemkép  a népéletből  A vén  gidyás  s igazán 
megható  életkép  A vén  gulyás  temetése. 

Népdalai  is : Elesett  a Rigó  lovam  patkója  s Hej 

, 

1 Érdekes  megjegyezni,  hogy  pusztai  emberek,  a nép  fiai 
esténkint,  éjszaka  hallani  vélnek  ily  hangokat  a magas  levegő 
égben.  Talán  hasonló  jelenség  ehhez,  mikor  Hesiodos  azt 
beszéli,  hogy  látta  hajnalban  a Parnasszus  hegy  oldalán  a 
táncoló  múzsákot. 

iharfa,  juharfa  a népéletet  festik,  de  főleg  a Kon- 
dorosi  csárda  mellett  népdala  kitűnő  életkép  nótában. 
Ezeknek  pompás  melódiáját  is  maga  szerzetté  s a 
legutóbbié  egyike  így  a legszebb  hallgató  nótáinknak, 
nemcsak  igazi,  az  Alföldre  illő,  pusztai,  elmélázó  dalla- 
mával, hanem  pompás  pusztai  képet  adó  szövegével  is. 

Újabb  költészetünkben  Szabolcsba- nál  láthatjuk  a 
magyar  föld.  a magyar  nép  ily  jellemző  rajzát.  Jól 
festi  a tiszamelléki  falusi  életet.  A tiszaparti  füzesek 
hangulata  kap  költői  hangra  nála,  az,  ami  Mészöly  és 
Spányi  jellemző  vásznait  hozta  létre.  „A  „bólingató 
akácfalombokat"  is  megénekli,  ezek  verik  ki  költői 
hangulatba  jött  lelke  körül  a ritmust. 

De  nemcsak  benyomásait  nyerte  igazi  nemzeti 
költészetünk  a magyar  föld  és  népélet  képeiből,  hanem 
hasonlatait , metaforáit , költői  képes  beszédének  e fő 
szuggesztiv  eszközeit  is  onnan  merítette.  E tekintetben 
vessünk  csak  egy  pillantást  megint  Arany  János 
Toldi-jára,  mely  e szempontból  is  igen  tanulságos. 
Már  az  előhang  bekezdő  sorai  is  ily  hasonlattal  kezdik: 

Mint  ha  pásztorttíz  cg  őszi  éjszakákon, 

Messziről  lobogva  tengerpusztaságon, 

4 Toldi  Miklós  képe  úgy  lobog  fel  nékem 

Majd  kilenc-tiz  emberöltő  régiségben. 

A régi,  erős  hősnek,  Toldinak  feltűnő  emlékezetét 
a késő  kor  fiában  pszichológiailag  is  találóan  festi, 
de  a hasonlat  maga  is  jellemzően  alföldi,  magyar. 
Nem  is  kezdhette  a magyar  föld,  a magyar  népélet 
ez  érdekes  rajzát,  a feltörekvő  népet  példázó  Toldit 
találóbban  magyar,  a magyar  föld  és  élet,  a pusztai 
életből  vett  hasonlattal.  Hősét  később  jellemzően  hason- 
lítja a bikához : 

Mint  komor  bikáé,  olyan  a járása  . . . 

Épp  oly  jellemző,  amit  a gémeskútról  mond : 

Óriás  szúnyognak  képzelné  valaki, 

Mely  az  öreg  földnek  vérit  most  szíja  ki. 

A hasonlat  nemcsak  találó,  hanem  jellemző  is  a 
mocsaras  alföldre. 

A költői  képek  javarészét  a már  ismertetett  alföldi 
környezet  szolgáltatja  és  ez  természetes  is.  A költő 
nem  a saját  leikéből  fogja  meríteni  a képeket  a kül- 
világ jelenségeire,  hanem  legtöbbször  ép  a külvilág 
már  ismert  jelenségeit  használja  fel  képekül,  hogy  a 
saját  benső  állapotait  fesse  velük,  az  ismert  kép  így 
átviszi  a gondolkodást  az  ismeretlen  jelenségre.  Ez 
a természetes  oka,  hogy  például  Petőfi  is,  mint  Loósz1 
kimutatta,  magából  nagyon  kevés  képet  használ,  ha- 
nem a külvilágból  veszi  képeit  s magára  vonatkoz- 
tatja. 

Az  alföldi  környezet  tehát  szükségképen  meg 
fog  látszani  költészetünk  átviteles  nyelvén  is,  képes 
beszédén  is.  Szépen  mondja  például  a nóta : 

Felednélek,  felednélek  ezerszer, 

De  eszembe  jutsz  én  nékem  ezerszer; 

Be  vagy  írva  a szivembe  örökre, 

Duna,  Tisza  nem  mossa  ki  belőle. 

Ezért  beszél  Petőfi  még  a tengerről  szólva  is 
rónaságról : 

Csendes  tenger  rónaságán  . . . 

* * 

* 

Végig  tekintvén  így  a különféle  elemekből  álló 
jellemző  képzetvilágot,  ha  most  érzés  szempontjából 
vizsgáljuk  a magyar  költészetet,  első  sorban  itt  is, 

1 Loósz  István:  „Petőfi  hasonlatairól".  Egyet.  Philol.  Köz- 
löny. 1901. 

mint  a magyar  érzésre  nézve  általában  legjellemzőbb, 

a hazafias  érzés. 

Végig  vonul  az  egész  költészetünkön.  Hol  jobban, 
hol  kevésbbé,  de  benne  lüktet  mindenütt.  És  jellemző, 
hogy  mennél  nagyobb  volt  a veszedelem,  mely  a nem- 
zetet, a hazát  fenyegette  — szerencsénkre  — annál 
erősebben  lüktetett  és  szólalt  meg  ez  érzés  ; igy  első 
sorban  a költészet  járult  mindig  hozzá  bizalmunk, 
erőnk  fokozásához  a vész  idején.  így  a hazafias  érzés 
nemcsak  általános  sajátsága  volt  a magyar  költészet- 
nek, hanem  a nemzet  életét  tekintve  nagyon  áldásos 
és  jótékony  jellemvonása  volt,  melynek  fontos  nemzet- 
fentartó  szerepe,  hivatása  vala  mindenkor. 

Régi  költészetünkben,  amennyire  hátrafelé  haladva 
a mindinkább  gyérülő  emlékek  közt  visszamehetünk, 
épp  a nemzeti  küzdelmek  váltották  ki  mintegy  a haza- 
fias érzésében  túláradó  magyar  lélekből  a nagyobb 
fokú  költői  munkálkodást. 

így  a középkori,  minden  népnél,  így  nálunk  is 
főkép  vallásos  irodalom  s igy  egyházi  költészet  után 
csakhamar  fellépnek  a török  küzdelmekkel  a vitézi 
énekek,  amilyen  már  a „Szabács  viadala “ is. 

így  első  sorban  a török  küzdelmek  ébresztik  fel 
a hazafias  érzést  és  hozzák  létre  a régi  vitézi  éneke- 
ket. Hozzá  járul  mindehhez  a reformáció  elterjedése, 
mely  a maga  józan,  mérsékelt  vallási  felfogásával 
nagyon  megfelelt  a magyar  jellem  eredeti  józanságá- 
nak, nyugodtságának  s vallási  dolgokban  való  régi 
türelmességének.  A reformáció,  mikor  a bibliai  igéket 
mindenütt  a nép  nyelvén  terjeszti  s a nép,  a nemzet 
életére  alkalmazza  a szent  igéket,  a szent  leckéket, 
ép  ez  által  a szó  szoros  értelmében  öntudatra  keltette 
ez  ébredő  hazafias  érzést. 

A protestáns  énekekben  most  már  minduntalan 
találunk  hazafias  kifakadásokat.  Igaz,  hogy  e kor 
istentelenségének  tulajdonítják  a török  csapást,  de 
igy  is,  sőt  még  így  jobban,  mert  a vallás  hatalmas 
szuggesztiójával  dolgoznak,  a haza  javán  munkálnak. 

így  írja  Csáti  Demeter  énekeit  már  a mohácsi 
vész  után,  „mikor  nagy  bú  vala  Magyarországban  *. 
Farkas  András  hazafias-vallásos  párhuzamot  von  éne- 
kében a magyar  s a zsidó  nép  története  közt  s úgy 
könyörög,'  hogy  szánja  meg  az  Úristen  híveinek  rom- 
lását. Batizi  is  arról  fohászkodik,  hogy  távoztassa  el 
az  Úristen  tőlünk  a sok  vérontást. 

Mint  teljesített  hazafias,  nemzetfentartó  hivatást 
„Sírva  vesziköl  most  szegín  Magyarország“-féle  dalla- 
maival s szövegével  a vándor  lantos,  Tinódi,  arról 
már  szólottunk  s arról  is,  hogy  késő  századok  múlva 
is  él  még  egy-egy  ilyen  hazafias  dallam  a késő  iva- 
dék ajakán. 

Maga  Balassa  Bálint  is,  a szerelem  e tüzeslelkü, 
lángszavú  édes  költője  így  zeng  hazájáról : 

Óh  én  édes  hazám,  te  jó  Magyarország! 

Ki  kereszténységnek  viseled  paizsát  . . . 

De  hiszen  maga  az  egész  „Szigetvár  Ostroma  % 
Zrinyi  e munkája,  régi  irodalmunk  epikai  büszkesége 
a török  küzdelmek  sugalmazása.  Legnagyobb  époszunk 
is  tehát  a nemzetvédő  küzdelmek  sugalmazása,  ter- 
méke. 

Körülbelül  abban  a korban  egy  másik  régi  poétánk 
így  zeng  megható  szavakkal  a magyar  faj  küzdelmes 
állapotáról : 

Gondolkodjál  szegény  magyar,  végre  hová  lész  ? 

Ez  a világ,  ki  mint  egy  tenger,  téged  megemészt... 

(Petkó  Zsigmond.) 

E buzdító  tizenhármasok  találóan  rajzolják  az  ide- 
gen fajok  közé  ékelt  magyarság  helyzetét;  mely  afféle 
népsziget  a többi  fajok  óceánján. 

Még  inkább  látjuk  e hazafias  főjellemvonást  a 
kuruc  korszakban.  Hatalmas  fellendülést  mutat  e kor- 
szak népies  költészetünkben.  A régi  római  mondás 
azt  tartja,  hogy  a fegyverek  közt  hallgatnak  a múzsák 
s a legtöbb  népre  igaz  is.  De  a magyar  nép  kivétel 
e tekintetben.  Költészetünk  leggazdagabb  virágzásra 
ép  a hazafias,  nemzetvédő  küzdelmek  korszakában 
kap.  így  volt  a kuruc  korszakban,  így  a szabadság- 
harc  korában. 

Sajátos  vonása  tehát  egyrészt  fajunk  hazafias  érzé- 
sének, hogy  ép  a nemzeti  veszedelem  pillanatában 
lesz  a legerősebb,  túlárad  mintegy,  másrészt,  hogy 
költészetünk  első  sorban  ennek  az  érzésnek  volt  ki- 
fejezője mindenha  s ily  nemzeti  veszedelem  idején 
termi  legszebb  virágait  s a legszebbek  ép  a nemzeti 
bánat,  a nemzeti  gyász  örök  emlékei. 

Régebbi  népies  nemzeti  költészetünknek  e leg- 
dúsabban  virágzó  korszaka,  a kuruc  világ  úgyszólván 
a költészet  minden  ágában  megtermetté  a maga  üde, 
a nemzeti  érzés  harmatos  talaján  frissen  hajtott,  ter- 
mészetes vadvirágait. 

A régi  vitézi  énekekből  válnak  e termékeny  kor- 
szakban a pompás  kuruc  elbeszélő  énekek,  sőt  balla- 
dák ; a régi  virágénekekből  meg  a kuruc  dalok,  kuruc 
nóták. 

Az  elbeszélő  énekek,  a kuruc  balladák  megzengik 
a küzdelmes-dicsőséges  korszak  eseményeit,  így  a 
tokaji  veszedelmet,  a munkácsi  harcot,  a szomolányi 
diadalt,  a holdvilági  s feketehalmi  harcot,  a koroncai 
harcot,  Szatmár  vára  megvételét. 

Ízelítőül  felemlítjük  az  „Esztergom  megvételé “t, 
e pompás  vitézi  éneket.  Eleven  lelkesedéssel  írja  le 
a tábort  s különösen  a Rákóczi  sátrát.  Süveggel  hor- 
dották össze  a földet  az  jó  kurucok,  hogy : 

„Urunknak  sátora  magas  hegyen  legyen: 

Szép  tábora  fölött  végig  tekinthessen !“ 

„Aranyos  zászlója  lobogjon  magasra  : 

Messziről  mindenki  mindjárt  megláthassa!" 

Süveggel  hordották,  a dombot  úgy  rakták, 

Rákóczi  patyolat-sátorát  rávonták. 

Ott  jár  „nagy  Rákóczi"  „a  gyönyörű  mezőben"  s 
„rettenetes  kardja  villog  a kezében". 

Kardjával  fölmutat  Esztergom  várára, 

Vártornyán  lobogó  császár  zászlajára : 

„Mire  a fényes  nap  háromszor  felsütne  — 

Hejh ! magyar  lobogó  lesz  oda  feltűzve." 

Elkezdődik  a harc.  Pompás,  eleven,  s a komor 
hangulatnak  megfelelő  leírását  kapjuk : 

Tüzes  ganaráttúl  világos  az  éjjel, 

Hejh!  sok  aoya  fia  borul  ott  be  vérrel, 

Hasad  a szép  hajnal,  piros  a hegyoldal  . . . 
Esztergom  várában  Rákóczi  felnyargal  . . . 

Esztergom  utcáin  szikrát  hány  patkója, 

Esztergom  bástyáin  lobog  a zászlója. 

Vagy  egyes  hadi  tényeket  adnak  elő  így  a kuruc 
kor  ez  elbeszélő  énekei,  balladái  vagy  pedig  a kuruc 
világ  egyes  hőseit  éneklik  meg,  így  Rákóczit,  Bercsé- 
nyit, a hősiségéről  mesés  Vak  Bottyánt,  Balog  Ádá- 
mor,  Bezerédit,  az  áruló  Ócskáit. 

Ezek  közül  kiválik  a Kerekes  Izsák  balladája,  mely 
arról  szól,  hogy  pusztította  e hős  a rácokat : 

Egy  elé  mentében  gyalog  ösvényt  vága, 

És  visszajöttében  szekérutat  nyita. 

Mégis  hősi  halált  halt  a nagy  küzdelemben.  De 
a legszebb  a Bujdosó  Rákóczi  népballada.  Pompás 
képpel  kezdi : 

Kiállott  Rákóczi 
A munkácsi  sáncra, 

Reá  támaszkodék 
Pántos  pallosára. 

Reá  támaszkodék 
Pántos  pallosára,  — 

Reá  rivalkodék 
Az  rézdobosára : 

Megmondja  dobosának,  hogy  hogyan  verje,  célozva 
mintegy  a magyar  nem-törődömségre,  lesz-ahogy-lesz 
felfogásra : 

Ne  úgy  verd,  mint  eddig : 

Isten  tudja . hogy  lesz,  mint  ? 

Hanem  úgy  verd  : Rajta  ! 

Rajta,  rajta,  rajta! 

Hallja  meg  még  a halott  is. 

A ki  él,  meghallja,  — 

Sőt  azt  is,  ki  hallva 
Fekszik,  felriassza : 

Rajta,  rajta,  rajta! 

Vezéreit  hívja  s úgy  kiáltja : 

Rajta,  rajta,  rajta  — 

Utolsó  nagy  harcra! 

De  mi  történik : 

— Halálos,  nehéz  köd 
Mindent  búsan  béföd  ; 

s jobb  is,  ha  ezt  Rákóczi  ..nem  látja,  mert  csak  szive 
fájna,  — tán  meg  is  szakadna  . . 

A tábor  a tábor 
Zászlóit  lehajtja 
A majthényi  páston,  — 

Szegény  kuruc  tábor  . . ., 

Hajh,  Károlyi  Sándor  ! 

Meghatóan  búcsúzik  ezután  a fejedelem : 

Patak,  istenhozzád,  — 

Német  már  a gazdád  ! 

Istenhozzád  Munkács  : 

Engem  többet  nem  látsz  . . . 

Szép  Magyarországom 
Már  többé  nem  látom  . . . 

„Amerre  tenger  zúg. 

Amerre  a szól  jár, 

Csillag  lehanyatlik,  — 

Ott  nyugszom  meg  én  már.“ 

— Be  szomorún  szól  a 
Rákóczi  rézdobja, 

Nem  mondja  már:  Rajta! 

Rajta , rajta,  rajta!  . . . 

Hanem  azt  dobolja, 

Messzéről  zokogja : 

„Szülőföldem,  bölcsöm, 

Te  bús  Magyarország! 

Immár  istenhozzád  — 

Immár  istenhozzád  !“ 

Minden  bizonnyal  egyike  legszebb  népballadáinknak. 
Ha  most  a kor  lantos  költészetét,  a.  kuruc  nótákat 
tekintjük,  ezek  jobbára  katonadalok,  tábori  dalok , 
melyek  a nyalka  kurucot  dicsérik,  s gúnyolják  a lom- 
pos labancot.  Egyike  volt  a legkedveltebbeknek  a 
pompás  melódiájú : 

Patyolat  a kuruc 
Gyöngy  a felesége  . . . 

Ki-kitör  belőlük  a jellemzően  magyar  németgyűlö- 
let, a „tokos,  büdös  labanc"  ellen.  Ilyen  az  ismert 
„Ne  higyj  magyar  a németnek  ..."  kezdetű  nóta. 
Ilyen  ez  a régi  melódiájú  nóta : 

Rajtunk  német  dúl,  rajtunk  török  jár, 

Tííz-vassal  pusztúl  ország  és  határ ; 

Pékár:  A magyar  nemzeti  szépről. 

Ez  az  istentelen  német  annyi  kárt  tett  már : 

Hozzá  képest  hogy  mitsem  tett  sem  török  sem  tatár  . , . 

Vagy  megzengik  magát  a vitézi  életet.  Ilyen  a 
hires  Balogh  Ádám  nótája : 

Török-bársony  süvegem  — 

Most  élem  gyöngyéletem ; 

Balog  Ádám  a nevem, 

Ha  vitéz  vagy,  jer  velem  ! 

A vitézi  jókedv  dalaiból  való  a festői  melódiájú 
„Csínom  Palkó “. 

De  sokkal  több  kesereg  a maga  és  a haza  sorsán  : 
Szegény  legénynek  olcsó  a vére: 

Két  három  fillér  egy  napra  bére  ; 

Azt  sem  tudja  elkölteni,  mégis  végtére 
Két  pogány  közt  egy  hazáért  omlik  ki  vére  . . . 

Jellemző  az  utolsó  sor,  mely  találó  keserűséggel 
festi  a török  és  a német  közé  ékelt  magyarság  e 
korbeli  küzdelmes  életét. 

Olykor  humorba  olvad  fel  keserűsége : 

Mit  búsulsz  kenyeres,  mikor  semmid  sincsen? 
s hosszan  festi  le  keserves  öltözetét  az  elrongyolott 
kurucnak.  De  a magyar  fatalista  megnyugvást  is  jól 
rajzolja  a nóta,  mikor  leírja,  hogy  bármily  rongyos 
is  a hadban  megviselt  kuruc,  kiáll  a napra,  kifeszíti 
hasát,  hadd  süsse  a nap  s mit  sem  törődik  a világ 
folyásával. 

Mégis  a legszebbek  a bánat,  a honfi  bánat  dalai  s 
ezek  közt  egy  új  műfaj,  melyet  a kuruc  kornak  köszön- 
hetünk, a bújdosó-nóták.  A mozgalom  leveretése  után 
ugyanis  ki  Lengyelországba,  ki  Törökországba  szökött, 
ki  magán  a hazai  földön  bujdosott.  így  mondja  maga 
az  egyik  ilyen  nótánk : 

Rossz  világ  van  idehaza, 

Bújdosik  már  a katona  . . . 

E bújdosó-nóták  régi  költészetünk  valóságos  reme- 
kei. A z „őszi  hideg  szélről,  a zöld  erdőt  hóval  be- 
lepő télről"  panaszkodnak.  A hó  mindent  betakar, 
még  a „piros  csizmák  nyomát"  is.  A „zivatar  zúgását", 
a „vaderdő  bugását el-elhallgató  „bújdosó  szegény 
legény “-nek,  kinek  nem  volt  „intő  csillagfénye  sötét 
éjszakákon",  kit  „berek  lappangatott,  de  ember  el- 
hagyott", ki  „sirva  leborul  gyakran"  az  „útféli  kemény 
kősziklákon",  lerogyik  „mohos  kidőlt  fákra,  csörgő 
kútfők  felett,  patak  partja  mellett",  az  ilyennek  csak 
a „zöld  erdő"  a menedéke.  Ott  a „terebélyes  nagy 
sátorosfa"  alatt,  „szomorkodván" 

Üldögél  az  erdők  mélyén  — 

Hogy  ne  is  látná  a napfény. 


S ez  a bújdosó-költészet  igazi  ihlet-órája,  ilyenkor 
teremnek  a legszebb  bújdosó  - dalok  a kuruc  vitéz 


lelkében : 


Sárga  levél  csak  hulldogál, 
Bús  madárszó  csak  sirdogál, 
Nyugszik  ö is  vagy  álldogál, 
Csak  szomorú  nótát  tanál. 


Csak  az  erdő  rejtheti  el  „bús  fejét".  Rossz  a 
világ,  de  az  a zöld  erdő,  az  olyan  jóságos.  ..Levelét 
fa  csak  hullatja"  s „hulló  levele  eltakarja"  lába 
nyomát  az  üldözők  elől,  mint  a madárcsicsergés  a 
haraszt  s az  avar  zörgését.  S ha  a terebélyes,  sátoros 
fa  alatt  szomorúságában  elalszik,  ha  az  Ínségtől,  kór- 
tól, éhségtől  talán  örökre  elszendereg : 

Sárga  level  béhullatja, 

A madár  meg  elsiratja  . . . 


Némelyeket  megoltalmaz  a „bújdosók  ura",  hisz  mind- 
egyik ott  a magányosságban  „csak  Istenhez  könyö- 
rög", a „csillagos  kék  ég  alkotó  Istenéhez  fordul’*  : 
Én  lelkem  mindene, 

Bújdosók  Istene ! 

Tovább  bújdosik  az  ilyen  s keserűen  zengi  a buj- 
dosók nótáját : 

Elváltozott  szinünk 
Elhervadott  orcánk. 

Béesett  két  szemünk, 

Mint  az  írott  képnek 

Szomorúan  látja,  „hogy  mint  széna  nyárban,  ugyan 
elszáradott ".  Hát  még  a „fogságban  kesergő  énekes", 
„a  zöngő  szavú  hattyú". 

„Rossz  világ  van  idehaza  . . s kifakad  a hazul- 
ról örökre  való  elválás  oly  mélyen  költői,  oly  szépen 
kifejezett  akkordjaiba,  hogy  ma,  kétszáz  év  múlva  is 
ott  zokogja  a nép  ajakán  a nóta  a kuruc  bujdosó  1 
e sorait: 


Ügy  elmegyek,  meglássátok, 

Soha  hírem  sem  halljátok, 

De  ha  mégis  hallanátok : 

Tudom,  hogy  megsiratjátok! 

Ki  Lengyelországba ! — vagy  Törökországba!  De 
mikor  az  olyan  nehéz : 

Szülőföldem  istenhozzád  ! . . . 

A hazám  már  Lengj^elország, 

A hazám  már  Lengyelország,  — 

Mégis  sírva  gondolok  rád ! 

S amerre  jár  lova  lába, 

Búsul  az  erdő  utána, 

Árnyékot  borít  reája  — 

Elbújdosó  katonára. 


1 Az  ének  végén  meg  is  mondja,  hogy  ez  éneke 

Szörzék  Ung  vize  mentében, 

Mikor  volnánk  menőfélben  . . . 

Vezéreljen  a jó  Isten! 

Ámen.  Finis. 

Az  az  árnyék  elfedezzen  ! 

Az  az  ösvény  elvezessen ! 

Szived  mindent  elfelejtsen: 

Hogy  ne  fájjon,  emlékezzen  ! 

Hát  lehetnek-e  felségesebb  és  szebben  kifejezett 
akkordjai  a válás  örök  fájdalmának,  a hazafiúi  fáj- 
dalomnak, mint  ezek  a kétszáz  esztendős  versszakok 
(1711.  Egy  bujdosó  szegény  legény  . . . „Alia  cantio 
valde  dolorosa*\  Thaly  K. : írod.  és  miv.  tört.  tanul- 
mányok a Rákóczi-korból). 

Sok  más  olyan  „lovastul,  nyergestül,  egy  nyargalt 
szolgástul*  „bujdosó  katona*  van,  ki  meg  Török- 
országba megy  el  „ura  után14,  a „darvakkal,  vagy 
más  madarakkal*,  merre  „csillag  jár*  . . . „felhő  repül44, 
„amerre  tenger  zúg,  amerre  a szél  jár*,  „arra  vészi 
útját*;  közbe  a „gyengén  plántált  fák  is  keseregnek*, 
fájóan  zúg  fülébe  a régi  melódia:  gondolkodjál  sze- 
gény magyar  . . . nem,  most  nem  jó  gondolkodni,  nem 
jó  visszaemlékezni,  mikor  „mint  kaszás  a füvet,  dön- 
töttem, rontottam*  a „német  eb*  hadát  . . . most  már 
vége,  a trencséni  siralom  borítja  el  a „rongyos  ruhájú, 
rothadt  csizmájú44,  „nyalka  kuruc*  árva  lelkét,  meg- 
szállja a múlandóság  keserves  érzése,  mely  e pesszi- 
misztikus  szavakban  tör  ki:  „ buborék , fabula  az  élet.“ 

A bújdosó-nóta  tehát  külön  műfaj  és  valósággal 
igazi  magyar  műfaj.  Szorosabb  nemzeti  szépséggel 
van  itt  dolgunk,  melyet  ép  fajunk  küzdelmei  magya- 
ráznak. A bújdosó-nóta  a kuruc  kor  gyermeke. 

Ha  ismerjük  e műfajt,  akkor  sokkal  jobban  átért- 
hetjük és  átérezhetjük  Arany  e sorát: 

Bujdosunk  e földi  téreken  . . . 

Annál  is  inkább,  mert  e sor  a szabadságharc  utáni 
hasonló  állapotokra  vonatkozik.  Ugyanez  a régi  hang 

szólal  meg  Tompánál  is,  abban  az  ismeretes  kedves 
dalban : 

Bujdosom  a kerek  földön, 

Szomorúság  jártam-költöm. 

Régi  kuruc  bujdosó-nóta  emléke  e népdal  is: 

Az  ég  alatt,  a föld  színén, 

Nincsen  olyan  árva,  mint  én . . . 

A kuruc  kornak  köszönhetjük  a Rákóczi-nótát,  mely- 
nek azonban  inkább  a melódiája  játszott  oly  fontos 
szerepet,  mint  láttuk. 

A kuruc  világ  küzdelmei  az  igazi  magyar  érzésnek 
és  költői  kifejezésének  oly  hatalmas  fellendülését  hoz- 
ták létre,  hogy  ennek  lehanyatlása  után  csak  Petőfinél 
tűnik  fel  ismét  ez  az  ősi  érzés,  megfelelő  kifejezéssel, 
megfelelő  hangon.  E kor  teremtette  meg  a régi  vitézi 
énekekből  a magyar  népballadát  s a bujdosó-nótát, 
tehát  új  műfajokat  is  köszönhetünk  e küzdelmes  kornak. 

A hazafias  érzés,  a nemzeti  érzés  és  a költészet 
ily  hatalmas  fellendülése  után,  amilyen  a kuruc  kor 
volt,  méltán  nevezhető  irodalmunk  következő  kor- 
szaka a nemzeti  szellem  pihenése  korának,  melyet  a 
kuruc  mozgalom  leveretésével  létrejött  hanyatlása  a 
nemzeti  érzésnek  és  szellemnek  idézett  elő.  Csakhogy 
ez  a pihenés,  ez  a természetes  visszahatás  túl  soká 
tartott.  Ezzel  szemben  az  ébresztés  hazafias  felada- 
tára megint  csak  az  irodalom  és  a költészet  vállal- 
kozott. 

A XIX.  század  első  évtizedeiben,  a nemzeti  tes- 
pedés  e szomorú  korszakában  ugyanis  az  irodalom,  a 
költészet  az,  mely  felébreszteni  iparkodik  a nemzet 
szunnyadó  életerejét,  önérzetét,  álomba  merült  akarat- 
erejét. A szomorú  jelentől  önkéntelenül  fordulnak  a 
költők  a dicső  múlt  felé.  A tespedő  jelennek  a régi 

dicsőség  múlt  képeit  tartják  oda  tükörül.  így  zengi 
irodalmunkban  páratlan  szépen  pattogó  antik  hatosok- 
ban a múlt  diadalmas  emlékeit  Vörösmarty.  Vele  egész 
iskola.  Mindezeknek  pedig  közös  forrása  volt  az  az 
ősi  jellemvonás,  a hazafias  érzés. 

A forradalom  költészete  a haza  szabadságának 
veszedelmében  hatalmas,  éles  kifejezése  a nemzeti, 
a hazafias  érzésnek.  Fegyver  volt  ez  a költészet,  a 
hazafias  érzés  fegyvere,  használhatatlan  a csatatéren,  de 
szavára  százak,  ezrek  kezében  lesz  használható  a fegyver. 

A forradalom  után,  az  elnyomatás  éveiben  a köl- 
tészet hazafias  allegóriákban  ápolja,  éleszti  a nemzeti 
érzést  s oly  hivatást  tölt  be,  mint  egykorú  festésze- 
tünk, mely  a népéletből  s dicsőséges  történelmünk 
lapjairól  vett  képeivel  talán  még  nagyobb  ápolója 
volt  az  elnyomott  nemzet  hazafias  érzésének. 

A fejlődés  e vázlatából  is  világosan  látható,  hogy 
költészetünkben  annál  erősebben  lüktetett  a hazafias 
érzés,  mennél  nagyobb  volt  a veszedelem,  mennél 
nagyobb  volt  rá  a szükség.  Fajunknak  így  épp  a köl- 
tészetben, irodalomban  kifejeződött  hazafias  érzése 
hatalmas  védelmi  eszköze  volt  a nemzet  életében. 

Tudjuk,  hogy  e hatalmas  védelmi  fegyvert,  a haza- 
fias érzést  épp  a százados  küzdelmek  idegen  fajokkal: 
a kazárokkal,  kánokkal,  besenyőkkel,  tatárokkal,  törö- 
kökkel, németekkel,  fejlesztették  ki.  Ebben  a természeti 
kiválogatódással  állunk  szemben.  Mind  ez  az  érzés 
vizsgálatához  tartozik.  Most  maradjunk  csak  a köl- 
tészetnél. Itt  is  azonban  abban  a jelenségben,  hogy 
épp  akkor  lüktet  legerősebben  a hazafias  érzés  köl- 
tészetünkben, mikor  veszedelemben  a nemzet,  mikor 
a fajnak  e fegyverére  szüksége  van,  a faj  természetes 
védekezését  látjuk. 

De  nemcsjak  ily  válságos  időkben  lesz  leghaza- 
fiasabb költészetünk,  hanem  ilyenkor  termi  legszebb 
virágait,  legbecsesebb,  legmaradandóbb  alkotásait. 

így  régi  költészetünk  legszebb  megnyilatkozása 
épp  a Thököly-  s Rákóczi-korszak  nemzet  és  szabadság- 
fentartó  küzdelmeire  esik. 

Mikor  a nemzeti  érzés  pedig  már-már  kialvóban, 
a nemzeti  önérzet  úgyszólván  kiveszve,  a XIX.  század 
elején  a tespedő  nemzetet  felrázza  álmaiból  a régi 
dicsőség  tükörét  elébetartó  költészet  Vörösmarty  zeng- 
zetes  nyelvének  romantikus  epikai  képeiben,  akkor 
születnek  megint  épp  e kényszerítő  közállapotok  befolyása 
alatt  költészetünk  legszebb  alkotásai.  Vörösmarty  így 
alkotja  meg  előttünk  a párducos  Árpád,  a diadalmas 
Ügek,  a deli  Álmos  s a többiek  epikus  képeit  s így 
írja  meg  Zalán  futását  „régi  dicsőségünk  époszát," 
„a  magyar  reform -kor  drámájának  költői  prelúdiumát," 
ahogy  találóan  Beöthy  nevezi. 

És  itt  kell  felemlítenünk  költészetünknek  azt  a jel- 
lemző vonását,  amit  Beöthy  emelt  ki,  hogy  a hon- 
foglalás mondáit  feldolgozó  alkotások  mindiga  „nemzeti 
életnek  válságos,  vagy  legalább  nevezetes  időpontjai- 
ban jelennek  meg",  hogy  így  „a  honfoglalás  nagy 
emléke  a hon  megmaradásába  vetett  bizalomnak  s a 
megtartásába  vetett  kellő  erőnek  lesz  egyik  forrása, 
a népképzelet  a nemzeti  élet  tényezőjévé.  “ 1 Hozzá 
teszi,  hogy  e mondákkal  mintegy  a haza  földjére  való 
jogát  fejezi  ki  ilyenkor  a nép. 

Találó  példája  ennek  Vörösmarty  epikája,  de  épp 
a forradalom  után  az  elnyomatás  éveiben  Arany  János 
epikai  művei  Attiláról,  Csaba  királyfiról.  Mi  a honfog- 


1 Beöthy  Zsolt  dr.:  „Munkácsy  Honfoglalása".  Egyetértés,  1901. 

lalás  mondáinak  ily  felhasználásában  megint  csak  a 
faj  védelmi  fegyverének,  a hazafias  érzésnek  a vesze- 
delem idején  ily  erősebb  lüktetését  látjuk,  mely  képzet- 
működéseiben  természetszerűleg  fogja  felkeresni  az  ily 
tárgyakat.  A képzetműködés  ugyanis  itt  is,  mint  mindig 
a költészetben,  bizonyos  érzés  kifejezésekép  jelenik  csak 
meg,  legalább  az  igazi  költészet  csak  így  fogható  fel. 

Hogy  pedig  épp  ilyenkor,  mikor  ez  az  érzés  erőseb- 
ben lüktetett,  termette  költészetünk  legszebb  virágait, 
azt  az  első  szempillantásra  is  láthatjuk.  Himnuszunk 
ily  lüktető  érzés  kifejezése,  akár  költőjének  másik 
alkotása:  Zrínyi  két  éneke.  A Szózat-ban  maga  a fel- 
ébredt nemzeti  öntudat  szól: 

A nagy  világon  e kívül 
Nincsen  számodra  hely, 

Áldjon  vagy  verjen  sors  keze 
Itt  élned  s halnod  kell. 

Legkedvesebb  indulónk,  a Rákóczi,  eredetileg  az 
elmúlt  hazafias  küzdelmek  siralma.  A Klapka-induló 
is  a haza  védelméről  szól.  Nemzeti  dalunk  is  erről. 
A Kossuth-nóta  is  erről.  Legjobb  s legismertebb  sza- 
valatdarabjaink is  a hazafias  balladákból  és  allegóriák- 
ból kerültek  ki. 

De  ha  ily  futólagos  szempillantás  helyett  részlete- 
sebben végig  tekintjük  újabb  költészetünk  történetét, 
akkor  is  ezt  fogjuk  tapasztalni.  Ott  vannak  már  Vörös- 
marty előtt  a romlásnak  indult  nemzetet  felrázó,  osto- 
rozó Berzsenyi  s a szelíd  lelkű  Kölcsey  s az  űj  roman- 
tikus, nemzeti  költészet  alapvetője.  Kisfaludy  Károly. 
Mindnyájan  már  a reformkor  emberei.  Berzsenyi  ódái- 
ban épp  az  az  antik  ódái  szárnyalású,  a romlásnak 
indult,  tespedő  nemzetet  ostorozó  hazafias  érzés  fen- 
sége igéz  meg. 

Nem  látod,  xirpád  vére  miként  fajul? 

Nem  látod  a bosszús  egeknek 
Ostorait  nyomorult  hazádon? 

— dörgi  nemes  haragja  a romlásnak  indult  hajdan 
erős  magyarhoz.  Nála  is  a fajt  védő  hazafias  érzés  idézi 
fel  Árpádot  s később  Attilát,  midőn  a magyarnak 

A félvilággal  szembeszállott 
Nemzeteket  tápodé  haragja. 

A nemzet  tespedését  jellemzi: 

Most  lassú  méreg,  lassú  halál  emészt. 

Ez  az  elkorcsosulás,  ez  a tespedés,  ha  a régi 
erkölcs  vissza  nem  tér,  csak  bukáshoz  vezethet,  mert: 

. . . minden  ország  támasza,  talpköve 
A tiszta  erkölcs,  mely  ha  megvész, 

Róma  ledől  s rabigába  görbéd. 

Ö is  reméli,  azért  kiált  fel  A felhőit  nemességhez 
című  ódájában  többször  ily  hangon:  „Él  még  nemzetem 
istene !“  „Állsz  még,  állsz  szeretett  hazám!"  „Árpád 
vére  sem  hűlhet  el . . 

A szelíd  lelkű,  tanítványától  szentnek  nevezett  Köl- 
csey lágysága  az  igaz  érzés  erejévé  válik  hazafias 
költeményeiben,  a Himnuszban  és  különösen  Zrinyi 
két  énekében,  mikor  szomorúan  zengi  kétségbeesését 
az  elkorcsosult  nemzet  állapotán. 

Kisfaludy  Károly  már  a színpadon  is  a hazafias 
érzés  tolmácsolója.  A magyar  történelemből  merített 
komoly  darabjaiban  a magyar  önérzet,  nemzeti  érzés 
felkeltője  és  ápolója.  Maga  jellemezte  e különben 
gyönge  daraboknak  e fontos  szerepét  egyik  versi- 
kéjében: 

„Győz  a magyar  s tapsra  ez  ott  fenn  elég." 

Minden  szerkezeti  gyöngeségük  mellett,  e darabok 
a hazafias,  nemzeti  együttérzés  ápolásával  fontos  tár- 

sadalmi-művészeti  hivatást  teljesítettek.  Vígjátékai  pedig 
épp  a magyar  életet  hozták  színpadra  jóízű  tipikus  alak- 
jaival s kikacagtatva  a külföldieskedő,  magyarul  alig 
tudó  mágnást,  a parlagi  magyar  gavallért,  a félig 
latinul  beszélő  prókátort  stb.  csak  az  új  magyar  tár- 
sadalom kifejlődését  mozdították  elő.  0 vezeti  be  Cso- 
konai népies  életképei  után  a népdalt  az  irodalomba. 
Rákosi  szántó  és  Mohácsi  dala  igazi  hazafias  dalok, 
és  a sötét  olajfák  illatos  húséból,  Olaszországból  is 
visszavágyik  hazájába  a Honvágy- bán.  Mohács -a  pedig, 
a legkiválóbb  magyar  elégia  és  hazafias  költemény, 
nemzeti  nagy  létünk  nagy  temetőjét,  Mohácsot  énekli 
meg,  de  ezzel  is  csak  a tespedő  nemzetet  akarja  föl- 
rázni, ő is  csak  a reformkorszak  embere,  mikor  azt 
mondja: 

...  Él  magyar,  áll  Buda  még ! 

A múlt  csak  példa  legyen  most.  Nézzen  előre  szemünk. 

Ami  a reformkorszak  költőivel,  Berzsenyivel,  Köl- 
cseyvel,  Kisfaludyval  s főleg  Vörösinartyval  megindul, 
a tespedő,  veszedelmes  álmot  alvó  nemzet  ébredése, 
ami  a költészet  terén  már  Kisfaludy  népdalaiban 
(„Szülőföldem  szép  határa")  folytatását  találja,  ez  a 
fejlődés  tetőpontját  éri  a népiesen  nemzeti  iskola  diada- 
lában, Tompa,  de  főleg  Petőfi  és  Arany  költésze- 
tében. 

Ez  a népies  nemzeti  iskola  pedig  ép  a hazafias 
érzés  diadalát,  kifejeződésének  mindig  erősbödő  fokát 
jelenti.  E tekintetben  különösen  Petőfi  lírája  említendő 
első  helyen.  Nincs  is  e lírának  más  forrása,  csak  a 
hazafias  érzés,  mely  a haza  szabadságának  szereteté- 
ben  nyilatkozik  meg  és  a minden  lírai  költészet  főfor- 
rása a — szerelmi  érzés.  De  a költő  maga  írta  jeli- 
géjéül kötete  elé: 

Szerelmemért  feláldozom 
Az  életet, 

Szabadságért  feláldozom 
Szerelmemet. 

A haza  szabadsága  tehát  az  első.  Szentegyház, 
mint  mondja,  keble  belseje  s a haza  az  oltár,  de  ha 
kell,  az  oltárért  ledönti  a templomot.  Hazafias  érzése 
nála  is,  mint  másutt  rámutattunk,  a veszedelem  pilla- 
natában fokozódik  s tetőfokát  éri  a forradalom  izzó 
levegőjében.  A nemzet,  a faj  e védelmi  jellemvonása, 
a hazafias  érzés  a forradalom  veszedelmében  legnagyobb 
fokát  érvén  el,  az  ő lantján  nyeri  legigazabb,  legköz- 
vetlenebb kifejezését.  Petőfi  forradalmi  költészete  a 
szabadságáért,  életéért  küzdő  nemzet  minden  másról 
megfeledkezett  önfentartó  ösztönének  hatalmas,  olykor 
nyers  erejű  szava.  Ez  kiáltja  az  ő ajkán: 

Sehonnai,  bitang  ember 
Ki  most,  ha  kell,  halni  nem  mer, 

Kinek  drágább  rongy  élete, 

Mint  a haza  becsülete. 

Ez  kiáltja  az  ő ajkán  az  általános  Talpra  magyart. 
Ez  kiáltja: 

Itt  az  idő,  most  vagy  soha! 

S itt  érdekesnek  tartjuk  megjegyezni,  hogy  ugyan- 
ennek a fejlődésnek,  melynek  soha  eszeágában  sem 
volt  ilyesféle  célzat,  bár  előre  megjósolta,  eredeti  meg- 
indítójánál, Széchenyinél  is,  mikor  a nemzetet  tettekre 
hívja  fel  a művelődés  tekintetében,  igy  nyilatkozik  a 
faj  szava:  „Most  van  idő  csodát  növelni,  most  vagy 
soha!" 

Az  egész  „Talpra  magyar",  Petőfi  e Nemzeti  dala 
csakugyan  a nemzet  szava,  a szabadságáért,  életéért 
küzdő  nemzet  önfentartó  ösztönének  szózata. 

Petőfi  mellett  főleg  Sárosy  Gyulát  kell  megemlí- 
tenünk, ki  Arany  trombitájával  s egyéb  verseivel  a 
forradalom  költője.  Czuczor  „Riadójáét  is  itt  kell 
felemlítenünk,  mely  jellemző  a korra,  mikor  a szelíd 
pap  is  ily  erős  hangú  riadót  tud  írni. 

A szabadságharc  leveretésé vei  elnémult  a költészet 
s a forradalmat  közvetlen  követő  időben  néma  volt. 
Csak  a zenében  szólhatott  még  a honfibú,  a honfijaj. 
így  fordul  elsőbben  megszólaló  költészetünk  is  saját- 
ságos módon  a cigányokhoz.  Vörösmarty  heroikus  ter- 
mészete a Vén  cigány  féktelenül  elkeseredett  felkiál- 
tásaiban tördeli  szét  bánatát,  míg  Arany,  a máskor 
nyugodt  epikus  poétánk,  a Nagyidai  cigányok  nevet- 
séges történetében  adta  fájó  lélekkel  a „kétségbeesés 
kacaját",  a kétségbeesés  humorát,  „oly  küzdelemre, 
mely  világcsoda".  Ezt  a sajátságos  lelkiállapotot 
Arany  maga  magyarázza  meg  Bolond  7s£dA;-jában, 
hogy  úgy  tett,  mint  az  egyszeri  szőllősgazda,  mikor 
elverte  a jég  a szőllőt,  bunkós  bottal  verte  még  job- 
ban mondván:  „Hadd  látom  Uram  Isten:  mire  megyünk 
ketten".  Maga  mondja  róla  találóan  jellemezve  az 
akkori  állapotokat: 

Ki  gondolt  arra,  hogy  van  benne  eszme , 

Cigányfölötti  érzés-valami, 

De  Pucheim  kardja  szivemnek  szögezve, 

Félig  se  mertem  azt  kimondani! 

S aztán  egyenesen  kimondja: 

(Ott  volt  a végcsapás  Világoson) 

Halálra  mennék  érted,  ha  kívánnál, 

Engem,  esz  a lúg,  ha  fejed  mosom; 

Rothadjon  a nyelv,  mely  téged  profánál, 

Édes  enyim,  szentem,  magasztosom! 

S oly  küzdelemre,  mely  világcsoda, 

Kétségb’esett  kacaj  lön  Nagyida. 

A másik  műfaj,  amelyben  az  elnyomatás  szomorú 
éveiben  megint  hatalmas,  épp  az  elnyomatás  súlya 
alatt  megizmosodott  hazafias  érzés  nyilatkozik,  az 
allegória.  A korra  nézve  e jellemző  verseket  ép  ezért 
hazafias  allegóriáknak  nevezzük.  A politikai  viszonyok 
olyanok  voltak,  hogy  nem  lehetett  nyiltan  írni.  Ezért 
fordultak  a költők  természetszerűleg  olyan  műfajhoz, 
melyben  ha  nem  is  egyenesen,  de  legalább  rejtve, 
példálózva  kiönthették  sajgó  szívük  érzelmeit.  Meg- 
volt erre  már  az  irodalmi  hagyomány  is.  Vörösmarty 
Az  elhagyott  anya , Lengyel  anya , Elő  szobor  költe- 
ményeiben így  példálózott  a haza  állapotáról.  Petőfi 
hasonlóan  szólt  A ledőlt  szobor-hsai.  Csak  ez  allegó- 
riák folytatása  a forradalom  után  jelentkező  allegó- 
riás  költészetünk  s mégis  nd  más,  mennyit  nyert  erő- 
ben, érzésben.  Ez  az  allegóriaköltészet  az  élet  eleven- 
ségével hatott  és  hat.  Az  a másik  valóságos  allegória 
volt.  Nem  is  hatottak  allegóriák  sohasem  úgy,  mint 
e hazafias  allegóriák. 

Egyike  a legkiválóbbaknak  ezek  között  Tompától 
A gólyához.  A költemény  hatása  páratlan  volt,  kéz- 
iratban is  elterjedt  az  egész  országban.  írója  miatta 
fogságba  is  került.  Mindenki  érezte  a költő  fájdalmát, 
főleg  e sorokban: 

Te  boldogabb  vagy,  mint  mi,  jó  madár. 

Neked  két  hazát  adott  végzeted: 

Nekünk  csak  egy  — volt!  az  is  elveszett. 

Ez  a vers  is  az  elnyomott  nemzet,  az  elnyomott  faj 
szava  volt.  Tompának  különös  hajlama  volt  az  ily 
bánatos  elégiákra,  minek  alapját  életviszonyaiban,  de 
főleg  sajátos  kedélyalkatában  találjuk.  így  jöttek  létre 
ez  egyik  szebb,  mint  a másik  allegóriák:  A madár 
fiaihoz y A folyam , Heródes , Gályarab,  Ikarus.  Végre 


KÖLTÉSZET,  IRODALOM 


431 


Uj  Simeon  gyönyörű  bibliai  allegóriája  már  a későbbi 
korból,  az  alkotmány,  a szabadság  újjászületésének 
nagy  eseményét  sejteti.  Kerényihez  irt  Levele  is  gyö- 
nyörű kifejezése  e korból  a hazafias  érzésnek. 

Ily  allegória  Arany  Jánosnál  Rachel  siralma.  Arany- 
nál azonban  e bánatos  hangulat  a kétségbeesés  humorába 
tördelődött  szét  a Nagyidai  cigányok- bán.  Ily  allegória 
még  Vajda  Jánostól  A virrasztók , e sajgó,  fájó  alle- 
gória s a Luzitán  dal  és  Lévay  József  megható  köl- 
teménye: Babiloni  vizeknél. 

Az  allegória  alapjában  véve  nagyon  száraz  műfaj. 
Hogy  itt  ily  megható,  valósággal  sajgó,  fájó,  szinte 
vérző  művek  ezek  az  allegóriák,  azt  csakis  a kor- 
viszonyok magyarázzák,  melyek  minden  műfajt  — 
hiába  — bélyegük  szerint  alakítanak.  Ez  is  a műfaj 
relativ  voltát  mutatja. 

Oly  erős  volt  ez  allegorizáló,  példálózgató,  céloz- 
gató hajlam  ép  az  elnyomás  sajátságos  viszonyai 
közt,  amennyiben  nyiltan  szólni  nem  lehetett,  hogy 
még  ott  is  találunk  ilyesmit,  ahol  maga  az  egész  köl- 
temény épenséggel  nem  allegória.  Ilyen  például  Arany 
Jánosnak  Az  ó torony- ról  szóló  verse  1850-ből.  Mily 
meghatóan  és  félreérthetetlenül  fájó  felkiáltással  végzi: 

Hej  csak  itt  is,  e hitvány  zugolyban 
Hány  nemes  szív  vére  ömlött  hajdan! 

Azt  mondották,  hazájukat  védik, 

Azt  hivék,  úgy  áll  fenn  örökkétig. 

S mi  van  abból,  amiért  fáradtak?  . . . 

A torony  mit  durván  összeraktak. 

Áll  a torony,  mint  valami  Bábel, 

Rajt’  az  idő  nyomtalanul  jár  el1. 

1 1902  óta  bővebben  elemeztem  Arany  János  e versét  az 
„Urániá “-bán  (1906  febr.):  Arany  János  verse  az  ó-toronyról. 
Költészetpsychologiai  tanulmány. 

E leplezve  szóló,  célozgató  hang  szól  Tompa  „Pusz- 
tán" című  versének  e szakában: 

S hol  a nyilröptíí  sólyom  is  csak 
Nagy  félve  járt  elébb: 

Csipogva  fürdik  s üt  tanyát  most 
A szemtelen  veréb  . . . 

De  nemcsak  ily  allegóriákban  tördelődött  szét  a 
visszaszorított  s feszítő  erejében  annál  többet  nyert 
hazafias  érzés,  hanem  épp  úgy,  ahogy  festészetünk  is 
ekkor  fordult  leggyakrabban  a legnagyobb  odaadással 
a hazai  történet  lélekemelő  jelenetei  felé,  úgy  fordul 
költészetünk  is  ezek  felé.  E tekintetben  épp  úgy  meg- 
egyezik festészetünk  fejlődése  a költészetével,  mint 
abban  is,  hogy  mindakettő  ekkor  fordul  a népélet 
jelenetei  felé  is  nagyobb  érdeklődéssel. 

A történet  jeleneteinek  feldolgozását  már  Kisfaludy 
Sándortól  kezdve  Garayn,  Vörösmartyn  át  követhetjük 
Petőfiig.  Petőfi  ugyan  nem  volt  igazi  epikus  tehetség 
s így  történeti  alkotásai  túlságosan  nyugtalanok,  szen- 
vedélyesek. Annál  remekebb  alkotásokat  találunk  azon- 
ban Arany  Jánosnál,  ez  igazi,  nyugodt  epikus  termé- 
szetnél, a magyar  puszta  e tipikus  epikusánál.  Ilyenek: 
Rákócziné,  Rozgonyiné,  V.  László,  Török  Bálint,  Szent 
László,  Mátyás  anyja,  Zách  Klára,  Szibinyáni  Jánk, 
Szondy  két  apródja,  Both  bajnok  özvegye.  A legtöbb- 
jében a hazafias  érzés  árja  hat.  Képírásunk  is  ugyan- 
ekkor varázsolja  a nemzet  elé  a Hunyadiakat,  Zrínyit 
stb.  Az  igazi  magyar  műballada  is  tehát  e szomorú 
korszak  gyermeke.  Arany  János  teremti  meg  s amint 
Beöthy  helyesen  mutatta  ki  Gregussal  szemben,  nem 
az  akkor  még  alig  ismert  székely,  hanem  az  alföldi 
népballadák,  például  Fejér  László  stb.  közvetlen  hatása 
alatt. 

Láttuk,  mily  erősen  jellemezte  költészetünket  a 
hazafias  érzés.  Újabb  költészetünk  ezzel  szemben  inkább 
kozmopolita  áramlatokat  mutat,  de  ne  feledjük,  a 
hazafias  érzés  e kisebb  fokát  vagy  látszólagos  hiá- 
nyát csak  annak  a körülménynek  kell  tulajdonitanunk, 
hogy  nem  válságos  időkben  élünk,  hogy  épp  — sze- 
rencsére — a nemzeti  jólét,  fejlődés  nyugodt,  bizto- 
sított békés  korát  éljük.  Mondottuk,  hogy  e hazafias 
érzés,  mint  a nemzet  védő  jellemvonása,  a veszede- 
lemben nő  s meg  vagyunk  győződve,  hogy  nemcsak 
a mai  puffogó  dikciókban  él,  hanem  ha  veszedelem 
köszönt  be,  megint  bízhatunk  e természeti  fegyve- 
rünkben s akkor  ha  a hazafias  érzés  fokozódik,  meg 
fogja  kapni  költészetünkben  is  megfelelő  kifejezését 
és  a nemzeti  költészet  nemzetvédő,  fentartó  hivatását 
teljesíteni  fogja.  Mai  költészetünkben  egy  pár  sikerült 
hangot  kivéve,  mint  például  Pósa  „Haza*  című  versét, 
inkább  csak  a március  15-iki  szabadságünnep  s az 
október  6-iki  aradi  vérnap  évfordulója  csal  ki  újabb, 
melegebb  hangokat  a márciusi  dalokban  s az  aradi 
tizenhárom  s egyáltalán  a honvédek  hősi  haláláról 
szóló  dicsőítő  énekekben. 

Jól  mondja  tehát  Arany  László,1  hogy  a magyar 
költészetben  a hazafiság  adta  a vezérhangulatot  s 
ennek  oka  nyilvánvalóan  századok  óta  veszélyeztetett 
nemzeti  létünk,  a faj  küzdelme  a létért.  Épp  ezért 
legtöbbször  a „fájdalom,  a panasz  hangjai*  ezek. 
„Búsongó  bánat  a pusztulás  fölött*.  Olykor  „meren- 
gés a múlt  dicsőségén*,  hogy  vigasztalást  merítsünk 
belőle.  Épp  ezért  legtöbbször  szomorú.  De  sokszor  harci 


1 Arany  László:  „A  magyar  politikai  költészet".  Akadé- 
miai székfoglaló.  Budapesti  Szemle,  IV.  88. 

Pékár:  A magyar  nemzeti  szépről. 

riadó  is,  harci,  sőt  forradalmi  dal.  Mégis  a legtöbbször 
hallható  alaphang  a honfibánat,  a hazafi-siralom. 

A költészetünkben  megnyilatkozó  magyar  érzésről 
s ennek  hangulatairól  szólva  külön  kell  megemlékez- 
nünk a lápok,  a mocsaras  tájak,  a tiszaparti  füzesek, 
e jellemzően  magyar  alföldi  tájak  sajátos  hangulatá- 
ról, arról  a bizonyos  mélázó  merengésről,  melynek 
sajátos,  inkább  bánatos  gondolatfonás  felel  meg  s 
mely  oly  jellemző  a magyar  költészet  ily  irányú  ter- 
mékeire, akár  az  ilyen  magyar  tájképekre  is. 

* 

Elsőrangú  jellemvonása  költészetünknek  is,  mint 
általában  a magyar  j Bernnek,  az  erő.  Ez  nyilatkozik 
meg  legnagyobb  költőinkben,  Zrínyiben,  Katonában, 
Petőfiben,  de  talán  egyikben  sem  oly  fenségesen, 
mint  Berzsenyiben,  kinek  ódaköltészetében,  mely  épen 
az  erő,  a fenség  műfaja,  páratlanul  szép  és  hatásos 
hangokat  hallatott. 

Ez  a magyar  jellem  elsőrangú  vonása,  az  erő  kiál- 
tatja oda  a költő  Zrínyivel  a hódító  töröknek:  „Ne 
bántsd  a’  magyart  1“  Katona  darabos  nyelvén  is  ez 
az  erő  hódít  a Bánk  Bán  jambusaiban. 

Ez  az  erő  teremtve  látszott  lenni  a fenség  költé- 
szetére, így  különösen  az  ódaköltészetre.  Innen  van, 
hogy  az  egész  világirodalomban  páratlan  ódaköltővel 
dicsekedhetünk:  Berzsenyivel.  Igaz,  hogy  része  van 
ebben  annak  az  ó-kori  népnek  is,  akit  ép  úgy  jellem- 
zett az  erő.  Igaz,  hogy  Horatius  ódái,  mint  minta- 
képek gyújtották  lángra  benne  az  ódái  ihletet  s hogy 
kezdetben  nagy  utánzója  volt  a nagy  római  költőnek.1 

1 Erdélyi  János  tanulmánya.  Szépirodalmi  Szemle,  1847. 
Pályák  Pálmák  kötetében.  1886. 

De  ha  tanítványa  is  volt  neki,  amint  maga  is  be- 
vallja, utánzásában  is  oly  eredeti,1  hogy  ily  tanítvá- 
nya nincs  több  Horatiusnak  a világirodalomban.  Még 
átvett  frázisaiban  is  túlszárnyalta  az  eredetit.  Olvas- 
suk csak  az  ily  hatalmas,  súlyos  szavakat:  „Csak 
sast  nemzenek  a sasok,  s nem  szül  gyáva  nyulat 
Núbia  párduca". 

Vagy  a nyelv  mily  ereje  lüktet  e sorokban: 

Él  még  nemzetem  istene! 

Buzgó  könnyeimen,  szent  öröm  ömledezz! 

Állsz  még,  állsz  szeretett  hazám! 

Nem  dőlt  még  alacsony  porba  nemes  fejed! 

Még  ahol  a bánat  hangja  szól,  azt  is  ez  az  erő 
mondja: 

Leomlom  én  is  szent  porodon  nemes! 

A jókkal  együtt  könnyeket  áldozok, 

S hamvvedredet  bús  cyprusággal 
Illeti  Melpomeném  zokogva. 

Hát  még  ahol  tespedő  nemzetét  akarja  felzavarni 
intő  szózatával,  ott  szól  csak  ereje  teljességével,  ahogy 
mindenki  ismeri: 

Romlásnak  indult  hajdan  erős  magyar, 

Nem  látod  Árpád  vére  miként  fajul, 

Nem  látod  a bosszús  egeknek 
Ostorait  nyomorult  hazádon? 

Még  szófordulataiban,  kifejezéseiben  is  ez  az  erő 
munkál,  ez  hozza  létre  az  ily  páratlanul  erős,  hatal- 
mas szóalkotásokat: 

Itt  az  idő  magyar! 

Mely  majd  szabad  lelked  nem  ismert 
Jármot  akaszd  te  szilaj  nyakadra. 


1 Csengeri  János : 
Szemle.  Arad,  1882. 


„Berzsenyi  és  Horatius".  Középiskolai 

S hogy  ez  erő  ódái  kifejezésével  a nemzeti  erőt, 
a nemzeti  jellemvonást  fejezte  ki  igazán,  a nemzet  szí- 
véből-lelkéből  beszélt,  legjobban  bizonyltja  sok  szálló 
igévé  vált  sora.  Jól  mondja  jeles  életrajzírója,  Váczy 
János,1  hogy  alig  van  magyar  költő,  akinek  műveibő 
annyi  idézet  forogna  közszájon,  mint  ő. 

De  nemcsak  Berzsenyiben  találjuk  meg  az  erő 
költészetét.  Ragyogó  nyelven  nyilatkozik  Vörösmarty- 
nál  pattogó  menetű  antik  hatosaiban,  melyekkel  a 
tespedő  nemzetet  akarta  felrázni  fényes  tükröt  tart- 
ván a múltak  dicsőségéről  az  elfásult,  elernyedt 
jelen  elé: 

Régi  dicsőségünk  hol  késel  az  éji  homályban? 

Századok  ültének  fel,  s te  alattok  mélyen  enyésző 
Fénynyel  jársz  egyedül.  Rajtad  sűrű  fellegek  és  a 
Bús  feledékenység  koszorútlan  alakja  lebegnek. 

Hol  vagyon,  aki  merész  ajakát  hadi  dalnak  eresztvén 
A riadó  vak  mélységet  fölverje  szavával, 

S késő  századok  után  méltán  láttassa  vezérlő 
Párducos  Árpádot  s hadrontó  népe  hatalmát? 

Főleg  ez  utóbbi,  a jelenhez  intézett  felrázó  sorai 
a nemzeti  erő  ragyogó  megszólalása. 

Ez  az  erő  szól  a Szózat  soraiból  is: 

Hazádnak  rendületlenül 
Légy  híve,  óh  magyar; 

Bölcsőd  az,  s majdan  sírod  is 
Mely  ápol  s eltakar. 

A nagy  világon  e kívül 
Nincsen  számodra  hely; 

Áldjon  vagy  verjen  sors  keze, 

Itt  élned,  halnod  kell. 

1 Váczy  János:  „Berzsenyi  Dániel  életrajza".  Magyar  Tud. 
Akadémia  Lévay-dijával  jutalmazott  pályamű.  Magyar  Tud. 
Akadémia  Könyvkiadó-vállalata.  Budapest,  1895. 

Hatalmas  szólásalkotásai  a nemzeti  erőnek  akár 
a „rendületlenül",  mely  Arany  Jánost  külön  költemény 
megírására  ihlette,  akár  a szak  két  utolsó  sora,  mely- 
ben a faj  parancsoló  szava  fenséges  erővel  szól. 

De  sehol  sem  nyilatkozik  ez  az  erő  oly  szenvedé- 
lyesen, oly  féktelenül,  mint  Petőfi  költészetében.  Mikor 
a haza  érdeke  forog  kockán,  valósággal  dörög  a költő 
szózata: 

Talpra  magyar,  hí  a haza! 

Itt  az  idő,  most  vagy  soha! 

S teljes  szenvedélyességgel  tör  ki  belőle  a nem- 
zeti érzés  ereje: 

Sehonnai,  bitang  ember 
Ki  most,  ha  kell,  halni  nem  mer, 

Kinek  drágább  rongy  élete, 

Mint  a haza  becsülete. 

Olyankor  a legcsendesebb  hangulat  közben,  mint 
például  Arany  Jánoshoz  Írott  levelében,  kitör  belőle 
a szenvedélyes  erő  e költészete,  amit  ő maga  talá- 
lóan fest  úgy,  hogy  az  elragadó  szél  képzelete  száz- 
rétű  vitorlájába  kap  s 

Szétszakad  a horgony,  fut  gályám,  elmarad  a part, 

S ringat  habkarján  a lát  kör  nélküli  tenger; 

És  míg  az  orkán  zúg,  a felhők  dörgenek,  én  a 
Lant  idegébe  kapok,  s vad  tűzzel  zengi  el  ajkam 
Harsány  himnuszodat,  százszor  szent  égi  szabadság! 

Ez  az  erő,  mely  féktelen  szenvedélyességével  nyi- 
latkozik meg  forradalmi,  a magyar  faj  függetlenségét 
védő  dalaiban,  különösen  szép  alakban,  ditirambszerű 
bájjal  hat  az  Egy  gondolat  bánt  engemet  . . . című 
költeményében.  Micsoda  kitörése  ennek  az  erőnek: 

Legyek  fa,  melyen  villám  fut  keresztül, 

Vagy  melyet  szélvész  csavar  ki  tövestül; 

Legyek  köszirt,  mit  a hegyről  a völgybe 
Eget-földet  rázó  mennydörgés  dönt  le  . . 

S később,  mikor  azt  kívánja,  hogy  ott  essék  el  a 
harc  mezején: 

S ha  ajkam  örömteli  végszava  zendül, 

Hadd  nyelje  el  azt  az  acéli  zörej, 

A trombita  hangja,  az  ágyudörej, 

S holt  testemen  át 
Fújó  paripák 

Száguldj  anak  a kivívott  diadalra,  — 

A hősök  közt  akar  meghalni, 

Kik  érted  haltak,  szent 

Világszabadság! 

Az  újabbak  közt  ez  az  erő  szólalt  meg  a hatal- 
mas, de  zord  egyéniségnek,  Vajda  Jánosnak  a lant- 
ján. Egyike  e nemben  a legszebbeknek  az  Üstökös- 
ről  szóló  verse,  melyben  voltakép  magamagát  jellemzi: 
Mondják,  ez  ama  „nagy",  melynek  pályája 
Egyenes;  vissza  hát  sohase  tér. 

Csillagvilágok  fénylő  táborán  át 
A végtelenséggel  versenyt  rohan, 

Forogni  körbe  nem  tud,  nem  akar,  hát 
Örökké  társtalan,  boldogtalan. 

Ez  a „fenséges  Niobéja  az  égboltnak  “ Vajda  egyé- 
niségét példázza : 

Szomorú  csillag,  életátkom  képe, 

Sugár  ecset,  mely  festi  végzetem, 

Akárhová  mégysz  a mérhetlen  égbe, 

Te  mindenütt  egyetlen  idegen!  . . . 

Hozzá  hasonló  erőt  a legújabbaknál  csak  Endrödi- 
nél  találunk.  Egyik  legkiválóbb  alkotása  e tekintetben, 
amelyet  Petőfi  emlékezetéről  írt.  Akár  a magyar  faj 
szólna  benne.  Petőfi  emlékét  így  üdvözli: 

Hozsánna  Néked,  tündöklő  Eszme! 

Egykor  földi  alakban 
Köztünk  átrohanó  Élet! 

Vakmerő  tüneményes  Álom, 

Ki  több  pompát  sugaraztál  a világra, 

Mint  mennyit  az  égi  tetőkön 
Szétvillogtat  az  északi  fény  . . . 

Különösen  nyer  erőben,  ahol  a szabadság  lanto- 
sáról szól: 

Csak  rázza  bilincse  vasát 
S döngesse  sötét  börtöne  zárát 
Ércöklökkel  a rabszolga-világ; 

Csak  töltessen  előre  az  árnyból 
Szétroncsolt  rácsa  szilánkjain  át 
Az  eszmék  tündöklő  dandárja. 

Te  mindég  egyike  lész,  dicső  szellem,  azoknak, 

Kik  a hősöket,  vértanukat 
Viharos  dalod  árjával 
— Mennyei  gályákként  — 

Röpíted  az  orkán  tajtékán 
Az  emberiség  nagy  célja  felé. 

Ha  kihall:  fölvillámlik  a lelke, 

S újongva  rohan  be 
A tisztitó  zivatarba, 

Hol  a te  dörgő  himnuszaid 
Hatalmas  dallama  harsog, 

És  sassaid  szálldosnak  a napba, 

Mindennél  szentebb, 

Hódítóbb,  örökkebb  ideál  — 

Lelkünk  igaz  istensége:  Szabadság! 

* 

Úgy  népköltészetünkben,  mint  müköltészetünkben 
elég  gazdagon  képviselve  találjuk  a humort  is,  mint 
ezt  már  a magyar  érzésről  szólva  kifejtettük.  A tréfás 
mesékben,  adomákban  bő  humoros  érre  akadunk. 
Megvolt  ez  régebben,  a kuruc  költészet  is  erről  tanús- 
kodik. A müköltészetben  Kisfaludynál  (Vig  elbeszélései), 
Vörösmartvnál  (Gábor  diák,  Pétiké,  Laboda),  Garaynál, 
Petőfinél,  Tompánál  (Szuhay  Mátyás,  Három  a daru), 

Aranynál  (Magyar  Misi,  De  gustibus)  egészséges,  jó 
humort  találunk,  ép  úgy  elbeszélőinknél,  Mikszáthnál, 
Sipulusznál  (Rákosi  Viktor)  s Gárdonyinál.  Főleg  Sipu- 
lusz  válik  ki  humorával,  melyet  mély  érzés,  ötletes 
vidámság  jellemez. 

A kétségbeesés  humorát  is  megtaláljuk  Arany  János- 
nál a Nagyidai  cigányokban,  mely  kétségbeesett  kacaj 
oly  küzdelemre,  mely  világcsoda,  tudniillik  a forra- 
dalomra. 

Ritkább  jellemvonása  költészetünknek  a komikus 
véna.  Kisfaludy,  Szigligeti,  Csiky  voltak  képviselői. 
Petőfinek  A helység  kalapácsa  című  elbeszélő  műve 
is  ide  sorozható.  Benne  a komikum  vegyül  a gúny- 
nyal; irodalmi  szatíra  ez  a Petőfi  előtt  divott,  mester- 
kélt, cikornyás  érzékenyen  kikerekített,  kicifrázott 
írásmód  ellen.  Az  előadott  korcsmái  verekedés  és  a 
pathetikus  elbeszélő  hang  ellentétében  rejlik  komi- 
kuma. Hasonló  alkotás  Arany  Elveszett  alkotmánya , 
csakhogy  még  több  gúnyt  vegyít  a komikumba. 

* 

Ha  most  e főbb  jellemvonások  ismertetése  után 
azt  gondolhatná  valaki,  hogy  mélyebb  filozófiai  gon- 
dolatok, melyektől  csakugyan  idegenkedni  látszik  a 
magyar  jellem,  nem  találtak  volna  megfelelő  kifejezést 
költészetünkben,  csak  Madách  Ember  tragédiájá-t  kell 
felemlítenünk  hatalmas  gondolataival,  vagy  Vajda  egy- 
egy  versét  mélységes  gondolatmenetével.  Valóságos 
filozófiai  elmélkedések  a költői  érzés  hullámain,  mikor 
„A  bikoli  fák  alatt"  című  versében  ezeket  mondja: 
Miért  vagyunk,  mi  és  e minden? 

Hogy  véghetetlen,  ha  egész? 

És  ha  egész,  hogy  véghetetlen? 

Soha  nem  éri  földi  ész. 

Az  ember  e világra  mért  jött? 

Mért  tűn  el  oly  hamar,  hova? 

Mi  itten  a kétségbeejtöbb : 

Az  örök-e  vagy  a soha? 

Elnézek  e tündöklő  tájon. 

Mi  szép  világ,  arany  világ! 

És  kérdezem  magamba  fájón: 

Mért  nem  maradni  itt  tovább? 

És  felel  a hegy  oldalából 
Lezuhanó  vidám  patak : 

Elmúl-e  testem  e világból, 

Mert  az  Óceánba  szakad? 

A lángoló  nap  elhunyása 
Ott  ama  kék  hegyek  mögött 
Csak  földiségiink  csalódása; 

Csak  rész  a vég,  a mind : örök. 

Csak  mi  maradunk  a sötétben, 

Míg  itt  vagyunk,  életrabok; 

Velünk,  amott,  a mindenségben 
A nap  örökké  ég,  ragyog  . . . 

Itt-ott  Reviczky- nél  is  találunk  hasonló  mély  értelmű 
elmélkedéseket. 

* 

Vizsgáljuk  meg  most  már  költészetünk  ez  általános 
jellemzése  után  népköltészetünket  közelebbről.  Meg- 
érdemli, mert  új,  sajátos,  jellemző  vonásokat  fogunk 
még  találni  benne  az  általánosan  jellemzett  magyar 
költészet  keretén  belül  is. 

Népköltészetünk,  úgy  ahogy  Pálóci  Horváth  Ádám, 
azután  Erdélyi,  Kriza  János,  Arany  László,  Gyulai,  Színi 
Károly,  Kálmány  Lajos  összegyűjtötték  s újabban  is 
gyűjti  a Nyelvőr  és  az  Ethnographia,  már  meglehetős 
részletes  és  gazdag  képét  adja  a népiéleknek. 

Első  pontul  kell  itt  említenünk,  amit  a műkölté- 
szetben, sajnos,  nem  hogy  mindig,  hanem  sokszor  nem 
látunk  érvényesülni,  hogy  tudniillik  a népköltészetben 
épp  sajátos  öntudatlan  eredete  folytán  a képzetmüködés, 
a gondolatfonás  mindig  csak  bizonyos  hangulatnak, 
bizonyos  érzés  megfelelő  hangulatának  kifejezésekép 
jelenik  meg. 

Ezért  veszi  át  a nép  csakis  az  igazán  hangulatos 
eredeti  alkotásokat  a műköltészetből  s még  ezek  közül 
is  csak  azt,  ami  az  ő érzése  és  gondolatkörének  meg- 
felel. De  viszont  az  a sok  népdal,  melyet  már  eddig 
felemlítettünk  Petőfinél,  Aranynál  stb.,  jól  mutatja 
a magyar  népköltészet  szoros  kapcsolatát  művésze- 
tünkkel. 

Népköltészetünket  még  erősebben  fogja  jellemezni 
az  alföldi  környezet,  melyben  a nép  él  s a nótázó, 
naiv  lelkében  minden  sajátos  érzelmi  színezettel  kap- 
csolódik. Beleolvassa  mindenbe  naiv  lelke  hangulatait, 
így  a puszta,  az  alföldi  délibábos,  aranykalászos  róna- 
ság,  mint  a szabadság  földje  összes  képeivel  hangu- 
latai hordozójává  lesz. 

Ha  a népdalok  érzelmi  tartalmát  vizsgáljuk,  min- 
denekelőtt feltűnik  az  érzelmek  őszintesége  és  benső - 
sége.  S ez  természetes  is.  A nép  fia  csakis  akkor 
danol,  ha  „belső  nagy  muszájból"  szívét  elfogó  érzése 
ez  úton  szabadul  ki  s innen  e sohasem  mesterkélt, 
de  mindig  természetes  őszinteség. 

A népdalok  leggyakoribb,  igazán  kifogyhatatlan 
tárgya  — és  mi  is  volna  más  — a szerelem.  Ez  a 
legerősebb,  a legáltalánosabb  érzés.  így  találjuk  a 
rokon  népeknél  is,  de  így  másutt  is.  A szerelem,  ez 
a „mindenható  érzés"  a lírának  leghatalmasabb  s 
legkifogyhatatlanabb  forrása. 


KÖLTÉSZET,  IRODALOM 


443 


Mi  jellemzi  már  most  közelebbről  a magyar  sze- 
relmi népdalokat?  Mindenekelőtt  bizonyos  véghetetlen 
gyöngédség.  Műköltő,  sokszor  a legkönnyedébb,  fino- 
mabb, játszibb  képzeletű  műköltő  nem  képes  verse- 
nyezni e finom,  gyöngéd  felfogással.  Mindig  benne 
látja  az  élet  magasabb  boldogságát,  tündérvilágát,  az 
élet  igazi  költészetét.  Mélységes  filozófiai  felfogás 
csirája  rejlik  a magyar  nép  e naiv  felfogásában.  Ha 
ugyanis  a művészet,  a költészet  filozófiai  elméletein 
végigpillantunk,  végszálaikkal  ez  elméletek  mind  a 
szerelmi  érzésekre  látszanak  visszautalni.  Az  az  élet 
igazi  költészete. 

Hogy  ily  magasabb  felfogás,  igazi  költői  felfogása 
az  életnek,  nyilatkozik  meg  népdalainkban,  annak 
érdekes  bizonyítéka,  hogy  még  idegenek  is  mennyire 
rabjaivá  lesznek  e mély,  tiszta,  gyöngéd  költőiségnek. 
„Hallgattam,  — írja  Winkler  Henrik  boroszlói  egye- 
temi tanár  — amint  ez  egyszerű  emberek  énekelték 
kedves  nótáikat.  Meg  kell  vallanom,  hogy  ritkán  vol- 
tak emberek  rám  oly  kellemes,  jóleső  hatással,  mint 
ezek  az  egyszerű  alföldi  parasztok.  Az  érzékiség,  mely 
a közönséges  életben  néha  visszataszító,  itt  le  volt 
szűrődve,  a köznapiság  talajától  megtisztulva,  határo- 
zottan nemes  életnézet  nyilvánult  énekünkben.  Nem 
voltak  közönséges  lelkek,  nem  elfásultak  az  élet  küz- 
delmében. Megnyerő  volt  már  az  a nyilvánvaló  öröm, 
sőt  lelkesedés  az  ő szép  nótáikon  s az  őszinteség  és 
igazság  az  énekben.  Sokszor  jutottam  ott  kedvezőbb  s 
meg  vagyok  győződve,  helyesebb  véleményre  egyes 
emberekről,  akik  azelőtt  nem  igen  jó  benyomást  tet- 
tek rám.“  Lelkesedésében  még  azzal  toldja  meg  ezt 
a német  író:  „A  németeket  hívják  a gondolkodók  és 
költők  népének.  Az  utóbbi  elnevezés  szerintem  sokkal 

jobban  ráillik  a magyarra,  ha  tekintetbe  veszszük  a 
dalban  való  kedvtelését."  1 

Gyöngédségével,  az  élet  ily  költőiebb  felfogásával 
szorosan  összefügg  költészetének  a következő  jellem- 
vonása, szemérmessége , melyet  mindig  megőriz  a sze- 
relem rajzában  a népköltészet.  Nem  ábrándít  ki  a 
költészet  világából.  Nem  hull  le  a föld  sarába.  Meg- 
őrzi naiv,  tündéries  érintetlenségét,  tisztaságát  a sze- 
relem rajzának.  Nem  így  áll  a dolog  rokonainknál  s 
az  összehasonlítás  csak  emelni  fogja  a magyar  nép- 
költészet  esztétikai  értékét.  Üssük  fel  Munkácsi  Ber- 
nát2  votják  népköltészeti  gyűjtését  s lapozzunk  csak 
kissé  benne.  Egész  más  felfogást  találunk  a szerelmi 
dalokban.  Ezek  egyik  csoportja  már  „Ledérkedés" 
címet  visel  s ennek  javarésze,  az  egész  gyűjtemény 
legesleggazdagabb  csoportja  votják  néven  takmák 
nevet  visel,  ami  egész  külön  műfajt  jelent,  mely  nyíl- 
tan is,  leplezve  is,  allegorikusán  a páros  élet  pszi- 
chológiája helyett  a páros  élet  fiziológiáját  énekel- 
geti meg. 

Népdalaink  nagyobb  része  panaszos,  szomorú.  Lát- 
tuk ezt  már  a zenei  részben,  sőt  azt  is,  hogy  e jel- 
lemvonás ázsiai  eredetre  vall.  A török-tatár  nomád 
népekhez  viszen  vissza.  Ezeknek  népdalai  is  efféle 
rövid  lélekzetű,  panaszos  sóhajtások.  Itt  most  e rövid 
panaszos  sóhajtások  kifejező  képzetkörét  is  érdekes 
lesz  összehasonlítanunk.  Itt  adunk  néhány  tatár  dalt 


1 Heinrich  Winkler  : „Die  Magyarén  und  ihre  altér  Kultur." 
Breslau,  1901.  Az  idézet  Simonyi  ismertetéséből:  „A  magyar 
művelődés  ősi  elemei".  Akadémiai  Értesítő.  1901.  március. 

2 Dr.  Munkácsi  Barnát : „Votják  népköltészeti  hagyomá- 
nyok". Nyelvtud.  Közi.  M.  Tud.  Akadémia  1887. 

Vámbéry1  eredeti  közlése  szerint  készült  verses  for- 
dításban : 

Hull  a levél,  hull  a levél, 

Hidegen  fúj  az  őszi  szél ; 

Rád  gondolok,  sárga  vagyok, 

Idegenben  elhervadok. 

Akárcsak  a mi  nótáinkból  hallottunk  volna  egyet. 

Nagy  házakon  kéményekből 
Gyér,  karikás  füst  megyen  föl 
Szüléimre  emlékezem, 

Esztendő  lesz  az  éjjelem. 

Szeretlek  rózsám  tégedet. 

Szemöldököd,  meg  a szemed ; 

Hajnali  nap,,  esteli  hold 
A szememben  szép  alakod. 

Esti  csillag  a hold  mellett, 

Ideje  már  le  is  menned, 

Téged  várlak,  édes  rózsám, 

Hogyha  szeretsz,  térj  meg  hozzám. 

Selyem  öv  a szép  derékre, 

Csinos  legény  falu  szépe ; 

Ha  tizenöt  éves  a lány, 

Mért  ne  tegye,  amit  kíván. 

Vámbéry  szerint  a magyar  nótaköltészet  úgy,  ahogy 
Erdélyi  s Kriza  gyűjtései  mutatják,  „feltűnő  megegye- 
zést tanúsít  a volgai  törökök  és  az  ufai  meg  az  oren- 
burgi  baskírok  népies  dalaival  és  énekeivel^  2 Ázsiai 


1 Vámbéry  Ármin  : „Éjszaki  tatárok  dalai".  Nyelvtud.  Közi. 
II.  k.  1863.  117—130.  1. 

2 Vámbéry  Ármin : „A  magyarság  keletkezése  és  gyara- 
podása/ Budapest  Franklin-társulat,  1895.  A tatár  dalokra 
vonatkozólag  id.  helyen.  A „Baskír  szerelmi  dalok".  Nyelvtud. 
Közi.  XIII. 

eredetre  vallanak  a keleties  szóképek,  alakzatok,  a 
virágok  szereplése  is. 

Népköltészetünk  felöleli  a népélet  összes  jelene- 
teit s igazán  hű  tükre  az  egész  népéletnek,  épp  a nép- 
élet belsejét  tárja  fel  előttünk,  az  érzések,  vágyak 
édes-bús  világát. 

Megjelenik  benne  előttünk  a falusi,  a mezei  élet, 
sőt  a nép  fiának,  például  a katonának  besorozott 
legénynek  városi  élete  is. 

Látjuk  a falusi  nótás  legényt,  aki  ha  kiáll  a 
kapuba  s egyet-kettőt  kurjant  büszke  önérzettel,  tudja 
a falu  népe,  hogy  ő az.  Látjuk,  amint  büszke  önérzet- 
tel beüzen  a rózsájának,  hogy  jöjjön  ki. 

Halljuk,  hogy  szólítgatja  édeskedő,  becézgető  ki- 
fejezésekkel rózsáját  s e tekintetben  végtelen  gyön- 
gédséget és  mesésen  ritka  gazdagságot  mutat  a 
magyar  nyelv : rózsám,  galambom,  violám,  babám, 
virágom,  aranyom,  madaram,  kincsem,  cicám,  szerel- 
mem, gyémántom,  lelkem,  szivem,  tubicám,  tubiskám, 
angyalom,  kedvesem,  fiam,  édes  fiam,  egyetlen,  édes 
kis  angyalom  stb.  Melyik  nyelv  lehet  gazdagabb  és 
bensőségesebb  a kedves  ily  elnevezéseiben,  megszólí- 
tásaiban. 

A boldog  szerelemről  aránylag  kevés  és  rövid 
nóta  zeng.  A boldogságnak  rendesen  nincs  szava. 
Ilyenek  például : 

Rózsa  vagy,  rózsa  vagy, 

Még  annál  is  szebb  vagy ; 

Aranynál,  ezüstnél 
Nekem  kedvesebb  vagy  ! 

* 

* * 

Az  én  rózsám  kökény  szöme 
Többet  ér,  mint  Somogy  mögye, 

Somogy  mögye  az  uraké, 

De  a rózsám  csak  magamé. 1 


Az  én  rózsám  kis  gunyhója 
Többet  ér,  mint  Buda  vára. 

Buda  vára  az  országé, 

De  a gunyhó  a rózsámé. 2 
* 

Nem  anyától  lettél, 

Rózsafán  termettéi, 

Piros  pünkösd  napján, 

Hajnalban  születtél. 

* 

Búzát  kötöttem  keresztbe, 

Nem  tudom,  hány  van  ezerbe  ? 

Valahány  szem  van  ezerbe , 

Annyiszor  jussak  eszedbe. 

* 

Olyan  a szemed  járása, 

Mint  a csillag  ragyogása, 

Olyan  a szád  mosolygása, 

Mint  a hajnal  hasadása. 

Sokkal  több  és  szebb  nótában  szól  a kesergő  sze- 
relem. Ki  győzné  azt  mind,  csak  a szebbeket  is  ide 
Írni  s mikor  úgyis  olyan  ismeretesek.  Csak  egy  pár 
emlékeztetőt: 

Amerre  én  járok,  még  a fák  is  sírnak, 

Gyönge  ágaikról  a levelek  hullnak. 

Hulljatok  levelek,  rejtsetek  el  engem, 

Mert  az  én  galambom  sírva  keres  engem. 

Hulljatok  levelek  sűrűn  az  utamra, 

Hogy  ne  tudja  rózsám,  merre  ment  galambja. 


1 Vikár  Béla  gyűjtése.  Ethn.  1899.  I. 

- Dr.  Sebestyén  Gyula  gyűjtése.  Ethn. 

Bánom,  hogy  utánad  jártam, 
Tudod,  mennyit  áztam,  fáztam  ; 
Beh  megcsaltál  utoljára,  utoljára 
Itt  hagytál  magánosságra. 

Megérem  még  azt  az  időt, 

Sírva  mégy  el  kapum  előtt; 
Megöleled  a félfáját, 

Ügy  siratod  a gazdáját. 

* 

Kidőlt  a fa  mandulástól, 
Elszakadok  a rózsámtól 
Úgy  elszakadok  szegénytől, 

Mint  ősszel  fa  levelétől 
Megválik. 

Fölleg  borult  az  erdőre, 

Nem  átkozlak,  ne  félj  tőle ; 

Ha  rád  ajkam  átkot  szórna, 
Soh’sem  szerettelek  volna. 


Nem  átkozlak,  nem  szokásom, 

De  sok  sűrű  sóhajtásom 
Felhat  a magas  egekre, 

Hej,  te  felelsz  meg  ezekre ! 

Nekem  a legszebbik  estve 
Fekete  színre  van  festve  ; 

Komor  felettem  az  ég  is, 

Elhagyott  a reménység  is. 

Nincs  már  nekem  szeretőm, 

Csak  egy  veres  keszkenőm 
Csókolom  a keszkenőm, 

Gondolom  a szeretőm. 

A csalódott,  vagy  elhagyott  szeretőt  azonban  nem 
nagyon  emészti  a bánat.  Legalább  kétségbe  nem  esik. 
A magyar  legény  azt  tartja  ilyenkor,  „hiszen  fáj  a 

szívem,  jobb  lett  volna,  de  így  is  jów  . . . „Ha  nem 
szeretsz,  mért  nem  mondtad  régen " . . . „Köszönöm  a 
szívességedet"  . . . stb.  Könnyen  túlteszi  magát,  akár 
csak  ha  kedves  lovától  kellene  megválnia.  Furcsa,  de 
e kettőt  becsüli  mégis  legtöbbre  mindenek  között, 
azért  mondja  a nóta : 

Szép  asszonynak,  jónak, 

Szép  járású  lónak 
Kár  megöregedni ! 

Nem  bánkódik,  nem  emészti  magát  a megcsalt 
legény  hűtlen  szeretője  után,  csakúgy,  mint  az  ifjú- 
sága eltűnésén  sem  búsul,  nem  évődik  rajta.  Az  ifjú- 
ság eltűnése  felett  való  búsulás  annál  inkább  megvan 
a tót,  az  orosz,  a szláv  népkölteményekben.  így 
beszél  az  orosz  népdal  az  ifjúság  „tűnő  éveiről", 
„boldog  napjairól",  hogy  úgy  elsuhantak,  mint  „a  tavasz 
hullámai",  a tót  dal  meghatóan  kesereg  az  ifjúság 
elmúlt  idejéről : 

Boly  casy  boly, 

Ked’  som  ja  mladyin  . . . 

Zahuc-aly  hory. 

Zahuéaly  lesi, 

Kde  ze  sa  podely 
Moje  mlade  casy  . . . 

Igazi  szláv  hang  ez.  Szláv  sajátság  az  önmagával 
való  foglalkozás,  tépelődés,  az  ez  irányban  kimélyített 
lelki  világ,  e túlságos  melancholia,  mely  az  orosz 
nemzet  minden  nagy  írójában  megtalálható,  Turgenyev- 
ben,  Dosztojevszkiben,  Gogolyban,  Tolsztojban. 

A magyar  népköltészetben  e hang  ismeretlen ; nem 
évődik,  nem  foglalkozik  önmagával,  nem  emészti 
magát,  a józan,  mértékletes,  nyugodt  magyar  jellem. 
Az  ifjúságról  való  megemlékezése  alig  fordul  elő  a 

Pékár:  A magyar  nemzeti  szépről.  29 

népdalokban  s akkor  is  férfias,  az  erő  nyugodtsága 
szól  belőle.  Ilyen  ez  a nóta: 

Mikor  én  még  legény  voltam, 

A kapuba  kiállottam, 

Egyet-kettőt  kurjantottam, 

Mindjárt  tudták,  hogy  én  voltam. 

Bezzeg  mostan  kiálthatok  — folytatja  a második 
szak  — s akár  százat  kurjanthatok,  még  se  tudják, 
hogy  én  vagyok.  Az  ifjúságról  való  megemlékezés 
is  tehát  e külső  világra  vonatkozik,  nem  belső,  lelki 
világára  s igy  épenséggel  nem  vethető  össze  a szláv 
búsongással.  A „Kalapom  szememre  vágom"  kezdetű 
régi  dal,  noha  műköltő  nyoma  látszik  rajta,  igazi 
magyar  hangon  szól  az  eltűnő  ifjúságról.  Nem  az 
ellágyuló  szláv  búsongás  hangja  ez,  hanem  a magyar 
erőé.  Még  itt  is,  ha  eltűnő  ifjúságára  gondol;  így  szól 
ez  az  erő  : 

Fogd  meg  pajtás  a vasvesszöt, 

Verd  meg  véle  a temetőt, 

Mért  nem  kedvez  semmi  szépnek, 

Semmi  épnek. 

S ezzel  aztán  készen  is  vagyunk  az  ifjúságról 
való  megemlékezésekkel  a magyar  nótákban. 

Műköltészetünk  ilyetén  hangjai  pedig  idegen,  hatá- 
rozottan szláv  hatásra  vallanak,  ilyen  Reviczky  több 
verse,  főleg  az,  mely  oly  szépen  kezdődik : 

Meg-meglegyint  szellője  tűnt  napoknak 
Távol  vidékről,  hol  a rózsa  nyit. 

Virágid,  ifjúság,  hogy  hulladoznak, 

Hogy  szétfoszolnak  fényes  álmaid. 

Benne  a népköltészetben  az  egész  alföldi  környe- 
zet, ahogy  azt  annak  idején  vázolni  iparkodtunk.  De 
benne  vannak  a különféle  benyomásokhoz  kapcsolódó 

hangulatok  is.  A zöld  erdő,  a piros  rózsa,  fehér  hattyú, 
fekete  éj,  fekete  holló  stb.  . . . szinte  egységes  sza- 
vakká olvadtak  az  érzéki  kép  kifejezésére.  A hulló 
levél,  a hulló  virág,  az  őszszel  fújó  hideg  szél,  a 
„sárga  levél*,  a válás,  a búcsúzás,  az  elmúlás  vagy 
a halál  szomorú  gondolatával  kapcsolódik.  A „szo- 
morú fűz  hervadt  lombja*,  a szél,  az  erdő  zúgása, 
az  esőcseppektől  könnyező  lomb,  a bánat,  a szomo- 
rúság képzeteivel  olvad  össze. 

A nép  tehát  beleolvassa  hangulatait,  érzelmi  álla- 
potait az  érzéki  képekbe  : 

Sirat  engem  a madár  is, 

Lehajlik  hozzám  az  ág  is  . . . 

Szomorúan  zúg-búg  a szél, 

Csendről,  nyugalomról  beszél  . . . 

Amott  egy  nagy  cserfa  zöldül, 

Tetejében  vadgalamb  ül ; 

Ott  ül,  ott  ül,  oly  búsan  szól, 

Hogy  a levél  hull  az  ágról ! . . . 

A hangulatok  vezető  hatása  alatt  indulnak  meg 
már  most  az  alföldi  környezet  különféle  benyomá- 
saiból nyert  emlékképekből  ép  a hangulatokat  gon- 
dolatokkal kifejező,  különféle  képzetkapcsolások.  Ilyen 
az  alakító,  személyesítő,  hasonlító,  jelentető  képzet- 
kapcsolás. 

Mikor  például  az  Ocskay  Lászlóról  szóló  kuruc 
énekben  azt  olvassuk : 

írjátok  furérok,  írjad  sereg-diák 
Vérveres  téntával  a nagy  szentenciát  . . . 

akkor  az  a vérveres  csak  oly  szín jellemzés,  amilyen 
például  más  irányban  a hangfestés,  a vérveres  szín 
rosszat,  vérontást  jelentő  kapcsolati  hatásával  akarja 

29* 

festeni  a halálos  ítélet  erejét.  így  beszél  később  a 
hollókról  is  ugyanott. 

Nagy  fekete  hollók  sűrűn  szálldosának  . . . 

A hasonlító  képzetkapcsolásra  eddig  is  sok  példát 
láttunk.  A nép  nagyon  szereti  bizonyos  nagyítással 
használni : 

Sírtam,  mint  a záporesö, 

Hogy  tőled  búcsúzni  késő, 

Galambom. 

Ugyanez  a hasonlító  képzetkapcsolás  mondatja  a 
kuruc  énekessel  metafora  alakjában  Ócskáiról. 

De  nem  kár,  hazáját,  vérit  eladónak 
Szemeit  kivájni  fekete  hollónak. 

A hasonlító  képzetkapcsolás  egész  fonadékot  adhat, 
így  érdekes  e nóta  gondolatfonadéka,  amennyiben 
az  egész  csak  ilyen : 

Édes  anyám  rózsafája 
Engem  nyitott  utoljára, 

Bár  engem  se  nyitott  volna, 

Maradtam  volna  bimbónak. 

Az  alföldi  környezet  benyomásait  feldolgozó  e kép- 
zetkapcsolásokat aztán  a hangulat  irányítja,  vezeti, 
tömöríti  sajátos  színes  egységbe,  mint  valami  mágnes- 
vég a papíron  heverő  vasporszemeket.  Ez  az  alakító, 
formáló,  bűvös  mágnes  a hangulat , az  érzés  bizonyos 
lelkiállapota. 

Az  így  létrejött  népköltészetből  megismerjük  az 
egész  alföldi  életet.  Előttünk  a puszta,  az  alföldi 
délibábos,  aranykalászos  rónaság,  mint  a szabadság 
földje,  hol  a szél  is  szabadon  fúj,  a szülőföld,  a kis 
falucska,  a fonó,  a „guzsalyas“,  majd  a gőzös,  a 
kaszárnya,  a „stockház",  épp  úgy,  mint  a csillagok,  a 
fecske,  a turbékoló  gerle,  vadgalamb,  szóval  a nép 

fiára  ható  összes  érzéki  képek  jelentésükkel  együtt 
hatalmas  érzelmi  járulékot  nyernek  s ez  úton  kap- 
csolódnak az  érzelmet  kifejező  képzetekkel. 

így  tekintve  a dolgokat,  nemcsak  azt  mondhatjuk, 
hogy  fizikai  értelemben  tényleg  ősei  porán,  ősei  ham- 
vain él  a nép,  hanem  tekintve  a hagyománynak  és 
saját  elmúlt  életének  kifejlődött,  állandósult  gondolat- 
kapcsolatait és  hangolt  emlékeit,  múlt  életének  emlé- 
kein is  él,  mert  lelkében  e világ  képéhez  hozzátapad- 
nak hagyományai  s életének  emlékei  s így  bizonyos 
tekintetben  múltján  él. 

Az  egész  népélet  benne  a nótában.  Látjuk,  amint 
hajnalban  kimegy  az  arató  nép  s este,  amint  visszajő. 
így  festi  ezt  a balladarészlet  is : 

Telekiné  Évi  lánya 
Mind  a legényeket  várja. 

Hej,  de  mindhiába  várja, 

Csak  nem  akad  neki  párja. 

Várja,  ha  jő  piros  hajnal  . . . 

— S megérkeznek  alkonyattal. 

Zsebkendőjük  messze  kéklik, 

Úgy  mennek  az  utcán  végig  . . . 

Pompás  rajzát  találjuk  benne  a népélet  különféle 
alakjainak.  Ilyen  nóta  például  a „Beszegődtem  Tar- 
nócára  bojtárnak'4  . . . Van,  amelyik  az  egész  juhász- 
életről szól.  A következő  meg  a kanászról  szól : 


Megismerni  a kanászt 
Ékes  járásáról 
Táncra  termett  lábáról, 
Tarisznya-szijjáról.1 


Sőt  még  a népviseletnek  is  hű  rajzát  adja  egy - 
egy  nóta : 


1 Dr.  Sebestyén  Gyula  gyűjtése.  Ethn. 


454 


TIZENKETTEDIK  FEJEZET 


Kis  kalapom  darutollas,  virágos, 

Félre  csapom,  jaj  de  nagyon  betyáros. 

Babám  vette,  sejha,  elmúlt  vásár  elején, 

Reng  a virág  kis  kalapom  tetején.1 

* * 

* 

Bő  forrása  a népköltészetnek  a katonaélet  a maga 
fényes  oldalávat  is,  de  sokkal  inkább  a szülőföldtől 
való  távoliét,  a válás  okozta  fájdalmaival  és  sok 
egyéb  keserűségeivel  a „komisz'*  életnek. 

Régi  énekek  dicsérik  a katonaéletet.  Különösen  a 
verbunkos  nóták,  melyek  ezzel  ép  a toborzás  célját 
szolgálták.  Ilyen  kiválóan  Amadé  éneke : 

A szép  fényes  katonának  gyöngy,  arany  élete, 
Csillog-villog  jó  vitéz  fegyvere. 

Szép  élet,  víg  élet,  soha  jobb  nem  lehet, 

Hopp,  hát  jöjjön  katonának,  ilyet  ki  szeret. 

Régi  nóták  panaszolják  azonban  a szegény  ember 
fiának  rákényszerítését  a katonai  szolgálatra. 

Már  minálunk  verbuválnak  kötéllel, 

Elfogják  a szegény  legényt  erővel ; 

A gazdagnak  öt-hat  fia,  nem  bántják, 

A szegénynek,  ha  egy  van  is,  megfogják. 

A mai  tőrül  metszett  édes-bús  nóta  is  panaszolva 
mondja  a katona  legény  ajkáról  az  őt  meglátogatni 
jövő  édes  anyjának : 

Édes  anyám  ha  bejön  kend  Egerbe, 

A kaszárnya  ablakán  hej  nézzen  be, 

Ott  lát  engem  komisz  baka  ruhába, 

Göndör  hajam  rövidre  van  levágva. 

Az  anyai  szív  bánatát  is  halljuk  a katona  legény- 
fia után : 

Édes  anya  kiállott  a kapuba, 

Sírva  nézi,  hogy  a fia  katona. 


1 Gönczi  Ferenc  gyűjtése.  Ethn. 

Vagy : 

Sírhat  az  az  édes  anya,  kinek  katona  a fia, 

Mindig  van  annak  halottja,  éjjel-nappal  sirathatja  . . . 

De  nemcsak  amit  az  édes  anyjának  ir,  hanem  az 
is,  amit  kedves  babájának  ir,  szomorú  és  csak  a 
katonaélet  nyomorúságait  panaszolja  benne.  Meghatóak 
e panaszos  nóták : 

írnék,  jaj  de  nehéz 
A könnyű  penna  is, 

Feketének  lácik 
A hattyú  tolla  is. 

E bágyatt  kezembü 
Irótoll  kiesik, 

Két  szememből  a köny 
Mint  patak  úgy  fojik. 

(Kálinány  Lajos  : Koszorúk  az  Alföld  vadvirágaiból.) 

Vagy  a másik : 

Asz’  gondolod,  hogy  én  sirok. 

Szomorú  levelet  írok  ? 

Reszket  kezem,  nem  irhatok, 

Fáj  a szivem,  nem  szólhatok  ! 

Most  írattam  a levelet, 

Beleírták  a nevemet ; 

A levelem  szomorú  lösz, 

Az  írásom  mind  jaj  szó  lösz. 

(Ugyanott.) 

A katonanóták  javarésze  szomorú.  Sok  keserű- 
ségről tud  beszélni  a nóta,  büntetésről,  a fárasztó 
menetelésről,  például : 

Százados  úr  ha  bemegyek  irószobájába, 

Megnézem  a büntetésem  asztalfiókjába, 

Százados  úr,  kérem  szépen,  engedje  el  büntetésemet, 
Eresszen  el  szabadságra  ölelni  kedvesemet. 

Vagy  : 

Akkor  szép  a baka,  mikor  masírozik, 

Minden  csárda  előtt  nagyot  sóhajtozik, 

Levágja  csákóját  mélyen  a szemébe, 

Hogy  ne  lássa  senki  könnyét  a szemébe. 

A székely  katona  is  keservesen  dalolja  a felette 
népszerű  régi  nótát : 

Édes  anyám,  mér’  „szűntél"  e világra, 

Kilenc  fontos  ágyúgojó  számára ; 

Kilenc  fontos  ágyúgojó  eltalál 
S azt  se  mondom  voltál-e  édes  anyám, 

(Seprödi,  Etlin.) 

A következő  nagyon  népszerű  nóta  is  azt  mutatja, 
hogy  nem  igen  kivánkozik  a nép  fia  katonaéletre: 

Húzd  rá  cigány,  szakadjon  el  a húrod, 

Már  énnekem  úgy  sem  sokáig  húzod ; 

Majd  húzza  a Ferenc  József  rezes  bandája, 

Siralmas  lesz  annak  a hallgatása. 

A katonasághoz  elkerült  legényt  szinte  gyászolja 
odahaza  maradt  babája : 

Nyisd  ki  babám  ződre  festett  kapudat, 

Ereszed  be  rég  nem  látott  galambod. 

Beeresztem,  mióta  hogy  láttalak  ! ? 

Három  éve,  hogy  téged  gyászoltalak. 

(Seprödi,  Ethn.) 

Az  előbbi  időkben  meg  idegen  földre  került  kato- 
náinkban a honvágy  is  fokozta  a keserűséget.  Megható 
egyszerűséggel  szól  ez  a következő  rövid  nótából: 
Nagy-Abonyban  csak  két  torony  látszik, 

De  Majlandban  harminckettő  látszik. 

Inkább  nézném  az  abonyi  kettőt, 

Mint  Majlandban  azt  a harminckettőt. 

Igazán  kevés  az  a katonanóta,  mely  dicséri  a 
katonaéletet,  mint  például : 

Kapitány  úr  kihúzta  már  a kardját, 

Oszlopba  is  állitja  a századját  ; 

Kapitány  úr  kihajlik  a nyeregből, 

Még  a nap  is  szebben  néz  le  az  égről. 

Még  a huszárélet  hagyján,  annak  megvan  a maga 
varázsa  a régi  lovasnép  magyarra : 

Masíroznak  a kék  inges  huszárok, 

Megsiratják  az  abonyi  leányok. 

Édes  anyám  varrasson  kend  kék  inget, 

Mert  én  bizony  kék  inges  huszár  leszek ! 

Kék  az  ingem,  rojtos  gatya  van  rajtam, 

Szilaj  csikó  rúgja  a port  alattam.  — 

Édes  szülém,  ne  búsuljon  érettem, 

Örüljön,  hogy  magyar  huszár  lehettem. 

A nép  is  azt  tartja,  hogy  ez  csak  a magyar- 
nak való : 

A bakancsot  viselje  hát  az  oláh, 

Csődör  csikó  nem  is  illik  az  alá  . . . 

Sokszor  egész  történetek,  balladák  kerekednek  ki 
a katonaélet  szomorú  eseményeiből.  így  termett  manap- 
ság a következő  vadvirág : 

Szombathelyi  kaszárnyában  temetnek, 

Szemefényét  temetik  az  ezrednek 
Könybe  borult  a félváros  miatta, 

Még  a dob  is,  trombita  is  siratja. 

Róla,  hogy  a véres  ruhát  levették, 

Szíve  fölött  találtak  egy  levélkét. 

Az  nap  hozta  messze  földről  a posta. 

Az  volt  benne:  — Férjhez  ment  az  Ilonka. 

A katonaballadák  legszebbje  a melódiája  miatt 
már  említett  Gyönge  Sándor  nótája , megható  tragédia 
nótában,  minek  igazán  kár,  hogy  akár  képzőművészeti, 
például  festményen,  akár  műzenei  feldolgozására,  pél- 
dául afféle  népoperában,  mint  a „Parasztbecsület0 
vagy  akár  népszínműben  nem  vállalkozott  még  senki. 

Általában  sajnálattal  jelenthetjük  ki,  hogy  mig  a nép- 
élet többi  jeleneteit  festészetünk  életképei  meglehető- 

sen  feldolgozták,  sőt  népéletünk  jellemző  alakjait  újabb 
szobrászatunk  is  előszeretettel  iparkodik  plasztikusan 
feltüntetni  Izsó  nyomdokain  haladva,  addig  a katona- 
élet ilyetén  feldolgozását  sem  festészetünkben,  sem 
szobrászatunkban  nem  találjuk,  kivéve  talán  egy-két 
festményt,  pedig  az  életkép-festészet  egész  külön  ága 
lehetne  ez  s a szobrászat  is  művelhetné.  Nem  kis 
okát  találjuk  ennek  a hiánynak  a politikai  viszonyok- 
ban. Életképfestészetünk  és  szobrászatunk  ép  a népies, 
nemzeti  jellemvonásokat  keresi.  No  már  micsoda 
nemzeti  van  a mi  nem  nemzeti  hadseregünkben  és 
micsoda  népies,  népszerű  a mi  szegény  bakáink 
„komiszu  életében? 

Azért  keserű  a róla  szóló  nótaköltészet  alaphangja 
is,  azért  nem  dolgozza  fel  művészetünk  sem  a külöm- 
ben  a nép  fia  javakorának  legszebb  esztendeit  magába 
foglaló  s így  ilyetén  feldolgozásra  épen  alkalmasnak 
kínálkozó  katonaéletet. 

* 

Külön  kell  megemlékeznünk  itt  a népköltészetnél 
a régi  betyáréletről  és  költészetéről,  a betyárballa- 
dákról. Az  alföldi  balladákat  ugyanis  a betyárélet 
rajza  szülhette. 

Ilyen  alföldi  betyárballadák  Fehér  László , a vásár- 
helyi pusztáról  elszakadt  Török  Palkó , Albert  Jóska, 
Bekö  Ambrus , Csehó  Pista , Angyal  Bandi.  Angyal 
Bandiról  külön  tudjuk  például,  hogy  Ónody  András 
volt  igaz  neve,  Nyíriben  született  s atyja  a Károlyi 
grófoknak  volt  gazdatisztje.  Róla  járta  a híres  nóta: 

Lám  megmondtam,  Angyal  Bandi,  ne  menj  az  Alföldre, 

Csikósoknak,  gulyásoknak  közibe,  közibe  ; 

Mert  megtanulsz  lovat  lopni  ézibe,  ézibe. 

Majd  úgy  kerülsz  a vármegye  kezibe,  kezibe. 

A betyárvilág  nem  oly  sötét  még  sem,  mint  ami- 
lyennek erkölcsi  szempontból  s merőben  idegen  szem- 
lélő előtt  látszhatik.  Megvan  ennek  a csirájában  a 
maga  hatalmas,  épp  erkölcsi  mentő  motivuma  s ez  az, 
hogy  az  elziillött  hajdúságból,  szabadsághősökből, 
bujdosókból  alakult  ki  eredetileg.  A régi  kuruc  búj- 
dosó  hajdúk  világának  folytatása  ez.  Ép  ez  adta  a 
nép  előtt  sajátos  nimbuszát  is  a betyár-,  a zsivány- 


210.  A betyár.  Liezen-Mayer  Sándortól.  Az  Athenaeum  Petőfi- 
kiadásából. 

költészetnek.  És  bár  a mai  rendes  állapotok  mellett 
csak  kárhoztatni  lehet,  régi  betyárköltészetünk  pszi- 
chológiájának megítélésénél  nem  szabad  kifelejtenünk 
e csodálatos  nimbuszt,  e sajátos  szuggesztiv  tényezőt. 

Egy- egy  betyárnótában  még  ez  a régi  bújdosó 
hang  szólal  meg.  Ilyen  Gesztely  Jóska,  a negyvenes 
években  öt  vármegyét  rettegésben  tartó  betyárának 
nótája  : 

Erdők,  mezők,  vad  ligetek, 

De  sokszor  jártam  bennetek  ! 

De  sok  nappalt  éjszakával 
Töltöttem  el  bújdosással 

Zöld  erdőnek  lombos  ága, 

Sokat  búsultam  alatta. 

Gesztely  Jóska  két  szép  lánya, 

Mindig  aztat  siratgatja. 

Édes  anyám  sok  szép  szava  . . . 

Kit  fogadtam,  kit  meg  soha. 

Fogadnám  most,  de  már  késő, 

Hull  a könnyem,  mint  az  eső  . . . 

A betyárballadák  határozottan  külön  műfaj  volt 
tehát  nálunk  s joggal  vethetők  össze  az  angol  Robin 
Hood-féle  határballadákkal. 

Ha  ezt  a betyárköltészetet  közelebbről  vizsgáljuk, 
könnyű  belátnunk,  hogy  ez  mindig  tragikus.  A betyár 
üldözés  tárgya ; üldözik  a zsandárok.  Előbb-utóbb 
hurokra  kerül  s elnyeri  büntetését.  Ez  a külső  tragi- 
kum. De  a betyár  érzi  is,  tudja  is,  hogy  rossz  életre 
adta  fejét.  Sokszor  valami  szerencsétlen,  boldogtalan 
szerelmi  viszony  adta  elkeseredésében  e lépésére  a 
döntő  elhatározást.  Sokszor  bántja  a lelkiismeret. 
Tudja,  hogy  rossz  vége  lesz.  Ezért  hallunk  sokszor 

ilyesmit : , . , 

J Édes  anyam  sok  szép  szava, 

Hogy  nem  hajtottam  rá  soha, 

Ráhajtanék,  de  már  késő, 

Hull  a könnyein,  mint  az  eső  . . 

Vagy:  _ 

Édes  anyám  be  sokat  kért  a jóra, 

Hogy  ne  menjek  este  későn  sehova, 

Nem  hallgattam  édes  anyám  szavára, 

Bejutottam  kecskeméti  fogházba  . . 

Vagy : 

Hej  mint  ősszel  a falevél, 

Hervad,  ha  megcsípi  a dér, 

Az  én  két  halvány  orcámat, 

Elhervasztotta  a bánat! 


KÖLTÉSZET,  IRODALOM 


461 


És  ez  a lelkiismereti  furdalás,  a rossz  élet  e 


bánata  a belső  tragikum.  A betyárélet  tehát  e kettős 
tragikumával  nagyon  alkalmas  volt  épp  a tragikai  dal, 
a balladaköltészet  kifejlődésére. 

Tudtunkkal  ezt  még  nem  emelték  ki,  pedig  a dol- 
got nagyon  érdekesnek  tartjuk.  Nemcsak  e műfaj 
kifejlődésének  természetes  magyarázatát  kapjuk  így, 
hanem  e műfaj,  a magyar  betyárballada  költői  érté- 
kére, becses  voltára  is  világot  vet.  Határozottan  nagyon 
értékeseknek  kell  ugyanis  tartanunk  a magyar  betyár- 
balladákat, nem  csak  mint  különös  magyar  műfajt , 
hanem  költői  szempontból  is  kiválóan  becses  magyar 
sajátosság  ez  a betyárköltészet  épen  mély  tragikumával . 

A betyár  büntetése  vagy  hosszú  fogság,  amiről  így 


Vagy  pedig  elítélik  az  akasztóidra  s akkor  siralom- 
házba kerül.  Ezt  festette  meg  Munkácsy  a legtisztább 
tragikumot  kifejező  képek  egyikén.  A Siralomház 
mély  és  tiszta  tragikuma  csak  nyer  előttünk  tartalom- 
ban és  értékben,  ha  forrásával,  a betyárköltészet  tragi- 
kumával kapcsolatban  fogjuk  fel.  A Siralomház  igazi 
magyar  kép  s magyarságát  a betyárköltészet  tragikuma 
adja.  Szinte  halljuk  a nótát : 


szól  a nóta: 


Ne  csiulálkozzatok, 

Hogy  én  sárga  vagyok, 
Harminchárom  fontos  vasat 
Máris  elszaggatok. 


Látom,  az  életem 
Nem  igen  gyönyörű, 
Ha  csak  az  Úristen 
Rajtam  nem  könyörül. 


Jönnek  nézésemre 
Mintha  halva  volnék, 
Talán  még  jobb  volna, 
Ha  halva  feküdnék. 

Kezemen,  lábamon 
Egy  nagy  fene  bilincs, 

Jaj,  de  sokat  nyílik 
Az  az  ajtó-kilincs ! 

Mind  ez  elemekhez  hozzájárult  még  a régi  búj- 
dosó-nóták  fenmaradt  nimbusza,  melyekből  e betyár- 
költészet  fejlődött  s ez  adta  meg  azt  a sajátos  varázsát, 
melylyel  a nép  fiára  hatott.  Szeretettel  vette  ez  alakokat 
körül,  akár  a régi  bujdosó  vitézét.  Hozzájárult  még 
az  is,  hogy  a rend  fentartói  egy  időben  idegen  hiva- 
talnokok voltak  és  ezekkel  szemben  a népképzelet 
és  szeretet  a puszta  fiának  pártjára  állott,  még  ha 
ez  rossz  életre  adta  is  magát.  Megható  szépen,  a 
múlás  örök  bánatával  kapcsolódva  nyilatkozik  ez  talán 
legszebb  betyárballadánkban,  a Bogár  Imre  nótájá- 
ban, akinek  ugyanazzal  a költői  képpel  kezdi  s végzi 
a történetét : 

Zavaros  a Tisza, 

Kern  akar  higgadni, 

Az  a híres  Bogár  Imre 
Által  akar  menni. 

Majd  a vers  végén  visszatérve  e képre  festi  az 
ellenkező  hangulatot : 

Kiapadt  a Tisza, 

Csak  iszapja  maradt : 

Meghalt  szegény  Bogár  Imre, 

Csak  a híre  maradt  . . . 

Abban  is  volt  valami,  hogy  ép  a legdaliásabb, 
legügyesebb,  legszebb,  de  duhaj  és  mulatós  termé- 
szetű legényekből  kerültek  ki  a lókötők,  a betyárok, 
mint  a nóta  is  mondja : 

Ha  benyúlok  a kis  lajbim  zsebébe, 

Jaj  de  kevés  száz  forintos  van  benne  ; 

Kiszakítok  a ménesből  egy  csikót, 

Rongyos  kupec  ad  érette  nagy  bankót. 

Daliás,  karcsú  termetükről  is  szól  a nóta : 

Recski  Bandi  szép  legény  volt, 

Nadrágszíjja  két  lyukra  volt ; 

Által  is  ment  a Körösön, 

Bele  is  fúlt  örökösön. 

Hej ! Nyirfalevél,  nyárfalevél, 

Mind  elsodri  az  őszi  szél  . . . 

Az  utolsó  két  sor  pompásan  siratja  el  a karcsú 
szép  legényt,  hogy  úgy  elpusztul  minden,  mint  az 
őszi  szélben  a levelek,  akár  kicsi,  akár  nagy,  amit  a 
nyírfa-  és  a nyárfalevéllel  példáz. 

E daliás,  mulatós,  alapjában  jó  természetű,  de 
rossz  életre  került  legények  tragikus  betyáréletébe 
jól  illeszkedik  bele  a betyárszerelem.  Akivel  a zsan- 
dárok  se  bírtak,  bír  a rózsája : 

Nagy  az  én  rózsám  ereje, 

Kilenc  pandúr  nem  bír  vele, 

De  ha  az  én  szavam  hallja, 

Sírva  borul  az  asztalra  . . . 

Sokszor  e szerelem  lesz  a betyárélet  tragikumának 
középpontjává.  Vagy  akkor  fogják  el  a zsandárok  a 
szerelmes  betyárt,  mikor  rózsájánál  időz,  rózsája  ölé- 
ben felejti  fejét,  vagy  maga  a leány  lesz  esetleg 
szerelmi  gyűlölségből,  vagy  bosszúból  árulója. 

A műköltészet  is  feldolgozta  a betyáréletet,  főleg 
Petőfi,  kinek  Fürdik  a holdvilág  az  ég  tengerében . . . 
kezdetű  elbeszélő  nótája  kitűnő  kép  a betyáréletből, 
felöleli  külső  és  belső  tragikumát. 

Az  első  sorok  a betyár  bujdosó  életét  festik  : 

Fürdik  a holdvilág  az  éj  tengerében, 

Méláz  a haramja  erdő  közepében  . . . 

A belső  tragikum  szól  a következőkből : 

Fokosa  nyelére  támaszkodik  s mondja: 

Mért  is  adtam  fejem  tilalmas  dologra! 


464 


TIZENKETTEDIK  FEJEZET 


Édes  anyám,  mindig*  javamat  akartad, 

Édes  anyám,  mért  nem  fogadtam  szavadat? 

S a külső  tragikum  a befejező  sorokból : 

Édes  anyám  meghalt  . . kis  házunk  azóta 
Régen  összeroskadt  . . .,  s áll  az  akasztófa. 

A betyárballadák  mellett  aztán  egyéb  alföldi  balla- 
dák is  fejlődtek  ki,  ilyenek  Szögvári  Katica , Bátori 
Ilonka , az  agyontáncoltatásról  szóló  Sági  biró  lánya, 
Igacs  Rózsi , Az  áspis  kígyó , melyet  csak  a mátka 
mer  kivenni  a kedvese  kebeléből  s a Megöltek  egy 
legényt  . . . kezdetű,  akit  a Tiszába  dobtak  s mikor 
a halászok  kiszedik,  senkinek  a szavát  nem  hallja, 
csak  a babájáét : 

Oda  ment  babája, 

Kelti,  meg  is  hallja : 

„Kelj  fel,  kelj  fel,  édes  rózsám, 

Gyere  velem  haza!“ 

, Csináltatsz-e  nékem 
Diófa  koporsót?4 
„Csináltatok,  csináltatok 
Márványkő  koporsót !“ 

,Megsiratsz-e  engem 
Három  leány  előtt  ?‘ 

„Megsiratlak,  megsiratlak 
Egész  világ  előtt !“ 

Az  alföldi  balladák  mintáin  indult  el  aztán  Arany 
János,  mikor  a magyar  müballadát  megteremtette. 
Balladánk  története  tehát  igy  követhető : A régi 
középkori  vitézi  énekekből  kerekednek  ki  a balladák 
már  a kuruc  kor  előtt  s főleg  a kuruc  korban,  mint 
kuruc  balladák.  Ezek  helyébe  lépnek  a bujdosó-nóták 
s nyomukban  a betyárballadák,  melyek  körül  egyéb 
tárgyú  alföldi  balladák  is  fejlődnek.  Ezek  mintájára 
teremti  meg  Arany  János  a müballadát. 

Egészen  külön  fejlődést  mutat  e téren  s kiválóan 
művészi  balladákat  termelt  a bérces  hazájú  székely- 
ség,  mintha  e műfaj  művészibb  kifejlődésére  csak- 
ugyan alkalmasabb  természeti  környezet  volna  a bér- 
ces, változatos,  hegyvidéki  táj,  mely  egyrészt  kihívja 
s felcsigázza  a képzelő  erőt,  másrészt  a róna  egyenes- 
ségével, nyíltságával  szemben  a rejtett,  a titokzatos 
sejtelmeivel  tölti  el  az  emberi  lelket.  Ily  igazán 
művészi  szerkezetű  székely  balladák : Kádár  Kata, 
Kömives  Kelemenné , mely  régi,  állítólag  az  egész 
Balkánban  elterjedt  monda  magyar  feldolgozását  adja 
művészileg  fejlesztett  végzetszerűséggel,  Bátori  Bol- 
dizsár,, Bodrogi  Ferencné,  Balog  Józsi , Budai  Ilona , 
Fogarasi  István , Biró  Máté , Ugrón  János,  Dániel 
Imre,  Váradi  József \ Dakó  Sándor  s a megható  balla- 
dácska. Teleki  Évi , ki  Palkó  Pistát  szereti,  de  erről, 
mint  jobbágyimról  hallani  sem  akar  Éviké  édes  anyja: 

Telekiné  lánya,  Évi 
Anyját  áe  hiába  kéri. 

Fájdalmába’,  keservibe’ 

Kimenyen  a ház  elibe, 

Ház  elibe,  kerek  dombra  . 

Ott  zuhog  az  Olt  folyója. 

„Édes  anyám  jaj  énnekem  ! 

Pistát  el  nem  felejthetem. 

S mintsem  haragodat  lássam, 

Legyen  az  Olt  hitestársam. 

A bukott  leány  sorsát  adja  elő  mintaszerű  balla- 
dában a Homlódi  Zsuzsánna  című.  A bukott  leány 
sorsáról  szól  a Török  Zsófi  című  is.  A legrégebbiek 
közül  való  pedig  Molnár  Anna , mely  még  jobbára 
rimtelen  ősi  nyolcasokban  beszéli  el,  hogy  Molnár 
Anna,  akit  Ajgó  Márton  magával  csalt  s az  erdőben 
el  akar  csábítani  s aztán  arra  a fára  felakasztani, 

30 


Pékár:  A magyar  nemzeti  szépről. 

amelyen  már  több  nőszemélyt  akasztott  fel  így,  — 
mint  vágja  le  Ajgónak  a nyakát  Ajgó  saját  kardjával. 
Azután  felveszi  a vitéz  ruháját  s lován  haza  vágtat. 
Mikor  ura  megigéri  neki,  hogy  nem  fogja  szidni;  verni 
visszatérő  feleségét,  csak  akkor  fedezi  fel  magát. 

Sajátos  műfaját  teszik  népköltészetünknek  a régi, 
Dunántúlon  ma  is  dívó  regös  énekek.  E regős  énekek 
szövege  nem  fordítás,  hanem  mindamellett  szláv  és 
pedig  horvát  hatás  eredménye,1  mint  a melódia  is, 
amin  szintén  megérzik  már  a magyar  ritmizálás  vál- 
toztató hatása.  De  ha  horvát  hatás  eredménye  is  e 
szövegek,  mégis  csak  közülök  eredetibb  alakban 
maradt  fenn  minálunk,  mi  ismét  ép  fajunk  erős  kon- 
zervativizmusát mutatja. 

Népköltészetünkkel  kapcsolatosan  említjük  fel  az 
úgynevezett  kurjantásokat,  főleg  lakodalmi  knrjantá- 
sokat,  gőcseiesen  „rikéttások“-at  vagy  „hujéntás “-okát, 

például . Akinek  kedvé  nincsen, 

Annak  ecs  csöpp  esze  sincsen. 


A magyar  jókedvnek  sokszor  találó  termékei  ezek. 

A jókedv  e termékei  mellett  a magyar  néphumor - 
ról  is  meg  kell  emlékeznünk.  Nótákban  is  találjuk, 
noha  itt  erősebb  gúnynyal  vegyül  és  szókimondó  kanász 
nyelven  mondja  meg  a magáét.  Ártatlan  humor  szól 
a különféle  mesterlegényekről,  kiknek  egyike  a csirízes 
tálba,  másika  a festékes  tálba  fullad  bele,  vagy  az 
egyes  vidékeket  gúnyoló  nótákban,  például: 

Dorozsmai  leginyek 
Jaj  de  sziépek  szegínyek, 

Egyik  siket,  moásik  vak, 

Neki  megy  a moásiknak, 

Neki  megy  a moásiknak. 


1 Kuluc  Xav.  Ferenc.  Ethnogr.  1901.  5. 

Sokkal  több  humor  szólal  meg  azonban  prózában, 
a népmesékben.  Ily  hamisítatlan  néphumor  dérit  jó- 
kedvre az  Apám  lakodalma  cimű  székely  népmesében 
Kriza  „Vadrózsák*  című  gyűjteményében.  A székely 
góbé  furfangos,  kacskaringós  képzelete  valósággal 
remekelt  benne.  Jó  e nemben  ugyanabban  a gyűjte- 
ményben A huszár , a szolgáló  és  a rák. 

Népmeséink  anyagában,  amint  Arany  László1, 
Sebestyén  Gyula2  s legújabban  Katona  Lajos3  is 
kimutatták,  hiába  keresünk  ősi,  faji,  nemzeti  jellem- 
vonásokat. „Oseredeti  magyar  mesék,  melyekben  a 
pogánykor  mítoszai  tükröződnének",  ma  már  nincsenek. 
A keresztény  kultúrával  nemzetközi  anyaggal  látott  el 
minket  is  a mesék  vándorlása.  De  amint  Arany  László 
jól  megfigyelte  s utána  Sebestyén  és  Katona  is  hang- 
súlyozták, nem  a mesék  gondolatvilágában  kell  a faji 
jellemző  vonásokat  keresnünk,  hanem  az  előadásmód- 
ban, a feldolgozásban,  az  elrendezésben,  a meseszövés- 
ben, a hangban,  a stílusban,  a fordulatokban.  És 
ezekben  fel  is  találjuk  a magyar  faji,  nemzeti  jellem- 
vonásokat s itt  első  sorban  a jóízű  magyar  humort,  a 
magyar  jellemerőt,  az  erős  faji  érzést,  hazaszeretetei, 
a fatalista  megnyugvást,  szóval  az  összes  jellemvoná- 
sokat, melyekkel  az  általános  jellemzésnél  foglal- 
koztunk. 

Érdekes,  hogy  a magyar  józanság  mily  humoros 

1 Arany  László : „Magyar  népmeséinkről".  Székfoglaló  a 
Kisfaludy-Társaságban  1867  máj.  29.  Évlapok.  IV.  Pest.  1870. 

108—191.  1. 

2 Dr.  Sebestyén  Gyula:  „Beöthy-féle  képes  irodalomtörténet". 
II.  488—491,  490—504.  1. 

3 Katona  Lajos : „A  magyar  népmese  irodalma".  Étim. 
1901.  8.  10. 

hangon  nyilatkozik  meg  a mesélő  előadásmódjában. 
„Oly  régen  volt,  talán  igaz  sem  volt. . „úgy  láttam, 
mint  most*  .. . célozgató  kifejezésekkel  kiséri  a mesét. 
Kedvelt  bekezdés:  „Egyszer  volt,  hol  nem  volt,  az 
Óperenciás  tengeren  is  túl  volt,  kidőlt-bedőlt  kemen- 
cének oldala  sem  volt,  mégis  pogácsát  sütöttek  benne“ . . . 
A befejezésnél  meg:  „Most  is  élnek,  ha  meg  nem  hal- 
tak“  . . . „Holnap  legyenek  a kietek  vendégei"... 

A népköltészetben  megnyilatkozó  népéletet  pom- 
pásan rajzolták  az  irodalomban  Petőfi,  Arany,  Jókai, 
különösen  ez  utóbbi  a „Népvilág"-ban  s a „Sárga  rózsa" 
című  regényében. 

* * 

* 

Ha  végigtekintünk  most  egész  költészetünkön,  nyil- 
vánvaló előttünk,  hogy  költészetünk  mindenkor  hatalmas 
hazafias  tényező  volt  a nemzet  életében.  0 fejezte  ki 
a nemzet  érzéseit,  vágyait  s a nemzeti  összetartás  érzé- 
sének lett  ezzel  mindenkor  leghatalmasabb  ápolója, 
fentartója.  Magán  viseli  igy  a magyar  faji.  nemzeti 
jellem  összes  vonásait.  így  természetesen  túlnyomóan 
jellemzi  az  erő,  a méltóság,  a faji  büszkeség  ősi  érzése. 
Közelebbről  pedig  a népköltészet  csakugyan  hű  tükre 
a nép  egész  életének,  de  nemcsak  a népélet  külső 
jeleneteinek,  hanem  belső  világának  is,  az  érzések, 
vágyak  vig-szomorú  világának. 

Nemcsak  költészetünk,  hanem  egész  irodalmunk  is 
többé-kevésbbé  hű  kifejezője  volt  a nemzeti  érzésnek. 
Voltak  idők,  mikor  valóságos  menedéke,  máskor  meg 
fegyvere  volt. 

A forradalomra  következő  elnyomatás  szomorú  nap- 
jaiban úgyszólván  tojásokon  kellett  táncolnia  az  iro- 
dalom embereinek  nálunk  a mindenre  gyanakodó  rend- 
őrség miatt  s mégis  ép  az  irodalom  volt  talán  legerősebb 

menedéke  a nemzeti  érzésnek.  Császár  Ferenc,  majd 
Kemény  Pesti  Napló- ja,  Nagy  Ignác  Hölgyfutárja  s 
később  a Vasárnapi  Újság  hazafias  hivatást  telje- 
sítettek. A Pesti  Napló  főleg  vezércikkeivel  s egyéb 
politikai  tárgyú  közleményeivel,  a Vasárnapi  Újság  meg 
első  sorban  a történelmet  és  a népéletet  ismertető,  e 
korban  eléggé  meg  nem  becsülhető  közleményeivel  és 
képeivel.  A Vasárnapi  Újság  egész  kincses  háza  ezek- 
nek. Ismertette  egész  sorozatokban  a nemzeti  törté- 
nelem különféle  korszakait  s főleg  nagyjait,  kiknek  ép 
arcképeit  hozza  az  első  oldalon  s ismertette  a nép- 
életet írásban  és  a „Képek  a népéletből “ című  Lotz, 
Jankó  s főleg  Greguss  iróvesszője  alól  kikerült  kép- 
sorozattal. Bizonyára  egyike  volt  a Vasárnapi  Újság 
a nemzeti  érzés  legjobb  ápoló  orgánumainak  e szomorú 
korszakban. 

A szónoklatból  csak  Kossuthot  említsük  fel,  kinek 
gyújtó  szónoklatai  csak  úgy  a hazafias  érzésből  eredtek, 
akár  Petőfi  e fajta  költeményei.  Sajátos  ellenállha- 
tatlan hatású  nyelven  tudott  szólani.  A haza  védel- 
méről tartott  híres  országgyűlési  beszéde  elején  így 
szól:  „Ügy  érzem  magamat,  mintha  Isten  kezembe  adta 
volna  a tárogatót,  mely  fölkiáltsa  a halottakat,  hogy 
ha  vétkesek,  vagy  gyöngék,  örök  halálba  sülyedjenek; 
ha  pedig  van  bennük  életerő,  örök  életre  ébredjenek  ..." 
E beszédnek  végén,  mikor  már  látja,  hogy  megajánlják 
a haderőt,  mondja  ama  csodás  szavakat  töredezett, 
mély  hangon,  keresztbefont  karokkal:  „s  én  — leborulok 
e nemzet  nagysága  előtt*. 

Vagy  lehet-e  szebben  írni  a hazáról  prózában,  mint 
Kölcsey  parainesisében  „Szeresd  a hazát !u  címen  ír. 
Mi  a haza,  mondja,  mint  a legszentebb  kapcsokkal 
egybefoglalt  emberek  társasága?  ezerféle  édes  emlé- 

kezet,  megszokás,  haszon  és  szeretet  összefont  érdekei 
teszik  azt  a szív  előtt  kedvessé . . . stb. 

A színművészet  kiválóan  nemzeti  hivatást  teljesített 
hazánkban.  Már  fejlődése  első  korszaka  sem  más,  mint 
küzdelme  a német  múzsával  és  diadala  vele  szemben. 
A tespedő  nemzet  felébresztői  közt  első  helyen  áll  a 
nemzeti  színpad  múzsája.  Kisfaludy  Károly  komoly 
darabjaiban  a történet  nagy  képeivel,  vigjátékaiban  a 
magyar  társasélet  rajzával  ébreszti  s éleszti  továbbra 
is  a nemzeti  érzést.  Elsőrangú  szerepet  játszott,  ahogy 
az  egykoruak  mondták  volna,  Pannónia  ébredésében. 
S nem  hiába  volt  kezdete  ilyen  színművészetünknek, 
e kezdet  adta  meg  a későbbi  fejlődés  irányát  is.  Az 
1837-ben  megnyílt  nemzeti  színház  Vörösmarty  régi 
dicsőséget  ábrázoló  darabjaival  csak  tovább  folytatja 
az  ébresztés  munkáját.  A színház  megnyitó  darabja 
Árpád  ébredése  akár  allegorikusán  érthető  a nemzeti 
érzés,  a nemzeti  szellem  ébredésére.  így  tartott  ez  a 
reformkorban  a forradalomig. 

A forradalom  után  a színház  is  egyik  menedéke 
maradt  a vérbe  fojtott  nemzeti  érzésnek.  Minthogy 
pedig  a nemzeti  színház  közadakozásból  épült  fel  s 
létrejötte  körül  József  nádor  is  buzgólkodott,  az  elnyo- 
matás németesítő  rendőri  szervezete  sem  merte  német 
színházzá  alakítani.  Szinművészetiink  bár  magyar  maradt, 
de  épp  oly  veszedelmes  tojástáncot  kellett  járnia  a 
folytonos  rendőri  felügyelet  alatt,  mint  az  irodalomnak. 
Itt  is  inkább  a történeti  operákban  talált  kifejezést  a 
nemzeti  érzés,  mint  történeti  színművekben.  Az  operák- 
ban jobban  elrejtőzhetett  a rendőri  felügyelet  mindig 
gyanakvó  s mindenben  tüntetést  látó  szemei  elől.  így 
fejlődött  ki,  mint  láttuk,  a magyar  opera. 

Régi  színészetünk,  egy  Lendvay,  egy  Egressy  Gábor 

és  Béni,  egy  Megyeri,  egy  Déryné  stb.  kiváló  élhar- 
cosai voltak  a nemzeti,  a hazafias  törekvéseknek  s 
művészetük  talán  egyike  volt  a leghatalmasabb  szug- 
gesztiv  tényezőknek  a nemzeti  összetartozás  érzésének 
ápolásában.  Rég  elporladt  sziveik  nemes  lelkesedé- 
sének nagy  része  volt  jelenünk  nemzeti  érzésének 
kifejlesztésében. 


* 


* 

* 


Ha  most  már  az  összes  művészeti  ágak  virágzó 
birodalmán  végig  tekintünk,  láthatjuk,  hogy  mindegyik- 
nek legszembeötlőbb  jellemvonása  ép  a benne  lüktető, 
rajta  elhatalmasodó  hazafias  érzés,  nemzeti  jelleg. 

Es  amint  ez  a hazafias  érzés,  mint  a faj  sajátos 
védő  fegyvere,  akkor  erősbödik,  hatalmasodik  el  s 
acélozza  meg  az  egyesekben  az  egész  nemzetet,  mikor 
veszedelemben  forog,  úgy  a különféle  művészetek  is 
épp  ez  érzés  fokozódásával  ilyenkor  vagy  ezt  szorosan 
követő  korokban  termették  legszebb  formáikat,  leggaz- 
dagabb, legszínesebb  virágaikat. 

így  mutatta  ezt  a török  küzdelem,  mely  legnagyobb 
époszunkat  termi,  és  főleg  a kuruc  kor,  mely  régi 
költészetünk  leggazdagabb  fellendülése  a hazafias  érzés 
legnagyobb  fellángolásával  kapcsolatban,  a kettő  szoros 
összefüggést  mutat.  De  így  mutatja  a XIX.  század 
elején  a nemzeti  szellem,  a hazafias  érzés  ébredésé- 
nek korszaka,  vele  ébred  népies  nemzeti  költészetünk, 
egyik  ébreszti  a másikat  s a kettő  elválaszthatatlan 
s a hazafias  küzdelmek  kora  termi  műköltészetünk  s 
népköltészetünk  legszebb  virágait. 

És  még  inkább  az  elnyomatás  szomorú  korszaká- 

bán,  a XIX.  század  ötvenes-hatvanas  éveiben.  Mikor 
a nemzetet  minden  elhagyta,  mikor  a jövőben  meg- 
rendült hite  és  bizalma  is  majdnem  oda,  akkor  a 
művészet,  főleg  a történeti  és  népéletet  ábrázoló  kép- 
írás, a zene,  a költészet  múzsái  törülték  le  a nemzet 
könnyeit  és  ápolták,  élesztették,  fentartották  a hazafias, 
a nemzeti  érzés  titkon  lobogó  lángjait. 

Ily  nemzetfentartó  küldetést  teljesített  e szomorú 
napokban  tehát  a jellemzően  épp  ekkor  oly  gazdag, 
elhatalmasodó  fejlődésre  kapott  történeti  képírásunk 
mely  csupa  hazafias,  lélekemelő  jeleneteket  varázsolt 
az  erőszakkal  elhallgattatott  nemzet  szemei  elé,  meg- 
edzve  a sivár  jelentől  és  a bizonytalan  jövőtől  eler- 
nyedt  nemzeti  érzést.  Ugyanezt  tette  genrefestésze- 
tíink,  mely  úgyszólván  az  előző  és  e kor  gyermeke 
s mely  a népélet  képeit  vitte  a kétségek  közt  vergődő 
nemzet  elé,  a népélet  tarka,  változatos,  de  jellemzően 
nemzeti  formáival,  kifejezéseivel  erősítve  mintegy  a 
faj  megrendült  bizalmát 

Ugyanezt  tette  a zene,  mert  mikor  ebben  sírt  fel 
névtelen  alakban  a hazafi  mély  bánata,  vérbefojtott 
önérzete,  megkönnyebbült  és  megenyhült  egy  időre, 
de  a nemzeti,  a magyar  ritmus,  a régi  magyar  melódiák 
újból  visszasírták  az  elveszett  szabadságot  és  újra 
feledzették  új  tettekre,  ha  majdan  eljövend  ideje,  a 
nemzet  erejét.  Ekkor  termette  a magyar  nóta  leggaz- 
dagabb s legszebb  virágait. 

Ugyanezt  tette  a költészet  s ha  a mindent  kimondó 
s így  rendőri  beavatkozást  előidéző  nyelven  nem  is, 
hát  annál  inkább  azokban  a fájó-síró,  édesen  szép, 
hazafias  allegóriákban.  Nem  is  volt  soha  több  érzés 
allegóriákban.  Nem  is  volt  soha  elevenebb,  az  élethez 
közelebb  álló,  e különben  oly  abstrakt,  oly  száraz 

műfaj.  De  épp  igy  sohasem  tanult  meg  jobban  a sorok 
közt  beszélni  az  irodalom,  mint  akkor. 

A dalköröket  is  épp  e kor  hozta  létre  s ezek  csak 
oly  menedékei  voltak  a nemzeti  érzésnek,  mint  akár 
a tüntetőén  magyar  viselet,  nagyszerű  sujtásdiszité- 
seivel. 

Azóta  — hála  Isten  — óriási  mértékben  javultak 
a viszonyok.  De  azért  a hazafias  érzésnek  a szabadság- 
harccal  járó  hatalmas  fellendülésének  s az  elnyoma- 
tás alatt  történő  növekedésének  kell  betudnunk  a 
későbbi  fejleményeket  is,  űjabb  szobrászatunk  diadalait, 
melyek  mind  a nemzeti  irányt  érvényesítik  e téren  is 
s ép  úgy  iparművészetünk,  ornamentikánk  páratlanul 
gazdag  s jellemzően  nemzeti  formákban  való  virág- 
zását, melyet  régi,  ‘ősi  formák  alapján  épített  fel 
ugyanaz  a nemzeti  érzés. 


* 


* 


Szemmel  látható,  hogy  művészetünk,  zenénk,  köl- 
tészetünk összes  fajai  mindig  lépést  tartottak  a ben- 
nük nyilatkozó  hazafias,  nemzeti  érzés  útján  a nemzet 
életével,  életének  különféle  korszakaival. 

így  ki  is  mondhatjuk  azt  az  alapigazságot,  hogy 
mind  annak  a szépnek,  amit  a magyar  faj  létrehozott, 
legfontosabb  eleme  a hazafias  érzés,  a nemzeti  jel- 
leg volt. 

Feltüntetni  részleteiben  „a  magyar  nemzeti  szép* 
jellemző  vonásait  e munka  részletes  feladata  volt.  De 
egy  alapigazság  szól  felénk  mind  e részlet  elemzésé- 
ből, amint  már  Taine  is  és  mások  is  megállapították  a 
művészetek  s az  irodalom  más  népekre  vonatkozó 
vizsgálatában.  Ez  pedig  az,  hogy  csakis  a nemzetet 

mozgató  nagy  érzések,  eszméktől  áthatva,  csakis  a 
megfelelő  nemzeti  milieuben  s nemzeti  jólismert  anyag- 
gal alkothat  a művészi  lángész  nagyot. 

Mi  sem  adhatunk  jobb  tanácsot  az  új  alkotások 
után  tapogatózó  fiatal  nemzedéknek,  az  új  Magyar- 
országnak.  mint  amit  Taine  szűrt  íe  hasonló  vizsgá- 
latokból: Mélyedjenek  el  koruk  vezető  eszméiben, 
gondolataiban,  érzéseiben  s a nemzeti  jellemvonások- 
ban keresve  az  általános  emberit,  törekedjenek  csak 
első  sorban  korukat,  nemzetüket,  — koruk,  nemzetük, 
fajuk  érzéseit,  gondolatait  kifejezni.  A többi  az  alkotó 
képzelet,  az  alkotó  lángelme  dolga. 


‘ 


- 


A?  7 


<r<?7. 


<r~^ 


